
Įvadas 


Mane kankina nemigos ciklai - šis faktas nenustebins perskaičiu- 
sių romaną, aprašantį Ralfo Robertso nuotykių istorijas* - tad sten- 
giuosi tomis naktimis, kai miegas neateina, turėti parengtą istoriją. 
Aš jas pasakoju pats sau, gulėdamas tamsoje, rašau jas mintyse lygiai 
taip pat, tarsi naudočiausi rašomąja mašinėle ar žodžių procesoriumi, 
dažnai sugrįždamas atgal ir keisdamas žodžius, pridurdamas mintis, 
išmesdamas sakinius, kurdamas dialogus. Kiekvieną naktį viską pra- 
dedu iš pradžių, nedaug pasistūmėdamas į priekį, prieš mesdamas šį 
užsiėmimą. Paprastai penktą ar šeštą naktį jau būnu įsiminęs ištisus 
prozos gabalus. Tai tikriausiai skamba kiek pakvaišusiai, tačiau tai 
ramina... ir be to, taip kur kas geriau užmušinėti laiką, nei skaičiuoti 
avis. | 

Galiausiai šios istorijos atsibosta kaip ir daugelį kartų skaitoma 
knyga. (“Išmesk šią 1r nusipirk kitą, Stivenai, - kartais sako mano 
mama, mesdama suirzusį žvilgsnį į mylimą komiksų ar minkštais 
viršeliais knygą. - Ji jau suskaityta iki skutų".) Tada ateina metas 1eš- 
koti naujos istorijos, ir per savo nemigos priepuolius aš tikiuosi, jog 
naujoji istorija atsiras greitai, nes bemiegės valandos yra ilgos. 1992- 
aisiais ar 1993-1ais1ais dirbau prie knygos, pavadintos “Kas apgauna 
jūsų akis". Ji buvo apie vyriškį, laukiantį mirties bausmės - stambų 
juodaodį vyrą, kuris, artėjant jo egzekucijos dienai, susidomi cirko 
fokusais. Šią istoriją pirmuoju asmeniu turėjo papasakoti senas kali- 
nys, kuriam už gerą elgesį buvo leista vežioti į kameras vežimėlį su 
knygomis, pardavinėti cigaretes, įvairius niekniekius ir tokias smul- 
kmenas kaip tonikas plaukams ar iš vaškinio popieriaus padaryti lėk- 
tuvėliai. Norėjau, kad pasakojimo pabaigoje stambuolis kalinys, Lu- 
kas Kofis, padarytų triuką ir išnyktų. 

Tai buvo puiki idėja, tačiau istorija man atrodė neįtikinanti. Re- 
gis, išbandžiau šimtus skirtingų būdų, tačiau istorija vis tiek nesikli- 


* Turimas omeny S. Kingo romanas “Nemiga" (red. past.). 


javo. Savo pasakotojui daviau prijaukintą pelę, kuri važinėdavo ant 
j0 vežimėlio, tikėdamasis, jog tai padės išspręsti uždavinį, tačiau nie- 
ko neišėjo. Geriausia istorijos dalis buvo jos pradžia, prasidedanti Žo- 
džiais “Tai atsitiko 1932 metais, kai valstijos kalėjimas vis dar tebe- 
buvo Evans Noče... ir, žinoma, elektros kėdė, kurią kaliniai vadino 
Senąja Žiežirba". Man atrodė, jog tai skamba įtikinamai; visa kita 
buvo nevykę. Galiausiai išmečiau Luką Kofį ir jo pranykstančias mo- 
netas, kad galėčiau papasakoti apie planetą, kurioje Žmonės per lietų 
dėl kažkokios priežasties virsta kanibalais...'ir ši istorija man vis dar 
tebepatinka, tad šalin nuo jos rankas, girdite? 

Po to, po pusantrų metų, mane vėl aplankė mintis apie mirtinin- 
kus, laukiančius savo eilės, tik šį kartą kitokiu aspektu - o ką, jeigu, 
tariau sau, šis stambuolis yra ne trokštantis išmokti daryti fokusus ka- 
linys, o koks nors Žiniuonis, nevėkšla, nuteistas už Žmogžudystes, 
kurių ne tik nepadarė, bet ir stengėsi užkirsti joms kelią? 

Nusprendžiau, kad ši istorija yra per daug gera žaisti su ja gulint 
lovoje, nors 1š tiesų pradėjau ją kurti tamsoje, beveik pažodžiui atgai- 
vindamas įžanginę pastraipą ir mintyse sukurdamas visą pirmą sky- 
rių prieš ėmęs rašyti. Pasakotoju tapo ne užsitarnavęs pasitikėjimą 
Kofiu (tuo nusiimdamas kepurę prieš Viljamą Folknerį, kurio Kristų 
įkūnijantis herojus yra Džo Kalėda), o pelė virto... ką gi, Misteriu 
Džinglu. 

Nuo pat pradžių Žinojau, kad tai puiki istorija, tačiau ją buvo ne- 
paprastai sunku aprašyti. Kiti dalykai klostėsi mano gyvenime, kurie 
atrodė lengvesni - vienas iš jų buvo daugiaserijinis televizijos spek- 
taklis “Švytėjimas"" - tačiau nagais buvau įsikibęs į “Žaliąją mylią“. 
Jaučiausi tarsi kurdamas pasaulį bemaž nuo pamatų, nes beveik nie- 
ko nežinojau apie mirtininkų, Didžiosios depresijos metais laukian- 
čių savo eilės pietinių ir šiaurinių valstijų pasienio kalėjime, gyveni- 
mą. Žinoma, čia gali padėti literatūros studijavimas, tačiau aš ma- 
niau, kad knygos gali nužudyti tą trapų kliedesio jausmą, kurį atra- 
dau savo pasakojime - nuo pat pradžių vidumi jaučiau, jog noriu su- 
kurti ne tikrovišką istoriją, o mitą. Tad atkakliai plušau, kraudamas 
žodžius vieną ant kito ir vildamasis sulaukti įkvėpimo, išvysti Tris 
Karalius ar kokį kitą dangiškąjį stebuklą. 

Stebuklas pasirodė fakso iš Ralfo Vičinanzos, mano autorinių 
teisių agento užsienyje, pavidalu. Ralfas tarėsi su vienu britų leidėju 
dėl tęstinio romano. Tokia knygų leidimo forma Čarlzas Dikensas 
pasinaudojo jau prieš šimtmetį. Ralfas, tarsi nesitikėdamas, jog ši 

idėja gali kur nors atvesti, klausė, ar aš nėnorėčiau išmėginti šios for- 
mos. Žmogau, aš tuojau pat nusitvėriau šios idėjos. Iš karto supratau, 
jog, sutikęs imtis šio projekto, privalėsiu užbaigti “Žaliąją mylią". 
Taigi, jausdamasis it romėnų kareivis, kuris padega tiltus per Rubi- 
koną, paskambinau Ralfui tir paprašiau, kad jis sudarytų sutartį. Jis 
tai padarė, o visa kita jūs jau Žinote. Džonas Kofis, Polas Edžkou- 
mas, Brutalusis Hauvelas, Persis Vetmoras... jie užvaldė mane ir lė- 
mė šiai istorijai išvysti dienos šviesą. Tai buvo Žiauriai kietas reika- 
las. 

“Žalioji mylia** susilaukė savotiškai magiško palankumo, kurio 
anksčiau nebuvau patyręs, nes iš tiesų maniau, kad ši knyga gali tap- 
ti komercine katastrofa. Skaitytojų atsiliepimai buvo nuostabūs, šį 
kartą netgi dauguma kritikų prisijungė prie knygos garbintojų. Jau- 
čiuosi skolingas savo Žmonai už jos išmintingus patarimus, kad kny- 
ga susilaukė tokio populiarumo, o prie jos komercinės sėkmės labai 
prisidėjo “Dutton Signet“" leidyklos darbuotojai, įdėję daug triūso, 
kad taip atsitiktų. 

Tačiau tik aš vienas patyriau malonumą. Rašiau kaip pamišėlis, 
stengdamasis neatsilikti nuo beprotiško leidybinio grafiko ir tuo pat 
metu mėgindamas sudėlioti knygą taip, kad kiekviena jos dalis baig- 
tųsi sava minikulminacija, vildamasis, jog visos dalys derės viena su 
kita, ir žinodamas, kad būsiu pakartas, jei tai nepavyks. Keletą kartų 
pagalvojau, ar ir Čarlzas Dikensas panašiai jautėsi, kartais papras- 
čiausiai vyliausi, kad į siužete iškilusius klausimus savaime rasis at- 
sakymas, ir, manau, jis jautėsi taip pat. Laimei, Dievas Čarlzui Di- 
kensui davė daugiau talento. 

Prisimenu, sykiais pagalvodavau, jog šiukšlinu grindis sau už nu- 
garos, užversdamas jas pačiais begėdiškiausiais anachronizmais, ta- 
čiau paaiškėjo, kad jų buvo stebėtinai mažai. Net mažas “karštasis 
komiksas“, kurio herojai buvo Išverstakis ir Alyvuogė, mirusi ant pi- 
nigų krūvos: išspausdinus 6-ą dalį, kažkas man atsiuntė tiksliai tokio 
pat komikso, parašyto apie 1927-uosius, kopiją. Viename įsimintina- 
me epizode Vimpis blizgina savo batus į Alyvuogę ir tuo pat metų 
valgo mėsainį. Viešpatie, nieko nėra nuostabesnio už Žmogaus vaiz- 
duotę, ar ne tiesa? | 

Sėkmingai išleidus "Žaliąją mylią", kilo daugybė diskusijų kaip 
- arba ar - ją reikėtų išleisti atskira vientisa knyga. Leidimas dalimis 
buvo skausmingas man, taip pat ir kai kuriems skaitytojams, nes lei- 
dimas brošiūromis atsiėjo labai brangiai - apie devyniolika dolerių už 
visas šešias dalis (kur kas pigiau perkant parduotuvėje, kurioje taiko- 

mos nuolaidos). Dėl šios priežasties knygelių, sudėtų į kartoninę dė- 
žutę, rinkinys nebuvo idealus sprendimas. Regis, dabartinė knyga, iš- 
leista įprastais plonais viršeliais už protingesnę kainą, yra idealus 
sprendimas. Tad štai ji, beveik tokia pat, kaip išleista pirmą kartą 
(pakeičiau tą vietą, kurioje Persis Vetmoras, apvilktas tramdomaisiais 
marškiniais, pakelia ranką nusišluostyti nuo veido prakaitą). 

Kada nors norėčiau ją visą peržiūrėti - paverčiant šią knygą ro- 
manu, jos struktūra turėtų būti kiek kitokia - ir vėl išleisti. Kol ateis 
toks laikas, tenka pasitenkinti esamu. Labai džiaugiuosi, kad ši kny- 
ga patiko tokiam gausiam skaitytojų būriui. Ir žinote, paaiškėjo, jog 
galų gale tai gana puiki knyga skaityti prieš miegą. 


Stivenas Kingas 
Bengoras, Meino valstija 
1997 m. vasario 6 d. 


Pratarmė: laiškas 


1995 m. spalio 27 d. 


Brangus Nuolatinis Skaitytojau, | 

gyvenimas yra kaprizingas. Prasidedanti šioje knygelėje istorija 
egzistuoja šia forma dėl atsitiktinės nekilnojamojo turto agento, su 
kuriuo niekada nebuvau susitikęs, pastabos. Tai atsitiko prieš metus 
Long Ailende. Ralfas Vičinanza, mano ilgametis draugas ir verslo 
partneris (jo pagrindinis verslas - pardavinėti knygų leidimo užsieny- 
je teises), tuo metu tenai kaip tik išsinuomojo namą. Nekilnojamojo 
turto agentas pastebėjo, jog namas atrodo, “tarsi būtų atkeliavęs iš 
Čarlzo Dikenso pasakojimo“. 

Ši pastaba vis tebeglūdėjo Ralfo mintyse, kai jis savo namuose 
priėmė pirmąjį svečią, britų leidėją Malkolmą Edvardsą. Jis pakarto- 
jo šią frazę Edvardsui, ir jie pradėjo šnekučiuotis apie Dikensą. Ed- 
vardsas užsiminė, kad Dikensas daugelį savo romanų išleido dalimis, 
kurios arba buvo spausdinamos kaip laikraščių priedai, arba kaip 
knygelės (nežinau, iš kur kilęs šis žodis, reiškiantis mažesnę nei vi- 
dutinė knygą, tačiau man visada patiko nuo jo dvelkianti intymumo 
ir draugiškumo nuotaika). Edvardsas pridūrė, jog kai kurie Dikenso 
romanai buvo iš tiesų parašyti ir peržiūrėti prieš pat juos išspausdi- 
nant; Čalzas Dikensas aiškiai buvo iš tų rašytojų, kurie nebijojo lei- 
dyklos terminų. 

Dikenso dalimis leidžiami romanai buvo nepaprastai populiarūs; 
tiesą sakant, tokie populiarūs, jog vienas iš jų sąlygojo tragediją, įvy- 
kusią Baltimorėje. Didelė Dikenso gerbėjų grupė susirinko krantinė- 
je, laukdama, kol atplauks britų laivas, gabenantis paskutiniąją roma- 
no “Sendaikčių parduotuvėlė“ dalį. Pasakojama, kad keli būsimieji 
skaitytojai buvo nublokšti į vandenį ir paskendo. 

Nemanau, jog Malkolmas ar Ralfas būtų norėję, kad kas nors pa- 
skęstų, tačiau jiems buvo smalsu, kas atsitiktų, jei šiandien vėl būtų 
pabandyta išleisti romaną dalimis. Nė vienas iš jų tuo metu nežino- 

JO, jog tai jau bent du kartus buvo įvykę (nieko nėra nauja po šia sau- 
le). Tomas Vulfas savo romano “Tuštybių laužas" (pirmąjį variantą 
dalimis išspausdino Žurnale “Rolling Stone“, o Maiklas Makdauve- 
las (romanų “Amuletas"', “Paauksuotos adatos“, “Gaivalai" ir scena- 
rijaus “Vabalų sultys" autorius) išleido romaną “Tamsusis vanduo" 
atskiromis knygelėmis minkštais viršeliais. Šis romanas - siaubo pa- 
sakojimas apie šeimą iš pietinių valstijų, kurios nariams lemta virsti 
aligatoriais - nebuvo pats geriausias Makdauvelo kūrinys, tačiau vis 
dėlto atnešė nemažą pelną leidyklai “Avon Books“. 

Abu vyriškai toliau svarstė, kas nutiktų, jei populiarių romanų 
rašytojas šiandien pamėgintų išleisti romaną atskiromis dalimis - ma- 
žomis knygelėmis minkštais viršeliais, kurių kaina Didžiojoje Brita- 
nijoje būtų svaras arba du, o Amerikoje galbūt trys doleriai (kur dau- 
guma knygų minkštais viršeliais kainuoja 6,99 arba 7,99 dolerio). 
Malkolmas pasakė, jog toks rašytojas kaip Stivenas Kingas galėtų 
sėkmingai imtis šio eksperimento, ir po to vyriškių pokalbis pakry- 
po kitomis temomis. 

Ralfas beveik pamiršo šią idėją, tačiau ji vėl dingtelėjo 1995 me- 
tų rudenį, kai Ralfas sugrįžo iš Frankfurto knygų mugės, tarptautinio 
prekybinio šou, kuriame kiekviena diena tokiems kaip Ralfas agen- 
tams, pardavinėjantiems leidybines teises užsienyje, yra žaidimas at- 
viromis kortomis. Kartu su daugybe kitų reikalų, kuriuos aš iš karto 
atmečiau, Ralfas ėmė su manimi aptarinėti romano leidimo atskiro- 
mis knygelėmis idėją. 

Aš iš karto neatsisakiau idėjos leisti romaną atskiromis knygelė- 
mis, kaip kad pasielgiau su pasiūlymais duoti interviu japonų žurna- 
lui “Playboy" ar vykti į nemokamą kelionę po Baltijos šalis, - ji ma- 
no vaizduotėje įžiebė ryškią kibirkšų. Nemanau esąs šių dienų Di- 
kensas, - jei toks Žmogus ir egzistuoja, tai greičiausiai bus Džonas Ir- 
vingas arba Salmonas Rušdis, - tačiau man visada patiko atskirais 
epizodais pasakojamos istorijos. Su šitokia knygos forma pirmą kar- 
tą susidūriau laikraštyje “The Saturday Evening Post", ir ji man pa- 
tiko, nes kiekvieno epizodo pabaigoje skaitytojas beveik susilygina 
su rašytoju - jam lieka visa savaitė pamėginti atspėti, kur dabar nu- 
vingiuos žaltys. Be to, man atrodė, kad tokios istorijos yra skaitomos 
intensyviau ir daugiau patiriama įspūdžių, nes medžiaga suskirstyta 
dalimis. Net jei ir norėtum, knygos negalima praryti visos 1š karto (o 
jei knyga gera, toks noras kyla). | 

Svarbiausia, kad mūsų namuose dažnai tokias knygas skaityda- 
vome garsiai - vieną vakarą mano brolis Deividas, kitą vakarą aš, tre- 

čią - mano mama, po to vėl brolis. Tai buvo reta galimybė mėgautis 
knyga taip, kaip mes mėgaudavomės filmais, į kuriuos kartu eidavo- 
me, ar televizijos laidomis (“Neišdirbta oda", “Bonanza", “66 marš- 
rutas“'), kurias stebėdavome visi drauge. Tai buvo šeimyninis rengi- 
nys. Tik po kelerių metų sužinojau, jog to meto šeimose labai pana- 
šiai buvo mėgaujamasi Dikenso romanais, tik išgyvenimai dėl Pipo, 
Olivero ar Deivido Koperfildo likimų, sėdint palei židinį, tęsdavosi 
ištisus metus, o ne kelis mėnesius (net ilgiausios laikraštyje “The Sa- 
turday Evening Post'' spausdinamos serijos retai būna didesnės nei 
aštuonių dalių). 

Buvo dar vienas dalykas, mane sužavėjęs šia idėja, - žavesys, ku- 
rį, įtariu, pilnai įvertinti gali tik rašytojas, rašantis įtempto siužeto ar 
vaiduokliškus romanus: leisdamas romaną dalimis, rašytojas įgyja 
pranašumą prieš skaitytoją, kurio kitu atveju negalėtų patirti: papras- 
tais žodžiais tariant, Nuolatinis Skaitytojau, tu negali užbėgti į priekį 
1r sužinoti, kaip susiklostys įvykiai. 

Tebeprisimenu, kai kartą, būdamas maždaug dvylikos metų, jė- 
jau į svetainę ir pamačiau mamą, sėdinčią savo mėgiamoje supamo- 
joje kėdėje ir dirstelinčią į plonais viršeliais išleistą Agatos Kristi ro- 
mano pabaigą, tuo pat metu laikant pirštą toje vietoje, kur ji skaitė - 
apie 50-ą puslapį. Aš išsigandau ir pasakiau tai mamai (atminkite, 
kad man buvo tik dvylika metų - amžius, kai berniukai pradeda mig- 
lotai suprasti, neva jie Žino viską), pareikšdamas, jog skaityti knygos 
pabaigą, iki jos nepriėjus, yra tas pat, kas suvalgyti “Oreo" sausainių 
kremą, o pačius sausainius išmesti. Mama nusijuokė savo nuostabiu 
nerūpestingu juoku ir atsakė, jog tai galbūt tiesa, tačiau kartais ji tie- 
siog negalinti atsispirti pagundai. Aš pajėgiau suprasti, ką reiškia at- 
siduoti pagundai; netgi būdamas dvylikos metų patyriau jų daugybę. 
O štai šioje knygoje yra patrauklus vaistas įveikti šią pagundą. Kol 
paskutinis epizodas nepateks į knygynus, niekas nesužinos, kaip su- 
siklostys įvykiai “Žaliojoje mylioje?'... netgi aš. 

Nors Ralfas Vičinanza jokiu būdu negalėjo apie tai žinoti, jis pa- 
čiu tinkamiausių man psichologiniu momentu pakišo idėją apie dali- 
mis leistiną knygą. Aš jau kurį laiką rutuliojau idėją parašyti pasako- 
jimą tema, kurios, kaip visada įtariau, turėjau anksčiau ar vėliau im- 
tis: apie elektros kėdę. “Senoji Žiežirba“ kerėjo mane nuo pat to mo- 
mento, kai pirmą kartą pamačiau Džeimso Keinio filmą, o pirmieji 
mano perskaityti pasakojimai apie savo eilės laukiančius mirtininkus 
(knygoje “Dvidešimt tūkstančių metų Sing Singo kalėjime“, kurią 
parašė Vordenas Luisas E. Luesas) įžiebė tamsiąją mano vaizduotės 

pusę. Aš spėliojau, kaip turėtų jaustis žmogus, eidamas tuos paskuti- 
niuosius keturiasdešimt jardų iki elektros kėdės ir Žinodamas, kad ten 
mirs. Kaip turėtų jaustis žmogus, kuris privalo pririšti pasmerktąjį... 
arba įjungti srovę? Ką toks darbas " iš žmogaus? Arba, dar klai- 
kiau, ką jis duoda? 

Per pastaruosius dvidešimt ar trisdešimt metų, visada eksperi- 
mentuodamas, pabandžiau pritaikyti šias pagrindines idėjas įvairiose 
situacijose. Parašiau vieną sėkmingą novelę, kurios veiksmas vyksta 
kalėjime (“Rita Heivort ir Šošenko išgelbėjimas"), ir beveik buvau 
nusprendęs, jog šito man pakaks, kai vėl užvaldė toji idėja. Šioje no- 
velėje man daug kas patiko, tačiau užvis labiausiai iš esmės padorus 
pasakotojo balsas: žemų tonų, nuoširdus, gal kiek nustebęs, toks ir 
turėtų būti Stiveno Kingo pasakotojas, jei apskritai kada nors toks pa- 
sakotojas yra buvęs. Taigi ėmiausi darbo, tačiau atsargiai sustodamas 
ir vėl pradėdamas. 

Didžioji antro skyriaus dalis buvo parašyta Fenvėj Parke, kur 
mane sulaikė lietūs! 

Kai paskambino Ralfas, turėjau bloknotą, paskubomis prirašytą 
“Žaliosios mylios" puslapių, ir supratau, kad kuriu romaną, užuot pa- 
likęs ant savo rašomojo stalo vietos jau parašytai knygai, kurią turė- 
jau peržiūrėti (“Desperacija" - tu ją netrukus išvysi, Nuolatinis Skai- 
tytojau). Dirbdamas prie “Mylios"', pasiekiau tokią ribą, kada papras- 
tai galima pasirinkti tik viena iš dviejų: atidėti knygą (ir tikriausiai 
niekada daugiau jos nebepaimti) arba mesti viską šalin ir tęsti me- 
džioklę. 

Ralfas pasiūlė trečią alternatyvą: istoriją, kuri būtų rašoma taip 
pat kaip ir skaitoma - dalimis. Man patiko ir šios veiklos įtampa: su- 
klupk, nesugebėk visko užbaigti, ir iš karto maždaug milijonas skai- 
tytojų pradės staugti, reikalaudami tavo kraujo. Niekas, išskyrus ma- 
no sekretorę Džulijaną Jugli, geriau šito už mane nežino; kiekvieną 
savaitę mes gauname po tuziną piktų laiškų, reikalaujančių eilinės 
“Tamsiojo bokšto?' serijos knygos (kantrybės, Rolando gerbėjai; pa- 
žadu, jog praeis ne daugiau kaip metai, ir jūsų laukimas baigsis). 
Viename iš tokių laiškų buvo “Polaroido" fotoaparatu padaryta žais- 
linio meškiuko, sukaustyto grandinėmis, nuotrauka, o prie jos pridė- 
tas raštelis, sumontuotas iš laikraščių ir žurnalų antraščių iškarpų: 
“NEDELSIANT IŠLEISK NAUJĄ “TAMSIOJO BOKŠTO* SERI- 
JOS KNYGĄ, ANTRAIP MEŠKIUKAS ŽUS* - buvo sakoma raš- 
telyje. Pasikabinau šį raštelį savo kabinete, kad jis primintų man atsa- 

komybę ir kaip yra puiku, kai žmonėms rūpi - šiek tiek - tavo vaiz- 
duotės kūriniai. 

Kad ir kaip būtų, nusprendžiau išleisti “Žaliąją mylią"? nedidelių 
knygelių plonais viršeliais serija, kaip tai buvo daroma devyniolikta- 
me amžiuje, ir tikiuosi, kad tu, Skaitytojau, man parašysi ir pasaky- 
si, ar (a) tau patiko ši istorija ir (b) ar patiko ši retai taikoma, bet Žais- 
minga jos pateikimo forma. Ji, be abejo, suteikė pasakojimo rašymui 
energijos, nors šiuo metu (lietingą 1995 metų spalio vakarą) knyga 
dar nebaigta, netgi nebaigtas juodraštinis jos variantas, ir ne visai aiš- 
ku, kaip ši istorija turėtų pasibaigti. Tai ir yra šio sumanymo žavesio 
dalis, nors dabar aš važiuoju per tirštą miglą, iki pat galo nuspaudęs 
akceleratoriaus pedalą. 

Ir svarbiausia: jei Tu, Skaitytojau, patiri bent pusę to džiaugsmo 
skaitydamas, kurį aš patiriu rašydamas, mums abiems puikiai sekasi. 
Mėgaukis šia knyga... ir kodėl jos nepaskaičius garsiai kartu su drau- 
gu? Jei tai neduos nieko daugiau, tai bent sutrumpins laiką, kol tavo 
spaudos kioske ar vietiniame knygyne pasirodys kita dalis. 

O kol kas linkiu sėkmės ir būti geriems vieni kitiems. 


» 


Stivenas Kingas 


PIARMA DAUS 


DVI NEGYVOS 
MERGAITĖS 


Tai atsitiko 1932-aisiais, kai valstijos kalėjimas tebebuvo Kould 
Mauntine. Ir, suprantama, ten taip pat buvo elektros kėdė. 

Kaliniai laidė visokius juokelius apie kėdę, kaip kad Žmonės šai- 
posi iš dalykų, kurie juos gąsdina, tačiau kurių negalima pašalinti. Jie 
vadino kėdę Senąja Žiežirba arba Sultingąja Storule. Kaliniai pokš- 
tavo, aptarinėdami kalėjimo sąskaitas ųž elektrą ar svarstydami, kaip 
kalėjimo viršininkas Muras turės pats gaminti Padėkos dienos vaka- 
nenę, nes jo žmona Melinda buvo per daug pasiligojusi, kad galėtų 
ką nors paruošti. 

Tačiau tiems, kurie iš tiesų turėjo sėsti į tą kėdę, humoras greitai 
išgaruodavo. Per savo tarnybos Kould Mauntine laiką aš vadovavau 
septyniasdešimt aštuonioms egzekucijoms (šio skaičiaus niekada ne- 
supainiodavau; prisiminsiu jį ir gulėdamas mirties patale) ir manau, 
kad dauguma šių Žmonių galutinai suvokdavo kas vyksta, kai jų 
kulkšnis pririšdavo prie storų ąžuolinių Senosios Žiežirbos kojų. Ta- 
da jie suprasdavo (buvo galima pastebėti, kaip šis suvokimas tarsi 
kažkokia šalta neviltis pasirodo jų akyse), kad pasmerktųjų nuosavų 
kojų karjerai atėjo galas. Šiomis kojomis dar tebetekėjo kraujas, rau- 
menys tebebuvo tvirti, tačiau jiems jau viskas buvo baigta; jie jau ne- 
benužingsniuos dar vienos mylios ir nebešoks su mergina, pastačius 

naują klojimą. Senosios Žiežirbos klientai imdavo suvokti savo mir- 
tį pirmiausia kulkšnimis: Ant galvos uždedamas juodas šilkinis mai- 
šas nutraukdavo jų vapaliojimus ir dažniausiai nerišlius paskutiniuo- 
sius žodžius. Sis maišas buvo skirtas pasmerktiesiems, tačiau aš vi- 
sada maniau, jog iš tiesų jis reikalingas mums, kad nematytume :siau- 
bingos baimės, kylančios nelaimingųjų akyse, kai jie imdavo suvok- 
ti, Jog mirs sulenktais keliais. 

Kould Mauntine nebuvo mirtininkų kamerų, tik nuo kitų keturių 
buvo atskirtas E korpusas, kuris buvo keturis kartus mažesnis už li- 
kusius ir ne medinis, o iš plytų, siaubingu metaliniu stogu, spindin- 
čiu karštoje vasaros saulėje kaip karštligės kamuojamo Žmogaus 
akies obuolys. Šiame korpuse buvo šešios kameros, po tris abiejose 
plataus koridoriaus pusėse, beveik dvigubai didesnės už esančias ki- 
tuose keturiuose korpusuose. Visos - vienutės. Tai didelė prabanga 
kalėjime (ypač ketvirtajame dešimtmetyje), tačiau kaliniai mielai bū- 
tų sutikę atsidurti bet kurioje kitų keturių korpusų kameroje. Patikė- 
kite, už tai jie būtų bet ką atidavę. 
sos šešios kameros vienų metu nebuvo užpildytos - ačiu Dievui už 
nedidelę malonę. Daugiausiai buvo keturi pasmerktieji, juodaodžiai 
1r baltieji (Kould Mauntine nebuvo vaikščiojančių lavonų segregaci- 
j0s), ir tai priminė mažą pragarą. Kartą buvo moteris - Beverlė Ma- 
kol. Jos oda buvo juoda lyg vynų tūzo, ir ji buvo graži kaip nuodė- 
mė, kurią padaryti Žmogus neturėjo drąsos. Ji šešerius metus kentė 
savo vyro mušama, tačiau nė dienos nevaliojo taikstytis su jo šmiri- 
nėjimu palei svetimus sijonus. Tą vakarą, kai sužinojo apie vyro ap- 
gaudinėjimą, Beverlė laiptų, vedančių į jų butą virš kirpyklos, pri- 
klausančios vyrui, viršuje laukė nelaimingojo Lesterio Makolo, kurį 
draugeliai (ir tikriausiai jo trumpalaikė meilužė) vadino Kirpiku. Be- 
verlė palaukė, kol Lesteris pusiau nusivilko paltą, o tada nupjovė ne- 
ištikimąjį savo vyro “įnagį", kuris nukrito ant juodai baltų batelių. 
Šiam tikslui Beverlė pasinaudojo Kirpiko nuosavu skustuvu. Kai li- 
ko dvi naktys, iki Beverlė turėjo sėstis į Senąją Žiežirbą, ji pasišaukė 
mane savo kameron ir pasakė, kad sapne ją aplankė afrikietiškoji tė- 
vo dvasia ir įsakė atsikratyti vergiškos pavardės ir mirti su laisva, 
Matuomi, pavarde. Taigi pasmerktoji pageidavo, kad mirties nuosp- 
rendis būtų perskaitytas Beverlei Matuomi. Spėju, kad jos tėvo dva- 
sia nesuteikė Beverlei kito vardo, arba ji neįstengė to vardo suprasti. 
Atsakiau, jog puiku, taip ir bus padaryta. Per savo tarnybos metus 1š- 
mokau vieną dalyką - niekada neatsakyti pasmerktajam, nebent tai 


15 


būtų absoliučiai būtina. Kalbant apie Beverlę Matuomi, pavardės pa- 
keitimas nieko nebereiškė. Kitą dieną, apie trečią valandą po pietų, 
apsilankė gubernatorius, pakeisdamas mirties nuosprendį kalėjimu 
iki gyvos galvos Grasi Velio moterų kalėjime. Galiu pasakyti, jog 
apsidžiaugiau pamatęs, kaip apvali Bevėš subinė nuo budinčiojo sta- 
lo pasuka į kairę, o ne į dešinę. 

Maždaug po trisdešimt penkerių metų - turėjo prabėgti ne mažiau 
kaip trisdešimt penkeri - išvydau šią pavardę laikraščio nekrologų 
skiltyje, išspausdintą po smulkiaveidės juodaodės moters su vešliais 
žilais plaukais ir akiniais, kurių kampučiuose žibėjo netikri briliantai, 
nuotrauka. Tai buvo Beverlė. Nekrologe perskaičiau, kad paskuti- 
niuosius dešimtį savo gyvenimo metų ji praleido laisvėje ir beveik 
pati viena išgelbėjo mažo miestelio Reins Folso biblioteką. Ji taip pat 
mokytojavo sekmadieninėje mokykloje ir buvo to mažo miestelio 
gyventojų labai mylima. “BIBLIOTEKININKĖ MIRĖ NUO ŠIR- 
DIES LIGOS“ skelbė antraštė, o apačioje smulkesniu šriftu, tarsi tai 
būtų vėliau atėjusi mintis, buvo išspausdinta: “Daugiau nei du de- 
šimtmečius praleidusi kalėjime už žmogžudystę". Tik akys, plačios ir 
spindinčios už akinių su rėmeliais, kuriuos puošė netikri briliantai, 
buvo tos pačios. Tai buvo akys moters, kuri netgi būdama septynias- 
dešimt kelerių metų amžiaus nedvejodama ištrauktų skustuvą iš mė- 
lyno indo su dezinfekuojančiu skysčiu, jei iškiltų neatidėliotinas po- 
reikis. Žmogžudžius visada atpažinsi, net jeigu jie gyvenimo pabai- 
goje tampa apsnūdusio mažo miestelio bibliotekininkėmis. Bent jau 
galėsi atpažinti, jei praleisi tiek laiko rūpindamasis Žmogžudžiais, 
kiek praleidau aš. Tik vieną vienintelį kartą man iškilo abejonių dėl 
savo darbo. Manau, dėl tos priežasties aš ir rašau šias eilutes. 

Platus koridorius, einantis E korpuso viduriu, buvo išklotas senų 
suvargusių laimų* spalvos linoleumu, todėl tai, ką kituose „kalėjimuo- 
se vadino Paskutiniąja mylia, Kould Mauntine praminė Žaliąja my- 
lia. Nuo šio koridoriaus, besidriekiančio iš pietų į šiaurę, pradžios li- 
gi galo kokie geri šešiasdešimt žingsnių. Jo pradžioje buvo tramdo- 
masis kambarys, o pabaigoje - T formos išsišakojimas. Posūkis į kai- 
rę reiškė gyvenimą, jei egzistavimą saulės nusvilintame pasivaikščio- 
jimų kieme galėjai šitaip pavadinti, ir daugelis jį taip vadino; jie ši- 
taip nugyveno daugelį metų, nepatirdami jokių kenksmingų povei- 
kių. Vagys, padegėjai, seksualiniai nusikaltėliai, visi kalbantys apie 


* Žalios spalvos citrinų rūšis (vert. past.). 

savo reikalus, vaikščiojantys ir sudarinėjantys savo mažus sandėrius. 

Tačiau posūkis į dešinę - visai kas kita. Pirmiausia patekdavai į 
mano kabinetą (čia kilimas taip pat buvo žalios spalvos, vis ketinda- 
vau jį pakeisti, bet taip ir neprisiruošdavau) ir sustodavai prieš mano 
rašomąjį stalą, kurio kairėje stovėjo Amerikos, o dešinėje - Valstijos 
vėliava. Kabineto 'gilumoje buvo dvejos durys. Vienos vedė į mažą 
tualetą, kuriuo naudojausi aš ir E korpuso sargybiniai (kartais netgi 
kalėjimo viršininkas Muras); kitos - į sandėlį. Štai kaip užsibaigdavo 
kelias, žingsniuojant Žaliąja mylia. 

Durys buvo žemos - eidamas pro jas, turėdavau palenkti galvą, o 
Džonas Kofis tiesiog pritūpti. Pro jas išeidavai į mažą laiptų aikšte- 
lę, 0 po to trim cementiniais laipteliais nusileisdavai ant medinių 
grindų. Patalpa buvo pasigailėtina, be apšildymo ir su metaliniu sto- 
gu, tokiu pat, kaip ir ant korpuso, prie kurio ši patalpa buvo pristaty- 
ta. Žiemą joje buvo taip šalta, kad kvėpuojant eidavo garas, o vasarą 
dusdavai nuo karščio. Kai vykdėme Elmerio Manfredo egzekuciją - 
kiek prisimenu, tai vyko trisdešimtųjų metų liepą ar rugpjūtį - devy- 
ni liudininkai apalpo. 

Kairėje pusėje buvo sandėlys - ir vėl tai reiškė gyvenimą. Įran- 
kiai (visi užrakinti grandinėmis apjuostose stiklinėse spintose, tarsi 
tai būtų karabinai, o ne kastuvai ir kirtikliai), audiniai, maišai su sėk- 
lomis, kurios pavasarį bus pasėtos kalėjimo daržuose, dėžės su tua- 
letiniu popieriumi, padėklai, prikrauti formų, kurios naudojamos ka- 
lėjimo lėkščių gamybos ceche... netgi maišai kalkių, skirtų pažen- 
klinti beisbolo aikštės rombą ir futbolo aikštės linijas - kaliniai Žais- 
davo vadinamojoje Ganykloje, tad Kould Mauntine visi nekantrauda- 
mi laukdavo rudens popiečių. 

Dešinėje - vėl tykojo mirtis. Ten buvo pati Senoji Žiežirba, įsi- 
taisiusi ant medinės platformos pietrytiniame sandėlio kampe, ji tu- 
rėjo storas ąžuolines kojas, plačias ąžuolines rankų atramas, kurios 
sugerdavo daugybės paskutinėmis gyvenimo minutėmis siaubo ap- 
imtų vyrų prakaitą, ten buvo ir metalinis šalmas, dažniausiai atsainiai 
kabantis ant kėdės atlošo. Nuo šalmo per izoliuotą skylę, iškaltą iš 
šlako blokų sumūrytoje sienoje už kėdės, driekėsi laidas. Vienoje kė- 
dės pusėje stovėjo galvanizuotas alavinis kibiras. Jei pažvelgtum į jo 
vidų, pamatytum žiedą iš kempinės, iškirptą taip, kad ji tiksliai tilptų 
metaliniame šalme. Prieš egzekuciją kempinę sumirkydavo druskos 
tirpale, Igad jfrg*0m0 praleis mio m7-elektros „srovę, tekančią lai- 
du, ta a a kempine ir galikjigai patenkguižią į pa5merktojb smegenis. 

1932-ieji buvo Džono Kofio metai. Viskas bus išsamiai aprašyta 
laikraščiuose. Jei ką nors tai domina, informaciją ir dabar galima juo- 
se susirasti - tą gali padaryti bet kas, turintis daugiau energijos nei 
vienas senukas, stumiantis paskutiniąsias savo gyvenimo dienas vie- 
noje Džordžijos valstijos senelių prieglaudoje. Stojo karštas ruduo, tą 
gerai pamenu; iš tiesų, labai karštas. Spalio mėnuo buvo beveik toks 
pat kaip rugpjūtis, ir kalėjimo viršininko žmona Melinda, ištikta prie- 
puolio, gulėjo Indianolos ligoninėje. Tą rudenį mane suėmė pats ašt- 
riausias gyvenime šlapimtakių uždegimas, ne toks aštrus, kad man 
pačiam tektų atsigulti į ligoninę, tačiau pakankamai skausmingas, 
kad kiekvieną kartą, kai šlapindavausi, norėčiau numirti. Tai buvo 
mažo, pusiau praplikusio prancūzo Delakrua, patekusio čia vasarą 
kartu su savo peliuku, mokėjusiu sumanų triuką su špūle, ruduo. Ta- 
čiau iš esmės tai buvo Džono Kofio; kuris pateko į E korpusą, nuteis- 
tas mirties bausme už Deterikų dvynių mergaičių išprievartavimą ir 
nužudymą, ruduo. 

Per kiekvieną pamainą korpuse budėdavo keturi ar penki sargy- 
biniai, tačiau dauguma iš jų buvo skrajūnai. Dynas Stentonas, Heris 
Tervilidžeris ir Brutas Hauvelas (vyrai vadino jį “Brutaliuoju"', tačiau 
tai buvo pokštas, nes, nepaisant savo stambumo, Brutas nenuskriaus- 
tų ir musės, nebent tai būtų būtina) jau mirę, kaip ir Persis Vetmoras, 
kuris iš tiesų buvo brutalus... ką jau kalbėti apie tai, kad dar buvo ir 
kvailas. Persis neturėjo jokių pareigų E korpuse, kur bjaurios prigim- 
ties žmonės buvo nereikalingi, o kartais net pavojingi, tačiau jis bu- 
vo susigiminiavęs su gubernatoriumi, todėl jį čia ir laikė. 

Būtent Persis Vetmoras ir atvedė Kotfį į korpusą šaukdamas: “Ei- 
na miręs žmogus! Čia eina miręs žmogus!" 

Nors jau ir buvo atėjęs spalis, tvoskė pragariškas karštis. Durys į 
pasivaikščiojimų kiemą buvo praviros, kad įleistų ryškios šviesos 
srautą ir didžiausią man bet kada matytą vyriškį, jei neminėsime ke- 
lių krepšinio žaidėjų, kuriuos rodo per televizorių, pastatytą namų, 
skirtų aikštingiems kvailiams, “Poilsio kambaryje"". Šiuose namuose 
galiausiai atsidūriau 1r aš. Kofio rankos buvo surakintos grandinėmis, 
besidriekiančiomis per vandens statinės didumo krūtinę; ant kulkšnių 
buvo uždėti metaliniai Žiedai, sujungti grandine, kuri vilkdamasi lai- 
mų spalvos koridoriumi tarp kamerų skambėjo tarsi suvertos mone- 
tos. Persis Vetmoras ėjo iš vienos pusės, o Heris Tervilidžeris iš ki- 
tos, Ir jie priminė vaikus, einančius su sugautu lokiu. Net Brutas 

Hauvelas šalia Kofio atrodė tarsi vaikas, nors Brutas buvo daugiau 
nei šešių pėdų ūgio ir stambus - kažkada jis žaidė futbolą Luizianos 
valstijos universiteto komandoje, kol buvo pašalintas už nepažangu- 
mą ir sugrįžo namo. 

Džonas Kofis buvo juodaodis kaip ir dauguma vyrų, trumpam at- 
vykstančių į E korpusą, kad numirtų ant Senosios Žiežirbos kelių, o 
jo ūgis buvo šešios pėdos ir aštuoni coliai. Tačiau jis nebuvo toks 
lieknas ir lankstus kaip krepšininkai, kuriuos matai per televizorių - 
JO pečiai buvo platūs, krūtinė gili, visas kūnas raumeningas. Kofį ap- 
vilko didžiausia, kokią galėjo rasti sandėlyje, uniforma, tačiau vis 
tiek kelnių klešnės kabojo ties puse išsipūtusių ir randuotų blauzdų. 
Marškinių krūtinė buvo atvira, o rankovės vos dengė alkūnes. Savo 
didžiulėje rankoje jis laikė kepurę, kuri irgi netiko; užmaukšlinta ant 
jo plikos galvos, primenančios milžinišką raudonmedžio kamuolį, ji 
atrodytų tarsi skrybėlė, kuria padabina rylininko beždžionę, tik kepu- 
rė buvo ne raudona, o mėlyna. Atrodė, Džonas galėtų sutraukyti sa- 
vo grandines taip pat lengvai, kaip nuplėšiami kalėdinės dovanos 
kaspinėliai, tačiau pažvelgęs į jo veidą suprasdavai, kad Džonas ne- 
ketina nieko panašaus daryti. Šis veidas nebuvo bukas, - nors Persis 
taip manė ir netrukus ėmė vadinti Džoną itijotu, - tačiau užgesęs. Ko- 
fis vis dairėsi į šalis, tarsi bandydamas suvokti, kur atsidūrė. Galbūt 
net mėgindamas suprasti, kas jis yra. Pirmiausia man šovė į galvą 
mintis, kad jis atrodo kaip juodaodis Samsonas... tik Dalilė savo ma- 
žąja klastinga ranka pokštaudama buvo jį nuskutusi visiškai plikai. 

- Eina miręs Žmogus! - sutrimitavo Persis, staugdamas ant to 
žmogaus, primenančio grandinėmis surakintą lokį, tarsi iš tiesų būtų 
tikėjęs galįs pajudinti Kofį, jei šis nepanorėtų eiti pats. Heris nieko 
nepasakė, tačiau atrodė sutrikęs. - Miręs žmogus... 

- Pakaks, - pasakiau. 

Aš buvau būsimoje Kofio kameroje ir sėdėjau ant jo gulto. Su- 
prantama, iš anksto žinojau, kad Kofis atvyksta, ir buvau ten, idant 
jį pasitikčiau ir pasirūpinčiau, tačiau man nė į galvą neatėjo, jog Vy- 
riškis bus toks didelis, kol jo nepamačiau. Persis nužvelgė mane to- 
kiu žvilgsniu, kuris bylojo: visi žino tave esant subinės skyle (su- 
prantama, išskyrus didžiulį manekeną, kuris težinojo kaip prievartau- 
ti ir žudyti mergaites), tačiau neištarė nė žodžio. 

Visi trys sustojo prie pravirų kameros durų. Linktelėjau Heriui, 
kuris paklausė: 

- Ar iš tiesų norite su juo čia pasilikti, bose? 

Nedažnai teko girdėti Herio Tervilidžerio balsą skambant šitaip 
nervingai, - jis buvo greta manęs per maištus, vykusius prieš šešerius 
ar septynerius metus, ir nė kiek nesusvyravėo netgi pasklidus gan- 
dams, esą kai kurie kaliniai turi ginklus, - tačiau tą kartą Herio bal- 
sas skambėjo nervingai. 

- Ar man gali būti riesta su tavimi, milžine? - paklausiau sėdėda- 
mas ant gulto ir stengdamasis nei balsu, nei išvaizda neišsiduoti, kaip 
apgailėtinai jaučiausi - tas šlapimtakių uždegimas, apie kurį minėjau 
anksčiau, nebuvo toks aštrus, kokiu virto vėliau, tačiau, galiu pasa- 
kyti, visai nesijaučiau esąs paplūdimyje. 

Kofis iš lėto palingavo galvą - vieną kartą į kairę, vieną - į deši- 
nę, po to sugrąžino į mirtinai fiksuotą padėtį centre. Jo žvilgsnis, vos 
suradęs mane, taip ir liko prikaustytas visam laikui. 

Heris vienoje rankoje laikė lentelę su prisegtomis Kofio formo- 
mis. 

- Duok jam tą lentelę, - pasakiau Heriui. - Įduok jam į rankas. 

Heris taip ir padarė. Pusgalvis milžinas tarsi lunatikas paėmė len- 
telę. 

- Dabar atnešk ją man, milžine, - paliepiau, ir Kofis tai padarė, 
žvangindamas savo grandinėmis. Jis turėjo Uša galvą, kad galėtų 
įeiti į kamerą. 

Nužvelgiau jį nuo galvos ligi kojų, norėdamas įsitikinti, kad šio 
milžino ūgis yra realybė, o ne optinė apgaulė. Tai buvo realybė: še- 
šios pėdos ir aštuoni coliai. Buvo nurodyta, kad jo svoris yra du šim- 
tai aštuoniasdešimt svarų, tačiau manau, jog tai buvo tik spėjimas; jis 
turėjo sverti tris šimtus dvidešimt, o gal net ir tris šimtus penkiasde- 
šimt svarų. Formoje, skirtoje išvardyti randus ir kitas ypatingas Žy- 
mes, Magnusono, senojo kalinio, užsitarnavusio pasitikėjimą ir dir- 
busio registratūroje, kruopščia rašysena spausdintomis raidėmis bu- 
vo įrašytas tik vienas žodis: “Daugybė ". 

Pakėliau akis. Kofis buvo truputį pasislinkęs į šoną, ir aš galėjau 
matyti Herį, stovintį kitoje koridoriaus pusėje priešais Delakrua ka- 
merą - jis buvo vienintelis kitas E korpuso kalinys, kai atvyko Kofis. 
Delas buvo gležnas, plinkantis žmogelis susirūpinusio buhalterio, Ži- 
nančio, jog netrukus paaiškės jo padaryti išeikvojimai, veidų. Prijau- 
kinta pelė sėdėjo ant Delakrua peties. 

Persis Vetmoras stovėjo atsišliejęs tarpduryje kameros, kuri ką 
tik tapo Džono Kofio buveine. Iš specialiai padaryto dėklo Persis bu- 
vo išsitraukęs kietmedžio lazdą ir plekšnojo sau per delną. Taip žmo- 
gus elgiasi su žaisliuku, kurį nori panaudoti. Ir aš staiga pajutau, kad 

negaliu čia pakęsti Persio buvimo. Galbūt tai atsitiko dėl neįprastos 
tokiam metų laikui kaitros, gal šlapimtakių uždegimas kaitino mano 
kirkšnis, ir dėl to mano flanelinių trumpikių graužimas tapo nepaken- 
čiamas, o gal supratęs, kad valstijos valdžia man atsiuntė beveik idio- 
tą juodaodį, kuriam aš turėjau įvykdyti mirties bausmę, o Persis pir- 
miausia jį norėjo apdoroti savo rankomis. Galbūt visa tai kartu paė- 
mus sukėlė šį jausmą. Kad ir kas jį būtų sukėlęs, aš trumpam lioviau- 
si galvojęs.apie visus Persio politinius ryšius. 

- Persi, - tariau. - Ligoninėje vyksta kraustymasis. 

- Už tai yra atsakingas Bilas Dodžas... 

- Žinau, - atšoviau. - Eik ir padėk jam. 

- Tai ne mano darbas, - atkirto Persis. - Rūpintis šiuo užriestano- 
siu stuobriu - mano darbas. 

Persis visus stambius vyrus vadino užriestanosiais stuobriais. Jis 
niekino stambius vyrus. Persis nebuvo toks lieknas kaip Heris Tervi- 
lidžeris, tačiau žemo ūgio. Persis buvo lyg tas peštukas gaidys, ku- 
riam patinka veltis į muštynes, ypač jei yra šimtaprocentinė tikimy- 
bė nugalėti. Ir tuščiagarbiškai didžiavosi savo plaukais. Vargiai bega- 
lėdavo atitraukti nuo jų rankas. 

- Tada tavo darbas baigtas, - pasakiau. - Eik į ligoninę. 

Persio apatinė lūpa atvipo. Bilas Dodžas su savo vyrais nešiojo 
dėžes, paklodžių krūvas ir netgi lovas; visa ligoninė buvo perkeliama 
į naują pastatą vakarinėje kalėjimo dalyje. Dirbti SEO kilnoti 
sunkius daiktus. Persio Vetmoro tai nežavėjo. 

- Jie turi pakankamai Žmonių, - atsakė. 

- Tada eik ten ir vadovauk jiems, - pasakiau pakeldamas balsą. 

Pamačiau, kaip Heris krūptelėjo, tačiau nekreipiau į tai dėmesio. 
Jei gubernatorius įsakytų kalėjimo viršininkui Murui atleisti mane už 
tai, kad pašiaušiau ne tas plunksnas, ką Holas Muras pastatytų į ma- 
no vietą? Persį? Juokinga. | 

- Iš tiesų man nerūpi, ką tu veiksi, Persi. Svarbu, kad kuriam lai- 
kui dingtum iš čia. 

Iš pradžių pamaniau, kad Persis ketina pasilikti. Tai būtų tikra 
nelaimė, kol Kofis stovėjo čia lyg didžiausias pasaulyje sustabdytas 
laikrodis. Tačiau Persis įgrūdo savo lazdą į specialiai rankomis paga- 
mintą dėklą - kvailą tuščiagarbišką dalyką - ir išdidžiai nužingsnia- 
vo koridoriumi. Neprisimenu, kuris iš sargybinių tą dieną sėdėjo prie 
budinčiojo rašomojo stalo, - spėju, jog vienas iš skrajūnų, - tačiau 
Persiui, matyt, nepatiko jo išvaizda, nes praeidamas pro šalį suriau- 
mojo: 

- Greitai išmesk tą kvailą šypseną iš savo šūdino veido, antraip 
aš tai padarysiu. 

Pasigirdo raktų žvangėjimas, trumpam iš pasivaikščiojimų kiemo 
plūstelėjo saulės prikaitinto oro gūsis, ir Persis Vetmoras išnyko, 
bent jau tam kartui. Delakrua peliukas Bėgiojo pirmyn atgal mažojo 
prancūzo pečiais, virpindamas savo ūsiukus. 

- Nusiramink, Misteri Džinglai, - paliepė Delakrua, ir peliukas 
sustojo ant jo kairiojo peties, tarsi būtų supratęs komandą. - Nusira- 
mink ir tupėk tyliai. 

Delakrua kalbėjo dainingu keidžano* akcentu, ir žodis “tyliai" 
nuskambėjo labai egzotiškai. 

- Eik atsigulti, Delai, - mandagiai pasakiau. - Pailsėk. Tai tavęs 
irgi neliečia. 

Delakrua padarė kaip lieptas. Jis išprievartavo ir nužudė jauną 
merginą, 0 po to nutėškė lavoną už namo, kuriame gyveno mergina, 
apipylė alyva, naudojama užkurti anglis, ir padegė, manydamas ši- 
taip sunaikinti savo nusikaltimo įrodymus. Liepsna išsiplėtė iki namo 
ir apėmė jį, tad žuvo dar šeši Žmonės, du iš jų vaikai. Tai buvo vie- 
nintelis nusikaltimas, kurį padarė Delakrua, o dabar jis atrodė kaip 
malonaus elgesio vyriškis susirūpinusiu veidu, nuplikusia makaule ir 
ilgais plaukais, besidraikančiais ant jo marškinių apykaklės. Netru- 
kus jis sės ant Senosios Žiežirbos, o Senoji Žiežirba padarys jam ga- 
lą... tačiau tai, kas privertė jį padaryti šį siaubingą dalyką, jau buvo 
seniai išnykę, ir dabar Delakrua gulėjo ant gulto, leisdamas savo ma- 
žajam kompanionui cypsint bėgioti jo rankomis. Tam tikra prasme 
tai yra pats blogiausias dalykas; Senoji Žiežirba niekada nepajėgda- 
vo sudeginti to, kas buvo pasmerktųjų viduje, o vaistai, kuriuos su- 
leidžia šiandien, nepajėgia to užmigdyti. Tai, kas glūdi pasmerktųjų 
viduje, išsilaisvina, persiduoda kitam, o mums belieka sunaikinti 
lukštą, kuris ir taip yra negyvas. 

Vėl nukreipiau savo dėmesį į milžiną. 

- Jei paliepsiu Heriui nuimti nuo tavęs šias grandines, ar gerai 
elgsiesi? 

Jis linktelėjo. Judesys buvo panašus kaip ir purtant galvą: žemyn, 
aukštyn, atgal į centrą. Džono keistos akys spoksojo į mane. Jose sly- 
pėjo kažkokia ramybė, abejojau, ar galiu ja pasitikėti. Pirštu pamojau 


* Keidžanas (angl. Cajun) - taip vadinami prancūzų kilmės vietiniai 
Luizianos gyventojai (red. past.). 

Heriui, kuris priėjo ir atrakino grandines. Dabar Heris nerodė jokių 
baimės ženklų, net pasilenkęs tarp Kofio kojų, primenančių medžių 
kamienus, kad atrakintų metalinius žiedus ant kulkšnių, ir aš šiek tiek 
atsipalaidavau. Tai Persis privertė Herį nervintis, o aš pasitikėjau He- 
rio instinktais. Pasitikėjau visų, išskyrus Persio, vyrų, su kuriais kas- 
dien susidurdavau E korpuse, instinktais. 

Visiems naujai atvykusiems į korpusą buvau paruošęs nedidelę 
kalbą, tačiau abejojau, ar ji tiks Kofiui, nes jis atrodė labai neįprastas 
ne tik dėl savo didumo. 

Kai Hermis vėl atsistojo (Kofis per visą rakinimo ceremoniją sto- 
vėjo nė nekrustelėdamas, ramus kaip peršeronų veislės arklys), aš pa- 
žvelgiau į savo naująjį globotinį, nykščiu pabarbenau į lentelę ir pa- 
klausiau: 

- Ar moki kalbėti, milžine? 

- Taip, sere, bose, aš moku kalbėti, - atsakė jis. 

Džono basas skambėjo kaip gilus ir tylus burzgesys. Jį išgirdęs, 
pagalvojau apie tik ką sureguliuotą traktoriaus variklį. Džono kalbo- 
je nesigirdėjo tikro pietietiško akcento, tačiau kalbos struktūroje bu- 
vo kažkas pietietiška, ką pastebėjau vėliau. Tarytum būtų atvykęs iš 
Pietų, bet ne iš ten kilęs. Jis kalbėjo ne kaip beraštis, tačiau ir ne kaip 
išsilavinęs Žmogus. Jo kalba kaip 1r daugelis kitų Džono Kofio daly- 
kų buvo paslaptis. Labiausiai mane neramino jo akys - jose atsispin- 
dėjo kažkokia rami nebūtis, tarsi Džonas klaidžiotų kažkur tolybėje. 

- Tu vadiniesi Džonas Kotis. 
- Taip, sere, bose, mano pavardė skamba taip pat kaip ir gėrimas, 
tik kitaip rašoma*. 

- Vadinasi, pažįsti raides, ar ne? Ar moki skaityti ir rašyti? 

- Tik savo pavardę, bose, - atsakė jis tyliai. 

Atsidusau ir po to pateikiau jam sutrumpintą savo paruoštos kal- 
bos variantą. Jau buvau nusprendęs, kad su Džonu neturėsiu jokių 
bėdų. Dėl to buvau 1r teisus, ir ne. 

- Esu Polas Edžkoumas, - pasakiau. - Aš esu E korpuso vyresny- 
ši manęs nebūtų, baprašyk. pakviesti štai šitą vyrą - jo vardas yra 
Heris Tervilidžeris. Arba kviesk misterį Stentoną, arba misterį Hau- 
velą. Ar supranti? 

Kofis linktelėjo. 


* Žodžių žaismas: coffee (angl.) - kava, Coffey - pasmerktojo pavardė 
(vert. past.). 

- Nesitikėk gauti viską, ko tik užsimanysi, nebent mes nuspręsi- 
me, jog tau to būtinai reikia - čia ne viešbutis. Supranti? 

Jis vėl linktelėjo. 

- Tai rami vieta, milžine - ne tokia kaip visas likęs kalėjimas. Čia 
esate tik judu su Delakrua. Tau neteks dirbti; dažniausiai tiesiog sė- 
dėsi. Tai suteiks galimybę viską apmąstyti, - daugumai čia patekusių 
apmąstymams būna per daug laiko, tačiau šito Kofiui nepasakiau. - 
Kartais mes paleidžiame radiją, jei vyrauja tvarka. Tau patinka radi- 
jas? 
Kofis linktelėjo, tačiau neužtikrintai, tarsi abejotų, kad tą daiktą 
žino. Vėliau patyriau, jog tam tikra prasme neklydau; Kofis atpažin- 
davo dalykus, kai vėl su jais susidurdavo, tačiau tuojau pat juos pa- 
miršdavo. Jis žinojo laidos “Mūsų sekmadienio mergaitė" persona- 
žus, tačiau tik vos vos beprisiminė, ką jie veikė praėjusioje laidoje. 

- Jei gerai elgsies, maistą gausi laiku, niekad neteks pamatyti 
tramdomojo kambario, esančio koridoriaus gale, ar vilkėti vieno iš tų 
drobinių švarkų, kurie susagstomi nugaroje. Popietėmis, nuo keturių 
iki šešių, dvi valandas galėsi pasivaikščioti kieme, išskyrus šeštadie- 
nius, kai visi kalėjimo gyventojai žaidžia futbolą. Sekmadienio po- 
pietėmis galėsi susitikti su lankytojais, jei yra kas nors, norintis tave 
aplankyti. Ar turi kokių nors artimųjų, Kofi? 

Jis papurtė galvą: 

- Jokių, bose. 

- Ką gi, tada galės lankyti tavo advokatas. 

- Atrodo, jau pamačiau jo nugarą, - atsakė Kofis. - Nemanau, kad 
jis atsibogintų čia į kalnus. 

Atidžiai jį nužvelgiau bandydamas atspėti, ar Kofis nebando juo- 
kauti, tačiau taip nepasirodė. Ir iš tiesų nieko kito nesitikėjau. Ape- 
liacijos buvo skirtos ne tokiems kaip Džonas Kotis, tik ne tais lai- 
kais; tokiems kaip jis dėmesį parodydavo teismo dieną, 0 po to pa- 
saulis juos užmiršdavo, kol vieną dieną laikraštyje pamatydavo žinu- 
tę apie vaikiną, maždaug apie vidurnaktį gavus; šiek tiek elektros 
srovės. Tačiau lengviau buvo valdyti vyrą, turintį žmoną, vaikų ar 
draugų, kurių laukdavo atvykstant sekmadienio popietėmis. Nema- 
niau, jog prireiks suvaldyti Kofį, - ir gerai, nes jis buvo pašėlusiai di- 
delis. 

Pasimuisčiau ant gulto, po to nusprendžiau, kad mano apatinė 
kūno dalis jausis patogiau atsistojus, tad taip ir padariau. Džonas pa- 
garbiai pasitraukė nuo manęs ir susikryžiavo priešais save rankas. 

- Čia tau gali būti lengva arba sunku, milžine, viskas priklauso 
nuo tavęs. Esu čia tam, kad paaiškinčiau, jog tu mums visiems gali 
palengvinti gyvenimą, nes galų gale jis priklauso nuo tavo elgesio. 
Elgsimės su tavimi taip, kaip tu nusipelnysi. Ar nori ko nors pa- 
klausti? 

- Ar jūs paliekate įjungtą šviesą po to, kai paskelbiamas miego 
laikas? - iš karto uždavė klausimą jis, tarsi tik ir būtų laukęs, kol at- 
siras proga šito paklausti. 

Prisimerkiau žiūrėdamas į jį. Naujai atvykusieji į E korpusą ma- 
nęs klausdavo visokių keistų klausimų, - kartą net paklausė, kokio 
didumo yra mano Žmonos papai, - tačiau šitokį klausimą išgirdau pir- 
mą kartą. 

Kofis kiek sutrikęs šypsojosi, tartum būtų žinojęs, kad mes palai- 
kysime jį kvailiu, bet nebūtų galėjęs nieko pakeisti. 

- Todėl, kad aš kartais šiek tiek išsigąstu, kai sutemsta, - paaiški- 
no jis. - Ypač, jei tai man nepažįstama vieta. 

Pažvelgiau į jį - įvertindamas jo milžinišką ūgį - ir pasijutau keis- 
tai sujaudintas. Žinote, žmogžudžiai iš tiesų sujaudina, nes nematai jų 
blogiausioje šviesoje, kai jie tarsi demonai kalvėje kala savo siaubus. 

- Taip, čia būna gana šviesu per visą naktį, - atsakiau. - Pusė My- 
lios šviesų dega nuo devynių vakaro iki penkių ryto, - tada supratau, 
jog jis visiškai nenutuokia, apie ką aš kalbu, nes Žalioji mylia jam 
reiškė tą patį, ką Misisipės dumblas, todėl parodžiau ranka: - Korido- 
riuje. 

Džonas su palengvėjimu linktelėjo. Nesu tikras, ar jis žinojo, ką 
reiškia koridorius, tačiau galėjo matyti vieliniais narveliais apgaubtas 
200 vatų elektros lemputes. 

Padariau tai, ko niekada anksčiau kalniui nebūčiau padaręs - pa- 
daviau Džonui ranką. Net dabar nežinau kodėl. Gal dėl to, kad jis pa- 
klausė apie šviesą. Šis mano gestas privertė Herį Tervilidžerį sumirk- 
sėti, galiu tai paliudyti. Kofis stebėtinai švelniai paėmė mano ranką, 
kuri iš karto pranyko jo letenoje, ir tuo viskas baigėsi. Į savo butelį 
su nuodais įviliojau dar vieną kandį. Mes baigėme savo reikalus. 

Išėjau iš kameros. Heris užtraukė duris ir užrakino abu užraktus. 
Kofis dar kurį laiką stovėjo savo pirmykštėje vietoje, tarytum neži- 
nodamas, ką toliau veikti, po to atsisėdo ant gulto, sudėjo savo mil- 
žiniškas rankas tarp kelių ir nuleido galvą kaip liūdintis ir besimel- 
džiantis žmogus. Po to jis kažką pasakė savo keistu, beveik pietietiš- 
ku balsu. Išgirdau jį labai aiškiai ir, nors tuo metu mažai nutuokiau 

apie tai, ką jis pasakė, - nebūtina žinoti, ką Žmogus padarė, kad jį pa- 
maitintum ir prižiūrėtum, iki ateis metas sumokėti skolas, - pajutau, 
per kūną perbėgant šiurpulius. 

- Nieko negalėjau padaryti, bose, - pasakė jis. - Bandžiau tai su- 
stabdyti, bet jau buvo per vėlu. 


- Turėsi per Persį nemalonumų, - pasakė Heris, kai mes korido- 
riumi grįžome į mano kabinetą. 

Dynas Stentonas, tam tikra prasme trečiasis pagal rangą mano 
pavaldinys, - iš tiesų mes nieko nematavome pagal rangą, Persis Vet- 
moras bematant būtų pakeitęs šią situaciją, - sėdėjo už mano rašomo- 
jo stalo, tvarkydamas bylas. Šiam darbui aš niekaip nesugebėdavau 
susiruošti. Jis atsainiai pažvelgė į mus, kai įėjome, nykščio galiuku 
stumtelėjo savo mažus akinius ir vėl pasinėrė į popierius. 

- Su tuo geniu aš turiu nemalonumų nuo pat pirmos jo dienos pas 
mus, - atsargiai pasakiau, patraukdamas kelnes nuo savo tarpušakio 
1 gūžtelėdamas pečiais. - Ar tu girdėjai, ką jis šaukė, kai atvedė tą di- 
džiulį keverzą? 

- O kaipgi, - atsakė Heris. - Juk žinai, kad aš buvau kartu. 

- Aš buvau tualete ir taip pat viską puikiai girdėjau, - įsiterpė Dy- 
nas. Jis prisitraukė prie savęs popieriaus lapą, pakėlė jį prieš šviesą, 
tad pamačiau ant lapo likusį žiedą nuo kavos puodelio bei kažkokį 
tekstą, ir išmetė popierių į šiukšlių dėžę. - “Eina miręs Žmogus". Tur- 
būt perskaitė šią frazę viename iš savo mėgiamų žurnalų. 

Taip tikriausiai ir buvo. Persis Vetmoras labai žavėjosi žurnalais 
“Argosy"', “Stag" 1r “Vyro nuotykiai". Atrodo, kiekviename jų nu- 
meryje būdavo spausdinamos kalėjimo istorijos, 17 Persis jas godžiai 
skaitė, kaip rašantis mokslinį darbą žmogus. Tartum Persis būtų ban- 
dęs sužinoti, kaip turi elgtis, o atsakymas būtų buvęs tuose žurnaluo- 
se. Jis atėjo čia iš karto po to, kai įvykdėme bausmę Entoniui Rėjui, 
žudžiusiam kirviu, - ir tiesiogiai dar nedalyvavo nė vienoje egzeku- 
cijoje, nors stebėjo vieną iš patalpos, kurioje yra kėdės jungiklis. 

- Jis turi pažinčių, - pasakė Heris. - Turi ryšių. Tau teks atsakyti 
už tai, kad išsiuntei jį iš korpuso, 1r dar labiau už tai, jog tikėjaisi, kad 
Persis padarys kokį nors realų darbą. | 

- To aš nesitikiu, - atsakiau ir iš tiesų nesitikėjau... tačiau turėjau 
vilčių. Bilas Dodžas buvo ne iš tų, kurie leistų kam nors painiotis po 

kojomis ir tik spoksoti. - Šiuo metu mane labiau domina milžinas. Ar 
turėsime dėl jo nemalonumų? 

Heris tvirtai papurtė galvą. 

- Trapinguso apygardos teisme jis buvo tylus it ėriukas, - pasakė 
Dynas. Jis nusiėmė savo pensnė ir pradėjo juos valyti į striukę. - Ži- 
noma, ant jo buvo daugiau grandinių nei Skrudžas matė ant Marlio 
šmėklos, tačiau panorėjęs jis būtų lengvai jas sutraukęs. Čia yra vi- 
sas humoras, sūnau. 

- Žinau, - atsakiau, nors nieko panašaus nežinojau. Tiesiog nega- 
liu pakęsti, jei Dynas Stentonas pasirodo pranašesnis už mane. 

- Jis didelis, ar ne? - paklausė Dynas. 

- Taip, - sutikau. - Siaubingai. 

- Tikriausiai Senojoje Žiežirboje reikės nustatyti Superkepimo 
režimą, kad pakeptume jo subinę. 

- Nesijaudink dėl Senosios Žiežirbos, - išsiblaškęs atsakiau. - Se- 
noji Žiežirba didžiuosius paverčia mažiukais. 

Dynas sugnybo tą nosies vietą, kurioje matėsi pora piktų raudo- 
nų dėmelių nuo akinių ir linktelėjo. 

- Taip. Tavo žodžiuose yra tiesos. 

- Ar kuris nors iš jūsų Žinote, iš kur jis atvyko, prieš pasirodyda- 
mas... Teftone? - paklausiau. - Tai buvo Teftonas, ar ne? 

- Taip, - atsakė Dynas. - Teftonas Trapinguso apygardoje. Regis, 
niekas nežino, kur jis buvo prieš ten pasirodydamas ir padarydamas 
tai, ką padarė. Spėju, kad jis tiesiog bastėsi. Jei tai tave iš tiesų do- 
mina, gal rasi ką nors daugiau kalėjimo bibliotekos laikraščiuose. 
Tikriausiai iki kitos savaitės jų nepajudins, - Dynas išsiviepė. - Ta- 
čiau gali ir išgirsti, kaip inkščia 1r dejuoja tavo draugužis viršuje. 

- Galbūt nueisiu ir žvilgtelėsiu, - pasakiau, o vėliau, po pietų, taip 
ir padariau. 

Kalėjimo biblioteka buvo pastate, kurį rengėsi paversti automo- 
bilių remonto dirbtuvėmis - bent jau taip planavo. Aš maniau, jog dėl 
to kam nors turėjo nukristi gardus kąsnelis, tačiau kadangi tai buvo 
Didžiosios depresijos metai, savo nuomonę laikiausi sau - lygiai taip 
būtų reikėję laikyti liežuvį už dantų ir dėl Persio, tačiau Žmogus kar- 
tais nepajėgi pakankamai tvirtai užsičiaupti. Dažniausiai vyro burna 
pridaro daugiau bėdos nei jo pimpalas. O be to, automobilių remon- 
to dirbtuvės taip ir nebuvo įrengtos - kitą pavasarį kalėjimą perkėlė į 
Braitoną, esantį už šešiasdešimties mylių. Manau, dėl to įvyko ne 
vienas nelegalus sandėris. Kažkam nukrito daugiau gardžių kąsnelių. 
Aš iš to nieko nepešiau. 


ZA 


Administracija persikėlė į naują pastatą rytinėje kiemo dalyje; li- 
goninė buvo perkelta (i1r kokiam molio Motiejui šovė į galvą įrengti 
ligoninę antrame aukšte - tai dar viena iš gyvenimo paslapčių); bib- 
lioteka vis dar buvo nevisiškai aprūpinta spaudiniais, - joje niekada 
nebuvo per daug knygų, - ir ji stovėjo tuščia. Senasis pastatas, į51- 
spraudęs tarp A ir B korpusų, panėšėjo į įkaitusę dėžę, suręstą iš sta- 
tinės šulų. Šių korpusų tualetai glaudėsi prie senojo pastato, todėl ja- 
me nuolat tvyrojo lengvas šlapimo tvaikas, kuris, ko gero, buvo vie- 
nintelė rimta priežastis perkelti administraciją. Biblioteka buvo L rai- 
dės formos ir ne ką didesnė už mano kabinetą. Dairiausi, ar kur ne- 
pamatysiu ventiliatoriaus, tačiau jie visi buvo pradingę. Bibliotekoje 
tvyrojo kokių trisdešimt septynių laipsnių šutra, ir atsisėdęs kirkšny- 
se vėl pajutau karštą tvinkčiojimą. Tai kažkiek priminė danties skaus- 
mą. Suprantu, jog absurdiška šitaip kalbėti apie tą kūno vietą, tačiau 
negaliu su niekuo kitu palyginti šio pojūčio. Jis dar labiau paūmėjo 
po šlapinimosi ir besišlapinant, ką buvau padaręs, prieš ateidamas į 
biblioteką. 

Bibliotekoje be manęs buvo dar vienas lankytojas - senas, kaulė- 
tas, užsitarnavęs pasitikėjimą kalinys, pavarde Gibonsas, kuris snau- 
dė kampe, pasidėjęs ant kelių romaną apie laukinius Vakarus ir užsi- 
maukšlinęs ant akių kepurę. Jam nerūpėjo nei karštis, nei niurnėji- 
mas, dunksėjimas ar atsitiktiniai keiksmai, sklindantys iš viršuje 
esančios ligoninės (kur turėjo būti bent dešimčia laipsnių karščiau, ir 
vyliausi, jog Persiui Vetmorui tai patiko). Aš jo taip pat netrukdžiau, 
nuėjau trumpesnėn L pusėn, kurioje laikė laikraščius. Maniau, jog, 
nepaisant Dyno pasakymo, jie bus pradingę kartu su ventiliatoriais. 
Tačiau laikraščiai gulėjo savo vietoje, ir aš gana lengvai radau me- 
džiagą apie Deterikų dvynes mergaites; nuo pat birželio, kai išaiškė- 
jo nusikaltimas, iki rugpjūčio pabaigos ir rugsėjo, kada vyko teismas, 
apie tai buvo rašoma pirmuosiuose puslapiuose. 

Netrukus aš pamiršau karštį ir dunksėjimą viršuje, 1r senojo Gi- 
bonso dusulingą knarkimą. Mintys apie tas mažytes devynmetes mer- 
gaites - jų putlius šviesius plaukus ir kerinčias šypsenas - ir milžiniš- 
ką juodą Kofį buvo nemalonios, tačiau negalėjau jų atsikratyti. Įver- 
tinant Kofio stambumą, nesunku buvo įsivaizduoti jį tiesiogine pras- 
me tarsi pasakų milžiną, ryjantį tas mergaites. Tai, ką jis padarė , bu- 
vo dar baisiau, ir Kofiui iš tiesų pasisekė, kad nebuvo nulinčuotas 
vietoje, ant upės kranto. Žinoma, jei laime laikysime laukimą, kada 
pereisi Žaliąja mylia ir atsisėsi Senajai Žiežirbai ant kelių. 

Karalienė Medvilnė Pietuose buvo nuversta nuo sosto septynias- 
dešimt metų prieš čia aprašomus įvykius ir daugiau niekada nebeka- 
raliaus, tačiau trisdešimtaisiais ji truputį atkuto. Tais laikais jau nebe- 
buvo likę medvilnės plantacijų, tačiau mūsų valstijos pietuose kles- 
tėjo keturiasdešimt ar penkiasdešimt medvilnės fermų. Klausas Dete- 
rikas.buvo vienos iš jų savininkas. Pagal tūkstantis devyni šimtai 
penkiasdešimtųjų metų lygį jis būtų laikomas tik truputėlį aukščiau 
už skurdžių, tačiau anuomet buvo trisdešimtieji, ir Deterikas buvo 
laikomas turtingu, nes jis iš tiesų beveik kiekvieno mėnesio pabaigo- 
je apmokėdavo savo sąskaitą parduotuve: grynaisiais pinigais ir ga- 
lėjo pažvelgti savo banko prezidentui į akis, jei atsitiktinai jie prasi- 
lenkdavo gatvėje. Jo namas fermoje buvo švarus ir patogus. Deteri- 
kas augino ne tik medvilnę, bet taip pat ir keletą karvių bei vištų. 
Kartu su Žmona jie turėjo trejetą vaikų: Hovardą, apie trylikos metų, 
ir dvynukes Korą su Keite. 

Vieną šiltą tų metų birželio naktį mergaitės pasiprašė ir joms lei- 
do miegoti tinklu aptvertoje priemenėje, kuri driekėsi palei visą na- 
mą. Joms tai buvo didelė šventė. Mergaičių motina pabučiavo jas, 
palinkėdama saldžių sapnų, prieš pat devynias, kai danguje išnyko 
paskutiniai dienos gaisai. Tai paskutinis kartas, kai motina jas matė 
gyvas, po to jas išvydo karstuose, kai laidojimo biuro darbuotojas su- 
tvarkė sumaitotus kūnelius. 

Kaimiečiai tais laikais eidavo anksti gulti - “kai tik tapdavo tam- 
su po stalu“, - kartais sakydavo mano motina - ir miegodavo kietai. 
Nekyla abejonių, jog tą naktį, kai dvynukės buvo pagrobtos, Klausas, 
Mardžorė 1r Houvis Deterikai miegojo kietai. Klausą tikriausiai būtų 
prižadinęs Bauzeris, jų didžiulis, ne visai grynaveislis kolis, jei būtų 
sulojęs, tačiau Bauzeris nesulojo. Nei tą naktį, nei kada nors vėliau. 

Kai tik prašvito, Klausas atsikėlė melžti karvių. Priemenė buvo 
ne toje pusėje, kuri atsukta į tvartą, ir Klausui nė į galvą neatėjo pa- 
sižiūrėti, kaip miega mergaitės. Tai, kad prie jo neprisijungė Bauze- 
ris, irgi nesukėlė jokio nerimo. Šuo giliai niekino karves ir vištas ir 
dažniausiai slėpdavosi už tvarto esančioje savo būdoje, kol būdavo 
atliekami ūkio darbai. Jis pasirodydavo tik pašauktas... 17, be to, ga- 
na ryžtingai. 

Mardžorė nulipo žemyn, praslinkus maždaug penkiolikai minu- 
čių po to, kai jos vyras apsiavė batus ir nušlepsėjo į tvartą. Ji užkaitė 
kavą, po to ėmė kepti šoninę. Sumišę kvapai atviliojo Houvį iš jo 

kambario, esančio pastogėje, tačiau mergaitės nepasirodė. Mardžorė 
paliepė Houviui atvesti mergaites, o pati tuo metu leido kiaušinius į 
pakeptos šoninės riebalus. Klausas panorės, kad tuojau pat po pusry- 
čių mergaitės surinktų ką tik padėtus kiaušinius. Tačiau tą rytą Dete- 
rikų namuose niekas nevalgė pusryčių. Houvis sugrįžo iš priemenės 
pabalęs palei burną ir plačiai išplėstomis akimis, kurios anksčiau bu- 
vo paburkusios nuo miego. 

- Jų nėra, - pasakė Houvis. 

Mardžorė išėjo į priemenę, iš pradžių labiau susierzinusi nei su- 
nerimusi. Vėliau ji papasakojo, jog pagalvojo, jei apskritai apie ką 
nors pagalvojo, kad mergaitės nutarė pasivaikščioti ankstyvoje ryt- 
mečio šviesoje ir prisiskinti gėlių. Ar dar ko nors panašaus, kas gali 
šauti į galvą paikoms mergiūkštėms. Užteko Mardžorei mesti trum- 
pą žvilgsnį, kad suprastų, kodėl Houvis sugrįžo perbalęs. 

Ji šūktelėjo Klausui - suklykė jam - ir Klausas uždusęs atbėgo, o 
jo darbiniai batai buvo balti nuo išsilaisčiusio artipilnio kubilėlio pie- 
no. Nuo pamatyto priemenėje net ir drąsiausiam tėvui būtų išskydu- 
sios kojos. Antklodės, kuriomis mergaitės būtų apsimuturiavusios, 
kai naktį kiek atvėso, buvo nusviestos į kampą. Tinklinės durys ka- 
rojo nuplėštos nuo viršutinio vyrio ir tabalavo tarsi girtos. Ant prie- 
menės grindų ir laiptelių, kurie buvo prie suluošintų durų, lentų ma- 
tėsi kraujo lašai. 

Mardžorė maldavo vyro neiti vienam ieškoti mergaičių 1r neimti 
kartu jų sūnaus, tačiau ji veltui aušino burną. Klausas pasiėmė šau- 
tuvą, kurį laikė prieangyje pakabinęs aukštai, kad jo nepasiektų ma- 
žos rankutės, o Houviui padavė 22-o0 kalibro pistoletą, kurį ketino 
jam padovanoti liepos mėnesį per gimtadienį. Ir jie išvyko, nekreip- 
dami nė menkiausio dėmesio į klykiančią ir verkiančią moterį, kuri 
klausė, ką jie darys susidūrę su gauja klajojančių valkatų ar grupe 
bjaurių nigerių, pabėgusių iš apskrities kalėjimo, įsikūrusio Laduke. 
Žinote, aš manau, jog šiuo atveju vyrai pasielgė teisingai. Kraujas jau 
vo artimesnė tikrai raudonai nei kaštoninei, kuri atsiranda kraujui iš- 
džiūvus. Mergaitės turėjo būti pagrobtos neseniai. Klausas, matyt, 
suvokė galimybę išgelbėti mergaites, ir jis buvo pasiryžęs tai pamė- 
ginti. 

Nė vienas iš jų nesugebėjo surasti bent kiek vertingesnio pėdsa- 
ko - jie buvo medvilnės rinkėjai, ne medžiotojai, vyrai, kurie sezono 
metu įeina į mišką medžioti stirnų ir meškėnų ne todėl, kad labai ši- 
to norėtų, o todėl, kad šito iš jų buvo tikimasi. O kiemas palei namą 

buvo beviltiškai ištryptas, pėdsakai beprasmiškai persipynę vienas su 
kitu. Jie nuėjo už tvarto ir beveik tuojau pat suprato, kodėl Bauzeris, 
kuris prastai kandžiojosi, bet garsiai lojo, nedavė pavojaus signalo. 
Jis gulėjo pusiau išlindęs iš savo būdos, suręstos iš likusių nuo tvar- 
to lentų (ant priekinės lentos virš apvalios skylės tvarkingomis raidė- 
mis puikavosi išvedžiotas vardas “Bauzeris"" - mačiau šios būdos 
nuotrauką laikraščiuose), o galva buvo beveik persukta į kitą pusę. 
Vėliau prokuroras Džono Kofio prisiekusiųjų teismui pasakys, jog 
reikėjo nepaprastai stipraus vyro, kuris pajėgtų nusukti sprandą to- 
kiam dideliam šuniui... ir po to ilgai ir reikšmingai pažiūrės į gigan- 
tišką kaltinamąjį, sėdintį kaltinamųjų suole nuleistomis akimis ir dė- 
vintį valstijos valdžios nupirktą kombinezoną, kuris atrodė tarsi pa- 
sityčiojimas. Prie šuns Klausas su Houviu surado gabalėlį virtos deš- 
relės. Buvo manoma, - ir teisingai, dėl to nė kiek neabejoju, - kad 
Kofis pirmiausia prisijaukino šunį, vaišindamas jį skanėstais, 0 po to, 
kai Bauzeris ėdė paskutinę dešrelę, ištiesė rankas ir nusuko šuniui 
sprandą vienu galingu savo riešų judesiu. 

Už tvarto driekėsi Deterikų šiaurinė ganykla, kurioje tą dieną ne- 
siganė nė viena karvė. Ji buvo permerkta rytinės rasos, o per ganyk- 
14 aiškiai kaip dieną įstrižai šiaurės vakarų kryptimi driekėsi žmogaus 
palikta brydė. 

Net kone isterijos būsenos Klausas Deterikas iš pradžių nesiryžo 
eiti šiuo pėdsaku. Jis nebijojo vieno ar daugiau vyriškių, pagrobusių 
j0 dukteris; Klausas bijojo nusekti pėdsakais, kuriais pagrobėjas at- 
sitrenkė... nukeliauti visiškai priešinga kryptimi, kai brangi kiekvie- 
na sekundė. 

'Houvis išsprendė šią dilemą, nuo krūmo, augančio kiemo pa- 
kraštyje, nuimdamas geltoną medvilninio audinio skiautelę. Toji 
skiautelė buvo parodyta Klausui, kai jis sėdėjo liudininkų suole, ir 
Klausas ėmė verkti atpažinęs savo dukters Keitės pižamos kelnaičių 
audinio dalelę. Už dvidešimties jardų nuo krūmo ant išsikišusios ka- 
dagio šakelės jie surado skiautelę nublukusio žalio audinio, sutam- 
pančio su Koros naktinių marškinių medžiaga, kuriuos ji dėvėjo bu- 
čiuodama savo mamytę bei tėtuką ir linkėdama labos nakties. 

Tėvas ir sūnus Deterikai pasileido protekine, atstatę savo ginklus 
tarsi kareiviai, kertantys mūšio lauką ir lydimi kulkų krušos. Iš tos 
dienos įvykių mane stebina tik berniukas, kuris desperatiškai sekda- 
mas paskui savo tėvą (ir dažnai jam kildavo pavojus visiškai atsilik- 
ti) nė karto nenugriuvo ir nepaleido kulkos į Klauso Deteriko nugarą. 

Namuose buvo telefonas - dar vienas ženklas kaimynams, jog 
Deterikai klesti, bent jau vidutiniškai tais sunkiais laikais, - ir Mar- 
džorė susisiekė su telefono stotimi, kad paskambintų tiems kaimy- 
nams, kurie irgi buvo įsivedę telefonus, ir papasakotų apie nelaimę, 
užklupusią jų namus kaip perkūnas iš giedro dangaus, suprasdama, 
j0g kiekvienas skambutis paskleis Žinią toliau, kaip akmenukai, mesti 
į ramų tvenkinį, paskleidžia vienas kitą perdengiančius vandens rati- 
lus. Po to ji paskutinį kartą pakėlė telefono ragelį ir ištarė žodžius, 
kurie tuo metu buvo vos ne prekinis telefono sistemos ženklas, bent 
jau kaimiškosiose Pietų vietovėse: 

- Alio, Centrinė, ar girdite mane? 

Telefonistė centrinėje stotyje girdėjo, tačiau kurį laiką nepajėgė 
ištarti nė žodelio. Galiausiai ji pralemeno: 

- Taip, mem, misis Deterik, girdžiu. O brangus, palaimintas Jė- 
zau, aš dabar kaip tik meldžiuosi, kad jūsų mergytėms nebūtų atsiti- 
kę nieko bloga... 

- Dėkoju, - pasakė Mardžorė, - tačiau paprašykite Dievo, kad pa- 
lauktų jūsų maldų ir duotų jums laiko sujungti mane su Teftono 
miesto šerifo biuru, gerai? 

Trapinguso apygardos šerifas buvo senukas su viskio nuspalvin- 
ta nosimi, pilvu sulig dubeniu prausimuisi ir galva, papuošta žilais 
plaukais, kurie buvo tokie ploni, kad priminė plaušelius, naudojamus 
pypkėms valyti. Gerai jį pažinojau; jis daugybę kartų buvo apsilan- 
kęs Kould Mauntine, kad palydėtų, kaip jis vadino, “savo berniukus" 
į didžiąją nežinomybę. Egzekucijos liudininkai sėdėdavo tokiose pat 
sulankstomose kėdėse, kokiose ir jums turbūt teko sėdėti per laido- 
tuves ar bažnyčiose surengtas vakarienes, ar per Grendžio gyvulių 
augintojų asociacijos rengiamus bingo žaidimus (beje, tais laikais 
mes skolindavomės kėdes iš Grendžio draugijos “Paslaptingi ryšiai 
Nr.44“), ir kiekvieną kartą, kai į tokią kėdę atsisėsdavo šerifas Home- 
ras Kraibusas, aš laukdavau sauso trekštelėjimo, kuris bylotų, jog kė- 
dė sulūžo. Su siaubu laukdavau tos dienos ir tuo pat metu vyliausi, 
jog vieną kartą taip atsitiks, tačiau tokia diena taip ir neatėjo. Neilgai 
trukus - turėjo būti ne vėliau kaip kitą vasarą po Deterikų mergaičių 
pagrobimo - šerifą jo kabinete ištiko infarktas, kai jis dulkinosi su 
septyniolikmete juoduke, vardu Dafnė Šartlef. Apie tai kilo daugybė 
kalbų, ypač prisiminus, jog prieš šerifo rinkimus Homeras Kraibusas 
pabrėžtinai demonstruodavo savo Žmoną ir šešis sūnus - tai buvo me- 
tas, kai norintys būti į kur nors išrinkti privalėjo vadovautis posakiu: 
“Būk baptistas arba dink iš čia“. Be to, žinote, Žmonėms patinka ap- 

gavikai - juose galima atpažinti save, ir visada yra smagu, kai kas 
nors užklumpamas su nuleistomis kelnėmis ir pakeltu pimpalu, bet 
tas kas nors nesi tu. 

Kraibusas buvo ne tik apgavikas, bet ir nekompetentingas, vienas 
iš tų, kurie fotografuojasi su numylėta kokios nors damos kate, o tuo 
tarpu kas nors kitas - pavyzdžiui, šerifo pavaduotojas Robas Makgis 
- 18 tiesų rizikuodamas susilaužyti stuburą, lipa į medį nukelti myli- 
mą katytę. 

Makgis gal kokias dvi minutes klausėsi Mardžorės Deterik leme- 
nimo, po to pertraukė ją keturiais penkiais sakiniais - staigiais ir 
glaustais, kaip prityrusio boksininko smūgiai į veidą, kurie yra tokie 
staigūs ir stiprūs, kad kraujas pasirodo pirmiau nei pajunti skausmą. 
Gavęs atsakymus į šiuos klausimus, Robas Makgis tarė: 

- Paskambinsiu Bobo Maršantui. Jis turi šunis. O jūs, ponia De- 
terik, nekiškite nosies 1š namų. Jei sugrįžtų jūsų vyras ir sūnus, pri- 
verskite juos taip pat pasilikti. Bent jau pamėginkite. 

Tuo metu jos vyras ir sūnus sekė pagrobėjo pėdsakais už trijų 
mylių į šiaurės vakarus nuo namų, tačiau kai šie pėdsakai atvedė į at- 
virą lauką, vėliau į spygliuočių mišką, tėvas su sūnumi juos pametė. 
Kaip jau sakiau, jie buvo fermeriai, o ne medžiotojai, tačiau suprato, 
kad persekioja žvėrį. Pakeliui surado geltoną Kėitės pižamos palaidi- 
nę ir dar vieną Koros naktinių marškinių skiautelę. Abu daiktai bu- 
vo permirkę krauju, ir dabar nei Klausas, nei Houvis taip neskubėjo 
kaip iš pradžių: tuo metu į jų karštas viltis jau turėjo pradėti skverb- 
tis tam tikras šaltas įsitikinimas - skverbtis kaip šaltas vanduo ir sėsti 
ant dugno, nes buvo sunkesnis. 

Jie įžengė 1 mišką ieškodami ženklų ir nieko nerado, pamėgino 
antroje vietoje, taip pat nieko nepešdami, po to trečioje. Čia jie pa- 
matė kraujo, ištryškusio ant Floridos pušies spyglių, vėduoklę. Pa- 
traukė ta kryptimi, kurią rodė vėduoklė, po to vėl ėmė dairytis. Tuo 
metu jau buvo devynios valandos ryto, ir tėvas bei sūnus Deterikai 
už savęs išgirdo šūkaujant vyrus ir lojant šunis. Per tą laiką, kurio še- 
rifui Kraibusui būtų prireikę išgerti savo pirmąjį brendžiu pagardintą 
kavos puodelį, Robas Makgis surinko šauktinių atsargos karių būrė- 
lį, 17 ketvirtis po devynių vyrai pasivijo Klausą ir Houvį Detenikus, 
beviltiškai mindžikuojančius miško pakraštyje. Netrukus vyrai vėl 
pajudėjo, o Bobo šunys rodė jiems kelią. Makgis leido Klausui ir 
Houviui eiti kartu - nepaisant Deterikų būgštavimų, ką tikėjosi pama- 
tyti. Jei Makgis būtų įsakęs grįžti, jie vis tiek nepaklausytų, 17 Mak- 
gis tai suprato, tačiau privertė juos išsiimti šovinius iš savo ginklų. 

Makgis pasakojo, kad ir kiti vyrai padarė tą patį - taip buvo saugiau. 
Tačiau jis nepasakė (ir nė vienas kitas vyras iš persekiotojų būrio), 
kad tik Deterikams buvo liepta atiduoti šovinius šerifo pavaduotojui. 
Pusiau išsiblaškę 1r tik norėdami sulaukti šio košmaro pabaigos, tė- 
vas su sūnumi pakluso. Paliepdamas Deterikams išimti iš savo gin- 
klų šovinius ir atiduoti jam, Robas Makgis, ko gero, išgelbėjo apgai- 
lėtiną Džono Kofio gyvybę. 

Lodami ir inkšdami šunys tempė vyrus dvi mylias per pušų atva- 
šyną, nenukrypdami nuo šiaurės vakarų krypties. Po to jie pasiekė 
krantą Trapinguso upės, toje vietoje ypač plačios ir lėtos, tekančios į 
pietryčius per žemas miškingas kalvas, kuriose gyvenančios Krėjų, 
Robinetų ir Duplisų pavardes turinčios šeimos vis dar pačios tebega- 
mina mandolinas ir dažnai ardamos žemę išspjauna sukirmijusius 
dantis; tai buvo gilus užkampis, kur vyrai sekmadienio rytais sugebė- 
davo pagauti gyvates, o vakarais geidulingam glėby suguldavo su sa- 
vo dukromis. Aš pažinojau šias šeimas; dauguma iš jų retsykiais at- 
siųsdavo Žiežirbai maisto. Tolimame upės krante persekiotojai išvy- 
do nuo Didžiojo Pietų geležinkelio atšakos bėgių atsispindinčią bir- 
želio saulę. Jiems iš dešinės, maždaug už mylios pasroviui, matėsi 
estakada, vedanti Vest Gryno anglies kasyklų link. 

Čia tarp žemų krūmokšnių jie rado plačiai ištryptą žolės lopą, ku- 
riame buvo tiek daug kraujo, kad daugelis vyrų turėjo greitai mauti 
atgal į mišką ir atsikratyti suvalgytų pusryčių. Šiame kruviname l0- 
pe jie rado Koros naktinių marškinių likučius, o Houvis, kuris iki to 
momento stebėtinai tvardėsi, atsišliejo į savo tėvą ir vos neapalpo. 

Ir šioje vietoje Bobo Maršanto šunys pirmą ir vienintelį kartą ne- 
sutarė tarpusavyje. Iš viso jų buvo šeši: du pėdsekiai, du skalikai ir 
pora negrynaveislių, panašių į terjerus, kuriuos pietinių valstijų pa- 
kraščio gyventojai vadina meškėnų šunimis. Meškėnų šunys norėjo 
keliauti į šiaurės vakarus priešais Trapinguso upės srovę; likusieji šu- 
nys norėjo traukti į priešingą pusę, į pietryčius. Šunų pavadžiai susi- 
pynė, ir nors apie tai laikraščiuose nebuvo nieko rašoma, puikiai į5i- 
vaizdavau, kokius jiems prakeiksmus laidė Bobo, naudodamas savo 
rankas, - be jokios abejonės, labiausiai išlavėjusią savo kūno dalį, - 
kad vėl viską atnarpliotų. Savo laiku pažinojau kelis medžioklinių 
šunų savininkus ir iš savo patirties galiu pasakyti, jog jie visi yra stul- 
binančiai panašūs. 

Bobo sutrumpino šunų pavadžius ir subūrė juos į krūvą, po to 
pakišo po nosimis Koros Deterik naktinius marškinius, kad tam tik- 
ra prasme primintų, ką jie čia veikia tokią dieną, kai vidudienį tem- 

peratūra pasieks apie trisdešimt penkis laipsnius karščio, o nuo pyki- 
nimo persekiotojų grupės vyrams jau ir taip svaigo galva. Meškėnų 
šunys dar kartą pauostė rūbą, nusprendė nesiblaškyti ir stūgaudami 
visi nurūko pasroviui. 

Nepraslinko nė dešimt minučių, ir vyrai sustojo išgirdę ne vien 
tik šunų lojimą. Tai labiau priminė staugimą nei amsėjimą, ir tokio 
garso dar nebuvo išleidęs nė vienas šuo netgi žūdamas. Tokio garso 
nė vienas iš jų apskritai nebuvo girdėjęs, tačiau jie visi iš karto supra- 
to, jog šį garsą skleidžia vyras. Taip jie sakė, 1r aš jais patikėjau. Ma- 
nau, jog ir aš būčiau atpažinęs šį garsą. Manau, jog girdėjau panašiai 
staugiančius vyrus, kai jie keliaudavo į elektros kėdę. Nedaugelį, - 
didžioji jų dalis užsisklendžia savyje ir eina tylūs arba juokaudami, 
tarsi būtų susiruošę į pikniką su savo klase, - bet keletą. Dažniausiai 
šitaip staugdavo įtikėję, jog pragaras iš tiesų egzistuoja ir laukia jų 
Žaliosios mylios gale. 

Bobo vėl sutrumpino savo šunų pavadžius. Šunys buvo vertingi, 
1 Bobo visai neketino jų prarasti dėl ten murmančio ir staugiančio 
psichopato. Likusieji vyrai vėl užsitaisė savo šautuvus. Šis staugimas 
juos visus atvėsino, besisunkiantis iš pažastų 1r bėgantis per nugarą 
prakaitas atrodė kaip ledinis vanduo. Kai vyrai pajunta tokį šiurpulį, 
jiems prireikia vado, kad galėtų tęsti savo žygį, ir šerifo pavaduoto- 
jas Makgis tapo jų vadu. Jis išėjo į priekį ir žvaliai nužingsniavo (ker- 
tu lažybų, jog tuo metu jis nesijautė labai žvaliai) link alksnių, kyšan- 
čių miško pakraštyje, o kiti, atsilikę per penkis Žingsnius, nervingai 
nutapseno iš paskos. Jis stabtelėjo tik vieną kartą duoti ženklą stam- 
biausiam vyrui - Semui Houliui - laikytis arčiau Klauso Deteriko. 

Kitoje alksnių pusėje buvo laukymė, besidriekianti iki dešinėje 
stūksančio miško. Kairėje buvo ilgas ir lėkštas upės krantas. Visi vy- 
rai sustingo savo vietose tarsi žaibo trenkti. Manau, jie būtų daug ką 
atidavę už tai, kad netektų matyti vaizdo, kurį išvydo priešais save - 
tai buvo kažkoks košmaras, plikas ir beveik rūkstantis saulėje, kuris 
egzistuoja už gero kasdieninio gyvenimo - bažnytinių vakarienių, pa- 
sivaikščiojimų kaimo keliukais, nuoširdaus darbo, meilės bučinių l0- 
voje - ribų. 

Ant upės kranto, apsivilkęs nublukusį, krauju aptaškytą nertinį, 
sėdėjo didžiulis vyras, kokio dar nė vienas iš persekiotojų nebuvo 
matęs - Džonas Kofis. Jo milžiniškos, šleivais pirštais kojos buvo ba- 
sos. Ant galvos Kofis buvo užsirišęs išblukusią skarelę, kaip kaimo 
moterys pasiriša eidamos į bažnyčią. Tamsiu debesiu aplink jį suko- 
si uodų spiečius. Apkabinęs kiekvienoje rankoje jis laikė po nuogos 

mergaitės lavoną. Jų šviesūs plaukai, kažkada garbiniuoti ir lengvu- 
čiai tarsi pienės pūkas, dabar buvo prilipę prie galvų ir išterlioti rau- 
donais dryžiais. Jas laikantis vyriškis sėdėjo 17 staugė, užvertęs galvą 
į dangų kaip pamišusi telyčia, jo tamsiai rudi skruostai buvo drėgni 
nuo ašarų, o veidas iškreiptas siaubingo sielvarto. Jis trūkčiojamai 
kvėpavo, ir vyriškio krūtinė kilojos1 taip, kad net įsitempdavo sąsa- 
gos, laikančios jo nertinio kilpeles, po to išleisdavo tą didžiulį oro 
gurkšnį kartu su eiliniu stūgesiu. Labai dažnai skaitome laikraščiuo- 
se, jog “žudikas nejautė jokio gailesčio“, tačiau šiuo atveju toks pa- 
sakymas netiko. Džoną Kofį gyvą draskė tai, ką jis padarė... tačiau jis 
gyveno. Mergaitės ne. Jos buvo sudraskytos gyvos kur kas tikriau. 

Atrodė, niekas iš vyrų nesuvokė, kiek laiko jie ten stovėjo stebė- 
dami staugiantį vyriškį, kuris savo ruožtu žvelgė per ramų upės pa- 
viršių į traukinį kitame krante, bėgiais pūškuojantį estakados, kertan- 
čios upę, link. Vyrams atrodė, jog jie stebėjo valandą, o gal 1r ištisą 
amžinybę, tačiau traukinys netoli tenuvažiavo, tarsi būtų pūškavęs 
vietoje lyg staigaus įniršio apimtas trypiantis vaikas, ir saulė nepasi- 
slėpė už debesies, ir vaizdas neišnyko iš jų akių. Jis tebesirodė prie- 
šais vyrus toks pat realus kaip šuns įkandimas. Juodaodis vyras lin- 
gavo pirmyn ir atgal, Kora 17 Keitė lingavo kartu su juo tarsi lėlės 
milžino rankose. Vyriškio didžiulių plikų rankų krauju ištepti raume- 
nys susitraukdavo ir atsipalaiduodavo, susitraukdavo ir atsipalaiduo- 
davo, susitraukdavo ir atsipalaiduodavo. 

Klausas Deterikas suardė šį vaizdą. Klykdamas jis puolė pabai- 
są, išprievartavusį ir nužudžiusį jo dukras. Semas Houlis žinojo savo 
užduotį 17 bandė ją atlikti, tačiau nesėkmingai. Semas buvo šešiais 
coliais aukštesnis ir ne mažiau kaip septyniasdešimčia svarų sunkes- 
nis, tačiau atrodė, jog Klausas vos gūžtelėjęs pečiais išsivadavo iš Se- 
mo gniaužtų. Klausas nuskriejo per laukymę ir įsibėgėjęs spyrė Ko- 
fiui į galvą. Jo darbinis batas, ant kurio išsipylęs pienas jau spėjo 
karštyje surūgti ir sukepti, pataikė Kofiui tiesiai į kairį smilkinį, ta- 
čiau Kofis tarytum nieko nepajuto. Jis tik sėdėjo raudodamas, linguo- 
damas ir žvelgdamas anapus upės; kaip aš įsivaizduoju, šis reginys 
galėjo priminti Sekminių pamokslą kur nors pušyne, per kurį ištiki- 
masis Kryžiaus pasekėjas žvelgia į Dievo Žemę... tik, žinoma, jei ten 
nebūtų buvę lavonų. 

Prireikė keturių vyrų atitraukti nuo Džono Kofio isterijos apimtą 
fermerį, ir nežinau, kiek kartų Klausas gerai užvožė Kofiui, kol vy- 
rams galiausiai pavyko atplėšti nelaimingąjį tėvą. Tačiau atrodė, jog, 

dojo. O Deteriko visas kovingumas pranyko, kai vyrai pagaliau at- 
plėšė jį nuo Džono Kofio - tarsi tuo milžinišku juodaodžiu vyru bū- 
tų tekėjusi kažkokia galvanizuojanti srovė (aš vis dar linkęs galvoti 
elektrinėmis metaforomis, turėsite man atleisti), ir kai galiausiai nu- 
trūko Deteriko kontaktas su šiuo srovės šaltiniu, jis suglebo lyg žŽmo- 
gus, atitrauktas nuo laido, kuriuo teka srovė. Jis atsitūpė ant upės 
kranto išskėtęs kojas, užsidengė rankomis veidą ir ėmė kūkčioti. 
Houvis prie jo prisijungė, ir tėvas su sūnumi apsikabino surėmę kak- 
tas. 

Du vyrai liko saugoti tėvą ir sūnų, o likusieji, atstatę šautuvus, 
apsupo sriūbaujantį ir staugiantį juodaodį vyriškį. Atrodė, vyriškis 
vis dar nesuvokia, kad be jo yra dar kažkas. Makgis žengė į priekį, 
truputėlį neryžtingai pamindžikavo, po to pritūpė. 

- Misteri, - ištarė jis tyliu balsu, ir Kofis iš karto nutilo. 

Makgis pažvelgė į paraudusias nuo ašarų juodaodžio akis. Aša- 
ros 1r toliau tekėjo upeliais, tarsi kažkas vyriškio viduje būtų pamir- 
šęs užsukti čiaupą. Tos akys verkė ir tuo pat metu buvo kažkokios 
bejausmės... tolimos ir ramios. Aš manau, tai keisčiausios akys, ku- 
rias man teko matyti per visą savo gyvenimą. Makgis jautė tą patį. 
“Tai buvo tarsi žvėries, niekada anksčiau nemačiusio Žmogaus, 
akys“, - pasakė jis reporteriui, pavarde Hamersmitas, prieš pat te1s- 
mą. 

- Misteri, ar girdite mane? - paklausė Makgis. 

Kofis lėtai linktelėjo galvą. Jis vis dar tebelaikė apkabinęs savo 
nenusakomas lėles, kurių smakrai kybojo prispausti prie krūtinių, to- 
dėl nebuvo galima aiškiai įžiūrėti veidų. Tai buvo viena iš nedauge- 
lio malonių, kurią tą dieną Dievas nutarė suteikti. 

- Kuo jūs vardu? - paklausė Makgis. 

- Džonas Kofis, - atsakė vyriškis prikimusiu nuo ašarų balsu. - 
Kofis kaip 1r gėrimas, tik kitaip rašomas. 

Maksgis linktelėjo ir nykščiu parodė į išsipūtusią kišenę ant Ko- 
fio nertinio krūtinės. Makgiui pasirodė, kad ten gali būti pistoletas - 
tačiau tokiam didžiuliam vyriškiui kaip Kofis nereikėjo ginklo, kad 
panorėjęs ką nors smarkiai sužalotų. 

- Kas ten yra, Džonai Kofi? Gal tai pistoletas? 

- Ne, sere, - atsakė Kofis dusliu balsu, nė akimirkai nenuleisda- 
mas nuo Makgio akių, kurios buvo keistos srūvančiomis ašaromis ir 
iškreiptos skausmo, tolimos ir klaikiai ramios, žvelgiančios kažkur 

Virš realybės, kur nužudytos mergaitės nieko nereiškė. - Ten tik ma- 

- Ak štai kaip, Priėšpiekiai - atitarė Makgis. Kofis vėl linktelėjo 
“taip, sere“. Jo akys vis dar ašarojo, o iš nosies kabojo skaidrūs snar- 
gliukai. - Ir kurgi tokie tipai kaip tu, Džonai Kofi, gauna priešpie- 
čius? 

Makgis prisivertė išlaikyti ramybę, nors jau tuo metu užuodė pra- 
dėjusius gesti mergaičių kūnus ir pamatė muses, tupinėjančias ant su- 
drėkusių vietų. Vėliau Makgis papasakojo, jog klaikiausiai atrodė 
mergaičių plaukai... ir apie tai nerašė nė vienas laikraštis - manyta, 
Jog per daug šiurpu apie tokius dalykus skaityti šeimoje. Ne, apie tai 
aš sužinojau iš įvykius aprašiusio reporterio, pono Hamersmito. Vė- 
liau aš jį susiradau, nes Džonas Kofis man tapo savotiška manija. 
Šiam Hamersmitui Makgis papasakojo, kad šviesūs plaukai buvo vir- 
tę kaštoniniais. Iš plaukų kraujas buvo nutekėjęs skruostais, ir plau- 
kai atrodė nevykusiai nudažyti; nereikėjo būti gydytoju, kad supras- 
tum: trapias mergaičių kaukoles sukiužino tos galingos rankos, dau- 
žydamos galvas vieną į kitą. Tikriausiai mergaitės verkė. Tikriausiai 
kankintojas norėjo, kad jos liautųsi. Jei mergaitėms pasisekė, tai gal- 
būt įvyko prieš jas išprievartaujant. 

Matant tokį vaizdą, buvo sunku galvoti net tokiam pasiryžusiam 
atlikti savo pareigą žmogui kaip šerifo pavaduotojas Makgis. Dėl ne- 
tikusio mąstymo gali įvykti daugiau klaidų, gal net daugiau pralieta 
kraujo. Makgis giliai įkvėpė ir nusiramino. Bent jau pabandė. 

- Ką gi, sere, tiksliai neprisimenu. Tepavirstu aš į šunį, jei prisi- 
minčiau, - atsakė Kofis, springdamas ašaromis. - Tačiau tai iš tiesų 
kuklūs priešpiečiai - sumuštiniai ir, manau, saldus marinuotas agur- 
kas. 

- Jei neprieštarauji, aš pats pasižiūrėsiu, - tarė Makgis. - Ir dabar 
nejudėk, Džonai Kofi. Nedaryk to, berniuk, nes į tave nukreipta pa- 
kankamai ginklų, kad išneštų į orą visą tavo kūną aukščiau juosmens, 
jei tik pakrutinsi nors pirštą. 
šo ranką į nertinio kišenę ir ištraukė kažkoki paketėlį, suvyniotą į 
laikraštį ir perrištą mėsininko virvele. Makgis nutraukė virvelę ir 1š- 
vyniojo laikraštį, nors visiškai neabejojo rasti tai, ką sakė Kofis - 
kuklius priešpiečius. Ryšulyje buvo sumuštinis su šonine ir pomido- 
ru drebučiuose. Ten taip pat buvo ir marinuotas agurkas, atskirai su- 
vyniotas į laikraščio humoro, kurio Džonas Kofis niekada nepajėgtų 


38 


suprasti, skyriaus skiautelę. Tačiau nebuvo dešrelių. Kuklių Džono 
Kofio priešpiečių dešrelės atiteko Bauzeriui. 

Makgis per petį padavė priešpiečius vienam iš vyrų, nenuleisda- 
mas nuo. Kofio akių. Šerifo pavaduotojas tupėjo per daug arti, kad 
nors sekundę būtų galėjęs prarasti dėmesį. Vėl suvynioti ir tvarkin- 
įsidėjo juos savo kuprinėn, kurioje laikė skanėstus šunims (nenusteb- 
čiau, jei ten taip pat būtum radęs ir masalo žuvims). Per teismą su- 
muštinis nebuvo pateiktas kartu su kitais daiktiniais įrodymais, - šio- 
je pasaulio dalyje teisingumas yra greitas, tačiau šoninės ir pomido- 
rų sumuštinis genda greičiau, - tačiau jo nuotraukos buvo parodytos. 

- Kas čia nutiko, Džonai Kofi? - paklausė Makgis tyliu, susirū- 
pinusiu balsu.- Ar nenori man papasakoti? 

Ir Kofis pasakė Makgiui bei kitiems vyrams beveik lygiai tą pa- 
tį, ką 1r man; tai buvo ir kaltinamojo paskutinieji žodžiai, pasakyti 
per Kofio teismą. | 

- Nieko negalėjau padaryti, - tarė Džonas Kofis, savo rankose lai- 
kydamas nužudytas, išprievartautas nuogas mergaites. Jo skruostais 
vėl ėmė tekėti ašaros. - Bandžiau tai sustabdyti, bet jau buvo per vė- 
lu. 

- Vaikine, esi suimamas už žmogžudystę, - tarė Makgis ir po to 
spjovė Džonui Kofiui į veidą. 

Prisiekusieji buvo išėję pasitarti keturiasdešimt penkias minutes. 
Maždaug tiek laiko reikia suvalgyti atsineštus priešpiečius. Stebiuo- 
si, Kaip jiems nebuvo pradingęs apetitas. 


Manau, suprantate, kad viso šito aš nesužinojau per vieną karštą 
spalio popietę, sėdėdamas kalėjimo bibliotekoje, kuri netrukus bus 
panaikinta, ir vartydamas senų laikraščių, sudėtų į porą “Pomonos" 
apelsinų dėžių, komplektą, tačiau sužinojau pakankamai, kad tą nak- 
tį neužmigčiau. Kai antrą valandą nakties pabudo mano Žmona ir su- 
rado mane sėdintį virtuvėje ir geriantį pasukas bei rūkantį namų dar- 
bo “Baglerio"' cigarą, ji paklausė, kas atsitiko, ir aš jai pamelavau. 
Tai buvo vienas iš nedaugelio kartų per mūsų ilgą vedybinį gyveni- 
mą. Pasakiau jai, neva eilinį kartą susibariau su Persiu Vetmoru. Ži- 
noma, aš buvau su juo susikivirčijęs, tačiau tai nebuvo tikroji prie- 
žastis, dėl kurios žmona užtiko mane sėdintį taip vėlai. Dažniausiai 

man pavykdavo išmesti iš galvos mintis apie Persį, vos tik uždaryda- 
vau savo kabineto duris. 

- Ką gi, pamiršk tą supuvusį obuolį ir grįžk į lovą, - patarė Žmo- 
na. - Pasiūlysiu tau kai ką, kas padės užmigti, ir galėsi tuo mėgautis 
kiek tinkamas. 

- Skamba patraukliai, tačiau manau, jog mums neverta to daryti, 
- atsakiau. - Kažkas nutiko mano santechniniams įrenginiams, ir ne- 
norėčiau tos bėdos perduoti tau. 

Žmona kilstelėjo antakį. 4 

- Santechniniams įrenginiams, štai kaip, - tarė ji. - Manau, išsi- 
rinkai netinkamą mergaitę prie gatvės kampo, kai paskutinį kartą bu- 
vai Baton Ruže. | 

Aš niekada nebuvau Baton Ruže ir niekada nebuvau palietęs 
mergaičių, laukiančių ties gatvės kampu. Tą mes abu puikiai žinojo- 
me. 

- Tai tiesiog įsisenėjęs šlapimtakių uždegimas, - paaiškinau. - 
Mano mama sakydavo, jog berniukai jį pasigauna šlapindamiesi 
prieš šiaurinį vėją. 

- Tavo mama taip pat stengdavosi tūnoti namie ištisas dienas, kai 
jai užeidavo moteriškos ligos, - priminė žmona. - Daktaras Sadleris... 

- Atleiskite, - nutraukiau ją, pakeldamas rariką. - Jis norės, kad aš 
gerčiau sulfamidus, o jei taip padaryčiau, iki pat savaitės pabaigos 
vemčiau visuose savo kabineto kampuose. Viskas pasibaigs savaime, 
tačiau manyčiau, kad tuokart mums verta susilaikyti nuo žaidimų. 

Ji pabučiavo man į kaktą virš kairio antakio. Nuo to man visada 
sukildavo geismas... ir Džanisė tą puikiai Žinojo. 

- Vargšas kūdikis. Lyg tau nebūtų gana vien Persio Vetmoro. At- 
eik greitai į lovą. | 

Aš atėjau, tačiau prieš tai patraukiau į galinę priemenę nusileng- 
vinti (ir prieš tai padarydamas, šlapiu nykščiu pasitikrinau, iš kur pu- 
čia vėjas - tai, ką mums vaikystėje pasako tėvai, retai užmirštama, 
nesvarbu, koks tai būtų kvailas dalykas). Šlapintis lauke yra vienas iš 
malonumų, kurių niekaip negali suprasti poetai, tačiau tą naktį malo- 
numas buvo menkas; iš manęs sklindantis skystis tvilkė tarsi uždeg- 
to žibalo anglims pakurti čiurkšlė. Tačiau atrodė, kad tą popietę 
skausmas buvo didesnis, ir žinojau, kad jis tikrai buvo aštresnis prieš 
dvi ar tris dienas. Tad vyliausi, jog uždegimas galbūt pradėjo silpnė- 
ti. Dar niekada nebuvau turėjęs labiau nepagrįstų vilčių. Niekas man 
nebuvo pasakęs, jog kartais į vidų, kur yra drėgna ir šilta, įsiskverbu- 
si bakterija gali pasiimti vieną ar dvi poilsio dienas, o po to dar labiau 

sustiprėti. Nustebčiau tai sužinojęs. Būčiau dar labiau nustebęs, jei 
tuo metu būčiau žinojęs, kad po penkiolikos dvidešimties metų atsi- 
ras tabletės, kurios jūsų organizme panašaus pobūdžio uždegimą nu- 
galabys per rekordiškai trumpą laiką... ir nors tos tabletės gali sukel- 
ti neramumą skrandyje ar kiek palaisvinti vidurius, nuo jų niekada 
neteks vemti taip, kaip išgėrus daktaro Sadlerio išrašytus sulfamidus. 
Tačiau 1932-aisiais žmogus galėjai ne ką daugiau, tik laukti ir ban- 
dyti nekreipti dėmesio į jausmą, tarytum kas nors būtų papylęs tavo 
viduriuose žibalo angligas uždegti ir po to pridėjęs degtuką. 

Baigiau skausmingai šlapintis, sugrįžau į miegamąjį ir galiausiai 
užmigau. Sapnavau nedrąsiai besišypsančias mergaites kruvinais 
plaukais. 

Kitą rytą ant savo rašomojo stalo radau rausvame popieriuje pa- 
rašytą raštelį su raginimu kuo skubiau ateiti į kalėjimo viršininko ka- 
binetą. Žinojau, dėl ko esu kviečiamas, - galiojo nerašytos, tačiau la- 
bai svarbios žaidimo taisyklės, ir vakar aš kurį laiką jų nesilaikiau, - 
tad stengiausi kaip įmanoma atitolinti tą vizitą. Manau, elgiausi pa- 
našiai kaip ir atidėliodamas vizitą pas gydytoją dėl savo vidaus san- 
techninių problemų. Visada maniau, kad principas “geriau greičiau 
baigti šį reikalą" yra perdėtai išaukštintas. 

Kad ir kaip būtų, neskubėjau į kalėjimo viršininko Muro kabine- 
tą. Nusivilkau savo vilnonį uniforminį švarką, pakabinau jį ant kėdės 
atkaltės ir įjungiau kampe stovintį ventiliatorių - diena ir vėl buvo 
karšta. Tada atsisėdau ir ėmiau studijuoti Bruto Hauvelo naktinį ra- 
portą. Nerimauti nebuvo dėl ko. Po patikrinimo Delakrua trumpai 
paverkė, - tą jis darydavo beveik kiekvieną vakarą, labiau gailėdamas 
savęs, nei tų žmogelių, kuriuos gyvus iškepė, esu tuo absoliučiai įsi- 
tikinęs, - po to išsitraukė Misterį Džinglą, peliuką, iš cigarų dėžės, 
kurioje gyvūnėlis miegodavo. Tai nuramino Delą,ir likusią nakties 
dalį jis pramiegojo tarsi kūdikis. Misteris Džinglas tikriausiai pralei- 
do naktį tupėdamas ant Delakrua pilvo, susukęs uodegą aplink savo 
letenėles ir nemirksėdamas. Atrodė, lyg Dievas būtų nusprendęs, kad 
Delakrua reikia angelo sargo, tačiau vadovaudamasis savo išmintimi 
davė nurodymą, jog tokiam žiurkei kaip mūsų draugas žmogžudys iš 
Luizianos pakaks ir pelės. Suprantama, viso žo nebuvo Bruto rapor- 
te, tačiau aš pakankamai budėjau naktimis, kad sugebėčiau perskai- 
tyti, kas parašyta tarp eilučių. Pranešime buvo ir trumpa pastaba apie 

Kofį: “Gulėjo nemiegodamas, dažniausiai tyliai, truputėlį paverkė. 
Bandžiau užmegzti pokalbį, tačiau vietoje atsakymų išgirdęs neaiškų 
Kofio niurnėjimą lioviausi. Gal Polui ar Heriui labiau pavyks.“ 

Iš tiesų “užmegzti pokalbį''? buvo mūsų pagrindinis darbas. Tada 
dar šito nesupratau, tačiau, atsigręždamas į tuos laikus iš savo keistų 
senatvės metų perspektyvos (manau, jog senatvė atrodo keista vi- 
siems, kurie turi ją kęsti), suprantu, kaip tai buvo svarbu ir kodėl aš 
tuomet šito nesuvokiau - šis uždavinys buvo per daug didelis ir toks 
svarbus mūsų darbui, kaip kvėpavimas gyvybei palaikyti. Buvo ne- 
svarbu, kad skrajūnai nesugebėdavo “užmegzti pokalbio“, tačiau 
man, Heriui, Brutui 17 Dynui tai buvo gyvybiškai būtina... ir tai dar 
viena priežastis, kodėl Persis Vetmoras mums visiems buvo tokia ne- 
laimė. Kaliniai jo nekentė, sargybiniai jo nekentė, visi jo nekentė, iš- 
skyrus tikriausiai jo pažįstamus politikus, patį Persį ir galbūt (bet tik 
galbūt) jo motiną. Jis buvo tarsi arsenas, užbarstytas ant vestuvinio 
torto, ir manau, jog iš pat pradžių supratau, kad Persis reiškia nelai- 
mę. Jis buvo tas blogio džinas, kuris laukia, kada bus išleistas iš bu- 
telio. Gi mes, likusieji, būtume išsityčioję iš minties, jog pasmerk- 
tiems esame reikalingi ne kaip sargybiniai, o kaip psichiatrai, - kaž- 
kas mano viduje ir šiandien nori pasišaipyti iš, šios minties, - tačiau 
mes žinojome, kaip reikia užmegzti kalbą... o neišsikalbėję Žmonės, 
kurie laukdavo pasimatymo su Senąja Žiežirba, turėjo bjaurų įprotį 
netekti proto. | 

Bruto pranešimo pabaigoje pasižymėjau, jog reikia pasikalbėti su 
Džonu Kotfuu, - bent jau pamėginti, - po to paėmiau Kurčio Ander- 
sono, kalėjimo pavaduotojo, raštelį. Jame buvo sakoma, kad Ander- 
sonas netrukus tikisi gauti ED įsakymą dėl Edvardo Delakrojaus 
(Andersonas neteisingai parašė pavardę, vyriškis iš tiesų vadinosi 
Eduardu Delakrua). ED reiškė egzekucijos datą. Sprendžiant iš raš- 
telio, Kurtis iš patikimų šaltinių sužinojo, kad mažasis prancūzas iš- 
eis pasivaikščioti prieš pat Visus Šventus - tikriausiai spalio 27-ąją, 
o Kurčio pranašystės būdavo paremtos tikslia informacija. Tačiau 
prieš tai pas mus gali pasirodyti naujas gyventojas - Viljamas Varto- 
nas. “Jis yra 1š tų, kuriuos tu vadini sunkiais vaikais, - Kurtis rašė sa- 
vo pakrypusia atgal ir kiek perdėtai išdailinta rašysena. - Yra paklai- 
kusiai pašėlęs ir tuo didžiuojasi. Per paskutiniuosius metus jis šlais- 
tėsi po visą valstiją, kol galiausiai sužibėjo. Apiplėšimo metu nužu- 
dė tris žmones, tarp jų nėščią moterį, o pabėgdamas - ketvirtą. Vals- 
tijos policijos patrulį. Iki pilno komplekto trūko tik vienuolės ir ne- 

regio". Perskaitęs šiuos žodžius, nežymiai nusišypsojau. “Vartonas 
yra 19 metų amžiaus. Ant jo kairės rankos ištatuiruoti žodžiai “Vai- 
kinukas Bilis“. Vieną kartą turėsi užvožti jam per nosį, galiu tai ga- 
rantuoti, tačiau būk atsargus tai darydamas. Šis vyrukas į nieką ne- 
kreipia dėmesio.? Šį sakinį Kurtis buvo pabraukęs du kartus ir užbai- 
gė raštelį žodžiais: “Taip pat jis gali būti įkyrus. Šiuo metu yra pada- 
vęs apeliaciją, be to, yra nepilnametis". 

Pasiutęs vaikinukas, padavęs apeliaciją, sugebantis įkyrėti. Ką gi, 
viskas tiesiog puiku. Staiga diena tapo nepakeliamai karšta, ir aš ne- 
begalėjau toliau atidėlioti apsilankymo pas kalėjimo viršininką 
Murą. 
viršininkai; Holas Muras buvo paskutinis iš jų ir pats geriausias. Iš- 
sikovojęs padėtį visuomenėje. Sąžiningas, tiesus, nepasižymintis net 
ir tuo nežymiu sumanumu, kurį turėjo Kurtis Andersonas, tačiau pa- 
kankamai politiškai nuovokus, kad tais niūriais laikais neprarastų 
darbo... ir per daug garbingas, kad susigundytų nešvariais žaidimais. 
Jis neturėjo perspektyvų iškilti, tačiau, atrodo, Murą tai visiškai pa- 
tenkino. Tuo metu jis ėjo penkiasdešimt aštuntuosius ar devintuosius, 
jo giliai raukšlių išvagotas veidas priminė pėdsekį šunį, su kuriuo tik- 
riausiai puikiai sutartų Bobo Maršantas. Jo plaukai buvo balti, o ran- 
kos. kažkaip bejėgiškai virpėjo, tačiau Muras buvo stiprus. Prieš me- 
tus, kai kalinys užpuolė jį pasivaikščiojimų kieme su išdrožtu iš dė- 
žialentės strypu, Muras neišsigando, sugriebė niekingo šunyčio riešą 
ir:taip stipriai jį pasuko, kad pasigirdęs kaulų traškėjimas priminė 
sausų šakelių spragsėjimą įsiliepsnojusiame lauže. Niekingas šunytis, 
pamiršęs visas savo skriaudas, atsiklaupė ant kelių į purvą ir ėmė 
šauktis motinos. 

- Nesu tavo motina,.- atsakė Muras kultūringu pietietišku balsu. 
- Tačiau jei ja būčiau, pakelčiau savo sijoną ir apmyžčiau tave iš tų 
pačių įsčių, 1š kurių pagimdžiau. 

Kai įėjau į Muro kabinetą, jis pradėjo keltis, tačiau aš rankos 
mostu jį sustabdžiau. Atsisėdau į kėdę prie rašomojo stalo ir pradė- 
jau pokalbį, klausinėdamas apie Žmoną... tik tame pasaulio krašte, 
kur mes buvome, priimta šitaip pradėti pokalbį. 

- Kaip jaučiasi tavo gražuolė mergytė? - paklausiau, tarsi Melin- 
da tebūtų mačiusi tik septyniolika, o ne šešiasdešimt dvi ar tris vasa- 
ras. 

Mano susirūpinimas buvo nuoširdus: Melinda - iš tų moterų, ku- 
rias aš pats būčiau galėjęs įsimylėti ir vesti, jei mūsų gyvenimo ke- 

liai būtų susikirtę, tačiau taip pat maniau, kad visai ne pro šalį kiek 
atitraukti Muro dėmesį nuo pagrindinio reikalo. 

Muras giliai atsiduso. 

- Nelabai kaip, Polai. Visai nekaip. 

- Dažniau kamuoja galvos skausmai? 

- Šią savaitę tik vieną kartą, tačiau jis buvo pats aštriausias - už- 
vakar paguldė ją lovon beveik visai dienai. O dar ji pradėjo jausti sil- 
pnumą dešinėje rankoje. | 

Holas pakėlė savo dešinę šlakuotą ranką. Kurį laiką mes abu ste- 
bėjome, kaip ranka dreba virš spaustuko su sugeriamuoju popieriu- 
mi, po to Muras vėl ją nuleido. Galėjau atspėti, jog Muras bet ką bū- 
tų atidavęs, kad tik nereikėtų pasakyti man, ką privalėjo pasakyti, o 
aš lygiai taip pat būčiau bet ką atidavęs, kad nereikėtų šito išklausy- 
ti. Melindos galvos skausmai prasidėjo šį pavasarį ir tęsėsi visą Va- 
sarą. Gydytojas aiškino juos kaip “nervinės įtampos sukeltą migre- 
ną"', kurią galbūt sąlygojo artėjanti Holo pensija. Tik reikalas tas, kad 
jie abu su didžiausiu nekantrumu laukė, kada gi ateis metas išeiti į 
pensiją, 0 mano Žmona paaiškino, jog migrena kamuoja jaunus, o ne 
senus; kai migrenos kamuojami ligoniai sulaukia Melindos Mur am- 
žiaus, jų savijauta pagerėja, o ne pablogėja. O dabar dar ir silpnumas 
rankoje. Tai man visai nebuvo panašu į nervinės įtampos pasekmes; 
tai priminė prakeiktą insultą. 

- Daktaras Haverstromas nori, kad ji atsigultų į ligoninę Indiano- 
loje, - pasakė Muras. - Išsitirti. Pasidaryti galvos rentgenogramą. Kas 
žino, ką dar. Ji mirtinai išsigandusi, - Muras nutilo, po to pridūrė: - 
Teisybę pasakius, ir aš. 

- Taip, bet pasirūpink, kad ji tai padarytų, - pasakiau. - Neatidė- 
liok. Jei paaiškės, jog tą kažką galima pamatyti rentgenogramoje, 
galbūt daktaras sugebės viską sutvarkyti. 

- Taip, - sutiko Muras, ir tada trumpam - kiek prisimenu, vienin- 
telį kartą per tą mūsų pokalbio dalį - mūsų žvilgsniai susitiko ir su- 
stingo. 

Mudu savotiškai gerai vienas kitą supratome, nereikėjo nė Žo- 
džių. Taip, tai galėjo būti insultas. Taip pat jos smegenyse galėjo su- 
siformuoti piktybinis auglys, ir jeigu taip atsitiko iš tiesų, beveik ne- 
Jiko jokios vilties, kad Indianolos gydytojai galės kuo nors pagelbė- 
ti. Atminkite, jog tai buvo 1932-teji, kai net toks sąlygiškai papras- 
tas susirgimas kaip šlapimtakių uždegimas reiškė skurdų pasirinki- 
mą: arba sulfamidai 1r smarvė, arba kančios ir laukimas. 

- Dėkoju už tavo rūpestį, Polai. O dabar pakalbėkime apie Persį 
Vetmorą. 

Aš sudejavau ir užsidengiau akis. 

- Šiandien ryte man paskambino iš valstijos sostinės, - ramiai iš- 
tarė kalėjimo viršininkas. - Tai buvo gana piktas skambutis. Esu tik- 
ras, kad tu gali įsivaizduoti, Polai. Gubernatorius yra taip priklauso- 
mas nuo savo Žmonos, jog jo beveik nėra, jei supanti, ką tuo noriu 
pasakyti. O jo Žmona turi brolį, kuris turi vienintelį vaiką. Ir tas vai- 
kas yra Persis Vetmoras. Persis vakar vakare paskambino savo tėtu- 
šiui, 0 šis paskambino Persio tetulei. Ar turiu tau pasakoti, kas vyko 
toliau? 

- Ne, - atsakiau. - Persis cypė tarsi skundikas mokykloje, pasako- 
jantis mokytojai, kaip Džekas rūbinėje bučiavosi su Džile. 

- Taip, - sutiko Muras. - Teisingai pastebėjai. 

- Ar Žinai, kas nutiko tarp Persio ir Delakrua, kai Delakrua čia at- 
vyko? - paklausiau. - Ką padarė Persis su savo prakeiktu kietmedžio 
vėzdu? 

- Taip, bet... 

- Ir tu Žinai, kad kartais jis braukia tuo vėzdu per grotų strypus 
vien tam, kad pakvailiotų. Jis yra niekingas, kvailas, ir nežinau, kiek 
11gai aš dar sugebėsiu jį pakęsti. Tai tiesa. 

Mes pažinojome vienas kitą jau penkerius metus. Tai gali būti 1l- 
gas laikas gerai sutariantiems Žmonėms, ypač, kai jų darbe tenka gy- 
venimą iškeisti į mirtį. Noriu pasakyti, kad Muras suprato, ką aš tu- 
rėjau omenyje. Ne tai, jog ruošiuosi mesti darbą; tik ne tuo metu, kai 
Depresija vaikščiojo palei kalėjimo sienas tarsi pavojingas nusikaltė- 
lis, kurio negalėjai uždaryti į narvą kaip mūsų globotinių. Geresni už 
mane vyrai buvo gatvėje ar klibikščiavo su ubago lazda. Man sekėsi 
ir aš tai Žinojau - vaikai jau buvo užaugę, o skola už namą, tas dvie- 
jų šimtų svarų marmuro luitas, jau dveji metai buvo nuslinkęs nuo 
mano krūtinės. Tačiau vyras privalo valgyti, ir jo žmona taip pat. Be 
to, mes buvome įpratę, kai tik galėdavome (o kartais ir kai negalėda- 
vome, jei Džeinės laiškai skambėdavo itin beviltiškai) pasiųsti dvide- 
šimt dolerių savo dukrai su žentu. Žentas buvo netekęs darbo moky- 
tojas, ir jei tuo metu jo padėties nebuvo galima pavadinti beviltiška, 
tada šis žodis neturi jokios prasmės. Taigi, ne taip paprastai išeinama 
iš garantuotai apmokamo darbo, kokį aš turėjau... bent jau ne šalta- 
kraujiškai. Tačiau tą rudenį mano kraujas nebuvo šaltas. Oro tempe- 
ratūra buvo neįprastai aukšta, o tas į mano vidų įsimetęs uždegimas 
dar labiau įkaitino termostatą. O kai Žmogus atsiduri tokioje situaci- 

joje, ką gi, kumščiai kartais ima tavęs nebeklausyti. O kai kartą už- 
voži tokiam turinčiam ryšių Žmogui kaip Persis Vetmoras, gali ir ne- 
besustoti smūgiavęs, nes kelio atgal nebėra. 

- Apsiramink, - tyliai pasakė Muras. - Tam aš tave ir.pasikvie- 
čiau, kad tai pasakyčiau. Iš patikimų šaltinių - tiesą pasakius, iš to pa- 
ties žmogaus, kuris man skambino šįryt, - sužinojau, kad Persis pa- 
davė prašymą priimti dirbti į Brajerą ir jo prašymas bus patenkintas. 

- Brajerą, - pakartojau. Tai buvo “Brajero kalnagūbris" - viena iš 
dviejų valstijos valdomų ligoninių. - Ką tas vaikinas 1š tiesų veikia? 
Daro ekskursiją po valstijos įstaigas? 

- Tai administracinis darbas. Geresnis atlyginimas, ir reikia stum- 
dyti popierius, o ne ligoninės lovas dienos karštyje, - Holas man krei- 
vai nusišypsojo. - Žinai, Polai, jog jau galėjai būti išmestas, jei nebū- 
tum nusiuntęs Persio kartu su Van Hėjumi į skydinę, kai čia lankėsi 
Šefas. 

Kurį laiką Holo žodžiai man atrodė tokie keisti, kad negalėjau 
suprasti, kurlink jis suka. Galbūt nenorėjau suprasti. 

- O kurgi dar aš galėjau ji pasiųsti? - paklausiau. - Kristau, jis be- 
veik nesupranta, ką čia turi daryti! Įtraukti jį į vykdančių egzekuciją 
komandą... 

Nutilau nebaigęs sakinio. Negalėjau užbaigti. Man atrodė, buvo 
begalė dalykų, kuriuos Persis galėjo sušikti. 

- Nepaisant to, protingai pasielgsi, jei jį įtrauksi, kai ateis eilė De- 
lakrua. Tai yra, jei nori juo atsikratyti. 

Pažvelgiau į Holą atvėpęs žandikaulį. Pagaliau supratau, ką reiš- 
kė jo žodžiai, tad galėjau prabilti. 

- Ką turi omeny? Kad jis nori patirti viską iš arti, užuosti, kaip 
svyla vyruko kiaušiniai? 

Muras truktelėjo pečiais. Jo akys, tokios švelnios, kai kalbėjo 
apie savo žmoną, dabar buvo tarsi titnagas. 

- Delakrua kiaušiniai susvils nepriklausomai nuo to, ar Persis bus 
įtrauktas į komandą, ar ne, - tarė jis. - Teisybę sakau? 

- Taip, tačiau jis gali viską sušikti. Teisybę pasakius, Holai, jis 
yra vos neįsipareigojęs viską sušikti. O beveik trisdešimties liudinin- 
kų akivaizdoje... ir reporterių iš visos Luizianos... 

- Tu ir Brutas Hauvelas pasistengsite, kad jis neprisidirbtų, - at- 
sakė Muras. - O jeigu jis vis tiek prisišiks, tai bus įrašyta į jo bylą ir 
liks joje dar ilgai po to, kai išnyks jo ryšiai valstijos valdžioje. Su- 
pranti? 

Aš supratau. Nuo to pajutau pykinimą ir baimę, bet supratau. 

- Jis gali panorėti likti čia, kol bus sutvarkytas Kofis, tačiau jei 
mums pavyks, Persis gali gauti viską, ko nori, per Delakrua egzeku- 
ciją. Tiesiog pasirūpink, kad jis būtų įtrauktas į šios egzekucijos vyk- 
dymą. 

Buvau suplanavęs ir šį kartą uždaryti Persį skydinėje, po to leisti 
jam keliauti koridoriumi, pasidėjus šautuvą ant vežimėlio, kuris nu- 
veš Delakrua į mėsos mašiną, pastatytą priešais kalėjimą kitoje kelio 
pusėje, tačiau švystelėjau šiuos planus per petį, net neatsisukdamas 
pasižiūrėti. Linktelėjau galva. Man užteko proto suvokti, jog žaidžiu 
rizikingai, tačiau nekreipiau į tai dėmesio. Įgnybčiau net pačiam vel- 
niui į nosį, jei tik tai padėtų atsikratyti Persio Vetmoro. Jis galės da- 
lyvauti egzekucijoje, uždėti šalmą, po to pažvelgti pro groteles ir 
duoti Van Hėjui ženklą pasukti jungiklį į antrą padėti; jis galės ste- 
bėti, kaip mažasis prancūzas joja ant žaibo, kurį jis, Persis Vetmoras, 
išleido iš butelio. Tegul jis patiria tą mažą šlykštų jaudulį, jei Persiui 
Vetmorui jį gal sukelti žmogžudystė, vykdoma su valstijos valdžios 
palaiminimu. Tegul sau vyksta į “Brajero kalnagūbrį“, kur turės at- 
skirą kabinetą ir ventiliatorių tą kabinetą atvėsinti. O jeigu jo dėdės 
per kitus rinkimus neišrinks, ir Persis bus priverstas sužinoti, ką reiš- 
kia darbas šiame sename saulės išdegintame pasaulyje, kur ne visi 
blogiečiai yra užrakinti už grotų ir kur kartais pats gali gauti per gal- 
vą, juo geriau. 

- Gerai, - pasakiau atsistodamas. - Per Delakrua egzekuciją aš pa- 
statysiu jį į patį priekį, o.kol kas elgsiuos ramiai. 

- Puiku, - pritarė Holas ir taip pat atsistojo. - Beje, kaip ta tavo 
bėda? 

Jis delikačiai mostelėjo mano kirkšnies pusėn. 

- Atrodo, truputėlį geriau. 

- Ką gi, puiku, - Holas palydėjo mane iki durų. - Tiesa, o kaip 
Džonas Kofis? Ar su juo bus problemų? 

- Nemanau, - atsakiau. - Iki šiol jis buvo ramus kaip negyvas gai- 
dys. Jis keistas, - jo akys keistos, - bet ramus. Tačiau nenuleisime nuo 
jo akių. Gali dėl to nesirūpinti. 

- Be abejonės, Žinai, ką jis padarė. 

- Žinoma. 

Tuo metu Holas lydėjo mane per priimamąjį, kuriame senoji pa- 
nelė Hana sėdėjo daužydama savo “Underwood" firmos rašomąją 
mašinėlę. Atrodė, ji tai daro nuo pat to laiko, kai baigėsi paskutiny- 
sis ledynmetis. Buvau laimingas, galėdamas išeiti. Kaip ten būtų, 

jaučiausi lengvai atsipirkęs. Be to, buvo puiku žinoti, jog yra galimy- 
bė pergyventi Persį. 

- Perduok nuo manęs Melindai visą krepšį kuo geriausių linkėji- 
mų, - pasakiau. - O pats irgi per daug nesijaudink. Galiausiai gali pa- 
aiškėti, jog tai tik migrena. | 

- Žinoma, - atsakė Holas ir nusišypsojo žvelgdamas savo ligoto- 
mis akimis. Šis derinys buvo velniškas, beveik šlykštus. 

Ir aš sugrįžau į E korpusą, kad pradėčiau eilinę darbo dieną. Rei- 
kėjo perskaityti ir parašyti krūvą dokumentų, iššluoti grindis, paduo- 
ti maistą, sudaryti kitos savaitės budėjimų grafiką, laukė šimtai smul- 
kių darbų, kuriais reikėjo pasirūpinti. Bet svarbiausia buvo laukimas 
- kalėjime j0 visada yra tiek daug, jog jis niekada nesibaigia. Reikė- 
jo laukti, kada Eduardas Delakrua nužingsniuos Žaliąja mylia, lauk- 
ti, kada atvyks Viljamas Vartonas su užriesta lūpa ir ištatuiruotu už- 
rašu “Vaikinukas Bilis", o svarbiausia, kada iš mano gyvenimo iš- 
nyks Persis Vetmoras. 

Delakrmua peliukas buvo dar viena mįslė. Iki tos vasaros niekada 
neteko matyti pelės E korpuse, ir daugiau nemačiau jos po to rudens, 
kai Delakrua paliko mūsų kompaniją tą karštą spalio naktį griau- 
džiant perkūnijai - paliko mūsų kompaniją tokiu neapsakomu būdu, 
j0g vos galiu prisiversti prisiminti. Delakrua tvirtino, neva prisijauki- 
no tą peliuką, kuris savo gyvenimą tarp mūsų pradėjo turėdamas Vi- 
lio iš garlaivio vardą, tačiau aš manau, jog iš tiesų viskas buvo at- 
virkščiai. Dynas Stentonas manė taip pat, ir Brutalusis. Abu jie buvo 
tą vakarą, kai pelė pasirodė pirmą kartą. Brutalusis tvirtino, jog “gy- 
vulėlis jau buvo pusiau prijaukintas ir dvigubai protingesnis nei tas, 
kuris dėjosi jo šeimininku". 

Dynas 1r aš buvome mano kabinete ir tvarkėme praėjusių metų 
bylų dėžę, rengdamiesi rašyti laiškus penkių įvykusių egzekucijų liu- 
dininkams, o po to dar ankstesnių šešių egzekucijų liudininkams, su- 
grįždami atgal iki pat 1929-ųjų. Iš esmės mums terūpėjo sužinoti vie- 
na: ar liudininkai buvo patenkinti mūsų aptarnavimu. Žinau, tai 
skamba groteskiškai, tačiau mums tai buvo svarbu. Kadangi jie bu- 
vo mokesčių mokėtojai, tai drauge buvo ir mūsų klientai, tik labai 
ypatingi. Vyras ar moteris, kuris sutinka atvykti viduryje nakties ste- 
bėti, kaip miršta kitas Žmogus, privalo turėti ypatingą, primygtinę 
priežastį, ypatingą poreikį, ir jei egzekucija yra tinkama bausmė, ta- 

da šis poreikis turi būti patenkintas. Šie liudininkai buvo patyrę koš- 
marą. Egzekucijos tikslas - parodyti jiems, jog šis košmaras pasibai- 
gė. Galbūt tai iš tiesų padėdavo. Kartais. 

- Ei! - pašaukė už durų Brutalusis, kuris sėdėjo už rašomojo sta- 
lo koridoriaus pradžioje. - Ei, judu! Ateikite čia! 

Susižvalgėme su Dynu vienodais nerimastingais Žvilgsniais, gal- 
vodami, kad kažkas nutiko arba indėnui iš Oklahomos (jo vardas bu- 
vo Arlenas Biterbakas, tačiau mes jį vadindavome Vadu... arba, He- 
rio Tervilidžerio žodžiais, Vadu Ožkos Sūriu, nes Heris tvirtino, jog 
šitaip kvepėjo Biterbakas), arba vyrukui, kurį vadinome Prezidentu. 
Tačiau tuo metu Brutalusis pratrūko kvatotis, ir mes nuskubėjome 
pažiūrėti, kas ten dedasi. Juokas E korpuse buvo beveik toks pat ne- 
priimtinas kaip ir bažnyčioje. 

Senasis Tu-Tu, įgijęs pasitikėjimą kalinys, kuris tomis dienomis 
stumdė vežimėlį su maistu, važiavo pro šalį su savo skanėstais ap- 
krautu karučiu, o Brutalusis apsirūpino ilgai nakčiai - pasiėmė tris su- 
muštinius, du buteliukus limonado ir porą gabalų pyrago. Be to, dar 
bulvių salotų, kurias Tu, be abejonės, nukniaukė iš kalėjimo virtuvės, 
nors šitaip daryti jam nebuvo leista. Prieš Brutalųjį gulėjo atverstas 
budėjimo žurnalas, ir buvo tikras stebuklas, kad Brutalusis ant jo dar 
nieko nebuvo išpylęs. Žinoma, jis dar tik pradėjo vakarieniauti. 

- Kas? - paklausė Dynas. - Kas yra? 

- Valstijos įstatymdaviai tikriausiai šiek tiek atleido piniginės dir- 
želius, kad vis dėlto leistų pasamdyti dar vieną prižiūrėtoją, - tarė 
Brutalusis, vis dar tebesijuokdamas. - Pažiūrėkite štai ten. 

Jis mostelėjo ranka, ir mes pamatėme pelę. Aš taip pat pradėjau 
juoktis, netrukus prisijungė ir Dynas. Nebuvo įmanoma susivaldyti, 
nes sargybinis, kuris kas ketvirtį valandos tikrina kameras, atrodė ly- 
giai taip pat kaip ir peliukas: mažytis, gauruotas sargas, kuris nori įsi- 
tikinti, jog niekas nebando pabėgti ar nusižudyti. Peliukas truputėlį 
pabėgėdavo Žaliąja mylia mūsų link, po to pakraipydavo galvą į šo- 
nus, tarsi būtų tikrinęs kameras. Po to vėl staigiai šaudavo į priekį. 
Situacija atrodė dar juokingesnė dėl to, kad per mūsų juoką ir šauks- 
mus girdėjosi abiejų mūsų tuometinių kalinių knarkimas. 

Tai buvo paprastų paprasčiausia rudoji pelė, tik ji kėlė įspūdį, jog 
tikrina kameras. Pelė netgi įbėgo į keletą iš jų, vikriai prasisprausda- 
ma pro Žemutinius grotų strypus. Įsivaizduoju, kaip daugelis dabar- 
tinių ir ankstesnių mūsų kalinių būtų pavydėję šio sugebėjimo. Tik, 
suprantama, mūsų nuteistieji būtų norėję prasmukti iš kameros. 

Peliukas neįbėgo nė į vieną iš apgyvendintų kamerų, tik į tuščias. 
Pagaliau jis prisiartino beveik prie pat mūsų. Tikėjausi, jog peliukas 
apsisuks, tačiau jis to nepadarė. Peliukas visiškai nebijojo mūsų. 

- Nenormalu, kad pelė šitaip prisiartina prie Žmonių, - tarė kiek 
nervingu balsu Dynas. - Gal ji pasiutusi? | 

- O, Kristau, - atsiliepė Brutalusis, pilna burna Žiaumodamas su- 
muštinį su jautiena. - Didysis pelių ekspertas. Pelių žmogus. Ar ma- 
tai putas palei burną, Pelių žmogau? 

- Aš apskritai negaliu įžiūrėti jos burnos, - atsakė Dynas, ir nuo 
to mes vėl prapliupome kvatotis. 

Aš taip pat negalėjau įžiūrėti jos burnos, tačiau mačiau du tam- 
sius mažus taškučius, pelės akis, 1r jos man neatrodė nei pamišusios, 
nei pasiutusios. Jos atrodė susidomėjusios ir inteligentiškos. Esu pa- 
siuntęs myriop Žmonių, - su tariamai nemirtinga siela, - kurie atrodė 
kvailesni už tą pelę. 

Pelė nurūko Žaliąja mylia iki vietos, kuri buvo ne toliau kaip per 
tris pėdas nuo budinčiojo sargybinio rašomojo stalo... tas stalas nie- 
kuo nebuvo ypatingas, kaip kad jūs galėtumėte įsivaizduoti, tiesiog 
kaip tas, už kurio sėdi rajoninės mokyklos mokytojai. Ir ten ji atsitū- 
pė, taip manieringai apsukdama uodegą apie savo letenėles, kaip se- 
na dama suklosto savo sijonus. 

Iš karto lioviausi juoktis, staiga pajutęs iki pat kaulų prasismel- 
kiantį šaltį. Noriu pasakyti, jog nežinau, kodėl šitaip pasijutau, - nie- 
kam nepatinka pasakyti, kas gali padaryti žmogų juokingą, - tačiau 1š 
tiesų Žinau, ir jei galiu pasakyti tiesą apie visa kita, manau, jog galiu 
ir apie tai papasakoti. Akimirką aš įsivaizdavau esąs visai ne kalėji- 
mo prižiūrėtojas, o ta pelė, dar vienas nuteistas nusikaltėlis, atsidūręs 
Žaliojoje mylioje, nuteistas, bet pajėgus drąsiai žiūrėti į tą rašomąjį 
stalą, kuris turėjo atrodyti kelių mylių aukščio (kaip, be jokios abe- 
jonės, vieną dieną mums atrodys sostas, iš kurio Dievas teis mus), ir 
į garsiakalbius milžinus melsvais švarkais, sėdinčius už šio stalo. 
Milžinus, kurie šaudė tokias peles, daužė jas šluotomis ar statydavo 
spąstus, sulaužančius nugarą, kai pelės atsargiai slinkdavo žodžio 
“VICTOR" link, kad galėtų krimstelėti sūrio, gulinčio ant mažos va- 
rinės lėkštutės. 

Palei rašomąjį stalą nebuvo šluotos, tačiau ten stovėjo kibiras su 
susukamu skuduru, ir skuduras dar tebebuvo gręžtuve; prieš pat sės- 
damas kartų su Dynu prie dėžės su bylomis, aš pagal eilę buvau per- 
šluostęs žaliąjį linoleumą ir visas šešias kameras. Pamačiau, kad Dy- 

nas nori pagriebti skudurą ir vožti juo peliukui. Kaip tik tuo momen- 
tu, kai jo pirštai prisilietė prie plono skuduro koto, suėmiau Dyno 
riešą. 

- Palik ramybėje, - pasakiau. 

Dynas truktelėjo pečiais ir atitraukė ranką. Jaučiau, kad Dynas, 
lygiai kaip ir aš, visai nenorėjo užmušti peliuko. 

Brutalusis atlaužė gabalėlį savo sumuštinio su jautiena 1r laikė jį, 
grakščiai suėmęs dviem pirštais, iškėlęs priešais rašomąjį stalą. Atro- 
dė, peliukas Žiūri į šį masalą su dar didesniu susidomėjimu, tartum 
būtų Žinojęs, kas tai yra. O gal Žinojo; mačiau, kaip virpėjo jo ūsai, 
kai peliukas raukė nosį. 

- Ak ne, Brutalusis, ne! - sušuko Dynas, po to pažvelgė į mane. 
- Neleisk jam šito daryti, Polai! Jei jis pašers tą prakeiktą gyvulėlį, 
galėsime visiems keturkojams patiesti kilimėlį su užrašu “Sveiki at- 
vykę“. 

- Tiesiog noriu pasižiūrėti, ką jis darys, - atšovė Brutalusis. - Taip 
sakant, mokslo vardan. 

Brutalusis pažvelgė į mane - aš buvau jo bosas, todėl turėjo gau- 
ti pritarimą net ir dėl tokių menkų nukrypimų nuo tvarkos. Pagalvo- 
jau apie tai ir truktelėjau pečiais, tarsi nebūtų buvę svarbu, kaip Bru- 
talusis pasielgs. Teisybę pasakius, aš tam tikra prasme taip pat norė- 
jau pažiūrėti, ką darys peliukas. 

Ką gi, peliukas, suprantama, suėdė sumuštinį. Juk pagaliau tada 
buvo Didžiosios depresijos laikai. Tačiau fai kaip jis ėdė, mus visus 
sužavėjo. Peliukas prisiartino prie sumuštinio gabalėlio, apuostė jį, 
po to atsitūpė priešais tarsi atliekantis triuką šuo, nusitvėrė sumušti- 
nį ir nustūmė šalin duoną, pasilikdamas mėsą. Visa tai peliukas darė 
taip ryžtingai ir sumaniai it žmogus, dorojantis jautienos kepsnį per 
pietus savo pamėgtame restorane. Dar niekada nebuvau matęs šitaip 
ėdančio gyvulio, net ir gerai išdresuoto naminio šuns. Ir visą laiką, 
kol ėdė, peliukas nenuleido nuo mūsų akių. 

- Arba tai labai gudri pelė, arba alkana kaip velnias, - pasigirdo 
naujas balsas. 

Tai buvo Biterbakas. Dabar jis pabudęs stovėjo prie savo kame- 
ros grotų tik su trumpikėmis, prilipusiomis prie sėdynės. Savo darbo 
suktinė kyšojo tarp jo dešinės rankos antrojo ir trečiojo krumplių, o 
j0 plieno spalvos žili plaukai dviem kasomis driekėsi ant pečių, ku- 
rie kažkada tikriausiai buvo raumeningi, tačiau dabar ėmė minkštėti. 

- Ar Žinai kokią nors indėnišką išmintį apie peles, Vade? - pa- 
klausė Brutalusis stebėdamas, kaip pelė ėda. 

Visi buvome sužavėti, kaip elegantiškai peliukas savo priekinė- 
mis letenėlėmis laikė gabalėlį konservuotos jautienos, retkarčiais jį 
pasukdamas ir apžiūrinėdamas, tarsi juo Žavėtųsi ir vertintų. 

- Ne, - atsakė Biterbakas. - Kažkada pažinojau drąsuolį, tvirtinu- 
Sį, neva jo pirštinės iš pelių odos, tačiau aš tuo nepatikėjau. 

Po to Biterbakas nusijuokė, tarsi visa tai būtų buvęs tik pokštas, 
ir pasitraukė nuo grotų. Išgirdome sugirgždant gultą, kai jis vėl atsi- 
gulė. | 

Atrodė, peliukas tai suprato kaip signalą sprukti. Jis baigė ėsti tai, 
ką laikė savo letenėlėse, pauostė likutį (ten buvo tik geltonų garsty- 
čių prisisunkusi duona), po to atsisuko į mus, tarsi būtų norėjęs įsi- 
dėmėti veidus, jei susitiktume dar kartą, apsisuko ir nurūko tuo pa- 
čiu keliu, kuriuo buvo atkeliavęs, tik šį kartą nestabtelėdamas patik- 
rinti kamerų. Jo skubėjimas man priminė Baltąjį Triušį iš “Alisos 
Stebuklų šalyje“ ir aš nusišypsojau. Peliukas nesustojo prie tramdo- 
mosios kameros durų, o palindo po jomis ir pranyko. Tramdomojoje 
kameroje sienos buvo minkštos, nes ji buvo skirta tiems, kuriems su- 
minkštėja smegenys. Kai mums nereikėdavo naudoti šios kameros 
pagal paskirtį, laikydavome joje valymo priemones ir keletą knygų 
(daugiausiai tai buvo Klarenso Malfordo vesternai, tačiau vienoje - 
kurią skolindavome tik ypatingais atvejais - buvo pateikta išimtinai 
tik piešiniais pasakojama istorija, kur Popis, Butas ir netgi Vimpis, 
mėsainio draugas, paeiliui tratina Alyvuogę). Ten taip pat buvo ir 
priemonės rankdarbiams, įskaitant kreideles, kuriomis vėliau pra- 
smingai pasinaudojo Delakrua. Tuo metu jis dar nekėlė mums pro- 
blemų; atminkite, jog visa tai įvyko anksčiau. Tramdomajame kam- 
baryje taip pat buvo marškiniai, kurių niekas nenorėjo dėvėti - platūs, 
pasiūti iš dvigubos drobės, su sagomis ir kilpelėmis bei kabliukais 
nugaroje. Mes visi puikiai žinojome, kaip jais staigiai apvilkti kelian- 
tį problemų vaikį. Mūsų pražuvę berniukai nedažnai šėldavo, tačiau 
kai jie imdavo tai daryti, brolau, nelaukdavai, kol situacija pati savai- 
me susitvarkys. 

Brutalusis iš viršutinio rašomojo stalo stalčiaus ištraukė didelę 
knygą odiniais viršeliais, ant kurios auksinėmis raidėmis buvo 
įspaustas užrašas “"LANKYTOJAI"'. Paprastai knyga mėnesių mėne- 
sius išgulėdavo stalčiuje nepaliesta. Kai kalinį kas nors aplankydavo, 
- išskyrus advokatą ar kunigą, - jis eidavo į specialiai tam tikslui 
įrengtą kambarį greta valgyklos. Mes jį vadinome “Arkada". Nežinau 
kodėl. 

- Ir ką gi tu, po šimts pypkių, darai? - paklausė Dynas Stentonas, 
žvelgdamas pro savo akinių viršų, kai Brutalusis atvertė ir ėmė didin- 
gai vartyti knygą, kurioje buvo surašyti lankytojų, atvykusių pas da- 
bar jau nebegyvus žmones, vardai. 

- Vykdau 19-ąjį taisyklių punktą, - atsakė Brutalusis, susirasda- 
mas dabartiniams įrašams skirtą puslapį. 

Jis paėmė pieštuką ir palaižė jo smaigalį - netikęs įprotis, kurio 
Brutalusis nepajėgė įveikti - ir pasiruošė rašyti. 19-ame taisyklių 
punkte buvo sakoma aiškiai: “Kiekvienas E korpuso lankytojas pri- 
valo parodyti geltoną administracijos išduotą leidimą 1r privalo būti 
užregistruotas.“ 

- Jis išprotėjo, - tarė man Dynas. 

- Jis mums neparodė savo leidimo, tačiau šį kartą aš jam už tai at- 
leisiu, - pasakė Brutalusis. 

Jis dar kartą aplaižė pieštuko smaigalį, kad geriau sektųsi ir stul- 
pelyje “ATVYKIMO Į KORPUSĄ LAIKAS“ įrašė 9:49 po pietų. 

- Žinoma, kodėl gi ne, didieji viršininkai tikriausiai daro išimtis 
pelėms, - pasakiau. 

- Žinoma, j0g taip, - sutiko Brutalusis. - Dėl to, kad trūksta pi- 
nigų. | 
Jis atsisuko į už rašomojo stalo kabantį sieninį laikrodį ir stulpe- 
lyje “IŠVYKIMO IŠ KORPUSO LAIKAS" įrašė 10:01. Ilgesnė skil- 
tis tarp šių dviejų skaičių buvo pavadinta “"LANKYTOJO PAVAR- 
DĖ“". Kurį laiką pasikamavęs, - tikriausiai pasitikrindamas rašybos 
žinias, nes, esu tikras, idėja jau buvo kilusi jo galvoje, - Brutas Hau- 
velas rūpestingai įrašė VILIS IŠ GARLAIVIO, nes tais laikais dau- 
guma Žmonių šitaip vadino Peliuką Mikį. Brutas taip pavadino peliu- 
ką pirmojo animacinio filmo, kuriame peliukas vartė akis, kraipė 
šlaunis ir tampė garlaivio sirenos virvelę, garbei. 

- Štai, - ištarė Brutas, triukšmingai užversdamas knygą ir padė- 
damas ją atgal į stalčių, - viskas padaryta ir užsagstyta. 

Aš nusijuokiau, tačiau Dynas, kuris į viską žiūrėdavo rimtai, net- 
gi tada, kai suprasdavo pokštą, buvo susiraukęs ir įnirtingai valėsi sa- 
vo akinius. 

- Jei kas nors tai pamatys, turėsi nemalonumų, - tarė jis, O po to, 
kiek padvejojęs, pridūrė: - Tas, kuriam nederėtų šito pamatyti, - Dy- 
nas dar kiek padvejojo, trumparegėmis akimis dairydamasis aplink, 
tarsi tikėdamasis išvysti sienose išdygusias ausis, ir galiausiai užbai- 
gė, - kas nors panašus į Persį Pabučiuok-man-į-subinę-ir-eik-dangun 
Vetmorą. 

- Cha, - atšovė Brutalusis. - Tą dieną, kai Persis Vetmoras įgrūs 
savo siauras blauzdas už šio rašomojo stalo, aš išeisiu iš darbo. 

- Tau nereikės šito daryti, - atkirto Dynas. - Būsi išmestas už tai, 
kad kreti pokštus su lankytojų knyga, jei Persis pašnibždės į ausį 
tam, kam reikia. O jis tai gali padaryti. Pats Žinai, kad gali. 

Brutalusis užsiplieskė, tačiau nieko neatsakė. Maniau, jog vėliau 
tą naktį jis ištrins, ką buvo parašęs. O jei Brutas to nepadarytų, ištrin- 
čiau aš. 

Kitą naktį, kai nulydėjome iš pradžių Biterbaką, o po jo Prezi- 
dentą į D korpusą, kur vesdavome į dušą nusimaudyti mūsų grupe- 
lę, kai likusieji kaliniai jau buvo užrakinti, Brutalusis paklausė ma- 
nęs, ar mums nevertėtų tramdomajame kambaryje paieškoti Vilio iš 
garlaivio. 

- Manau, vertėtų, - atsakiau. 

Praėjusią naktį mes smagiai pasijuokėme iš pelės, tačiau Žino- 
jau, kad jei Brutalusis ar aš surastume ją tramdomajame kambaryje, 
- ypač jei rastume jos pradėtą sukti lizdą kurioje nors iš minkštais 
kamšalais apmuštų sienų, - mes ją užmuštume. Geriau nužudyti 
skautą, kad ir koks įdomus jis būtų, nei būti priverstam gyventi su pi- 
ligrimais. Ir - turbūt šito nė nereikia sakyti - nė vienas iš mūsų per 
daug nesusijaudintų nužudęs mažą pelytę. Galų gale valstija mums 
mokėjo atlyginimą už tai, kad naikintume žiurkes. 

Tačiau tą vakarą mes neradome Vilio iš garlaivio - kuris vėliau 
tapo Žinomas kaip Misteris Džinglas - nei susisukusio lizdą minkšto- 
se sienose, nei pasislėpusio už susikaupusio šlamšto, kurį mes išvil- 
kome į koridorių. Beje, šlamšto buvo susikaupę gana daug, daugiau 
nei aš tikėjausi, nes jau ilgą laiką nebuvome naudoję tramdomojo 
kambario. Tai pasikeis, kai apsireikš Viljamas Vartonas, tačiau, su- 
prantama, tuo metu mes šito nežinojome. Mums sekėsi. 

- Kur jis galėjo dingti? - galiausiai paklausė Brutalusis, melsva 
skarele šluostydamasis nuo kaklo prakaitą. - Čia nėra jokios skylutės 
ar plyšio, bet... - jis parodė į grindyse esantį kanalizacijos vamzdį. 
Žemiau grotelių, pro kurias galėjo prasibrauti pelė, buvo smulkutėlis 
plieninis tinklelis, pro kurį nebūtų prasiskverbusi net musė. - Kaip jis 
čia pateko? Ir kaip jis iš čia išsikapstė? 

- Nežinau, - atsakiau. 

- Bet jis čia įbėgo, ar ne? Noriu pasakyti, jog mes trise jį matė- 
me. 

- Taip, po šiomis štai durimis. Jis turėjo šiek tiek prasisprausti, 
tačiau pralindo. 

- Dieve, - tarė Brutalusis. Šis žodis nuskambėjo keistai, išsprūdęs 
iš tokio didžiulio vyro. - Gerai, kad kaliniai negali šitaip sumažėti, ar 
ne? 

- Be abejo, - atsakiau, paskutinį kartą nužvelgdamas drobines 
sienas ir ieškodamas skylutės, plyšelio ar šiaip kokio ženklo. Tačiau 
nieko panašaus nepamačiau. - Užteks. Eikime 1š čia. 

Vilis iš garlaivio vėl pasirodė po trijų naktų, kai budėjo Heris 
Tervilidžeris. Persis taip pat budėjo ir vaikėsi pelę po Žaliąja mylią 
su tuo pačiu skuduru, kurį norėjo panaudoti Dynas. Graužikas leng- 
vai išsisuko nuo Persio, pralįsdamas pro tarpelį po tramdomojo kam- 
bario durimis ir tapdamas šios dvikovos nugalėtoju. Garsiai keikda- 
masis, Persis atrakino duris ir vėl išvilko į koridorių visą ten buvusį 
šlamštą. Heris papasakojo, jog tai stebėti buvo kartu ir juokinga, ir 
baisu. Persis prisiekinėjo, jog pagaus tą prakeiktą pelę ir tuojau pat 
nutrauks jos apkrėstą mažą galvą, tačiau, suprantama, jam nepavyko. 
Po pusvalandžio suprakaitavęs ir susivėlęs, su nukarusiais užpakaly- 
je uniforminiais marškiniais jis sugrįžo prie budinčiojo sargybinio ra- 
šomojo stalo, braukdamas nuo akių plaukus ir aiškindamas Heriui 
(kuris beveik per visą tą sumaištį sėdėjo ir tyliai skaitė), kad izoliaci- 
j0s juostele užklijuos tą plyšį po durimis. Persis pareiškė, jog šitaip 
bus išspręsta parazitų problema. 

- Daryk, kaip tau atrodo geriau, Persi, - atsakė Heris, versdamas 
bulvarinio Žurnalo, kurį skaitė, puslapį. 

Jis manė, kad Persis pamirš užkamšyti tą tarpelį po durimis, ir 
buvo teisus. 


Žiemos viduryje, prabėgus daug laiko nuo anų įvykių, vieną nak- 
tį pas mane atėjo Brutalusis, kai buvome likę tik mes dviese, nes ku- 
rį laiką E korpusas buvo tuščias, ir kiti sargybiniai laikinai gavo ki- 
tas užduotis. 

- Ateik čia, - pasakė Brutalusis keistu, žviegiančiu balsu, kurį iš- 
girdęs aš aštriai nužvelgiau bendradarbį. 

Buvau tik ką atėjęs iš šaltos darganotos nakties ir valiausi savo 
palto pečius prieš jį pakabindamas. 

- Ar kas nors nutiko? - paklausiau. 

- Ne, - atsakė jis, - tik aš radau, kur buvo apsistojęs Misteris 
Džinglas. Turiu omenyje, kai jis čia pirmą kartą pasirodė, dar prieš 
Delakrua jį pasiimant. Nori pamatyti? 

Žinoma, jog norėjau. Nusekiau paskui Brutą Žaliąja mylia iki 
tramdomojo kambario. Visa, ką mes ten laikėme, buvo 1švilkta į ko- 
ridorių, Brutalusis tikriausiai pasinaudojo sumažėjusiu mūsų klientų 
srautu ir šiek tiek apsitvarkė. Durys buvo praviros, ir kambaryje aš 
pamačiau mūsų kibirą grindims plauti. Grindys, tokios pat apgedusių 
laimų spalvos kaip ir Žalioji mylia, džiūvo dryžiais. Grindų viduryje 
stovėjo kopėtėlės, kokios paprastai laikomos sandėliukuose 1r kurios 
čia valstijos pasmerktiesiems tarnavo kaip paskutinė sustojimo vieta. 
Beveik pačiame kopėtėlių viršuje kyšojo lentynėlė, panaši į meistrų 
naudojamas pasistatyti savo dėžę su instrumentais ar dažytojų pasi- 
statyti dažų skardinę. Ant lentynos gulėjo prožektorius. Brutalusis 
padavė jį man. 

- Lipk į viršų. Esi už mane žemesnis, todėl turėsi užlipti beveik 
iki galo, bet aš tave palaikysiu už kojų. 

- Aš bijau kutenimo, - pasakiau pradėdamas lipti aukštyn, - ypač 
apie kelius. 

- Turėsiu tai omenyje. 

- Gerai, - atsakiau, - nes sulaužytas klubas - per didelė kaina už 
surastą vienos pelės būstą. 

- Ką? 

- Nekreipk dėmesio, - tuo metu mano galva jau buvo palei tin- 
kleliu apgaubtą lemputę lubose, ir jaučiau, kaip nuo mano svorio 
lengvai siūbuoja kopėtėlės. Girdėjau, kaip lauke dejuoja Žiemos vė- 
jas. - Tiesiog laikyk mane. 

- Laikau, nesijaudink. 

Jis tvirtai sugriebė mane už šlaunų, ir aš palypėjau dar vienu laip- 
teliu aukštyn. Dabar mano galva buvo kiek Žemiau nei per pėdą nuo 
lubų, ir aš pamačiau voratinklius, kur keli darbštūs vorai mezgė sa- 
vo nėrinius po stogo gegnėmis. Pašviečiau Žibintuvėliu, tačiau nepa- 
mačiau nieko, dėl ko būtų buvę verta rizikuoti čia užsiropšti. 

- Ne, - perspėjo Brutalusis. - Ieškai per daug toli, Polai. Pažiūrėk 
į kairę, kur susieina tos dvi gegnės. Matai jas? Viena truputėlį išblu- 
kusi. 

- Matau. | 

- Pašviesk Žibintuvėliu į sudūrimo vietą. 

Taip ir padariau ir beveik iš karto pamačiau tai, ką Brutas norėjo 
man parodyti. Gegnės buvo sukaltos kokiu tuzinu kaiščių, 1r vienas 
jų buvo iškritęs. Toje vietoje Žiojėjo apvali, tamsi, maždaug ketvir- 
čio dolerio monetos dydžio skylutė. Pažvelgiau į ją, po to dvejoda- 
mas per petį pasižiūrėjau į Brutalųjį. 

- Tai buvo maža pelė, - pasakiau, - tačiau tokia maža? Žmogau, 
nemanau, kad čia jos būstas. 

- Tačiau būtent čia peliukas ir pasislėpė, - tvirtino Brutalusis. - 
Esu tuo visiškai tikras. 

- Nesuprantu, kaip tai galėtų būti. 

- Pasilenk arčiau - nebijok, laikau tave - ir įkvėpk. 

Padariau, kaip jis prašė, kaire ranka nusitverdamas už gegnės, ir 
ją sugriebęs iš karto pasijutau geriau. Lauke vėl pakilo vėjo gūsis, ir 
šaltas oras pro tą skylutę plūstelėjo man į veidą. Užuodžiau gaivų 
naktinį pietinių valstijų pakraščio Žiemos vėją... ir dar kažką. 

Mėtų kvapą. 

“Neleisk, kad kas nors nutiktų Misteriui Džinglu?"', - išgirdau ne- 
tvirtą Delakrua balsą. Išgirdau šiuos Žodžius ir pajutau Misterio 
Džinglo šilumą, kai prancūzas jį man padavė. Tai buvo tik peliukas, 
be abejonės, gudresnis už kitus, tačiau vis tiek tik peliukas. “Neleisk 
tam blogam žmogui skriausti mano peliuko'', - paprašė Delakmuaa, ir 
aš jam pažadėjau, kaip visiems jiems Žžadėdavau pabaigoje, pasi- 
vaikščiojimui Žaliąja mylia tapus nebe mitu ar hipoteze, o tuo, ką 
jiems iš tikrųjų teks padaryti. Ar išsiųsi šį laišką broliui, kurio nema- 
čiau dvidešimt metų? Pažadėdavau. Sukalbėsi penkiolika “Sveika, 
Marija“ už mano sielą? Pažadėdavau. Leisi man mirti, pavadintu 
krikšto vardu, ir pasirūpinsi, kad jis būtų iškaltas mano antkapyje? 
Pažadėdavau. Tai buvo vienintelis būdas priversti juos eiti ir gražiai 
elgtis, vienintelis būdas pamatyti juos sėdinčius kėdėje Žaliosios my- 
lios gale ir nepraradusius proto. Žinoma, negalėjau ištęsėti visų paža- 
dų, tačiau duotą Delakrua tęsėjau. O dėl paties prancūzo, tai jam te- 
ko patirti tikrą pragarą. Blogasis žmogus kankino Delakrua, žiauriai 
kankino. Gerai, aš Žinau, ką šis prancūzas padarė, tačiau niekas ne- 
nusipelnė to, kas nutiko Eduardui Delakrua, kai jis pateko į Senosios 
Žiežirbos laukinį glėbį. 

Mėtų kvapas. 

Ir dar kažkas. Kažkas tos skylės gilumoje. 

Dešine ranka 1š kišenės ant krūtinės išsitraukiau plunksnakotį, 
kairiąja vis dar tebesilaikydamas už gegnės, ir daugiau nebesijaudi- 
nau, kad Brutalusis netyčia kutena mano jautriuosius kelius. Viena 
ranka atsukau plunksnakočio galiuką, tada skylėn įkišau smaigalį, 
norėdamas iškrapštyti lauk kažką ten įlindusį. Tai buvo mažytė, nu- 
dažyta ryškiai geltona spalva medžio skiedrelė, ir aš vėl išgirdau De- 
lakrua balsą, šį kartą taip aiškiai, lyg jo dvasia būtų tykojusi šiame 
kambaryje, kur Viljamas Vartonas praleido tiek daug laiko. 

“Ei, jūs, vyručiai - tarė balsas šį kartą - besijuokiantis, nustebęs 
balsas žmogaus, kuris bent jau trumpam pamiršo, kur esąs ir kas jo 
laukia. - Ateikite pasižiūrėti, ką moka Misteris Džinglas ". 

- Kristau, - sušnibždėjau. Pasijutau, lyg kažkas būtų išleidęs 1š 
manęs orą. 

- Radai dar vieną, ar ne? - paklausė Brutalusis. - Aš taip pat ra- 
dau tris ar keturias. 

Nulipau žemyn ir nukreipiau Žibintuvėlio šviesą į jo didžiulį iš- 
tiestą delną. Jame buvo kelios skiedrelės, panašios į baidykles el- 
fams. Dvi iš jų gulėjo geltonos kaip ir mano surastoji. Viena žalia, ir 
viena raudona. Jos nebuvo nudažytos aliejiniais dažais, o nuspalvin- 
tos Delakrua kreidelėmis. 

- O Dieve, - ištariau tyliu, drebančiu balsu. - O velnias. Tai tos 
špūlės dalelės, ar ne? Tačiau kodėl? Kodėl čia? 

- Kai buvau vaikas, nebuvau toks didelis kaip dabar, - pasakė 
Brutalusis. - Labiausiai paaugau tarp penkiolikos ir septyniolikos me- 
tų. Iki tol buvau smulkutis. Ir kai pirmą kartą nuėjau į mokyklą, jau- 
čiausi mažytis... ką gi, spėju, pasakytum, kad jaučiausi mažytis it pe- 
lė. Aš buvau mirtinai išsigandęs. Ir žinai, ką aš padariau? 

Papurčiau galvą. Lauke vėl pakilo vėjas. Ten, kur gegnės sudarė 
kampą, voratinkliai virpėjo lyg suplyšę nėriniai. Dar niekada nebu- 
vau atsidūręs tokioje vietoje, kurioje taip aiškiai jautei vaiduoklius, 
kaip tame kambaryje, kai mes Žiūrėjome į suskaldytus likučius špū- 
lės, sukėlusios tiek daug vargo, kad mano protas pradėjo suvokti tai, 
ką širdis pajuto nuo pat tos akimirkos, kai Džonas Kofis perėjo Ža- 
liąja mylia: nesvarbu, jog siaučia Depresija, aš daugiau nebegaliu 
dirbti šio darbo. Daugiau nebegaliu žiūrėti, kaip pro mano kabinetą 
žmonės eina į mirtį. Netgi dar vieno Žmogaus man gali būti per daug. 

- Paprašiau, kad mama duotų vieną iš savo nosinių, - tęsė Brutas. 
- Tad kai pasijusdavau mažas ir norėdavau pravirkti, ją išsitraukda- 
vau, užuosdavau mamos kvepalus ir pasijusdavau geriau. 

- Tu manai - ką? - jog pelė atgraužė gabalėlį tos nuspalvintos 
špūlės, kad ji primintų Delakrua? Kad pelė... 

Brutas pažvelgė į mane. Akimirką man pasirodė, jog jo akyse pa- 
mačiau ašaras, tačiau tikriausiai klydau. 

- Aš nieko nesakau, Polai. Tačiau radau jas ten ir užuodžiau mė- 
tų kvapą, taip pat kaip ir tu - tu tai Žinai. Ir daugiau nebegaliu šito da- 
ryti. Daugiau šito nebedarysiu. Jei pamatysiu dar vieną Žmogų toje 
kėdėje, nebeištversiu. Pirmadienį ruošiuosi paduoti prašymą, kad 

pervestų į berniukų pataisos koloniją. Jei mane perves iki kitos egze- 
kucijos, puiku. Jei ne, išeisiu iš darbo ir grįšiu prie žemdirbystės. 

- Ką tu esi auginęs, išskyrus akmenis? 

- Tai nesvarbu. 

- Žinau, jog nesvarbu, - pritariau. - Manau, paduosiu prašymą 
kartu su tavimi. 

Jis atidžiai nužvelgė mane, tarsi norėdamas įsitikinti, ar nesišai- 
pau, po to linktelėjo galva, tarsi viskas būtų nuspręsta. Vėl pakilo vė- 
jo gūsis, šį kartą toks stiprus, kad gegnės sugirgždėjo ir susiūbavo, ir 
mes abu nejaukiai apsidairėme. Manau, akimirką mes išgirdome, 
kaip klykia ir juokiasi Viljamas Vartonas, - ne Vaikinukas Bilas, nuo 
pat pirmos dienos korpuse mums jis buvo Laukinis Vilis, - aiškinda- 
mas mums, jog būsime pašėlusiai laimingi, kai juo atsikratysime, sa- 
kydamas, jog niekada jo nepamiršime. Ir jis buvo teisus. 

O dėl to, ką mudu su Brutaliuoju tą vakarą sutarėme tramdoma- 
jame kambaryje, viskas taip ir įvyko. Tarsi būtume iškilmingai pri- 
siekę prieš tuos mažyčius nuspalvinto medžio šipuliukus. Nė vienas 
iš mūsų daugiau nebedalyvavo egzekucijose. Džono Kofio egzekuci- 
ja mums buvo paskutinė. 


ANTAA DAUIS 


PELĖ MYLIOJE 


Senelių namai, kuriuose aš braukiu paskutinius brūkšnius ant “t" 
ir dedu paskutinius taškus ant “i", vadinasi “Džordžijos pušys“. Jie 
yra maždaug už šešiasdešimties mylių nuo Atlantos ir maždaug už 
dviejų šimtų šviesmečių nuo normalaus gyvenimo - tarkime, tokio, 
kurį gyvena Žmonės, jaunesni nei aštuoniasdešimties metų. Tie, ku- 
rie skaitote šias eilutes, būkite atsargūs ir pasistenkite, kad ateityje jū- 
sų nelauktų panaši įstaiga. Tai nėra Žiauri įstaiga, bent jau didžiąja 
savo dalimi; čia yra kabelinė televizija, maistas geras (nors Žmogus 
tokiame amžiuje gali pasiutiškai mažai ką sukramtyti), tačiau tam tik- 
ra prasme čia yra tokie patys mirtini spąstai, kokie buvo Kould 
Mauntino E korpusas. 

Čia netgi yra žmogėnas, kuris man šiek tiek primena Persį Vet- 
morą, gavusį darbą Žaliojoje mylioje dėl to, kad buvo susigiminiavęs 
su valstijos gubernatoriumi. Abejoju, ar šis Žmogėnas yra susigimi- 
niavęs su kokiu nors įtakingu žmogumi, tačiau jis elgiasi, lyg taip bū- 
tų. Jo vardas Bredas Doulanas. Jis be paliovos šukuoja savo plaukus, 
kaip tai darydavo Persis, ir visada savo užpakalinėje kišenėje turi į51- 
grūdęs kokį nors skaitalą. Persis tampydavosi žurnalus “Argosy"' ar 
“Vyro nuotykiai", Bredas nešiojasi mažas knygeles minkštais virše- 
liais, kurių pavadinimai yra “Riebūs anekdotai" arba “Nesveiki anek- 
dotai''. Jis nuolatos klausinėja žmonių, kodėl prancūzas perėjo kelią, 
arba kiek reikia lenkų įsukti vienai elektros lemputei, arba kiek kars- 

to nešikų būna per laidotuves Harleme. Kaip ir Persis, Bredas yra 
mulkis, kuris galvoja, jog juokinga yra tik tai, kas šiurkštu. 

Vieną dieną Bredas pasakė kažką gudraus, tačiau aš šito nelaikau 
dideliu jo nuopelnu; juk sakoma, kad net sustojęs laikrodis du kartus 
per parą rodo tikslų laiką. 

- Tu esi labai laimingas, jog nesergi Alchaimerio liga, Poli, - pa- 
sakė jis tada. 

Aš nekenčiu jo už tai, kad vadina mane Poliu, tačiau Bredas vis 
tiek taip mane vadina; aš jau nustojau jo prašyti, kad liautųsi. Yra ir 
daugiau pasakymų, - ne visai patarlių, - kurie gali būti pritaikyti Bre- 
dui Doulanui: vienas iš jų būtų : “Galima nuvesti arklį prie vandens, 
bet neįmanoma priversti jį gerti"', kitas - “Gali jį išpuošti, tačiau ne- 
gali nusivesti į svečius". Savo bukagalviškumu jis taip pat primena 
Persį. 

Kai užsiminė apie Alchaimerio ligą, Bredas šluostė soliariumo 
grindis, 0 aš ten tuo metu peržiūrinėjau savo parašytus puslapius. Jų 
jau susikaupė gana daug, ir manau, jog bus dar daugiau, kol užbaig- 
siu. 

- Ar žinai, kas yra ta Alchaimerio liga? 

- Ne, - atsakiau, - tačiau esu tikras, kad man paaiškinsi, Bredai. 

- Tai senų Žmonių AIDS, - atsakė jis ir prapliupo kvatotis, cha 
cha cha cha, lygiai taip pat, kaip ir papasakojęs kurį nors savo 1dio- 
tišką anekdotą. 

Tačiau aš nesijuokiau, nes Bredo pasakymas palietė kažkokį ner- 
vą. Ne dėl to, kad sirgčiau Alchaimerio liga; nors čia, gražioje 
“Džordžijos pušų" prieglaudoje, gali sutikti ne vieną tokį ligonį, ma- 
ne patį kamuoja tik įprastinės senų Žmonių nusilpusios atminties bė- 
dos. Šios bėdos daugiau yra susijusios su tuo, kada tai įvyko nei kas 
įvyko. Vartydamas tai, ką iki šiol parašiau, pagalvojau, jog prisime- 
nu viską, kas įvyko 1932-aisiais; kartais tik įvykių seka susipainioja 
mano galvoje. Tačiau aš esu atsargus ir manau, kad netgi tai galiu su- 
rikiuoti. Daugiau ar mažiau. 

Džonas Kofis atvyko į E korpusą ir į Žaliąją mylią tų metų spa- 
lio mėnesį, nuteistas už devynerių metų Deterikų dvynukių žmogžu- 
dystę. Tai mano pagrindinis orientyras, ir jei aš jo neišleisiu iš savo 
akiračio, viskas puikiai pavyks. Viljamas - “Laukinis Vilis? - Varto- 
nas atvyko po Kofio; Delakrua atvyko anksčiau. Taip pat ir pelė, ta, 
kurią Brutas Hauvelas - draugų vadinamas Brutaliuoju - pavadino 
Viliu iš garlaivio, o Delakrua perkrikštijo Misteriu Džingiu. 

Kaip juos bevadintumėte, peliukas atvyko pirmas, net anksčiau 
už Delą - kai jis pasirodė, dar tebebuvo vasara, ir tuo metu Žaliojoje 
mylioje mes turėjome du kalinius: Vadą - Arleną Biterbaką - ir Pre- 
zidentą - Arturą Flandersą. 

Tai peliukas. Tas prakeiktas peliukas. Delakrua jį mylėjo, tačiau 
Persis Vetmoras, be jokios abejonės, ne. 

Persis ėmė jo nekęsti iš pat pradžių. 


Peliukas sugrįžo trys dienos po to, kai Persis Vetmoras pirmąjį 
kartą vaikėsi jį po Žaliąją mylią. Dynas Stentonas ir Bilas Dodžas ap- 
tarinėjo politiką... o tai anais laikais reiškė, kad jie kalbėjo apie Ruz- 
veltą ir Huverį - Herbertą, ne Edgarą. Jie valgė kietus biskvitus 
“Ritz" iš dėžutės, kurią Dynas maždaug prieš valandą buvo nupirkęs 
iš senojo Tu-Tu. 

Persis stovėjo kabineto tarpduryje ir klausydamasis jų pokalbio 
treniravosi smogti staigius smūgius su savo lazda, kuri jam be galo 
patiko. Jis išsitraukdavo lazdą iš to absurdiško rankų darbo dėklo, 
kurį iš kažkur gavo, po to pasukdavo (ar bent bandydavo; dažniau- 
siai Persis būtų pametęs lazdą, jei ne kilpa, kurią jis buvo užsimovęs 
ant riešo) ir vėl įsikišdavo į dėklą. Tą naktį aš nebudėjau, tačiau kitą 
vakarą Dynas man viską papasakojo. 

Peliukas atėjo Žaliąja mylia taip pat kaip ir pirmą kartą, pabėgė- 
damas, po to sustodamas, lyg būtų tikrinęs tuščias kameras. Apsidai- 
ręs jis vėl pabėgėdavo, nenusivylęs, jog nieko nerado, tarsi 1š anksto 
būtų žinojęs, kad paieškos bus ilgos, ir būtų tam nusiteikęs. 

Tą kartą Prezidentas nemiegojo - jis stovėjo prie savo kameros 
durų. Tas vyrukas buvo puošeiva ir sugebėjo tvarkingai atrodyti; net- 
gi dėvėdamas žydrą kalėjimo uniformą. Tiesiog 1š jo išvaizdos mes 
supratome, kad Prezidentui neskirta atsidurti Senojoje Žiežirboje, ir 
buvome teisūs - praslinkus mažiau nei dviem savaitėm po to, kai Per- 
sis antrą kartą vaikėsi tą peliuką, Prezidento nuosprendis buvo pa- 
keistas į kalėjimą ligi gyvos galvos, ir jis prisijungė prie eilinių kalė- 
jimo gyventojų. 

- Klausykit! Čia yra pelė! Kokią landynę jūs čia įsteigėte, vyru- 
čiai? 

Prezidentas lyg ir juokavo, tačiau Dynas pasakojo, kad jo balse 
taip pat girdėjosi ir pasipiktinimo gaidelės, tartum prievartavimo ir 
nužudymo būtų nepakakę nuslopinti jo pedantišką tvarkingumą. Jis 

vadovavo regioninei grupei, pasivadinusiai Vidurio Pietų nekilnoja- 
mojo turto agentų asociacija, ir manė esąs pakankamai gudrus, kad 
išsisuktų išstūmęs savo pusiau persenusį tėvą pro trečio aukšto langą 
1r gautų dvigubą jo gyvybės draudimo išmoką. Dėl to jis klydo, bet 
galbūt ne per daugiausiai. 

- Užtilk, tu, užriestanosi stuobry, - paliepė Persis, tačiau šie Žo- 
džiai išsprūdo jam beveik savaime. 

Jis jau buvo įsikišęs savo lazdą į dėklą ir išsiėmęs vieną iš žur- 
nalų, tačiau dabar numetė žurnalą ant budinčiojo sargybinio rašomo- 
j0-stalo ir vėl išsitraukė iš dėklo lazdą. Persis ėmė atsainiai ja tapšnoti 
per savo kairės rankos krumplius. 

- Kalės vaikas, - ištarė Bilas Dodžas. - Aš čia niekada anksčiau 
nesu matęs pelės. 

- O, tas peliukas yra savotiškai žavus, - įsiterpė Dynas, - ir visai 
nebaikštus. 

- Iš kur tu Žinai? 

- Jis čia buvo praėjusią naktį. Persis taip pat jį matė. Brutalusis 
vadina jį Viliu iš garlaivio. 

Persis lyg ir nusišaipė iš šių žodžių, tačiau tuomkart nieko nepa- 
sakė. Tik dabar jis dažniau stukseno vėzdu į savo ranką. 

- Žiūrėkit, - pasakė Dynas. - Anksčiau jis buvo priėjęs prie pat ra- 
šomojo stalo. Noriu pasižiūrėti, ar jis tai vėl padarys. 

Ir peliukas tai padarė, iš tolo aplenkdamas Prezidentą, tarsi jam 
būtų nepatikęs mūsų gyventojo tėvažudiškas kvapas. Peliukas patik- 
rino dvi tuščias kameras, netgi užlipo pauostyti vieną pliką, be čiuži- 
nio gultą, po to sugrįžo į Žaliąją mylią. O Persis ten stovėjo visą lai- 
ką, be paliovos tapšnodamas savo lazda ir nepratardamas nė žodžio. 
Jis norėjo, kad peliukas pasigailėtų sugrįžęs. Persis ketino jį pamo- 
kyti. - 

- Gerai, vyručiai, kad jums nereikia šito sutvėrimo pasodinti į 
Žiežirbą, - pasakė Bilas, nejučia susidomėjęs. - Velniškai pasikamuo- 
tumėte, kol uždėtumėte apkabas ir šalmą. 

Persis vis dar nepratarė nė žodžio, tačiau iš lėto įsikišo tarp pirš- 
tų savo lazdą, kaip paprastai yra laikomas brangus cigaras. 

Peliukas sustojo toje pat vietoje, kur 17 anksčiau - ne toliau kaip 
per tris pėdas nuo budinčiojo stalo, žvelgdamas į Dyną, kaip kalinys 
žiūri į teisėją. Jis trumpam dirstelėjo į Bilą, tačiau po to vėl nukreipė 
savo dėmesį į Dyną. Atrodė, peliukas net nepastebėjo Persio. 

- Turiu pripažinti, kad jis - drąsus niekšelis, - pasakė Bilas. Po to 
kiek garsiau šūktelėjo: - Ei! Ei! Vili iš garlaivio! | 

Peliukas lengvai sudrebėjo ir pakrutino ausis, tačiau nepabėgo ir 
netgi neparodė jokio ženklo, kad ketina tai padaryti. 

- O dabar žiūrėkite, - pasakė Dynas, prisiminęs, kaip Brutalusis 
pamaitino peliuką sumuštiniu su konservuota jautiena. - Nežinau, ar 
jis ir dabar taip pasielgs, bet... 

Jis atlaužė gabalėlį “Ritz" biskvito ir numetė priešais pelę. Peliu- 
kas tik kokią sekundę pažiūrėjo savo aštriomis juodomis akutėmis į 
oranžinį sausainio gabalėlį 1 pauostė jį, virpindamas savo plonyčius 
tarsi siūlas ūsiukus. Po to jis letenėlėmis suėmė sausainio gabalėlį, at- 
sitūpė ir ėmė ėsti. 

- Tegul mane nulupa ir išverda! - sušuko Bilas. - Jis valgo taip 
tvarkingai, kaip kunigas šeštadienio vakarą savo parapijos namuose! 

- Man labiau primena nigerį, žŽiaumojantį arbūzą, - pastebėjo Per- 
sis, tačiau nė vienas iš sargybinių nekreipė į jį jokio dėmesio. 

Nei Vadas, nei Prezidentas taip pat nesureagavo į jo žodžius. Pe- 
liukas jau buvo suvalgęs sausainį, tačiau toliau tebetupėjo tarsi balan- 
suodamas ant savo talentingai išriestos uodegėlės ir stebėdamas žyd- 
rais rūbais apsirengusius milžinus. 

- Leiskite man pabandyti, - tarė Bilas. 

Jis atlaužė dar vieną biskvito gabalėlį, pasilenkė per stalą ir atsar- 
giai numetė masalą ant žemės. Peliukas pauostė, tačiau jo nepalietė. 

- Cha, - pasakė Bilas. - Tikriausiai jis sotus. 

- Ne, - atšovė Dynas. - Jis tiesiog Žino, jog tu esi skrajūnas, štai 
1r viskas. 

- Aš - skrajūnas? Nieko sau! Aš čia esu beveik tiek pat laiko, 
kiek 1r Heris Tervilidžeris! O gal ir ilgiau! 
mas. - Tačiau pažiūrėkime, ar aš nebuvau teisus. 

Jis numetė dar vieną biskvito gabalėlį. Ir ką gi, peliukas jį pakė- 
lė 1r pradėjo ėsti, toliau visiškai nekreipdamas dėmesio į Bilo Dodžo 
pasiūlytą. Tačiau nespėjus atsikąsti nė poros kąsnelių, Persis sviedė į 
peliuką savo lazdą, taikydamas ją tarsi ietį. 

Pelė - mažas taikinys, tačiau atiduokime velniui jo duoklę - tai 
buvo pašėlusiai taiklus metimas, galėjęs švariai nukirsti “Vilio" gal- 
vą, jei peliuko refleksai nebūtų buvę tokie aštrūs kaip stiklo šukės. Jis 
susigūžė - taip, tą patį būtų padaręs ir Žmogus - ir numetė sausainio 
gabalėlį. Sunki kietmedžio lazda pralėkė taip arti peliuko galvos ir 
nugaros, kad pašiaušė jo kailiuką (bent jau taip pasakojo Dynas, tad 
aš pakartoju, nors nesu tikras, jog tuo tikiu), po to pataikė į linoleu- 
mą ir atšoko nuo tuščios kameros grotų. Peliukas nenorėjo pasitikrin- 

ti, ar čia nėra kokios klaidos; tikriausiai prisiminęs, jog kažkur kitur 
turi skubų reikalą, jis apsisuko ir akimirksniu nurūko koridoriumi 
tramdomojo kambario durų link. 

Persis iš nevilties sustaugė - jis suprato buvęs visai arti tikslo - ir 
vėl nusivijo peliuką. Bilas Dodžas, tikriausiai instinktyviai, sugriebė 
jį už rankos, tačiau Persis išsilaisvino. Tačiau, aiškino Dynas, tikriau- 
siai būtent tai išgelbėjo Vilio iš garlaivio gyvybę, nes jai buvo iški- 
lęs labai realus pavojus. Persis norėjo ne tik užmušti pelę, bet ir su- 
traiškyti ją, tad jis bėgo dideliais juokingais lyg elnio šuoliais, dun- 
dėdamas savo sunkiais juodais darbiniais batais. Peliukas vos išven- 
gė paskutinių dviejų Persio šuolių, iš pradžių mesdamasis į vieną, po 
to į kitą pusę. Paskutinį kartą suvingiavęs savo ilga rausva uodegėle, 
jis palindo po durimis ir - sudie nepažįstamasai - pranyko. 

- Užsikrušimas, - nusikeikė Persis, delnu trinktelėdamas į duris. 

Po to jis ėmė kuistis tarp savo raktų, ketindamas įeiti į ttamdomą- 
jį kambarį ir tęsti persekiojimą. 

Dynas artėjo koridoriumi jam 1š paskos, prisiversdamas eiti lėtai, 
idant suvaldytų savo emocijas. Jis man papasakojo, kad viena jo da- 
lis norėjo pasijuokti iš Persio, o kita - sugriebti tą vyruką, apsukti jį, 
priploti prie tramdomojo kambario durų ir užpūsti jame gyvybės ži- 
burį. Suprantama, beveik viskas įvyko dėl Dyno susijaudinimo; mū- 
sų pareiga buvo kiek įmanoma tramdyti vaidus E kurpuse, o vaidas 
buvo praktiškai vidurinysis Persio Vetmoro vardas. Dirbti kartu su 
Persiu buvo beveik tas pat, kas bandyti nukenksminti bombą, kai 
kažkas stovi už nugaros ir kartkartėmis trinkteli varinėmis lėkštėmis. 
Kitaip tariant, tai slėgė. Dynas pasakojo, jog galėdavo įžvelgti šią 
įtampą Arleno Biterbako akyse... netgi Prezidento akyse, nors pa- 
prastai šis džentelmenas būdavo šaltas kaip agurkas. 

Be to, buvo dar kai kas. Kažkur savo smegenų kertelėje Dynas 
jau pradėjo vertinti peliuką - na, gal ne visai kaip draugą, bet kaip da- 
lį korpuso gyvenimo. Todėl tai, ką Persis padarė ir bandė padaryti, 
buvo neteisinga. O kadangi Persis niekada nebūtų supratęs, kodėl jo 
poelgis yra neteisingas, puikiausiai patvirtina, kad šiam darbui jis ne- 
tiko. 

Kai pasiekė koridoriaus galą, Dynas jau buvo susitvardęs ir žino- 
j0, kaip sutvarkyti šį reikalą. Persis negalėjo pakęsti vienintelio daly- 
ko, - pasirodyti kvailiu, - 17 mes visi tai žinojome. 

- Ir vėl nepavyko, - erzino jis Persį, lengvai išsišiepdamas. 

Persis niūriai dėbtelėjo į jį ir nusibraukė plaukus nuo antakio. 

- Užsičiaupk, keturaki. Aš esu susierzinęs. Nenorėk prisišaukti 
nelaimę. 

- Taigi vėl kraustymosi diena, ar ne? - paklausė Dynas, ne visai 
juokdamasis... tačiau jo akys juokėsi. - Ką gi, kai šį kartą viską iš- 
kraustysi, gal galėtum peršluostyti grindis? 

Persis pažvelgė į duris. Pasižiūrėjo į savo raktus. Pagalvojo apie 
tai, kaip vėl bergždžiai knisis karštame kambaryje minkštomis sieno- 
mis, o visi aplink stovės ir stebės jį... taip pat ir Vadas su Prezidentu. 

- Tebūsiu aš prakeiktas, jei čia yra kas nors juokinga, - tarė Per- 
sis. - Korpuse mums visai nereikalingos pelės - čia ir be pelių užten- 
ka parazitų. 

- Kaip tu pasakysi, Persi, - atsakė Dynas, pakeldamas į viršų ran- 
kas. 

Kitą vakarą Dynas man papasakojo, jog būtent tuo momentu pa- 
tikėjo, kad Persis gali jį užpulti. 

Priėjo Bilas Dodžas ir sušvelnino sutuaciją. 

- Man atrodo, tu pametei šitą daikčiuką, - kreipėsi į Persį, paduo- 
damas jo lazdą. - Dar coliu žemiau, ir būtum suknežinęs to bjaurybės 
kuprą. 

Nuo šių žodžių Persis pasipūtė. 

- Taip, tai buvo neblogas smūgis, - pritarė jis, rūpestingai įsikiš- 
damas lazdą į savo absurdišką dėklą. - Mokykloje žaidžiau beisbolą. 
Pavyko du kartus nusviesti kamuoliuką taip, kad varžovai negavo nė 
vieno taško. 

- Ką tu sakai? - pagarbiai nusistebėjo Bilas (nors kai Persis nusi- 
suko, jis pamerkė akį Dynui), ir to pakako galutinai iškrauti įtampą. 

- Taip, - atsakė Persis. - Vieną kartą tai atsitiko Noksvilyje. Tie 
miesto berniukai net nesuvokė, kas į juos pataikė. Būtų buvusios pui- 
kios varžybos, jei teisėjas nebūtų buvęs toks užriestanosis stuobrys. 

Dynas tuo galėjo ir užbaigti šį incidentą, tačiau pareigomis jis 
buvo viršesnis už Persį, o dalis viršininko darbo yra mokyti, ir tuo 
metu - dar prieš atvykstant Kofiui ir Delakrua - Dynas vis dar galvo- 
j0, kad Persį galima pamokyti. Tad jis sugriebė jaunesnį vyrą už 
riešo. 

- Manau, tau vertėtų susimąstyti dėl to, ką čia iškrėtei, - pasakė 
Dynas. 

Vėliau jis aiškino, jog nenorėjęs pasakyti griežtai, tik rimtai. 
Bent jau ne per daug griežtai. 

Tik Persiui šitokie metodai netiko. Jis galėjo ir nepasimokyti... 
tačiau mums tai netrukus turėjo tapti gera pamoka. 

- Klausyk, keturaki, aš Žinau, ką dariau - norėjau pagauti tą pelę! 
Gal tu aklas? 

- Bet tu taip pat velniškai išgąsdinai Bilą, mane ir juos, - atšovė 
Dynas, ranka mostelėdamas į Biterbako ir Flanderso pusę. 

- Ką gi, man nepatinka, kai mane kas nors gąsdina, Vetmorai, - 
suniurzgė Bilas. - Ir jei dar to nepastebėjai, aš čia dirbu. Aš nesu vie- 
nas iš tavo užriestanosių stuobrių. 

Persis prisimerkęs ir kiek sutrikęs nužvelgė Bilą. 

- Be to, mes stengiamės jų neišgąsdinti daugiau nei reikia, nes jie 
ir taip yra labai įsitempę, - įsiterpė Dynas. Jis vis dar stengėsi kalbėti 
ramiai. - Patiriantys tokį didelį stresą žmonės gali ir įkąsti. Sužaloti 
save. Sužaloti kitus. Kartais tokiems kaip mes pridaryti daug bėdos. 

Išgirdęs šiuos žodžius, Persis nerviškai timptelėjo lūpą. “Bėda" 
jam turėjo didelę galią. Sukelti bėdą yra gerai. Patekti į ją - ne. 

- Mes privalome kalbėti, o ne šaukti, - aiškino Dynas. - Tas, ku- 
ris šaukia ant kalinių, nesugeba susitvardyti. 

Persis žinojo, kas sukūrė šią citatą - aš. Bosas. Meilė tarp Persio 
Vetmoro ir Polo Edžkoumo dar nebuvo užgesusi, atminkite, tuo me- 
tu dar buvo vasara - iki tikrųjų linksmybių buvo likę gana daug laiko. 

- Bus kur kas geriau, - tęsė Dynas, - jei šią įstaigą traktuosi kaip 
intensyvios slaugos palatą ligoninėje. Čia geriausiai elgtis tyliai... 

- Aš manau, kad ši įstaiga yra šlapimo pilnas kibiras, kuriame 
skandinamos žiurkės, - atšovė Persis. - Štai ir viskas. O dabar paliki- 
te mane ramybėje. 

Jis išsilaisvino iš Dyno rankos, žengė tarp jo ir Bilo ir nuleidęs 
galvą nužingsniavo koridoriumi. Persis ėjo per daug arti Prezidento 
kameros - pakankamai arti, kad Flandersas galėtų jį sučiupti ir galbūt 
prikulti su ta pačia kietmedžio lazda, jei Flandersas būtų tokio tipo 
žmogus. Suprantama, Flandersas toks nebuvo, tačiau taip galėjo pa- 
sielgti Vadas. Jei jam būtų pasitaikiusi proga, Vadas būtų prikūlęs 
Persį, norėdamas vien pamokyti. Tai, ką kitą vakarą man pasakė Dy- 
nas, pasakodamas šią istoriją, įstrigo atmintyje visam laikui, nes pa- 
aiškėjo, jog tai buvo savotiška pranašystė. 

- Vetmoras nesuprato, jog jis jiems neturi jokios galios, - sakė 
Dynas. - Jis niekaip negali pabloginti pasmerktųjų padėties, juos įma- 
noma tik vieną kartą nužudyti elektros kėdėje. Kol Vetmoras šito ne- 
supras, jis kels pavojų sau pačiam ir mums visiems. 

Persis nuėjo į mano kabinetą ir užtrenkė iš paskos duris. 

- Na, na, - pastebėjo Bilas Dodžas. - Jis primena ištinusią ir gi- 
liai apimtą uždegimo sėklidę. 

- Tu dar nežinai nė pusės to, ką jis gali iškrėsti, - atsiliepė Dynas. 

- Geriau pažvelk į šviesiąją reikalo pusę, - atkirto Bilas. Jis visa- 
da siūlo kitiems pažvelgti į šviesiąją pusę; dėl to kiekvieną kartą, kai 
šie žodžiai išsprūsta iš Bilo lūpų, norisi trenkti jam į nosį. - Bent jau 
tavo peliukui pavyko pabėgti. | 

- Taip, bet mes jo daugiau nebematysime, - atšovė Dynas. - Ma- 
nau, šį kartą tas prakeiktas Persis Vetmoras jį išgąsdino visam laikui. 


Tai buvo logiška, tačiau neteisinga. Peliukas sugrįžo jau kitą va- 
karą. Kaip tik pirmąjį iš dviejų laisvų Persio Vetmoro vakarų, 0 po 
to Persis buvo perkeltas į kapinių pamainą. 

Vilis iš garlaivio pasirodė apie septintą valandą. Kai jis vėl apsi- 
reiškė, budėjau aš, Dynas ir Heris Tervilidžeris. Pamainai vadovavo 
Heris. Formaliai aš budėdavau dieninėmis pamainomis, tačiau pasi- 
likdavau po darbo, kad praleisčiau valandėlę kitą su Vadu, kurio 
bausmės įvykdymo diena tuo metu artinosi. Išoriškai Biterbakas lai- 
kėsi stoiškai, kaip ir dera jo genties atstovams, tačiau aš mačiau, kaip 
jo viduje tarsi nuodinga gėlė auga baimė. Tad mes kalbėdavomės. Su 
pasmerktaisiais galima pasikalbėti ir dienos metu, tačiau tam trukdo 
kalbos ir šūksniai (ką jau kalbėti apie atsitiktinių muštynių garsus), 
sklindantys iš pasivaikščiojimų kiemo, presų tarškėjimas lėkščių £a- 
nors Harviui padėti ar paimti tą kaplį ar atvilkti čionai savo subinę. 
Po keturių būdavo geriau, o po šešių dar geriau. Optimalus laikas bū- 
davo nuo šešių iki aštuonių. Po aštuonių pamatydavai, kaip ilgesin- 
gos mintys ima skverbtis į jų protus, - tą regėdavai pasmerktųjų aky- 
se tarsi ilgus popietės šešėlius, - ir tada būdavo geriausia liautis. Pa- 
smerktieji vis dar tebegirdėdavo tavo žodžius, tačiau šie nebetekda- 
vo prasmės. Po aštuonių pasmerktieji ruošdavosi stebėti naktinį gy- 
venimą ir įsivaizduoti, ką jaus, kai ant jų galvų bus pritvirtintas šal- 
mas ir koks bus oras tame juodame maiše, kurį užtemps ant jų supra- 
kaitavusių veidų. 

Tačiau aš tinkamu laiku susitikau su Vadu. Jis man papasakojo 
apie savo pirmąją žmoną ir kaip jie Montanoje pasistatė namelį. Tai 
buvo laimingiausios jų gyvenimo dienos. Vanduo būdavo toks šaltas 
ir tyras, jog kiekvieną kartą į J gerdamas jausdavai, lyg kas peiliais 
raižytų burną. 

- Ei, misteri Edžkoumai, - kreipėsi Vadas. - Ar manote, kad žmo- 
gus, nuoširdžiai atgailaujantis dėl to, ką padarė, gali sugrįžti į laikus, 
kada jis buvo laimingiausias, ir šitaip gyventi amžinai? Ar tai ir būtų 
rojus? 

- Aš beveik tiksliai tuo tikiu, - atsakiau. 

Tai buvo melas, dėl kurio nė kiek nesikrimtau. Dar prie savo mo- 
tinos kelių sužinojau apie amžinybę ir tikėjau tuo, ką Teisingoji Kny- 
ga sako apie Žmogžudžius: jiems neskirtas amžinasis gyvenimas. 
Manau, jog jie keliauja tiesiai į pragarą, kur dega kančiose, kol Die- 
vas galiausiai linktelėdamas galvą duoda ženklą Gabrieliui papūsti į 
Paskutiniojo Teismo trimitą. Kai tik Gabrielius tai padarys, nelaimin- 
gieji akimirksniu išnyks... ir, ko gero, dėl to apsidžiaugs. Tačiau nie- 
kada net neužsiminiau Biterbakui ar kuriam kitam, jog tuo tikiu. Ta- 
čiau manau, jog širdies gilumoje jie tai suprato. “Kur tavo brolis, jo 
kraujas šaukė man iš žemės,“ - tarė Dievas Kainui, ir aš abejoju, ar 
šie žodžiai nors kiek nustebino tą ypatingai sunkų vaiką; kertu lažy- 
bų, kad jis su kiekvienu žengtu žingsniu girdėjo, kaip žemėje rauda 
Abelio kraujas. 

Kai išėjau, Vadas šypsojosi. Gal jis galvojo apie savo trobelę 
Montanoje ir žmoną, gulinčią palei ugnį nuogomis krūtimis. Nė kiek 
neabejojau, jog netrukus jam teks vaikščioti po karštesnę ugnį. 

Nuėjau į koridoriaus galą, ir Dynas man papasakojo apie vaka- 
rykštį susidūrimą su Persiu. Manau, jog jis laukė manęs, sutelkęs vi- 
są kantrybę, tad klausiausi atidžiai. Visada atidžiai klausydavausi, kai 
būdavo kalbama apie Persį, nes šimtu procentų sutikdavau su Dynuų 
- maniau, jog Persis yra 1š tų žmonių, kurie gali pridaryti daug bėdos 
tiek mums visiems, tiek pačiam sau. 

Kai Dynas baiginėjo savo pasakojimą, pasirodė senasis Tu-Tu su 
savo raudonu užkandžių vežimėliu, kuris buvo išmargintas ranka iš- 
rašytomis citatomis iš Biblijos (“/ATGAILAUK, nes VIEŠPATS teis 
savo tautas“, Senasis Testamentas, 5-oji knyga, 32:36, “Ir, žinoma, aš 
pareikalausiu jūsų gyvybės KRAUJO“, Senasis Testamentas, 1-oji 
knyga, 9:5, ir panašiais linksmais, keliančiais dvasią pamokymais), ir 
pardavė mums sumuštinių bei gaiviųjų gėrimų. Dynas kaip tik tuo 
metu bandė kišenėje sužvejoti smulkių pinigų ir tvirtino, jog daugiau 
nebepamatysime Vilio iš garlaivio, nes tas prakeiktas Persis Vetmo- 
ras išbaidė jį visiems laikams, kai senasis Tu-Tu paklausė: 

- O kas gi tada yra ten? 

Mes atsisukome ir pamatėme peliuką, visoje savo didybėje šuo- 
liuojantį Žaliosios mylios viduriu. Jis truputėlį pabėgėdavo, po to 

stabtelėdavo, apsidairydavo savo žvitriomis kaip tepalo lašai akutė- 
mis 1r vėl imdavo bėgti. 

- Ei, peliuk! - sušuko Vadas. Peliukas sustojo, pažvelgė į jį, kru- 
tindamas ūsus. Sakau jums, išties atrodė, kad tas prakeiktas padaras 
suprato, kai kreipdavomės į jį. - Gal tu esi koks nors dvasinis vado- 
vas? 

Biterbakas numetė peliukui kąsnelį sūrio, likusio nuo jo vakarie- 
nės. Sūris nukrito tiesiai priešais peliuką, tačiau Vilis iš garlaivio net 
nedirstelėjo į jį, o ramiausiai tęsė savo kelionę Žaliąja mylia, apžiū- 
rinėdamas tuščias kameras. 

- Viršininke Edžkoumai! - pašaukė Prezidentas. - Ar nemanote, 
kad šis mažas nenaudėlis Žino, jog čia nėra Vetmoro? Prisiekiu Die- 
vu, aš esu tuo tikras! 

Aš galvojau taip pat... tačiau nesiruošiau šito pasakyti garsiai. 

Koridoriuje pasirodė Heris, tampydamas savo kelnes, kaip buvo 
įpratęs daryti po kelių gaivinančių minučių, praleistų tualete, ir susto- 
j0 išplėstomis akimis. Tu-Tu taip pat spoksojo, o šypsnys, sustingęs 
j0 bedantėje burnoje, nemaloniai išdarkė suglebusį veidą. 

Peliukas sustojo savo įprastinėje vietoje, apsuko uodegą aplink 
letenėles ir pažvelgė į mus. Ir vėl man prieš akis iškilo teisėjų, skel- 
biančių nelaimingiesiems nuteistiesiems nuosprendį, vaizdas... tačiau 
ar kada nors yra buvęs nors vienas toks mažas ir bebaimis nuteista- 
sis Kaip šis? Suprantama, jis nebuvo tikras kalinys; kada tik panorė- 
768, galėjo dingti iš čia. Tačiau ši mintis niekaip nenorėjo manęs ap- 
leisti, 17 aš vėl pagalvojau, jog daugelis iš mūsų pasijusime tokie pat 
maži, kai baigę savo gyvenimą Paskutiniojo Teismo dieną prisiartin- 
sime prie Dievo sosto, tačiau tik nedaugelis iš mūsų galės būti tokie 
bebaimiai. 

- Ir ką jūs sau pasakysite, - nusistebėjo senasis Tu-Tu. - Tupi ra- 
miai, lyg gangsteris Bilis. 

- Čia dar niekis, Tu, - įsiterpė Heris. - Pažiūrėk, kas bus dabar. 

Jis įsikišo ranką kišenėn ant krūtinės ir išsitraukė cinamonu api- 
barstyto obuolio griežinėlį, suvyniotą į vaškuotą popierių. Heris at- 
laužė obuolio griežinėlio galiuką ir numetė jį ant grindų. Obuolys bu- 
vo išdžiovintas ir kietas. Pamaniau, atšoks nuo grindų ir pralėks pro 
peliuką, tačiau šis ištiesė letenėlę - taip pat atsainiai, kaip Žmogus 
nuobodžiaudamas delnu užmuša musę, ir atmušė obuolio gabalėlį. Iš 
nuostabos ir susižavėjimo visi mes ėmėme juoktis; nuo šio garsų pro- 
trūkio peliukas nenurūko šalin, tik krūptelėjo. Gyvūnėlis letenėlėmis 

pakėlė obuolio gabalėlį, porą kartų lyžtelėjo, po to numetė ir pažvel- 
gė į mus, tarsi norėdamas pasakyti: “Neblogai. O ką dar turite?“ 

Tu-Tu atsidarė savo vėžimėlį, ištraukė sumuštinį, išvyniojo jį ir 
atgnybo gabalėlį Bolonijos dešros. 

- Nesivargink, - patarė Dynas. 

- Ką tuo norite pasakyti? - paklausė Tu-Tu. - Argi pelė atsisaky- 
tų Bolonijos dešros, jei tik jai pavyktų gauti? Gal tu kvaištelėjai! 

Tačiau aš Žinojau, jog Dynas teisus, ir iš Herio veido supratau, 
kad 1r jis tai žino. Kažkokiu būdu peliukas sugebėjo atskirti skrajū- 
nus nuo nuolatinių darbuotojų. Tai skamba beprotiškai, bet taip buvo. 

Senasis Tu-Tu numetė gabalėlį Bolonijos dešros, ir, suprantama, 
pelė jos nepalietė; pauostė, o po to per žingsnelį atsitraukė. 

- Tepavirstu aš Dievo prakeiktu kalės vaiku, - ištarė įsižeidęs 
Tu-Tu. | 

Ištiesiau ranką. 

- Duok man. 

- Ką - tą patį sumuštinį? 

- Tą patį. Aš už jį sumokėsiu. 

Tu-Tu padavė sumuštinį. Pakėliau viršutinę duonos riekelę, at- 
plėšiau gabalėlį mėsos ir numečiau jį priešais budinčiojo rašomąjį 
stalą. Peliukas iš karto pribėgo, pakėlė savo letenėlėmis numestą ga- 
balėlį ir pradėjo ėsti. Bolonijos dešra akimirksniu pranyko. 

- Teprasmegsiu aš skradžiai! - sušuko Tu-Tu. - Po velnių! Duo- 
kite man! 

Jis atlaužė sumuštinio galą, atplėšė kur kas didesnį gabalėlį mė- 
sos - ne skiautelę, o visą gabaliuką - ir numetė taip arti peliuko, kad 
Vilis iš garlaivio vos nepasipuošė dešros skrybėle. Peliukas vėl ats1- 
traukė, pauostė (užtikrinu, jog nė vienai pelei Didžiosios depresijos 
metais nebuvo atitekęs šitoks didelis aukso puodas - bent jau ne mū- 
sų valstijoje) ir po to vėl pažvelgė į mus. 

- Ėsk, - paliepė Tu-Tu, dar labiau įsižeidęs. - Kas tau yra? 

Dynas paėmė sumuštinį ir numetė gabalėlį mėsos - tai jau ėmė 
virsti savotišku komunijos dalijimo ritualu. Peliukas iš karto pakėlė 
dešrą ir ją prarijo. Tada jis apsisuko ir koridoriumi nubėgo prie tram- 
domojo kambario, pakeliui sustodamas žvilgtelėti į porą tuščių kame- 
rų ir atlikti trumpą apžvalginę kelionę po trečiąją. Man vėl toptelėjo 
mintis, kad peliukas kažko ieško, ir šį kartą aš ją lėčiau nuvijau šalin. 

- Aš apie tai niekam nepasakosiu, - pasakė Heris pusiau rimtai, 
pusiau juokais. - Pirmiausia, niekam tai nerūpės. Antra, niekas tuo 
nepatikės. 

- Jis ėdė tik iš jūsų rankų, vyručiai, - pastebėjo Tu-Tu. Jis papur- 
tė galvą, negalėdamas tuo patikėti, po to sunkiai pasilenkė, pakėlė tai, 
ką paniekino pelė, susigrūdo į savo bedafitę burną ir ėmė dantenomis 
žiaumoti. - Ir kodėl jis šitaip daro? 

- Aš turiu geresnį klausimą, - pertarė Heris. - Kaip jis sužinojo, 
kad Persiui išeiginė? 

- Jis nežinojo, - atsakiau. - Tai tiesiog atsitiktinumas, kad peliu- 
kas pasirodė šį vakarą. 

Bet slenkant dienoms vis sunkiau buvo tuo patikėti, nes peliukas 
pasirodydavo tik tada, kai Persiui būdavo išeiginė arba kai jis budė- 
davo kitoje pamainoje, arba būdavo kitoje kalėjimo dalyje. Mes - He- 
ris, Dynas, Brutalusis ir aš - nusprendėme, jog peliukas atskiria arba 
Persio balsą, arba kvapą. Mes labai rūpestingai stengėmės nekalbėti 
apie patį peliuką. Atrodo, jog būtume be žodžių susitarę, kad tokios 
kalbos sugadintų mums kažką brangaus... ir gražaus, nes tai buvo 
keista ir trapu. Kaip ten būtų, Vilis pasirinko mus kažkokiu būdu, ku- 
rio aš ir dabar nepajėgiu suprasti. Gal Heris ir buvo teisus, sakyda- 
mas, jog nėra prasmės pasakoti apie tai kitiems - ne tik todėl, kad ki- 
ti žmonės tuo nepatikės, bet taip pat ir dėl to, jog jiems tai nerūpės. 

Po to atėjo Arleno Biterbako, kuris iš tiesų nebuvo joks vadas, o 
tik pirmasis savo genties Vašitos rezervacijoje seniūnas ir čerokių ta- 
rybos narys, egzekucijos metas. Būdamas girtas, jis nužudė Žmogų - 
tiesą pasakius, jie abu buvo girti. Vadas betoniniu luitu suknežino 
vyriškio galvą. Ginčas kilo dėl batų poros. Taigi tos lietingos vasa- 
ros liepos septynioliktąją mano seniūnų taryba nusprendė, jog Vado 
gyvenimas turi baigtis. 

Daugeliui Kould Mauntino kalinių buvo nustatytos tvirtos lyg 
metaliniai strypai lankymo valandos, tačiau ši taisyklė negaliojo mū- 
sų berniukams, esantiems E korpuse. Taigi šešioliktąją Biterbaką įve- 
dė į pailgą kambarį, esantį greta valgyklos - į Arkadą. Tiksliai per vi- 
durį šią patalpą dalijo į dvi dalis tinklas, perpintas spygliuota viela. 
Čia Vadas turėjo susitikti su savo antrąja žmona ir tais vaikais, kurie 
dar panorės bendrauti. Tai buvo atsisveikinimų laikas. 

Bilas Dodžas ir dar du skrajūnai nuvedė Vadą į pasimatymų 
kambarį. Mes likusieji turėjome daug darbo - suspausti bent dvi re- 
peticijas į vieną valandą, o jei pavyks, tai ir tris. 

Persis per daug neprotestavo, kad kartu su Džeku Van Hėjumi 
per Biterbako egzekuciją yra paskirtas į skydinę; jis dar buvo per ža- 
lias Žinoti, kuri vieta yra gera, o kuri ne. Tačiau jis žinojo, kad galės 
pasižiūrėti pro stačiakampį tinklu aptrauktą langą, ir nors turbūt jis 
sutiko stebėti kėdę 1š užpakalio, o ne iš priekio, Persis vis tiek bus 
pakankamai arti, kad pamatytų šokinėjančias kibirkštis. Už šio lango 
kabojo juodas sieninis telefonas be numerių rinkimo disko. Šis tele- 
fonas galėjo suskambėti tik iš vienos vietos: gubernatoriaus kabine- 
to. Per savo amžių mačiau daug kino filmų, pasakojančių apie kalė- 
jimo gyvenimą, kuriuose oficialusis telefonas suskamba prieš pat pa- 
traukiant jungiklį 1r pasiunčiant į aną pasaulį kokį varganą nekaltą 
mulkį, tačiau mūsų telefonas nė karto nesuskambėjo per mano tarny- 
bos E korpuse metus. Filmuose išgelbėjimas rodomas pigiai. Taip 
pat 1r nekaltumas. Sumoki ketvirtį dolerio ir gauni tai, kas lygiai tiek 
1r kainuoja. Realusis gyvenimas kainuoja brangiau, ir dažniausiai čia 
sulauki kitokių atsakymų. 

Tunelyje mes turėjome siuvėjų naudojamą manekeną, su kuriuo 
repetuodavome, kaip bus pakraunamas nužudytasis į mėsos vagonė- 
lį, o senasis Tu-Tu atlikdavo visus kitus vaidmenis. Bėgant metams, 
Tu kažkaip tapo tradiciniu pasmerktųjų dubleriu, ir būdavo garbina- 
mas kaip kalėdinė žąsis, nors jūms gal ir nepatinka žąsiena. Daugu- 
ma prižiūrėtojų mėgo Tu-Tu, juos linksmino senuko juokingas ak- 
centas - taip pat prancūziškas, tačiau labiau kanadietiškas nei keidža- 
nietiškas, kurį šiek tiek sušvelnino ir pakeitė Pietų kalėjime praleisti 
metai. Net ir Brutalusis šaipydavosi 1š senojo Tu. Tik ne aš. Aš ma- 
niau, jog Tu-Tu yra savotiškas senesnis ir blankesnis Persio Vetmo- 
ro variantas, Žmogus, kuris yra per daug jautrus, kad galėtų užmušti 
gyvulį ir išsikepti sau mėsos, tačiau kuriam, nepaisant visko, be galo 
patiko kepamos mėsos kvapas. 

Į repeticiją buvome susirinkę visi trys, tie patys, kurie dalyvaus 
pagrindiniame įvykyje. Brutalusis, mūsų žargonu tariant, buvo “išva- 
rytas", o tai reiškė, kad jis turės uždėti šalmą, stebėti gubernatoriaus 
linijos telefoną, iškviesti savo vietoje prie sienos laukiantį gydytoją, 
jei iškils būtinumas, ir duoti įsakymą nustatyti limbą ant antros pada- 
los, kai ateis reikiamas momentas. Jei viskas pavyks gerai, nė vienas 
nebus pagirtas. Jei kas nors nepavyks, liudininkai kaltins Brutalųjį, o 
mane - kalėjimo viršininkas. Nė vienas iš mūsų dėl to nesiskundė; 
nieko gero iš to nebūtume pešę. Pasaulis sukasi, ir tiek. Gali tik lai- 
kytis ir suktis kartu su juo arba atsistoti 1r priešintis - tada būsi nu- 
sviestas. 

Nepraslinkus nė trims minutėms po to, kai Biterbakas iš korpu- 
so buvo išvestas į Arkadą, Dynas, Heris Tervilidžeris ir aš nuėjome į 
Vado kamerą pirmai repeticijai. Kameros durys buvo praviros, ant 
Vado gulto sėdėjo senasis Tu-Tu išsidraikiusiais plonais žilais plau- 
kais. | 

- Visa paklodė išterliota, - pastebėjo Tu-Tu. - Jis tikriausiai no- 
rėjo ja atsikratyti anksčiau nei jūs, vyručiai, ją išvirsite, - ir sukikeno. 

- Nutilk, Tu-Tu, - subarė Dynas. - Vaidinkime rimtai. 

- Gerai, - sutiko Tu-Tu, ir jo veidas akimirksniu tapo grėsmingai 
orus. 

Tačiau jo akys šelmiškai tviskėjo. Senasis Tu-Tu niekada neatro- 
dydavo gyvybingesnis nei tais momentais, kai vaidindavo mirusį. 

Aš žengiau į priekį. 

- Arlenai Biterbakai, atstovaudamas Valstijos teismui ir taip to- 
liau, aš turiu įgaliojimą ir taip toliau, ši bausmė turi būti įvykdyta 
viena minutė po pusiaunakčio ir taip toliau. Ar prieisite arčiau? 

Tu pakilo nuo gulto. 

- Einu, einu, einu, - atsakė jis. 

- Apsisukite, - paliepė Dynas. 

Tu-Tu apsisuko, Dynas apžiūrėjo jo pleiskanotą pakaušį. Rytoj 
vakare bus nuskustas Vado viršugalvis, ir kai jį tuo metu apžiūrinės 
Dynas, jis turės įsitikinti, ar nereikia kur dar pataisyti. Šeriai gali pa- 
bloginti srovės tekėjimą, apsunkinti uždavinį. 

Viską, ką mes darėme šiandien, turėjo šį uždavinį palengvinti. 

- Gerai, Arlenai, eiva, - pasakiau Tu-Tu, ir mes išėjome. 

- Einu koridoriumi, einu koridoriumi, einu koridoriumi, - karto- 
j0 Tu-Tu. 

Aš ėjau jam iš kairės, o Dynas iš dešinės. Heris sekė iš paskos. 
Koridoriaus pradžioje pasukome į dešinę, nutoldami nuo gyvenimo, 
kuris vyko pasivaikščiojimų kieme, ir artindamiesi prie mirties, vieš- 
patavusios sandėlyje. Įėjome į mano kabinetą, 1r Tu neprašytas puo- 
lė ant kelių. Jis puikiai Žinojo scenarijų, gal net geriau nei bet kuris 
iš mūsų. Dievas Žino, kad jis kalėjime išbuvo ilgiau už mus. 

- Aš meldžiuosi, aš meldžiuosi, aš meldžiuosi, - kartojo Tu-Tu 
iškėlęs savo gumbuotas rankas. Jos priminė garsiąją graviūrą, tikriau- 
siai žinote, apie kurią kalbu. - Viešpats yra mano piemuo ir taip to- 
liau. 

- Kokio tikėjimo yra Biterbakas? - paklausė Heris. - Tikiuosi, jog 
mes neįsileisime kokio nors čerokių Žiniuonio, kad jis čia kratytų sa- 
vo pimpalą. | 

- Tiesą pasakius... 

- Aš vis dar tebesimeldžiu, vis dar tebesimeldžiu, vis dar bandau 
susitaikyti su Jėzumi, - perrėkė mane Tu. 

- Nutilk, tu senas stipena, - paliepė Dynas. 

- Aš meldžiuosi! 

- Tai melskis tyliai. 

- Ko jūs ten terliojatės, vyručiai? - riktelėjo 1š sandėlio Brutalu- 
sis. 

Sandėlys taip pat buvo ištuštintas. Mes ir vėl buvome mirties zo- 
noje; tai netgi galėjai užuosti. | 

- Užsičiaupk! - atšovė jam Heris. - Nebūk toks nekantrus! 

- Meldžiuosi, - šypsodamasis savo nemalonia burna pertarė Tu. 
- Maldauju kantrybės, tik truputėlio prakeiktos kantrybės. 

- Tiesą pasakius, Biterbakas tvirtina esąs krikščionis, - paaiškinau 
vyrams, - ir jam visiškai tinka tas vyrukas baptistas, kuris buvo atėjęs 
pas Tilmaną Klarką. Jo pavardė Šasteris. Man jis taip pat patinka. Jis 
viską daro greitai 17 nenuvargina nuteistųjų. Stokis, Tu. Jau pakanka- 
mai prisimeldei. 

- Einu, - atsakė Tu. - Vėl einu, vėl einu, taip, sere, einu Žaliąja 
mylia. 

Nors Tu ir buvo neaukštas, jam teko pasilenkti, kad praeitų pro 
duris, esančias kabineto gilumoje. O mes turėjome dar smarkiau pa- 
silenkti. Tai buvo pavojingas momentas, einant su tikru pasmerktuo- 
ju. Todėl kai pažvelgiau už platformos, ant kurios stovėjo Žiežirba, 
ir pamačiau, jog Brutalusis stovi išsitraukęs pistoletą, patenkintas 
linktelėjau galva. Teisingai. 

Tu-Tu nulipo laiptais ir sustojo. Sudedamos medinės kėdės, iš vi- 
so jų buvo keturiasdešimt, jau buvo sustatytos. Biterbakas turės pri- 
eiti prie platformos tokiu kampu, kad jį nuo susėdusių žiūrovų skirtų 
saugus atstumas, o dėl tikrumo čia dar papildomai budės pustuzinis 
sargybinių. Jais rūpinsis Bilas Dodžas. Dar niekada liudininkams ne- 
buvo iškilusi grėsmė būti užpultiems pasmerkto myriop kalinio, nors 
visi pripažinome, jog tai gana nesudėtinga... ir aš ketinau visada ap- 
sidrausti. 

- Pasiruošę, berniukai? - paklausė Tu, kai mes vėl išsirikiavome 
pirmine tvarka laiptų, vedančių žemyn iš mano kabineto, apačioje. 

Dažnai pagalvodavau, kad mes atrodydavome panašūs į kariuo- 
menės vėliavnešius, pamiršusius savo vėliavą. 

- O ką aš turiu daryti? - sušuko Persis pro vielos tinklą, skiriantį 
sandėlį nuo skydinės. 

- Stebėk ir mokykis, - atsakiau. 

- Ir nekišk nagų, kur nereikia, - tyliai sumurmėjo Heris. 

Tačiau Tu-Tu jį išgirdo ir sukikeno. 

Mes palydėjome jį iki p BOBIOSs 19 Tu apsidairė tarsi senas ve- 
teranas kovos lauke. 

- Sėdu, - pasakė jis, - sėdu, sėdu Senajai Žiežirbai ant kelių. 

Priklaupiau ant dešinio kelio prie dešinės Tu kojos. Dynas pri- 
klaupė ant kairio kelio prie kairės Tu kojos. Šiuo momentu mums 
grėsė didžiausias pavojus, kad pasmerktasis gali mus užpulti, jei jis 
pasiustų... ir tai kartais atsitikdavo. Mes abu lengvai pasukome su- 
lenktą kelį į save, kad apsaugotume kirkšnies sritį. Nuleidome smak- 
rus, kad apsaugotume gerkles. Ir, suprantama, kuo skubiausiai pasi- 
stengėme pririšti prie kėdės pasmerktojo kulkšnis ir šitaip neutrali- 
zuoti pavojų. Per savo paskutinįjį pasivaikščiojimą Vadas avės šlepe- 
tėmis, tačiau kai tau sutraiško gerklas, žodžiai “galėjo būti ir blogiau" 
menkai teguodžia. Arba kai raitaisi ant grindų su ištinusiais tarsi 
Meisono puodai kiaušiniais, o apie keturiasdešimt žiūrovų - daugu- 
ma jų džentelmenai iš laikraščių redakcijų - sėdi tose sulankstomose 
kėdėse ir viską stebi. 

Mes pritvirtinome Tu-Tu kulkšnis. Sagtis Dyno pusėje buvo kiek 
didesnė, nes per ją tekėjo sultys. Kai rytoj čia-atsisės Biterbakas, jo 
kairė blauzda bus nuskusta. Paprastai indėnų kūnai nelabai plaukuo- 
ti, tačiau mes negalime rizikuoti. 

Kol mes tvirtinome Tu-Tu kulkšnis, Brutalusis pririšo dešinį rie- 
šą. Heris atsargiai priėjo ir pririšo kairį. Kai jie užbaigė savo darbą, 
Heris linktelėjo Brutaliajam, o šis šūktelėjo Van Hėjui: 

- Pasuk ant pirmos padalos! 

Išgirdau, kaip Persis klausia Džeko Van Hėjaus, ką tai reiškia 
(sunku net įsivaizduoti, kiek mažai jis išmanė, kiek mažai išmoko per 
savo tarnybos E korpuse laiką), ir kaip Van Hėjus murmėdamas aiš- 
kina. Šiandien “pasuk ant pirmos padalos“' nieko nereiškė, tačiau kai 
Van Hėjus rytoj naktį išgirs Brutalųjį ištariant šiuos Žodžius, jis pa- 
suks rankenėlę, kuri įjungs už B korpuso esantį kalėjimo generatorių. 
Liudininkai išgirs švelniai ūžiantį generatorių, o šviesos visame ka- 
lėjime plykstels ryškiau. Kitose kamerose kaliniai stebės tas pernelyg 
ryškias šviesas ir pagalvos, jog tai jau įvyko, kad egzekucija baigta, 
nors iš tiesų tuo metu ji tik prasidės. 

Brutalusis apėjo kėdę, kad jį galėtų pamatyti Tu. 

- Arlenai Biterbakai, jūs esate nuteistas mirti elektros kėdėje, šį 
nuosprendį priėmė prisiekusieji, o paskyrė garbingas šios valstijos 

teisėjas. Dievas tesergi šios valstijos gyventojus. Ar norite ką nors 
pasakyti, prieš įvykdant nuosprendį? 

- Taip, - atsakė Tu švytinčiomis akimis. Jo lūpose švietė bedantė 
laiminga šypsena. - Vakarienei noriu kepto viščiuko su padažu, no- 
riu prišikti tau į kepurę, ir Mėja Vest turi atsisėsti man ant galvos, nes 
aš esu aistros apimtas motinos dulkintojas. 

Brutalusis stengėsi išlaikyti griežtą veido išraišką, tačiau tai bu- 
vo neįmanoma. Jis atlošė galvą ir ėmė juoktis. Dynas tarsi pašautas 
susmuko ant platformos krašto, nuleido galvą tarp kelių ir ėmė staug- 
ti lyg kojotas, vieną ranką prispaudęs prie antakio, tarytum norėtų su- 
laikyti smegenis ten, kur buvo jų vieta. Heris daužė galvą į sieną, 
kvatodamas su atsikosėjimais, lyg jam gerklėje būtų įstrigęs maisto 
gabalas. Juokėsi net Džekas Van Hėjus, kuris nepasižymėjo humoro 
jausmu. Mane taip pat ėmė juokas, tačiau kažkokiu būdu susival- 
džiau. Rytoj naktį viskas įvyks tikroviškai, ir toje vietoje, kur dabar 
sėdi Tu-Tu, mirs Žmogus. 

- Užtilk, Brutalusai, - paliepiau. - Ir jūs taip pat, Dynai, Heri. O, 
dar viena panaši pastaba iš tavo burnos, Tu-Tu, bus paskutinė. Pa- 
liepsiu, kad Van Hėjus iš tiesų nustatytų limbą ant antros padalos. 

Tu man išsiviepė, tarsi norėdamas pasakyti: “Puikiai, bose Edž- 
koumai, iš tiesų puikiai" . Tačiau jo veidas iš nuostabos ištįso, kai aš 
neatsakiau tuo pačiu. 

- Kas jums nutiko? - paklausė jis. 

- Tai nejuokinga, - atsakiau. - Štai kas nutiko. O jei nesi pakan- 
kamai gudrus, kad tą suprastum, geriau užčiaupk savo srėbalynę. 

Tačiau tai, ką pasakė Tu, buvo juokinga, ir manau, jog dėl to aš 
ir įsiutau. 

Apsidairęs pamačiau, jog Brutalusis spokso į mane, o jo lūpose 
vis dar tebežaidžia lengvas šypsnys. 

- Šūdas, - pasakiau. - Darausi per senas šiam darbui. 

- Ne, - paprieštaravo Brutalusis. - Esi puikios formos, Polai. 

Tačiau nei aš, nei jis nebuvome puikios formos, jei kalbėtume 
apie mūsų darbą, ir abu tai žinojome. O svarbiausia, juoko priepuo- 
lis praėjo. Tai buvo geras ženklas, nes mažiausiai norėjau, kad rytoj 
kas nors prisimintų šmaikštų Tu-Tu atsakymą ir vėl imtų kvatotis. 
Pasakysite, neįmanoma, kad sargybinis juoktųsi iki apsišikimo, ves- 
damas pasmerktąjį pro liudininkus į elektros kėdę, tačiau kai žmonės 
veikia apimti streso, bet kas gali nutikti. O jei kas nors panašaus nu- 
tiktų, Žmonės dvidešimt metų apie tai kalbėtų. 

- Ar dabar tylėsi, Tu? - paklausiau. 

- Taip, - atsakė šis nekalčiausiu kūdikio veidu. 

Linktelėjau Brutaliajam, kad tęstų repeticiją. Jis nukabino kaukę. 
nuo varinio kablio kėdės atkaltėje 1 užmovė ją ant Tu-Tu galvos, 
standžiai užtraukdamas ant smakro. Kaukės viršuje prasivėrė di- 
džiausio skersmens skylė. Tada Brutalusis pasilenkė, ištraukė iš kibi- 
ro šlapią kempinę, paspaudė ją pirštu, po to nulaižė piršto galiuką. 
Tai padaręs, Brutalusis įmetė kempinę atgal į kibirą. Rytoj jis taip ne- 
darys. Rytoj jis įdės kempinę į šalmą, kabantį ant kėdės atkaltės. Ta- 
čiau ne šiandien; nėra reikalo šlapinti senojo Tu galvą. 

Šalmas buvo plieninis, su raišteliais, kabančiais iš abiejų šonų, ir 
šiek tiek priminė kareivišką šalmą. Brutalusis uždėjo jį ant senojo 
Tu-Tu galvos, uždengdamas skylę juodame galvos apdangale. 

- Uždeda šalmą, uždeda šalmą, uždeda šalmą, - kartojo Tu, ir da- 
bar jo balsas buvo kimus ir prislopintas. 

Raišteliai Tu beveik neleido judinti žandikaulio, ir aš įtariau, jog 
Brutalusis buvo juos suveržęs kiek stipriau nei reikėjo repeticijos 
tikslams. Po to Brutalusis atsitraukė, nužvelgė tuščias kėdes ir tarė: 

- Arlenai Biterbakai, dabar pagal valstijos įstatymus jūsų kūnu 
bus leidžiama elektros srovė tol, kol numirsite. Te Dievas pasigaili 
jūsų sielos. 

Brutalusis atsisuko į vieliniu tinklu uždengtą stačiakampį. 

- Pasuk ant dviejų. 

Senasis Tu, tikriausiai mėgindamas susigrąžinti ankstesnį komi- 
ko talentą, ėmė raivytis ir tampytis kėdėje, ko tikrieji Senosios Žie- 
Žirbos klientai niekada nedarydavo. 

- Dabar aš kepu, - šaukė jis. - Kepu, kepu! Vieeešpatie! Aš esu 
iškeptas kalakutas. 

Mačiau, jog Heris su Dynu visai nežiūri šio spektaklio. Jie nusi- 
suko nuo Žiežirbos ir žvelgė per tuščią sandėlį į mano kabineto 
duris. 

- Tebūsiu aš prakeiktas, - susikeikė Heris. - Vienas 1š liudininkų 
atvyko diena anksčiau. 

Tarpduryje, uodega tvarkingai apsukęs savo letenėles, stebėda- 
mas savo blizgančiomis it karoliukai akimis, tupėjo peliukas. 


Egzekucija gerai pavyko - jei apskritai galima tokį dalyką pava- 
dinti “geru? (dėl šito aš labai abejoju), tai Arleno Biterbako, Vašitos 
čerokių seniūno, egzekucija buvo gera. Jo kasos susitaršė - Vado ran- 

kos per daug drebėjo, kad galėtų gerai jas supinti - ir vyriausiajai 
dukrai, moteriškei trisdešimties su viršum, buvo leista supinti jas 
tvarkingai ir lygiai. Ji norėjo į kasų galiukus įpinti plunksnų, sakalo, 
jo paukščio, plunksnų, tačiau aš negalėjau šito leisti. Jos galėjo užsi- 
degti. Žinoma, šito jai nepasakiau, tiesiog paaiškinau, kad neleidžia 
taisyklės. Ji neprotestavo, tik nuleido galvą ir prisidėjo prie smilkinių 
rankas, tuo parodydama, jog yra nusivylusi ir nepatenkinta. Toji mo- 
teris elgėsi labai išdidžiai ir savo 22 beveik užtikrino, kad ir tė- 
vas šitaip elgsis. 

Kai atėjo metas, Vadas žengė iš savo kameros neprotestuodamas 
ir nesigraibydamas. Kartais mums tenka atlupti nuo grotų pasmerk- 
tųjų pirštus, - per savo tarnybą man teko sulaužyti vieną kitą pirštą, ir 
aš niekada nepamiršiu to duslaus trakštelėjimo, - tačiau, ačiū Dievui, 
Vadas buvo ne iš tokių. Jis tvirtai nužingsniavo Žaliąja mylia iki ma- 
no kabineto ir ten parpuolė ant kelių pasimelsti kartu su Broliu Šas- 
teriu, kuris atvažiavo iš Dangiškosios Šviesos baptistų bažnyčios. 
Šasteris perskaitė Vadui kelias psalmes, ir Vadas pradėjo verkti, kai 
Šasteris priartėjo iki psalmės, kurioje kalbama apie gulintį prie ra- 
maus tvenkinio. Tačiau tai nebuvo isterija ar kas nors panašaus. Aš 
manau, Vadas galvojo apie vandenį, tokį tyrą ir šaltą, kad jį gerdamas 
jausdavai, tarsi burną badytų peiliais. 

Tiesą pasakius, man patinka, kai jie truputį paverkia. Aš susirū- 
pinu tik tada, kai pasmerktieji nepravirksta. 

Daugelis vyrų be pagalbos nepajėgia vėl atsistoti, tačiau Vadas ir 
čia pasirodė puikiai. Iš pradžių jis truputėlį, lyg girtas, susvirduliavo, 
11 Dynas ištiesė jam ranką, tačiau Biterbakas netrukus atgavo pusiau- 
svyrą, tad mes išėjome. 

Beveik visos kėdės buvo užimtos. Jose sėdintys Žmonės tarpusa- 
vyje patyliukais murmėjo, kaip būna laukiant prasidedančių vestuvių 
ar laidotuvių. Ir tada Biterbakas vienintelį kartą susvyravo. Nežinau, 
ar kuris nors konkretus asmuo jį suneramino, ar visi kartu, tačiau 1š- 
girdau jo gerklėje kylančią tylią dejonę, ir staiga ranka, kurią aš lai- 
kiau, nusviro. Akies krašteliu pamačiau, kaip prisiartina Heris Tervi- 
lidžeris, idant neleistų Vadui pasitraukti, jei Biterbakas staiga nu- 
spręstų blogai elgtis. 

Tvirčiau sugriebiau jį už alkūnės ir pirštu pabaksnojau jam į 
ranką. 

- Tvirčiau, Vade, - ištariau jam, nekrutindamas lūpų. - Vieninte- 
lis dalykas, apie kurį prisimins dauguma čia susirinkusių, - kaip tu iš- 

eisi. Tad parodyk jiems ką nors gero - parodyk jiems, kaip elgiasi 
Vašitos genties atstovai. 

Jis skersomis dėbtelėjo į mane ir lengvai linktelėjo galva. Po to 
paėmė vieną iš kasyčių, kurias supynė dukra, ir pabučiavo. Pažvel- 
giau į Brutalųjį, stovintį už kėdės pagal komandą “laisvai"', pasipuo- 
šusį savo geriausia melsva uniforma, išblizgintomis sagomis ir be 
priekaištų ant didžiulės galvos tvirtai uždėta kepure. Nežymiai jam 
lnktelėjau, ir Brutalusis atsakė man tuo pačiu, žengdamas kelis 
žingsnius į priekį padėti Biterbakui užlipti ant platformos, jei prireik- 
tų pagalbos. Tačiau paaiškėjo, jog pagalbos nereikia. 

Praslinko ne daugiau nei minutė nuo to momento, kai Biterbakas 
atsisėdo į kėdę, iki Brutalusis negarsiai per petį šūktelėjo: “Pasuk ant 
dviejų!"* Šviesos vėl truputėlį priblėso, tačiau tik vos vos; jei nežino- 
tum, to net nepastebėtum. O tai reiškė, jog Van Hėjus patraukė ran- 
kenėlę, kurią kažkoks išminčius pavadino “MEIBELĖS PLAUKŲ 
DŽIOVINTUVU*. Iš šalmo pasigirdo tylus dūzgesys, ir Biterbaką 
bloškė pirmyn. Jį sulaikė tik sagtys prie kojų ir per krūtinę perjuos- 
tas diržas. Atsirėmęs į sieną, kalėjimo gydytojas bereikšmiu veidu 
stebėjo įvykius. Jis buvo tvirtai sučiaupęs lūpas, tad jo burna atrodė 
lyg plona balta siūlė. Nebuvo jokio muistymosi, kurį per repeticiją 
pademonstravo senasis Tu-Tu, tik galingas trūktelėjimas į priekį, pa- 
našus į šlaunų virpulį, kai vyrai patiria stiprų orgazmą. Vado melsvi 
marškiniai įsitempė palei sagas, ir tarp jų pasirodė įtemptų raumenų 
klostelės. 

Po to pasklido kvapas. Pats savaime ne toks blogas, tačiau suke- 
liantis nemalonias asociacijas. Aš niekada nepajėgdavau nusileisti į 
savo anūkės namų rūsį, kai mane ten atsiveždavo, nors kaip tik ten 
jų mažasis sūnus-laikė savo Žaislinį geležinkelį, kuriuo noriai dalyda- 
vosi su savo proseneliu. Esu tikras, suprasite, kad aš nesu prieš trau- 
kinius - tik negaliu pakęsti transformatoriaus. Jo ūžimo. Ir kai trans- 
formatorius įkaista, jis skleidžia kvapą. Netgi prabėgus šitiek metų, 
tas kvapas man primena Kould Mauntiną. 

Van Hėjus palaikė elektros srovę trisdešimt sekundžių, po to už- 
suko sultis. Iš savo vietos priėjo gydytojas ir ėmė klausytis per ste- 
toskopą. Dabar liudininkai nepratarė nė žodelio. Gydytojas atsitiesė 
ir pažvelgė pro vielos tinklą. 

- Funkcija sutrikdyta, - ištarė jis ir pasuko pirštą. 

Jis išgirdo kelis atsitiktinius širdies dūžius, sklindančius 1š Biter- 
bako krūtinės, tikriausiai tokius bereikšmius kaip ir viščiuko, kuriam 
nukirsta galva, paskutinieji mėšlungiški trūkčiojimai, tačiau buvo ne- 


80 


valia rizikuoti. Niekas nenorėtų, kad Biterbakas staiga atsisėstų veži- 
mėlyje, kai jau tuneliu būsime nuvažiavę pusę kelio, ir pradėtų staug- 
ti, jog jaučiasi tarsi įmestas į laužą. 

Van Hėjus pasuko limbą ant trečios padalos, Vadą vėl bloškė pir- 
myn. Elektros srovė jį šiek tiek pasūpavo į šalis. Kai gydytojas šį kar- 
tą paklausė per stetoskopą, jis pritariančiai linktelėjo galva. Viskas 
buvo baigta. Mums dar kartą pavyko sunaikinti tai, ko negalėjome 
sukurti. Kai kurie iš Žiūrovų vėl ėmė patyliukais šnabždėtis; tačiau 
dauguma sėdėjo nuleidę galvas ir spoksojo į grindis, tarsi būtų nuste- 
bę. Arba susigėdę. 

Priėjo Heris su Dynu, nešini neštuvais. Iš tiesų tai Persis turėjo 
nešti neštuvus už vieno galo, tačiau jis šito nežinojo ir niekas nesi- 
vargino jam pasakyti. Aš 1r Brutalusis paguldėme Vadą, kuriam vis 
dar buvo užmautas juodas šilkinis kapišonas, ant neštuvų ir kaip ga- 
lėdami greičiau, vos ne bėgte, nuvilkome jį ligi vedančių į tunelį du- 
rų. Iš kaukės viršuje esančios skylės kilo dūmai - jų buvo per daug - 
1 sklido siaubinga smarvė. 

- O, Viešpatie! - sušuko Persis drebančiu balsu. - Iš kur šitas dvo- 
kas? 

- Pasitrauk man iš kelio ir nesipainiok po kojomis, - pertraukė 
Brutalusis, prasibraudamas pro jį prie sienos, kur kabėjo gesintuvas. 
Tai buvo senovinis gesintuvas, kurį reikėjo papumpuoti. Tuo metu 
Dynas nutraukė gobtuvą. Viskas buvo ne taip blogai, kaip galėjo bū- 
ti; Biterbako kairioji kasa smilko it šlapių lapų krūva. 

- Pamiršk tą gesintuvą, - pasakiau Brutaliajam. 

Nenorėjau būti priverstas gramdyti chemikalų sluoksnį nuo lavo- 
no veido, prieš pakraunant jį į mėsos vežimą. Delnais daužiau Vado 
galvą (Persis visą tą laiką stebėjo mane išplėtęs akis), kol nustojo kil- 
ti dūmai. Po to mes nunešėme lavoną dvylika laiptelių žemyn į tune- 
Iį. Čia buvo vėsu ir drėgna kaip apkase, aidėjo tyškantis vanduo. Pa- 
lubėje kabantys šviestuvai su grubaus darbo gaubtais - jie buvo pa- 
daryti kalėjimo lėkščių ceche - apšvietė iš plytų išmūrytą tunelį, pa- 
klotą trisdešimt pėdų po automagistrale. Jo viršus buvo lenktas ir šla- 
pias. Kiekvieną kartą, kai turėdavau pasinaudoti tuneliu, pasijusda- 
vau lyg Edgaro Alano Po apsakymo herojus. 

Tunelyje stovėjo vežimėlis. Mes užkėlėme ant jo Biterbako lavo- 
ną, ir aš paskutinį kartą patikrinau, ar nesmilksta jo plaukai. Ta vie- 
na kasa buvo gerokai apsvilusi, ir man pagailo, kad mielas mažas 
kaspinėlis toje Vado galvos pusėje pavirto apdegusiu skuduru. 

Persis pliaukštelėjo per numirėlio veidą. Nuo duslaus garso mes 
visi pašokome. Persis apsidairė pasipūtusiai šypsodamasis. Jo akys 
švytėjo. Po to Persis dar kartą atsisuko į Biterbaką. 

- Adios, Vade, - tarė. - Tikiuosi, jog pragaras tau bus pakanka- 
mai karštas. | 

- Daugiau taip niekada nedaryk, - perspėjo Brutalusis. Tunelyje, 
kur papsėjo prasiskverbęs vanduo, jo balsas nuskambėjo dusliai. - Jis 
jau sumokėjo savo skolas. Namui jis jau vėl nebeskolingas. Nekišk 
prie jo nagų. 

- Atstok, - atšovė Persis, tačiau neramiai pasitraukė atgal, kai 
Brutalusis ėmė prie jo artintis. 

Už Brutaliojo nusidriekė šešėlis, primenantis šešėlį beždžionės iš 
pasakojimo apie Morgo gatvę. Tačiau Brutalusis nesugriebė Persio, 
jis nusitvėrė vežimėlio 1r iš lėto ėmė stumti Arleną Biterbaką į tune- 
lio galą, kur jo laukė kelkraštyje pastatytas automobilis, nuvešiantis 
į paskutinę kelionę. Kieti guminio vežimėlio ratukai dejavo, riedėda- 
mi grindų lentomis; vežimėlio šešėlis tai didėdamas, tai mažėdamas 
keliavo plytų siena; Dynas su Heriu pagriebė prie kojų padėtą paklo- 
dę ir uždengė ja Vado veidą, kuris jau ėmė virsti vaškine, be jokios 
išraiškos kauke, kokia virsta visų numirėlių veidai - ir nekaltųjų, 1r 
kaltų. 

Kai man buvo aštuoniolika, dėdė Polas - jo garbei ir man buvo 
suteiktas šis vardas - mirė nuo infarkto. Mama su tėčiu nusivežė ma- 
ne į Čikagą dalyvauti laidotuvėse ir susitikti su giminėmis, daugumos 
kurių anksčiau niekada nebuvau matęs. Ten mes išbuvome beveik 
mėnesį. Kai kuria prasme tai buvo gera kelionė, reikalinga ir jaudi- 
nanti, bet tam tikra prasme ji buvo siaubinga. Suprantate, aš buvau 
giliai įsimylėjęs merginą, kuri turėjo tapti mano žmona, prabėgus 
dviem savaitėms po mano devynioliktojo gimtadienio. Vieną naktį, 
kai mano ilgesys suliepsnojo it nevaldoma liepsna širdyje 1 mintyse 
(na gerai, taip pat ir kiaušuose), aš parašiau jai be galo ilgą laišką - 
įdėdamas į jį visą savo širdį 1r neskaitydamas to, ką parašiau, nes bai- 
minausi, jog galiu išsigąsti ir liautis rašęs. Aš nesilioviau, o kai vidi- 
nis balsas triukšmingai protestavo, jog išsiųsti tokį laišką būtų bepro- 
tybė, kad aš įduosiu jai į rankas savo atvirą širdį, kaip vaikas, už- 
gniaužęs kvapą, nekreipiau dėmesio į savo vidinio balso perspėjimą 
ir negalvojau apie pasekmes. Dažnai man parūpdavo, ar Džanisė te- 

besaugo šį laišką, tačiau niekada neužtekdavo drąsos paklausti. Tik 
viena Žinau tikrai: aš jo nesuradau, kai po laidotuvių peržiūrėjau vi- 
sus jos daiktus, tačiau, suprantama, tai dar nieko nereiškia. Manau, 
niekada nepaklausiau, nes bijojau sužinoti, kad šis ugningas apašta- 
lo laiškas jai reiškė kur kas mažiau nei man. 

Tai buvo keturių puslapių laiškas. Maniau, gyvenime niekada ne- 
parašysiu ilgesnio rašinio, o dabar, žiūrėkite, ką darau. Jei būčiau Ži- 
nojęs, kad mano pasakojimas šitaip išsitęs, gal net nebūčiau pradėjęs. 
Aš nesuvokiau vieno dalyko - jog rašymas atrakina daugybę durų, 
tarsi mano tėčio senasis rašalinis plunksnakotis būtų visai ne plunks- 
nakotis, o kažkoks keistas visraktis. Tikriausiai pelė - Vilis iš garlai- 
vio, Misteris Džinglas, Mylios pelė - geriausiai iliustruoja tai, ką no- 
riu pasakyti. Kol nepradėjau rašyti, nesuvokiau, kokia ji buvo svar- 
bi. Pavyzdžiui, kaip ji tarsi ieškojo Delakrua, prieš jam pas mus at- 
vykstant - manau, jog man anksčiau, bent jau sąmoningai, tai nieka- 
da neatėjo į galvą, kol nepradėjau rašyti ir prisiminti. 

Regis, noriu pasakyti, kad nesupratau, kaip toli turėsiu sugrįžti į 
praeitį, idant papasakočiau apie Džoną Kofi, ar kiek ilgai aš turėsiu 
palikti jį savo kameroje - tą vyrą, kuris buvo toks didžiulis, kad jo 
kojos ne tik išsikišdavo per gulto kraštą, bet ir nukardavo iki grindų. 
Nenoriu, kad jį pamirštumėte, gerai? Noriu, kad matytumėte jį Žiūrin- 
tį į savo kameros lubas, tyliai verkiantį ar besidangstantį rankomis 
veidą. Noriu, kad jį girdėtumėte, išgirstumėte jo atodūsius, kurie vir- 
pėdavo tarsi rauda, jo retas ašaringas aimanas. Tai nebuvo agonijos 
ir gailesčio garsai, kuriuos mes kartais išgirsdavome E korpuse, gar- 
sūs riksmai, kuriuose pasigirsdavo atgailos gaidelės; kaip ir Kofio 
ašarotos akys, šie garsai kažkokiu būdu buvo atsiskyrę nuo skausmo, 
prie kurio mes buvome įpratę. Tam tikra prasme - žinau, kaip bepro- 
tiškai tai nuskambės, Žinoma, jog Žinau, tačiau antraip nėra prasmės 
rašyti tokį ilgą kaip šis rašinį, jei negali pasakyti to, ką jauti širdimi 
- tam tikra prasme atrodė, Džonas Kofis gailisi viso pasaulio, ir jo 
gailestis yra toks didelis, kad jo niekada negalima visiškai nuslopinti. 

Kartais aš sėdėdavau ir kalbėdavausi su juo kaip su visais kitais 
pasmerktaisiais - pašnekesiai buvo mūsų svarbiausias, atsakingiau- 
sias darbas, manau, tai jau esu pasakęs - ir bandydavau jį paguosti. 
Nemanau, jog man bent kartą būtų pavykę tai padaryti, ir tikriausiai 
suprantate, kad širdies kertelėje aš džiaugiausi, kad Džonas Kofis 
kankinasi. Jaučiau, kad jis nusipelnė kentėti. Kartais net pagalvoda- 
vau, jog reikėtų paskambinti gubernatoriui (ar pasirūpinti, kad tai pa- 
darytų Persis - po velnių, jis buvo prakeiktas Persio, o ne mano dė- 

dė) ir paprašyti atidėti egzekuciją. “Mums dar nereikėtų jo deginti, - 
pasakyčiau. - Kaltė vis dar per daug jį kankina, graužia, raižo jo vi- 
durius kaip puiki aštri lazdelė. Duokite, sere, jam dar devyniasdešimt 
dienų. Tegul jis pats sau padaro tai, ko mes jam negalime padaryti?" 

Taigi aš noriu, kad dalis jūsų dėmešio būtų skirta Džonui Kofiui, 
kol užbaigsiu tai, ką pradėjau - tam Džonui Kofiui, kuris guli ant sa- 
vo gulto, tam Džonui Kofiui, kuris bijo tamsos ir turbūt ne be pagrin- 
do, nes galbūt tamsoje jo laukia dvi būtybės šviesiais garbanotais 
plaukais - jau nebe mergaitės, o dvi keršto siekiančios harpijos? Apie 
tą Džoną Kotfį, kurio akys nuolat plūsta ašaromis, kaip plūsta krau- 
jas iš neužsitraukiančios žaizdos. 

Taigi Vadas buvo sudegintas, o Prezidentas išėjo - tiesa, netoli, 
tik iki C korpuso, kuris buvo daugumos iš šimto penkiasdešimt nu- 
teistųjų iki gyvos galvos namai Kould Mauntine. Paaiškėjo, jog Pre- 
zidentui buvo lemta gyventi dvylika metų. 1944-aisiais jis buvo pa- 
skandintas kalėjimo skalbykloje. Ne Kould Mauntino kalėjimo - 
Kould Mauntinas buvo uždarytas 1933-iaisiais. Nemanau, jog kali- 
niams tai būtų buvę svarbu - sienos visur yra sienos, kaip jie sako, o 
Senoji Žiežirba atskiroje akmeninėje mirties kameroje, manau, žudė 
taip pat kaip ir Kould Mauntino sandėlyje. 

O Prezidentą kažkas įgrūdo žemyn galva į vonią su rūbų valymo 
skysčiu ir palaikė, kol prigers. Kai prižiūrėtojai jį 1š ten ištraukė, be- 
veik visas Prezidento veidas buvo išėstas chemikalų. Teko jį atpažinti 
pagal pirštų atspaudus. Apskritai gal jam būtų buvę geriau Senosios 
Žiežirbos glėbyje... tačiau tada jis nebūtų turėjęs tų papildomų dvy- 
likos metų, ar ne? Tačiau nemanau, jog Prezidentas būtų labai apie 
juos galvojęs paskutinę savo gyvenimo minutę, kai jo plaučiai ban- 
dė išmokti kvėpuoti šarminiu valymo skysčiu. 

Taip ir nepavyko sučiupti to, kuris šitaip padarė. Tuo metu aš jau 
nebedirbau pataisos įstaigų sistemoje, tačiau man parašė ir papasako- 
jo Heris Tervilidžeris. “Jam buvo pakeista bausmė pirmiausia todėl, 
kad Prezidentas buvo baltaodis, - rašė Heris. - Tačiau galų gale jis 
gavo tą patį. Tiesiog manau, jog Prezidentui egzekucija buvo atidėta 
ilgesniam laikui, kuris vieną kartą pasibaigė.“ 

Kai Prezidentas išvyko, mūsų gyvenimas E korpuse pasidarė ra- 
mus. Heriui ir Dynui laikinai buvo paskirtos kitos pareigos, tad kurį 

laiką Žaliojoje mylioje buvome likę tik aš, Brutalusis ir Persis. O tai 
reiškė, jog buvome likę tik mudu su Brutaliuoju, nes Persis daugiau- 
sia laikėsi nuošaly. Galiu pasakyti, kad tas jaunuolis tiesiog genialiai 
mokėjo nieko neveikti. Ir gana dažnai (bet tik tada, kai nebūdavo 
Persio) pasirodydavo kiti vyrukai, kaip vadindavo Heris, “pasikalbė- 
ti iš širdies". Labai dažnai tokiais atvejais pasirodydavo ir peliukas. 
Mes jį maitindavome, 0 jis tupėdavo ėsdamas ir iškilmingai tarsi Sa- 
liamonas stebėdamas mus savo žibančiomis tamsiomis akutėmis. 

Ši ramybė, netgi nepaisant daugiau nei atsitiktinių Persio prieka- 
bių, tęsėsi kelias savaites. Tačiau visi geri dalykai kada nors baigia- 
Si, ir vieną liepos pabaigos lietingą pirmadienį - sakiau jums, jog ta 
vasara buvo lietinga ir drėgna? - aš vėl atsidūriau ant atrakintos ka- 
meros gulto, kur laukiau atvykstant Eduardo Delakrua. 

Jis atvyko netikėtai triukšmingai. Durys, vedančios į pasivaikš- 
čiojimų kiemą, subildėjo, įleisdamos šviesos srautą, pasigirdo gran- 
dinių Žvangėjimas ir išgąsdintas balsas, kažką murmantis anglų ir 
keidžanų prancūzų kalbos mišiniu (Kould Mauntino kaliniai šią tar- 
mę vadino da bayou), ir Brutaliojo riksmas. 

- Eik! Liaukis! Dėl Dievo! Persi, liaukis! 

- Judinkis, tu sukruštas prancūzų pedike! - klykavo Persis, visai 
nekreipdamas dėmesio į Brutalųjį. 

Ir staiga išniro Persis, viena ranka tempdamas menkutį žmogelį. 
Antroje rankoje Persis laikė savo lazdą. Įsitempusi šypsena apnuogi- 
no jo dantis, o Persio veidas buvo ryškiai raudonas. Tačiau jis neat- 
rodė labai nelaimingas. Delakrua stengėsi neatsilikti, tačiau jo kojos 
buvo surakintos grandine, ir, kad 1r kaip greitai jis bevilko savo ko- 
jas, Persis vis tiek tempė jį greičiau. Pašokau kaip tik laiku, kad su- 
gaučiau jį begriūvantį, 1r šitokiu būdu mes susipažinome su Delu. 

Persis, iškėlęs lazdą, puolė Delakrua, tačiau viena ranka jį sulai- 
kiau. Prie mūsų šnopuodamas prisiartino Brutalusis, kuris buvo toks 
pat priblokštas ir nepatenkintas visu tuo, kas čia dedasi, kaip ir aš. 

- Neleiskite jam daugiau manęs mušti, m 'sieu, - pralemeno De- 
lakrua. - S'i/ vous plait, s'il vous plait!* 

- Leiskite man jį pamokyti, leiskite pamokyti! - šaukė Persis, 
verždamasis į priekį. 

Jis pradėjo savo lazda talžyti Delakrua pečius. Delakrua klykda- 
mas iškėlė rankas, ir lazda ėmė vanoti jo melsvų kalėjimo marškinių 
rankoves. Tą vakarą mačiau jį nusivilkusį marškinius. To vyručio 


* Prašau, prašau (pranc.). 

mėlynės galėjo nepranykti nuo Kalėdų iki Velykų. Šis vaizdas suga- 
dino man nuotaiką. Delakrua buvo žudikas, ir niekas jam nejautė 
ypatingos meilės, tačiau mes E bloke šitaip nesielgdavome. Bent jau 
tol, kol čia nepasirodė Persis. 

- Ramiau! Ramiau! - suriaumojau. - Liaukis! Kas čia dedasi? 

Stengiausi įsisprausti tarp Delakrua ir Persio, tačiau man nelabai 
sekėsi. Persio vėzdas tebelakstė, pralėkdamas tai pro vieną mano šo- 
ną, tai pro kitą. Anksčiau ar vėliau lazda turėjo pataikyti į mane, o 
ne į Persio taikinį, ir tada šiame koridoriuje, nepaisant jokių giminys- 
tės ryšių, būtų prasidėjusios peštynės. Aš būčiau nesusivaldęs, o Bru- 
talusis būtų prisijungęs prie manęs. Žinote, tam tikra prasme aš gai- 
liuosi, kad šito nepadariau. Gal tai būtų pakeitę vėliau susiklosčiusius 
įvykius. | 

- Sukruštas pedike! Išmokysiu tave suvaldyti savo rankas ir ne- 
liesti manęs, šlykštus subinių dulkintojau! 

Pliaukšt! Pliaukšt! Pliaukšt! Viena Delakrua ausis pradėjo krau- 
juoti, ir jis ėmė šaukti. Nebesistengiau jo užstoti, pagriebiau už peties 
ir įtempiau į kamerą, kur Delakrua parvirto ant gulto. Persis prasibro- 
vė pro mane ir paskutinį kartą stipriai tvojo per Delakrua užpakalį - 
taip sakant, atsisveikinimui. Tada Brutalusis sugriebė jį - turiu ome- 
nyje Persį - už pečių ir išvilko į koridorių. 

Aš sugriebiau kameros duris ir uždariau. Tada atsigręžiau į Per- 
sį. Nuostaba ir sumišimas kovojo manyje su grynu įsiūčiu. Tuo me- 
tu Persis jau buvo praleidęs kartu su mumis kelis mėnesius. Tai bu- 
vo pakankamas laiko tarpas mums visiems nuspręsti, kad jis mums 
nepatinka, tačiau pirmą kartą aš supratau, koks nekontroliuojamas 
yra Persis. 

Jis stovėjo ir stebėjo mane ne be baimės, - širdyje Persis buvo 
bailys, tuo niekada neabejojau, - tačiau vis dar pasitikėdamas, jog jo 
ryšiai jį apgins. Ir čia jis buvo teisus. Įtariu, atsiras Žmonių, nesupran- 
tančių, kaip galėjo dėtis tokie dalykai net ir po to, ką aš papasakojau, 
tačiau šie Žmonės tik iš istorijos vadovėlių žino frazę “Didžioji dep- 
resija"'. Jei jūs tuo metu būtumėte mūsų vietoje, Depresija reikštų 
daugiau nei frazė vadovėlyje, 1r, brolau, jei turėtumėte užtikrintą dar- 
bą, būtumėte padarę beveik bet ką, kad jį išsaugotumėte. 

Iš Persio veido palengva ėmė nykti raudonis, tačiau jo skruoštai 
vis dar buvo įkaitę, o jo plaukai, kurie paprastai būdavo sutepti bri- 
liantinu ir sušukuoti atgal, buvo išsitaršę ant kaktos. 

- Ką visa tai, dėl Dievo, reiškia? - paklausiau. - Dar niekada - 
niekada - man vadovaujant nebuvo mušamas kalinys! 

- Mažasis šunsnukis pedikas bandė pagriebti man už tarpušakio, 
kai aš jį vilkau iš autobusiuko, - pasakė Persis. - Jei jis vėl tai pamė- 
gins, aš pakartosiu, ką padariau. 

Pažvelgiau į Persį. Iš nuostabos buvau netekęs. amo. Negalėjau 
įsivaizduoti, kad pats seniausias Dievo Žaliojoje Žemėje homoseksu- 
alistas būtų išdrįsęs padaryti tai, ką pasakė Persis. Persikeldami į gro- 
tuotus Žaliosios mylios apartamentus, net ir labiausiai iškrypę kali- 
niai paprastai nebūdavo seksualios nuotaikos. 

Pažvelgiau į Delakrua, gulintį ant gulto iškeltomis rankomis ir 
vis dar tebesaugantį savo veidą. Ant jo riešų tebebuvo antrankiai, o 
kulkšnys surakintos grandine. Po to atsisukau į Persį. 

- Dink iš čia, - pasakiau. - Apie tai pasikalbėsime vėliau. 

- Ar ruošiesi apie tai parašyti savo raporte? - akiplėšiškai paklau- 
sė jis. - Nes jei tai parašysi, žinai, jog aš galiu parašyti kitą raportą. 

Nenorėjau rašyti raporto; tik troškau, kad Persis dingtų iš mano 
akių. Taip jam ir pasakiau. 

- Reikalas baigtas, - pasakiau. Mačiau, jog Brutalusis nepritaria- 
mai Žiūri į mane, tačiau nekreipiau į jį dėmesio. - O dabar dink 1š čia. 
Nueik į administraciją ir pasakyk jiems, kad tau teks skaityti laiškus 
ir padirbėti siuntinių skyriuje. 

- Žinoma. 

Persis jau vėl buvo susitvardęs ar apimtas kvailos arogancijos, 
kuri atstojo susitvardymą. Rankomis jis nusibraukė plaukus nuo kak- 
tos aukštyn - jo rankos buvo tokios baltos, mažos ir gležnos, kad ga- 
lėjai pamanyti jas esant paauglės mergaitės - ir prisiartino prie kame- 
ros. Delakrua jį pamatė ir susigūžė tolimiausiame gulto kamputyje, 
murmėdamas anglų ir prancūzų kalbų mišiniu. 

- Aš dar su tavimi neatsiskaičiau, Pjerai, - tarė Persis ir pašoko, 
kai didžiulė Brutaliojo ranka nusileido ant jo peties. 

- Taip, atsiskaitei, - pasakė Brutalusis. - O dabar eik 1š čia. Atsi- 
vėdink. 

- Tu manęs nė kiek neišgąsdinai, pats Žinai, - atkirto Persis. - Nė 
trupučiuko, - jo žvilgsnis nukrypo į mane. - Nė vienas iš jūsų. 

Tačiau mes jį išgąsdinome. Tai matėsi jo akyse aiškiai kaip die- 
ną, ir dėl to Persis buvo dar pavojingesnis. Toks tipas kaip Persis net 
pats nežino, ką gali padaryti kitą minutę ar kitą sekundę. 

Tačiau tada jis nusisuko nuo mūsų ir išdidžiai dideliais Žingsniais 
nužingsniavo koridoriumi. Jis pademonstravo pasauliui, kas atsitinka, 
kai mažytis, pusiau praplikęs prancūzas pabando pagriebti jam už 

tarpušaktio, ir, temato Dievas, Persis pasitraukė 1š kovos lauko kaip 
nugalėtojas. 

Aš atskaičiau savo paruoštą kalbą, pasakiau, j0g turime radiją, 
paminėjau laidas “Svajonių išsipildymo svetainė“ ir “Mūsų sekma- 
dienio mergaitė“, paaiškinau, kad elgsimės su juo gražiai, jei Delak- 
rua atsakys tuo pačiu. Šio mano mažo namų pamokslo nebuvo gali- 
ma pavadinti didžiule sėkme. Delakrua verkė per visą mano kalbą, 
sėdėdamas parietęs kojas savo gulto gale, atsitraukęs nuo manęs kiek 
įmanoma toliau, beveik išnykdamas kampe. Kiekvieną kartą, kai aš 
pajudėdavau, jis susigūždavo, 1r nemanau, kad būtų išgirdęs bent kas 
šeštą mano žodį. Tikriausiai ne daugiau. Kaip ten būtų, abejoju, jog 
šis namų pamokslas turėjo kokios nors prasmės. 

Maždaug po penkiolikos minučių vėl buvau prie savo rašomojo 
stalo, už kurio sėdėjo sukrėstas Brutas Hauvelas ir laižė smaigalį 
pieštuko, kuriuo mes rašydavome į lankytojų knygą. 

- Ar liausiesi, kol, dėl Dievo meilės, dar nenusinuodijai? - pa- 
klausiau, 

- Jėzau visagali Kristau, - atsakė jis, padėdamas pieštuką. - Nie- 
kada daugiau nenoriu patirti panašaus siaubo, kai į mūsų korpusą 
bus atvestas kalinys. 

- Mano tėtušis visada sakydavo, kad Dievas mėgsta trejybę, - at- 
sakiau. 

- Ką gi, tikiuosi, tavo tėtušis apie tai šūdą teišmanė, - atšovė Bru- 
talusis. 

Tačiau iš tiesų jis taip nemanė. Kai atvyko Džonas Kofis, kilo 
škvalas, o kai “Laukinis Bilas“ prisijungė prie mūšų, siautėjo tikras 
štormas - juokinga, tačiau Dievas iš tiesų mėgsta trejybę. Netrukus 
papasakosiu, kaip mes susipažinome su Laukiniu Bilu ir kaip jis mė- 
gino nusižudyti Žaliojoje mylioje; perspėju iš anksto. 

- Kaip ten buvo su tuo Delakrua, ar jis iš tiesų bandė sugriebti 
jam už tarpušakio? - paklausiau. 

Brutalusis prunkštelėjo. 

- Jo kulkšnys buvo surakintos grandine, o senasis Persis tiesiog 
per staigiai jį vilko, štai ir viskas. Jis suklupo ir lipdamas iš kalinių 
mašinos ėmė griūti. Delakrua ištiesė rankas, ką padarytų kiekvienas 
begriūdamas, ir viena ranka brūkštelėjo per Persio kelnių priekį. Tai 
įvyko visiškai atsitiktinai. 

- Kaip manai, ar Persis tai suprato? - paklausiau. - Gal tai buvo 
tik pretekstas truputėlį apkulti Delakrua? Gal Persis norėjo jam paro- 
dyti, kas čia yra viršininkas? 

Brutas iš lėto linktelėjo galva. 

- Taip. Manau, ko gero, taip ir buvo. 

- Tada mes turėsime jį stebėti, - pasakiau, ranka perbraukdamas 
plaukus. Tarsi mūsų darbas ir taip nebūtų buvęs pakankamai sunkus. 
- Dieve, kaip aš viso to nekenčiu. Kaip aš jo nekenčiu. 

- Aš taip pat. Nori sužinoti dar vieną dalyką, Polai? Aš jo nesu- 
prantu. Puikiai žinau, kad Persis turi ryšių, tačiau kodėl jis pasinau- 
dojo šiais ryšiais, kad gautų darbą sukruštoje Mylioje? Ir apskritai 
bet kuriame valstijos kalėjime? Kodėl ne kurjeriu senate ar vyruku, 
atsakingu už vicegubernatoriaus lankytojų priėmimą? Be jokios abe- 
jonės, giminės būtų suradę jam ką nors geresnio, jei tik Persis būtų pa- 
prašęs, tad kodėl čia? 

Papurčiau galvą. Aš nežinojau. Tada aš dar nežinojau daugelio 
dalykų. Tikriausiai buvau naivus. 


Po to vėl viskas sugrįžo į normalias vėžes... bent jau kuriam lai- 
kui. Apskritai teisme valstija rengėsi nuteisti Džoną Kofį, o Trapin- 
guso apygardos šerifas Homeras Kraibusas rūtuliojo mintį, kad lin- 
čiuotojų gauja gal kiek ir paspartintų teisingumą. Visa tai mums ne- 
rūpėjo; E korpuse į naujienas niekas per daug nekreipė dėmesio. Tam 
tikra prasme gyvenimas Žaliojoje mylioje buvo panašus į gyvenimą 
kambaryje su garsui nepralaidžiomis sienomis. Retsykiais išgirsdavai 
murmesį, kuris išoriniame pasaulyje tikriausiai būdavo sprogimas, ta- 
čiau tai buvo beveik viskas. Niekas neskubėjo nuteisti Džono Kofio, 
visi norėjo galutinai įsitikinti jo kalte. | 

Porą kartų, pasitaikius progai, Persis vėl plūdo Delakrua. Antrąjį 
kartą aš pasitraukiau jį į šalį ir liepiau ateiti į mano kabinetą. Tai ne- 
buvo pirmasis mano pokalbis su Persiu apie jo elgesį ir ne paskuti- 
nis, tačiau šį pokalbį paskatino, ko gero, aiškus mano supratimas, kas 
yra Persis iš tiesų. Jis turėjo širdį Žiauraus berniuko, kuris eina į zo- 
ologijos sodą ne pamatyti žvėris, o mėtyti į juos akmenis. 

- Daugiau prie jo nebelįsi, supranti? - pasakiau. - Nebelįsk, po 
velnių piie jo, iki gausi iš manęs kitokį nurodymą. 

Persis susišukavo aukštyn plaukus, po to paplekšnojo per juos 
savo švelniomis mažytėmis rankutėmis. Tam berniukui be galo pati- 
ko liesti savo plaukus. 

- Aš jam nieko nedariau, - atšovė Persis. - Tik paklausiau, ką jau- 
ti žinodamas, kad sudeginai vaikus. Ir viskas. 

Persis nužvelgė mane savo apvaliomis nekaltomis akimis. 

- Arba baigsi, arba aš parašysiu raportą, - pagrasinau. 

Jis nusijuokė. 

- Rašyk, ką tik nori. Tada aš apsisuksiu ir parašysiu savo rapor- 
tą. Kaip tau sakiau, kai tas tipas čia pasirodė. Pamatysime, kas nuga- 
lės. 

Pasilenkiau į priekį, rankas padėjęs ant savo rašomojo stalo, ir pa- 
sakiau tonu, kuris, tikiuosi, nuskambėjo kaip draugo, norinčio pasa- 
kyti paslaptį. 

- Brutui Hauvelui tu nelabai patinki. O kai Brutaliajam kas nors 
nepatinka, jis rašo raportą. Jis ne kažin kaip valdo plunksną ir negali 
susilaikyti nelaižęs pieštuko, tad rašo raportą kumščiais. Manau, su- 
pranti, ką aš turiu omenyje. | 

Patenkinto savimi Persio šypsena išnyko. 

- Ką tu bandai pasakyti? 

- Nebandau nieko sakyti. Aš jau pasakiau. O jei kam nors iš sa- 
vo... draugų... papasakosi apie šį pokalbį, aš pasakysiu, jog viską pri- 
kūrei pats, - Žvelgiau į jį atviromis, nuoširdžiomis akimis. - Be to, aš 
mėginu būti tavo draugu, Persi. Sakoma, išmintingam pakanka vie- 
no žodžio. O pirmiausia, kuriam galui tau įstvelti | į visą šį reikalą su 
Delakrua? Jis to nevertas. 

Kurį laiką mano žodžiai paveikė Persį. Įsivyravo ramybė. Porą 
kartų netgi galėjau pasiųsti Persį kartu su Dynu ar Hariu, kai ateida- 
vo metas vesti Delakrua į dušą... 

Vakarais įjungdavome radiją, Delakrua pradėjo palengva atsipa- 
laiduoti, prisitaikydamas prie E korpuso rutinos, ir stojo ramybė. 

Ir tada, vieną vakarą, aš išgirdau jį juokiantis. 

Budėjo Heris Tervilidžeris. Netrukus ėmė juoktis ir jis. Pakilau ir 
nuėjau prie Delakrua kameros pasižiūrėti, iš ko jie juokiasi. 

- Žiūrėkite, kapitone, - pasakė Delakrua, išvydęs mane. - Aš pri- 
sijaukinau pelę. 

Tai buvo Vilis iš garlaivio. Jis buvo Delakrua kameroje. Dar 
daugiau: peliukas tupėjo ant Delakrua peties ir savo mažomis žvitrio- 
mis akutėmis pro grotas ramiai žvelgė į mus. Jo uodega buvo apsuk- 
ta aplink letenėles, ir peliukas atrodė visiškai ramus. O Delakrua - 
drauguži, nepasakytum, jog čia tas pats vyras, kuris dar mažiau nei 
prieš savaitę susigūžęs ir drebėdamas sėdėjo gulto kojūgalyje - atro- 
dė kaifš mano duktė Kalėdų rytą, kai nusileisdavo laiptais ir pamaty- 
davo dovanas. 

- Tik pažiūrėkite! - tarė Delakrua. 

Peliukas tupėjo ant jo dešinio peties. Delakrua ištiesė kairę ran- 
ką. Peliukas užsiropštė ant Delakrua viršugalvio, kabindamasis į vy- 
riškio plaukus (kurie buvo pakankamai tankūs, bent jau užpakalyje). 
Po to jis perlipo į kitą pusę. Delakrua sukikeno, kai peliuko uodega 
pakuteno kaklą. Pelė perbėgo per visą ranką iki pat miešo, po to apsi- 
suko ir sugrįžo ant kairio Delakrua peties, kur vėl apsuko uodegą 
apie savo letenėles. 

- Tebūsiu aš prakeiktas, - išsprūdo Heriui. 

- Aš jį šito išmokiau, - išdidžiai pasakė Delakrua. 

Aš pagalvojau: “Kiaulės subinėj tu išmoke!", tačiau neprasižio- 
jau. 

- Jo vardas yra Misteris Džinglas. 

- Ne, - geraširdiškai paprieštaravo Heris. - Tai Vilis iš garlaivio, 
kaip kine. Viršininkas Hauvelas jį taip pavadino. 

- Tai Misteris Džinglas, - atkakliai tvirtino Delakrua. Bet kuriuo 
kitu atveju panorėjęs, būtum privertęs jį pasakyti, jog šūdas yra batų 
tepalas, tačiau dėl peliuko vardo jis laikėsi tvirtai. - Jis man pašnibž- 
dėti savo vardą į ausį. Kapitone, ar aš galėčiau jam gauti dėžutė? Ar 
galėčiau gauti peliukui dėžutė, kad jis čia miegoti kartu su manimi? 
- jo balse pasigirdo meilikavimo gaidelės, kurias jau buvau girdėjęs 
tūkstantį kartų. - Aš jį paslėpti po savo gultu, ir jis nepridaryti jokių 
rūpesčių. Niekada. 

- Kai nori ką nors išprašyti, tavo anglų kalba velniškai pagerėja, 
- atsakiau, bandydamas laimėti laiko. 

- Aha, - sumurmėjo Heris, kumštelėdamas man. - Štai ateina ne- 
laimė. 

Tačiau tą vakarą man neatrodė, kad Persis pranašautų nelaimę. 
Jis nebraukė pirštais per plaukus ir nežaidė su savo lazda, o viršutinė 
jo uniforminė marškinių saga buvo atsegta. Pirmą kartą pamačiau jį 
šitaip atrodantį. Tiesiog stebėtina, kad tokia smulkmena gali šitaip 
pakeisti žmogų. Tačiau labiausiai mane pribloškė Persio veido išraiš- 
ka. Joje matėsi ramybė. Ne giedra ramybė, - manau, kad šio bruožo 
ir su žiburiu nerastum Persyje Vetmore, - tačiau žvilgsnis Žmogaus, 
supratusio, jog gali palaukti, kol pasieks savo. Jis gana smarkiai sky- 
rėsi nuo to jaunuolio, kurį dar prieš kelias dienas turėjau gąsdinti 
Bruto Hauvelo kumščiais. 

Tačiau Delakrua nepastebėjo šių pokyčių; jis susigūžė palei ka- 
meros sieną ir prisitraukė prie smakro kelius. Atrodė, kad jo akys vis 
plečiasi, kol neužėmė vos ne pusę veido. Peliukas užbėgo ant jo pli- 
kės ir ten atsitūpė. Nežinau, ar peliukas prisiminė turįs pagrindą 

nepasitikėti Persiu, tačiau atrodė, kad jis tikrai prisimena. Gal peliu- 
kas užuodė mažojo prancūzo baimę ir į ją sureagavo. 

- Na, na, - tarė Persis. - Atrodo, kad susiradai draugą, Edi. 

Delakrua pabandė atsakyti, - spėju, norėjo tuščiai pagrasinti Per- 
siui, kad šis nedrįstų liesti jo naujojo bičiulio, - tačiau nesugebėjo iš- 
tarti nė žodžio. Jo apatinė lūpa šiek tiek suvirpėjo, ir viskas. Misteris 
Džinglas, tupintis jam ant galvos, nedrebėjo. Jis tupėjo visiškai ra- 
mus, užpakalines kojytes suleidęs į Delakrua plaukus, o priekines už- 
dėjęs ant plikės, ir žvelgė į Persį, tarsi norėdamas jį įvertinti. Šitaip 
bandoma įvertinti seną priešą. 

Persis pažvelgė į mane. 

- Ar tai ne tas pats, kurį aš vaikiausi? Tas, kur gyvena tramdoma- 
jame kambaryje? 

Linktelėjau galva. Man šovė mintis, jog nuo paskutinių gaudynių 
Persis nebuvo matęs peliuko, perkrikštyto Misteriu Džinglu, ir nero- 
dė jokio noro vaikytis jį dabar. 

- Taip, tas pats, - atsakiau. - Tik Delakrua tvirtina, jog jo vardas 
yra Misteris Džinglas, o ne Vilis iš garlaivio. Sako, kad peliukas tai 
pašnibždėjo jam į ausį. 

- Štai kaip? - nusistebėjo Persis. - Stebuklai nesibaigia, ar ne? 

Jau maniau, kad Persis išsitrauks savo lazdą ir 1ms ja barbenti į 
grotas, kad Delakrua pamatytų, kas čia yra viršininkas, tačiau jis tik 
stovėjo susidėjęs rankas ant klubų ir Žiūrėjo vidun. 

Ir dėl nenusakomos žodžiais priežasties aš paaiškinau: 

- Delakma tik ką prašė dėžutės, Persi. Manau, jis tikisi, kad pe- 
liukas joje miegos: Kad galės jį laikyti kaip naminį gyvulėlį, - pasi- 
stengiau savo balsui suteikti skeptišką toną 1r labiau pajutau nei pa- 
mačiau, jog Heris stebi mane su nuostaba. - Ką tu apie tai galvoji? 

- Aš manau, kad vieną naktį peliukas prišiks jam ant nosies ir pa- 
bėgs, - ramiai atsakė Persis. - Tačiau spėju, kad prancūziukas šito ir 
nori. Praėjusį vakarą Tu-Tu vežimėlyje mačiau dailią cigarų dėžutę. 
Gal norės už ją penkių, o gal net visų dešimties centų. 

Dabar surizikavau pažvelgti į Herį 1 pamačiau, kaip atvipo jo lū- 
pa. Tai nebuvo visiškai toks pat atsivertimas, koks įvyko Kalėdų ry- 
tą su Ebenezeriu Skrudžu, kai vaiduokliai jį patvarkė, tačiau tai bu- 
vo pašėlusiai panašu. 

Persis palinko arčiau Delakrua, prakišdamas veidą pro grotų stry- 
pus. Delakrua dar labiau susitraukė. Prisiekiu Dievu, kad jis būtų iš- 
garavęs pro sieną, jei būtų galėjęs. 

- Ar turi penkis arba visus dešimt centų, tu, užriestanosi stuobry? 
- paklausė Persis. 

- Turiu keturi centai, - atsakė Delakrua. - Atiduočiau juos už dė- 
žutę, jei ji yra graži, s'i/ est bon.* 

- Žinai, ką tau pasakysiu, - tarė Persis. - Jei tas bedantis kurvų 
šeimininkas parduos tau už keturis centus “Corona" cigarų dėžutę, 1š 
ligoninės aš nušvilpsiu truputėlį vatos, kad galėtum ją iškloti. Kai 
viską užbaigsime, būsime įkūrę “Hiltono" viešbutį pelėms, - po to 
Persis atsigręžė į mane. - Man reikia parašyti raportą apie darbą sky- 
dinėje per Biterbako egzekuciją, - tarė jis. - Ar tavo kabinete yra pieš- 
tukų, Polai? 

- Taip, - atsakiau. - Ir formų. Kairiajame viršutiniame stalčiuje. 

- Ką gi, puiku, - atsakė Persis ir siūbuodamas nužingsniavo ko- 
ridoriumi. 

Susižvalgėme su Heriu. 

- Kaip tu manai, ar jis neserga? - paklausė Heris. - Gal buvo pas 
gydytoją ir sužinojo, kad jam liko gyventi tik trys mėnesiai? 

Atsakiau, jog nieko nenutuokiu apie tai, kas čia dedasi. Tuo me- 
tu ir kiek vėliau tai buvo tiesa. Tačiau savo laiku viskas paaiškėjo. 
Praslinkus keleriems metams, įdomiai pasišnekėjome per vakarienę 
su Holu Mum. Tuo metu mes jau galėjome kalbėtis nesivaržydami, 
nes Holas buvo išėjęs į pensiją, o aš dirbau berniukų pataisos namuo- 
se. Tai buvo viena iš tų vakarienių, kai geriama per daug, o valgoma 
per mažai, tad atsipalaiduoja liežuviai. Holas man papasakojo, kad 
pas jį buvo atėjęs Persis pasiskųsti manimi ir apskritai gyvenimu My- 
lioje. Tai įvyko netrukus po to, kai į korpusą pateko Delakrua, o mes 
su Brutaliuoju sulaikėme Persį, kad šis mirtinai nesumuštų pasmerk- 
tojo. Persį labiausiai suerzino mano paliepimas jam dingti iš akių. 
Persis manė, kad susigiminiavęs su gubernatoriumi Žmogus negali 
taikstytis su tokiais žodžiais. 

Ką gi, papasakojo man Muras, jis stengėsi sutramdyti Persį kiek 
įmanydamas ilgiau, tačiau kai jam paaiškėjo, jog Persis pasinaudos 
savo ryšiais, kad aš būčiau nubaustas ir bent jau perkeltas į kitą kalė- 
jimo dalį, jis, Muras, įsitempė Persį į savo kabinetą ir pažadėjo, kad 
leis Persiui veikti pirmame plane per Delakrua egzekuciją, jei Persis 
nustos siūbavęs valtį. Kad Persis iš tiesų bus prie pat kėdės. Kaip vi- 
sada už egzekuciją būsiu atsakingas aš, tačiau liudininkai šito neži- 
nos; jiems atrodys, kad vadovauja paradui ponas Persis Vetmoras. 


* Jeigu yra gera (pranc.). 

Muras nežadėjo nieko daugiau nei mes jau buvome aptarę ir su kuo 
aš sutikau, tačiau Persis šito nežinojo. Jis pažadėjo liautis grasinęs, 
jog pasistengs dėl mano perkėlimo į kitas pareigas, ir atmosfera E 
korpuse sušvelnėjo. Jis netgi sutiko, kad Delakrua laikytų senają Per- 
sio Nemezidę kaip naminį gyvulėlį. Net stebina, kad kai kurie žmo- 
nės gali pasikeisti jiems pasiūlius tinkamą stimulą; Persio atveju Mu- 
rui tereikėjo pažadėti, kad leis atimti mažo praplikusio prancūzo gy- 
vybę. 

Tu-Tu galvojo, jog keturi centai yra pernelyg mažai už peliuko 
“Corona"' cigarų dėžutę ir tikriausiai jis buvo teisus - kalėjime ciga- 
rų dėžutes labai vertino. Jose galėjai laikyti tūkstančius įvairiausių 
smulkmenų, jos maloniai kvepėjo, ir kažkas tose dėžutėse priminda- 
vo mūsų klientams, ką reiškia būti laisvu žmogumi. Manau, todėl, 
kad kalėjime buvo leidžiama rūkyti cigaretes, tačiau cigarų ne. 

Dynas Stentonas, kuris tuo metu vėl buvo sugrįžęs į korpusą, 
įmetė vieną centą į bendrą katilą, aš taip pat pridėjau vieną. Kai Tu 
1r dabar nenorėjo skirtis su dėžute, Brutalusis apsiėmė jį apdoroti, iš 
pradžių gėdindamas, kad negalima būti tokiu gobšuoliu, vėliau paža- 
dėdamas, jog jis, Brutas Hauvelas, asmeniškai atiduos tą “Corona" 
cigarų dėžutę į Tu rankas, kai bus įvykdyta Delakmua egzekucija. 

- Galbūt šešių centų ir per maža, jei kalbėtume apie tos cigarų dė- 
žutės pardavimą, - aiškino Brutalusis, - tačiau privalai sutikti, jog tai 
puiki kaina už jos nuomą. Po mėnesio, daugiausiai po šešių savaičių, 
Delakrua nužingsniuos Žaliąja mylia. Taigi tu beveik nepastebėsi, 
kaip dėžutė vėl atsidurs ant tavo vežimėlio apatinės lentynos. 

- Jis gali pasistengti, kad minkštaširdis teisėjas nukeltų bausmės 
įvykdymo laiką, ir dainuoti sau “Kaip man jaunystės negailėt su bi- 
čiuliu senu“, - paprieštaravo Tu, tačiau puikiai Žinojo, jog taip neat- 
sitiks, ir Brutalusis žinojo, kad Tu tai žino. 

Senasis Tu-Tu stumdė po Kould Mauntiną tą savo prakeiktą ve- 
žimėlį su citatomis iš Biblijos nuo tų laikų, kai dar buvo važinėjama 
arkliais ir turėjo daugybę informacijos šaltinių... tuo metu netgi ma- 
niau, kad jo šaltiniai patikimesni už mūsų. Jis žinojo, kad Delakrua 
jau išsižadėjo minkštaširdžiai teisėjai. Jam beliko tikėtis pasigailėji- 
mo tik iš gubernatoriaus, kuris paprastai nesuteikdavo malonės vyru- 
kams, išspirginusiems pusę tuzino jo rinkėjų. 

- Net jei jam ir nebus atidėtas nuosprendžio įvykdymo laikas, ta 
pelė iki spalio, o gal net iki pat Padėkos dienos šiks dėžutėn, - ginči- 
jos1 Tu, tačiau Brutalusis matė, kad jo užsispyrimas mažta. - Kas iš 
manęs pirks cigarų dėžutę, kuri buvo pelės tualetas? 

- O, Dieve, - atkirto Brutalusis. - Tai kvailiausias dalykas, kurį 
kada nors iš tavęs, Tu, esu išgirdęs. Tai jau viršūnė. Pirmiausia, De- 
lakrua taip švariai užlaikys tą dėžutę, kad galėsi iš jos valgyti bažny- 
tinius pietus - jis taip myli tą peliuką, kad, jei prireiktų, išlaižytų dė- 
žutę. 

- Nebūk toks tikras, - pertraukė Tu, suraukdamas nosį. 

- Antra, - tęsė Brutalusis, - pelės šūdas nėra nieko baisaus. Tai 
tik kieti maži rutuliukai, kaip šratai paukščiams šaudyti. Tereikia juos 
iškratyti, ir viskas. 

Senasis Tu puikiai suprato, jog toliau priešintis nėra prasmės; jis 
buvo pakankamai gyvenimo pamokytas, kad suvoktų: gali atsukti 
veidą silpnam vėjeliui, tačiau per uraganą geriau susigūžti. Tai nebu- 
vo tikras uraganas, tačiau mums, mėlynšvarkiams, patiko peliukas, 
be to, mums patiko mintis, kad Delakrua galės laikyti peliuką, vadi- 
nasi, tai reiškė bent jau vėtrą. Taigi Delakrua gavo dėžutę, o Persis iš- 
tęsėjo duotą pažadą - po dviejų dienų dėžutės dugnas buvo išklotas 
minkšta vata iš ligoninės. Persis pats padavė vatą, ir aš išvydau De- 
lakrua akyse baimę, kai jis pro grotas ištiesė ranką ją paimti. Delak- 
rua bijojo, kad Persis pačiups jo ranką ir sulaužys pirštus. Aš taip pat 
šiek tiek baiminausi, tačiau nieko panašaus neįvyko. Tai turbūt vie- 
nintelis kartas, kai Persis man beveik patiko, tačiau net ir tada jo aky- 
se buvo pastebimas nuožmus pasitenkinimas. Delakrua turėjo nami- 
nį gyvulėlį; Persis taip pat. Delakrua laikys savąjį, mylėdamas ir glo- 
bodamas jį kiek pajėgs; Persis kantriai lauks (bent jau tiek kantriai, 
kiek toks Žmogus kaip jis pajėgia), o paskui sudegins gyvą. 

- Pelių “Hiltonas'"' pasiruošęs priimti svečius, - paskelbė Heris. - 
Tik kyla klausimas, ar mažasis pederastas juo pasinaudos. 

Į šį klausimą buvo atsakyta, kai tik Delakrua viena ranka sugavo 
Misterį Džinglą ir švelniai įdėjo dėžutėn. Peliukas įsitaisė baltoje va- 
toje, lyg tai būtų buvusi brangi pūkinė antklodė, ir nuo to laiko dė- 
žutė tapo jo namais, kol... kai ateis laikas, baigsiu pasakoti apie Mis- 
terį DžŽinglą. 

Senojo Tu-Tu nuogąstavimai, kad cigarų dėžutė bus užteršta pe- 
lės šūdais, buvo visiškai nepagrįsti. Niekada joje nemačiau nė vieno 
spiriuko, ir Delakrua tvirtino, jog nematė... beje, niekur kameroje. 
Gerokai vėliau, maždaug tuo metu, kai Brutalusis parodė man skylę 

gegnėje ir mes radome spalvotas medžio atplaišas, aš atitraukiau kė- 
dę rytiniame tramdojomo kambario kampe ir ten suradau nedidelę 
krūvelę pelės išmatų. Matyt, peliukas visada nubėgdavo atlikti savo 
reikalų į tą pačią vietą ir stengėsi tai daryti kaip įmanoma toliau nuo 
mūsų. Ir dar vienas dalykas: niekada nemačiau jo sisiojant, o pelės 
paprastai negali užsukti kranelio ilgiau kaip dviem minutėms, ypač 
ėsdamos. Sakiau jums, kad šis prakeiktas sutvėrimas buvo Dievo 
mįslė. 

Praslinkus maždaug savaitei po to, kai Misteris Džinglas įsikūrė 
cigarų dėžutėje, Delakrua pasikvietė mane ir Brutalųjį į savo kame- 
rą, norėdamas kai ką parodyti. Jis kviesdavosi taip dažnai, kad net er- 
zindavo, - jei tik Misteris Džinglas apsiversdavo ant nugaros iškelto- 
mis į viršų letenėlėmis, tam nusmurgusiam keidžanui tai būdavo 
nuostabiausias dalykas šioje Dievo Žemėje, - tačiau šį kartą peliukas 
sugalvojo kažką tikrai juokinga. 

Paskelbus nuosprendį, pasaulis beveik pamiršo Delakrua, tačiau 
jis turėjo vieną giminaitę, - seną tetą, kuri, manau, buvo netekėjusi, - 
rašiusią jam kartą per savaitę. Ji jam taip pat buvo atsiuntusi milži- 
nišką maišą mėtinių saldainių, kurie tada buvo vadinami “Kanados 
mėtinukais?'. Jie priminė dideles rausvas tabletes. Suprantama, jog 
nedavėme jam viso maišo iš karto - tai buvo penkių svarų maišas, ir 
Delakrmua būtų rijęs saldainius tol, kol patektų į ligoninę, kamuojamas 
skrandžio spazmų. Kaip ir beveik visi žmogžudžiai, kuriuos mes ma- 
tėme Mylioje, Delakrua absoliučiai neturėjo saiko jausmo. Mes jam 
vienu kartu duodavome tik po pusę tuzino saldainių ir tai tik tada, kai 
jis prisimindavo paprašyti. 

Kai mes atėjome, Misteris Džinglas tupėjo ant gulto šalia Delak- 
rua ir savo letenėlėse laikė vieną iš tų rausvų saldainių bei patenkin- 
tas jį kramsnojo. Delakrua buvo apimtas susižavėjimo - jis priminė 
pianistą, kuris stebi savo penkiametį sūnų, grojantį pirmuosius prati- 
mus. Tačiau nesupraskite manęs klaidingai; tai buvo juokinga, norė- 
j0s1 net klykti iš juoko. Saldainis buvo kaip pusė Misterio Džinglo, 
ir jo baltu kailiuku papuoštas pilvukas jau buvo nuo persirijimo 1šsi- 
pūtęs. 

- Atimk iš jo saldainį, Edi, - patarė Brutalusis pusiau juokais, pu- 
siau išsigandęs. - Jėzau visagali Kristau, jis ės tol, kol sprogs. Aš jau 
iš čia užuodžiau mėtų kvapą. Kiek saldainių tu jam davei'? 

- Šitas yra antras, - atsakė Delakrua, kiek nervingai nužvelgda- 
mas Misterio Džinglo pilvuką. - Jūs tikrai manote, kad... na, supran- 
tate... kad jis sprogs? 

- Gali, - atsakė Brutalusis. 

Brutalusis buvo pakankamas autoritetas Delakrua. Jis ištiesė ran- 
ką paimti pusiau sugraužtą rausvą mėtinuką. Tikėjausi, kad peliukas 
jam įkąs, tačiau Misteris Džinglas kuo nuolankiausiai atidavė mėti- 
nuką - bent jau tai, kas iš jo buvo likę. Pažvelgiau į Brutalųjį, ir Bru- 
talusis papurtė galvą, tarsi sakydamas, ne, ir jis šito negalįs suprasti. 
Po to Misteris Džinglas plumptelėjo į savo dėžutę ir išsekęs atsigulė 
ant šono. Tai išvydę, visi trys pradėjome juoktis. Po to mes dažnai 
matydavome peliuką sėdintį šalia Delakrua, laikantį mėtinuką ir 
krimsnojantį jį taip elegantiškai kaip sena dama per arbatėlę; juodu 
abu gaubdavo tai, ką aš vėliau užuodžiau toje gegnės skylėje - pusiau 
saldus, pusiau kartus mėtinio saldainio kvapas. 

Turiu jums papasakoti dar vieną dalyką apie Misterį Džinglą, 
prieš pereidamas prie Viljamo Vartono pasirodymo, kuris įvyko ta- 
da, kai ciklonas iš tiesų nusileido ant E korpuso. Praslinkus maždaug 
savaitei po nuotykio su mėtiniais saldainiais, - kitaip sakant, kai mes 
jau buvome beveik nusiraminę, kad Delakrua mirtinai neperšers sal- 
dainiais savo numylėtinio, - prancūzas pasišaukė mane į savo kame- 
rą. Tuo metu aš buvau vienas. Brutalusis su kažkokiais reikalais bu- 
vo išėjęs pas intendantą, ir pagal taisykles tokiomis aplinkybėmis aš 
neturėjau teisės prisiartinti prie kalinio. Tačiau, kadangi galėjau vie- 
na ranka nusviesti Delakrua kaip golfo kamuoliuką kokį dvidešimt 
jardų, nusprendžiau sulaužyti taisyklę ir pažiūrėti, ko jis nori. 

- Pasižiūrėkite, viršininke Edžkoumai, - pasakė jis. - Pamatysite, 
ką moka Misteris Džinglas. 

Jis pagrabaliojo už cigarų dėžutės ir ištraukė mažą medinę špūlę. 

- Iš kur tu ją gavai? - paklausiau, nors, manau, ir pats tai Žinojau. 
Delakrua ją galėjo gauti tik iš vieno Žmogaus. 

- Iš senojo Tu-Tu, - atsakė šis. - Pasižiūrėkite. 

Aš jau ir taip stebėjau ir mačiau Misterį Džinglą savo dėžutėje, 
priekinėmis letenėlėmis atsirėmusį į kraštą, nenuleidžiantį savo juo- 
dų akučių nuo špūlės, kurią Delakrmua laikė suėmęs dešinės rankos 
nykščiu ir smiliumi. Pajutau, kaip nugara perbėga keistas šiurpulys. 
Dar niekada neteko matyti, kad paprasta pelė taip atidžiai - taip pro- 
tingai - ko nors lauktų. Iš tiesų aš niekada nepagalvojau Misterį 
Džinglą esant antgamtišku sutvėrimu ir atsiprašau, jei jums sukėliau 
tokį įspūdį, tačiau taip pat niekada neabejojau, kad jis yra savotiškas 
genijus. 

Delakma pasilenkė ir parideno savo kameros grindimis špūlę be 
siūlų. Ji riedėjo lengvai, lyg pora ratų, sujungtų ašimi. Akimirksniu pe- 

lė pašoko iš savo dėžutės ir nusivijo špūlę, kaip šuo bėga paskui nu- 
mestą lazdelę. Iš nuostabos sušukau, o Delakrua patenkintas išsi- 
viepė. 

Špūlė atsimušė į sieną ir atšoko. Misteris Džinglas ją apėjo. ir 
ėmė ridenti atgal gulto link, pastumdamas tai iš vieno, tai 1š kito šo- 
no, kai atrodydavo, jog špūlė nukryps nuo savo kurso. Peliukas ride- 
no špūlę tol, kol ji atsitrenkė į Delakrua kojas. Tada Misteris Džin- 
glas trumpam pažvelgė į Delakrua, tarsi norėdamas įsitikinti, ar šei- 
mininkas daugiau nebeturi neatidėliotinų užduočių (gal išspręsti ke- 
lis aritmetikos uždavinius ar gramatiškai išnagrinėti kelis lotynų kal- 
bos sakinius). Akivaizdžiai patenkintas savo pasiekimais, Misteris 
Džinglas sugrįžo į cigarų dėžutę ir vėl joje įsitaisė. 

- Tu jį šito išmokei, - pasakiau. 

- Taip, sere, viršininke Edžkoumai, - atsakė Delakrua, vos be- 
įstengdamas paslėpti šypseną. - Kiekvieną kartą jis atridena špūlę. 
Pašėlusiai protingas, ar ne? 

- O kaip dėl špūlės? - paklausiau. - Kaip tu susiprotėjai jam tai 
parūpinti, Edi? 

- Jis man pašnibždėti į ausį, kad jos nori, - rimtai atsakė Delak- 
rua. - Taip pat, kaip ir pašnibždėti savo vardą. 

Delakrua parodė savo triuką visiems vaikinams... visiems, išsky- 
rus Persį. Delakrua buvo visai nesvarbu, jog Persis pasiūlė įsigyti ci- 
garų dėžutę ir parūpino vatos jai iškloti. Delakrua buvo panašus į kai 
kuriuos šunis: įspirk jiems vieną kartą, ir jie daugiau niekada tavimi 
nepasitikės, kad 1r kaip gražiai su jais besielgtum. 

Aš ir dabar girdžiu, kaip šaukia Delakrua: Ei, vyručiai! Ateikite 
pažiūrėti, ką moka Misteris DžinglasV' Ir matau, kaip jie visi eina, 
būrelis mėlynšvarkių - Brutalusis, Heris, Dynas ir netgi Bilas Do- 
džas. Visi jie buvo apstulbinti lygiai kaip ir aš. 

Praslinkus trims ar keturioms dienoms po to, kai Misteris Džin- 
glas pradėjo savo triuką su špūle, Heris Tervilidžeris pasiknaisiojo 
tarp rankdarbių priemonių, kurias laikėme tramdomajame kambary- 
je, surado spalvotų kreidelių ir šypsodamasis, vos ne sutrikęs, atnešė 
jas Delakmua. 

- Manau, panorėsi nudažyti tą špūlę skirtingomis spalvomis, - pa- 
sakė jis. - Tavo mažasis bičiulis bus kaip tikra cirko pelė. 

- Cirko pelė! - sušuko staiga nepaprastai nudžiugęs Delakrua. 
Manau, jog jis galbūt pirmą kartą per savo niekingą gyvenimą buvo 
toks laimingas. - Taip, jis būtent tuo ir yra! Cirko peliukas! Kai aš iš 

čia išsikrapštysiu, jis pavers mane turtingu kaip cirke! Pamatysite, 
j0g taip ir bus. 

Persis Vetmoras, be abejonės, būtų pastebėjęs, jog Delakrua iš- 
vyks iš Kould Mauntino greitosios pagalbos automobiliu, kuriam ne- 
reikės įjungti sirenos, tačiau Heris buvo taktiškesnis. Jis tik pasiūlė 
Delakrua kuo greičiau ir kaip galima spalvingiau išmarginti špūlę, 
nes po pietų Heris turėjo nunešti kreideles atgal. 

Delas ją kaip reikiant išmargino. Kai jis baigė savo darbą, vienas 
špūlės galas buvo geltonas, kitas Žalias, o būgnas per vidurį raudonas 
it gaisrinės pastatas. Mes įpratome girdėti Delakrua trimituojant: 
“Maintenant, m 'sieurs et mesdames! Le cirgue prėsentement le 
mous' amusant et amazeant"** Ne visai tiksliai atkartojau jo Žodžius, 
tačiau galite įsivaizduoti, kokia darkyta buvo jo prancūzų kalba. Po 
to jis išleisdavo kažkokį gerklinį garsą - manau, tai turėjo atstoti būg- 
nais atliekamą tušą - ir išmesdavo špūlę. Misteris Džinglas akimirks- 
niu nurūkdavo paskui ją ir parstumdavo atgal nosimi arba atridenda- 
vo letenėlėmis. Manau, jog už tą antrą špūlės grąžinimo būdą cirke 
būtų buvę verta mokėti pinigus. Tuo metu, kai Džonas Kofis pateko 
mūsų globon, Delakrua, jo peliukas ir peliuko ryškiai nuspalvinta 
špūlė buvo mūsų pagrindinės linksmybės, ir kurį laiką tai tęsėsi. Po 
to atsinaujino mano šlapimtakių uždegimas, kurį laiką ramiai snau- 
dęs, atvyko Viljamas Vartonas, ir prasidėjo tikras pragaras. 


Datos beveik išgaravo man iš galvos. Manau, galėčiau paprašyti 
savo anūkės Danielės patikslinti kai kurias iš jų pagal senų laikraščių 
komplektus, tačiau kokia būtų prasmė? Pačios svarbiausios, pavyz- 
džiui, ta diena, kai mes atėjome į Delakrua kamerą ir pamatėme ant 
j0 peties tupintį peliuką, ar ta, kai atvyko Viljamas Vartonas ir vos 
nenužudė Dyno Stentono, vis tiek nebuvo aprašytos laikraščiuose. 
Gal tiesiog aš tęsiu toliau, kaip dariau iki šiol; galų gale, manau, jog 
datos nėra tokios svarbios, jei prisimeni tai, ką matei, ir nuosekliai at- 
pasakoji įvykius. 

Žinau, jog įvykiai ėmė vystytis šiek tiek sparčiau. Kai pas mane 
iš Kurčio Andersono kabineto pagaliau pateko dokumentai apie De- 


* Dėmesio, ponai ir ponios! Cirkas pristato įdomią ir nuostabią pelę (dar- 
kytai pranc.). 

lakrua egzekucijos įvykdymo datą, nustebęs pamačiau, jog mūsų 
draugužio keidžano pasimatymas su Senąja Žiežirba buvo paskirtas 
anksčiau nei mes tikėjomės. Tai buvo beveik negirdėtas dalykas net- 
gi tais laikais, kai nereikėjo apversti pusę dangaus ir visą žemę, kad 
pasiųstum žmogų myriop. Bausmės įvykdymas buvo paspartintas vi- 
so labo dviem dienomis, kiek prisimenu, perkeltas iš balandžio dvi- 
dešimt septintos į dvidešimt penktą. Nenorėkite, kad pasakyčiau vi- 
sai tiksliai, bet manau, jog tai arti tiesos; prisimenu, kaip galvojau, 
jog Tu gaus savo “Corona" cigarų dėžutę anksčiau nei tikėjo. 

Gi Vartonas atvyko pas mus vėliau nei tikėjomės. Viena vertus, 
jo teismas užtruko ilgiau, nei manė paprastai patikimi Andersono in- 
formacijos šaltiniai (netrukus mes sužinosime, jog kalbant apie Lau- 
kinį Bilį niekas negali būti patikima, įskaitant mūsų laiko patikrintus 
tr net kvailiui suprantamus kalinių sutramdymo metodus). Antra ver- 
tus, kai jis buvo pripažintas kaltu, - bent jau tai atitiko scenarijų, - jis 
buvo išvežtas ištirti į Indianolos bendrąją ligoninę. Per teismą jam 
įvyko keli tariami apopleksijos priepuoliai, du iš jų buvo pakankamai 
rimti, nes Vartonas triukšmingai nukrito ant grindų, kur gulėjo kra- 
tydamasis ir daužydamas kojomis lentas. Teismo paskirtas Vartono 
advokatas tvirtino, esą jo ginamąjį “kamuoja epilepsija" ir kad jis 
įvykdė nusikaltimus, būdamas nepakaltinamas; prokuroras teigė, jog 
šie priepuoliai yra vaidyba bailio, kuris desperatiškai bando išgelbėti 
savo gyvybę. Savo akimis išvydę vadinamuosius “epilepsijos prie- 
puolius“ prisiekusieji pripažino tai vaidyba. Teisėjas sutiko, tačiau, 
paskelbus nuosprendį, įsakė mediciniškai ištirti Vartoną, prieš užda- 
rant jį į kalėjimą. Dievas Žino kuriems galams; tikriausiai iš smal- 
sumo. 

Tiesiog stebuklai, kad Vartonas nepabėgo iš ligoninės (1r likimo 
ironija, kad kalėjimo viršininko Muro žmona Melinda, kuri tuo pat 
metu buvo toje pačioje ligoninėje, nepabėgo nuo mūsų), tačiau taip 
atsitiko. Manau, jį buvo apstatę sargybiniais, o gal jis vis dar vylėsi, 
kad dėl epilepsijos bus paskelbtas nepakaltinamu, jei toks dalykas 
apskritai įmanomas. | 

Tačiau taip neįvyko. Gydytojai jo smegenyse nenustatė jokių pa- 
kitimų - bent jau fiziologinių - ir Bilis “Vaikelis" Vartonas pagaliau 
iškeliavo į Kould Mauntiną. Tai turėjo būti šešiolikta ar aštuoniolik- 
ta diena; kiek prisimenu, Vartonas atvyko maždaug dviem savaitėmis 
vėliau nei Džonas Kofis 1r savaitę ar dešimt dienų anksčiau nei De- 
lakrua iškeliavo Žaliąja mylia. 

Ta diena, kai atvyko mūsų naujasis psichopatas man buvo kupi- 
na įvykių. Tą rytą prabudau ketvirtą valandą virpančiais kiaušiniais 
ir karštu, sutinusiu bei užsikimšusiu peniu. Dar prieš nuleisdamas iš 
lovos kojas, supratau, jog mano šlapimtakių uždegimas nė kiek ne- 
praėjo, kaip aš tikėjausi. Jis tik trumpam buvo aprimęs ir tiek. 

Susiruošiau savo reikalu į būdelę - tai vyko ne mažiau kaip tris 
metus prieš mums namuose įsirengiant tualetą - ir nepaėjęs toliau nei 
malkų krūva supratau, kad daugiau nebegaliu laikyti. Vos spėjau nu- 
simauti pižamos kelnes, kai pasileido šlapimo čiurkšlė, ir ši čiurkšlė 
buvo lydima iki šiol nepatirto veriančio skausmo. 1956 metais man 
išėjo tulžies akmuo, ir žmonės sako, kad šis skausmas yra aštriausias, 
tačiau tulžies akmuo tėra paprasčiausias nesmagumas, panašus į pa- 
didėjusį skrandžio rūgštingumą, palyginti su siaubu, kurį tada paty- 
riau. 

Mano keliai nusilpo, ir aš sunkiai susmukau ant jų, suplėšydamas 
pižamos kelnių sėdynę, kai išskėčiau kojas, kad neprarasčiau pu- 
siausvyros ir veidu nesitėkščiau į nuosavo šlapimo balą. Ko gero, vis 
tiek būčiau į ją nukritęs, jei kaire ranka nebūčiau nusitvėręs už 
pliauskos. Visa tai galėjo vykti Australijoje ar net kitoje planetoje. 
Man terūpėjo skausmas, deginantis tarsi ugnis; degė mano pilvo apa- 
čia ir atrodė, jog lydosi penis - organas, kurį buvau beveik pamiršęs, 
išskyrus tuos momentus, kai jis man suteikdavo patį intensyviausią 
malonumą, kokį vyras gali patirti; maniau, kad pažvelgęs žemyn, pa- 
matysiu, kaip iš jo galo veržiasi kraujas, tačiau tai buvo visiškai 
įprasta šlapimo čiurkšlė. 

Viena ranka buvau atsirėmęs į malkų krūvą, o kita užsidengiau 
burną, stengdamasis jos nepraverti. Nenorėjau išgąsdinti žmonos, pa- 
žadindamas ją savo riksmu. Atrodė, šlapinuosi ištisą amžinybę, ta- 
čiau galiausiai čiurkšlė sustojo. Tuo metu skausmas įlindo giliai į pil- 
vą ir sėklides, kąsdamas it surūdiję dantys. Ilgai - nors iš tiesų gal tai 
tetruko minutę - aš fiziškai nepajėgiau atsistoti. Galiausiai skausmas 
ėmė slopti, ir aš vargais negalais atsistojau. Pasižiūrėjau į savo šlapi- 
mą, kuris jau pradėjo gertis į žemę, ir spėliojau, ar Dievas, būdamas 
sveiko proto, galėjo sukurti pasaulį, kuriame toks nedidelis drėgmės 
lopinėlis gali atsirasti tik per siaubingus skausmus. 

Pamaniau, pranešiu, kad sergu ir, kaip ten būtų, nueisiu pas dak- 
tarą Sadlerį. Nenorėjau daktaro Sadlerio dvokiančių 1r pykinančių 
sulfamido tablečių, tačiau bet kas buvo geriau nei klūpėti prie malkų 
krūvos ir stengtis neklykti, kai pimpalas sako, kad jis buvo panardin- 
tas į Žibalą ir padegtas. 

Vėliau, kai mūsų virtuvėje rijau aspirino tabletę ir klausiausi 
švelnaus Džanisės knarkimo kitame kambaryje, prisiminiau, jog 
šiandien į korpusą turi būti atvežtas Viljamas Vartonas, o Brutaliojo 
nebus - jis buvo paskirtas į kitą kalėjimo galą, kur turėjo padėti per- 
kelti į naują pastatą bibliotekos likučius ir likusius ligoninės įrengi- 
nius. Nors mane ir kamavo skausmas, jaučiausi neturįs teisės palikti 
Vartoną tik su Dynu ir Heriu. Jie buvo puikūs vyrai, tačiau Kurčio 
Andersono pranešime buvo parašyta, jog Viljamas Vartonas - tai 
ypatingai dideli nemalonumai. “Šis vyrukas į nieką nekreipia dėme- 
sto"', buvo parašęs Kurtis ir pabraukęs du kartus. 

Tuo metu skausmas jau buvo kiek apslopęs, ir aš pajėgiau mąs- 
tyti. Atrodė, geriausia susiruošti į kalėjimą anksti. Galėjau ten nukak- 
ti šeštą valandą, kaip tik tuo metu, kai paprastai atvykdavo kalėjimo 
viršininkas Muras. Jis pasirūpintų, kad Brutas Hauvelas būtų perkel- 
tas į E korpusą, kol bus įkurdintas Vartonas, o aš galėčiau padaryti 
seniai uždelstą vizitą pas gydytoją. Kould Mauntinas buvo kaip tik 
pakeliui. 

Per dvidešimties mylių kelionę iki kalėjimo mane du kartus apė- 
mė staigus poreikis šlapintis. Abu kartus suspėjau sustoti ir gana 
lengvai sutvarkyti savo reikalą (tokiu ankstyvu metu kaimo keliuose 
beveik nebūdavo automobilių). Nė vienas iš tų dviejų tuštinimųsi ne- 
buvo toks skausmingas kaip anas, išvertęs mane iš kojų pakeliui į bū- 
delę, tačiau abu kartus turėjau nusitverti savo mažo “Fordo" kupė du- 
rų rankenėlę iš keleivio pusės, kad išsilaikyčiau, ir jaučiau, kaip ma- 
no įkaitusiu veidu srūva prakaitas. Taip, aš rimtai sirgau. 

Kad ir kaip būtų, aš atvažiavau. Įsukau pro pietinius vartus, pa- 
stačiau automobilį įprastoje vietoje ir iš karto nuėjau pas kalėjimo 
viršininką. Tuo metu buvo kaip tik šešios valandos. Panelės Hanos 
kabinetas buvo tuščias, - ji nepasirodys anksčiau nei šiek tiek civili- 
zuotesnę septintą valandą, - tačiau Muro kabinete degė šviesa; ma- 
čiau ją sklindant pro durų kalnų krištolo stiklą. Atsainiai pasibeldžiau 
1r atidariau duris. Muras pakėlė galvą nustebęs, kad tokią neįprastą 
valandą pasirodė lankytojas, o aš būčiau daug ką atidavęs, kad.nebū- 
tų tekę jo išvysti tokios būsenos, kai Muro veidas buvo apnuogintas, 
užkluptas iš netyčių. Jo paprastai labai tvarkingai sušukuoti balti 
plaukai styrojo į visas puses; kai aš įėjau, Muras buvo sugrūdęs į juos 
savo rankas. Jo akys buvo paraudusios, paakiai paburkę. Tokio bejė- 
giško Muro dar nebuvau matęs; jis priminė žmogų, kuris ką tik įėjo 
vidun po ilgo pasivaikščiojimo siaubingai šaltą naktį. 

- Atleisk, Holai, užeisiu vėliau, - tarstelėjau. 

- Ne, - paprieštaravo jis. - Prašau, Polai. Užeik. Uždaryk duris ir 
užeik. Man dabar kaip niekada gyvenime reikia su kuo nors pabūti. 
Uždaryk duris ir užeik. 

Padariau, kaip jis liepė, pirmą kartą nuo to laiko, kai pabudau, 
pamiršdamas savo skausmą. 

- Tai piktybinis smegenų auglys, - ištarė Muras. - Daktarai turi jo 
rentgeno nuotraukas. Atrodo, jog jie labai patenkinti šiomis nuotrau- 
komis. Vienas iš jų pasakė, jog tai galbūt geriausios kada nors pada- 
rytos nuotraukos, bent jau iki šiol; sakė jas išspausdins kažkokiame 
Naujosios Anglijos medicininiame žurnale. Jis yra citrinos dydžio, 
pasakė daktarai, ir yra per daug giliai, tad jie negali operuoti. Jie pa- 
sakė, kad ji mirs dar prieš Kalėdas. Jai dar šito nepasakiau. Neišmąs- 
tau kaip. Negaliu sugalvoti kaip. 

Tada Muras pravirko, giliai pasikūkčiodamas ir gaudydamas orą, 
0 aš pajutau gailestį ir savotišką siaubą - baisu stebėti tokį Žmogų 
kaip Holas Muras, kuris visada yra uždaras ir susitvardęs, atsipalai- 
davusį. Kurį laiką stovėjau, po to priėjau ir apkabinau jį per pečius. 
Jis abiem rankomis sugriebė mano ranką, tarsi skęstantis žmogus, ir 
pradėjo raudoti man į pilvą. Visi jo varžtai atsipalaidavo. Vėliau, kai 
pagaliau pajėgė susitvardyti, Holas atsiprašė. Tai jis padarė nežiūrė- 
damas man į akis, kaip Žmogus, taip siaubingai, taip giliai pajutęs ne- 
patogumą, jog negalės šito užmiršti iki gyvenimo pabaigos. Toks 
žmogus galų gale gali imti nekęsti savo bičiulio, mačiusio jį šitokios 
būsenos. Maniau, kalėjimo viršininkas Muras taip nepasielgs, tačiau 
man nė akimirkai į galvą nešovė mintis pakalbėti apie reikalą, dėl 
kurio buvau atėjęs. Išėjęs iš Muro kabineto, sugrįžau ne į savo auto- 
mobilį, o į E korpusą. Aspirinas jau buvo pradėjęs veikti, 17 skausmas 
žemutinėje mano kūno dalyje virto lengvu tvinkčiojimu. Maniau, 
kaip nors pratempsiu dieną, įkurdinsiu Vartoną, po pietų patikrinsiu, 
kaip jaučiasi Muras, ir pasiprašysiu rytdienai atleidžiamas iš darbo 
dėl ligos. Maniau, baisiausia jau praėjo ir nenujaučiau, kad tos die- 
nos baisiausios nelaimės dar net nebuvo prasidėjusios. 


- Manėme, jis vis dar apsvaigęs po tyrimų, - vėliau tą popietę aiš- 
kino Dynas. Jo balsas buvo duslus, gergždžiantis, panašus į lojimą, 
o ant kaklo matėsi juodai violetinės mėlynės. Mačiau, kaip jam skau- 
da tariant žodžius, ir norėjau patarti, kad patylėtų, tačiau kartais tylė- 

ti yra skaudžiau. Nutariau, jog tai yra toks kartas, tad nepravėriau 
burnos. - Visi mes manėme, jog jis yra apsvaigęs, ar ne? 

Heris Tervilidžeris linktelėjo. Net Persis, kuris paniuręs sėdėjo 
atskirai, ir tas linktelėjo. | 

Brutalusis pažvelgė į mane, ir trumpam mūsų akys susitiko. Mes 
galvojome praktiškai apie tą patį, apie tai, kaip kartais gali nutikti. 
Klaidžioji sau vienas, viskas vyksta taip, kaip sakė filosofas Hoilis, 
suklysti, ir staiga bum, dangus užgriūna ant tavęs. Jie galvojo, kad 
Vartonas buvo apsvaigęs, gana logiška buvo šitaip pagalvoti, tačiau 
nė vienas nepaklausė, ar jam suleista kokių nors vaistų. Manau, jog 
Brutaliojo akyse įžvelgiau ir dar kažką: Heris su Dynu pasimokys iš 
savo klaidos. Ypač Dynas, kuris galėjo negyvas sugrįžti į savo šeimą. 
Persis ne. Tik ne Persis. Persis tegalėjo paniuręs sėdėti kampe, nes 
vėl įklimpo į šūdą. 

Atsiimti Laukinio Bilo Vartono į Indianolą nuvyko septyniese: 
Heris, Dynas, Persis, du sargybiniai užpakalyje (pamiršau jų vardus, 
nors esu tikras, jog kažkada juos Žinojau) ir du priekyje. Jie važiavo 
“Fordo"" miniautobusu, kuris buvo šarvuotas, su atseit neperšauna- 
mais langų stiklais ir kurį mes buvome praminę “karieta". Tai buvo 
kažkoks pienovežio ir šarvuoto automobilio hibridas. 

Teoriškai ekspedicijai vadovavo Heris Tervilidžeris. Jis padavė 
apskrities šerifui dokumentus (ne Homerui Kraibusui, bet kažkuriam 
kitam išrinktam stuobriui, panašiam į jį), kuris perdavė misterį Vil- 
jamą Vartoną, velnišką skandalistą, extraordinaire,* kaip pasakytų 
Delakrua. Iš anksto buvo atsiųsta Kould Mauntino kalinių uniforma, 
tačiau šerifas ir jo Žmonės nepasivargino ja aprengti Vartoną; tą jie 
paliko mūsų vaikinams. Kai mūsų vyrukai pirmą kartą išvydo Var- 
toną antrame ligoninės aukšte, jis vilkėjo medvilninius ligoninės 
marškinius ir avėjo pigias fetrines šlepetes. Jis buvo prakaulus vyru- 
kas siauru spuoguotu veidu ir gausybe ilgų, susivėlusių šviesių plau- 
ky. Jo subinė, taip pat išberta spuogais, švietė pro marškinius. Šią kū- 
no dalį Heris ir kiti atvykusieji pamatė pirmiausiai, nes, kai jie įėjo, 
telę. Jis neatsisuko, o toliau stovėjo, vienoje rankoje laikydamas ati- 
trauktas užuolaidas, tylus kaip lėlė, kol Heris keikė apskrities šerifą, 
kad šis patingėjo aprengti Vartoną melsva kalinio uniforma, o šerifas 
skaitė paskaitą - ką, atrodo, yra linkęs daryti kiekvienas mano sutik- 
tas apygardos valdininkas - ką jam priklauso daryti ir kas nepriklauso. 


* Nepaprastą (pranc.). 

Kai Heriui tai nusibodo (nemanau, jog tai būtų ilgai trukę), jis 
paliepė Vartonui apsisukti. Vartonas tą ir padarė. Jis atrodė, pasako- 
jo savo gergždžiančiu, primenančiu lojimą, balsu Dynas, kaip bet ku- 
ris iš tūkstančių panikterių, kilusių iš kaimo glūdumos, kurie per mū- 
sų tarnybos metus pabuvojo Kould Mauntine. Sutirštink šią išraišką 
1r gausi bukaprotį su polinkiu į niekšybę. Kartais juose galėdavai pa- 
matyti polinkį į išdavystę, kai stovėdavo priremti prie sienos, tačiau 
dažniausiai tai būdavo polinkis muštis ir krėsti niekšybes, dar dau- 
giau muštis ir krėsti dar daugiau niekšybių. Kai kurie žmonės tokiuo- 
se kaip Bilis Vartonas įžvelgia taurumą, tačiau aš jų skaičiui nepri- 
klausiau. Žiurkė taip pat kovos, jei ją įvarysi į kampą. Dynas mums 
papasakojo, jog šio tipo veidas buvo ne ką išraiškingesnis už jo spuo- 
guotą užpakalį. Jo smakras buvo suglebęs, akys nutolusios, pečiai 
nuleisti, rankos kadaravo. Taip, galėjai pamanyti, jog jam suleista 
morfijaus - jis iš tiesų atrodė apsvaigęs kaip bet kuris mūsų vyrams 
matytas narkomanas. 

Čia Persis eilinį kartą niūriai linktelėjo. 

- Apsivilk, - paliepė Heris, rodydamas į lovos kojūgalyje padėtą 
uniformą - ji buvo išimta iš rudo popieriaus, į kurį anksčiau buvo su- 
vyniota, tačiau nepaliesta - vis dar sulankstyta taip, kaip lanksto ka- 
lėjimo skalbykloje: iš vienos rankovės kyšojo baltos medvilninės 
trumpikės, iš kitos - pora baltų kojinių. 

Atrodė, Vartonas yra linkęs vykdyti tai, kas liepta, tačiau be pa- 
galbos ne kažin ką tegali padaryti. Jis pajėgė užsimauti trumpikes, ta- 
čiau kai atėjo kelnių eilė, Vartonas vis bandė įkišti abi kojas į tą pa- 
čią klešnę. Galiausiai Dynas jam padėjo, nukreipdamas kojas ten, kur 
reikia, po to užtempdamas kelnes į viršų, užsegdamas užtrauktuką ir 
diržą. Vartonas tik stovėjo, net nemėgindamas padėti Dynui. Jis tuš- 
čiomis akimis dairėsi po kambarį, rankos buvo suglebusios, ir nie- 
kam neatėjo į galvą, kad jis apsimetinėja. Ne vildamasis pabėgti 
(bent jau aš tuo netikiu), o norėdamas pridaryti kuo daugiau bėdos, 
kai pasitaikys palanki proga. 

Dokumentai buvo pasirašyti. Viljamas Vartonas, kuris nuo su- 
ėmimo momento buvo tapęs apygardos nuosavybe, dabar tapo vals- 
tijos nuosavybe. Lydimas žydrai uniformuotų vyrų, jis užpakaliniais 
laiptais per virtuvę buvo nuvestas žemyn. Vartonas ėjo nuleidęs gal- 
vą, mataruodamas savo ilgapirštėmis rankomis. Kai pirmą kartą nu- 
krito jo kepurė, Dynas ją uždėjo. Antrą kartą Dynas tiesiog įsikišo ją 
savo kišenėn. 

Jam pasitaikė antra galimybė iškrėsti eibių “karietos"? gale, kai 
vyrai uždėjo antrankius, tačiau Vartonas ja nepasinaudojo. Jei jis pa- 
jėgė mąstyti (net dabar nesu tuo tikras, arba, jei pajėgė, tai kiek), tu- 
rėjo pagalvoti, jog automobilio viduje yra per mažai vietos ir per 
daug žmonių sukelti pakankamą sąmyšį. Po to atėjo eilė grandinėms 
- viena grandine buvo surakintos kulkšnys, kita - kaip vėliau paaiš- 
kėjo, per ilga - riešai. 

Iki Kould Mauntino važiavo lygiai valandą. Visą tą laiką Varto- 
nas sėdėjo ant kairio suolelio palei vairuotojo kabiną nuleidęs galvą 
ir tarp kelių nusvarinęs surakintas rankas. Heris sakė, kad Vartonas 
retkarčiais kažką suvapėdavo. O Persis tiek pamiršo savo siaubą, kad 
išdrįso pasakyti, jog tam užriestanosiui stuobriui nuo atvipusios apa- 
tinės lūpos varvėjo seilės: jos tyško po lašelį, kol tarp kojų pasidarė 
maža balutė. Vartonas priminė šunį, kuriam karštą vasaros dieną nuo 
liežuvio galo tyška seilės. 

Spėju, kad atvykę prie kalėjimo jie įvažiavo pro pietinius vartus, 
pravažiuodami palei pat mano mašiną. Pietinio praėjimo sargybinis 
atidarė didžiulius vartus, skiriančius automobilių stovėjimo aikštelę 
nuo pasivaikščiojimų kiemo, ir "karieta" pravažiavo. Kieme buvo at- 
vangos metas, čia matėsi vos keli Žmonės, ir tai dauguma jų kauptu- 
kais pureno daržą. Moliūgų rinkimo metas. Jie privažiavo tiesiai prie 
E korpuso ir sustojo. Vairuotojas atidarė dureles, pasakė mūsų vyru- 
kams varysiąs “karietą" į automobilių parką pakeisti alyvą ir manda- 
giai padėkojo, jog buvo gera kartu dirbti. Papildomai paskirti sargy- 
biniai, du iš kurių sėdėjo gale ir valgė obuolius, išvažiavo kartu. 
Plaikstėsi praviros mašinos durelės. 

Dynas, Heris ir Persis liko vieni su surakintu kaliniu. Šitiek žmo- 
nių turėjo pakakti, - bžių pakakę, - jei jų nebūtų užliūliavęs liesas 
kaip skiedra kaimietukas, stovintis purve nuleista galva ir grandinė- 
mis surakintais riešais bei kulkšnimis. Vyrai jį pavedėjo kokius dvy- 
lika žingsnių link durų, vedančių į E korpusą, išsirikiuodami ta pačia 
tvarka, kuria mes lydime kalinius Žaliąja mylia. Heris ėjo iš kairės, 
Dynas - iš dešinės, o Persis, rankoje laikydamas savo lazdą, iš užpa- 
kalio. Niekas man šito nepasakė, bet aš puikiai žinau, kad Persis bu- 
vo ją išsitraukęs; jis labai mėgavosi ta savo kietmedžio lazda. Gi aš 
sėdėjau ten, kur turėjo būti Vartono namai, kol ateis metas vykti į 
karštesnę vietą - pirmoje kameroje po dešine, kai koridoriumi eini 
tramdomojo kambario link. Rankose laikiau lentelę su prisegtais prie 
jos popieriais ir apie nieką negalvojau, tik apie savo trumpą, iš anks- 

to paruoštą kalbą ir apie tai, kaip dingsiu iš čia po velnių. Skausmas 
mano kirkšnyje vėl ėmė stiprėti, ir aš norėjau tik vieno - eiti į savo 
kabinetą ir laukti, kol šis skausmas praeis. 

Dynas žengė į priekį atrakinti durų. Jis iš ryšulio, prisegto prie 
diržo, išs11nko reikiamą raktą ir įkišo į spyną. Vartonas atgijo kaip 
tik tuo momentu, kai Dynas pasuko raktą ir patraukė dūrų rankeną. 
Jis kažką nesuprantamai suklykė, - kažką panašaus į maištininko 
riksmą, - ir nuo šio klyksmo Heris trumpam sustingo, o Persis Vet- 
moras neteko amo per visą tą incidentą. Aš taip pat išgirdau šį klyks- 
mą pro pusiau praviras duris, tačiau iš pradžių nesusiejau jo su žmo- 
giškos būtybės garsais; pamaniau, jog kažkokiu būdu į kiemą pateko 
šuo ir kažkas jį sužeidė; gal koks Žiaurus kalinys vožė jam kauptuku. 

Vartonas pakėlė rankas, apsuko tarp jo riešų nukarusią grandinę 
aplink Dyno galvą ir ėmė jį smaugti. Dynas kimiai riktelėjo 17 metė- 
si į priekį, į vėsų, elektros šviesos apšviestą mūsų mažą pasaulėlį. 
Vartonas laimingas sekė iš paskos, netgi stumtelėjo Dyną, be palio- 
vos klykavo ir kažką vapaliojo, netgi juokėsi. Jo rankos buvo sulenk- 
tos per alkūnes, o riešai palei Dyno ausis. Vartonas stengėsi užveržti 
grandinę kiek galėdamas stipriau, brūžindamas ja Dyno kaklą. 

Heris puolė Vartoną iš užpakalio, viena ranka sugriebdamas mū- 
sų naujojo berniuko riebaluotus šviesius plaukus, o kita iš visų Jėgų 
smogdamas Vartonui į žandą. Heris turėjo ir savo lazdą, ir prie šono 
prisegtą pistoletą, tačiau 1š susijaudinimo nė vieno iš jų neištraukė. 
Nemanykite, mums ir anksčiau teko patirti vargo su kaliniais, tačiau 
nė vienas iš jų nebuvo mūsų užklupęs taip netikėtai, kaip tai padarė 
Vartonas. To vyruko klasta buvo didesnė, nei siekė mūsų patirtis. 
Nebuvau nieko panašaus matęs nei prieš tai, nei po to. 

Ir jis buvo stiprus. Visas tas apsimestinis suglebimas išnyko. Vė- 
liau Heris papasakojo, kad jautė, tarsi būtų užšokęs ant kažkokiu bū- 
du atgijusio susiraizgiusių plieninių spyruoklių tinklo. Vartonas, da- 
bar jau atsidūręs patalpos viduje, netoli budinčiojo rašomojo stalo, 
pasisuko kairėn ir nubloškė nuo savęs Herį. Heris atsitrenkė į rašo- 
mąjį stalą ir parkrito. 

- Ohoho, berniukai! - juokėsi Vartonas. - Čia tai bent šventė! Ar 
ne? 

Vis dar tebeklykaudamas ir tebesijuokdamas, Vartonas vėl ėmė 
savo grandine smaugti Dyną. Kodėl gi ne? Vartonas Žinojo tą patį, ką 
ir mes: jį galėsime iškepti tiktai vieną kartą. 

- Trenk jam, Persi, trenk! - šaukė Heris, vargais negalais stoda- 
masis ant kojų . 

Tačiau Persis stovėjo, laikydamas rankoje kietmedžio lazdą, 1š- 
plėstomis kaip sriubos lėkštės akimis. Pasakytumėte, jog jam pasitai- 
kė taip ilgai laukta proga, jo auksinė galimybė panaudoti tą savo pa- 
galį geram tikslui, tačiau Persis buvo per daug išsigandęs 1r sutrikęs, 
kad šia proga pasinaudotų. Tai buvo nė koks nors persigandęs mažas 
prancūzas ar juodaodis milžinas, kurio siela greičiausiai buvo atsi- 
skyrusi nuo kūno, - tai buvo besirangantis velnias. 

Išėjau iš Vartono kameros, numesdamas savo lentelę su prisega- 
mais popieriais ir išsitraukdamas 38-o kalibro pistoletą. Pamiršau, 
kad jau antrą kartą per tą dieną mano vidurius degino infekcija. Nė 
kiek neabejojau kitų žodžiais, kad Vartono veidas buvo bereikšmis, 
o žvilgsnis bukas, tačiau aš išvydau kitokį Vartoną. Aš išvydau Žvė- 
ries veidą - ne protingo Žvėries, bet apimto gudrumo... klastos... 1r 
džiaugsmo. Taip. Jis darė tai, kam buvo sutvertas. Vieta ir aplinky- 
bės neturėjo jokios reikšmės. Taip pat išvydau paraudusį, išsipūtusį 
Dyno Stentono veidą. Gyvybė jį apleidinėjo mano akyse. Vartonas 
pamatė ginklą ir atsuko į jį Dyną, kad aš negalėčiau kliudyti vieno, 
nekliudęs kito. Pro Dyno petį viena liepsnojanti žydra akis ragino 
mane šauti. 

TREČIA DAUS 


KOFIO RANKOS 


Peržvelgdamas, ką parašiau, matau, jog “Džordžijos pušis“, kur 
aš dabar gyvenu, pavadinau senelių prieglauda. Tiems, kurie vado- 
vauja Šiai įstaigai, nelabai patiktų tokie mano žodžiai! Pasak reklami- 
nių prospektų, kuriuos jie laiko hole ir siuntinėja potencialiems 
klientams, tai yra “modernus kompleksas vyresnio amžiaus Žmo- 
nėms". Jame netgi yra poilsio centras - taip tvirtinama reklaminiame 
prospekte. Tie, kurie yra priversti čia gyventi (reklaminiame pros- 
pekte mes nesame vadinami “kaliniais?', tačiau aš taip kartais pava- 
dinu), paprasčiausiai vadina jį televizoriaus kambariu. 

Šio komplekso gyventojai galvoja, jog aš nemėgstu bendrauti, 
nes ne per dažniausiai nueinu į televizoriaus kambarį, tačiau iš tiesų 
aš negaliu pakęsti televizijos programų, o ne gyventojų. Oupra, Ri- 
kis Leikas, Karnis Vilsonas, Rolanda - greta mūsų griūva pasaulis, o 
visiems šiems veikėjams terūpi kalbėti vien apie tai, kaip dulkinas: 
moterys, dėvinčios trumpus sijonus, ir vyrai su plevėsuojančiais at- 
segtais marškiniais. Ką gi, po velnių - neteisk kitų, nes pats būsi tei- 
siamas, sakoma Biblijoje, tad baigsiu niurzgėti. Tiesiog kai man ky- 
la noras tuščiai praleisti laiką, nuvažiuoju į už dviejų mylių esantį ki- 
no teatrą, kur gali pasižiūrėti filmą, neišlipdamas iš mašinos ir kur 
penktadienį bei šeštadienį vakarais beveik visada traukia policijos au- 
tomobiliai su įjungtomis sirenomis ir melsvai blykčiojančiomis švie- 
somis. Mano ypatingoji draugė Eleina Koneli galvoja taip pat. Elei- 

nai aštuoniasdešimt, ji yra aukšta ir liekna, vis dar tiesi ir gerai ma- 
tanti, labai inteligentiška ir rafinuota. Ji vaikščioja labai 1š lėto, nes 
kažkas yra nutikę jos klubams, 1r Žinau, jog ją siaubingai kamuoja 
rankų artritas, tačiau ji turi gražų ilgą kaklą - beveik kaip gulbės - ir 
ilgus gražius plaukus, kurie siekia pečius, kai Eleina juos išleidžia. 

Svarbiausia, jog ji nemano, kad aš esu kitoks nei kiti ar vengiu 
žmonių kompanijos. Mudu daug laiko praleidžiame kartu, Eleina ir 
aš. Jei nebūčiau sulaukęs tokio groteskiško amžiaus, manau, galėčiau 
pavadinti ją savo mylima moterimi. Tačiau nėra taip blogai ir turėti 
ypatingą draugę, - tik tiek, - o kai kuriais požiūriais net geriau. Dau- 
guma problemų ir širdies sopulių, kurie lydi įsimylėjusius paauglius, 
mumyse paprasčiausiai išdegė. Ir nors Žinau, jog nė vienas, kuriam, 
sakykim, dar nėra penkiasdešimties, nepatikės, kad kartais Žarijos yra 
geriau nei laužas. Keista, tačiau tai yra tiesa. 

Taigi dieną aš nežiūriu televizoriaus. Kartais vaikštinėju; kartais 
skaitau; per pastarąjį mėnesį aš daugiausiai rašau šiuos memuarus, 
įsitaisęs tarp soliariumo gėlių. Manau, šiame kambaryje yra daugiau 
deguonies, o tai padeda atšviežinti seno žmogaus atmintį. Galiu jums 
prisiekti, kad deguonis velniškai padeda Džeraldui Riverai. 

Tačiau kai negaliu užmigti, kartais aš nusėlinu į apačią ir įsijun- 
giu televizorių. “Džordžijos pušyse" nėra “namų kino“ ar kito pana- 
šaus kanalo, - spėju, jog tai būtų per didelė prabanga mūsų poilsio 
centrui, - tačiau mes matome pagrindines kabelinės televizijos pro- 
gramas, o tai reiškia, kad matome “Amerikos filmų“ kanalą. Tai ka- 
nalas (sakau tai dėl viso pikto tiems, kurie neturi kabelinės televizi- 
j0s), per kurį dažniausiai rodomi nespalvoti filmai, ir juose nė viena 
moteris nenusirengia. Tai guodžia tokį seną pirdalių, koks esu aš. 
Gana dažnai aš nugrimzdavau į miegą ant bjaurios žalios sofos prie- 
šais televizorių, kai Frensis, pravarde Kalbantis Mulas, eilinį kartą 1š- 
traukia iš liepsnos Donaldo O'Konoro keptuvę, ar Džonas Veinas va- 
lo “Dodžą", ar Džimis Keinis ką nors apšaukia purvina Žiurke ir iš- 
sitraukia pistoletą. Kai kuriuos iš šių filmų aš buvau matęs kartu su 
savo žmona Džanise (ne tiesiog drauge, 0 geriausia drauge), ir jie 
mane ramina. Aktorių dėvimi rūbai, tai, kaip jie vaikšto ir kalba, net- 
gi muzika - visa tai mane ramina. Manau, šie filmai man primena lai- 
kus, kai aš dar buvau pačiame jėgų žydėjime, o ne kandžių apgrauž- 
ta relikvija, irstanti senukų namuose, kur dauguma gyventojų nešio- 
ja vystyklus ir gumines kelnes. 

Tačiau tai, ką pamačiau šį rytą, manęs nepaguodė. Toli gražu. 

Kartais Eleina kartu su manimi žiūri “Amerikos filmų“ kanalą - 
vadinamąją ankstyvųjų paukščių rytinę programą, kuri prasideda 
ketvirtą valandą ryto - ji man beveik nieko apie tai nesako, tačiau aš 
žinau, Jog ją siaubingai kamuoja artritas, o vaistai, kuriuos duoda gy- 
dytojai, jau nebepadeda. | 

Kai ji atėjo šį rytą, su savo baltu frotiniu chalatu įslinkdama tarsi 
vaiduoklis, surado mane sėdintį ant didelės sofos, palinkusį virš men- 
kų pagaliukų, kurie kažkada buvo kojos, nusitvėrusį už kelių ir mė- 
ginantį nuraminti drebulį, blaškantį mane, kaip galinga vėtra blaško 
medį. Jaučiau šaltį visame kūne, išskyrus kirkšnis, kurios, atrodo, su- 
degė kartu su šlapimtakių uždegimo šmėkla, taip stipriai kamavusia 
mane 1932-ųjų rudenį - Džono Kofio, Persio Vetmoro ir Misterio 
Džinglo, dresuoto peliuko, rudenį. 

Tai taip pat buvo ir Viljamo Vartono ruduo. 

- Polai, - sušuko Eleina ir atskubėjo, kiek jai leido surūdijusios 
vinys ir sugrūstas stiklas, įstrigęs klubuose. - Polai, kas nutiko? 

- Tuoj praeis, - atsakiau, tačiau mano žodžiai nuskambėjo nela- 
bai įtikinamai - jie trukčiojo, buvo ištarti pro kalenančius dantis. - 
Tiesiog duok man minutę kitą, ir viskas praeis. 

Ji atsisėdo šalia manęs ir ranka apkabino pečius. 

- Žinoma, - atsakė Eleina, - tačiau kas nutiko? Dėl Dievo meilės, 
Polai, atrodai taip, tarsi būtum išvydęs vaiduoklį. 

“Taip ir yra" - pamaniau ir, kol neišvydau jos išsiplėtusių akių, 
nesuvokiau, jog ištariau balsu. 

- Ne visai, - pasakiau ir patapšnojau jai per ranką (švelniai - la- 
bai švelniai!). - Tik vieną minutę, Eleina. O, Viešpatie! 

- Ar jis buvo iš tų laikų, kai tu dirbai kalėjimo prižiūrėtoju? - pa- 
klausė ji. - Iš tų laikų, apie kuriuos rašei soliariume? 

Linktelėjau. 

- Aprašinėjau mūsiškį “Mirtininkų alėjos"? variantą... 

- Žinau... 

- Tik mes ją vadinome Žaliąja mylia. Dėl linoleumo ant grindų. 
1932-ųjų rudenį mums atsiuntė tą vaikiną, - tą pamišėlį, - vardu Vil- 
jamas Vartonas. Jam patiko save vadinti Vaikinuku Biliu, tai netgi 
buvo ištatuiruota ant jo rankos. Tik vaikinukas, tačiau pavojingas. 
Net ir dabar prisimenu, ką apie jį parašė Kurtis Andersonas - tomis 
dienomis jis buvo kalėjimo viršininko pavaduotojas. “Yra paklaiku- 
siai pašėlęs ir tuo didžiuojasi. Vartonas yra devyniolikos metų am- 
žiaus ir į nieką nekreipia dėmesio. '* Paskutiniuosius žodžius Kurtis 
buvo pabraukęs. 

Ranka, kuri buvo apkabinusi mano pečius, dabar ėmė trinti kak- 
lą. Aš pradėjau rimti. Tuo momentu aš mylėjau Eleiną Koneli ir bū- 
čiau galėjęs išbučiuoti visą jos veidą, ką jai ir pasakiau. Galbūt man 
taip ir reikėjo padaryti. Bet kuriame amžiuje yra siaubinga būti vie- 
nišam ir išgąsdintam, tačiau, manau, blogiausiai yra tada, kai pasens- 
ti. Tačiau dar vienas dalykas slėgė mano mintis - toji sena ir vis dar 
neužbaigta istorija. 

- Kad ir kaip būtų, - pasakiau, - tu buvai teisi. Rašiau apie tai, 
kaip į mūsų korpusą atvyko Vartonas ir vos nenužudė Dyno Stento- 
no - vieno iš vaikinų, su kuriuo tuo metu dirbau. | 

- Kaip jam tai galėjo pavykti? - paklausė Eleina. 

- Niekšybė ir neapdairumas, - niūriai atsakiau. - Vartonas patei- 
kė niekšybę, o jį atvedę prižiūrėtojai - neapdairumą. Tikroji klaida 
buvo ta, kad grandinė, uždėta ant Vartono riešų, buvo truputėlį per 1l- 
ga. Kai Dynas atrakino E korpuso duris, Vartonas stovėjo jam už nu- 
nas buvo teisus - Laukinis Bilis tiesiog nekreipė į tokius dalykus dė- 
mesio. Jis permetė grandinę per Dyno galvą ir ėmė jį smaugti. 

Eleina nusipurtė. 

- Pradėjau apie tai galvoti ir nepajėgiau užmigti, tad atėjau čia. 
Įsijungiau “Amerikos filmų“ kanalą, tikėdamasis, jog galbūt tu irgi 
ateisi, ir įvyks mūsų mažas pasimatymas... 

Eleina nusijuokė ir pabučiavo man į kaktą tiesiai virš antakio. 
Mane visą nudiegdavo, kai tai darydavo Džanisė, 1r nudiegė vėl, kai 
tą ankstyvą rytą mane pabučiavo Eleina. Manau, jog yra dalykų, ku- 
rie niekada nesikeičia. 

- ... Ir pamačiau šį nespalvotą penktojo dešimtmečio gamybos fil- 
mą apie gangsterius. Jis vadinasi “Mirties bučinys". 

Jaučiau, kaip mane vėl pradeda krėsti drebulys, ir pasistengiau jį 
nuslopinti. 

- Jame vaidina Ričardas Vidmarkas, - pasakiau. Manau, tai buvo 
j0 pirmas didelis vaidmuo. Niekada su Džanise nebuvome nuėję pa- 
sižiūrėti šio filmo, - paprastai mes praleisdavome filmus apie polici- 
ninkus ir vagis, - tačiau prisimenu, jog kažkur skaičiau, kad Vidmar- 
kas velniškai gerai suvaidino niekšą. Jam tai iš tiesų pavyko. Filme 
Vidmarkas yra išblyškęs... atrodo, jog jis ne vaikšto, o sklando... 
žmones vadina “išsišokėliais"... kalba apie išdavikus... o, kaip jis ne- 
kenčia išdavikų... i 

Nepaisant didžiulių pastangų, vėl ėmiau drebėti. Tiesiog nepajė- 
giau susivaldyti. 

- Šviesūs plaukai, - sušnibždėjau. - Glotnūs šviesūs plaukai. Žiū- 
rėjau iki tos vietos, kur jis nustumia žemyn laiptais vežimėlyje sėdin- 
čią senutę, po to išjungiau televizorių. 

- Jis tau priminė Vartoną? 

- Tai buvo Vartonas, - atsakiau. - Kaip gyvas. 

- Polai, - pradėjo Eleina ir nutilo. 

Ji pažvelgė į išblėsus; televizoriaus ekraną (ant televizoriaus sto- 
vintis kabelinės televizijos blokelis tebebuvo įjungtas, ir jame švietė 
skaičius “10* - “Amerikos filmų“ kanalo numeris), po to į mane. 

- Ką? - paklausiau. - Ką, Eleina? 

O pats pagalvojau: “Ji tuojau man pasakys, jog privalau liautis 
apie tai rašęs. Kad privalau suplėšyti iki šiol parašytus puslapius ir 
viską baigti.“ 

Tačiau Eleina atsakė: 

- Stenkis, kad tai nesukliudytų tau rašyti. 

Nustebęs spoksojau į ją. 

- Užsičiaupk, Polai. Prarysi musę. 

- Atleisk. Tiesiog... tiek to... 

- Tu manei, aš tau patarsiu priešingai, ar ne? 

- Taip. 

Ji savo rankomis suėmė manąsias (švelniai, labai švelniai - savo 
ilgais gražiais pirštais ir iškreiptais bjauriais sąnariais) ir pasilenkė į 
priekį, nukreipdama į mano žydras akis savo rusvas, kurių kairioji 
buvo šiek tiek aptraukta kataraktos sukeltos miglos. 

- Aš galbūt esu per sena ir per trapi, kad gyvenčiau, - tarė ji, - ta- 
čiau nesu tokia sena, kad nepajėgčiau mąstyti. Ką mūsų metuose reiš- 
kia kelios bemiegės naktys? Arba ką reiškia per televizorių išvysti 
vaiduoklį? Negi nori pasakyti, jog tai vienintelis vaiduoklis, kurį tau 
yra tekę regėti? 

Pagalvojau apie kalėjimo viršininką Murą ir Herį Tervilidžerį, ir 
Brutą Hauvelą; prisiminiau motiną ir Džanisę, savo žmoną, kuri mi- 
rė Alabamoje. Teisybė, pakankamai nusimaniau apie vaiduoklius. 

- Ne, - atsakiau. - Tai nebuvo pirmas vaiduoklis, kurį man teko 
regėti. Tačiau, Eleina, - /ai buvo šokas. Nes tai buvo jis. 

Ji vėl mane pabučiavo, po to pakilo, krūptelėdama iš skausmo ir 
suspausdama rankomis savo šlaunis, tarsi bijotų, kad šlaunys gali iš 
tiesų išsiveržti pro odą, jei ji nebus pakankamai atsargi. 

- Manau, aš persigalvojau dėl televizijos, - pasakė. - Turiu dar 
vieną tabletę, kurią laikiau juodai dienai... ar nakčiai. Išgersiu ją ir 
vėl atsigulsiu į lovą. Gal ir tu padarytum tą patį? 

- Taip, - atsakiau. - Ko gero, reikėtų. , 

Vieną akimirką netgi pagalvojau, ar nepasiūlius jai nueiti į lovą 
kartu, tačiau išvydau jos akyse buką skausmą ir persigalvojau. Nes 
ji galbūt būtų atsakiusi “taip" ir tai padariusi tik dėl manęs. Nieko 
gero. | 

Mes kartu išėjome iš televizoriaus kambario (nesuteiksiu jam 
garbės kitaip pavadindamas net ironijos dėlei), ir aš stengiausi prisi- 
taikyti prie jos žingsnių, kurie buvo lėti ir skausmingai atsargūs. Pa- 
statai skendėjo tyloje, tik už kažkurių durų girdėjosi blogo sapno ap- 
1mto Žmogaus dejavimas. 

- Kaip manai, ar pajėgsi užmigti? - paklausė ji. 

- Manau, kad taip, - atsakiau, tačiau, suprantama, nepajėgiau. 

Gaulėjau savo lovoje, kol patekėjo saulė, ir galvojau apie “Mirties 
"bučinį". Prieš akis iškildavo beprotiškai besikvatojantis Ričardas 
Vidmarkas, pririšantis senutę prie vežimėlio ir po to nustumiantis ją 
žemyn laiptais - “Taip mes elgiamės su išdavikais", - pasakė jis se- 
nutei, 0 po to jo veidas susiliedavo su Viljamo Vartono veidu, koks 
jis atrodė, kai Vartonas atvyko į E korpusą ir Žaliąją mylią. Vartonas 
kikeno kaip Vidmarkas, po to šaukė: “Čia tai bent šventė! Ar ne?" 
Nesivarginau nueiti papusryčiauti, tik ne po tokių išgyvenimų; tie- 
siog nuėjau į soliariumą ir pradėjau rašyti. 

Vaiduokliai? Taip. 

Aš Žinau viską apie vaiduoklius. 


- Ohoho, berniukai!- juokėsi Vartonas. - Čia tai bent šventė! Ar 
ne? 

Vis dar tebeklykaudamas ir tebesijuokdamas, Vartonas vėl ėmė 
savo grandine smaugti Dyną. Kodėl gi ne? Vartonas žinojo tai, ką Ži- 
nojo Dynas ir Heris, ir mano draugas Brutas Hauvelas - mes galime 
tiktai vieną kartą iškepti pasmerktąjį. 

- Trenk jam! - šaukė Heris Tervilidžeris. Jis buvo susikibęs su 
Vartonu, mėgino sustabdyti nelaimę, kol ji dar buvo vos tik prasidė- 
jusi, tačiau Vartonas nubloškė jį į šalį, ir Heris dabar bandė atsistoti 
ant kojų. - Persi, trenk jam! 

Tačiau Persis stovėjo, laikydamas rankoje kietmedžio lazdą, 1š- 
plėstomis kaip sriubos lėkštės akimis. Jis be galo mylėjo tą savo pra- 
keiktą lazdą, ir, jūs pasakytumėte, dabar pasitaikė proga, apie kurią 
jis svajojo nuo pat to momento, kai atvyko į Kould Mauntino kalėji- 

mą... tačiau kai ši proga pasitaikė, Persis buvo per daug išsigandęs, 
kad ja pasinaudotų. tai buvo ne koks persigandęs mažas prancūzas, 
toks kaip Delakrua, ar juodaodis milžinas, toks kaip Džonas Kofis, 
kurio siela tikriausiai buvo atsiskyrusi nuo kūno - tai buvo besiran- 
gantis velnias. 

Išėjau iš Vartono kameros, numesdamas savo lentelę su prisega- 
mais popieriaus lapais ir išsitraukdamas 38-0 kalibro pistoletą. Antrą 
kartą tą dieną pamiršau, kad mano vidurius degina infekcija. Nė kiek 
neabejojau kitų žodžiais, kad Vartono veidas buvo bereikšmis, o 
žvilgsnis bukas, tačiau aš išvydau kitokį Vartoną. Aš išvydau žvėries 
veidą... ne protingo žvėries, bet apimto gudrumo... ir klastos... 1r 
džiaugsmo. Taip. Jis darė tai, kam buvo sutvertas. Vieta ir aplinky- 
bės neturėjo jokios reikšmės. Taip pat išvydau paraudusį ir išsipūtu- 
sį Dyno Stentono veidą. Gyvybė jį apleidinėjo mano akyse. Vartonas 
pamatė mano ginklą ir atsuko į jį Dyną, kad aš negalėčiau kliudyti 
vieno, nekliudęs kito. Pro Dyno petį viena liepsnojanti Žydra akis 
ragino mane šauti. Antrąją Vartono akį slėpė Dyno plaukai. Tarp jų 
pamačiau neryžtingai stovintį Persį su pusiau iškelta lazda. Ir tada, 
užstodamas visą tarpdurį į kalėjimo kiemą, žmogiškuoju pavidalu pa- 
sirodė stebuklas: Brutas Hauvelas. Jie baigė pernešti paskutiniuosius 
ligoninės įrenginius, ir Brutas užsuko paklausti, ar kas norės kavos. 

Brutas nė akimirką nesudvejojęs puolė veikti - nustūmė Persį į 
šalį, trenkdamas jį į sieną tokia jėga, kad galėjo išbyrėti dantys, išsi- 
traukė iš kilpos savo lazdą ir iš visų Jėgų masyvia dešine ranka tvojo 
Vartonui per pakaušį. Pasigirdo duslus smūgis, - tarsi po Vartono 
kiaušu nebūtų smegenų, - ir grandinė palei Dyno kaklą galiausiai at- 
sipalaidavo. Vartonas susmuko it maišas, o Dynas nušliaužė į šalį, 
sausai kosėdamas ir viena ranka laikydamasis už gerklės. Jo akys bu- 
vo išvirtusios. 

Aš priklaupiau prie jo, tačiau Dynas energingai papurtė galvą. 

- Gerai, - sušvokštė jis. - Pasirūpink... juo! - Dynas mostelėjo 
Vartono pusėn. - Užrakink! Kamerą! 

Nemaniau, kad Vartonui prireiks kameros po tokio stipraus Bru- 
taliojo smūgio; pamaniau, jam reikės karsto. Tačiau nieko panašaus. 
Vartonas buvo be sąmonės, bet toli gražu ne miręs. Jis tysojo ant šo- 
no, viena ranka buvo atmesta, jos pirštų galiukai lietė Žaliosios my- 
lios linoleumą, akys buvo užmerktos, jis kvėpavo lėtai, bet ritmingai. 
Jo veide netgi švietė rami šypsenėlė, tarsi Vartonas būtų užmigęs, 
klausydamasis savo mėgiamos lopšinės. Mažytė raudona kraujo 

srovelė prasismelkė pro jo plaukus ir sutepė naujųjų kalėjimo marš- 
kinių apykaklę. Tai buvo viskas. 

- Persi! - šūktelėjau. - Padėk man. 

Tačiau Persis nė nekrustelėjo, tik stovėjo atsirėmęs į sieną, spok- 
sodamas išplėstomis, nustebusiomis akimis. Nemanau, jog tuo metu 
jis suvokė, kur esąs. 

- Persi, po velnių, čiupk jį! 

Tada Persis sukrutėjo, ir Heris jam padėjo. Mes visi trys nuvilko- 
me į kamerą netekusį sąmonės misterį Vartoną, o Brutalusis tuo tar- 
pu padėjo Dynui atsistoti ir laikė jį apkabinęs švelniai lyg motina, kol 
Dynas susirietęs kosčiojo, traukdamas į plaučius orą. 

Mūsų naujasis sunkus vaikas neprabudo beveik tris valandas. Ta- 
čiau kai atsigavo, nesimatė jokių Brutaliojo pašėlusio smūgio ženklų. 
Vieną akimirką jis gulėjo ant savo gulto, nereaguodamas į aplinkinį 
pasaulį. Kitą akimirką jau stovėjo palei grotas - jo judesiai buvo ty- 
lūs kaip katės - ir stebėjo mane, sėdintį prie budinčiojo rašomojo sta- 
lo ir rašantį raportą apie incidentą. Kai pagaliau pajutau kažką mane 
stebint ir pakėliau akis, išvydau Vartoną, rodantį juoduojančius, išge- 
dusius dantis, tarp kurių jau matėsi keli tarpai. Jį išvydęs, norėjau pa- 
šokti. Pasistengiau šito neparodyti, tačiau manau, Vartonas tai su- 
prato. 
- Ei, pataikūne! - šūktelėjo Vartonas. - Kitą kartą papulsi tu. Ir aš 
nepadarysiu klaidos. 

- Sveikas, Vartonai, - pasakiau kiek galėdamas ramesniu balsu. - 
Susiklosčius tokioms aplinkybėms, manau, galiu praleisti pasveikini- 
mo kalbą, kaip manai? 

Jo šypsena tik truputėlį prigeso. Vartonas nesitikėjo tokio atsaky- 
mo, ir tikriausiai esant kitokioms aplinkybėms aš taip pat būčiau at- 
sakęs kitaip. Tačiau, kol Vartonas buvo be.sąmonės, kažkas įvyko. 
Tai, spėju, ir bus vienas iš pagrindinių dalykų, apie kuriuos jums no- 
rėjau papasakoti, keliaudamas per visus šiuos puslapius. O dabar pa- 

Kai baigėsi sąmyšis, Persis visą laiką buvo užsičiaupęs, išskyrus 
vieną kartą, kai aprėkė Delakrua. Tai greičiausiai buvo šoko pasek- 
mė, o ne mėginimas būti taktiškam, - mano nuomone, Persis nusima- 
no apie taktą tiek pat, kiek aš apie tolimiausio Afrikos užkampio gen- 
čių papročius, - tačiau vis tiek tai buvo pašėlusiai gerai. Jei Persis bū- 

tų pradėjęs verkšlenti, kad Brutalusis trenkė jį į sieną, arba klausinė- 
ti, kodėl niekas jam nepasakė, kad kartais į E korpusą patenka tokie 
šlykštūs tipai kaip Laukinis Bilis Vartonas, manau, mes būtume jį už- 
mušę. Tada mes visai kitame vaidmenyje būtume pasivaikščioję po 
Žaliąją mylią. Kai pagalvoju, tai - gana juokinga mintis. Neišnaudo- 
jau galimybės padaryti taip, kaip Džeimsas Keinis filme “Baltasis 
karštis“. 

Kad ir kaip būtų, vos įsitikinome, jog Dynas kvėpuos ir neapalps 
vietoje, Heris ir Brutalusis nulydėjo jį ligoninėn. Delakrua, kuris per 
visas muštynes buvo tylus kaip žemė (jam daugelį kartų buvo tekę 
pabuvoti kalėjimuose tr jis žinojo, kada yra išmintinga laikyti savo 
srėbynę užčiauptą ir kada yra sąlygiškai saugu ją vėl praverti), pra- 
dėjo garsiai laidyti gerklę koridoriuje, kai Heris su Brutaliuoju išly- 
dėjo Dyną. Delakrua norėjo Žinoti, kas nutiko. Galėjai pamanyti, jog 
buvo pažeistos jo konstitucinės teisės. 

- Nutilk tu, mažas pedike! - užriko ant jo Persis. 

Jis buvo toks įsiutęs, kad ant jo kaklo iššoko venos. Uždėjau del- 
ną ant jo rankos ir pajutau, kaip ji virpa po marškiniais. Žinoma, Per- 
sis iš dalies virpėjo todėl, kad dar nebuvo praėjęs išgąstis (kartkar- 
tėmis turėdavau sau vis priminti, jog Persiui tik dvidešimt vieneri, ne 
ką daugiau nei Vartonui), tačiau, manau, labiausiai todėl, kad buvo 
įsiutęs. Jis nekentė Delakrua, nežinau kodėl, bet nekentė. 

- Eik ir pasižiūrėk, ar dar tebėra kalėjimo viršininkas Muras, - 
paliepiau Persiui. - Ir jeigu yra, žodžiu jam išsamiai papasakok vis- 
ką, kas čia nutiko. Pasakyk, kad jei pajėgsiu, rytoj ant jo rašomojo 
stalo padėsiu rašytinį raportą. 

Gavęs tokį įpareigojimą, Persis net pasipūtė, trumpam aš su 
siaubu pagalvojau, kad jis gali atiduoti pagarbą. 

- Taip, sere, būtinai. 

- Pradėk nuo to, jog padėtis E korpuse yra normali. Čia ne apsa- 
kymas, ir kalėjimo viršininkas visai nesižavės, jei ištęsi savo prane- 
šimą, siekdamas įtampos kulminacijos. | 

- Aš taip nedarysiu. 

- Gerai. Eik. 

Jis žengė durų link, po to vėl sugrįžo. Dėl vieno gali visada pa- 
sitikėti Persiu - jis viską padarys atvirkščiai. Aš desperatiškai norė- 
jau, kad jis išeitų, degė mano kirkšnys, o Persis nerodė jokio noro pa- 
sišalinti. 

- Ar tu nesergi, Polai? - paklausė jis. - Gal sukarščiavai? O gal 
apėmė gripas? Tavo veidas išpiltas prakaito. 

- Gal man kas ir užėjo, tačiau jaučiuosi gerai, - atsakiau. - Eik, 
Persi, papasakok kalėjimo viršininkui. 

Jis linktelėjo ir išėjo. Ačiū Kristui kad ir už nedidelę malonę. Kai 
tik užsidarė durys, puoliau į savo kabinetą. Paliktas nesutvarkytas 
budinčiojo rašomasis stalas prieštaravo mano principams, tačiau man 
dabar ne tai rūpėjo. Priepuolis buvo aštrus - toks pat kaip anksti ryte. 

Suspėjau nusigauti į nedidelį tualetą, esantį už mano rašomojo 

„Stalo, ir išsitraukti savo daiktą iš kelnių anksčiau nei pliūptelėjo šla- 
pimas, tačiau nedaug trūko, kad būčiau privaręs į kelnes. Viena ran- 
ka turėjau užspausti burną, kad nuslopinčiau riksmą, kai pradėjau 
šlapintis, o kita aklai sugriebiau kriauklės kraštą. Čia nebuvo taip pat 
kaip namie, kur galėjau parkristi ant kelių ir palei malkų krūvą pri- 
leisti balą šlapimo; jei čia būčiau parkritęs ant kelių, šlapimas būtų 1š- 
sidriekęs ant grindų. 

Sugebėjau išsilaikyti ant kojų ir nepradėti šaukti, tačiau nedaug 
trūko, kad būtų įvykę 1r viena, ir kita. Jaučiausi taip, lyg į mano šla- 
pimą būtų pridėta smulkių stiklo šukių. Iš tualeto sklido nemalonus, 
dumblinas kvapas, ir aš pamačiau kažką balta - spėju, jog tai buvo 
pūkai - plaukiojant vandens paviršiuje. 

Nusikabinau nuo pakabos rankšluostį ir nusišluosčiau veidą. 
Taip, aš prakaitavau - tiesiog Žžliaugiau prakaitu. Pažvelgiau į metali- 
nį veidrodį ir pamačiau į mane žiūrint vyriškį įraudusiu veidu, apim- 
tą karštinės. Trisdešimt devyni? Keturiasdešimt laipsnių? Gal geriau 
nežinoti. Pakabinau rankšluostį ant strypo, nuleidau tualete vandenį 
ir iš lėto per kabinetą nuėjau prie durų, vedančių kamerų link. Bijo- 
jau, kad ateis Bilas Dodžas ar dar kas nors ir pamatys, jog trys kali- 
gulėjo ant savo gulto vis dar be sąmonės, Delakrua nutilo, ir aš stai- 
ga suvokiau, jog Džonas Kofis per visą tą laiką neišleido jokio gar- 
so. Net necyptelėjo. Tai kėlė nerimą. 

Nuėjau į Mylią ir pažvelgiau į Kofio kamerą, pusiau tikėdamasis 
pamatyti, jog jis nusižudė vienu iš dviejų galimų būdų mirtininkų 
alėjoje - arba pasikorė savo kelnėmis, arba perkando sau venas. Ko- 
fis paprasčiausiai sėdėjo savo gulto gale, susidėjęs ant kelių rankas. 
Šis didžiausias, kokį man yra tekę matyti, vyras žvelgė į mane keis- 
tomis drėgnomis akimis. 

- Kapitone? - ištarė jis. 

- Kas nutiko, milžine? 

- Man reikia jus pamatyti. 

- Argi tu dabar nežiūri į mane, Džonai Kofi? 

Jis nieko neatsakė, tik toliau apžiūrinėjo mane tuo keistu ašarotu 
žvilgsniu. Aš atsidusau. 

- Už sekundės, milžine. 

Pažvelgiau į Delakrua, kuris stovėjo prie savo kameros grotų. 
Misteris Džinglas, jo numylėtinis peliukas (Delakrmua jums pasakytų, 
j0g jis išmokė Misterį Džinglą daryti visokius triukus, tačiau mes, 
dirbantys Žaliojoje mylioje, laikėmės beveik vieningos nuomonės, 
kad Misteris Džinglas šito išmoko pats) be paliovos šokinėjo nuo 
vienos Delo ištiestos rankos ant kitos - kaip akrobatas, šokinėjantis 
nuo platformos ant platformos, iškeltos aukštai arenos viduryje. Pe- 
liuko akys buvo išplėstos, ausys prigludusios prie glotnios rudos kau- 
kolės. Nė kiek neabejojau, kad peliukas reaguoja į Delakrua nerimą. 
Kol juos stebėjau, peliukas Delakrua kelnių klešne nusileido ant grin- 
dų ir nubėgo per kamerą ten, kur palei sieną gulėjo ryškiai išdažyta 
špūlė. Jis atstūmė špūlę iki Delakrua kojų 1r nekantrmai pažvelgė į vir- 
šų, tačiau mažasis keidžanas nekreipė jokio dėmesio į savo draugą, 
bent jau tuomkart. 

- Kas nutiko, bose? - paklausė Delakrua. - Ką sužeidė? 

- Nieko, - atsakiau. - Mūsų naujas berniukas atvyko kaip liūtas, 
tačiau dabar guli ramus kaip ėriukas. Viskas gerai, kas gerai baigiasi. 

- Tai dar nesibaigė, - atšovė Delakrua, pažvelgdamas per Mylią į 
kamerą, kurioje buvo pasodintas Vartonas. - L'homme mauvais, c'est 
vrai!* 

- Ką gi, - atsakiau. - Nepasiduok jam, Delai. Niekas nesiruošia 
versti tave šokinėti kieme su juo per virvutę. 

Už nugaros išgirdau girgždesį, kai Kofis pakilo nuo savo gulto. 

- Bose Edžkoumai, - pakartojo jis. Šį kartą jo balse nuskambėjo 
nekantrumo gaidelė. - Man reikia su jumis pasikalbėti! 

Atsisukau į jį galvodamas: “Gerai, jokių problemų. Kalbėtis yra 
mano darbas“. Visą tą laiką bandžiau nesudrebėti, nes nuo karščio 
ėmė krėsti šaltis, kaip kartais būna. Karšta buvo tik kirkšnyse, kurias, 
atrodė, kažkas prapjovė, prigrūdo karštų anglių ir vėl užsiuvo. 

- Tai kalbėk, Džonai Kofi, - pasakiau, stengdamasis, kad balsas 
skambėtų lengvai ir ramiai. Pirmą kartą nuo to laiko, kai Kofis pate- 
ko į E korpusą, jis atrodė taip, tarsi būtų tikras, iš tiesų būtų su mu- 
mis. Ašaros liovėsi tekėjusios iš jo akių kampučių, bent jau tuomkart, 
ir supratau, jog jis suvokia, į ką Žiūri - į poną Polą Edžkoumą, E kor- 


* Blogas Žmogus, tas tiesa (pranc.). 

grįžti ir atšaukti tą siaubingą dalyką, kurį padarė. 

- Ne, - tarė jis. - Jūs privalote įeiti čia. 

- Tu puikiai Žinai, jog negaliu to padaryti, - atsakiau, vis dar 
stengdamasis kalbėti nerūpestingu tonu, - bent jau ne šią minutę. Da- 
bar aš čia vienas, o tu esi už mane kokia pusantros tonos sunkesnis. 
Šią popietę jau turėjome peštynes, ir to pakaks. Tad mes tiesiog pa- 
sišnekučiuosime per grotas, jei tau tas pats, ir... 

- Prašau! 

Kofis buvo taip tvirtai suspaudęs grotas, kad jo krumpliai pablyš- 
ko, o nagai pabalo. Iš sielvarto jo veidas ištįso, o akys nuo kažkokio 
poreikio, kurio aš nepajėgiau suprasti, pasidarė aštrios. Prisimenu, 
kaip tuo metu pagalvojau, kad galbūt suprasčiau, jei taip nesirgčiau, 
ir tai suprasdamas galėčiau padėti Kofiui. Kai žinai, ko Žmogui rei- 
kia, dažniausiai pradedi jį suprasti. 

- Prašau, bose Edžkoumai! Jūs privalote įeiti vidun! 

“Tai kvailiausias dalykas, kokį man yra tekę girdėti", - pagalvo- 
jau ir po to supratau dar kvailesnį dalyką: aš ketinau tai padaryti. At- 
sisegiau nuo diržo raktus ir naršiau tarp jų, ieškodamas tų, kuriais ga- 
lėsiu atrakinti Džono Kofio kamerą. Net tada, kai aš jaučiausi puikiai, 
Kofis galėjo mane pastverti ir sulaužyti į savo kelį kaip balaną, tačiau 
šiandien aš nesijaučiau puikiai. Ir vis tiek ketinau tai padaryti. Vie- 
nui vienas ir nepraslinkus nė pusvalandžiui po to, kai vaizdžiai buvo 
pademonstruota, kur gali nuvesti kvailumas ir aplaidumas turint rei- 
kalą su myriop pasmerktais Žmogžudžiais, aš rengiuosi atidaryti šio 
juodaodžio milžino kamerą, įeiti vidun ir atsisėsti kartu su juo. Jei tai 
paaiškėtų, aš tikriausiai prarasčiau darbą, net jei Kofis 1r nieko nei1š- 
krėstų, tačiau vis tiek aš ketinau tai padaryti. 

“Sustok, - pasakiau sau, - sustok tuojau pat, Polai''. Tačiau aš ne- 
sustojau. Vienu raktu atrakinau viršutinę spyną, kitu - apatinę ir po 
to atitraukiau duris. 

- Žinote, bose, tai galbūt ne pati geriausia mintis, - perspėjo De- 
lakrua tokiu nervingu ir perdėtai atsargiu balsu, kad kitoms aplinky- 
bėms aš būčiau nusikvatojęs. 

- Rūpinkis savo reikalais, o aš pasirūpinsiu savaisiais, - atsakiau 
neatsisukdamas. 

Mano akys buvo prikaustytos prie Džono Kofio akių ir prikaus- 
tytos taip stipriai, lyg būtų prikaltos vinimis. Jaučiausi tarsi užhipno- 
tizuotas. Man pačiam mano balsas skambėjo tarsi atsikartojantis ai- 


120 


du iš kažkokio ilgo slėnio. Po velnių, gal aš ir buvau užhipnotizuo- 
tas. 

- Jūs tiesiog čia atsigulsite ir pailsėsite. 

- Viešpatie, čia tikras beprotnamis, - ištarė Delakrua virpančiu 
balsu. - Misteri Džinglai, aš jau beveik noriu, kad jie mane paspirgin- 
tų ir viskas baigtųsi. 

Įžengiau į Kofio kamerą. Jis pasitraukė į šalį ir praleido mane. 
Kai Kofis atatupstas atsitraukė iki savo gulto, - jis stuktelėjo jam į 
blauzdas, toks aukštas buvo Kofis, - ant jo atsisėdo. Nė akimirkai ne- 
nuleisdamas nuo manęs akių, Kofis paplekšnojo čiužinį šalia savęs. 
Aš atsisėdau greta, ir Kofis apkabino mane per pečius, tarsi mes bū- 
tume buvę kine ir aš būčiau jo mergina. 

- Ko tu nori, Džonai Kofi? - paklausiau, vis tebežiūrėdamas jam 
į akis - tas liūdnas, ramias akis. 

- Tiesiog padėti, - atsakė jis. 

Kofis atsiduso kaip žmogus, kurio laukia nelabai malonus dar- 
bas, po to uždėjo savo ranką ant mano tarpušakio, ant to kauliuko, 
kuris yra maždaug per pėdą žemiau bambos. 

- Ei! - šūktelėjau. - Nuimk savo prakeiktą ranką... 

Ir tada mane pervėrė smūgis, kažkas be skausmo persmelkė ma- 
ne kiaurai. Kažkokia jėga privertė mane mėšlungiškai sutrūkčioti ant 
gulto ir išriesti nugarą, privertė prisiminti senąjį Tu, kai jis šaukė: 
“Aš kepu, aš kepu, aš esu iškeptas kalakutas!" Nejaučiau nei karščio, 
nei ko nors panašaus į elektros srovę, tačiau akimirksniu išnyko vi- 
sos spalvos, tarsi kažkokia jėga būtų suspaudusi pasaulį ir privertusi 
jį prakaituoti. Mačiau kiekvieną Džono Kofio veido porą ir kiekvie- 
ną kraujo gyslelę jo paklaikusiose akyse, mačiau mažytį gyjantį įbrė- 
žimą jo smakre. Suvokiau, jog pirštais graibau orą ir kojomis trypiu 
į Kofio kameros grindis. 

Po to viskas praėjo. Taip pat ir mano šlapimtakių uždegimas. Iš 
mano kirkšnių dingo ir šiluma, 1r pulsuojantis skausmas, o iš galvos 
dingo karštis. Dar jaučiau prakaitą, išsisunkusį pro mano odą, užuo- 
džiau jį, tačiau viskas jau buvo baigta. 

- Kas ten dedasi? - šaižiai suriko Delakrua. 

Jo balsas dar aidėjo iš toli, tačiau kai Džonas Kofis pasilenkė ir 
daugiau nebežiūrėjo man į akis, mažojo keidžano balsas nuskambė- 
j0 aiškiai. Atrodė, lyg kas iš mano ausų būtų ištraukęs vatos gumu- 
lėlius ar išėmęs kamščius, kurie naudojami šaudyklose. 

- Ką jis jums daro? 

Nieko neatsakiau. Kofis buvo palinkęs į priekį, jo veidą tampė 
grimasos, ir kažkas buvo susitvenkęs gerklėje. Jo akys taip pat buvo 
išsprogusios. Kofis priminė žmogų, kuriam gerklėje įstrigo viščiuko 
kaulas. | 

- Džonai! - šūktelėjau. Paplekšnojau jam per nugarą; nieko geres- 
nio negalėjau sugalvoti. - Džonai, kas nutiko? 

Jis truktelėjo mano ranką, po to bjauriai, dusliai nusiriaugėjo. Jo 
burna atsivėrė taip, kaip kartais arkliai praveria savo burną, kad pa- 
rodytų dantis - nenoriai, atvėpusiomis nuo dantų lūpomis, tarsi despe- 
ratiškai šaipytųs1. Tada prasiskyrė ir jo dantys, ir Džonas iškvėpė de- 
besį mažų juodų vabzdžių, panašių į mašalus. Jie įnirtingai pasisuka- 
liojo tarp Džono kelių, pasidarė balti ir išnyko. 

Staiga mane apėmė silpnumas per juosmenį. Tarsi pilvo raume- 
nys būtų išskydę. Susmukau palei akmeninę Kofio kameros sieną. 
Prisimenu, jog šaukiausi mūsų išgelbėtojo, - Kristau, Kristau, Kris- 
tau, - prisimenu, kad galvojau, jog nuo karščio pradėjau kliedėti. 
Daugiau nieko neprisimenu. 

Pa to suvokiau, jog Delakrua šaukiasi pagalbos, jis norėjo pra- 
nešti pasauliui, kad Džonas Kofis žudo mane, ir darė tai negailėda- 
mas plaučių. Taip, Kofis buvo palinkęs virš manęs, bet tik norėda- 
mas įsitikinti, kad man nieko bloga neatsitiko. 

- Nutilk, Delai, - pasakiau ir atsistojau. 

Laukiau, kad skausmas persmelks mano vidurius, tačiau taip ne- 
įvyko. Jaučiausi geriau. Iš tiesų. Kurį laiką jaučiau svaigulį, kuris 
praėjo, dar nespėjus nusitverti Kofio kameros durų grotų, kad išlai- 
kyčiau pusiausvyrą. 

- Jaučiuosi visiškai puikiai. 

- Išeikite iš ten, - paliepė Delakrua tarsi nervinga sena moteris, 
liepianti vaikui išlipti iš obels. - Jums negalima būti ten viduje, kai 
korpuse daugiau nieko nėra. 

Pažvelgiau į Džoną Kofį, kuris sėdėjo ant gulto, susidėjęs savo 
milžiniškas rankas ant medžių kamienus primenančių kelių. Džonas 
Kofis taip pat pažvelgė į mane. Jis turėjo truputėlį kilstelėti galvą, bet 
nedaug. 

- Ką tu padarei, milžine? - paklausiau tyliai. - Ką tu man pada- 
rei? 

- Padėjau, - atsakė jis. - Aš juk sutaisiau, ar ne? 

- Manau, kad taip, - tačiau kokiu būdu? Kaip tu man padėjai? 

Kofis papurtė galvą - į dešinę, atgal, į vidurį. Jis nežinojo, kokiu 
būdu man padėjo (kaip mane išgydė), ir jo ramus veidas bylojo, kad 

Džonui tai rūpi ne daugiau nei žiurkės subinė - lygiai kaip ir man per 
Liepos 4-osios dviejų mylių lenktynes paskutiniųjų penkiasdešimties 
jardų bėgimo technika rūpėjo ne daugiau nei Žiurkės subinė. Norėjau 
paklausti, kaip jis suprato, kad aš sergu, tačiau užuot atsakymo, be 
abejonės, būčiau teišvydęs tą patį galvos pakratymą. Kažkur perskai- 
čiau frazę ir niekada jos nepamirštu: “Mįslė susupta į paslaptį". Toks 
buvo Džonas Kofis, ir, manau, jis galėjo miegoti naktimis tik todėl, 
kad į nieką nekreipė dėmesio. Persis jį vadino idiotu, tai buvo Žiau- 
ru, bet netoli tiesos. Mūsų didelis berniukas žinojo savo pavardę ir 
kad ji rašoma kitaip nei gėrimas, ir jam beveik niekas daugiau nerū- 
pėjo. 

Tarytum norėdamas man tai pabrėžti, Kofis dar kartą ryžtingai 
pasukinėjo galvą jam būdinga maniera, po to atsigulė ant gulto, po 
kairiuoju skruostu vietoj pagalvės pasikišęs sudėtus delnus ir atsukęs 
veidą į sieną. Jo kojos karojo išsikišusios nuo pat blauzdų pro gulto 
kraštą, tačiau tai nė kiek nevargino Kofio. Ant nugaros jo marškiniai 
buvo pakelti, ir aš pamačiau randų išvagotą odą. 

Išėjau iš kameros, užrakinau spynas, po to atsisukau į Delakrua, 
kuris stovėjo priešingoje koridoriaus pusėje rankomis apsivijęs savo 
kameros grotas ir susirūpinęs žvelgė į mane. Gal net ir su baime. 
Misteris Džinglas tupėjo jam ant peties, virpindamas savo plonyčius 
it siūleliai ūsus. 

- Ką tas juodukas jums darė? - paklausė Delakrua. - Ar tai buvo 
gris-gris?* Ar jis užleido ant jūsų gris-gris? 

Keidžanietišku akcentu ištartas Žodis gris-gris rimavosi su si-si. 

- Nesuprantu, apie ką tu kalbi, Delai. 

- Nė velnio! Pažiūrėkite į save. Visas pasikeitęs! Net vaikščiose- 
na kita, bose! 

Tikriausiai mano eisena buvo pasikeitusi. Kirkšnyse viešpatavo 
maloni ramybė, šis jausmas buvo toks puikus, jog beveik priminė 
ekstazę - kas yra kentęs aštrų skausmą, kuris po to praeina, supras, 
apie ką aš kalbu. 

- Viskas gerai, Delai, - raminau. - Džoną Kofį kankino košmaras, 
tik tiek. 

- Jis yra burtininkas. Jis skleidžia gris-gris, - aistringai atšovė 
Delakrua. Ant jo viršutinės lūpos susikaupė prakaito lašeliai. Delak- 


* Afrikos vakarų krante - apsaugos amuletas, t.p. asmuo, šio amuleto pa- 
galba turintis antgamtiškų jėgų (red. past.). 

rua beveik nieko nematė, tačiau to pakako, kad jis mirtinai išsigąstų. 
- Jis daro hoodoo.* 

- Kodėl tu taip sakai? 

Delakrua paėmė peliuką į ranką ir pakėlė jį sau prie veido. Pas- 
kui iš kišenės išsitraukė rausvą daiktą - vieną iš tų mėtinių saldainių. 
Jis ištiesė saldainį, tačiau iš pradžių peliukas nekreipė į jį dėmesio, 
tik ištempė kaklą vyriškio link ir ėmė uostyti jo kvapą, kaip Žmogus 
uosto gėlių puokštę. Siauros, mažutės tarsi tepalo lašeliai akutės už- 
simerkė vos ne ekstazėje. Delakrua pabučiavo peliuko nosį, ir peliu- 
kas leido tai daryti. Po to jis nusitvėrė pasiūlytą saldainį ir ėmė jį 
krimsti. Delakrua dar kurį laiką žiūrėjo į peliuką, po to atsisuko į ma- 
ne. Iš karto viską supratau. 

- Pelė tau pasakė, - tariau. - Ar aš teisus? 

- Oui.** 

- Kaip kad ir pašnibždėjo savo vardą. 

- Oui. Į mano ausį jį pašnibždėti. 

- Atsigulk, Delai, - pasiūliau. - Pailsėk truputėlį. Tas šnibždėji- 
mas turėjo tave išvarginti. 

Jis dar kažką pasakė - manau, kaltino mane, kad juo netikiu. De- 
lakrua vėl man skambėjo iš toli. O kai ėjau budinčiojo rašomojo sta- 
lo link, man visai neatodė, kad einu - veikiau'plaukiu, o gal net ne- 
judu, tik kameros iš abiejų pusių skrieja pro mane kaip kine. 

Pradėjau sėstis kaip normalus žmogus, tačiau pusiaukelėje mano 
keliai neišlaikė, ir aš nukritau ant melsvos pagalvės, kurią Heris prieš 
metus atnešė iš namų ir padėjo ant kėdės. Jei ten nebūtų kėdės, ma- 
nau, būčiau žnektelėjęs tiesiai ant grindų, nepraeidamas langelio 
“Pirmyn"' ir negaudamas už tai dviejų šimtų dolerių premijos.*** 

Sėdėjau nieko nejausdamas savo kirkšnyse, kur dar pieš dešimt 
minučių liepsnojo miškas. 

“Aš juk sutaisiau, ar ne?"? - pasakė Džonas Kofis, ir tai buvo tie- 
sa, jei kalbėsime apie mano kūną. Nors apie dvasios ramybę to nepa- 
sakysi. Sito Džonas Kofis nesutaisė. 

Mano žvilgsnis užkliuvo už formų krūvos po alavine pelenine, 
kurią mes laikėme rašomojo stalo kampe. “KORPUSO RAPOR- 
TAS“ buvo atspausdinta viršuje, o maždaug apie lapo vidurį buvo 
palikta tuščia vieta, pavadinta “/švardyti visus neįprastus atvejus ". 


* Nelaimė (amer. angl. ). 
** Taip (pranc.). 
*** Užuomina į “Monopolio"' žaidimą (vert. past.). 

Aš panaudosiu šią vietą, šį vakarą rašydamas raportą apie Viljamo 
Vartono spalvingą ir kupiną nuotykių atvykimą. O jei, tarkim, aš taip 
pat sugalvočiau aprašyti, kas man nutiko Džono Kofio kameroje? 
Nevalingai paėmiau pieštuką - tą patį, kurio smaigalį visada laižo 
Brutalusis - ir didžiosiomis raidėmis parašiau vieną vienintelį žodį: 
“STEBUKLAS"". 

Turėjo būti juokinga, tačiau, užuot nusišypsojęs, staiga pajutau, 
jog tuojau pravirksiu. Rankomis užsidengiau veidą, delnais užspaus- 
damas burną, kad prislopinčiau kūkčiojimą - nenorėjau vėl išgąsdin- 
ti Delo, kai jis tik ką pradėjo rimti - tačiau kūkčiojimo nebuvo. Taip 
pat ir ašarų. Po kelių akimirkų nuleidau rankas ant rašomojo stalo. 
Nežinau, ką tuo metu jaučiau, vienintelė aiški mintis mano galvoje 
buvo noras, kad niekas neužeitų į korpusą, kol šiek tiek susitvardy- 
siu. Bijojau, kad veidas mane išduos. 

Prisitraukiau arčiau “Korpuso raporto“ formą. 

Kai nusiraminsiu, parašysiu apie tai, kaip mūsų naujasis “sunkus 
vaikas“ vos nepasmaugė Dyno Stentono, tačiau dabar galiu pripais- 
tyti visokių kvailysčių. Pamaniau, jog mano rašysena bus juokinga, 
- virpanti, - tačiau ji buvo beveik tokia pati kaip visada. 

Maždaug po penkių minučių padėjau pieštuką į šalį ir nuėjau nu- 
sišvilpti į greta (nano kabineto esantį WC. Mane nelabai spaudė rei- 
kalas, tačiau pagalvojau, jog pajėgsiu ką nors išsunkti, idant patikrin- 
čiau, kas man nutiko. Kol stovėjau ir laukiau, kada pradės tekėti ma- 
no skystis, buvau tikras, kad skaudės taip pat kaip ir ryte - tartum 
leisčiau per save smulkias stiklo šukes; paaiškės, jog tai, ką man pa- 
darė Kofis, galų gale tebuvo hipnozė. 

Tačiau nepajutau jokio skausmo, o patekęs į unitazą skystis bu- 
vo skaidrus, be pūlių. Užsisegiau kelnes, patraukiau grandinę, nuleis- 
damas vandenį, sugrįžau prie budinčiojo rašomojo stalo ir vėl atsisė- 
dau. 

Žinojau, kas įvyko, manau, žinojau net tada, kai bandžiau save 
įtikinti, kad buvau užhipnotizuotas. Aš stebuklingai išgijau. Pats iš- 
gyvenau tai, dėl ko žmonės kartoja “Garbė Jėzui“, “Dievas yra galin- 
gas“. Būdamas vaikas, kuris augdamas eidavo į bet kokią baptistų ar 
sekmininkų bažnyčią, kuri tik tą mėnesį patikdavo jo motinai ar jos 
seserims, aš prisiklausiau daug istorijų apie stebuklus, užsibaigian- 
čius žodžiais “Garbė Jėzui" ar “Dievas yra galingas". Netikėjau nė 
viena iš jų, tačiau buvo daugybė žmonių, kuriais aš tikėjau. Vienas iš 
jų buvo Rojus Delfainas, gyvenęs maždaug per dvi mylias nuo mū- 
sų, kai man buvo šešeri. Delfainas kirviu nukirto savo sūnui mažąjį 

pirštą; tai buvo nelaimingas atsitikimas, berniukui netikėtai patraukus 
ranką ant pliauskos, kurią laikė ant kaladės savo tėvui galiniame kie- 
me. Rojus Delfainas pasakojo, jog tą rudenį ir Žiemą jis keliais vos 
nepratrynė kilimo, o pavasarį berniuko pirštas priaugo. Ataugo net 
nagas. Patikėjau Rojaus Delfaino žodžiais, kai jis pasakojo apie ste- 
buklą per ketvirtadieninius susibūrimus bažnyčioje. Jo žodžiuose, 
kuriuos Rojus ištarė susigrūdęs rankas į savo kombinezono kišenes, 
buvo nuoga, paprasta tiesa, ir jais buvo neįmanoma nepatikėti. “Kai 
tas pirštas ėmė prigyti, jam truputį niežtėjo, naktimis negalėdavo 
miegoti, - aiškino Rojus Delfainas, - bet vaikas žinojo, kad tai - Die- 
vo siųstas perštėjimas, todėl nieko nedarė. Garbė Jėzui, Dievas yra 
galingas." 

Rojaus Delfaino pasakojimas buvo tik vienas iš daugelio; aš už- 
gau taip pat ir tikėdamas gris-gris (tik kalnuose mes tardavome šį Žo- 
dį taip, kad jis rimuotųsi su “kis-kis"?): tikėjau, jog kelme susitvenkęs 
vanduo gydo karpas, po pagalve pakištos sąmanos palengvina širdies 
skausmą dėl prarastos meilės ir, žinoma, visais tais burtais, kuriuos 
mes vadinome “neturėsi, jeigu...'? - tačiau aš netikėjau, jog Džonas 
Kofis yra gris-gris tipo burtininkas. Aš žiūrėjau jam į akis. Dar svar- 
biau, jutau jo prisilietimą. Jo prisilietimas buvo panašus į kažkokio 
keisto 1r nuostabaus gydytojo lytėjimą. 

Aš juk sutaisiau, ar ne? 

Ši frazė aidėjo mano galvoje lyg nuotrupa dainos, kurios negali 
atsikratyti, ar burtažodis. 

Aš juk sutaisiau, ar ne? 

Tik sutaisė ne jis. Dievas. Tai, jog Džonas Kofis pasakė "aš" ga- 
lima priskirti jo neišmanymui, bet ne pasipūtimui, tačiau aš Žinojau - 
bent jau tikėjau - iš to, ką išgirdau tose “Jėzaus garbinimo“, “Viešpa- 
ties Galybės“ bažnyčiose, pušynų kertelėse, kur taip mėgdavo karto- 
ti "amen" mano dvidešimtmetė motina ir mano tetos: stebuklingas 1š- 
gijimas nepriklauso nei nuo pagijusio, nei nuo gydančiojo, o tik nuo 
Dievo valios. Tam, kuris stebuklingai išgydo ligonį, yra normalu, 
netgi būtina džiaugtis, tačiau pagijęs yra įpareigotas paklausti kodėl 
- medituoti apie Dievo valią 17 neapsakomai ilgą kelią, kurį nuėjo 
Dievas, kad įvykdytų savo valią. 

Ko šiuo atveju iš manęs norėjo Dievas? Ko jis taip stipriai norė- 
jo, kad į vaikų žudiko rankas įdavė gydomąją galią? Kad būčiau kor- 
puse, o ne gulėčiau kaip sergantis šuo namuose, drebėdamas lovoje 
ir iš visų savo kūno porų skleisdamas sulfamidų dvoką? Galbūt; gal 

Dievas norėjo, kad aš būčiau čia, o ne namuose, jei Laukinis Bilas 
Vartonas vėl sumanytų kvailioti arba sutrukdyti Persiui Vetmorui iš- 
krėsti kokią kvailą ir todėl pavojingą krušliavą. Gerai. Tebūnie. Lai- 
kysiu akis atmerktas... ir burną užčiauptą, ypač apie stebuklingus 1š- 
gijimus. 

Niekas nepajėgė paneigti, jog aš atrodžiau ir jaučiausi geriau; vi- 
sam pasauliui apskelbiau, jog sveikstu, ir iki pat šios dienos nuošir- 
džiai tikiu, kad taip ir buvo. Net kalėjimo viršininkui Murui pasakiau 
apie savo gerėjančius reikalus. Delakma kažką matė, tačiau tikėjau- 
si, jog jis taip pat laikys liežuvį už dantų (galbūt bijodamas, kad 
Džonas Kofis gali apkerėti, jei šito nepadarytų). O Kofis tikriausiai 
viską pamiršo. Jis galų gale tebuvo kanalas, ir pasaulyje nesurasite 
tokio drenažo vamzdžio, kuris prisimintų juo tekėjusį vandenį, 
nustojus lyti lietui. Taigi aš nusprendžiau visiškai neprasiŽioti apie šį 
reikalą, nė nenujausdamas, kaip greitai papasakosiu šią istoriją, ar 
kam ją apsakysiu. 

Tačiau didysis berniukas sužadino mano smalsumą, nėra prasmės 
šitai neigti. Po to, kas man įvyko jo kameroje, mano smalsumas dar 
labiau išaugo. 

Tą vakarą prieš išeidamas iš darbo susitariau su Brutaliuoju, jog 
mane pavaduos kitą dieną, jei aš kiek pavėluočiau, ir kai kitą rytą at- 
sikėliau, iškeliavau į Trapinguso apygardoje esantį Teftono miestelį. 

- Nepasakyčiau, kad man patiktų tavo nerimas dėl to Kofio, - pa- 
sakė Žmona, paduodama priešpiečius: Džanisė niekada nepasitikėjo 
pakelės užeigėlėse parduodamais mėsainiais; sakydavo, jog kiekvie- 
name iš jų slypi pilvo skausmas. - Tai tau nebūdinga, Polai. 

- Tai ne nerimas, - atsakiau, - mane apėmė smalsumas ir tiek. 

- Iš savo patirties Žinau, jog viena atveda į kitą, - kandžiai ištarė 
Džanisė, o po to giliai 1r nuoširdžiai pabučiavo mane į lūpas. - Bent 
jau geriau atrodai. Galiu tau pasakyti. Kurį laiką vertei mane nervin- 
tis. Ar tavo kanalizacija išgydyta? 

- Išgydyta, - atsakiau ir išėjau smagiai sau niūniuodamas daine- 
les. 

Pirmiausia nuvykau į Teftono laikraščio "Informatorius" redak- 
ciją, ir ten man pasakė, kad Bertas Hamersmitas, vyrukas, kurio 1eš- 
kojau, tikriausiai yra apskrities teisme. Teisme man pasakė, jog Ha- 

'mersmitas ten buvo, tačiau išvyko, kai dėl sprogusio vandentiekio 

vamzdžio buvo nutrauktas nagrinėjimas pagrindinės bylos, kuri, kaip 
paaiškėjo, buvo išprievartavimo byla (“Informatoriaus" puslapiuose 
šis nusikaltimas bus pavadintas “Moters užpuolimu“, štai kaip prieš 
pasirodant Rikiui Leikui ir Karniui Vilsonui buvo aprašomi panašūs 
dalykai). Man pasakė, jog Hamersmitas tikriausiai nuvažiavo namo. 
Sužinojęs, kaip nuvykti, - plūktas keliukas buvo toks duobėtas ir 
siauras, kad aš vos nesudvejojau leistis juo su savo “Fordu", - paga- 
liau suradau vyriškį, kurio ieškojau. Hamersmitas buvo parašęs dau- 
gumą reportažų iš Kofio teismo, ir būtent iš Hamersmito sužinojau 
daugiausia smulkmenų apie trumpą Žmogaus medžioklę, kurios me- 
tu buvo sučiuptas Kofis. Žinoma, turiu omenyje tas smulkmenas, ku- 
rios “Informatoriui"? buvo per daug baisios, kad jas išspausdintų. 

Ponia Hamersmit buvo jauna moteris gražiu pavargusiu veidu ir 
nuo muilo šarmo paraudusiomis rankomis. Ji nepaklausė, kokiu rei- 
kalu atvykau, o tiesiog palydėjo per mažą namą, kvepiantį kepiniais, 
į galinį priebutį, kuriame sėdėjo jos vyras, rankoje laikydamas butelį 
limonado ir ant kelių pasidėjęs neatverstą žurnalo “Liberty"' numerį. 
Galinis kiemas buvo nedidelis. Leidosi į nuokalnę; jos apačioje sūpy- 
nėse kivirčijosi ir kvatojosi du mažyliai. Nuo priebučio nebuvo įma- 
noma atskirti jų lyčių, tačiau manau, jog tai buvo berniukas ir mer- 
gaitė. Galbūt net dvynukai - būtų įdomiai nuspalvinę jų tėvo vaidme- 
nį Kofio byloje, nors šis vaidmuo ir buvo šalutinis. Arčiau namo, vi- 
duryje išmatomis nusėto, pliko, ištrypto žemės lopinėlio stovėjo šuns 
būda. Namų sargo nesimatė; diena buvo nepaprastai karšta, ir aš spė- 
jau, jog šuo snaudžia būdoje. 

- Bertai, turi svečią, - pasakė ponia Hamersmit. 

- Gerai, - atsakė šis. 

Hamersmitas pažvelgė į mane, į savo žmoną, po to į vaikus, 
kuriems, matėsi, buvo atidavęs visą širdį. Jis buvo prakaulus vyriš- 
kis, - beveik skausmingai prakaulus, tarsi ką tik būtų pradėjęs sveikti 
po sunkios ligos, - ir jo plaukai jau buvo pradėję slinkti. Žmona sa- 
vo paraudusia, ištinusia nuo skalbimo ranka tiriančiai palietė jo pe- 
tį. Tačiau Hamersmitas nepažvelgė į tą pusę ir nepalietė rankos, tad 
po kurio laiko Žmona ją atitraukė. Probėgšmais man šovė į galvą 
mintis, jog jie labiau panašūs į brolį su seserimi nei į vyrą su žŽmo- 
na - jis buvo protingas, o ji graži, tačiau nė vienam iš jų nepavyko iš- 
vengti kažkokio neaiškaus panašumo, kuris gali būti tik paveldimas. 
Vėliau, grįždamas į namus, supratau, jog jie visai nebuvo panašūs 
vienas į kitą; užsitęsęs sielvartas ir patirti sunkumai juos suvienodi- 

no. Keista, kaip skausmas paženklina mūsų veidus ir padaro panašius 
į artimus gimines. 

Ji paklausė: 

- Ar norėsite atsigerti ko nors šalto, misteri..? 

- Edžkoumas, - atsakiau. - Polas Edžkoumas. Ačiū. Būtų nuosta- 
bu atsigerti ko nors šalto, mem. 

Ji sugrįžo į namo vidų. Ištiesiau ranką Hamersmitui, kuris ją 
trumpai paspaudė. Jo ranka buvo gležna ir šalta. Hamersmitas nė mi- 
nutėlės nenuleido akių nuo vaikų kiemo apačioje. 

- Misteri Hamersmitai, aš esu E korpuso vyriausiasis prižiūrėto- 
jas valstijos Kould Mauntino kalėjime. Tai... 

- Žinau, kas tai yra, - pertraukė jis, pažvelgdamas į mane šiek 
tiek labiau susidomėjęs. - Taigi pagrindinis Žaliosios mylios dulkin- 
tojas visa savo didybe stovi mano namo galiniame priebutyje. Kas 
privertė jus nukeliauti penkiasdešimt mylių, idant pasikalbėtumėte su 
vietinio laikraštuko reporteriu, kuris tėra antraeilininkas? 

- Džonas Kofis, - atsakiau. 

Manau, tuo metu tikėjausi kažkokios stiprios reakcijos (mano 
galvoje sukosi mintis apie vaikus, kurie galėjo būti dvynukai... ir gal- 
būt apie šuns būdą; Deterekai turėjo šunį), tačiau Hamersmitas tik 
kilstelėjo antakius ir gurkštelėjo gėrimo. 

- Kofis dabar yra jūsų problema, ar ne? - paklausė jis. 

- Jis nekelia per daug problemų, - atsakiau. - Jam nepatinka tam- 
sa, ir jis dažnai verkia, tačiau mūsų darbe tai nėra didelė problema. 
Matome ir blogesnių dalykų. 

- Sakote, daug verkia? - paklausė Hamersmitas. - Sakyčiau, jog 
jam yra dėl ko verkti. Įvertinant tai, ką jis padarė. Ką norite sužinoti? 

- Ką tik galite papasakoti. Aš perskaičiau jūsų reportažus, tad no- 
rėčiau išgirsti, kas nebuvo juose aprašyta. 

Jis sausai ir aštriai nužvelgė mane. 

- Gal apie tai, kaip atrodė mergytės? Ar ką jis joms iš tiesų pa- 
darė? Tai jus domina, misteri Edžkoumai? 

- Ne, - atsakiau stengdamasis kalbėti mandagiai, - mane domina 
ne Deterikų mergaitės, sere. Vargšės jau mirė. Tačiau Kofis ne, - dar 
ne, - ir mane kamuoja smalsumas dėl jo. 

- Gerai, - tarė Hamersmitas. - Prisitraukite kėdę ir sėskitės, mis- 
teri Edžkoumai. Atleiskite, jei tik ką kalbėjau aštrokai, tačiau mano 
darbe tenka sutikti daugybę maitvanagių. Po velnių, net mane patį 
tuo ne kartą yra apkaltinę. Tiesiog norėjau įsitikinti, jog jūs ne vie- 
nas iš jų. 

- Ir įsitikinote? 

- Manau, pakankamai, - atsakė jis beveik abejingai. 

Jis man papasakojo beveik tą patį, ką aš jau išdėsčiau anksčiau - 
kaip ponia Deterik rado tuščią priebutį su nutrauktomis nuo viršuti- 
nio vyrio durimis, į kampą numestomis antklodėmis 17 krauju ant 
laiptų; kaip jos sūnus ir vyras ėmė persekioti dukterų pagrobėją; kaip 
šerifo sušaukti patruliai pirmiau pasivijo juos, o netrukus 1r Džoną 
Kofi. Kaip Džonas Kofis staugdamas sėdėjo ant upės kranto, savo 
masyviomis rankomis tarsi lėles apkabinęs mergaičių lavonus. Plonas 
kaip rezginė reporteris, apsivilkęs baltais atviru kaklu marškiniais ir 
pilkomis miestietiškomis kelnėmis, pasakojo tyliu, bejausmiu balsu... 
tačiau nė minutei nenuleido akių nuo savo vaikų, kurie kivirčijosi ir 
juokėsi, ir paeiliui supo vienas kitą ten pavėsyje, kalvos papėdėje. 
Maždaug per vidurį pasakojimo sugrįžo ponia Hamersmit, nešina bu- 
teliu naminės raudonųjų burokėlių giros, šaltos ir stiprios, ir labai 
skanios. Kurį laiką ji stovėjo klausydamasi, po to mus pertraukė tik 
tam, kad pašauktų vaikus ir lieptų jiems tuojau pat ateiti, nes iš orkai- 
tės netrukus turėjo ištraukti sausainius. “Tuojau pat, mama!“ - pasi- 
girdo mergaitės balsas, ir moteriškė vėl nuėjo namo vidun. 

Baigęs pasakoti, Hamersmitas paklausė: 

- Tad kodėl jūs norite tai žinoti? Manęs dar niekada nėra aplan- 
kęs dulkintojas iš “Didžiojo namo". Jūs esate pirmasis. 

- Sakiau jums... 

- Smalsumas, taip. Žinau, jog žmones apima smalsumas, ir netgi 
dėkoju už tai Dievui, antraip likčiau be darbo ir tektų ieškotis, kur 
gauti pinigų duonos kąsniui. Tačiau penkiasdešimt mylių yra per 1!- 
gas kelias, kad jį nukeliautum tik smalsumui patenkinti, ypač įverti- 
nant blogą paskutiniųjų dvidešimties mylių kelią. Tad kodėl jums ne- 
pasakius tiesos, Edžkoumai? Aš patenkinau jūsų smalsumą. Dabar 
jūs patenkinkite manąjį. 

“Ką gi, - galėjau pasakyti. - Mane kamavo šlapimtakių uždegi- 
mas, ir Džonas Kofis uždėjo savo rankas ant manęs ir šitaip išgydė. 
Tai padarė žmogus, kuris išprievartavo ir nužudė dvi mergaites. Tai- 
gi mane apėmė smalsumas - kiekvieną apimtų. Aš netgi pradėjau 
spėlioti, kad galbūt šerifas Homeras Kraibusas ir jo pavaduotojas 
Robas Makgis sulaikė ne tą, kurį reikia. Nepaisant visų įkalčių prieš 
Džoną Kofį, aš taip spėlioju. Nes dažniausiai sunku patikėti, jog 
žmogus, savo rankose turintis šitokią galią, galėtų išprievartauti ir 
nužudyti vaikus." 

Ne, tikriausiai tai nuskambėtų neįtikinamai. 

- Yra du dalykai, apie kuriuos nuolatos galvoju, - pasakiau. - Pir- 
mas - ar jis yra ką nors panašaus padaręs anksčiau. 

Hamersmitas atsisuko į mane, jo akys staiga pasidarė skvarbios, 
užsidegusios smalsumu, ir aš supratau, jog jis iš tiesų yra išmintingas 
vyrukas. Galbūt net genialus, tačiau nesiafišuojantis. 

- Kodėl? - paklausė jis. - Ar jūs ką nors žinote, Edžkoumai? Gal 
jis ką pasakė? 

- Nieko. Tačiau žmogus, kuris taip pasielgia vieną kartą, papras- 
tai būna padaręs tai anksčiau. Jiems tai pradeda patikti. 

- Taip, - sutiko Hamersmitas. - Jiems tai pradeda patikti. Be abe- 
jonės. 

- Ir tada man šovė į galvą mintis, jog būtų nesunku pasekti jo 
pėdsakais ir sužinoti. Neturėtų būti sunku atsekti tokio ūgio Žmogų, 
o dar negrą. 

- Galite taip manyti, tačiau esate neteisus, - pastebėjo Hamersmi- 
tas. - Bent jau Kofio atveju. Aš Žinau. 

- Jūs mėginote? 

- Taip, tačiau nieko nepešiau. Suradau porą geležinkeliečių, ku- 
rie manė, jog matė Džoną Kofį prie Noksvilio geležinkelio stoties 
sandėlių dvi dienas prieš tai, kai buvo nužudytos Deterikų dukros. 
Nieko nuostabaus: kai jį sučiupo, Džonas Kofis buvo prie Didžiojo 
Pietų geležinkelio, tik kitapus upės, ir tikriausiai būtent geležinkeliu 
jis atsigavo čia iš Tenesio valstijos. Gavau laišką iš vyriškio, kuris ra- 
šė, jog tų metų ankstyvą pavasarį jis buvo pasamdęs stambų pliką 
juodaodį tampyti dėžes - ir šis laiškas atkeliavo iš Kentukio. Nusiun- 
čiau jam Kofio nuotrauką, ir vyriškis patvirtino, kad tai tas pats žmo- 
gus. Tačiau daugiau... - Hamersmitas truktelėjo pečiais ir papurtė 
galvą. 

- Ar jums tai neatrodo truputėlį keista? 

- Tai man atrodo labai keista, misteri Edžkoumai. Tarsi jis būtų 
nukritęs iš dangaus. O iš jo paties nedaug naudos; jis negali prisimin- 
ti net to, kas buvo praėjusią savaitę. 

- Ne, negali, - sutikau. - Kaip jūs tai paaiškintumėte? 

- Gyvename ekonominės depresijos sąlygomis, - atsakė Hamer- 
smitas, - štai kaip aš paaiškinčiau. Žmonės užplūdę visus kelius. Ok- 
lahomiečiai nori skinti persikus Kalifornijoje, neturtingi baltieji iš 
Šiaurės nori gaminti automobilius Detroite, juodieji iš Misisipės vals- 
tijos nori nukakti į Naująją Angliją ir dirbti avalynės ar tekstilės fab- 
rikuose. Kiekvienas - ir juodaodžiai, 17 baltieji - galvoja, kad svetur 
bus geriau. Tai prakeiktas amerikietiškas gyvenimo būdas. Net toks 


131 


milžinas kaip Kofis gali keliauti nepastebėtas... tai yra, kol jis nenu- 
sprendžia nužudyti poros mažų mergaičių. Mažų baltaodžių mergai- 
čių. 

- Ir jūs tuo tikite? - paklausiau. 

Jis ironiškai pažvelgė į mane. 

- Kartais tikiu, - atsakė. 

Hamersmito žmona iškišo galvą pro virtuvės langą panašiai kaip 
garvežio mašinistas ir sušuko: 
 - Vaikai! Sausainiai jau iškepė! - po to atsisuko į mane. - Ar ne- 
norėtumėte paragauti avižinio sausainio su razinomis, misteri Edž- 
koumai? 

- Esu tikras, jog jie nuostabūs, mem, tačiau šį kartą atsisakysiu. 

- Gerai, - atsakė ji ir vėl įtraukė savo galvą vidun. 

- Ar matėte randus ant jo kūno? - staiga paklausė Hamersmitas. 
Jis vis tebestebėjo savo vaikus, kurie negalėjo prisiversti palikti sū- 
pynių malonumų - netgi dėl avižinių sausainių su razinomis. 

- Taip. 

Tačiau aš nustebau, kad juos matė 11 Hamersmitas. Jis pamatė 
mano reakciją ir nusijuokė. 

- Vienas iš didžiausių gynybos advokatų laimėjimų buvo papra- 
šyti, kad Kofis pasikeltų marškinius ir parodytų prisiekusiesiems tuos 
randus. Prokuroras, Džordžas Petersonas, prieštaravo kaip pašėlęs, 
tačiau teisėjas leido. Senasis Džordžas galėjo ir nesidraskyti - iš šių 
kraštų kilę prisiekusieji nelabai tiki tais psichologų paistalais, neva 
žmonės, kuriuos vaikystėje skriaudė, tiesiog negali atsakyti už savo 
veiksmus. Jie yra įsitikinę, jog žmonės gali atsakyti už savo veiks- 
mus. Man labai gaila... tačiau tie randai buvo gana siaubingi. Ar ne- 
pastebėjote juose nieko ypatinga, Edžkoumai? 

Taip, aš pastebėjau, nes mačiau tą vyrą nuogą duše; Žinojau, ką 
Hamersmitas turi omenyje. 

- Jie visi lūžinėja. Beveik persipina. 

- Žinote, ką tai reiškia? | 

- Kažkas vaikystėje velniškai jį mušė, - atsakiau. - Kol užaugo. 

- Tačiau nesugebėjo iš jo išmušti velnio, ar ne taip, Edžkoumai? 
Geriau būtų pagailėjęs lazdos ir paskandinęs jį upėje kaip kačiuką. 
Ar sutinkate su manimi? 

Regis, būtų buvę politiškai teisingiau paprasčiausiai sutikti ir 
baigti šią kalbą, tačiau aš negalėjau taip pasielgti. Be to, aš mačiau 
Kofį. Ir jaučiau jį. Jaučiau jo rankų prisilietimą. 

- Jis... yra keistas, - pasakiau. - Tačiau neatrodo, kad būtų agre- 
syvus. Ir žinau, kad jį užklupo su įkalčiais, tačiau visa tai sunku su- 
derinti su jo kasdieniniu elgesiu korpuse. Man yra tekę matyti agre- 
syvių Žmonių, misteri Hamersmitai. 

Žinoma, turėjau omenyje Vartoną, grandine smaugiantį Dyną 
Stentoną ir staugiantį : “Ohoho, berniukai! Čia tai bent šventė! Ar 
ne?" 

Hamersmitas atidžiai mane tyrinėjo ir nepatikliai šypsojosi, ta- 
čiau aš nelabai kreipiau į tai dėmesį. 

- Jūs čia atvykote ne įsitikinti, ar jis dar kur nors nenužudė mer- 
gaičių, - pasakė jis. - Atvykote sužinoti, ar aš manau, jog Kofis tai 
apskritai padarė. Juk taip? Prisipažinkite, Edžkoumai. 

Išgėriau savo gėrimo likučius, pastačiau butelį ant stalo ir atsa- 
kiau: 

- Na ką gi. Ar jūs taip manote? 

- Vaikai! - šūktelėjo jis, pasilenkdamas kėdėje. - Greitai ateikite 
čia ir pasiimkite savo sausainius! 

Po to vėl atsilošė ir pažvelgė į mane. Jo veide vėl pasirodė šyp- 
sena, į kurią aš nekreipiau dėmesio. 

- Štai ką jums pasakysiu, - tarė. - Klausykite atidžiai, nes jums 
galbūt šitą reikia Žinoti. 

- Aš klausau. 

- Mes turėjome šunį, kurį vadinome Seru Galahadu, - pasakė Ha- 
mersmitas ir nykščiu parodė šuns būdos pusėn. - Gerą šunį. Ne veis- 
linį, tačiau švelnų. Ramų. Visada pasiruošusį palaižyti ranką ar atneš- 
ti lazdą. Yra daugybė tokių neveislinių šunų, ar ne tiesa? 

Truktelėjau pečiais, po to linktelėjau galva. 

- Daugeliu požiūriu geras beveislis šuo yra panašus į jūsų negrą, 
- tęsė Hamersmitas. - Kai jį pažįsti, pamilsti. Jis neatneša jokios nau- 
dos, tačiau vis tiek jį laikai, nes galvoji, jog šuo tave myli. Jei esi lai- 
mingas, misteri Edžkoumai, gali niekada ir nesužinoti, jog yra kitaip. 
Mes su Sintija nebuvome laimingi. 

Hamersmitas atsiduso - giliai, kažkaip numirėliškai, tarsi šiure- 
nantis nukritusius lapus vėjas. Jis vėl parodė į šuns būdą, ir aš nuste- 
bau, kodėl iš karto nepastebėjau, kad ji apleista ir kad šuns išmatos 
jau seniai pabalusios ir perdžiūvusios. 

- Aš valydavau jo išmatas, - pasakė Hamersmitas, - ir taisydavau 
jo būdos stogą, kad neužlytų lietus. Šiuo požiūriu Seras Galahadas 
taip pat priminė jūsų negrą iš Pietų - jis pats šių darbų nemokėjo pa- 
daryti. Dabar aš neprisiliečiu nei prie išmatų, nei prie būdos, po to 

nelaimingo atsitikimo net nesu prlėjęs arčiau... jeigu tai galima pava- 
dinti nelaimingu atsitikimų. Buvau priėjęs prie būdos tik vieną kar- 
tą, su šautuvu, kad jį nušaučiau, tačiau daugiau ten neinu. Negaliu 
prisiversti. Manau, jog su laiku pajėgsiu. Sutvarkysiu tą jovalą ir iš- 
ardysiu būdą. | 

Čia priėjo vaikai, ir aš iš karto pasigailėjau, Kad juos pamačiau. 
Mergaitė atrodė normaliai, tačiau berniukas... 

Jie triukšmingai nutapsėjo laiptais, pažvelgė į mane, sukikeno, 
po to patraukė virtuvės durų link. 

- Kalebai, - pašaukė Hamersmitas. - Ateik čia. Tik sekundėlei. 

Mažoji mergaitė - be jokios abejonės, dvynė sesuo, nes vaikai tu- 
rėjo būti vienodo amžiaus - nuėjo į virtuvę. Berniukas priėjo prie tė- 
vo, žiūrėdamas sau į kojas. Spėju, jog jis suprato, kad yra bjaurus. Jis 
buvo gal kokių ketverių metų, tačiau ketveri yra pakankamas amžius, 
kad suprastum esąs bjaurus. Tėvas dviem pirštais suėmė berniuko 
smakrą ir bandė jį pakelti. Iš pradžių vaikas priešinosi, tačiau kai tė- 
vas ramiu, maloniu ir meiliu balsu pasakė: “Prašau, sūnau", vaikas 
pakluso. 

Didžiulis apvalus randas ėjo nuo plaukų per kaktą link negyvos 
ir abejingai pūpsančios akies ir dar toliau ligi burnos krašto. Dėl to 
burna buvo išsiviepusi patyrusio lošėjo ar prostitučių šeimininko šyp- 
sena. Vienas skruostas buvo lygus ir gražus; kitas gruoblėtas kaip 
medžio kamienas. Spėjau, jog jame anksčiau Žiojėjo skylė, kuri ga- 
liausiai užsitraukė. 

- Jis dar turi vieną akį, - pasakė Hamersmitas, mylinčiais pirštais 
glostydamas berniuko skruostą. - Manau, jam pasisekė, kad neliko 
visiškai aklas. Mes klaupiamės ant kelių ir dėkojame Dievui bent už 
tai. Ei, Kalebai? 

- Taip, sere, - baikščiai atsiliepė berniukas, kurį Žaidimų aikšte- 
lėje per visus jo apgailėtinus mokymosi metus be gailesčio muš be- 
sišaipantys peštukai, kurio niekada nepakvies sukti butelį ar Žaisti pa- 
štą, ir kuris sulaukęs vyriško amžiaus, kai jam kils vyriški poreikiai, 
tikriausiai niekad nemiegos su nenusipirkta moterimi, kuris visada 
laikysis nuošalyje nuo savo bendraamžių, kuris per ateinančius pen- 
kiasdešimt, šešiasdešimt ar septyniasdešimt gyvenimo metų Žiūrės į 
savo atvaizdą veidrodyje ir galvos: “Bjaurus, bjaurus, bjaurus". 

- Eik, pasiimk savo sausainius, - pasakė tėvas ir pabučiavo į 1šsi- 
vėpusią burną. 

- Taip, sere, - atsakė Kalebas ir nurūko vidun. 

Hamersmitas iš užpakalinės kelnių kišenės išsitraukė nosinę ir 
nusišluostė akis - jos buvo sausos, tačiau manau, jog vyriškis buvo 
įpratęs, kad jos būtų drėgnos. 

- Kai vaikai gimė, mes jau turėjome šunį, - pasakojo Hamersmi- 
tas. - Kai Sintija parsivežė juos iš ligoninės namo, atsivedžiau šunį į 
vidų, kad apuostytų vaikus, ir Seras Galahadas aplaižė jų rankas. Ma- 
žytėlaites rankas, - jis linktelėjo galva, tarsi pats sau patvirtindamas, 
j0g taip buvo iš tiesų. - Jis žaisdavo su vaikais, laižydavo Ardenės 
veidą tol, kol toji imdavo kikenti. Kalebas tampydavo šunį už ausų, 
o kai išmoko vaikščioti, kartais vaikštinėdavo po kiemą, nusitvėręs 
Galahadui už uodegos. Šuo nė karto net nesuurzgė ant jų. Nė ant vie- 
no. 

Dabar pasirodė ašaros; Hamersmitas jas mašinaliai nusišluostė - 
kaip Žmogus, įpratęs tą daryti dažnai. 

- Nebuvo jokios priežasties, - tęsė jis savo pasakojimą. - Nei Ka- 
lebas jį nuskriaudė, nei užriko, nieko. Aš Žinau. Buvau tuo metu vie- 
toje. Jei nebūčiau buvęs, berniukas, beveik be abejonės, būtų žuvęs. 
Svarbiausia, misteri Edžkoumai, jog nieko neįvyko. Tiesiog berniu- 
ko veidas atsidūrė tiesiai prieš šuns snukį, ir Serui Galahadui šovė į 
galvą - jei taip galima pasakyti apie šunį - staigiai pulti ir imti kan- 
džioti. Jei galėtų, tai 1 nužudyti. Berniukas buvo tiesiai priešais jį, 1r 
šuo įkando. Lygiai tas pats nutiko Kofiui. Jis pamatė priebutyje mer- 
gaites, išprievartavo jas ir po to nužudė. Jūs sakote, jog jis turėjo kaž- 
ką panašaus padaryti anksčiau, ir žinau, ką turite omenyje, tačiau gali 
būti, jog Kofis nieko panašaus anksčiau nepadarė. Mano šuo anks- 
čiau nesikandžiojo; tik vieną kartą. Gali būti, Kofis niekada daugiau 
šito nepadarytų, jei būtų paleistas. Galbūt ir mano šuo daugiau nebe- 
sikandžiotų. Tačiau, tikiuosi, suprantate, jog aš nesvarsčiau tokių da- 
lykų. Atėjau su savo šautuvu, pagriebiau už pasaitėlio ir ištaškiau jo 
galvą. 

Hamersmitas giliai kvėpavo. 

- Aš esu apsišvietęs kaip ir bet kuris kitas, misteri Edžkoumai. 
Įstojau į Bauling Gryno koledžą, greta žurnalistikos studijavau 1sto- 
riją ir šiek tiek filosofiją. Manau, esu apsišvietęs. Galbūt Šiaurinių 
valstijų gyventojai taip ir nepasakytų, tačiau aš manau, jog esu apsi- 
švietęs. Nė už ką pasaulyje nesutikčiau, kad sugrįžtų vergovė. Ma- 
nau, privalome būti humaniški ir dosnūs, spręsdami rasines proble- 
mas. Tačiau turime atminti, jog jūsų negras įkąs, jei tik atsiras tokia 
galimybė, kaip ir beveislis šuo, jei jam atsiras galimybė ir kils noras. 
Norite žinoti, ar jūsų verksmingasis Kofis iš tiesų tai padarė? 


135 


Aš linktelėjau. ao 

- O taip, - atsakė Hamersmitas. - Jis tai/padarė. Galite tuo neabe- 
joti ir niekada neatsigręžkite į jį nugara. Jums gali pasisekti vieną 
kartą, gal šimtą... o gal net tūkstantį... tačiau galų gale, - jis pakėlė 
man prieš akis savo ranką ir pirštais pavaizdavo kandančią burną, - 
suprantate? 

Aš vėl linktelėjau. 

- Jis jas išprievartavo, nužudė, o po to ėmė gailėtis... tačiau tos 
mažos mergaitės liko išprievartautos, jos mirė. Tačiau jūs jį sutvar- 
kysite, misteri Edžkoumai, ar ne? Po kelių savaičių jūs jį sutvarkysi- 
te, 1 Kofis daugiau niekada nepadarys nieko panašaus, - Hamersmi- 
tas pakilo, priėjo prie priebučio turėklų ir abejingai pažvelgė į šuns 
būdą, stovinčią ištryptame žemės lopinėlyje tarp senstančių išmatų. - 
Galbūt jūs man atleisite, - tarė jis. - Kadangi po pietų man nereikia 
būti teisme, aš vyliausi truputėlį pabūti su šeima. Vaikai būna jauni 
tik vieną kartą. 

- Žinoma, - atsakiau. Mano lūpos buvo aptirpusios. - Ir ačiū už 
sugaištą laiką. 

- Nėra už ką, - atsakė jis. 

Iš Hamersmito namų nuvažiavau tiesiai į kalėjimą. Kelias buvo 
ilgas, ir šį kartą aš negalėjau jo sutrumpinti, dainuodamas daineles. 
Atrodė, pamiršau visas dainas, bent jau kuriam laikui. Prieš akis vis 
stovėjo išdarkytas vargšo berniuko veidas. Ir Hamersmito ranka, jos 
pirštai, imituojantys kandimo judesį. 


Laukinis Bilas Vartonas jau kitą dieną apsilankė tramdomajame 
kambaryje. Visą rytą ir popietę jis buvo ramus ir geras kaip Marijos 
ėriukas. Kaip vėliau sužinojome, tokia jo būsena nėra natūrali ir reiš- 
kia bėdą. Po to, apie pusę aštuonių vakare, Heris pajuto kažką šiltą 
trykštant ant jo uniforminių kelnių, kurias tą dieną buvo apsivilkęs 
švarias, klešnių. Tai buvo šlapimas. Viljamas Vartonas stovėjo prie 
savo kameros grotų ir, plačiai išsišiepęs, rodydamas savo patamsėju- 
sius dantis, šlapinosi ant Herio Tervilidžerio kelnių ir batų. 

- Tas bjaurus kalės vaikas tikriausiai kaupė visą dieną, - vėliau 
pasakė pasišlykštėjęs 1r persiutęs Heris. 

Ką gi, to buvo gana. Atėjo metas parodyti Viljamui Vartonui, 
kas E korpuse vadovauja paradui. Heris pasišaukė Brutalųjį ir mane, 
aš iškviečiau Dyną su Persiu, kurie netrukus atvyko. Atminkite, jog 

tuo metu mes turėjome tris kalinius ir buvome perėję, mūsų žargonu 
tariant, prie ištisinio budėjimo. Mano grupė budėdavo nuo septynių 
vakaro iki trijų ryto, - tuo laiku buvo didžiausia tikimybė, jog gali 
įvykti bėda, - o kitos dvi grupės budėdavo likusią paros dalį. Tose ki- 
tose grupėse dažniausiai dirbdavo skrajūnai, o jiems paprastai vado- 
vaudavo Bilas Dodžas. Tai buvo visai nebloga tvarka, ir aš jaučiau, 
jog jei man pavyktų perkelti Persį į dieninę pamainą, gyvenimas bū- 
tų net dar geresnis. Tačiau niekada neprisiruošiau šito padaryti. Kar- 
tais aš spėlioju, ar situacija būtų pasikeitusi, jei būčiau perkėlęs Persį. 

Kaip ten būtų, sandėlyje, toliau nuo Senosios Žiežirbos, buvo 
magistralinio vandentiekio sklendė, ir Dynas su Persiu prie jos pri- 
jungė drobinę gaisrininkų žarną. Jie liko stovėti prie sklendės, kad 
prireikus galėtų ją atsukti. 

Brutalusis ir aš nuskubėjome prie Vartono kameros, kur jis vis 
Praėjusią naktį, prieš eidamas namo, aš paėmiau iš tramdomojo kam- 
bario tramdomuosius marškinius ir numečiau juos ant lentynos savo 
kabinete, galvodamas, jog jų prireiks mūsų naujam sunkiam vaikui. 
Dabar aš juos laikiau vienoje rankoje, užkišęs smilių už drobinės vir- 
velės. Heris atėjo iš paskos, tempdamas gaisrininkų žarnos antgalį. 
Žarna nusidriekė per mano kabinetą, žemyn sandėlio laiptais iki pat 
šturvalo, kurį Dynas su Persiu suko kaip galėdami greičiau. 

- Ei, kaip jums visa tai patinka? - paklausė Laukinis Bilas. Jis 
kvatojosi tarsi vaikas per karnavalą, iš juoko beveik nepajėgdamas 
kalbėti; didelės ašaros ritosi jo skruostais. - Jūs taip greitai atsirado- 
te, kad, spėju, privalėjote. Dabar užkandai kepu šūdukus. Puikius, 
minkštus. Rytoj visi jų gausite... 

Vartonas pastebėjo mane rakinant kameros duris, ir jo akys su- 
siaurėjo. Kai pamatė Brutalųjį vienoje rankoje laikant revolverį, o ki- 
toje lazdą, jo akys dar labiau susiaurėjo. 

- Galite čia įeiti savo kojomis, bet iškeliausite ant nugaros. Vai- 
kinukas Bilis tai pažada, - pagrasino jis. Vartono žvilgsnis nukrypo į 
mane. - O jei tu manai uždėti man tuos durnių marškinius, geriau pa- 
galvok dar kartą, senas kuine. 

- Ne tu čia vadovauji, - atsakiau. - Turėtumei Žinoti, tačiau spėju, 
kad esi per daug bukas tą suprasti, kol tavęs truputėlį nepamokėme. 

Baigiau rakinti duris, ir jas atitraukiau. Vartonas pasitraukė iki 
savo gulto, ištiesė rankas į mane delnais į viršų ir pamojo pirštais. 

- Ateik, šlykštus motinos dulkintojau, - pasakė jis. - Taip, čia bus 
pamoka, tik šis berniukas parodys, jog jis yra geras mokytojas, - po 

to jis perkėlė žvilgsnį į Brutalųjį ir išsišiepdamas parodė savo pajuo- 
dusius dantis. - Ateik pirmas, dički. Šį kartą neprasmuksi man už nu- 
garos. Padėk tą revolverį, - vis tiek iš jo neiššausi, tu ne iš tokių, - ir 
susikausime kaip vyras su vyru. Pamatysime, kuris iš mūsų yra ge- 
resnis vyr... 

Brutalusis įėjo į kamerą, tačiau žengė ne prie Vartono. Tik įėjęs 
pro duris, jis pasuko kairėn, ir susiaurėjusios Vartono akys dabar 1š- 
siplėtė, kai jis išvydo į save nukreiptą gaisrininkų žarną. 

- Ne, to jūs nepadarysite, - ištarė jis. - Ne, jūs nedr... 

- Dynai! - sušukau. - Atsuk! Iki pat galo! 

Vartonas šoktelėjo į priekį, tačiau Brutalusis jam smagiai užvo- 
žė - manau, apie tokį smūgį svajojo Persis - į kaktą, nuleisdamas sa- 
vo lazdą tiesiai virš Vartono antakių. Vartonas, kuris, atrodo, manė, 
jog mes niekada iki jam atvykstant nebuvome matę vargo, atviromis, 
tačiau nieko nereginčiomis akimis parpuolė ant kelių. Tada buvo pa- 
leistas vanduo. Nuo stiprios srovės Heris atatupstas susvyravo, po to 
atgavo pusiausvyrą ir tvirtai lyg šautuvą laikė antgalį savo rankose. 
Čiurkšlė pataikė Laukiniam Bilui Vartonui tiesiai į krūtinę, apsuko jį 
ir nubloškė po gultu. Koridoriaus gale nuo kojos ant kojos šokinėjo 
Delakrua, šaižiai kudakuodamas ir keikdamas Džoną Kofį, reikalau- 
damas, jog šis pasakytų, kas ten dedasi, kas laimi ir kaip tam bepro- 
čiui naujoku: patinka kiniškos vandens gydyklos. Džonas nieko ne- 
atsakė, tiesiog ramiai stovėjo mūvėdamas savo trumpas kelnes ir įsi- 
spyręs į kalėjimo šlepetes. Aš tik trumpam dirstelėjau į jį, tačiau ir to 
pakako, kad pastebėčiau tą pačią pažįstamą veido išraišką, liūdną ir 
ramią. 

- Užsukite vandenį! - per petį šūktelėjo Brutalusis ir nubėgo gi- 
lyn į kamerą. 

Jis pagriebė pusiau netekusį sąmonės Vartoną už pažastų ir išvil- 
ko iš po gulto. Vartonas kosėjo ir gargaliavo. Kraujas iš kaktos aukš- 
čiau antakių, kur Brutalusis buvo prakirtęs odą, varvėjo į jo apspan- 
gusias akis. 

Tramdomųjų marškinių uždėjimą mes buvome pavertę mokslu; 
aš ir Brutalusis; mes repetuodavome tarsi pora cirko arklių, besimo- 
kančių naują šokį. Šios repeticijos retsykiais pasiteisindavo. Pavyz- 
džiui, dabar. Brutalusis pasodino Vartoną, ištiesdamas jo rankas į 
mane kaip vaikas atstato savo lėlės rankas. Kaip tik tuo metu į Var- 
tono akis ėmė grįžti suvokimas, supratimas, jog jei jis nepradės ko- 
voti nedelsiant, vėliau gali būti per vėlu, tačiau ryšio linijos, jungian- 
čios jo smegenis su raumenimis, vis dar buvo suardytos, ir, Vartonui 

dar nespėjus jų atstatyti, aš jau buvau užmovęs tramdomųjų marški- 
nių rankoves, o Brutalusis nugaroje segiojo sagtis. Kol Brutalusis 
tvarkėsi su sagtimis, aš pagriebiau raištelius, užlaužiau Vartono ran- 
kas už nugaros ir kita drobės juostele surišau jo riešus. Atrodė, Var- 
tonas apsikabinęs pats save. 

- Po velnių, tu, didžiulis manekene, kaip ten jiems sekasi? - išrė- 
kė Delakrua. 

Išgirdau cypiant Misterį Džinglą, tarsi ir jis būtų norėjęs tai Ži- 
noti. 

Atvyko Persis. Nuo kovos su magistralinio vandentiekio sklende 
jo marškiniai buvo šlapi ir išsipešioję, o veidas 1š susijaudinimo švy- 
tėjo. Dynas atėjo kartu su juo. Ant Dyno kaklo švietė violetinės spal- 
vos mėlynių karoliai, ir jis atrodė mažiau susižavėjęs. 

- O dabar eime, Laukinis Bilai, - paliepiau. - Truputėlį pasivaikš- 
čiosime. 

- Nevadink manęs šitaip! - šaižiai suklykė jis, ir, manau, pirmą 
kartą pamatėme Vartono tikruosius jausmus, o ne klastingo žvėries 
vaidybą. - Laukinis Bilas Hikokas nebuvo plėšikas! Ir prieš meškas 
jis eidavo plikomis rankomis! Jis tiesiog buvo milžinas, kovojantis 
už teisybę! Žioplas kalės vaikas sėdėjo atsukęs nugarą į duris, ir jį už- 
mušė girtuoklis! 

- Ką aš girdžiu! Istorijos pamoka! - sušuko Brutalusis ir išstūmė 
Vartoną 1š kameros. - Žmogus niekada nežinai, ką čia budėdamas 
gausi, tik viena aišku - tai bus puiku. Tačiau kai čia yra tiek daug to- 
kių puikių žmonių kaip tu, manau, tai logiška. Ar tu taip nemanai? Ir 
žinai ką? Netrukus ir tu pats būsi istorija, Laukinis Bilai. O kol kas 
eik į koridorių. Turime tau specialų kambarį. Savotišką nusiramini- 
mo kambarį. H 

Įsiutęs Vartonas kažką nesuprantamai suriaumojo ir metėsi ant 
Brutaliojo, nors dabar buvo tvirtai įgrūstas į tramdomuosius marški- 
nius, o jo rankos užlaužtos už nugaros. Persis ėmė traukti savo laz- 
dą, - tai buvo visų gyvenimo problemų sprendimo Vetmoro varian- 
tas, - tačiau Dynas jį sustabdė, uždėjęs ranką ant riešo. Persis pažvel- 
gė į jį suglumęs, pusiau pasipiktinęs, tarsi norėdamas pasakyti, jog 
po to, ką Vartonas padarė Dynui, šis turėtų būti mažiausiai linkęs su- 
laikyti Persį. 

Brutalusis pastūmė Vartoną atbulomis. Aš jį sugavau ir pastū- 
miau Heriui. O Heris nuvairavo Vartoną Žaliąja mylia pro švytintį 
Delakrua ir abejingą Kofi. Vartonas risnojo, kad negriūtų veidu į Žže- 
mę, visą kelią keikdamasis. Jis spjaudėsi keiksmais, kaip suvirintojo 

degiklis spjaudo Žžiežirbas. Įgrūdome jį į paskutinę kamerą korido- 
riaus dešinėje, o tuo tarpu Dynas, Heris ir Persis (kuris pirmą kartą 
nesiskundė, jog nesąžiningai perkraunamas darbu) išvilko visą 
šlamštą iš tramdomojo kambario. Kol jie tai darė, aš trumpai pasikal- 
bėjau su Vartonu. 

- Manai, jog esi kietas, - pasakiau, - ir galbūt esi, sūnau, bet čia 
kietumas nieko nereiškia. Tavo šėlimo dienos jau baigėsi. Jei neka- 
muosi mūsų, mes nekamuosime tavęs. Tačiau jei mums apsunkinsi 
gyvenimą, vis tiek galų gale mirsi, bet mes prieš tai nudrošime tave 
kaip pieštuką. 

- Jūs tik apsidžiaugsite, kai sulauksite mano galo, - šiurkščiai at- 
šovė Vartonas. Jis bandė išsilaisvinti iš tramdomųjų marškinių, nors 
turėjo Žinoti, jog tai beprasmiška, ir jo veidas buvo išraudęs kaip po- 
midoras. - O kol aš išeisiu, jūsų gyvenimą padarysiu apgailėtiną. 

Jis man apnuogino savo dantis kaip įniršęs babuinas. 

- Jei tu tenori, kad mūsų gyvenimas būtų apgailėtinas, gali liau- 
tis dabar, nes tau jau pavyko, - įsiterpė Brutalusis. - Tačiau dėl tavo, 
Vartonai, gyvenimo Mylioje, tai mums bus visai nesvarbu, jei jį visą 
praleisi kambaryje su minkštomis sienomis. Ir galėsi dėvėti tuos dur- 
nių marškinius tol, kol tavo rankos sugangrenuos nuo nepakankamos 
kraujo apytakos ir nukris, - jis trumpam nutilo.-- Žinai, jog čia nebū- 
na per daug lankytojų. O jei manai, kad kam nors labai rūpi, kas čia 
tau nutiks, siūlau pamąstyti iš naujo. Pasauliui apskritai tu esi negy- 
vas nusikaltėlis. 

Vartonas atidžiai tyrinėjo Brutalųjį, ir įsiūtis pamažu ėmė nykti iš 
j0 veido. 

- Išlaisvinkite mane, - įsiteikiančiu balsu paprašė Vartonas - per 
daug protingu ir logišku, kad būtų galima juo pasitikėti. - Aš elgsiuo- 
si gražiai. Garbės žodis. 

Heris pasirodė kambario tarpduryje. Koridoriaus galas atrodė 
kaip parduotuvių dėžės, į kurias sumetamos prekės išpardavimui, ta- 
čiau kai mes ką nors pradedame, greitai viską sutvarkome taip kaip 
reikia. Taip yra buvę anksčiau; mes mokėjome šį pratimą. 

- Viskas paruošta, - pasakė Heris. 

Brutalusis sugriebė už išsikišimo drobėje, kur buvo Vartono de- 
šinioji alkūnė, ir pastatė jį ant kojų. 

- Eime, Laukinis Bili. Ir pažvelk į šviesiąją pusę. Turėsi ne ma- 
Žiau kaip dvidešimt keturias valandas, kad primintum sau, jog nieka- 
da nereikia sėdėti atsukus nugarą į duris ir nesilaikyti įsikibus nei tū- 
zų, nei aštuonakių. 

- Išlaisvinkite mane, - pakartojo Vartonas. Jis dairėsi tai į Bruta- 
lųjį, tai į Herį, tai į mane. Raudonis vėl ėmė mušti jo veidą. - Aš gra- 
žiai elgsiuos - sakau, jog jau pasimokiau. Aš... aš... uummmaaaa... 

Vartonas staiga susmuko. Jis ėmė spardytis kojomis ir raivytis. 
Viena jo kūno pusė tysojo kameroje, kita drybsojo ant nusitrynusio 
Žaliosios mylios linoleumo. 

- Šventasis Kristau, jį apėmė priepuolis, - sušnibždėjo Persis. 

- Žinoma, 0 mano sesuo yra Babilono kurva, - atsakė Brutalusis. 
- Šeštadienio vakarais ji šoka Mozei huči - kuči, pasidabinusi ilgu 
baltu šydu. 

Brutalusis pasilenkė ir užkišo ranką Vartonui už pažasties. Aš 
pagriebiau už kitos. Vartonas rangėsi tarp mūsų kaip sugauta Žuvis. 
Tempti jo besiraivantį kūną ir klausytis jo kriuksėjimo, sklindančio iš 
vieno galo, bei pirdulio iš kito buvo vienas iš menkiausių mano gy- 
venimo malonumų. 

Pažvelgiau aukštyn, ir akimirką mano žvilgsnis susidūrė su Džo- 
no Kofio akimis. Jos buvo paraudusios, o skruostai sudrėkę. Prisimi-- 
niau Hamersmitą, rankų pirštais imituojantį kandimo judesį, ir leng- 
vai nusipurčiau. Po to savo dėmesį vėl sutelkiau į Vartoną. 

Įmetėme jį tarsi maišą į tramdomąjį kambarį ir stebėjome, kaip 
jis guli ant grindų, energingai raivydamasis tramdomuosiuose marš- 
kiniuose netoli kanalizacijos angos, kurioje mes kažkada ieškojome 
peliuko, pradėjusio savo gyvenimą E korpuse Vilio 1š garlaivio 
vardu. 

- Man nelabai rūpėtų, jei jis prarytų savo liežuvį ir numirtų, - pa- 
sakė Dynas gergždžiančiu balsu, - tačiau pagalvokite apie tai, kiek 
reikės užpildyti popierių, vyručiai! Jiems nebus galo. 

- Nesirūpink dėl popierių, pagalvok apie silkę, - niūriai atšovė 
Heris. - Mes prarasime savo prakeiktą darbą. Baigsime rinkdami Žir- 
nius palei Misisipę. Tu Žinai, ką reiškia žodis Misisipė, ar ne? Indė- 
niškai jis reiškia subinės skylę. 

- Nei jis mirs, nei prarys savo liežuvį, - nuramino Brutalusis. - 
Kai rytoj atversime šias duris, jis jausis puikiai. Duodu žodį. 

Taip ir buvo. Žmogus, kurį mes kitą vakarą parvedėme į kame- 
rą, buvo tylus, išblyškęs ir tarytum sudrausmintas. Jis ėjo nuleidęs 
galvą, nemėgino nieko užpulti, kai nuėmėme tramdomuosius marški- 
nius, ir tik be žado spoksojo į mane, kai jam aiškinau, jog ir kitą kar- 
tą bus taip pat ir kad jis tik savęs turi paklausti, kiek laiko nori pra- 
leisti šlapindamasis į kelnes ir būti maitinamas šaukšteliu kaip kūdi- 
kis. 


141 


- Aš būsiu geras, bose, aš pasimokiau, - sušnibždėjo jis tyliu, 
nuolankiu balsu, kai mes vėl jį uždarėme kameroje. 

Brutalusis pažvelgė į mane ir pamerkė akį. 

Į kitos dienos pavakarę Viljamas Vartonas, kuris savo akyse bu- 
vo Vaikinukas Bilis, o ne milžinas teisybės ieškotojas Laukinis Bilas 
Hikokas, iš senojo Tu-Tu nusipirko mėnulio pyrago. Vartonui buvo 
pabrėžtinai uždrausta šitokio pobūdžio komercija, tačiau popietinėje 
pamainoje dirbo skrajūnai, manau, jog tai jau esu sakęs, ir sandėris 
įvyko. Tu, be abejonės, žinojo, kaip privalo elgtis, tačiau jam veži- 
mėlis visada reiškė, kad pinigas nekvepia. 

Tą naktį, kai Brutalusis tikrino kameras, Vartonas stovėjo prie 
savosios durų. Jis palaukė, kol Brutalusis atsisuks, tada delnais plojo 
per savo išsipūtusius skruostus ir paleido tirštą bei stulbinančiai ilgą 
šokolado tyrės čiurkšlę Brutaliajam į veidą. Jis buvo susigrūdęs visą 
mėnulio pyragą, palaikė burnoje, kol šis ištirpo, o tada panaudojo jį 
kaip kramtomąjį tabaką. 

Vartonas nugriuvo aukštelninkas ant savo gulto, pasipuošęs šo- 
koladine barzdele, spardydamas kojomis, klykdamas iš juoko ir rody- 
damas į Brutalųjį, ant kurio buvo kur kas daugiau nei šokoladinė 
barzdelė. 

. - Mažasis juodasis Sambo, taip, sere, bose, taip, sere, kaip jūs gy- 
vuojate? - Vartonas susiėmė rankomis pilvą ir sustaugė. - Dieve, jei 
tai būtų buvęs ka-ka. Kaip gaila, kad tai nebuvo ka-ka. Jei būčiau tu- 
rėjęs nors truputėlį to... 

- Tu esi ka-ka, - suriaumojo Brutalusis, - ir, tikiuosi, esi susikro- 
vęs daiktus, nes tuojau sugrįši į savo mėgiamą tualetą. 

Ir vėl Vartonas buvo įgrūstas į ttamdomuosius marškinius, ir mes 
dar kartą nutempėme jį į kambarį su minkštomis sienomis. Šį kartą 
dviem dienom. Retsykiais mes išgirsdavome, kaip jis ten šėlsta, ki- 
tais kartais girdėjome jo pažadus gražiai elgtis, kad jis ateis į protą ir 
bus geras, kartais girdėjome jį klykiant, kad reikia gydytojo, kad jis 
miršta. Tačiau daugiausiai Vartonas buvo tylus. Jis buvo tylus, kai 
vėl išvedėme atgal; ėjo į savo kamerą nuleidęs galvą, buku žvilgsniu 
ir neatsiliepė, kai Heris perspėjo: “Atmink, viskas priklauso nuo ta- 
vęs''. Kurį laiką jis pabūdavo ramus, po to pabandydavo ką nors nau- 
ja. Visi jo triukai čia jau buvo išmėginti anksčiau (na, galbūt išsky- 
rus triuką su mėnulio pyragu; net Brutalusis pripažino, jog jis buvo 
gana originalus), tačiau gąsdino jo atkaklumas. Aš baiminausi, jog 
anksčiau ar vėliau kas nors praras budrumą, ir tada kils tikras praga- 
ras. O ši situacija galėjo tęstis gana ilgai, nes kažkur jis turėjo advo- 

katą, drumsčiantį vandenį ir aiškinantį, kaip būtų neteisinga nužudy- 
ti šį vaikiną, nuo kurio antakių dar nenudžiūvo jaunystės rasa... ir ku- 
ris, beje, buvo toks baltas kaip senasis Džefas Deivis. Nebuvo jokios 
prasmės dėl to skųstis, nes advokato darbas ir buvo apsaugoti Varto- 
ną nuo elektros kėdės. Mūsų darbas buvo laikyti jį saugiai uždarytą. 
Ir galų gale Senoji Žiežirba jį vis tiek priglaus, kad ir ką darytų ad- 
vokatas. 


6 


Tą savaitę Melinda, kalėjimo viršininko Muro žmona, sugrįžo iš 
Indianolos namo. Gydytojai ja atsikratė; jie jau turėjo savo įdomias, 
naujoviškas jos smegenų auglio rentgeno nuotraukas; jie užfiksavo 
silpnumą Melindos rankoje ir paralyžiuojančius skausmus, kurie ją 
tada jau kamavo beveik nuolatos, 1r atsikratė ja. Gydytojai padavė jos 
vyrui saują tablečių su morfijumi ir išsiuntė Melindą namo numirti. 
Holas Muras buvo sukaupęs kelias išeigines dienas dėl ligos - ne ka- 
žin kiek, tada negaudavai daug išeiginių, tačiau jis jas visas pasiėmė, 
kad galėtų padėti žmonai padaryti tai, ką privalėjo. 

Žmona ir aš nuvykome jos aplankyti, praslinkus maždaug trims 
dienoms po išrašymo 1š ligoninės. Aš paskambinau 1š anksto, ir Ho- 
las atsakė, taip, puiku, Melinda šiandien gana gerai jaučiasi ir džiaug- 
sis mus matydama. 

- Nekenčiu tokių vizitų, - pasakiau Džanisei, kai mes važiavome 
į mažą namelį, kuriame Murai praleido didžiąją savo vedybinio gy- 
venimo dalį. | 

- Visi nekenčia, brangusis, - atsakė ji ir patapšnojo man per ran- 
ką. - Mes tai ištversime, ir ji taip pat. 

- Tikiuosi. | 

Melindą suradome svetainėje, pasodintą ryškioje neįprastai karš- 
tos spalio saulės šviesoje, ir man į galvą šovė pirmoji klaiki mintis, 
jog Melinda neteko devyniasdešimties svarų. Žinoma, taip nebuvo, - 
jei ji būtų netekusi šitiek svorio, vargu ar apskritai būtų egzistavusi, 
- tačiau šitaip reagavo mano smegenys į tai, ką pastebėjo akys. Jos 
veidas buvo įkritęs, net matėsi kaukolės kaulai, o oda buvo balta tar- 
si pergamentas. Po akimis juodavo ratilai. Aš ją pirmą kartą pama- 
čiau supamojoje kėdėje be siuvinio ar vilnonių kvadratėlių, kuriuos 
ji įkomponuotų į kilimėlį, ant kelių. Ji tiesiog sėdėjo. Kaip žmogus 
geležinkelio stotyje. 

- Melinda, - šiltai kreipėsi žmona. 


143 


Manau, ji buvo taip pat apimta šoko kaip ir aš, - o gal dar labiau, 
- tačiau nuostabiai tvardėsi, kaip sugeba kai kurios moterys. Žmona 
priėjo prie Melindos, priklaupė ant vieno kelio greta supamosios kė- 
dės, kurioje sėdėjo kalėjimo viršininko Žmona, ir paėmė vieną jos 
ranką. Kai ji tai padarė, mano akis užkliuvo už melsvo kilimo palei 
židinį, ir man toptelėjo, jog tai turėtų būti pasenusių laimų atspalvis, 
nes šis kambarys dabar buvo kitas Žaliosios mylios variantas. 

- Atvežiau tau arbatos, - pasakė Džanisė. - Tos, kurią pati sumai- 
šau. Puikios migdančios arbatos. Palikau ją virtuvėje. 

“- Labai tau dėkinga, brangioji, - atsakė Melinda. 

Jos balsas skambėjo senai ir gergždžiančiai. 

- Kaip tu jautiesi, brangioji? - paklausė mano žmona. 

- Geriau, - atsakė Melinda nemaloniai gergždžiančiu balsu. - Ne 
taip gerai, kad užsinorėčiau eiti į klojimo šokius, tačiau šiandien bent 
jau nekamuoja skausmas. Gydytojai davė man tablečių nuo galvos 
skausmo. Kartais jos padeda. 

- Tai gerai, ar ne? 

- Tačiau nebegaliu iki galo sugniaužti rankos. Kažkas... jai pasi- 
darė, - Melinda pakėlė ranką, apžiūrėjo ją taip, tarsi anksčiau nieka- 
da nebūtų mačiusi, po to nuleido sau ant kelių. - Kažkas pasidarė... 
man visai. 

Melinda pradėjo be garso verkti, ir aš pagalvojau apie Džoną Ko- 
f. Jo ištarti žodžiai: “Aš sutaisiau, ar ne? Aš sutaisiau, ar ne? Aš su- 
taisiau, ar ne?? aidėjo mano galvoje. Tarsi eilėraštukas, kurio nie- 
kaip negali atsikratyti. 

Tada įėjo Holas. Jis apkabino mane per kaklą, ir galite patikėti, 
jog aš buvau laimingas, kad jis šitaip padarė. Mes nuėjome į virtuvę, 
ir Holas pripylė man pusę stikliuko balzgano viskio, kuris dar buvo 
šiltas, tik ką gautas iš kokio nors kaimiečio. Mes susidaužėme stik- 
lais ir išgėrėme. Naminukė nubėgo kaip deganti alyva, bet šiluma 
pilve buvo tikra palaima. Tačiau kai Muras palenkė į mane keraminį 
ąsotėlį, be žodžių klausdamas, ar nenorėčiau dar pusės taurelės, pa- 
purčiau galvą ir pamojavau ranka. Laukinis Bilas Vartonas vėl buvo 
be tramdomųjų marškinių - bent kol kas - ir nebūtų buvę saugu pri- 
siartinti prie jo alkoholio apsvaiginta galva. Nors mus ir skirtų gro- 
tos. 

- Nežinau, kiek ilgai visa tai ištversiu, Polai, - tyliai ištarė Muras. 
- Rytais ateina mergaitė man padėti, tačiau gydytojai sako, kad ji ga- 
li pradėti nebevaldyti savo vidurių, ir... ir... 

Muras nutilo, iš visų Jėgų stengdamasis vėl nepravirkti mano aki- 
vaizdoje. 

- Stenkis kiek gali, - pasakiau. Per stalą pasiekiau jo bejėgišką 
šlakuotą ranką ir paspaudžiau. - Daryk tai diena iš dienos, o visa kita 
palik Dievui. Tu nieko daugiau negali, ar ne tiesa? 

- Manau, jog taip. Tačiau tai sunku, Polai. Meldžiu Dievą, kad tu 
niekada nesužinotum, kaip tai sunku. 

Jis pabandė susitvardyti. 

- O dabar papasakok man naujienas. Kaip jums sekasi su Vilja- 
mu Vartonu? Ir kaip tau sekasi bendrauti su Persių Vetmoru? 

Kurį laiką pasikalbėjome apie reikalus, ir mes baigėme savo vi- 
zitą. Po to, pakeliui į namus, kol didžiąją kelio dalį mano Žmona sė- 
dėjo greta manęs tylėdama, - ašarotomis akimis ir susimąsčiusi, - Ko- 
fi0 žodžiai bėgiojo mano galvoje kaip Misteris Džinglas po Delakrua 
kamerą: “Aš padėjau, ar ne?" 

- Tai siaubinga, - vienu metu dusliai ištarė mano Žmona. - Ir jai 
niekuo negalima padėti. 

Pritardamas linktelėjau ir pagalvojau: “Aš padėjau, ar ne? Ta- 
čiau tai buvo beprotiška, ir aš iš visų jėgų stengiausi nuvyti šią mintį 
šalin. 

Kai įvažiavome į priekinį kiemą, Džanisė pagaliau prabilo antrą 
kartą - ne apie savo seną draugę Melindą, o apie mano šlapimtakių 
uždegimą. Ji norėjo Žinoti, ar uždegimas 1š tiesų praėjo. 

- Iš tiesų, - atsakiau. 

- Tada puiku, - pasakė ji 17 pabučiavo mane aukščiau antakio, į 
tą vietą, kuri sukelia virpulį. - Gal mums reikėtų, žinai, kažkuo tru- 
putėlį užsiimti. Tai yra, jei turi laiko ir noro. 

Pastarojo dalyko turėjau daugybę ir pakankamai pirmojo, tad pa- 
ėmiau ją už rankos, nusivedžiau į galinį miegamąjį ir nuvilkau nuo 
j0s rūbus, o Džanisė tuo metu glostė tą mano kūno vietą, kuri ištino 
ir ėmė virpėti, bet jau nebeskaudėjo. Ir kai aš įsiskverbiau į jos sal- 
dybes, lėtai, taip kaip jai patiko, - kaip mums abiems patiko, - galvo- 
jau apie Džoną Kofį, sakantį, jog jis padėjo, padėjo, ar ne? Kaip dai- 
nos nuotrupa, kuri neišeina iš galvos, kol galutinai tavęs neužvaldo. 

Vėliau, kai važiavau į kalėjimą, ėmiau galvoti apie tai, jog netru- 
kus mes turėsime pradėti repetuoti Delakrua egzekuciją. Ši mintis 
priminė, jog šį kartą Persis bus priekyje, ir aš iš siaubo nusipurčiau. 
Pasakiau sau, jog tiesiog privalau tęsti, viena vienintelė egzekucija, 
ir galbūt mes atsikratysime Persio Vetmoro visiems laikams... tačiau 

vis tiek jaučiau drebulį, tarytum mane kamavęs uždegimas visai ne- 
būtų praėjęs, o perėjęs į kitą vietą - ne degino mano kirkšnis, o šaldė 
stuburą. 

- Ateik šen, - kitą vakarą paliepė Brutalusis Delakrua. - Mes tru- 
putėlį pasivaikščiosime. Tu, aš ir Misteris Džinglas. 

Delakrua nepasitikėdamas pažvelgė į jį, po to siektelėjo cigarų 
dėžutės, kad pasiimtų pelę. Jis pasiėmė peliuką į saują ir prisimerkęs 
pasižiūrėjo į Brutalųjį. 

- Apie ką jūs kalbate? - paklausė. 

- Tau ir Misteriui Džinglui ši naktis bus įspūdinga, - paaiškino 
Dynas, kartu su Heriu priėjęs prie Brutaliojo. Mėlynės nuo grandinės 
ant Dyno kaklo įgavo nemalonų geltoną atspalvį, tačiau dabar jo kal- 
ba bent jau nepriminė lojančio ant katės šuns. - Kaip manai, Brutai, 
ar reikia jam uždėti antrankius? 

Brutalusis susimąstė. 

- Neee, - pagaliau nutęsė jis. - Jis elgsis gražiai, ar ne taip, De- 
lai? Ir tu, ir pelė, abu. Galų gale, šį vakarą jūs 5 spektaklį di- 
deliems žmonėms. 

Persis ir aš stovėjome prie budinčiojo rašomojo stalo ir stebėjo- 
me šią sceną. Persis buvo susidėjęs rankas, o jo lūpose žaidė panie- 
kinanti šypsenėlė. Netrukus jis išsitraukė ragines šukas ir ėmė jomis 
įnirtingai šukuoti savo plaukus. Džonas Kofis taip pat stebėjo šią sce- 
ną, tyliai stovėdamas prie kameros grotų. Vartonas gulėjo ant savo 
gulto ir spoksojo į lubas, nekreipdamas dėmesio į visą šį spektaklį. 
Jis vis dar tebebuvo “geras", nors tai, ką Vartonas laikė “geru", Bra- 
jer Ridžo gydytojai pavadintų katatonišku. Tarp mūsų buvo dar vie- 
nas asmuo. Jis slėpėsi mano kabinete, tačiau jo plonas šešėlis pro du- 
ris krito ant Žaliosios mylios. 

- Ką visa tai reiškia, kvaily? - irzliai paklausė Delas, užsikelda- 
mas kojas ant gulto, kol Brutalusis rakino dvigubą spyną ir atitraukė 
duris. 

Dėlakrua akys bėgiojo nuo vieno veido prie kito. 

- Ką gi, aš tau pasakysiu, - atsakė Brutalusis. - Misteris Muras 
kuriam laikui yra išvykęs - tikriausiai girdėjai, kad jo Žmoną neigia- 
mai veikia neįprastai karštas oras. Tad dabar kalėjimui vadovauja 
misteris Andersonas, misteris Kurtis Andersonas. 

- Taip? Ir ką tai turi bendra su manimi? 

- Ką gi, - įsiterpė Heris. - Bosas Andersonas išgirdo apie tavo pe- 
liuką, Delai, ir nori pamatyti, kaip jis vaidina. Jis ir dar kokie šeši vy- 
rukai yra administracijos pastate ir laukia, kol tu pasirodysi. Ne šiaip 
zai, kaip jau sakė Brutas. Manau, jog vienas iš jų yra politikas, atke- 
liavęs net iš sostinės. 

Išgirdęs šiuos žodžius, Delakrua pastebimai pasipūtė, o jo veide 
aš neišvydau nė menkiausios abejonės. Žinoma, kad jie norėjo pama- 
tyti Misterį Džinglą; ir kas gi nenorėtų? 

Iš pradžių Delakrua panaršė po savo gultą, po to paieškojo kaž- 
ko po pagalve. Galiausiai surado vieną iš tų didelių mėtinių saldainių 
ir ryškiai išdažytą špūlę. Jis klausiamai pažvelgė į Brutalųyjį, ir šis 
linktelėjo. 

- Taip. Manau, jog jie ypač nori pamatyti triuką su špūle, tačiau 
tai, Kaip jis ėda tuos mėtinukus, irgi yra pašėlusiai geras numeris. Ir 
nepamiršk cigarų dėžutės. Juk joje norėsi nešti savo peliuką, ar ne? 

Delakrua pasiėmė dėžutę ir sudėjo į ją Misterio Džinglo spektak- 
lio rekvizitą, tačiau peliuką patupdė ant peties. Tada išėjo iš kameros 
papūtęs krūtinę ir nužvelgė Dyną su Heriu. 

- Jūs, vaikinai, einat kartu? 

- Neee, - atsakė Dynas. - Turime kitų reikalų. Tačiau tu išversk 
juos iš koto, Delai, parodyk jiems, kas būna, kai vyrukas iš Luizia- 
nos padeda plaktuką į šalį ir imasi rimto darbo. 

- Gali neabejoti. 

Delakrua veidą nušvietė šypsena, šis džiugesys buvo toks staigus 
ir nuoširdus, jog man net šiek tiek suspaudė širdį dėl Delakrua, ne- 
paisant jo padarytų siaubingų dalykų. Kokiame pasaulyje mes gyve- 
name - kokiame pasaulyje! 

Delakrua atsisuko į Džoną Kofį, su kuriuo jis buvo droviai susi- 
draugavęs. Ši draugystė nedaug tesiskyrė nuo šimtų kitų, mano ma- 
tytų mirtininkų kamerose. 

- Išversk juos iš koto, Delai, - rimtai ištarė Kofis. - Parodyk jiems 
visus triukus. 

Delakrua linktelėjo ir pridėjo prie peties delną. Misteris Džinglas 
užlipo ant jo, tarsi tai būtų buvusi platforma, ir Delakrua ištiesė ran- 
ką Kofio kameros link. Džonas Kofis iškišo savo milžinišką pirštą, ir 
tebūsiu aš prakeiktas, jei tas peliukas neištiesė kaklo ir tarsi šuo ne- 
palaižė piršto galiuko. 

- Eime, Delai, užteks gaišuoti, - paragino Brutalusis. - Tie vyru- 
kai atsisakė karštos vakarienės, laukiančios namuose, kad pažiūrėtų 
tavo peliuko kvailionių. 

Žinoma, jog tai buvo netiesa - Andersonas būdavo darbe kiek- 
vieną vakarą ligi aštuonių, o kiti prižiūrėtojai, kuriuos Andersonas at- 
sitempė pasižiūrėti Delakrua “spektaklio", turėjo būti iki vienuolik- 
tos ar dvyliktos, priklausomai nuo jų pamainos grafiko. Politikas 1š 
valstijos sostinės greičiausiai buvo kabineto valytojas, pasirišęs pasi- 
skolintą kaklaraištį. Tačiau Delakrua negalėjo šito Žinoti. 

- Aš pasiruošęs, - tarė Delakrua, ištardamas šiuos Žodžius kaip 
žvaigždė, kuri kažkokiu būdu sugeba rasti bendrą kalbą su paprastais 
žmonėmis. - Eime. 

Kai Brutalusis vedė jį Žaliąja mylia su tupinčiu ant peties Miste- 
riu Džinglu, Delakrua ėmė dar kartą trimituoti: “Messieurs et mesda- 
mes! Bienvenue au cirgue de mousie!"* Ir, nors būdamas giliai pa- 
skendęs savo fantazijos pasaulyje, Delakrua plačiu ratu aplenkė Per- 
sį 1r nepatikliai jį nužvelgė. 

Heris su Dynu sustojo priešais tuščią kamerą, esančią priešingo- 
je pusėje nei Vartono (šis reikšmingasis iki šiol nė nekrustelėjo). Jie 
stebėjo, kaip Brutalusis rakina duris į pasivaikščiojimų kiemą, kur 
dingą pasirodymą priešais garbingiausią Kould Mauntino kalėjimo 
publiką. Mes palaukėme, kol durys vėl bus užrakintos, ir aš pažvel- 
giau savo kabineto pusėn. Šešėlis vis dar tebebuvo ant grindų, plonas 
kaip pats badmetis, ir aš apsidžiaugiau, jog Delakrua buvo per daug 
susijaudinęs, kad jį pamatytų. 

- Išeik, - pasakiau. - Ir paskubėkime, vyručiai. Aš noriu viską pa- 
kartoti du kartus, o laiko turime nedaug. 

Iš kabineto išėjo senasis Tu-Tu, kaip visada švytinčiomis akimis 
1r susivėlusiais plaukais, nuėjo iki Delakrua kameros ir įžengė pro 
praviras duris. 

- Sėduosi, - ištarė jis. - Aš sėduosi, aš sėduosi, aš sėduosi. 

“Čia tikras cirkas, - pagalvojau, sekundėlei užmerkdamas akis. - 
Čia dedasi tikras cirkas, o mes esame viso labo tik saujelė dresuotų 
“pelių". Po to nuvijau šią mintį šalin, ir mes pradėjome repetuoti. 


* Ponai ir ponios! Sveiki atvykę į pelės cirką (darkytai pranc.). 
148 


Pirmoji repeticija gerai pavyko, taip pat ir antroji. Persis vykdė 
savo funkcijas geriau, nei aš galėjau susapnuoti neįtikėčiausiame sap- 
ne. Tai nereiškė, jog viskas klostysis gerai, kai ateis metas keidžanui 
iš tiesų pereiti Žaliąja mylia, tačiau tai buvo didžiulis žingsnis teisin- 
ga kryptimi. Pagalvojau, viskas sekėsi gerai todėl, kad Persis paga- 
liau darė tai, kas jam rūpėjo. Nuo šios minties pajutau paniekos ant- 
plūdį, tačiau tuoj pat jį numalšinau. Kokią tai turėjo reikšmę? Persis 
uždės šalmą Delakrua ir jį nužudys, po to abu išnyks. Jei tai nėra ge- 
ra pabaiga, tada kas dar? O be to, kaip pabrėžė Muras, Delakrua 
kiaušai vis tiek turėjo iškepti, nesvarbu, kas bus priekyje. 

Kaip ten būtų, Persis pademonstravo pažangą savo naujame 
vaidmenyje, ir pats tai suprato. Visi mes supratome. O dėl manęs, tai 
jaučiau pernelyg didelį palengvėjimą, kad bent jau tuo metu nekęs- 
čiau Persio. Atrodė, jog viskas klostysis gerai. Man dar labiau pa- 
lengvėjo, kai pastebėjau, jog Persis iš tiesų klausėsi, kai mes jam pa- 
siūlėme keletą dalykų, kurie dar labiau galėjo pagražinti jo pasirody- 
mą arba bent jau sumažinti tikimybę, jog kas nors nepavyks. Jei no- 
rite Žinoti teisybę, mus pagavo entuziazmas - net Dyną, kuris papras- 
tai laikydavosi nuo Persio kiek galėdamas atokiau... tiek fiziškai, tiek 
mintimis. Manau, jog čia nebuvo nieko nuostabaus - nes niekas taip 
nepaglosto daugumos vyrų savimeilės kaip galimybė priversti jau- 
nesnį iš tiesų išklausyti patarimų, ir mes šiuo požiūriu nesiskyrėme 
nuo kitų. Todėl nė vienas nepastebėjome, kad Laukinis Bilis Varto- 
nas jau nebežiūri į lubas. Aš taip pat nepastebėjau, tačiau Žinau, jog 
jis nežiūrėjo. Jis stebėjo, kaip mes stovėdami prie budinčiojo rašo- 
mojo stalo plepame ir dalijame Persiui patarimus. Dalijame jam pa- 
tarimus! O Persis apsimetinėja, jog klauso! Tai bent humoras, įverti- 
nant tai, kaip vėliau susiklostė įvykiai. 

Išgirdę žvangant raktą durų, vedančių į pasivaikščiojimų kiemą, 
spynoje baigėme kritiškai aptarinėti repeticiją. Dynas perspėjančiai 
nužvelgė Persį. 

- Neišsiduok nei žodžiu, nei žvilgsniu, - tarė jis. - Nereikia, kad 
Delakrua žinotų, ką mes darėme. Jiems nuo to ne geriau. Tai juos su- 
jaudina. 

Persis linktelėjo ir pirštu persibraukė per lūpas, tarsi sakydamas 
“prisiekiu savo mama“, manydamas, jog tai bus juokinga, tačiau 
anaiptol taip nebuvo. Atsidarė pasivaikščiojimų kiemo durys, ir vi- 
dun įėjo Delakrua, lydimas Brutaliojo, kuris nešė cigarų dėžutę su 

spalvota špūle, lyg būtų vodevilio iliuzionisto asistentas, užkulisiuo-+ 
se nešantis savo viršininko rekvizitą. O kaip Delakrua? Štai ką jums 
pasakysiu: Lili Lengtrai nebūtų labiau švytėjusi po savo pasirodymo 
Baltuosiuose Rūmuose. 

- Jie myli Misterį Džinglą! - pareiškė Delakrua. - Juokiasi, prita- 
ria ir ploja rankomis. 

- Ką gi, dešimt balų, - pasakė Persis. Jis kalbėjo pataikaujančiai, 
kaip susimokėlis. Tai buvo visai nepanašu į senąjį Persį. - Šok atgal 
į savo kamerą, senbuvi. 

Delakrua juokingai jį nužvelgė nepasitikinčiu žvilgsniu, ir sena- 
sis Persis vėl išlindo. Jis iššiepė dantis, apsimesdamas, jog urzgia ir 
nori nutverti Delakrua. Žinoma, juokais - Persis buvo gerai nusitei- 
kęs ir visai nesiruošė nieko sučiupti, tačiau Delakrua šito nežinojo. 
Jis baimingai šoktelėjo į šalį, užklupdamas ant Brutaliojo didžiulės 
kojos. Delakrua visu ūgiu Žžnegtelėjo ant grindų, trinktelėdamas pa- 
kaušį į linoleumą. Misteris Džinglas suspėjo laiku nušokti, kad ne- 
būtų sutraiškytas, ir cypdamas nubėgo Žaliąja mylia į Delakrua ka- 
merą. 

Delakrua atsistojo, neapykantos pilnomis akimis žvilgtelėjo į be- 
sikvatojantį Persį ir nuskubėjo paskui savo numylėtinį, trindamasis 
pakaušį. Brutalusis (kuris nežinojo, jog Persis įvairumo dėlei pade- 
monstravo stulbinančius kompetencijos požymius) be žodžių panie- 
kinamai nužvelgė Persį 1 nusekė paskui Delą, žvangindamas raktais. 

Manau, kas dėjosi po to, įvyko todėl, kad Persis nutarė atsipra- 
šyti - Žinau, jog sunku tuo patikėti, tačiau tą dieną Persis buvo nepa- 
prastai geros nuotaikos. Tai tik dar kartą patvirtina mano kažkada 
girdėtą cinišką priežodį, jog geri ketinimai nelieka nenubausti. Prisi- 
menate, kaip jums pasakojau, kai Persis, dar prieš atvykstant pas mus 
Delakrua, nusivijo pelę iki pat tramdomojo kambario ir per daug pri- 
siartino prie Prezidento kameros? Taip elgtis buvo pavojinga, todėl 
Žalioji mylia buvo labai plati - jei eidavai jos viduriu, niekas iš ka- 
merų negalėjo tavęs pasiekti. Prezidentas Persiui nieko nepadarė, ta- 
čiau prisimenu, kaip pagalvojau, kad Arlenas Biterbakas būtų, jei 
prie jo Persis per daug prisiartintų. Vien norėdamas pamokyti. 

Ką gi, ir Prezidentas, ir Vadas išsikėlė, tačiau jų vietą užėmė 
Laukinis Bilas Vartonas. Jis buvo kur kas blogesnis, nei kada nors 
būtų galėję pasvajoti Prezidentas ar Vadas, ir stebėjo visą spektaklį, 
tikėdamasis ir pats patekti scenon. Persio Vetmoro dėka ši galimybė 
nukrito jam tiesiai ant kelių. 

- Ei, Delai! - šūktelėjo Persis juokdamasis ir sekdamas paskui 
Brutalųjį bei Delakrua, tačiau nejučia per daug prisiartindamas prie 
Vartono pusės. - Ei, įsižeidęs šikniau, aš nenorėjau nieko blogo! Ar 
tu... 

Per vieną akimirką Vartonas pašoko nuo savo gulto ir atsidūrė 
tokio vikruolio, net ir vėliau, kai kartu su Brutaliuoju tarnavome ber- 
niukų pataisos darbų kolonijoje, kurioje buvo gana atletiškų jaunuo- 
lių. Jis staigiai iškišo pro grotas rankas, sučiupo Persį, iš pradžių už 
j0 uniforminės palaidinės pečių, po to už gerklės. Vartonas prisitrau- 
kė jį prie kameros durų. Persis žviegė kaip skerdžiama kiaulė, ir aš 
iš jo akių supratau, jog Persis neturi vilties likti gyvas. 

- Argi tu nemielas, - sušnibždėjo Vartonas. Vieną ranką jis ati- 
traukė nuo gerklės ir pataršė Persio plaukus. - Kaip mergaitės. Ma- 
nau, aš mieliau dulkinčiau tavo subinės skylę nei sesutės apželtuką. 

Ir jis iš tiesų pabučiavo Persį į ausį. 

Manau, jog Persis - prisimenate, kaip jis mušė Delakrua už tai, 
j0g šis atsitiktinai brūkštelėjo jam per tarpušakį - tiksliai suprato, kas 
dedasi. Abejoju, kad jis būtų norėjęs tai suvokti, tačiau manau, jog 
suprato. Persio veidas pasidarė bespalvis, skruostus išmušė dėmės. 
Akys išsiplėtė ir sudrėko. Pro nerviškai trukčiojančios burnos kraštą 
ištryško seilės. Visa tai įvyko labai greitai - sakyčiau, mažiau nei per 
dešimt sekundžių. 

Heris ir aš priėjome su pakeltomis lazdomis. Dynas išsitraukė 
pistoletą. Tačiau, nespėjus nieko padaryti, Vartonas paleido Persį ir 
pasitraukė pakeldamas rankas prie pečių ir piktdžiugiškai nusišypso- 
damas. 

- Aš jį paleidau. Tik pažaidžiau 1r paleidau, - pasakė jis. - Nuo to 
berniuko švelnios galvutės nenukrito nė plaukelis, todėl negalite ma- 
nęs vėl įgrūsti į tą prakeiktą minkštą kambarį. 

Persis Vetmoras nurūko per Žaliąją mylią ir sisigūžė palei tuš- 
čios kameros, esančios kitame gale, grotuotas duris, taip sunkiai ir 
garsiai kvėpuodamas, jog atrodė, kad jis kūkčioja. Jis pagaliau gavo 
pamoką, kad reikia laikytis Žaliosios mylios centre, atokiau nuo 
spąstų, kuriuose tyko nasrai, galintys įkąsti, ir letenos, galinčios nu- 
tverti. Man atrodė, jog ši pamoka išliks Persio atmintyje ilgiau nei vi- 
si mūsų patarimai, duoti po repeticijos. Jo veidas buvo iškreiptas be- 
galinio siaubo, o branginami plaukai pirmą kartą, kiek pažįstu Persį, 
suvelti ir išdarkyti į visas puses. Persis priminė žmogų, kuriam ką tik 
pavyko išvengti išprievartavimo. 

Ir staiga viskas sustingo, įsivyravo spengianti tyla, girdėjosi tik 
verksmingai kvėpuojančio Persio švilpesiai. Šią tylą suardė kvatoji- 
mas, pratrūkęs taip staiga ir toks be galo beprotiškas, jog tai net 1š- 
gąsdino. “Vartonas", - buvo pirmoji mano mintis, tačiau tai buvo ne 
jis. Tai buvo Delakmua, stovintis prie atvirų savo kameros durų ir ro- 
dantis į Persį. Peliukas vėl tupėjo jam ant peties, ir Delakrua priminė 
mažą, tačiau pagiežingą raganių, pilną klastos. 

- Pažiūrėk į jį, jis pridarė sisi į kelnes, - stūgavo Delakrua. - Pa- 
žiūrėk, ką pridarė didelis žmogus! Bet su kitais žmonėmis jis su sa- 
vo lazda, mais oui šitas mauvais homme,* bet kai kas nors jį paliesti, 
jis paleisti vandenį į kelnes kaip kūdikis. 

Jis juokėsi ir rodė ranka; visa susitvelkusi baimė ir neapykanta 
Persiui išsiliejo per šį pašiepiantį juoką. Persis spoksojo į jį, ir atro- 
dė, jog nepajėgia nei pajudėti, nei ką nors pasakyti. Vartonas sugrį- 
žo prie savo kameros grotų, pažvelgė į tamsią dėmę Persio kelnių 
priekyje - ji buvo nedidelė, tačiau akivaizdžiai buvo, šito niekaip ne- 
paneigsi - ir išsiviepė. 

- Kas nors tam kietam berniukui turi nupirkti vystyklus, - pasakė 
17 springdamas iš juoko sugrįžo ant gulto. 

Brutalusis nuėjo į Delakrua kamerą, tačiau mažasis keidžanas 
greitai šmurkštelėjo vidun 1r dar nespėjus ateiti Brutaliajam klestelė- 
70 ant gulto. 

Ranka paliečiau Persio petį. 

- Persi, - pradėjau, tačiau tik tiek man ir tepavyko pasakyti. 

Atsipeikėjęs Persis nusipurtė mano ranką. Jis pažvelgė žemyn į 
savo kelnes, pamatė plintančią dėmę ir išraudo kaip vėžys. Jis dar 
kartą pažvelgė į mane, po to į Herį ir Dyną. Prisimenu, kaip džiau- 
giausi, kad tuo metu jau nebebuvo senojo Tu-Tu. Jei jis čia būtų bu- 
vęs, 1storija per vieną dieną pasklistų po visą kalėjimą. O atsižvel- 
giant į Persio pavardę, - šiame kontekste ji buvo nelaiminga, - tai bū- 
tų istorija, kurią dar daugelį metų pasakotų su pasigardžiavimu ir di- 
deliu džiugesiu. 

- Kam nors apie tai prasitarsi, ir per savaitę atsidursi eilėje prie 
duonos, - piktai sušnibždėjo Persis. 

Kitomis aplinkybėmis už tokius žodžius man būtų kilęs noras 
vožti jam į snukį, tačiau dabar jo tik gailėjau. Manau, Persis pastebė- 
jo šį gailestį, ir tai tik dar labiau jį supykdė - tai buvo tas pat, kas dil- 
gėlėmis dirginti atvirą žaizdą. 


* Betgi taip (...) blogas žmogus (pranc.). 

- Tai, kas čia dedasi, lieka tarp šių sienų, - tyliai pasakė Dynas. - 
Gali dėl to nesirūpinti. 

Persis dirstelėjo per petį į Delakrua kamerą. Brutalusis kaip tik 
tuo metu rakino duris, o 1š vidaus nepaprastai aiškiai vis dar gir- 
dėjosi Delakrua kikenimas. Persis buvo niūrus it audros debesis. 
Norėjau jam pasakyti, jog šiame gyvenime ką pasėji, tą ir pjauni, ta- 
čiau nusprendžiau, kad dabar ne pats tinkamiausias metas pamoks- 
lams. 

- O dėl jo... - pradėjo Persis, bet taip ir neužbaigė. 

Nuleidęs galvą, nuėjo į sandėlį susirasti sausų kelnių porą. 

- Jis toks gležnutis, - svajingai atsiduso Vartonas. 

Henis liepė jam užčiaupti srėbalynę, kol vėl nepakliuvo į tramdo- 
mąjį kambarį vien iš prakeikto principo. Vartonas susidėjo rankas ant 
krūtinės, užmerkė akis ir apsimetė miegąs. 

Naktis prieš Delakrua egzekuciją buvo karštesnė ir tvankesnė už 
kitas - kai aš šeštą valandą atsižymėjau, jog atvykau į darbą, termo- 
metras prie administracinio pastato rodė dvidešimt septynis laipsnius 
šilumos. Tik pagalvokite, dvidešimt septyni laipsniai spalio pabaigo- 
je, o vakaruose lyg liepos mėnesį griaudė perkūnija. Tą popietę mies- 
te susitikau savo parapijietį, ir jis manęs visai rimtai paklausė, ar aš 
nemanąs, jog toks neįprastas oras pranašaująs pasaulio pabaigą. At- 
sakiau, kad nesu tikras, tačiau galvoje šmėkštelėjo mintis, jog Delak- 
rua tai iš tiesų buvo pasaulio pabaiga. Taip, iš tiesų. 

Bilas Dodžas stovėjo prie durų, vedančių į pasivaikščiojimų kie- 
mą, ir rūkė. Jis atsisuko į mane ir mestelėjo: 

- Žiūrėkite, kas atėjo. Polas Edžkoumas, didelis kaip gyvenimas, 
tik dvigubai bjauresnis. 

- Kaip praėjo diena, Bili'? 

- Gerai. 

- Delakrua? 

- Puikiai. Regis, jis supranta, kad tai įvyks rytoj, 1r tuo pat metu 
atrodo, jog šito nesupranta. Tu pats Žinai, kaip dauguma jų jaučiasi, 
galiausiai atėjus pabaigai. 

Linktelėjau. 

- Vartonas? ||| 

Bilas nusijuokė. * 

- Tikras komediantas. Prieš jį Džekas Benis atrodytų tik kvake- 
ris. Jis pasakė Rolfui Vetermarkui, kad valgė braškių uogienę iš jo 
žmonos apželtukės. 

- Ką atsakė Rolfas? 

- Kad jis nevedęs. Sakė, kad tikriausiai Vartonas turėjo omenyje 
savo motiną. 

Nusijuokiau iš visų plaučių. Tai iš tiesų buvo juokinga, nors vul- 
garu. Be to, buvo puiku, jog galėjau juoktis ir nesijausti, tarsi kažkas 
mano viduriuose būtų deginęs degtukus. Bilas nusijuokė kartu su 
manimi, po to išpylė kavos likučius į kiemą, kuris buvo beveik tuš- 
čias, išskyrus kelis slampinėjančius užsitarnavusius pasitikėjimą ka- 
linius, čia praleidusius jau kone tūkstantį metų. 

Kažkur tolumoje nugriaudėjo perkūnas, ir virš galvos temstan- 
čiame danguje blykstelėjo žaibas. Bilas susirūpinęs pažvelgė į dangų 
ir liovėsi juoktis. 

- Žinai, ką tau pasakysiu, - prisipažino jis, - man nepatinka šis 
oras. Apima jausmas, jog kažkas atsitiks. Kažkas bloga. 

Dėl šito jis buvo teisus. Bloga nutiko tą patį vakarą, maždaug 
ketvirtis po dešimtos. Tada, kai Persis užmušė Misterį Džinglą. 


Iš pradžių atrodė, jog nepaisant karščio naktis bus gera - Džonas 
Kofis kaip visada buvo tylus ir užsisklendęs savyje. Laukinis Bilas, 
matyt, ketino tapti Švelniuoju Bilu, o Delakrua, įvertinant tai, kad iki 
pasimatymo su Senąja Žiežirba tebuvo likę kiek daugiau nei dvide- 
šimt keturios valandos, buvo geros nuotaikos. 

Jis puikiai suprato, kas jam nutiks, bent jau pačią esmę; paskuti- 
nei vakarienei Delakrua užsisakė čili siurbos ir paliepė man, kad vir- 
tuvei perduočiau jo specialius nurodymus. 

- Pasakykit jiems, kad padarytų su tuo aštriu padažu, - nurodinė- 
jo Delakrua..- Pasakykit jiems, kad su tuo, kur tikrai šokinėja gerklė- 
je ir sako “sveikas"' - su tuo žaliu, o ne su tuo, kur švelnus. Tas švel- 
nus suima mane kaip koks motinos dulkintojas, kita diena aš negalė- 
ti nulipti nuo tualeto, tačiau nemanau, jog šį kartą turėti dėl to pro- 
blemų, n est-ce pas?* 

Dauguma rūpinasi savo nemirtingomis sielomis vos ne su bepro- 
čio žiaurumu, tačiau Delakrua neteikė jokios reikšmės mano klausi- 


* Ar taip? (Pranc.) 

mams, kaip jis norėtų dvasiškai palengvinti paskutines savo valan- 
das. Jei “tas vaikynas" Šasteris tiko Didžiajam Vadui Biterbakui, 
svarstė Delakrua, tiks ir jam. Ne, labiausiai jam rūpėjo, - ir jūs tai tik- 
riausiai atspėjote, - kas nutiks Misteriui Džinglui, kai jis, Delakrua, 
numirs. Man buvo tekę praleisti ilgas valandas su pasmerktaisiais per 
naktį prieš jų paskutinį Žygį, tačiau tai buvo pirmas kartas, kai tas va- 
landas aš turėjau praleisti, svarstydamas pelės likimą. 

Delas kūrė vis kitokį scenarijų, kantriai savo menku protu apgal- 
vodamas įvairias galimybes. Garsiai svarstydamas, kaip užtikrinti jo 
numylėtojo peliuko ateitį, tarsi jis būtų vaikas, kuriam reikia sudary- 
ti sąlygas užbaigti koledžą, Delakrua mėtė į sieną nuspalvintą špūlę. 
Kiekvieną kartą Misteris Džinglas ją nusivydavo, pagaudavo ir atri- 
dendavo prie Delo kojų. Po kurio laiko tai mane pradėjo nervinti - iš 
pradžių špūlės pliaukštelėjimas į akmeninę sieną, po to Misterio 
Džinglo letenėlių tapsėjimas. Nors tai ir buvo žavus triukas, maždaug 
po devyniasdešimties minučių jis pradėjo įkyrėti. Atrodė, Misteris 
Džinglas niekada nepavargs. Jis kartkartėmis stabteldavo atsigerti 
vandens iš kavos lėkštelės, kurią Delakrua laikė būtent šiam tikslui, 
ar pakramtyti rausvą mėtinį saldainį, o po to vėl tęsdavo Žaidimą. Ke- 
lis kartus man panižo liežuvis liepti Delakrua liautis, tačiau kiekvie- 
ną kartą primindavau sau, jog Delakrua gali Žaisti su Misteriu Džin- 
glu šią naktį, po to viskas bus baigta. Tačiau pabaigoje pasidarė sun- 
ku 1š tiesų laikytis šios minties - suprantate, kaip būna įkyriam triukš- 
mui kartojantis be paliovos. Po kurio laiko jis suardo nervus. Kaip 
ten būtų, prisiverčiau kalbėti, kai staiga kažkas privertė mane per petį 
pažvelgti pro kameros duris. Kitoje pusėje, prie savo kameros durų, 
stovėjo Džonas Kofis ir purtė man galvą: 1 dešinę, į kairę, atgal į cen- 
trą. Tarsi Džonas būtų skaitęs mano mintis ir patarinėjęs susimąstyti 
dar kartą. 

Pasakiau, jog man atrodo, kad Misteris Džinglas galėtų atitekti 
Delakrua netekėjusiai tetai, tai pačiai, kuri atsiuntė didžiulį paką sal- 
dainių. Taip pat jai galėtų atitekti nuspalvinta špūlė ir netgi peliuko 
“namai" - mes surinktume pinigus, kad Tu atsisakytų savo pretenzi- 
jų į "Corona" cigarų dėžutę. Ne, atsakė kurį laiką pagalvojęs Delak- 
rua (per tą laiką jis suspėjo bent penkis kartus mesti špūlę į sieną, o 
Misteris Džinglas arba nosimi, arba letenėlėmis atridenti ją atgal), ši- 
taip bus negerai. Teta Hermionė per sena, ji nesupras Misterio Džin- 
glo judrumo, be to, kas būtų, jei Misteris Džinglas ją pergyventų? 
Kas tada jam nutiktų? Ne, ne, teta Hermionė netiks. 

Ką gi, tada aš paklausiau, kas būtų, jei jį paimtų vienas iš mūsų.“ 
Mes jį galėtume laikyti tiesiog čia, E korpuse. Ne, atšovė D..lakrua, 
jis man labai dėkingas už tokią mintį, certainement,* tačiau Misteris 
Džinglas yra tokia pelė, kuri trokšta būti laisva. Jis, Eduardas Delak- 
rua, tai Žino, nes - taip, jūs atspėjote - Misteris Džinglas šią informa- 
ciją pašnibždėjo jam į ausį. 

- Gerai, Delai, - tariau, - kuris nors iš mūsų pasiims jį namo. Gal- 
būt Dynas. Jis turi mažą sūnų, kuriam, kertu lažybų, labai patiks tu- 
rėti prijaukintą gyvūnėlį. 

Ši mintis sukėlė tokį siaubą, kad Delakrua net pabalo. Mažas vai- 
kas bus atsakingas už tokį graužikų atstovų genijų kaip Misteris DŽin- 
glas? Kaip dėl /e bon Dieu** galima tikėtis, kad vaikas nuolatos jį 
dresuos, o ką jau kalbėti apie naujų triukų mokymą. Arba, sakykime, 
vaikui praeis susidomėjimas, ir jis pamirš pašerti peliuką dvi ar tris 
dienas iš eilės? Delakrua, kuris bandydamas nuslėpti savo įvykdytą 
pirminį nusikaltimą iškepė gyvus šešis žmones, iš pasišlykštėjimo net 
nusipurtė, lyg būtų aistringas kovotojas prieš gyvūnų naudojimą me- 
dicininiams bandymams. 

- Gerai, - pasakiau, - aš jį pasiimsiu į namus, - (atsimenate, kaip 
sakiau, kad jiems reikia žadėti bet ką; per paskutiniąsias keturiasde- 
šimt aštuonias valandas žadėk bet ką). - Ar bus gerai? 

- Ne, sere, viršininke Edžkoumai, - teisindamasis paprieštaravo 
Delakrua. Jis vėl metė špūlę. Ji pataikė į sieną, atsimušė, nuriedėjo; 
Misteris Džinglas nulėkė paskui ją it žaibas ir atideno Delakrua. - 
Maloningai dėkoju, - merci beaucoup, *** - tačiau jūs gyvenate miš- 
ke, o Misteris Džinglas bijo gyventi dans la forėt.**** Aš Žinau, 
nes... 

- Manau, jog galiu atspėti, iš kur tu Žinai, Delai, - pasakiau. 

Delakrua šypsodamasis linktelėjo. 

- Tačiau mes surasime sprendimą. Patikėkite! 

Jis metė špūlę. Misteris Džinglas nuknapsėjo paskui. Aš sten- 
giausi nekrūptelėti. 

Galų gale Brutalusis išgelbėjo situaciją. Jis stovėjo prie budinčio- 
jo rašomojo stalo ir žiūrėjo, kaip Dynas su Kleriu žaidžia kortomis. 
Ten buvo ir Persis. Brutaliajam galiausiai atsibodo mėginti užmegzti 


* Žinoma (pranc.). 
** Gerojo Dievulio (pranc.). . 
*** Labai ačiū (pranc.). 
**** Miške (pranc.). 

su juo pokalbį ir vietoje atsakymų išgirsti tik niūrius kriuktelėjimus. 
Jis atžingsniavo iki manęs, sėdinčio ant taburetės prie Delakrua ka- 
meros, ir stovėjo susikryžiavęs rankas ant krūtinės, klausydamasis 
mūsų pokalbio. 

- O kaip dėl Mauzvilio? - paklausė Brutalusis, kai stojo gana 1!- 
ga pauzė po to, kai Delas atmetė miške stūksantį mano vaiduoklišką 
namą. Jis-tai ištarė atsainiu tonu, lyg tarp kitko. 

- Mauzvilis? - paklausė Delakrua, pažvelgdamas į Brutalųjį ir su 
nuostaba, ir susidomėjęs. - Koks Mauzvilis? 

- Tai atrakcionas turistams Floridoje, - atsakė Brutalusis. - Ma- 
nau, jog Talahasyje. Ar ne taip, Polai? Talahasyje? 

- Taip, - atsakiau, nė akimirką nesudvejodamas ir mintyse siųs- 
damas Dievo palaimą Brutui Hauvelui. - Talahasyje. Visai netoli šu- 
nų universiteto. 

Po šių žodžių Brutaliojo lūpos suvirpėjo, ir aš išsigandau, kad 
nusijuokdamas jis sugadins visą žaidimą, tačiau Brutalusis susitvar- 
dė ir pritariančiai linktelėjo galva. Tačiau supratau, jog aš dar išgir- 
siu pamokslą už tą “šunų universitetą". 

Šį kartą Delas nemetė špūlės, nors Misteris Džinglas stovėjo ant 
jo šlepetės, iškėlęs priekines letenėles, aiškiai geisdamas dar kartą nu- 
sivyti tą špūlę. Keidžanas pažvelgė į Brutalųjį, į mane, po to vėl į 
Brutalyjį. 

- Ką jie ten daro Mauzvilyje? - paklausė jis. 

- Kaip manai, ar jie priimtų Misterį Džinglą? - paklausė manęs 
Brutalusis, nekreipdamas dėmesio į Delo klausimą ir šitaip dar labiau 
kurstydamas jo smalsumą. - Manai, jog jis tiktų, Polai'? 

Apsimečiau, jog svarstau. 

- Žinai, - pasakiau, - juo daugiau apie tai galvoju, tuo puikesnė 
man atrodo ši idėja. 

Akies krašteliu pastebėjau, kaip Persis ateina Žaliąja mylia (da- 
rydamas platų lankstą ties Vartono kamera). Jis sustojo, pečiu atsirė- 
męs į tuščią kamerą, ir klausėsi mūsų pokalbio, o lūpose Žaidė nežy- 
mi paniekinanti šypsena. 

- Kas tas Mauzvilis? - paklausė Delakrua, paklaikusiai trokšda- 
mas sužinoti. 

- Turistų atrakcionas, kaip jau tau sakiau, - paaiškino Brutalusis. 
- ten yra, 0, aš nežinau, gal koks šimtas pelių. Ar ne taip, Polai? 

- Dabar jau daugiau nei šimtas penkiasdešimt, - atsakiau. - Jiems 
labai puikiai sekasi. Kiek Žinau, ruošiamasi atidaryti tokį pat atrak- 
cioną Kalifornijoje 17 pavadinti jį Vakarų Mauzviliu, štai kaip klesti 

jų verslas. Manau, dresuotų pelių pasirodymai darosi pelningas biz- 
nis - aš pats šito nesuprantu. 

Delas sėdėjo, rankoje laikydamas spalvotą špūlę, ir Žiūrėjo į mus, 
pamiršęs savo paties situaciją. 

- Jie priima tik pačias gudriausias peles, - perspėjo Brutalusis, - 
tik tas, kurios moka įvairių triukų. Ir tai negali būti baltosios pelės, 
nes jas pardavinėja gyvūnų parduotuvėse. 

- Pelės iš gyvūnų parduotuvės, taip, norėtum! - karštai pasipikti- 
no Delakrua. - Aš nekenčiu pelių iš gyvūnų parduotuvių! 

- O be to, jie turi, - tarė Brutalusis, nudelbęs į tolį akis, tarytum 
matytų šį vaizdą priešais save, - palapinę, į kurią... 

- Taip, taip, kaip cirgue! Ar reikia mokėti už įėjimą? 

- Tu mane durnini? Žinoma, reikia mokėti už įėjimą. Suaugu- 
siems dešimt centų, vaikams du. Be to, iš bakelito dėžučių ir tualeti- 
nio popieriaus rulonų pastatytas ištisas miestas su raižyto stiklo lan- 
gais, tad gali pamatyti, ką jos ten veikia... 

- Taip! Taip! - pritarė Delakrua, apimtas ekstazės. Po to jis atsi- 
suko į mane. - Kas yra raižytas stiklas? 

- Panašiai kaip orkaitės durelėse, kad galėtum pasižiūrėti į vidų, 
- atsakiau. 

- Na žinoma! Tas šūdas! 

Jis pasuko ranką lyg rankeną, ragindamas Bmutalųjį tęsti, o Mis- 
terio Džinglo mažos akutės vos neišvirto iš akiduobių, besistengda- 
mos sekti paskui špūlę. Buvo gana linksma. Persis priėjo kiek arčiau, 
lyg norėdamas geriau viską matyti, ir aš pamačiau, kaip Džonas Ko- 
tis stebi jį susiraukęs, tačiau buvau per daug įsitraukęs į Brutaliojo 
fantazijas, kad tam skirčiau daug dėmesio. Mes pakilome į naujas 
aukštumas, sakydami pasmerktajam tai, ką jis nori išgirsti, ir, patikė- 
kite, aš buvau apimtas susižavėjimo. 

- Ką gi, - tęsė Brutalusis, - ten yra pelių miestas, tačiau vaikams 
labiausiai patinka Mauzvilio žvaigždžių cirkas, kur pelės supasi ant 
trapecijų, ridena mažas statinaites, krauna monetas į krūvą... 

- Taip, štai ji! Štai kur vieta Misteriui Džinglui! - sušuko Delak- 
rua. Jo akys švytėjo, o skruostus nutvilkė raudonis. Man atėjo į gal- 
vą mintis, jog Brutas Hauvelas yra savotiškas šventasis. - Galų gale 
tu pateksi į cirką, Misteri Džinglai! Gyvensi pelių mieste Floridoje! 
Su raižyto stiklo langais! Valio! 

Delakrua per daug stipriai švystelėjo špūlę. Ji atsitrenkė į sieną 
palei pat grindis, atšoko kaip pašėlusi ir pro kameros durų grotas 

nuriedėjo į Mylią. Misteris Džinglas nurūko paskui špūlę, ir Persis 
pamatė, jog proga pati atėjo jam į rankas. 

- Ne, kvaily! - suriko Brutalusis, tačiau Persis nekreipė į tai dė- 
mesio. 

Kaip tik tuo momentu, kai Misteris Džinglas pribėgo prie špūlės, 
- per daug įsitraukęs į žaidimą, kad suvoktų, jog čia pat yra senasis 
priešas, - Persis užmynė peliuką kietu darbinio bato padu. Pasigirdo 
aiškus trakštelėjimas, kai lūžo peliuko nugarkaulis ir plūstelėjo krau- 
jas. Mažytės akutės išvirto, 1r jose aš perskaičiau nuostabą ir agoni- 
ją, kuri atrodė per daug žmogiška. 

Iš siaubo ir sielvarto Delakrua suklykė. Jis parpuolė ant kameros 
grindų, iškišo rankas pro grotas, stengdamasis pasiekti kuo toliau, ir 
be paliovos šaukė peliuką vardu. Persis šypsodamasis atsisuko į De- 
lakrua. Į mus visus tris. 

- Štai, - pasakė jis. - Žinojau, jog anksčiau ar vėliau aš jį nutver- 
siu. Tai buvo tik laiko klausimas. | 

Jis apsisuko ir nužingsniavo Žaliąja mylia, neskubėdamas, pali- 
kęs Misterį Džinglą gulėti ant linoleumo besiplečiančiame jo paties 
kraujo klane. 

KETVIRTA DAUS 


BLOGA EDUARDO 
DELAKRUA MIRTIS 


Be šio rašinio, nuo tos dienos, kai įsikūriau “Džordžijos pušyse“, 
aš rašau nedidelį dienoraštį, - ne kažin kokį, tiesiog pora pastraipų 
per dieną, daugiausiai apie orą, - ir praėjusį vakarą aš jį pavarčiau. 
Norėjau tiesiog pasižiūrėti, prieš kiek laiko mano anūkai Kristoferis 
ir Danielė mane daugmaž ištrėmė į “Džordžijos pušis“. 

- Tavo paties labui, seneli, - sakė jie. 

Žinoma, jie taip pasakė. Argi ne tai dažniausiai sako žmonės, kai 
jie galiausiai suranda būdą atsikratyti kalbančia ir vaikščiojančia pro- 
blema? 

Jau truputėlį daugiau nei dveji metai. Klaiku yra tai, jog aš neži- 
nau, kaip man a/rodo: dveji metai, o gal ilgiau, o gal trumpiau. Lyg 
mano laiko pojūtis tirptų kaip vaikų pastatytas senis besmegenis per 
sausio-atlydį. Tarsi laikas, koks jis buvo, - standartinis rytų laikas, va- 
saros laikas, darbo laikas, - daugiau nebeegzistuotų. Čia yra tik 
“Džordžijos pušų“ laikas, kuris reiškia senukų laiką, senučių laiką ir 
šlapinimosi į lovą laiką. Visa kita... dingo. 

Tai pavojinga, prakeikta vieta. Iš pradžių šito nesupranti, iš pra- 
džių galvoji, jog tai tik nuobodi vieta, tokia pat nepavojinga kaip ir 
vaikų darželis per popiečio miegą, tačiau ji iš tiesų yra pavojinga. 
Nuo to laiko, kai čia atvykau, mačiau, kaip daugelis žmonių nuslydo 

į suvaikėjimą, o kartais jie ne tik nuslysta - kartais jie smenga žemyn 
kaip sugedęs povandeninis laivas. Dažniausiai jie čia atvyksta gerai 
nesijausdami - pablėsusiomis akimis, privirinti prie lazdelės, gal su 
truputį palaisvėjusia šlapimo pūsle, tačiau sveiki kitais požiūriais - ir 
po to jiems kažkas nutinka. Po mėnesio jie tiesiog sėdi televizoriaus 
kambaryje ir bukomis akimis, išglebusiais žandikauliais ir su pakelta 
stikline užmirštų apelsinų sulčių, kurios laša ant grindų, spokso į 
Ouprą Vinfri. Dar po mėnesio turi jiems priminti vaikų vardus, kai 
vaikai atvyksta jų aplankyti. Dar po mėnesio jau tūri priminti jų pa- 
čių prakeiktus vardus. Taip, kažkas jiems nutinka: juos ištinka 
“Džordžijos pušų" laikas. Laikas čia yra tarsi silpna rūgštis, kuri pir- 
miausiai sugraužia atmintį, 0 po to ir norą gyventi. 

Su tuo reikia kovoti. Tai aš kartoju Eleinai Koneli, savo ypatin- 
gai draugei. Kai pradėjau rašyti, kas man nutiko 1932-aisiais, kai 
Džonas Kofis atvyko į Žaliają mylią, pasijutau geriau. Kai kurie pri- 
siminimai yra siaubingi, tačiau aš jaučiu, kaip jie aštrina mano protą 
ir savimonę, kaip peilis aštrina pieštuką, tad skausmas tampa pra- 
smingas. Aš taip pat turiu kūną, kuris, manau, dabar galėtų būti nu- 
alintas ir groteskiškas, todėl mankštinuosi kiek galiu. Iš pradžių bu- 
vo sunku, - iš tokių senų griuvenų negalima tikėtis ypatingų rezulta- 
tų, kai jie mankštinasi vien dėl mankštos, - tačiau dabar lengviau, kai 
matau savo pasivaikščiojimų tikslą. 

Dažniausiai į pirmąjį pasivaikščiojimą išeinu prieš pusryčius - 
vos prašvitus. Šį rytą lijo, o nuo drėgmės man gelia sąnarius, tačiau 
aš vis tiek nusikabinau nuo kablio palei virtuvės duris neperšlampa- 
mą apsiaustą ir išėjau. Jei Žmogus turi kasdieninių darbų, privalo juos 
atlikti, ir labai blogai, jei tai sukelia skausmą. Tačiau yra 1 kompen- 
sacijų. Pagrindinė iš jų - kad šitaip elgdamasis gyveni realiuoju, o ne 
“Džordžijos pušų" laiku. Be to, man patinka lietus, nesvarbu, kad jis 
sukelia skausmus. Ypač anksti ryte, kai diena dar tik užgimsta ir at- 
rodo pilna galimybių net tokiam nuskalbtam. seniui kaip aš. 

Nuėjau į virtuvę, kur iš užsimiegojusio virėjo išmaldavau dvi rie- 
keles skrudintos duonos, 1r išėjau į lauką. Perėjau per kroketo aikšte- 
lę, po to piktžolėmis apaugusią golfo pievelę. UŽ jos buvo nedidelė 
giraitė su vingiuojančiu per ją siauru takeliu, palei kurį stovėjo pora 
užmirštų ir tyliai nykstančių pavėsinių. Ėjau iš lėto tuo takeliu, klau- 
sydamasis švelnaus 1r paslaptingo lietaus šnarėjimo pušyse, keliais li- 
kusiais dantimis kramtydamas paskrudintos duonos gabalėlį. Gėlė 
kojas, tačiau skausmas buvo neaštrus, pakenčiamas. Apskritai jau- 

čiausi gana gerai. Kiek galėdamas giliau kvėpiau į plaučius drėgną 
orą, rydamas jį tarsi maistą. 

Priėjęs antrąją pavėsinę, trumpam užsukau į vidų ir atlikau savo 
reikalą. 

Po dvidešimties minučių grįždamas tuo pačiu takeliu atgal, paju- 
tau, kaip alkio kirminas graužia mano skrandį, ir pagalvojau, jog ga- 
lėčiau suvalgyti ką nors rimčiau nei skrudintos duonos riekelė. Avi- 
žinės košės dubenėlį, o gal net plaktą kiaušinienę su atskirai patiekta 
dešrele. Man labai patinka dešrelės, visada patiko, tačiau jei dabar su- 
valgau daugiau nei vieną, sustreikuoja viduriai. Tačiau viena dešrelė 
bus pakankamai saugu. Tada su pilnu skrandžiu ir drėgno oro atšvie- 
žintu protu (bent jau taip aš tikėjausi) nueisiu į soliariumą ir aprašy- 
siu Eduardo Delakrua egzekuciją. Padarysiu tai kiek galėdamas grei- 
čiau, kad neprarasčiau drąsos. 

Eidamas pro kroketo aikštelę virtuvės durų link galvojau apie 
Misterį Džinglą - kaip Persis Vetmoras jį užmynė ir sulaužė nugar- 
kaulį ir kaip Delakrua klykė, kai suprato, ką padarė jo priešas - ir ne- 
pamačiau ten stovinčio Bredo Doulano, kol jis nesugriebė manęs už 
rankos. 

- Buvai pasivaikščioti, Poli? - paklausė jis. 

Krūptelėjau ir truktelėjau savo ranką, kad išlaisvinčiau. Taip pa- 
dariau iš dalies dėl išgąsčio, - bet kuris išgąsdintas krūpteli, - tačiau 
ne vien dėl to. Galvojau apie Persį Vetmorą, prisimenate, o Bredas 
man visada primena Persį. Todėl, kad Bredas nuolat vaikšto įsigrū- 
dęs į kelnių kišenę knygą minkštais viršeliais (Persis amžinai tampy- 
davosi nuotykių žumalą vyrams; Bredas - knygelę anekdotų, kurie 
yra juokingi, jei žmogus esi kvailas ir piktos širdies), ir todėl, kad jis 
elgiasi, lyg būtų Mėšlo kalno šalies šūdo karalius, bet labiausiai dėl 
to, kad Bredas yra pasalus ir jam patinka skaudinti žmones. 

Mačiau, jog jis tik ką atėjo į darbą, dar nebuvo persivilkęs baltais 
sanitaro rūbais. Jis dėvėjo džinsus ir į sūrį panašius vakarietiško sti- 
liaus marškinius. Vienoje rankoje Bredas laikė saldžios bandelės, ku- 
rią nušvilpė virtuvėje, likučius. Jis stovėjo palindęs nuo lietaus po pa- 
stoge, kad galėtų saugiai pavalgyti. Ir stebėti mane, dabar tuo esu vi- 
sai tikras. Taip pat esu visai tikras dėl dar vieno dalyko: nuo šiol man 
reikės saugotis pono Bredo Doulano. Jam aš ne per labiausiai patin- 
ka Neklai kodėl, bet lygiai taip pat nežinojau, kodėl Persis Vetmo- 
ras nemėgo Delakrua. Nemėgo - per silpnas žodis, Persis nekentė De- 
lo iki šaknų nuo pat pirmos akimirkos, kai mažasis prancūzas pateko 
į Žaliąją mylią. 

- Iš kur tas neperšlampamas apsiaustas, Poli? - paklausė Bredas, 
plekštelėdamas per apykaklę. - Jis ne tavo. 

- Radau koridoriuje prie virtuvės, - atsakiau. Aš siuntu, kai Bre- 
das vadina mane Poliu, ir manau, jog jis tą Žino, tačiau greičiau aš te- 
būsiu prakeiktas, nei suteiksiu jam malonumą, tai parodydamas. - 
Ten jų yra ištisa eilė. Juk aš jam nieko bloga nedarau, ar ne? Galų ga- 
le, juk šis apsiaustas ir yra skirtas lietui. 

- Tačiau jis nėra skirtas iau, Poli - pasakė Bredas, dar kartą 
pliaukštelėdamas per apsiaustą. - Štai kur esmė. Šie apsiaustai skirti 
darbuotojams, o ne gyventojams. 

- Vis tiek nesuprantu, ką bloga aš padariau. 

Jis man blankiai nusišypsojo. 

- Kalbama ne apie bloga, kalbama apie taisykles. Koks būtų gy- 
venimas be taisyklių? Poli, Poli, Poli, - jis papurtė galvą, tarsi vien 
mane matydamas būtų praradęs norą gyventi. - Tikriausiai manai, jog 
toks senas pirdalius kaip tu gali daugiau nebepaisyti taisyklių, tačiau 
tai netiesa, Polį. 

Jis man šypsojosi. Nemėgo manęs. Galbūt net nekentė. Ir kodėl? 
Nežinau. Kartais nebūna jokio kodėl. Tai baisu. 

- Ką gi, atsiprašau, jei sulaužiau taisykles, - pasakiau. 

Mano balsas nuskambėjo inkščiančiai, šiek tiek šaižokai, ir už tai 
aš nekenčiau savęs, tačiau esu senas, 0 seni žmonės greitai pradeda 
inkšti. Senus Žmones lengva išgąsdinti. 

Bredas linktelėjo. 

- Atsiprašymą priimu. O dabar eik ir pakabink atgal apsiaustą. Ir 
šiaip tau nederėtų vaikščioti per lietų. Ypač toje giraitėje. Kas būtų, 
jei paslydęs pargriūtum 1r susilaužytum savo prakeiktą klubakaulį? 
A? Kaip manai, kas turėtų partempti tavo pasenusį kūną atgal į 
kalną? 

- Nežinau, - atsakiau. 

Tiesiog norėjau kuo greičiau nuo jo pasišalinti. Juo ilgiau jo 
klausiausi, tuo labiau Bredas man priminė Persį. Viljamas Vartonas, 
tas pasiutėlis, kuris pateko į Žaliąją mylią 32-ųjų rudenį, kartą sugrie- 
bė Persį ir taip jį išgąsdino, kad šis prisišlapino į kelnes. “Tik prasi- 
tarkite apie tai kam nors, - grasino mums visiems po to Persis, - ir per 
savaitę visi atsidursite eilėje prie duonos". Dabar, prabėgus šitiek me- 
tų, aš beveik išgirdau Bredą Daulaną sakant tuos pačius žodžius ir 
tuo pačiu tonu. Tartum rašydamas apie tuos senus laikus būčiau at- 
rakinęs kažkokias nenusakomas duris, sujungiančias praeitį su dabar- 
timi - Persį Vetmorą su Bredu Doulanu, Džanisę Edžkoum su Eleina 

Koneli, Kould Mauntino kalėjimą su “Džordžijos pušų“ senelių na- 
mais. Ir jei ši mintis man šiąnakt nesukels nemigos, tai, manau, nie- 
kas negalės to padaryti. 

Pajudėjau virtuvės durų link, kad įeičiau į vidų, ir Bredas vėl su- 
griebė mane už riešo. Nežinau, kaip pirmą kartą, tačiau dabar jis ty- 
čia suspaudė, kad skaudėtų. Jis apsidairė į abi puses, norėdamas įsi- 
tikinti, jog ankstyvą lietingą rytmetį nieko aplink nėra, kad niekas ne- 
pamatys, kaip jis skriaudžia vieną iš senukų, kuriuo privalėjo rūpin- 
tis. 

- Ką tu darai tame takelyje? - paklausė jis. - Žinau, jog neini ten 
nusitampyti, tos dienos tau jau seniai pasibaigė, tad ką ten darai? 

- Nieko, - atsakiau, mintyse liepdamas sau išlikti ramiam, nepa- 
rodyti, kaip skaudžiai jis spaudžia mano ranką, ir prisiminti, jog Bre- 
das užsiminė apie takelį, tad nieko nežino apie pavėsinę. - Tiesiog 
vaikštau. Kad pravėdinčiau smegenis. 

- Jau per vėlu, Poli, tavo smegenys niekada neprasivėdins. 

Jis vėl suspaudė mano, seno žmogaus, riešą, traškindamas trapius 
kaulus. Jo akys be paliovos lakstė į šalis, Bredas norėjo įsitikinti, jog 
yra saugus. Bredas nebijojo sulaužyti taisykles; jis tik bijojo būti su- 
čiuptas jas laužant. Ir tuo jis vėl priminė Persį Vetmorą, kuris nieka- 
da neleisdavo pamiršti, jog yra gubernatoriaus sūnėnas. 

- Tiesiog stebuklas, jog savo amžiuje tu dar prisimeni, kas toks 
esi. Tu esi pašėlusiai per daug senas. Netgi tokiam muziejui kaip šis. 
Tu man keli sukruštą šiurpą, Poli. 

- Paleisk mane, - pasakiau, stengdamasis, kad balse nesigirdėtų 
inkštimo. 

Pamaniau, jog jį išgirdęs tik dar labiau užsiliepsnos. Kaip kartais 
prakaito kvapas paskatina piktą šunį - kuris šiaip tik suurgztų - įkąs- 
ti. Prisiminiau reporterį, aprašinėjusį Džono Kofio teismą. Reporte- 
ris buvo siaubingas Žmogus, pavarde Hamersmitas, o siaubingiausia, 
kad jis pats nežinojo, koks yra siaubingas. 

Tačiau Doulanas manęs nepaleido, o tik vėl suspaudė mano rie- 
šą. Aš sudejavau. Nenorėjau, tačiau negalėjau susivaldyti. Skausmas 
persmelkė mane iki pat kulnų. 

- Ką tu ten darai, Poli? Pasakyk man. 

- Nieko! - atsakiau. Aš dar nepravirkau, bet bijojau netrukus pra- 
trūkti, jei jis toliau mane šitaip kankins. - Nieko, tik vaikštau, man 
patinka pasivaikščioti. Paleisk mane. 

Jis paleido, tačiau tik tam, kad nutvertų kitą mano ranką. Jos 
kumštį buvau sugniaužęs. 

- Atgniaužk kumštį, - paliepė jis. - Leisk tėtušiui pasižiūrėti. 

Aš taip ir padariau, ir Bredas iš pasišlykštėjimo sukriuksėjo. Del- 
ne nebuvo nieko, išskyrus antros paskrudintos duonos riekės liku- 
čius. Kai Bredas ėmė spausti mano kairės rankos riešą, aš suspau- 
džiau skrebutį dešinėje rankoje, ir dabar mano pirštai buvo išterlioti 
sviestu - ne, margarinu, čia neduoda tikro sviesto. 

- Eik į vidų ir nusiplauk savo prakeiktas rankas, - paliepė jis at- 
sitraukdamas ir atsikąsdamas savo saldžios bandelės. - Jėzau Kristau. 

Užlipau laiptais į viršų. Mano kojos drebėjo, o širdis daužėsi 
kaip variklis, kurio vožtuvai praleidžia tepalą, o seni stūmokliai kli- 
ba. Kai sugriebiau durų rankeną, kuri būtų atvėrusi man kelią į vir- 
tuvę, - ir į saugų prieglobstį, - Doulanas perspėjo: 

- Jei kam nors pasakysi, kad aš spaudžiau tavo vargšą senuko rie- 
šą, Poli, aš pasakysiu, jog tau vaidenasi. Senatvės pamišimo priepuo- 
lis. Ir žinai, manimi patikės. O jei liks mėlynės, visi pagalvos, kad tu 
jas pasidarei tyčia. 

Taip. Tai buvo tiesa. Ir vėlgi šiuos žodžius galėjo pasakyti ir Per- 
sis Vetmoras, Persis, kuris kažkokiu būdu išliko jaunas ir niekšingas, 
O aš pasenau ir tapau trapus. 

- Niekam aš nieko nesakysiu, - sumurmėjau. - Neturiu ką pasa- 
kyti. 

- Teisingai, mielas senučiuk, - jo balsas buvo švelnus ir pasity- 
čiojantis, balsas užriestanosio stuobrio (Persio žodžiais tariant), kuris 
mano, jog bus amžinai jaunas. - Aš sužinosiu, ką tu sumanei. Tai bus 
mano užduotis. Girdi? 

Taip, aš girdėjau, tačiau neketinau suteikti jam malonumą tai pa- 
sakydamas. Įėjau į vidų, perėjau per virtuvę (ten užuodžiau kepamos 
kiaušinienės ir dešrelių kvapą, tačiau dabar nebenorėjau nei vieno, 
nei kito) ir pakabinau ant kablio apsiaustą. Po to užlipau laiptais į sa- 
vo kambarį - sustodamas ant kiekvienos pakopos ir leisdamas širdžiai 
nusiraminti - ir susirinkau savo rašymo įrankius. 

Nuėjau į soliariumą ir vos tik atsisėdau prie mažo stalelio palei 
langus, mano draugė Eleina įkišo galvą. Ji atrodė pavargusi ir, ma- 
nau, nesveikuojanti. Eleina buvo susišukavusi plaukus, tačiau vis dar 
tebevilkėjo chalatą. Mes, mieli senučiukai, nelabai paisome ceremo- 
nijų; daugiausiai todėl, kad nepajėgiame. 

- Aš tau netrukdysiu, - tarė ji. - Matau, jog ruošiesi rašyti... 

- Nebūk paika, - atsakiau. - Aš turiu daugiau laiko nei Karteris 
tablečių nuo kepenų. Eikš šen. 

Ji taip ir padarė, tačiau liko stovėti prie durų. 

- Tiesiog aš negalėjau užmigti - vėl - ir prieš kurį laiką atsitikti- 
nai Žiūrėjau pro langą... ir... 

- Ir pamatei mane maloniai besišnekučiuojantį su misteriu Dou- 
lanu. | 

Tikėjausi, jog ji tiktai matė; kad jos langas buvo uždarytas, ir 
Eleina negirdėjo, kaip aš inkščiau, kad mane paleistų. 

- Šis pokalbis neatrodė nei malonus, nei draugiškas, - pasakė ji. 
- Polai, Doulanas visų klausinėja apie tave. Jis klausė manęs - tai bu- 
vo praėjusią savaitę. Tada tam neteikiau didelės reikšmės, tiesiog pa- 
galvojau, jog jis turi šlykščią ilgą nosį, kurią kaišioja į kitų Žmonių 
reikalus, tačiau dabar pradedu galvoti, kodėl jis klausinėja. 

- Klausinėja apie mane? - tikėjausi, mano balsas nebuvo toks su- 
trikęs, koks aš pasijutau. - Ko klausinėja? 

- Pirmiausia, kur tu eini pasivaikščioti. Ir kodėl! tu eini pasivaikš- 
čioti. 

Pabandžiau nusijuokti. 

- Šis žmogus netiki mankštos nauda, tai yra aišku. 

- Jis mano, kad tu kažką slepi, - Eleina trumpam nutilo, - aš taip. 
pat. 

Prasižiojau, - nežinau, ką tuo metu norėjau pasakyti, - tačiau 
Eleina pakėlė į viršų savo artrito išsukinėtas, tačiau keistai gražias 
rankas, man dar nespėjus ištarti nė žodžio. 

- Jei tu ką nors turi, aš nenoriu žinoti, kas tai, Polai. Tavo reika- 
lai yra tavo. Aš buvau išauklėta taip galvoti, tačiau ne visus šitaip iš- 
auklėjo. Būk atsargus. Tik tiek ir tenoriu tau pasakyti. O dabar palik- 
siu tave ramybėje ir leisiu dirbti. 

Eleina apsisuko, tačiau nespėjo prieiti ligi durų, kai aš pašaukiau 
ją vardu. Ji atsisuko klausiančiomis akimis. 

- Kai baigsiu tai, ką rašau, - pradėjau, po to lengvai papurčiau 
galvą. Tai nebuvo teisinga. - Jei aš baigsiu tai, ką rašau, ar tu perskai- 
tysi? 

Atrodė, jog Eleina svarsto, po to nusišypsojo tokia šypsena, dėl 
kurios vyras gali iš karto įsimylėti, netgi toks senas kaip aš. 

- Tai bus man garbė. 

- Geriau palauk, kol perskaitysi, po to kalbėk apie garbę, - pasa- 
kiau, nes tuo metu galvojau apie Delakrua mirtį. 

- Aš vis tiek perskaitysiu, - užtikrino Eleina. - Kiekvieną žodį. 
Pažadu. Tačiau pirmiau tu privalai užbaigti. 

Ji paliko mane vieną, tačiau praslinko daug laiko, kol aš pradė- 
jau rašyti. Beveik valandą sėdėjau spoksodamas pro langus, plunks- 

nakočiu barbendamas į stalą, stebėdamas, kaip skaidrėja niūri diena, 
galvodamas apie Bredą Doulaną, kuris vadina mane Poliu ir kuriam 
niekada nepabosta kvaili anekdotai, svarstydamas Eleinos Koneli žo- 
džius: “Jis mano, kad tu kažką slepi. Aš taip pat.“ 

Galbūt ir slepiu. Taip, galbūt ir slepiu. Ir, be abejo, Bredas Dou- 
lanas nori tai sužinoti. Ne todėl, jog manytų, kad tai yra svarbu (ko 
gero, iš tiesų tai niekam, išskyrus mane, nesvarbu), o vien įsitikinęs, 
jog tokie seniai kaip aš neturi teisės kažką slėpti. Neturi teisės nusi- 
kabinti apsiaustą nuo kablio palei virtuvę; ir jokių paslapčių. Taip pat 
negalima įsivaizduoti, kad tokie kaip mes vis dar esame žmonės. O 
kodėl mums negalima šito įsivaizduoti? Jis to nežino. Ir tuo jis vėl 
yra panašus į Persį. 

Taigi mano mintys, kaip upė padariusios lanką, vėl sugrįžo atga- 
lios, kai Bredas Doulanas išlindo iš po virtuvės pastogės ir sugriebė 
mane už riešo, prie Persio, niekšingojo Persio, ir kaip jis atkeršijo 
žmogui, kuris iš jo juokėsi. Delakrua mėtė savo spalvotą špūlę, - tą 
pačią, kurią parridendavo Misteris Džinglas, - ir ji, atšokusi nuo sie- 
nos, nuriedėjo į koridorių. To tik ir reikėjo; Persis pamatė, kad išmu- 
šė jo valanda. 


- Ne, kvaily! - suriko Brutalusis, tačiau Persis nekreipė į tai dė- 
mesio. 

Kai tik Misteris Džinglas pribėgo prie špūlės, - per daug įsitrau- 
kęs į žaidimą, kad suvoktų, jog čia pat yra jo senasis priešas, - Persis 
užmynė jį kietu darbinio bato padu. Pasigirdo aiškus trakštelėjimas, 
kai lūžo Misterio Džinglo nugarkaulis, ir 15 jo burnos plūstelėjo krau- 
jas. Mažytės akutės išvirto, ir jose aš perskaičiau nuostabą ir agoni- 
ją, kuri atrodė per daug žmogiška. 

Iš siaubo ir sielvarto Delakrua suklykė. Jis parpuolė ant kameros 
grindų, iškišo rankas pro grotas, stengdamasis pasiekti kuo toliau, ir 
be paliovos šaukė peliuką vardu. 

Persis šypsodamasis atsisuko į Delakrua. Taip pat į mane ir Bru- 
talųjį. 

- Štai, - pasakė jis. - Žinojau, jog anksčiau ar vėliau aš jį nutver- 
sių. Tai buvo tik laiko klausimas. 

Jis apsisuko ir nužingsniavo Žaliąja mylia, palikęs Misterį Džin- 
glą gulėti ant grindų, besiplečiančiame ant žalio linoleumo raudono 
kraujo klane. 

Dynas pakilo nuo rašomojo stalo, susimušdamas į jį kelį ir nu- 
mesdamas ant gindų lentą, ant kurios buvo dėliojamos kortos. Kaiš- 
tukai iškrito iš savo skylučių ir nusirideno į visas puses. Nei Dynas, 
nei Heris, kuris jau buvo beišeinąs, nekreipė nė menkiausio dėmesio 
į apverstą Žaidimą. 

- Ką tu dabar padarei? - šaukė Dynas ant Persio. - Ką tu, asile, 
dabar padarei? 

Persis nieko neatsakė. Jis pražygiavo pro rašomąjį stalą, neištar-. 
damas nė žodžio, pirštais braukdamas per savo plaukus. Pro mano 
kabinetą jis nuėjo į sandėlį. Už jį atsakė Viljamas Vartonas. 

- Bose Dynai? Aš manau, jis pamokė tą prancūzpalaikį, kad nė- 
ra išmintinga iš jo juoktis, - paaiškino Vartonas ir nusikvatojo. 

Tai buvo nuoširdus juokas, kaimietiškas, linksmas 1r gilus. Tuo 
gyvenimo laikotarpiu man teko sutikti žmonių (dažniausiai labai blo- 
gų), kurie atrodydavo normalūs tik tada, kai juokdavosi. Bilas Var- 
tonas buvo vienas iš jų. 

Priblokštas aš vėl pažvelgiau į peliuką. Jis dar dvėsavo, tačiau ant 
plonyčių ūsų matėsi mažyčiai kraujo karoliukai, o blizgančias lyg te- 
palo akutes ėmė aptraukti migla. Brutalusis pakėlė spalvotą špūlę, 
apžiūrėjo ją, po to pažvelgė į mane. Jis buvo toks pat priblokštas kaip 
ir aš. Už mūsų nugarų iš sielvarto ir siaubo tebeklykė Delakrua. Ži- 
noma, ne vien dėl peliuko; Persis apsauginiame Delakrua kiaute pra- 
mušė skylę, ir dabar pro ją prasiveržė visas siaubas. Misteris Džin- 
glas buvo šių susitvenkusių emocijų kritinis taškas, tad Delakrua 
klyksmas kėlė siaubą. 

- O ne, - kartojo jis be paliovos pro klyksmus ir maldavimus dar- 
kyta keidžanų prancūzų kalba, - o ne, o ne, vargšas Misteris Džin- 
glas, vargšas senasis Misteris Džinglas, o ne. 

- Duokite jį man. 

Nustebintas šio sodraus balso ir ne iš karto supratęs, kieno jis, 
pažvelgiau aukštyn. Pamačiau Džoną Kofį. Kaip ir Delakrua, jis bu- 
vo iškišęs rankas pro kameros durų grotų strypus, tačiau nemojavo 
jomis kaip Delas. Jis tiesiog laikė jas iškišęs kiek galėdamas toliau. 
Tai buvo tikslinga, beveik raginanti poza. Ir jo balsas įgijo kitokį at- 
spalvį, todėl, manau, aš iš karto nesupratau, jog jis priklauso Džonui 
Kofiui. Dabar jis skyrėsi nuo tos sutrikusios, verksmingos sielos, ku- 
ri pastarosiomis savaitėmis gyveno šioje kameroje. 

- Duokite jį man, misteri Edžkoumai! Kol dar ne per vėlu! 

Po to prisiminiau, ką Džonas Kofis padarė man, ir viską supra- 
tau. Nemaniau, jog tai pakenktų, tačiau taip pat nesitikėjau, kad tai 

duos ką nors gera. Kai pakėliau peliuką, net krūptelėjau jį palietęs - 
iš Misterio Džinglo kailiuko kyšojo tiek daug lūžusių kaulų, kad jis 
priminė kailiu padengtą pagalvėlę smeigtukams. Tai nebuvo šlapim- 
takių uždegimas. Tačiau... 

- Ką tu darai? - paklausė Brutalusis, kai aš į milžinišką dešinį Ko- 
fio delną įdėjau peliuką. - Kas čia per velniava? 

Kofis pro grotas įsitraukė peliuką vidun. Jis gulėjo ant suglebu- 
sio Kofio delno, uodega lanku buvo nukarusi tarp nykščio ir smi- 
liaus, o jos galiukas silpnai trūkčiojo. Tada Kofis kaire ranka užden- 
gė dešinę, padarydamas savotišką puodelį, kuriame gulėjo peliukas. 
Mes nebegalėjome matyti paties Misterio Džinglo, tik jo nukarusią 
uodegą 1r trūkčiojantį lyg gęstanti švytuoklė galiuką. Kofis pakėlė 
delnus prie veido, išskėsdamas dešinės rankos pirštus lyg kalėjimo 
grotas. Peliuko uodega dabar karojo iš atsuktos į mus rankų pusės. 

Brutalusis priėjo prie manęs, tarp pirštų vis dar tebelaikydamas 
spalvotą špūlę. 

- Kaip tu manai, ką jis dako) 

- Ššš, - nutildžiau jį. 

Delakrua liovėsi klykęs. 

- Prašau, Džonai, - sušnibždėjo jis. - O, Džoni, padėk jam, pra- 
šau padėk jam, o si! vous plait. 

Prie mūsų prisijungė Dynas su Heriu. Heris rankoje vis dar laikė 
seną mūsų kortų kaladę. 

- Kas čia vyksta? - paklausė Dynas, tačiau aš tik papurčiau galvą. 

Vėl jaučiausi užhipnotizuotas, tebūsiu prakeiktas, jei šitaip ne- 
buvo. 

Kofis priglaudė burną prie tarpo tarp pirštų ir giliai įkvėpė. Aki- 
mirką visi iš įtampos sustingo. Tada Džonas pakėlė galvą nuo rankų, 
ir aš išvydau beviltiškai sergančio ar siaubingo skausmo kamuojamo 
žmogaus veidą. Jo akys liepsnojo; viršutiniai dantys suleisti į plačią 
apatinę lūpą; tamsus veidas pabalęs ir įgijęs nemalonų atspalvį, ku- 
ris priminė su purvu sumaišytus pelenus. Giliai iš gerklės sklido 
springstantys garsai. 

- Brangusis Jėzau, Viešpatie 1r Išganytojau, - sušnibždėjo Bruta- 
lusis. 

Atrodė, jog akys jam tuoj iššoks ant kaktos. 

- Ką? - amtelėjo Heris. - Ką? 

- Uodega! Ar nematote? Uodega! 

Misterio Džinglo uodega jau nebepriminė gęstančios švytuoklės; 
ji žvaliai plakėsi į šonus kaip medžiojančio paukšų katino uodega. Ir 

tada pro suglaustus Kofio delnus pasigirdo puikiai pažįstamas cypi- 
mas. 

Kofis dar kartą dusliai springdamas sugargaliavo, po to nusuko 
galvą į šalį kaip žmogus, kuris atsikosėjo skrepliais ir nori juos 1š- 
spjauti. Jis per burną ir nosį iškvėpė debesį juodų vabzdžių - aš ma- 
nau, jog tai buvo vabzdžiai, tą patį man sakė tir kiti, tačiau ir šiandien 
nesu dėl to tikras. Jie tamsiu debesiu sukosi apie Kofį ir trumpam už- 
temdė jo veidą. 

- Kristau, kas gi čia? - paklausė Dynas šaižiu, persigandusiu balsu. 

- Viskas gerai, - išgirdau save atsakant. - Nepanikuok, viskas bus 
gerai, po kelių sekundžių jie dings. 

Kaip ir tada, kai Kofis išgydė mano šlapimtakių uždegimą, 
“vabzdžiai" pavirto baltais ir po to išnyko. 

- Šventas šūde, - sušnibždėjo Heris. 

- Polai? - paklausė Brutalusis virpančiu balsu. - Polai? 

Kofis vėl atrodė normaliai - kaip vyrukas, sėkmingai iškosėjęs 
gerklėje įstrigusį mėsos gabaliuką. Jis pasilenkė, padėjo suglaustus 
delnus ant žemės, pažiūrėjo pro savo pirštus į vidų, po to atitraukė 
delnus. Išbėgo Misteris Džinglas - visiškai sveikas, nė vienas jo kau- 
lelis nebuvo išsuktas, po kailiuku nesimatė jokio kauburėlio. Jis 
trumpam stabtelėjo prie Kofio kameros durų, po to per Žaliąją mylią 
nurūko į Delakrua kamerą. Kai peliukas bėgo pro šalį, aš pamačiau 
ant jo ūsų dar išlikusius kraujo karoliukus. 

Delakrua jį pakėlė, tuo pat metu ir juokdamasis, ir verkdamas, 
apiberdamas peliuką bučiniais. Dynas 1r Heris, ir Brutalusis visa tai 
stebėjo apimti tylios nuostabos. Tada Brutalusis priėjo arčiau ir pro 
grotas prakišo spalvotą špūlę. Iš pradžių Delakrua jos nepastebėjo; jis 
buvo per daug užsiėmęs Misteriu Džinglu. Delakrua priminė tėvą, 
kurio skęstantis sūnus buvo tik ką išgelbėtas. Brutalusis špūle patapš- 
nojo Delakrua per petį. Delakrua pažvelgė, pamatė špūlę, paėmė ją ir 
vėl nukreipė savo dėmesį į Misterį Džinglą, glostydamas jo kailiuką, 
rydamas jį akimis, jausdamas poreikį nuolat atšviežinti suvokimą, 
jog taip, peliukas sveikas, peliukas sveikas ir nesužeistas. 

- Mesk ją, - paliepė Brutalusis. - Noriu pažiūrėti, kaip peliukas 
bėgioja. 

- Jis sveikas, bose Hauvelai, jis sveikas, garbė Dievui... 

- Mesk ją, - pakartojo Brutalusis. - Paklausyk manęs, Delai. 

Delakrua pakluso, aiškiai nenoriai, akivaizdžiai nenorėdamas iš- 
leisti iš rankų peliuko, dar ne dabar. Po to jis labai švelniai nusviedė 
špūlę. Ji nuriedėjo per kamerą, pro “Corona" cigarų dėžutę ir sustojo 

palei sieną. Misteris Džinglas ją nusivijo, tačiau ne taip greitai kaip 
anksčiau. Kaire užpakaline kojyte jis šiek tiek šlubavo, ir tai mane la- 
biausiai apstulbino - manau, tai privertė patikėti, kad viskas yra tik- 
ra. Tas nežymus šlubavimas. 

Kaip ten būtų, jis pribėgo prie špūlės, puikiausiai pribėgo, ir no- 
simi atrideno iki Delakrua, pademonstruodamas ankstesnį entuziaz- 
mą. Atsisukau į Džoną Kofį, kuris stovėjo prie savo kameros durų ir 
šypsojosi. Tai buvo pavargusi šypsena, ir aš jos nepavadinčiau 1š tie- 
sų laiminga, tačiau primygtinumas, kurį išvydau Kofio veide, kai jis 
prašė paduoti jam peliuką, buvo išnykęs kaip ir skausmo bei baimės 
išraiška, lyg Džonas būtų springęs. Tai vėl buvo mums pažįstamas 
Džonas Kofis, žmogaus, lyg ir nesančio kartu su mumis, veidu ir 
keistomis, į tolį žvelgiančiomis akimis. 

- Tu tai sutaisei, - pasakiau. - Ar ne taip, milžine? 

- Teisingai, - atsakė Kofis. - Jo šypsena praplatėjo, ir trumpą aki- 
mirką tai buvo /aiminga šypsena. - Aš sutaisiau. Aš sutaisiau Delo 
pelę. Aš sutaisiau... 

Kofis nutęsė, nepajėgdamas prisiminti peliuko vardo. 

- Misterį Džinglą, - užbaigė Dynas. 

Jis žvelgė į Džoną atidžiomis, nustebusiomis akimis, lyg tikėda- 
masis, jog Kofis užsiliepsnos ar pradės sklandyti savo kameroje. 

- Teisingai, - pritarė Kofis. - Misterį Džinglą. Jis yra cirko peliu- 
kas. Gyvens namuose su raižyto stiklo langais. 

- Kad jį kur skradžiai, - tarė Heris, pneidamas prie mūsų ir žvelg- 
damas į Džoną Kotfį. 

Už mūsų nugarų Delakrua gulėjo savo gulte, pasidėjęs Misterį 
Džinglą ant krūtinės. Delas jam niūniavo kažkokią prancūzišką dai- 
nelę, kuri priminė lopšinę. 

Kofis pažvelgė į Žaliąją mylią link budinčiojo rašomojo stalo ir 
durų, vedančių į mano kabinetą bei už jo esantį sandėlį. 

- Bosas Persis yra blogas, - pasakė Kofis. - Bosas Persis yra niek- 
šiškas. Jis užmynė Delo peliuką. Užmynė Misterį Džinglą. 

O po to, mums nespėjus pasakyti jam nė žodžio, - lyg būtume 
galėję sugalvoti, ką jam pasakyti, - Džonas Kofis sugrįžo prie savo 
gulto, atsigulė ir nusisuko veidu į sieną. 


Persis stovėjo nugara į mus, kai Brutalusis ir aš maždaug po dvi- 
dešimties minučių įėjome į sandėlį. Ant lentynos virš pintinės, į ku- 

rią mes sumesdavome nešvarias uniformas (o kartais ir savo civili- 
nius rūbus; kalėjimo skalbyklai nerūpėjo, ką ji skalbia), jis susirado 
pastos baldams blizginti ir stropiai šveitė elektros kėdės ąžuolinės 
rankų atramas bei kojas. Jums galbūt pasirodys keista ar net klaiku, 
tačiau Brutaliajam ir man tai atrodė pats normaliausias dalykas, kurį 
Persis padarė per visą tą vakarą. Senoji Žiežirba rytoj susitiks su sa- 
vo publika, o Persis, bent jau tariamai, bus už viską atsakingas. 

- Persi, - tyliai ištariau. 

Jis atsisuko, - tyli melodija, kurią niūniavo, užstrigo jo gerklėje, 
- ir pažvelgė į mus. Persio veide neišvydau baimės, kurią tikėjausi 
pamatyti, bent jau ne iš karto. Tačiau supratau, jog Persis atrodo kaž- 
kaip pasenęs. Ir pagalvojau, kad Džonas Kofis buvo teisus. Persis at- 
rodė niekšiškai. Niekšiškumas yra tarsi narkotikai, - niekas šiame pa- 
saulyje nėra labiau už mane patyręs, kad tai pasakytų, - ir pagalvo- 
jau, jog, kiek paeksperimentavęs, Persis tapo šių narkotikų auka. Jis 
džiaugėsi tuo, ką padarė Delakrua peliukui. O dar labiau jam patiko 
Delakrua liūdni klyksmai. 

- Nekibkite prie manęs, - pasakė jis balsu, kuris nuskambėjo be- 
veik maloniai. - Noriu pasakyti, jog tai buvo tik pelė. Pirmiausia jai 
čia buvo ne vieta, ir jūs, vaikinai, tą puikiai žinote. 

- Peliukas puikiai jaučiasi, - atsakiau. Mano širdis daužėsi krūti- 
nėje, tačiau stengiausi kalbėti švelniai, beveik abejingai. - Tiesiog 
puikiai. Bėgioja, cypia ir vėl vaikosi savo špūlę. Tau ne ką geriau se- 
kasi užmušinėti peles, nei čia dirbti kitus darbus. 

Apstulbęs 1r netikėdamas mano žodžiais, Persis žiūrėjo į mane. 

- Ir tu nori, kad aš tuo patikėčiau? Tas prakeiktas sutvėrimas 
trakštelėjo! Aš tai girdėjau! Tad gali... 

- Nutilk. 

Jis spoksojo į mane išplėtęs akis. 

- Ką? Ką tu man pasakei? 

Priėjau prie jo- arčiau. Jaučiau, kaip mano kaktos viduryje tvink- 
si kraujagyslė. Neprisimenu, kada paskutinį kartą buvau toks piktas. 

- Argi tu nesidžiaugi, kad Misteris Džinglas gyvas ir sveikas? Po 
visų pokalbių, jog mūsų darbe labai svarbu stengtis, kad kaliniai bū- 
tų ramūs, ypač artėjant jų gyvenimo pabaigai, maniau, tu džiaugstes. 
Pajusi palengvėjimą. Žinodamas, jog rytoj Delas išeis paskutinį kar- 
tą pasivaikščioti, ir taip toliau. 

Persis nukreipė žvilgsnį nuo manęs į Brutalųjį, jo apsimestinis 
ramumas išnyko ir virto netikrumu. 

- Kokį, po velnių, Žaidimą jus čia žaidžiate, vaikinai? - paklausė 
jis. 

- Tai visai ne Žaidimas, drauguži, - atšovė Brutalusis. - Tu manai, 
j0g tai - žaidimas... ką gi, tai dar viena priežastis, dėl kurios tavimi 
negalima pasitikėti. Nori sužinoti visą tiesą? Tu esi liūdnas atvejis. 

- Būk atsargesnis, - perspėjo Persis. Dabar jo balse nuskambėjo 
nerimo gaidelės. Vis dėlto sugrįžo baimė - baimė, jog mums gali kilti 
noras padaryti jam ką nors negera. Apsidžiaugiau išgirdęs šias gaide- 
les. Bus lengviau susitvarkyti su juo. - Aš pažįstu Žmones. Įtakingus 
žmones. 

- Tu taip sakai, tačiau esi toks didelis svajotojas, - atkirto Bruta- 
lusis. 

Atrodė, jog jis tuoj prapliups juokais. 

Persis numetė blizginimo skudurėlį ant kėdės, prie kurios paran- 
kių ir kojų buvo pritaisytos apkabos, sėdynės. 

- Aš užmušiau tą pelę, - pareiškė jis ne visai tvirtu balsu. 

- Eik ir pats patikrink, - pasakiau. - Čia laisva šalis. 

- Būtinai, - pasakė jis. - Būtinai. 

Jis pražingsniavo pro mus, sučiaupęs lūpas, o jo mažos rankos 
(Vartonas buvo teisus, tos rankos buvo gražios) žaidė su šukomis. 
Persis užlipo laiptais ir pasilenkęs pro durų staktą įėjo į mano kabi- 
netą. Brutalusis ir aš stovėjome prie Senosios Žiežirbos, laukdami, 
kol jis sugrįš, 17 nesikalbėdami. Nežinau kaip Brutalusis, tačiau aš ne- 
žinojau, ką pasakyti. Net nežinojau, ką galvoti apie neseniai matytą. 

Praėjo trys minutės. Brutalusis paėmė Persio skudurėlį ir ėmė 
blizginti storus elektros kėdės atlošo skersinius. Kol Persis sugrįžo, 
Brutalusis suspėjo išblizginti vieną skersinį ir pradėti kitą. Persis su- 
klupo ir vos neišgriuvo ant sandėlio grindų, lipdamas laiptais žemyn, 
o kai ėjo pro mus, jo eisena atrodė nenatūrali ir netvirta. Persio vei- 
das buvo iškreiptas šoko ir nuostabos. 

- Jūs juos sukeitėte, - ištarė Persis šaižiu, kaltinančiu balsu. - Jūs, 
išperos, kažkokiu būdu sukeitėte peliukus. Jūs tyčiojatės iš manęs ir, 
po velnių, pasigailėsite, jei nesiliausite. Jei nesiliausite, pasirūpinsiu, 
kad atsidurtumėte prakeiktose eilėse prie duonos! Jei nesiliausite, pa- 
sirūpinsiu, kad atsidurtumėte prakeiktose eilėse prie duonos! Kuo jūs 
save laikote? 

Persis nutilo, stengdamasis atgauti kvapą ir gniaužydamas kumš- 
čius. 

- Pasakysiu tau, kas mes tokie, - tariau. - Esame Žmonės, kurie 
dirba kartu su tavimi, Persi... tačiau tai truks nelabai ilgai. 

Ėmiau ir suspaudžiau jam pečius. Nelabai stipriai, bet suspau- 
džiau. Taip. 

Persis pakėlė ranką, kad nustumtų manąją. 

- Nuimk savo... 

Brutalusis sugriebė dešinę Persio ranką - ji visa, mažytė, gležna 
ir balta, pranyko Brutaliojo įdegusiame kumštyje. 

- Užčiaupk savo srėbalynę, sūnau. Jei nori Žinoti, kas tau naudin- 
ga, pasinaudok paskutine proga išsikrapštyti vašką iš savo ausų. 

Aš jį apsukau, užkėliau ant platformos, po to stūmiau atbulą tol, 
kol jo pakinkliai palietė elektros kėdės sėdynę, ir Persis buvo privers- 
tas atsisėsti. Jo ramybė išnyko; taip pat ir niekšiškumas bei arogan- 
cija. Šie bruožai yra pakankamai realūs, tačiau privalote atminti, jog 
Persis buvo labai jaunas. Jo amžiuje niekšiškumas ir arogancija tėra 
plonas paviršinis sluoksnis, lyg bjaurus emaliuotų dažų atspalvis. Jį 
dar galima prakirsti. Ir aš nusprendžiau, kad dabar Persis yra pasiren- 
gęs išklausyti. 

- Noriu išgirsti tavo Žodį, - pasakiau. 

- Apie ką? 

Jo burna vis dar bandė paniekinančiai šypsotis, tačiau akys buvo 
pilnos baimės. Skydinėje elektros įtampa buvo išjungta, tačiau Seno- 
sios Žiežirbos sėdynė kėlė savąją įtampą, ir būtent tuo metu aš nu- 
sprendžiau, kad Persis ją jaučia. 

- Tavo žodį, jog tu tikrai išeisi į Brajer Ridžą ir paliksi mus ra- 
mybėje, jei rytoj pastatysime tave į pirmąją gretą, - paaiškino Bruta- 
lusis su tokiu užsidegimu, kokio dar nebuvau girdėjęs. - Kad tu jau 
kitą dieną paduosi prašymą tave perkelti. 

- O jei aš to nepadarysiu? Jei aš kai kam paskambinčiau i 1r pasa- 
kyčiau, kad jūs man neduodate ramybės ir grasinate? Elgiatės su ma- 
nimi chuliganiškai? 

- Jei tavo ryšiai 1š tiesų yra tokie geri, kaip tu manai, mes galime 
iš čia išlėkti, - pasakiau, - tačiau pasirūpinsime, kad ir tu Persi, ant 
grindų paliktum pakankamą kiekį kraujo. 

- Tu apie tą pelę? A? Manai, jog kam nors skaudės galvą, kad aš 
sutrypiau myriop pasmerkto žudiko prijaukintą pelę? Turiu galvoje, 
už šių durnių namų sienų? 

- Ne. Tačiau trys vyrai matė, kaip stovėjai įsikišęs nykštį į subi- 
nę tuo metu, kai Viljamas Vartonas grandine, kuria buvo surakintos 
jo rankos, bandė pasmaugti Dyną Stentoną. Dėl to, Persi, žmonėms 
skaudės galvą, prižadu. Dėl to net tavo dėdulei gubernatoriui skau- 
dės galvą. 

Persio skruostus išmušė raudonos dėmės. 

- Manai, kad kas nors jumis patikės? - paklausė Persis, tačiau jo 
balse jau buvo kur kas mažiau pykčio. 

Buvo akivaizdu, kad jis galvoja, jog kas nors mumis patikės. O 
Persis nemėgo pakliūti į bėdą. Laužyti taisykles buvo galima. Būti 
sugautam jas laužant - ne. 

- Beje, aš turiu Dyno kaklo nuotraukas, padarytas dar prieš iš- 
nykstant mėlynėms, - pasakė Brutalusis - tuo metu visiškai nenuma- 
niau, ar tai tiesa, ar ne, tačiau Brutaliojo žodžiai nuskambėjo įspūdin- 
gai. - Ir Žinai, ką tie paveiksliukai sako? Kad Vartonas gerokai pasi- 
darbavo, kol kažkas jį atitraukė nuo Dyno, o tu buvai visai šalia ir 
dar iš Vartonui nematomos pusės. Tau tektų atsakyti į keletą sunkių 
klausimų, ar ne? O panašus dalykas gali persekioti žmogų kaip pra- 
keikimas. Šis prakeikimas gali persekioti dar ilgai po to, kai šio žmo- 
gaus giminės iš valstijos sostinės grįš namo ir gurkšnos savo priebu- 
tyje mėtinę degtinę. Tokio žmogaus įrašai darbo knygelėje gali būti 
gana įdomūs, ir per visą gyvenimą daug kam gali tekti su jais susi- 
pažinti. 

Persio akys nepatikliai bėgiojo mūsų veidais. Kaire ranka jis pa- 
siglostė plaukus. Persis nieko neatsakė, tačiau maniau, kad mes jį jau 
buvome beveik palaužę. 

- Aš nekenčiu šios vietos! - pratrūko jis. - Nekenčiu, kaip jūs su 
manimi elgiatės, niekada neduodate galimybės man pasireikšti! 

Pastarasis kaltinimas neatitiko tikrovės, tačiau aš nusprendžiau, 
jog dabar ne laikas ginčytis šiuo klausimu. 

- Aš taip pat nenoriu, kad mane stumdytų. Tėtis man paaiškino, 
jog jei leisiesi vieną kartą, visą gyvenimą būsi stumdomas, - jo akys, 
beveik tokios pat gražios kaip ir rankos, suliepsnojo. - O ypač man 
nepatinka, kai mane stumdo didelės beždžionės, tokios kaip šis vy- 
rukas, - Persis pažvelgė į mano seną draugą ir sumurmėjo: - Brutalu- 
sis - bent jau gavai teisingą pravardę. 

- Turi kai ką suprasti, Persi, - pasakiau. - Mūsų požiūriu, tu mus 
stumdai. Mes tau be paliovos aiškiname, kaip mes čia dirbame, o tu 
užsispyręs viską darai savaip, po to, kai nutinka kas nors bloga, sle- 
piesi už savo politinių globėjų nugaros. Sutraiškydamas Delakrua pe- 
liuką, - Brutalusis žvilgtelėjo į mane, ir aš paskubomis pasitaisiau, - 
bandydamas sutraiškyti Delakrua peliuką, dar kartą tai patvirtinai. Tu 
visą laiką mus spaudi; pagaliau nutarėme paspausti ir mes, štai ir vis- 
kas. Tačiau paklausyk, jei viską padarysi taip kaip reikia, ši situacija 
susiklostys tau sėkmingai - išeisi kaip jaunas Žmogus, darantis karje- 

rą ir kvepiantis kaip rožė. Niekas niekada nesužinos apie šį mūsų ne- 
didelį pokalbį. Tai ką pasakysi? Būk suaugęs. Pažadėk, kad išeisi po 
to, kai bus sutvarkytas Delas. 

Persis susimąstė. Netrukus jo akyse pasirodė išraiška, bylojanti, 
jog jam atėjo gera mintis. Tai man nelabai patiko. Nes mintis, kuri at- 
rodė gera Persiui, nebus gera mums. 

- Jei dar neapsisprendei, - įsiterpė Brutalusis, - pagalvok, kaip 
būtų puiku dingti nuo to pūlių maišo Vartono. 

Persis linktelėjo, ir aš leidau jam pakilti nuo kėdės. Jis išsilygino 
uniformos marškinius, timptelėjo juos užpakalyje, brūkštelėjo šuko- 
mis per plaukus. Po to pažvelgė į mus. 

- Gerai, sutinku. Rytoj naktį aš būsiu pirmoje gretoje prie Delo; 
jau kitą dieną pasiprašysiu perkeliamas į Brajer Ridžą. Vadinkime, 
jog atsiskaitėme. Ar pakaks? 

- Pakaks, - atsakiau. 

Toji išraiška dar nebuvo išnykusi 1š jo akių, tačiau tuo metu jau- 
čiau per didelį palengvėjimą, kad kreipčiau į tai dėmesį. 

Persis atkišo savo ranką. 

- Sukertam rankomis? 

* Aš paspaudžiau ranką. Brutalusis taip pat. 

Kokie mes buvome kvailiai! 


4 


Kita diena buvo labiausiai varginanti ir paskutinė neįprastai karš- 
to spalio diena. Kai atvykau į darbą, vakaruose trankėsi griaustinis ir 
virš mūsų ėmė kauptis tamsūs debesys. Nakčiai nusileidus, jie sutirš- 
tėjo, ir mes matėme pro juos prasiskverbiančias melsvai baltas žaibų 
šakes. Tą vakarą apie dešimtą pro Trapinguso apygardą praūžė vie- 
sulas, - jis nusinešė keturių Žmonių gyvybes ir nuplėšė arklidės sto- 
gą Teftone, - o Kould Manuntine siautė audra su perkūnija 1r draskėsi 
vėtra. Vėliau visa tai man atrodė, lyg pats dangus būtų protestavęs 
prieš blogą Eduardo Delakmia mirtį. 

Iš pradžių viskas klojosi puikiai. Delas ramiai praleido dieną sa- 
vo kameroje, retkarčiais pažaisdamas su Misteriu Džinglu, tačiau 
daugiausiai gulėdamas ant savo gulto ir glamonėdamas peliuką. Var- 
tonas porą kartų pabandė sukelti sumaištį, - vieną sykį Laukinis Bi- 
lis mėgino paerzinti Delakrua, šaukdamas jam apie pelainius, kuriuos 
iškeps iš Misterio Džinglo, kai senasis laimingasis Pjeras šoks praga- 

re, - tačiau mažasis keidžanas neatsiliepė, ir Vartonas, matyt, nu- 
sprendęs, jog tai nebuvo geriausias jo pokštas, liovėsi. 

Ketvirtis po dešimtos pasirodė brolis Šasteris ir nudžiugino mus 
pranešdamas, jog melsis su Delu keidžanų prancūzų kalba. Mums tai 
atrodė geras ženklas. Ir, žinoma, mes klydome. 

Apie vienuoliktą pradėjo rinktis liudininkai, prislopintais balsais 
daugiausiai kalbėdami apie artėjančią audrą ir spėliodami, ar nebus 
atidėta egzekucija dėl nutrūkusio elektros tiekimo. Atrodo, jog nė 
vienas iš jų nežinojo, kad Senoji Žiežirba yra maitinama iš generato- 
raus ir jog spektaklis įvyks, nebent žaibas trenktų tiesiai į generato- 
rių. Heris tą naktį buvo skydinėje, tad jis, Bilas Dodžas ir Persis Vet- 
moras atliko tvarkdarių vaidmenį, palydėdami atvykusius iki kėdžių 
1 kiekvieno klausdami, ar nenorėtų gaivinančių gėrimų arba van- 
dens. Tarp atvykusiųjų buvo dvi moterys: merginos, kurią Delas iš- 
prievartavo ir nužudė, sesuo ir vienos iš gaisre žuvusių aukų motina. 
Ji pasakė Heriui Tervilidžeriui, kad tikisi, jog Žmogus, kurio ji atėjo 
pasižiūrėti, yra sveikas 1r išsigandęs, kad jis Žino, jog krosnys jam jau 
užkurtos ir kad šėtono parankiniai jo laukia. Po to moteriškė apsipy- 
lė ašaromis ir paslėpė veidą nėriniais padabintoje nosinėje, dydžio 
sulyg pagalvės užvalkalu. ' 

Garsiai ir grėsmingai trankėsi perkūnija, skardinis stogas beveik 
neslopino šių garsų. Žmonės nejaukiai žvilgčiojo į viršų. Vyrai, ku- 
rie tokiu vėlyvu metu juto nesmagumą dėvėdami kaklaraiščius, 
šluostėsi savo įkaitusius skruostus. Buvo karščiau nei liepsnojančio- 
je daržinėje. Ir, Žinoma, jie vis nukreipdavo savo žvilgsnius į Senąją 
Žiežirbą. Galbūt šios savaitės pradžioje jie ir laidė juokelius apie šią 
savo pareigą, tačiau tą naktį, maždaug vienuoliktą trisdešimt, niekam 
nekilo noras juokauti. Jau iš pat pradžių aš jums paaiškinau, jog 
tiems, kurių laukė ta ąžuolinė kėdė, humoras greitai išgaruodavo, ta- 
čiau pasmerktieji myriop kaliniai buvo ne vieninteliai, iš kurių veidų 
dingdavo šypsenos, kai iš tiesų ateidavo tas metas. Kėdė kažkodėl at- 
rodė labai plika, atsitūpusi ant platformos, atkišusi ant savo kojų pri- 
tvirtintas apkabas, kurios, rodos, labiau būtų tikusios poliomielitu 
sergančiam Žmogui. Susirinkusieji beveik nekalbėjo, ir kai griausti- 
nis vėl nugriaudėjo lyg skeliamas medis, Delakrua aukos sesuo klyk- 
telėjo. Paskutinis į liudininkų kėdes atsisėdo Kurtis Andersonas, tuo 
metu pavadavęs kalėjimo viršininką Murą. 

Pusę vienuoliktos priėjau prie Delakrua kameros. Brutalusis ir 
Dynas sekė man šiek tiek iš paskos. Delas sėdėjo ant savo gulto, ant 
kelių pasidėjęs Misterį Džinglą. Peliuko galva buvo ištempta pa- 

smerktojo link, jo mažytės, blizgančios it tepalo lašai ir pilnos susi- 
žavėjimo akutės buvo nukreiptos į Delo veidą. Delas glostė Misterio 
Džinglo viršugalvį tarp ausų. Didelės tylios ašaros riedėjo Delo 
skruostais, ir atrodė, jog peliukas yra įsispoksojęs į jas. Išgirdęs mū- 
sų žingsnius, Delas pakėlė galvą. Džonas Kofis stovėjo prie savo ka- 
meros durų ir stebėjo. 

Išgirdęs Žvangant mano raktus, Delas krūptelėjo, tačiau neprara- 
do savitvardos ir, kai aš atrakinau bei atitraukiau duris, toliau tebeg- 
lostė Misterio Džinglo galvą. 

- Sveiki, viršininke Edžkoumai, - tarė jis. - Sveiki, vaikinai. Pa- 
sisveikink, Misteri Džinglai. 

Tačiau Misteris Džinglas ir toliau pilnomis susižavėjimo akimis 
spoksojo į plinkančio mažo žmogelio veidą, tarsi spėliodamas, iš kur 
randasi ašaros. Spalvota špūlė buvo tvarkingai padėta į “Corona" ci- 
garų dėžutę - paskutinį kartą, pagalvojau, ir man suspaudė krūtinę. 

- Eduardai Delakrua, kaip teismo nuosprendžio vykdytojas... 

- Bose Edžkoumai? 

Iš pradžių norėjau tęsti paruoštą kalbą, tačiau persigalvojau. 

- Kas yra, Delai? 

Jis ištiesė man peliuką. 

- Štai. Saugokite, kad Misteriui Džinglui neatsitiktų kas nors 
bloga. 

- Delai, nemanau, jog jis bus su manimi. Jis ne... 

- Mais oui, jis sakyti taip. Jis sakyti, kad viską apie jūs Žino, bo- 
se Edžkoumai, ir kad jūs nuvežti jį į tą vietą Floridoje, kur pelės da- 
ro savo triukus. Jis sakyti, kad pasitiki jumis. 

Jis dar labiau ištiesė savo ranką, ir tebūsiu aš prakeiktas, jei me- 
luoju sakydamas, jog peliukas nuo Delo delno užsiropštė ant mano 
peties. Jis buvo toks lengvas, kad jo per savo uniforminį švarką net 
nejutau, tačiau jaučiau lyg mažą šilumos šaltinį. 

- Ir, bose? Daugiau neleiskite arti jo tas blogas žmogus. Neleis- 
kite tas blogas žmogus skriausti mano peliuką. 

- Ne, Delai, neleisiu. 

Tačiau kilo klausimas, ką būtent tuo metu aš turėjau daryti su pe- 
liuku. Negalėjau lydėti Delakrua pro liudininkus su pele ant peties. 

- Aš jį paimsiu, bose, - sudundėjo balsas man už nugaros. Tai bu- 
vo Džono Kofio balsas, ir atrodė keista, kad jis nuskambėjo kaip tik 
tuo metu, lyg Džonas būtų perskaitęs mano mintis. - Tik laikinai. Jei 
Delas neprieštaraus. 

Delas su palengvėjimu linktelėjo galva. 

- Taip, paimk jį Džonai, kol tas nesąmonė bus baigtas - bien/* O 
tada... - jo žvilgsnis vėl sugrįžo prie Brutaliojo ir manęs, - jūs nuvež- 
ti jį į Floridą. Į tą Mauzvilį. 

- Taip, tikriausiai mes kartu su Polu tai padarysime, - pažadėjo 
Brutalusis, neramiu žvilgsniu stebėdamas mane, kol Misteris Džin- 
glas nulipo nuo mano peties ant ištiesto milžiniško Kofio delno. Mis- 
teris Džinglas visa tai darė neprotestuodamas 1r neketindamas pabėg- 
ti; tiesa pasakius, jis taip pat noriai perbėgo Džono Kofio ranka, kaip 
ir buvo užsiropštęs ant mano peties. - Mes pasiimsime atostogų. Ar 
ne tiesa, Polai? 

Aš linktelėjau. Delas taip pat linktelėjo, jo akys švytėjo, o lūpo- 
mis perbėgo nežymus šypsnys. 

- Žmonės mokėti po dešimt centų, kad jį pamatyti, vaikai du cen- 
tus. Ar taip, bose Hauvelai? 

- Teisingai, Delai. 

- Jūs būti geras Žmogus, bose Hauvelai, - pasakė Delas. - Ir jūs, 
bose Edžkoumai. Jūs kartais ant manęs rėkti, oui, bet ne daugiau nei 
privalote. Jūs visi geri žmonės, tik ne tas Persis. Gaila, kad nesusitikti 
jūsų kur nors kitur. Mauvais temps, mauvaise chance.** 

- Turiu tau kai ką pasakyti, Delai, - tariau. - Tai tiesiog žodžiai, 
kuriuos privalau pasakyti kiekvienam prieš pasivaikščiojimą. Nieko 
ypatinga, tiesiog tai mano darbas, gerai? 

- Oui, monsieur, - atsakė Delas ir paskutinį kartą pažvelgė į Mis- 
terį Džinglą, tupintį ant plataus Džono Kofio peties. - Au revoir, mon 
ami,*** - tarė jis, imdamas smarkiau kūkčioti. - Je f'aime, mon pe- 

Delas pasiuntė oro bučinį peliukui. Tai turėjo atrodyti juokingai, 
šis bučinys, ar net groteskiškai, tačiau taip neatrodė. Trumpam mano 
ir Dyno žvilgsniai susitiko, po to turėjau nusukti akis į šalį. Dynas 
žvelgė į koridorių tramdomojo kambario pusėn ir keistai šypsojosi. 
Manau, jog jis galėjo tuoj tuoj pravirkti. O aš pasakiau tai, ką turė- 
jau pasakyti, pradėdamas nuo žodžių, jėž esu teismo nuosprendžio 
vykdytojas, o kai baigiau, Delakrua paskutinį kartą išėjo iš savo ka- 
meros. 

- Palauk sekundėlę, - pasakė Brutalusis ir patikrino Delo galvoje 
išskustą karūną, ant kurios bus uždėtas šalmas. Jis linktelėjo man, po 


* Gerai (pranc.). 
** Netinkamas laikas, bloga galimybė (pranc.). 
*** Iki pasimatymo mano drauge (pranc.). 
**** Aš tave myliu, mano mažyli (pranc.). 

to paplekšnojo Delui per petį. - Gerai, kad naudojau “Eversharp"' 
skustuvą. Galime eiti. 

Taigi Delakrua išėjo į paskutinį pasivaikščiojimą Žaliąja mylia. 
Jo skruostais tekėjo mažos prakaito, sumišusio su ašaromis, srovelės, 
o virš mūsų galvų trankėsi perkūnija. Brutalusis ėjo pasmerktajam iš 
kairės, aš iš dešinės, o Dynas užpakalyje. 

Šasteris buvo mano kabinete, kurį saugojo prižiūrėtojai Ringol- 
das ir Betlas. Šasteris pažvelgė į Delą, nusišypsojo, po to kreipėsi į jį 
prancūziškai. Man tai nuskambėjo nenatūraliai, tačiau padarė stebuk- 
lingą poveikį. Delas taip pat nusišypsojo Šasteriui, po to priėjo prie 
j0 ir apkabino. Ringoldas su Betlu įsitempė, tačiau aš juos nuramin- 
damas pakėliau ranką ir papurčiau galvą. 

Šasteris klausėsi springstančio ašaromis Delo beriamų prancūziš- 
kų žodžių srauto, linksėjo, lyg viską puikiai suprastų, ir tapšnojo jam 
per nugarą. Jis pažvelgė į mane per mažojo žmogelio petį ir prisipa- 
žino: 

- Vos suprantu ketvirtadalį to, ką jis sako. 

- Nemanau, jog tai turi kokią nors reikšmę, - sumurmėjo Bruta- 
lusis. 

- Aš taip pat, sūnau, - pritarė Šasteris nusįšypsodamas. 

Jis buvo geriausias iš visų šventikų, ir aš dabar suprantu, jog ne- 
sugebėjau įvertinti Šasterio. Manau, jog jis sugebėjo išsaugoti savo 
tikėjimą, kad ir kas nutiktų. 

Jis paragino Delakrua atsiklaupti, po to sudėjo maldai rankas. 
Delakrua padarė tą patį. | 

- Not" Pėre, gui ėtes aux cieux,* - pradėjo Šasteris, ir Delakrua 
prie jo prisijungė. 

Jie kartu sukalbėjo maldą, čiurlenančią keidžanų prancūzų kalba, 
iki pat “mais dėliverez-nous du mal, ainsi soit-iV'.** Tuo metu De- 
lakrua ašaros beveik nustojo tekėjusos, ir jis atrodė ramus. Po to se- 
kė keletas citatų iš Biblijos (anglų kalba), nepamirštant žinomo pasa- 
kymo apie ramų vandenį. Kai baigė, Šasteris ėmė stotis, tačiau De- 
lakrua sugriebė jį už marškinių rankovės ir pasakė kažką prancūziš- 
kai. Šasteris atidžiai klausėsi suraukęs kaktą. Po to atsakė. Delakrua 
dar kažką ištarė ir viltingai pažvelgė į Šasterį. 

Šasteris atsisuko į mane ir pasakė: 


* Ne, Tėve, kurs esi danguose (pranc.). 
** .. išvaduok mus nuo blogio, tebūnie taip (pranc.). 

- Jis dar kai ko nori, misteri Edžkoumai. Maldos, kurios aš kartu 
su juo negaliu sukalbėti dėl savo tikėjimo. Ar galima? 

Pažvelgiau į ant sienos kabantį laikrodį, kuris rodė be septynio- 
likos minučių dvylika. 

- Taip, - atsakiau, - tačiau tegul jis paskuba. Mes turime laikytis 
grafiko, jūs tai Žinote. 

- Taip, - atsakė Šasteris. 

Jis pasisuko į Delakrua 1r linktelėjo. 

Delas užmerkė akis, tarsi ruošdamasis kalbėti maldą, tačiau iš 
pradžių nepratarė nė žodžio. Jo kaktoje įsirėžė raukšlė, ir man pasi- 
rodė, jog Delas kapstosi savo atmintyje, kaip žmogus palėpės užka- 
boryje 1eško jau seniai nenaudoto (ar nereikalingo) daikto. Dar kartą 
pažvelgiau į laikrodį ir vos kažko nepasakiau - būčiau pasakęs, jei 
Brutalusis nebūtų nutvėręs manęs už rankovės ir nepapurtęs galvos. 

Ir tada Delas pradėjo, kalbėdamas tyliai, bet greitai keidžanų kal- 
ba, kuri buvo nuapvalinta, minkšta ir geidulinga kaip jaunos moters 
krūtinė: 

- Marie! Je vous salue, Marie, oui, pleine, de grūce,; le Seigneur 
est avec vous; vous ėtes bėnie entre toutes les femmes, et mon cher 
Jėsus, le fruit de vos entrailles, est bėni, - Delakrmaa vėl pradėjo verk- 
ti, tačiau manau, jog šito jis pats nesuvokė. - Sainte Marie, O ma mė- 
re, Mėre de Dieu, priez pour moi, priez pour nous, pauv' pėcheurs, 
maint'ant et d V heure... Vheure de notre mort, L'heure de mon mort. 
- Delakrua giliai įkvėpė visas virpėdamas. - Ainsi soit - il.* 

Kai Delakrua stojosi1, pro vieną langą blykstelėjo žaibas, viską 
nutvieksdamas melsvai balta šviesa. Visi šoktelėjo ir susigūžė, išsky- 
rus Delakrua; atrodo, kad jis vis dar buvo paskendęs maldoje. Jis ne- 
Žiūrėdamas ištiesė vieną ranką. Brutalusis ją paėmė ir trumpai su- 
spaudė. Delakrua pažvelgė į jį ir lengvai nusišypsojo. 

- Nous voyons,** - pradėjo jis ir nutilo. Matėsi, jog Delui reikia 
susikaupti, kad pereitų į anglų kalbą - Dabar galime eiti, bose Hau- 
velai, bose Edžkoumai. Aš susitaikiau su Dievu. 

- Gerai, - atsakiau spėliodamas, ar po dvidešimties minučių, kai 
bus netgi anapus elektros srovės, Delas tebebus susitaikęs su Dievu. 

Tikėjausi, kad jo paskutinioji malda buvo išgirsta, 17 Mergelė 
Marija visa savo širdimi ir siela meldėsi už jį, nes Eduardui Delak- 


* Maldos “Sveika, Marija“ pranc. tekstas. 
** Mes pamatysime (pranc.). 

rua, prievartautojui ir žudikui, tuo metu reikėjo visų įmanomų mal- 
dų. Už lango dangumi vėl nusirito griaustinis. 

- Eime, Delai. Jau netoli. 

- Puiku, bose, puiku. Nes aš daugiau nebūti pergąsdintas. 

Taip jis sakė, tačiau akyse perskatčiau, kad - Tėve mūsų, ar jo- 
kio Tėve mūsų, Sveika, Marija, ar jokios Sveika, Marija - Delas me- 
lavo. Beveik visi išsigąsta, kai pereina likusią žalio tako dalį ir turi 
pasilenkti, žengdami pro žemas duris. 

- Sustok apačioje, Delai, - pasakiau jam tyliai, kai Delakrua žen- 
gė pro duris. 

Tačiau tai buvo nereikalingas patarimas. Taip, Delakrua sustojo 
laiptų apačioje, tiesiog sustingo vietoje, tačiau tai padarė todėl, kad 
išvydo ant platformos stovintį Persį. Prie vienos jo kojos stovėjo ki- 
biras su kempine, o palei kitą šlaunį neaiškiai matėsi telefonas, tiesio- 
gine linija sujungtas su gubernatoriumi. 

- Non, - ištarė Delakrua tyliu, pilnu siaubo balsu. - Non, non, tik 
ne jis! 

- Eik toliau, - paliepė Brutalusis. - Tiesiog žiūrėk tik į mane ir į 
Polą. Pamiršk, kad jis apskritai egzistuoja. 

- Bet... 

Žmonės atsisuko pasižiūrėti į mus. Šiek tiek užstodamas savo 
kūnu, sugriebiau Delakrua už kairės alkūnės taip, kad niekas nepaste- 
bėtų. 

- Laikykis, - pasakiau taip tyliai, kad girdėtų tik Delas ir galbūt 
Brutalusis. - Daugelis iš čia susirinkusių Žmonių prisimins vienintelį 
dalyką - kaip tu išėjai, tad pasirodyk jiems kaip dera. 

Virš galvos nuaidėjo negirdėtai stiprus griaustinis. Nuo jo net su- 
virpėjo skardinis sandėlio stogas. Persis pašoko, tarsi kas nors jam 
būtų įgnybęs, ir Delas trumpai, paniekinančiai nusijuokė. 

- Jei nugriaudės dar garsiau, jis vėl prisisins į savo kelnes, - pa- 
sakė Delas ir ištiesino pečius, tik ne kažin ką tebuvo ištiesinti. - Ei- 
me. Užbaikime viską. 

Mes priėjome prie platformos. Delakrua pakeliui nervingai nu- 
žvelgė liudininkus, - šį kartą jų buvo apie dvidešimt penkis, - tačiau 
Brutalusis, Dynas ir aš buvome įsmeigę žvilgsnius į kėdę. Man atro- 
dė, jog viskas vyksta tvarkingai. Pakėliau nykštį ir klausiamai kilste- 
lėjau antakį Persiui, kuris kreivai nusišiepė puse lūpų, tartum sakyda- 
mas: “Ko čia klausinėji, ar viskas gerai? Žinoma, kad gerai". 

Vyliausi, jog Persis teisus. 

Kai Delakrua lipo ant platformos, Brutalusis ir aš automatiškai 
sugriebėme jį už alkūnių. Platforma pakilusi virš grindų viso labo per 
kokius aštuonis colius, tačiau nustebtumėte sužinoję, kiek pasmerk- 
tųjų, net patys kiečiausi vaikinai, negali be pagalbos žengti paskuti- 
nio savo gyvenime žingsnio. 

Tačiau Delas puikiai su tuo susidorojo. Jis kurį laiką pastovėjo 
prieš kėdę (ryžtingai stengdamasis nežiūrėti į Persį), po to kreipėsi į 
ją, tarsi prisistatydamas: 

- C'est moi.* 

Persis norėjo jį sugriebti, tačiau Delakrua pats apsisuko ir atsisė- 
do į kėdę. Aš priklaupiau iš kairės, o Brutalusis iš dešinės. Saugojau 
savo tarpušakį x gerklę taip pat, kaip jau esu aprašęs, po to pasukau 
apkabą, ir jos griebtai apgaubė ploną baltą keidžano blauzdą šiek tiek 
aukščiau kulkšnies. Sudundėjo griaustinis, ir aš pašokau iš vietos. 
Žliaugiantis prakaitas graužė akis. Kažkodėl visą laiką mintyse kar- 
tojau “Mauzvilis". Mauzvilis, ir norint į jį patekti reikia sumokėti de- 
šimt centų. Du centai už įėjimą vaikams, kurie žiūri į Misterį Džin- 
glą pro raižyto stiklo langus. 

Apkaba buvo didelė ir nesileido užsegama. Girdėjau, kaip kvė- 
puoja Delas, giliai įtraukdamas orą. Plaučiai, kurie mažiau nei po ke- 
turių minučių bus tik apanglėję maišai, dabar 1š visų jėgų stengėsi ne- 
atsilikti nuo baimės genamos širdies. Tuo metu atrodė, jog tai, kad 
Delas nužudė pusę tuzino Žmonių, yra visiškai nesvarbu. Nebandau 
aiškinti, kas yra teisinga ir kas ne, tik pasakoju, kaip visa tai atrodė. 

Dynas priklaupė prie manęs ir sušnibždėjo: 

- Kas nutiko, Polai? 

- Negaliu... - pradėjau, ir tuo metu apkaba garsiai trakštelėdama 
užsisegė. 

Tikriausiai sugnybau Delakrua odą, nes jis krūptelėjo ir su- 
švokštė. 

- Atsiprašau, - pasakiau. 

- Nieko baisaus, bose, - atsakė Delakrua. - Skaudėti neilgai. 

Apkaboje iš Brutaliojo pusės buvo įmontuotas elektrodas, todėl 
ją uždėti visada užtrukdavo ilgiau, tad mes visi trys beveik vienu me- 
tu atsistojome. Dynas ėmė segti apkabą ant kairio Delo riešo, o Per- 
sis ant dešinio. Buvau pasiruošęs prieiti prie Persio, jei jam prireiktų 
pagalbos, tačiau Persis geriau pritvirtino riešą nei aš kulkšnį. Dabar 
jau mačiau, kad Delas visas dreba, tarsi per jį jau būtų leidžiama sil- 


* Tai aš (pranc.). 

pna srovė. Taip pat užuodžiau jo prakaitą. Jis buvo rūgštus ir stiprus 
ir priminė silpną agurkų marinatą. 

Dynas linktelėjo Persiui. Persis pasisuko per petį - pamačiau, kad 
tą dieną besiskusdamas jis buvo susipjaustęs skruostą - ir tyliu, tvir- 
tu balsu tarė: k | 

- Pasuk ant pirmos padalos. 

Pasigirdo ūžesys, panašus į seno įjungiamo šaldytuvo burzgimą, 
ir sandėlio palubėje kabančios lempos suspindo ryškiau. Publikoje 
pasigirdo keli tylūs aiktelėjimai ir murmesys. Delas konvulsingai su- 
krutėjo kėdėje, nusitverdamas į jos ąžuolinių atrankių galus taip stip- 
riai, jog pabalo krumpliai. Jo akys vartėsi akiduobėse, o kvėpavimas 
dar labiau padažnėjo. Dabar jis jau vos ne šniokštė. 

- Ramiai, - sumurmėjo Brutalusis. - Ramiai, Delai. Tu elgiesi tie- 
siog puikiai. Laikykis, tu elgiesi tiesiog puikiai. 

“Ei, vyručiai, - pagalvojau sau. - Ateikite pasižiūrėti, ką moka 
Misteris Džinglas". 

Virš galvos vėl nudundėjo perkūnija. 

Persis didingai nužingsniavo priešais elektros kėdę. Tai buvo jo 
šlovės valanda. Persis buvo scenos centre, ir visų akys buvo nukreip- 
tos į jį. Visų, išskyrus vieną porą akių. Delakrua, pamatęs, kas išeina 
į priekį, nudelbė žvilgsnį į savo kelius. Būčiau kirtęs lažybų iš dole- 
rio, kad Persis susipainios, kai turės pasakyti savo tekstą prieš publi- 
ką, tačiau jį išpyškino neužsikirsdamas, klaikiai ramiu balsu: 

- Eduardai Delakrua, jūs esate pasmerktas mirti elektros kėdėje. 
Šį nuosprendį priėmė prisiekusieji ir garbingas šios valstijos teisėjas. 
Dievas tesergsti šios valstijos žmones. Ar norite ką nors pasakyti, 
prieš įvykdant nuosprendį? 

Delas pabandė prabilti, tačiau iš pradžių tesigirdėjo paniškas 
šnibždesys ir švokštimas. Persio lūpų kampučiuose pasirodė panieki- 
nantis šypsnys, ir už tai aš džiaugsmingai jį būčiau nušovęs vietoje. 
Delas apsilaižė lūpas ir pabandė dar kartą. 

- Aš gailėtis to, ką padariau, - pasakė jis. - Aš atiduoti viską, kad 
pasukti laikrodį atgal, bet to niekas negali, - virš mūsų galvų lyg 
sprogęs mortyros sviedinys nugriaudėjo perkūnija. Delas šoktelėjo 
kėdėje, kiek leido jo varžtai, vartydamas paklaikusias akis savo drėg- 
name veide. - Taigi dabar aš mokėti už tai. Teatleidžia man Dievas, 
- jis vėl apsilaižė savo lūpas ir pažvelgė į Brutalųjį. - Nepamirškite 
savo pažado dėl Misterio Džinglo, - pasakė Delas tylesniu balsu, šie 
žodžiai buvo skirti tik mums. 

- Nepamiršime, nesirūpink, - pasakiau ir patapšnojau šaltą kaip 
molis Delo ranką. - Jis pateks į Mauzvilį... 

- Nė velnio, - pro burnos kraštą ištarė Persis, lyg patyręs kalinys, 
užsegdamas diržą ant Delakrua krūtinės. - Nėra tokio miesto. Tai pa- 
saka, kurią prasimanė vyručiai, kad tave nuramintų. Manau, jog tau, 
pederaste, reikėtų tai Žinoti. 

Iš keistai suspindusių Delo akių supratau, jog giliai viduje jis tai 
žinojo... tačiau, jei tai būtų buvę įmanoma, nebūtų leidęs sau šito ga- 
lutinai suvokti. Apstulbintas ir įsiutęs pažvelgiau į Persį, o šis ramiai 
atlaikė mano žvilgsnį, tarytum klausdamas, ką aš dabar ketinu dary- 
ti. Žinoma, jog Persis nugalėjo. Aš nieko negalėjau padaryti, tik ne 
liudininkų akivaizdoje 1r ne prieš Delakrua, sėdintį ant paties gyve- 
nimo kraštelio. Negalėjau nieko padaryti, tik tęsti toliau ir galiausiai 
viską užbaigti. 

Persis nukabino kaukę ir užmovė ją Delui ant galvos, stipriai su- 
spausdamas po mažojo Žmogelio neišsivysčiusiu smakru, kad viršu- 
je išsiplėstų skylė. Toliau jis turėjo iš kibiro paimti kempinę ir įdėti 
ją 1 šalmą, tačiau čia Persis pirmą kartą nukrypo nuo nusistovėjusios 
tvarkos: užuot tiesiog pasilenkęs ir sužvejojęs kempinę, Persis nuė- 
mė nuo kėdės atkaltės plieninį šalmą ir pasilenkė, laikydamas jį ran- 
kose. Užuot prinešęs kempinę prie šalmo, - tai būtų buvę natūralu, - 
Persis prinešė šalmą prie kempinės. Turėjau iš karto suvokti, jog kaž- 
kas yra blogai, tačiau buvau per daug prislėgtas. O dėl Bmutaliojo, tai 
(drauge mums užstodamas kibirą), nei tada, kai išsitiesė ir atsisuko į 
Delą su šalmu rankose ir įdėta į jį ruda kempine. Brutalusis Žiūrėjo į 
audeklą, uždengus; Delo veidą, ir stebėjo, kaip įsigaubia juoda šilki- 
nė kaukė, išryškindama Delo burnos ovalą, ir vėl išsipučia. Brutalio- 
j0 kaktą ir smilkinius palei pat plaukų liniją buvo išpylę stambūs pra- 
kaito lašai. Niekada anksčiau man nebuvo tekę matyti, kad Brutalu- 
sis prakaituotų per egzekuciją. Už Brutaliojo stovėjo išsiblaškęs Dy- 
nas, atrodė, jog jį pykina, ir Dynas iš paskutiniųjų bando sulaikyti sa- 
vyje vakarienę. Dabar Žinau, jog mes visi suvokėme, kad kažkas 
vyksta negerai. Tiesiog negalėjome suprasti, kas tai. Niekas nežino- 
jo, - tuo metu, - ko Persis klausinėjo Džeko Van Hėjaus. Persis no- 
rėjo sužinoti - manau, jog tai buvo vienintelis dalykas, kuris jį domi- 
no - apie kempinę. Apie jos paskirtį. Kodėl ji mirkoma į druskos tir- 
palą... ir kas atsitiktų, jei kempinė nebūtų išmirkyta druskos tirpale. 

Kas atsitiktų, jei kempinė būtų sausa. 

Persis užmaukšlino šalmą ant Delo galvos. Mažasis žmogelis pa- 
šoko ir sudejavo, šį kartą garsiau. Kai kurie liudininkai nejaukiai pa- 
simuistė savo sulankstomose kėdėse. Dynas žengė pusę žingsnio į 
priekį, kad padėtų užrišti šalmo raištelius, tačiau Persis rankos mos- 
tu paliepė jam pasitraukti. Dynas taip ir padarė, kiek susigūždamas ir 
krūptelėdamas, kai griaustinis vėl sudrebino sandėlį. Šį kartą griaus- 
mą palydėjo pirmieji lietaus lašai, barbenantys į stogą. Jie skardžiai 
aidėjo, tarytum kas būtų svaidęs riešutus į skalbimo lentą. 

Tikriausiai girdėjote žmones sakant: “Man sustingo kraujas“, ar 
ne tiesa? Žinoma. Visi mes esame tai girdėję. Tačiau vienintelį kartą 
per visus savo gyvenimo metus aš tai iš tiesų pajutau tą 1932-ųjų 
spalio naktį kokias dešimt sekundžių po vidurnakčio. Tai sukėlė ne 
piktdžiugiško triumfo išraiška Persio Vetmoro veide, kai jis pasitrau- 
kė nuo surakintos, prisegiotos ir gaubtuvu apgaubtos Žmogystos, sė- 
dinčios Senojoje Žiežirboje; to aš neturėjau matyti ir nemačiau. Iš 
šalmo ant Delo skruostų netekėjo vanduo. Tik tada aš viską supratau. 

- Eduardai Delakrua, - tuo metu aidėjo Persio žodžiai, - pagal 
valstijos įstatymus per jūsų kūną dabar bus leidžiama elektros srovė 
tol, kol jūs būsite nebegyvas. 

Apimtas agonijos, palyginti su kuria mano šlapimtakių uždegi- 
mas tebuvo tolygus sumuštam pirštui, pažvelgiau į Brutalųjį. “Kem- 
pinė sausa!'' - pasakiau vien lūpomis, tačiau Brutalusis, nieko nesu- 
prasdamas, tik papurtė galvą ir vėl pažvelgė į kaukę, užmaukšlintą 
ant prancūzo galvos, stebėdamas, kaip paskutinieji šio žmogelio 
žiopčiojimai kilnoja šilkinį audeklą. 

Siektelėjau Persio alkūnės, tačiau jis atsitraukė, šaltai mane nu- 
žvelgdamas. Tai buvo labai trumpas žvilgsnis, tačiau jis man viską 
pasakė. Vėliau jis meluos ir sakys pusiau teisybę, ir įtakingi Žmonės 
patikės beveik viskuo. Tačiau aš Žinojau, jog viskas buvo kitaip, nei 
aiškino Persis. Per repeticijas mes pamatėme, jog Persis gerai iš- 
moksta tai, kas jam iš tiesų rūpi, ir jis labai atidžiai klausėsi, kai Dže- 
kas Van Hėjus aiškino, kaip druskos tirpalas perduoda elektros sro- 
vę, nukreipia ją, paversdamas krūvį savotiška elektrine kulka, perve- 
riančia smegenis. O taip, Persis tiksliai žinojo, ką daro. Manau, vė- 
liau patikėjau, kai Persis teisinosi, neva nežinojo, kokios bus viso to 
pasekmės, tačiau šito nepavadinsi gerais ketinimais, ar ne tiesa? Ta- 
čiau kalėjimo viršininko pavaduotojo ir visų liudininkų akivaizdoje 
negalėdamas sušukti Džekui Van Hėjui, kad netruktelėtų jungiklio, 
ne kažin ką tegalėjau nuveikti. Manau, būčiau sušukęs, jei būčiau tu- 
rėjęs bent penkias sekundes laiko, tačiau Persis man jų nedavė. 

- Te Dievas pasigaili tavo sielos, --tarė jis pūškuojančiai ir apim- 
tai siaubo būtybei elektros kėdėje, po to pažvelgė į vielos tinklu ap- 
trauktą stačiakampį, už kurio stovėjo Heris ir Džekas. 

Džekas buvo uždėjęs ranką ant jungiklio, pažymėto “MEIBE- 
LĖS PLAUKŲ DŽIOVINTUVAS". Gydytojas stovėjo lango dešinė- 
je, nudelbęs akis į juodą krepšį tarp savo kojų, kaip visada tylus ir už- 
sisklendęs savyje. 

- Pasuk ant antros padalos! 

Iš pradžių viskas vyko įprastai - ūžesys kiek sustiprėjo, tačiau ne- 
labai, ir Delo kūnas nevalingai trūktelėjo į priekį, kai jo raumenis su- 
ėmė spazmai. 

Po to viskas pakrypo į blogąją pusę. 

Užesys tapo netolygus ir ėmė trūkinėti. Prie jo prisidėjo traškesys, 
lyg kažkas būtų glamžęs celofaną. Užuodžiau kažkokį šlykštų kvapą 
ir nesupratau, jog tai svylantys plaukai ir kempinė, kol nepamačiau 
melsvų dūmų kamuoliukų, besiveržiančių pro šalmo kraštus. Dar 
daugiau dūmų skverbėsi pro skylę šalmo viršuje, pro kurią buvo pra- 
vesti laidai; tai buvo panašu į dūmus, kylančius pro indėnų vigvamo 
viršų. 

Delakrmua ėmė rangytis kėdėje, jo kauke uždengtas veidas blaškė- 
si tai į vieną pusę, tai į kitą, tarytum ryžtingai kažkam prieštarautų. 
Jo kojos kilnojosi aukštyn žemyn, tačiau apkabos ant kulkšnių varžė 
judesius. Virš galvų sugriaudėjo griaustinis, ir ėmė pliaupti lietus. 

Pažvelgiau į Dyną Stentoną; apimtas siaubo jis pažvelgė į mane. 
Po šalmu pasigirdo prislopintas pokštelėjimas, lyg būtų sprogęs į lau- 
žą įmestas kankorėžis, ir dabar pamačiau, kaip rangydamiesi mažais 
kamuoliukais dūmai ėmė skverbtis ir pro kaukę. 

Mečiausi vielos tinklo link, skiriančio mus nuo skydinės, tačiau 
nespėjau nė praverti burnos, kai Brutalusis sugriebė mane už alkūnės. 
Jis sugriebė taip tvirtai, jog net pajutau, kaip toje vietoje trūkčioja 
mano nervai. Brutalusis buvo išbalęs it popierius, tačiau ne dėl pani- 
kos - tai net nepanėšėjo į paniką. 

- Tik nesugalvok pasakyti Džekui, kad sustotų, - perspėjo jis ty- 
liai. - Kad ir ką ketintum daryti, tik nesakyk šito. Dabar jau per vėlu. 

Iš pradžių, kai Delas ėmė klykti, liudininkai jo neišgirdo. Lietaus 
barbenimas į stogą virto bildesiu, o perkūnija trankėsi beveik be per- 
stojo. Tačiau mes, esantys prie pat platformos, girdėjome puikiausiai 
- springstančius skausmo riksmus, sklindančius iš po rūkstančios 
kaukės, tokius garsus galėtų skleisti žvėris, papuolęs į spąstus. 

Dabar iš šalmo sklido netolygus, pašėlęs gaudesys, kurį pertrauk- 
davo traškesiai. Delakrua blaškėsi kėdėje pirmyn - atgal kaip karšti- 
nės apimtas vaikas. Visa platforma drebėjo, 17 Delakrua atsitrenkė į 
odinį jį prilaikantį diržą su tokia jėga, kad vos jo nenutraukė. Elek- 
tros srovė taip pat tampė jo kūną, ir aš išgirdau trakštelėjimą, kai lū- 
žo ar buvo išnarintas jo dešinysis petys. Atrodė lyg kažkas kūju būtų 
trinktelėjęs į medinę dėžę. Patamsėjo jo kelnių tarpušakis, kuris visas 
buvo susiraukšlėjęs, nes Delakrua trypė kojomis. Po to Delakrua ėmė 
cypti lyg Žiurkė siaubingais, aukštais tonais, kurie girdėjosi net pro 
pliaupiančią liūtį. 

- Kas, po velnių, jam dedasi? - kažkas sušuko. 

- Ar tos apkabos išlaikys? 

- Kristau, kokia smarvė! Fui! 

Po to pasigirdo moteriškas balsas: 

- Ar tai normalu? 

Delakrua truktelėjo į priekį, po to atgal, dar kartą į priekį ir vėl 
atgal. Persis spoksojo į jį išsižiojęs ir apimtas siaubo. Žinoma, jog jis 
kažko tikėjosi, tik ne šito. 

Užsiliepsnojo Delakrua veidą dengianti kaukė. Prie svylančių 
plaukų ir kempinės dvoko prisidėjo degančio kūno smarvė. Brutalu- 
sis pagriebė kibirą, kuriame anksčiau buvo kempinė, - dabar jis, Ži- 
noma, buvo tuščias, - 1r nurūko į kampą, kuriame buvo kriauklė. 

- Ar man neišjungti srovės, Polai? - sušuko pro vielos tinklą Van 
Hėjus. Jis buvo visiškai sutrikęs. - Ar man nereikėtų... 

- Ne! - sušukau jam. 

Brutalusis pirmas tai suprato, tačiau ir aš nedaug nuo jo atsilikau: 
mes privalėjome užbaigti. Ką toliau mes per savo likusį gyvenimą 
bedarytume, buvo antraeilis dalykas: mes turėjome užbaigti su De- 
lakrua. 

- Suk, dėl Dievo! Suk! Suk! Suk! E 

Atsisukau į Brutalųjį, beveik nesuvokdamas, jog už mūsų esan- 
tys žmonės dabar ėmė kalbėtis, kai kurie iš jų pašoko ant kojų. Suri- 
kau Brutaliajam: 

- Jokio vandens! Jokio vandens! Tu ką, išprotėjai? 

Brutalusis atsisuko į mane. Iš jo veido pamačiau, kad Brutalusis 
pradėjo suvokti, ką daro. Pilti vandenį ant žmogaus, kuriuo teka elek- 
tros srovė. O taip. Tai būtų labai išmintinga. Brutalusis apsidairė, pa- 
matė ant sienos kabantį cheminį gesintuvą ir pačiupo jį. Šaunuolis. 

Nusilupusi nuo Delakrua galvos kaukė atidengė veidą, juodesnį 
už Džono Kofio. Jo akys dabar priminė beformius balzganos želė gu- 

mulus, kurie kabojo išvirtę ant skruostų. Blakstienos buvo išnyku- 
sios, 0 man bežiūrint užsidegė vokai ir ėmė svilti. Dūmai skverbėsi 
pro Delakrua marškinių V formos iškirptę. O elektros dūzgesys ne- 
siliovė, nuo jo ištino mano galva. Manau, tokius ar panašius garsus 
girdi pamišėliai. 

Dynas metėsi į priekį, nuo apsvaigimo galvodamas, jog daužyda- 
mas delnais gali užgesinti užsiliepsnojusius Delo marškinius, ir aš 
stipriai pastūmiau jį šalin, vos neišversdamas iš kojų. Liesti šiuo mo- 
mentu Delakrua būtų buvę tas pat, kas glostyti derva išteptą žasį. Tik 
ta Žąsis šiuo atveju buvo įelektrinta. 

Aš vis dar neatsisukau pažiūrėti, kas dedasi už mūsų nugarų, ta- 
čiau iš garsų buvo galima spręsti, jog kilo pragaras: virto kėdės, šū- 
kavo Žmonės, kažkuri moteriškė ėmė klykti kiek leido plaučiai: 
“Liaukitės, liaukitės, ak, negi nematote, kad jis jau gavo užtektinai?" 
Kurtis Andersonas sugriebė mane už peties, klausdamas, kas čia, dėl 
Dievo, dedasi, kas čia dedasi, ir kodėl aš neįsakiau Džekui išjungti. 

- Todėl, kad negaliu, - atsakiau jam. - Mes per daug toli nuėjo- 
me, kad sugrįžtume atgal, negi nematai? Be to, po kelių sekundžių 
visa tai baigsis. 

Tačiau prireikė bent dviejų minučių, kol visa tai baigėsi, ilgiau- 
sių dviejų minučių per visą mano gyvenimą, ir, manau, didžiąją to 
laiko dalį Delakrua turėjo sąmonę. Jis klykė, blaškėsi 1r lingavo į ša- 
lis. Pro jo šnerves 1r burną, kuri tapo tamsiai violetinė lyg prisirpusi 
slyva, veržėsi dūmai. Dūmai skverbėsi ir pro jo liežuvį lyg pro kep- 
tuvės dangtį. Visos jo marškinių sagos arba susproginėjo, arba išsi- 
lydė. Jo apatiniai marškiniai neužsiliepsnojo, tačiau smilko, ir pro 
juos skverbėsi dūmai. Mes užuodėme svylančius Delo krūtinės plau- 
kus. Už mūsų nugarų Žmonės paniškai tarsi galvijų banda grūdosi 
durų link. Suprantama, jie negalėjo pro jas išeiti, - galų gale mes juk 
buvome prakeiktame kalėjime, - tad paprasčiausiai susigrūdo prie du- 
rų, kol Delakrua spirgėjo kaip ant keptuvės (“Dabar aš spirgu, - sa- 
kė senasis Tu, kai mes repetavome Arleno Biterbako egzekuciją, - aš 
esu iškeptas kalakutas), ir griaudėjo perkūnija, ir lietus, tarsi įsiūčio 
pagautas, pylėsi iš dangaus. 

Kažkuriuo metu prisiminiau gydytoją ir ėmiau dairytis, kur jis. 
Jis tebebuvo, tačiau gulėjo susmukęs šalia savo juodo krepšio. Gydy- 
tojas apalpo. 

Priėjo Brutalusis ir atsistojo greta manęs, rankose laikydamas ge- 
sintuvą. 

- Dar ne, - pasakiau. 

- Zinau. 

Apsidairėme ieškodami Persio ir pamatėme jį, dabar jau stovintį 
beveik už Senosios Žiežirbos, sustingusį, išplėstomis akimis, susig- 
rūdusį kumštį į burną. 

Ir tada pagaliau Delakrua susmuko kėdėje, nusvarindamas ant 
peties ištinusį, išdarkytą veidą. Jį dar vis tampė traukuliai, tačiau tai 
jau buvome matę; tai elektros srovė tekėjo jo kūnu. Šalmas pasviro 
jam ant galvos, ir kai mes jį vėliau nuėmėme, kartu nusikėlė didžioji 
dalis odos 1r likusieji plaukai, tarsi būtų buvę priklijuoti prie metalo 
kažkokiais stipriais klijais. 

- Išjunk! - sušukau Džekui, kai praėjo trisdešimt sekundžių, per 
kurias elektros kėdėje trūkčiojo nuo srovės kažkoks rūkstantis ir 
apanglėjęs žmogaus kūno formos mėsos gabalas. Užesys iš karto nu- 
tilo, ir aš linktelėjau Brutaliajam. 

Jis atsisuko ir su tokia jėga tėškė gesintuvą Persiui į rankas, kad 
šis atatupstas sušlitiniavo ir vos nenuvirto nuo paltformos. 

- Tu tai padarysi, - tarė Brutalusis, - galų gale juk tu čia vadovau- 
ji spektakliui, ar ne? 

Persis užmušančiu žvilgsniu nužvelgė Brutalųjį, po to pakėlė ge- 
sintuvą, atlaužė gaiduką ir paleido ant kėdėje esančio žmogaus di- 
džiulį baltų putų debesį. Pamačiau, kaip suvirpėjo Delo koja, kai pu- 
tų čiurkšlė pataikė jam į veidą, ir pagalvojau: “O, ne, negi ir vėl tu- 
rėsime tai pakartoti", tačiau tai buvo vienintelis virptelėjimas. 

Andersonas atsisukęs plyšavo panikos apimtiems liudininkams, 
j10g viskas yra gerai, kad mes valdome situaciją, jog tai tebuvo aud- 
ros sukeltas įtampos svyravimas, kad nėra dėl ko jaudintis. Dar kiek, 
ir jis būtų pradėjęs aiškinti, jog tai, ką jie užuodžia, - velniškas sude- 
gusių plaukų, paskrudusios mėsos ir tik ką iškepto šūdo kvapų miši- 
nys, - yra kvepalai “Šanel Nr.5*'. 

- Paimk gydytojo stetoskopą, - paliepiau Dynui, kai gesintuve 
baigėsi putos. 

Delakrua dabar buvo visas baltas, o patį bjauriausią dvoką dabar 
užgožė karstelėjęs chemikalų kvapas. 

- Gydytojas... gal man... 

- Pamiršk gydytoją, tiesiog paimk jo stetoskopą, - paliepiau. - 
Greičiau baikime visa tai... ir išgabenkime jį iš čia. 

Dynas linktelėjo. Jam tuo momentu labai patiko sąvokos “baiki- 
me“ ir “iš čia“. Jos patiko mums abiems. Dynas nuėjo prie gydytojo 
krepšio ir ėmė jį naršyti. Gydytojas sujudėjo, vadinasi, jo neištiko nei 

insultas, nei infarktas. Tai buvo geras ženklas. Tačiau tai, kaip Bru- 
talusis žvelgė į Persį, nelėmė nieko gera. 

- Eik į tunelį ir lauk prie vežimėlio, - paliepiau Persiui. 

Persis nurijo seilę. 

- Klausyk, Polai. Aš nežinojau... 

- Užsičiaupk. Eik į tunelį ir lauk prie vežimėlio. Tuojau pat. 

Jis vėl nurijo seilę, susiraukė, lyg kažkas skaudėtų, ir nuėjo prie 
durų, vedančių laiptų ir tunelio link. Ant rankų jis lyg kūdikį nešė ge- 
sintuvą. Dynas prasilenkė su Persiu, sugrįždamas pas mane su stetos- 
kopu rankose. Aš pagriebiau stetoskopą ir įsikišau į ausis. Tai jau bu- 
vau daręs anksčiau, armijoje, ir tokie dalykai yra panašūs į važiavi- 
mą dviračiu - jie neužsimiršta. 

Nuvaliau putas nuo Delakrua krūtinės, po to turėjau nuslopinti 
kylantį pykinimą, nes didelis karštas odos gabalas paprasčiausiai at- 
siskyrė nuo raumenų, kaip nuslenka oda nuo... ką gi, patys Žinote. Iš- 
kepto kalakuto. | 

- O, Dieve! - man už nugaros pasigirdo beveik kūkčiojantis ne- 
pažįstamas balsas. - Ar taip visada būna? Kodėl niekas man nepasa- 
kė? Niekada nebūčiau čia atėjęs. 

“Per vėlu, drauguži“, - pagalvojau. 

- Patraukite jį nuo čia, - paliepiau Dynui ar Brutaliajam, ar bet 
kam, kuris tuo metu klausėsi, - tai pasakiau tik tada, kai buvau tik- 
ras, jog neprivemsiu ant rūkstančių Delakrua kelių. - Patraukite visus 
prie durų. 

Susikaupiau kiek galėjau ir priglaudžiau stetoskopo diską prie 
tamsiai raudono gyvos mėsos lopinėlio, kurį aš pats apnuoginau De- 
lo krūtinėje. Klausiausi melsdamasis, kad nieko neišgirsčiau, ir bū- 
tent tai teišgirdau. 

- Jis miręs, - pasakiau Brutaliajam. 

- Ačiū Kristui. 

- Taip. Ačiū Kristui. Kartu su Dynu paimkite neštuvus. Atseki- 
me jį ir išgabenkime iš čia. Greičiau. 


Mes tvarkingai nunešėme Delo lavoną dvylika laiptelių žemyn ir 
užkėlėme ant vėžimėlio. Kol kilnojome Delą, košmariškai bijojau, 
kad jo iškepusi mėsa atsiskirs nuo kaulų, - galvoje buvo įstrigusi 
mintis apie senojo Tu keptą kalakutą, - tačiau, žinoma, nieko pana- 
šaus neįvyko. 

Kurtis Andersonas liko viršuje ir ramino žiūrovus, - bent jau mė- 
gino, - ir tai išėjo į naudą Brutaliajam, nes Andersono nebuvo tuo 
metu, kai Brutalusis priėjo prie vežimėlio priekio ir užsimojo trenkti 
Persiui, kuris ten stovėjo suglumęs. Aš sulaikiau jo ranką, ir tai išėjo 
į naudą jiems abiems. Persiui pasisekė, nes būtų nulėkusi jo galva, o 
Brutaliajam pasisekė todėl, kad jis būtų netekęs darbo, jei smūgis pa- 
siektų tikslą, gal net ir pats atsidūrtų kalėjime. 

- Ne, - pasakiau. 

- Ką reiškia tavo “ne"'? - įkaitęs paklausė Brutalusis. - Kaip tu 
drįsti sakyti “ne"? Matei, ką jis padarė! Ką tu man nori pasakyti? 
Kad vis dar leisi jo ryšiams jį apsaugoti? Po viso to, ką padarė? 

- Taip. 

Brutalusis išsižiojęs spoksojo į mane, o jo akys buvo tokios pik- 
tos, kad net pritvinko ašarų. 

- Paklausyk manęs, Brutai - tu jam užvožtum, ir tikriausiai mes 
visi iš čia išlėktume. Tu, aš, Dynas, Heris, gal net Džekas Van Hė- 
jus. Visi kiti, pradedant Bilu Dodžiu, palypės kopėčiomis viena ar 
dviem pakopomis aukščiau, o kalėjimų komisija pasamdys tris ar ke- 
turis bėdžius 1š eilės prie duonos, kad užpildytų spragas apačioje. Gal 
tau tai ir nieko nereikštų, bet, - mostelėjau nykščiu į Dyną, kuris 
spoksojo į lašantį plytų tunelį. Rankoje jis laikė akinius ir buvo be- 
veik taip pat apspangęs kaip Persis. - Bet kas bus su Dynu? Jis turi 
du vaikus, vienas jau eina į mokyklą, o kitas netrukus pradės ją lan- 
kyti. 

- Tai kas mums belieka daryti? - paklausė Brutalusis. - Leisti jam 
taip lengvai išsisukti? 

- Nežinojau, kad kempinė turi būti sudrėkinta, - silpnu balsu tei- 
sinosi Persis. Žinoma, jog visą šią istoriją jis surepetavo iš anksto, 
kai tikėjosi, kad iškrės tik skausmingą pokštą, o ne sukels katakliz- 
mą, kurio liudininkai mes tik ką buvome. - Per mūsų repeticijas ji 
niekada nebuvo sudrėkinta. 

- Ak, tu šunsnuki... - pradėjo Brutalusis ir ėmė artintis prie 
Persio. 

Vėl jį sugriebiau ir nubloškiau šalin. Ant laiptų pasigirdo žings- 
niai. Pažvelgiau į viršų, desperatiškai bijodamas išvysti Kurtį Ander- 
soną, tačiau tai buvo Heris Tervilidžeris. Jo skruostai atrodė balti 
kaip popierius, o lūpos violetinės, tarytum Heris būtų valgęs mėly- 
nes. 

Savo dėmesį vėl perkėliau į Brutalyjį. 

- Dėl Dievo meilės, Brutalusai, Delakrua nebegyvas, niekas to 
nepakeis, o dėl Persio neverta tepti rankų. 

Ar jau tada galvoje turėjau konkretų planą arba bent jo metme- 
nis? Pasakysiu jums viena: nuo tos dienos iki šiol aš klausinėju sa- 
vęs. Daugelį metų klausinėju savęs 1r negaliu surasti patenkinamo at- 
sakymo. Manau, jog tai nėra labai svarbu. Pastebėjau, jog daugelis 
dalykų nėra reikšmingi, tačiau Žmogus vis tiek jais domisi. 

- Vyručiai, jūs kalbate apie mane, lyg būčiau paskutinis mulkis, 
- tarė Persis. 

Jis vis dar buvo apsvaigęs ir uždusęs, - tarsi kas būtų stipriai vož- 
telėjęs jam į pilvą, - tačiau pamažu pradėjo atsigauti. 

- Tu ir esi mulkis, Persi, - pasakiau. 

- Ei, tu negali... 

Tik didelių pastangų dėka suvaldžiau norą jam užvožti. Tunely- 
je aidėjo tykštančio vandens lašai; dideli mūsų kūnų šešėliai šokinė- 
10 ant sienų kaip Po apsakyme apie didžiąją beždžionę Mirties gatvė- 
je. Nuaidėjo griaustinis, tačiau čia jo garsas buvo prislopintas. 

- Noriu iš tavęs išgirsti tik vieną dalyką, Persi, - kad pakartotum 
savo pažadą rytoj pasiprašyti perkeliamas į Brajer Ridžą. 

- Dėl to gali nesirūpinti, - niūriai atsakė jis. 

Persis pažvelgė į paklode uždengtą kūną ant vežimėlio, nusuko 
akis į šalį, trumpam žvilgtelėjo į mane ir vėl nudelbė žvilgsnį. 

- Taip bži/ų geriausia, - pasakė Heris. - Antraip tau galbūt tektų 
pažinti Laukinį Bilą Vartoną kur kas geriau nei norėtum. - Jis trum- 
pam nutilo. - Mes tuo pasirūpintume. 

Persis mūsų bijojo ir tikriausiai dar labiau baiminosi to, ką gali- 
me jam padaryti sužinoję, kad jis kalbėjosi su Džeku Van Hėjumi, 
kam reikalinga kempinė ir kodėl mes ją visada sudrėkiname druskos 
tirpalu, tačiau kai Heris paminėjo Vartoną, Persio akyse pasirodė tik- 
ras siaubas. Mačiau, jog Persis prisiminė, kaip Vartonas jį laikė, 
glostydamas plaukus ir sentimentaliai ulbėdamas. 

- Jūs nedrįstumėte, - sušnibždėjo Persis. 

- Taip, drįstume, - ramiai atsakė Heris. - Ir žinai ką? Aš išsisuk- 
čiau. Nes tu jau parodei, jog esi velniškai neatsargus su kaliniais. Ir 
nieko neišmanai. | 

Persis sugniaužė kumščius, o jo skruostus išmušė raudonis. 

- Aš nesu... 

- Be abejo, esi, - atkirto Dynas, prisijungdamas prie mūsų. Laip- 
tų apačioje mes suformavome glaudų pusratį aplink Persį, net ir at- 

sitraukimas per tunelį buvo užblokuotas; už Persio stovėjo vežimėlis 
su rūkstančios mėsos kroviniu, paslėptu po sena paklode. - Tu ką tik 
sudeginai Delakrua gyvą. Jei tai nėra neišmanymas, tai kas tada yra? 

Persis sužaibavo akimis. Jis planavo apsiginti, apsimesdamas ne- 
žinojęs, ką daro, tačiau pamatė, kad užlipo ant savo paties petardos. 
Nežinau, ką dar jis būtų pasakęs, nes kaip tik tuo momentu laiptais 
atidardėjo Kurtis Andersonas. Išgirdome jį ateinant ir šiek tiek pasi- 
traukėme nuo Persio, kad neatrodytume taip grėsmingai. 

- Ką visa šita krušliava reiškia? - suriaumojo Andersonas. - Jėzau 
Kristau, ten ištisai privemta ant grindų! O smarvė! Paliepiau Mangu- 
sonui ir senajam Tu-Tu atidaryti abejas duris, tačiau kertu lažybų, jog 
ši smarvė neišnyks ištisus prakeiktus penkerius metus. O tas subinės 
skylė Vartonas iš laimės dainuoja! Aš jį girdėjau! 

- Ar jis gali pataikyti į melodiją, Kurtai? - paklausė Brutalusis. 

Jūs turbūt žinote, jog viena vienintele kibirkštėle galima uždegti 
švytinčias dujas ir nesusižaloti, jei tai padarysite prieš tai, kol kon- 
centracija per daug neišaugo? Tai buvo kažkas panašaus. Akimirką 
visi išsižioję spoksojome į Brutą, 0 po to užriaumojome iš juoko. 
Mūsų isteriškas juokas lyg šikšnosparnis sklandė niūriame tunelyje. 
O mūsų šešėliai šokinėjo ir virpėjo ant sienų. Pagaliau juokas nutilo, 
ir mes visi pasijutome šiek tiek geriau. Vėl pasijutome esą sveiko 
proto. 

- Gerai, berniukai, - tarė Andersonas, nosine šluostydamasis ap- 
siašarojusias akis ir vis dar retsykiais sukikendamas, - kas, po velnių, 
nutiko? | 

- Egzekucija, - atsakė Brutalusis. Manau, kad jo ramus tonas nu- 
stebino Andersoną, tačiau ne mane, bent jau nelabai; Brutalusis visa- 
da puikiai sugebėdavo greitai persiorientuoti. - Sėkminga egzekucija. 

- Kaip, vardan Kristaus, tu gali tokį abortą nuolatine elektros sro- 
ve pavadinti sėkme? Kai kurie liudininkai negalės užmigti visą mė- 
nesį! Po velnių, o ta stora kekšė, ko gero, neužmigs ištisus metus! 

Brutalusis ranka parodė į vežimėlį ir po paklode glūdintį lavoną. 

- Jis negyvas, ar ne taip? O dėl tavo liudininkų, tai dauguma jų 
rytoj vakare pasakos savo draugams, jog buvo įvykdytas teisingumas 
- Delas sudegino gyvus grupelę žmonių, tad mes jį sudeginome gy- 
vą. Tik jie nesakys, jog mes tai padarėme. Jie sakys, jog tai buvo 
Dievo valia, įgyvendinta mūsų rankomis. Galbūt čia net yra dalis tie- 
sos. Ir Žinai, kas čia yra geriausia? Dauguma draugų pavydės, kad 
negalėjo būti čia ir viską pamatyti savo akimis. . 

Tardamas pastaruosius žodžius, Brutalusis pažvelgė į Persį su 
panieka ir kartu sardoniškai. 

- O jei jų plunksnos buvo kiek pašiauštos, tai kas čia baisaus? - 
įsiterpė Heris. - Jie savanoriškai pasisiūlė pabūti prakeiktais liudinin- 
kais, niekas jų nevertė. 

- Aš nežinojau, kad kempinė turi būti sudrėkinta, - tarsi robotas 
sududeno Persis. - Per repeticijas ji buvo sausa. 

Dynas nužvelgė jį atvirai pasišlykštėjęs. 

- Kiek metų tu myžai ant tualeto dangčio, kol tau kažkas pasakė, 
kad jį reikia pakelti? - suurzgė jis. 

Persis išsižiojo, norėdamas atsakyti, tačiau aš liepiau jam užsi- 
čiaupti. Ir kažkokio stebuklo dėka jis pakluso. Aš atsisukau į Ander- 
soną. 

- Persis viską sukrušo, Kurti - štai kas atsitiko, tiesiai šviesiai. 

Atsisukau į Persį, mesdamas jam iššūkį, kad pamėgintų paprieš- 
tarauti. Jis neišdrįso, gal todėl, kad mano akyse perskaitė patarimą: 
geriau tegul Andersonas išgirsta, jog tai buvo kvaila klaida nei sąmo- 
ningas veiksmas. O be to, buvo visai nesvarbu, kas sakoma tame tu- 
nelyje. Svarbu buvo tai, ir viso pasaulio persiams vetmorams tai yra 
visada svarbu: kas liks galvose stambių žuvų - žmonių, kurie yra įta- 
kingi. Tokiems kaip Persis taip pat svarbu, kas bus parašyta laikraš- 
čiuose. 

Andersonas nepatikliai nužvelgė mus visus penkis. Jis net pasi- 
žiūrėjo į Delą, tačiau Delas jau nebegalėjo kalbėti. 

- Manau, jog galėjo būti dar blogiau, - tarė Andersonas. 

- Teisybė, - sutikau. - Jis vis dar galėjo būti gyvas. 

Kurtis sumirksėjo - tokia galimybė nebuvo atėjusi jam į galvą. 

- Noriu, kad rytoj ant mano rašomojo stalo gulėtų išsamus rapor- 
tas apie visa tai, - pasakė jis. - Ir nė vienas iš jūsų nepasakosite kalė- 
jimo viršininkui Murui to, kas įvyko, kol aš pats su juo nepasikalbė- 
siu. Supratote? 

Mes energingai palinksėjome galvomis. Jei Kurtis Andersonas 
norėjo viską papasakoti kalėjimo viršininkui, puiku, mums dėl to nei 
šilta, nei šalta. 

- Jei kuris nors iš tų subinių skylių rašeivų įdės tai į savo laik- 
raštį... 

- Jie šito nepadarys, - užtikrinau. - Jei pamėgintų, redaktorius 
juos užmuštų. Per daug šlykštu šeimyniniam skaitytojui. Tačiau jie 
net nebandys - šį vakarą buvo vien tik patyrę asai. Kartais padaroma 
klaidų, štai ir viskas. Jie tą Žino taip pat puikiai kaip ir mes. 

Andersonas kurį laiką pamąstė, po to linktelėjo galva. Jis vėl at- 
sisuko į Persį. Paprastai malonus Andersono veidas buvo iškreiptas 
pasišlykštėjimo. - 

- Tu esi maža subinės skylė, - pasakė jis Persiui, - ir man nė kiek 
nepatinki, - pastebėjęs, jog Persis iš nuostabos neteko amo, Anderso- 
nas linktelėjo. - Jei savo saldžiašikniams draugams prasitarsi, kad aš 
taip tave pavadinau, neigsiu tol, kol tetos Rodi pilkoji žąsis atgis, o 
šie vyrai mane parems. Pakliuvai į bėdą, sūnau. 

Jis apsisuko ir ėmė lipti laiptais. Leidau jam užlipti keturis laip- 
telius, tada šūktelėjau: 

- Kurti? 

Jis atsisuko pakėlęs antakius, tačiau neištarė nei žodžio. 

- Nesirūpink per daug dėl Persio, - pasakiau. - Jis netrukus per- 
sikels į Brajer Ridžą. Ten darbas bus svarbesnis ir geresnis. Ar ne tie- 
sa, Persi? 

- Kai tik bus įformintas jo perkėlimas, - pridūrė Brutalusis. 

- O kol atkeliaus popieriai, Persis kiekvieną vakarą pranešinės, 
J0g serga, - papildė Dynas. 

Tai sudirgino Persį, kuris nebuvo pakankamai ilgai išdirbęs ka- 
lėjime, kad turėtų sukaupęs reikiamą atleidimų dėl ligos skaičių. Jis 
su atvira antipatija pažvelgė į Dyną. 

- Norėtum, - pasakė jis. 


6 


Į korpusą sugrįžome maždaug penkiolika po pirmos (išskyrus 
Persį, kuriam buvo liepta sutvarkyti sandėlį, tad jis įsiutęs vykdė už- 
duotį), ir aš sėdau rašyti raporto. Nusprendžiau tai padaryti prie bu- 
dinčiojo rašomojo stalo; jei būčiau atsisėdęs į patogesnę kėdę savo 
kabinete, tikriausiai būčiau užmigęs. Tai, ko gero, jums skamba keis- 
tai, turint omenyje, kas įvyko vos prieš valandą, tačiau aš jaučiausi, 
lyg nuo praėjusios dienos vienuoliktos valandos vakaro būčiau išgy- 
venęs tris gyvenimus, ir visus juos be miego. 

Džonas Kofis stovėjo prie savo kameros durų, ašaros tekėjo iš jo 
keistų, į tolį žvelgiančių akių - atrodė, stebi kraują, tekantį iš kažko- 
kios negyjančios, tačiau keistai neskausmingos žaizdos. Vartonas, 
kurio kamera buvo arčiau rašomojo stalo, sėdėjo ant savo gulto, siū- 
buodamas į šalis ir dainuodamas dainelę, kurią tikriausiai pats sukū- 
rė. Kiek prisimenu, ji skambėjo maždau šitaip: 

Ant anglių! Aš ir tu! 

Na ir smarvė, tfu - tfu - tfu! 

Tai buvo ne Bilis ar Filadelfijos Filis 

ir ne koks nors Džekas ar Rojus! 

Tai buvo mažiukas lyg agurkiukas, 

Vardu Delakrojus! 

- Užsičiaupk, snargliau, - pasakiau. 

Vartonas išsiviepė, parodydamas savo sukirmijusius dantis. Jam 
mirtis dar nežvelgė į akis, bent jau ne tuo metu; jis buvo laimingas ir 
vos ne šoko. 

- Ateik ir susidorok su manim, nori? - nusišaipė jis linksmai ir 
vėl ėmė dainuoti, ne visai atsitiktinai parinkdamas žodžius. 

Toje dainelėje kažkas slypėjo. Joje buvo kažkokia nuoga, dvo- 
kianti išmintis, tam tikra prasme beveik geniali. 

Nuėjau pas Džoną Kofį. Jis atžagariais delnais nusišluostė ašaras. 
Jo akys buvo paraudusios, skausmingos, ir aš pagalvojau, jog Kofis 
taip pat yra išsekęs. Kodėl jis turėtų būti išsekęs? Jis per visą dieną 
viso labo gal kokias porą valandų pasivaikščiodavo kieme, o visą li- 
kusį laiką arba sėdėdavo, arba gulėdavo savo kameroje. Šito nežino- 
jau, tačiau neabejojau tuo, ką mačiau. Tai buvo per daug akivaizdu. 

- Vargšas Delas, - pasakė jis žemu, užkimusiu balsu. - Vargšas 
senasis Delas. 

- Taip, - pritariau. - Vargšas senasis Delas. Džonai, ar /u gerai 
jautiesi? 

- Jam jau viskas pasibaigė, - pasakė Kofis. - Delui jau viskas pa- 
sibaigė. Ar ne tiesa, bose? 

- Taip. Atsakyk į mano klausimą, Džonai. Ar tu gerai jautiesi? 

- Delui jau viskas pasibaigė, jam pasisekė. Nesvarbu, kaip tai nu- 
tiko, jam pasisekė. 

Pagalvojau, jog Delakrua dėl šito su juo pasiginčytų, tačiau bal- 
su to nepasakiau. Apsižvalgiau po Kofio kamerą. 

- Kur Misteris Džinglas? 

- Nubėgo ten. 

Džonas per grotas parodė į tramdomojo kambario duris. 

Aš linktelėjau. 

- Ką gi, jis sugrįš. 

Tačiau peliukas nesugrįžo; baigėsi Misterio Džinglo dienos Ža- 
liojoje mylioje. Vieninteliai jo pėdsakai, kuriuos Brutalusis tą Žiemą 
surado, buvo spalvotos špūlės šipuliai ir mėtinių saldainių kvapas, 
sklindantis iš gegnės skylės. 

Tuo metu norėjau nueiti šalin, bet taip nepadariau. Žiūrėjau į 
Džoną Kofį, o jis į mane, tarsi Žinotų, apie ką galvoju. Liepiau sau 
eiti, pripažinti, jog kas buvo, tas buvo, ir eiti šalin, grįžti prie budin- 
čiojo rašomojo stalo ir sėsti rašyti raportą. Tačiau taip nepasielgiau, 
o ištariau jo vardą: | 

- Džonai Kofi. 

- Taip, bose, - bematant atsiliepė jis. 

Kartais žmogui užeina prakeiktas noras ką nors sužinoti. Būtent 
šitaip tuo metu aš jaučiausi. Priklaupiau ant vieno kelio ir ėmiau at- 
rišinėti bato raištelius. 

Kai grįžau namo, lietus liovėsi, 1r virš kalnų viršūnių šiaurėje pa- 
šaipiai išlindo vėlyvas mėnulis. Mano mieguistumas išsisklaidė kar- 
tu su debesimis. Buvau visiškai pakirdęs ir ant savęs užuodžiau De- 
lakrua kvapą. Pagalvojau, jog dar ilgai jį užuosiu ant savo odos - ant 
anglių, aš ir tu, na ir smarvė, tfu - tfu - tfu. 

Kaip ir visada egzekucijų naktimis Džanisė nemiegojo, laukdama 
manęs. Norėjau jai nieko nepasakoti, nemačiau jokios prasmės ją 
kankinti, tačiau kai įėjau pro virtuvės duris, žmona pažvelgė man tie- 
siai į akis, ir aš viską išguldžiau. Taigi atsisėdau, savo šaltomis ran- 
komis suėmiau jos karštas rankas (mano senajame “Forde" šildytu- 
vas vos vos veikė, o po audros oras pasikeitė visu šimtu aštuoniasde- 
šimt laipsnių) ir papasakojau, ką ji norėjo išgirsti. Per vidurį pasako- 
jimo pravirkau, ir man tai buvo netikėta. Truputį susigėdau, bet tik 
truputį; suprantate, dėl Džanisės, o ji man niekada nepniekaištaudavo, 
Jei aš pasielgdavau ne taip, kaip, mano nuomone, turėtų elgtis vyras... 
bent jau kaip, mano nuomone, turėčiau elgtis aš. Vyras, turintis gerą 
žmoną, yra laimingiausias Dievo kūrinys, o tas, kuris jos neturi, yra 
vienas iš labiausiai pasigailėtinų, vienintelė jų paguoda gyvenime - 
kad jie nežino, kokie yra vargšai. Aš verkiau, o Džanisė laikė mano 
galvą prisiglaudusi prie savo krūtinės, o kai mano jausmų audra pra- 
ėjo, pasijutau geriau... bent jau truputį. Ir manau, jog tada pirmą kar- 
tą aiškiai išvydau savo idėją. Ne batą; ne tai turiu omenyje. Batas tų- 
ri ryšį, bet kitokį. Tuo metu mano tikroji idėja buvo ta, jog suvokiau 
keistą dalyką: Džonas Kofis ir Melinda Mur, kad ir kaip jie skirtųsi 
dydžiu, lytimi, odos spalva, turėjo lygiai tokias pat akis: liūdnas, ne- 
laimingas, nutolusias. Mirštančias akis. 

- Ateik į lovą, - galiausiai pasakė žmona. - Eikš su manim į Io- 
vą, Polai. 

Aš taip ir padariau, ir mes pasimylėjome, o po to Džanisė užmi- 
go. Aš gulėjau stebėdamas besišaipantį mėnulį ir klausydamasis, 
kaip braška sienos, - jos pagaliau ėmė trauktis, po vasaros karščių pa- 
veiktos rudens vėsos, - ir galvojau apie tai, kaip Džonas Kofis pasa- 
kė, jog jis sutaisė. “Aš sutaisiau Delo peliuką. Aš sutaisiau Misterį 
Džinglą. Jis yra cirko peliukas". Taip. Ir pagalvojau, kad galbūt visi 
mes esame cirko pelės, šmirinėjame šen bei ten, tik neaiškiai suvok- 
dami, jog Dievas ir visi jo dangiškieji angelai pro raižyto stiklo lan- 
gus stebi mus, užsidariusius bakelito nameliuose. 

Truputėlį numigau, - spėju, jog dvi, gal tris valandas, - ir ėmė 
aušti diena; miegojau taip pat kaip čia, “Džordžijos pušyse", miegu 
visada, o tomis dienomis labai retai - trumpais lyžtelėjimais. Užmig- 
damas galvojau apie savo jaunystės bažnyčias. Jų pavadinimai keis- 
davosi priklausomai nuo mano motinos ir jos seserų įgeidžių, tačiau 
iš esmės buvo tos pačios, visos jos būdavo arba “Pirmoji Bekvudo 
Jėzaus Garbinimo“', arba “Viešpaties Galybės". Tų kampuotų kvad- 
ratinių varpinių šešėlyje išganymo sąvoka ateidavo tokiu pat dažniu 
kaip ir varpų, kviečiančių tikinčiuosius melstis, skambesys. Tik Die- 
vas galėjo atleisti mūsų nuodėmes, galėjo ir atleisdavo, nuplaudamas 
jas savo nukryžiuotojo Sūnaus krauju, tačiau tai nemažino jo vaikų 
atsakomybės kada tik įmanoma atgailauti už šias nuodėmes (net už 
paprastus paklydimus). Atgaila buvo galingas įrankis, ji buvo spyna, 
kurią galėjai užkabinti ant savo praeities. 

Užmigau galvodamas apie atgailą pušyne ir ant žaibo keliaujantį 
Delakrua, apimtą liepsnų, ir Melindą Mur, ir savo milžiną be palio- 
vos ašarojančiomis akimis. Visos šios mintys prasiskverbė į sapną. 
Jame Džonas Kofis sėdėjo ant upės kranto ir apimtas skausmo klykė 
kažką nesuprantamai idiotiško į ankstyvos vasaros dangų, o kitame 
krante prekinis traukinys be paliovos pūškavo aprūdijusios estakados 
link, nusidriekusios virš Trapinguso upės. Abiejose rankose juodao- 
dis laikė apkabinęs nuogų šviesiaplaukių mergaičių lavonus. Jo 
kumščiai - didžiulės rudos uolos šių rankų galuose - buvo sugniauž- 
ti. Aplink jį čirškė svirpliai ir spietėsi mašalai; diena alsavo karščiu. 
Sapne aš priėjau prie jo, priklaupiau ir paėmiau jam už rankų. Kofio 
kumščiai atsigniaužė ir atskleidė savo paslaptį. Viename buvo žaliai, 

tas. 

- Negalėjau sutaisyti, - pasakė Džonas Kofis. - Bandžiau sugrą- 
žinti, bet jau buvo per vėlu. 
Ir šį kartą, sapne, aš jį supratau. 


Kitą rytą, devintą valandą, kai virtuvėje gėriau trečią puodelį ka- 
vos (Žmona nieko nesakė, tačiau jos veide mačiau aiškiai parašytą 
nepritarimą, kai man atnešė kavą), suskambo telefonas. Nuėjau į sve- 
tainę atsiliepti ir išgirdau, kaip stoties telefonistė kažkam atsakė, jog 
abonentas atsiliepė. Po to ji palinkėjo man geros dienos ir padėjo ra- 
gelį... tikriausiai. Niekada negali būti tikras dėl telefonisčių. 

Holo Muro balsas mane sukrėtė. Virpantis, prikimęs, aštuonias- 
dešimtmečio balsas. Pagalvojau, jog gerai, kad praėjusią naktį tune- 
lyje viską išsiaiškinome su Kurčiu Andersonu, gerai, kad jis apie Per- 
sį manė tą patį, ką ir mes, nes žmogus, su kuriuo tuo metu kalbėjau, 
greičiausiai nebedirbs nė dienos Kould Mauntine. 

- Polai, kiek suprantu, praėjusią naktį įvyko bėda. Ir taip pat su- 
prantu, jog mūsų draugas misteris Vetmoras yra į tai įsipainiojęs. 

- Nedidelė bėda, - pripažinau, stipriai spausdamas ragelį prie au- 
sies ir palinkdamas prie garsiakalbio, - tačiau darbas atliktas. Tai yra 
svarbiausia. 

- Taip. Žinoma. 

- Ar galiu paklausti, kas tau pasakė? 

“Kad galėčiau priminti jam uodegą“, - pridūriau mintyse. 

- Gali paklausti, tačiau kadangi tai yra ne tavo reikalas, aš ver- 
čiau palaikysiu liežuvį už dantų. Tačiau kai aš paskambinau į darbą 
pasiteirauti, ar nėra kokių svarbių pranešimų ar skubių reikalų, išgir- 
dau įdomų dalyką. 

- O? 

- Taip. Atrodo, mano krepšyje atsidūrė prašymas perkelti į kitą 
įstaigą. Persis Vetmoras nori kaip įmanoma greičiau pereiti į Brajer 
Ridžą. Tikriausiai užpildė prašymą, dar nepasibaigus vakarykštei pa- 
mainai. Kaip tu manai? 

- Panašu į tai, - sutikau. 

- Paprastai aš leisčiau Kurčiui sutvarkyti šį reikalą, tačiau įvertin- 
damas... pastaruoju metu susidariusią atmosferą E korpuse, paprašiau 
Hanos asmeniškai atvežti prašymą per pietų pertrauką. Ji maloniai 
sutiko tai padaryti. Aš pasirašysiu prašymą ir pasirūpinsiu, kad jis šią 
popietę būtų išsiųstas į sostinę. Manau, ne vėliau kaip už mėnesio ga- 

lėsite pasižiūrėti į išeinančio pro duris Persio nugarą. O gal ir grei- 
čiau. 

Muras tikėjosi, kad ši Žinia mane nudžiugins, ir turėjo teisę šito 
tikėtis. Jis netgi paaukojo žmonos slaugymui skirtą laiką, kad paspar- 
tintų reikalą, kuris šiaip būtų užtrukęs iki pusės metų, net ir įvertinant 
ryšius, kuriais taip gyrėsi Persis. Tačiau aš nusivyliau. Visą mėnesį! 
Bet... gal tai ir nebuvo svarbiausia. Ši žinia sukliudė mano visiškai 
natūraliam norui palaukti ir atidėti rizikingą reikalą, o tai, ką aš tuo 
metu buvau sumanęs, iš tiesų buvo rizikinga. Kartais, kai atsiranda 
reikalas, geriau šokti jį vykdyti, kol nepraradai drąsos. Jei mums vis 
tiek teks turėti reikalų su Persiu (aš vis tikėjausi, jog kiti pritars ma- 
no beprotybei - kitaip tariant, tikėjausi, jog būsime “mes"), tada ga- 
lima tai padaryti kad ir šiąnakt. 

- Polai? Kur tu dingai? - Muro balsas kiek pritilo, tarsi jis kalbė- 
tųsi su pačiu savimi. - Po velnių, atrodo, nutrūko ryšys. 

- Ne, aš klausau, Holai. Tai puiki naujiena. 

- Taip, - sutiko jis, ir mane nustebino, kad Muro balsas skambė- 
jo it seno Žmogaus. - O, aš Žinau, apie ką tu galvoji. 

“Ne, nežinai, kalėjimo viršininke, - pagalvojau, - net ir per mili- 
joną naktų tu neatspėtum, apie ką aš galvoju". 

- Tu galvoji, jog mūsų jaunasis draugas vis dar bus čia per Ko- 
fio egzekuciją. Galbūt ir taip, - manau, Kofis bus sutvarkytas gero- 
kai prieš Padėkos dieną, - tačiau tu gali vėl paskirti Persį į skydinę. 
Niekas neprieštaraus. Manyčiau, įskaitant ir jį patį. 

- Aš taip ir padarysiu, - prižadėjau. - Holai, kaip jaučiasi Me- 
linda? 

Stojo ilga tyla - tokia ilga, kad būčiau pagalvojęs apie nutrūkus; 
ryšį, jei negirdėčiau, kaip kvėpuoja Holas. 

Po to jis prabilo kur kas tylesniu balsu. 

- Ji gęsta, - pasakė Muras. 

Gęsta. Tas šiurpą keliantis žodis, kurį senukai vartoja apibūdinti 
žmogų, dar tiesiogiai nemirštantį, bet jau pradedantį atsisveikinti su 
gyvenimu. 

- Kiek mažiau skauda galvą... bent jau laikinai... tačiau be pagal- 
bos ji negali paeiti, miegodama nebesuvaldo šlapimo pūslės... - vėl 
stojo tyla, o po to dar tylesniu balsu Holas kažką pasakė, kas nu- 
skambėjo lyg “ji teikiasi". 

- Ką ji teikiasi, Holai? - paklausiau suraukdamas kaktą. 

Žmona pasirodė tarpduryje. Ji stovėjo, šluostydamasi rankas į in- 
dų šluostę, ir žvelgė į mane. 

- Ne, - atsakė jis iš pykčio ir nuo ašarų virpančiu balsu, - ji kei- 
kiasi. 

- Ak štai kaip. 

Vis tiek nesupratau, apie ką jis kalba, tačiau visai nenorėjau vys- 
tyti šią temą. Man net nereikėjo šito daryti, Holas pats paaiškino. 

- Ji visai normaliai kalba apie savo gėlyną ar suknelę, kurią pa- 
matė kataloge, ar apie tai, kaip girdėjo per radiją kalbant Ruzveltą ir 
koks puikus jo balsas, ir staiga pradeda kalbėti siaubingus dalykus, 
kalbėti... šlykščiausius žodžius. Ji nepakelia balso. Manau, jog būtų 
geriau, jei ji tai padarytų, nes tada... supranti, /ada... 

- Jie skambėtų natūraliau. 

- Taip, - dėkingai pritarė Holas. - Tačiau girdėti ją savo švelnių 
balsu tariant tuos siaubingus keiksmus... atleisk, Polai, - jo balsas 
kažkur pradingo, ir aš išgirdau, kaip Holas garsiai atsikosėjo. Po to 
jis vėl prabilo; dabar jo balsas skambėjo kiek tvirčiau, tačiau buvo 
prislėgtas. - Ji nori, kad pakviesčiau pastorių Donaldsoną, Žinau, jog 
jis ją paguostų, tačiau kaip aš galiu jį pakviesti? Įsivaizduok, jog jis 
sėdi pas mus ir kartu su Melinda skaito Šventą Raštą, ir staiga ji iš- 
dergia pastorių bjauriausiais žodžiais. Ji gali tai padaryti; ji vakar ma- 
ne iškeikė. Melinda man vakar pasakė: “Paduok man greičiau tą “Li- 
berty“ žurnalą, tu, byblaižy“. Polai, kur ji galėjo tai išgirsti? Iš kur ji 
gali Žinoti tokius žodžius? 

- Nežinau. Holai, ar šį vakarą būsi namie? 

Holas Muras, kai būdavo puikios nuotaikos ir save kontroliuoda- 
vo, pasižymėdavo aštriu sarkazmu, manau, jo pavaldiniai šio sarkaz- 
mo bijojo labiau nei pykčio ar paniekos. Muro sarkazmas, dažniau- 
siai nekantrus ir grubus, geldavo lyg rūgštis. Lašelis tokio sarkazmo 
dabar ištiško ant manęs. Tai buvo netikėta, tačiau aš apsidžiaugiau išgir- 
dęs Murą kandžiojantis. Regis, jis dar nebuvo išeikvojęs viso parako. 

- Ne, - atsakė jis, - aš vesiuosi Melindą į šokius aikštelėje. Mes 
pasilinksminsime, o po to pasakysime smuikininkui, jog jis yra višt- 
gaidis motinos dulkintojas. 

Delnu užsidengiau burną, kad nenusikvatočiau. Dėkui Dievui, 
kad šis noras greitai praėjo. 

- Atleisk, - pasakė Muras. - Pastaruoju metu neteko daug miego- 
ti. Dėl to pasidariau irzlus. Žinoma, būsime namie. Kodėl klausi? 

- Manau, tai nėra svarbu, - atsakiau. 

- Tikiuosi, nesiruoši mūsų aplankyti? Nes turi budėti šią naktį, jei 
budėjai praeitą. O gal tu su kuo nors susikeitei? 

- Ne, nesusikeičiau, - atsakiau. - Aš šią naktį budžiu. 

- Kaip ten būtų, nieko gero iš tokio sumanymo. Tik ne dabar, kai 
Melinda yra tokios būsenos. 

- Gal ir ne. Ačiū už naujieną. 

- Nėra už ką. Melskis už mano Melindą, Polai. 

Pažadėjau melstis, bet galvodamas, jog galbūt padarysiu ir kai ką 
daugiau. Kaip sakoma “Jėzaus Garbinimo“' 1r “Viešpaties Galybės" 
bažnyčiose, Dievas padeda tiems, kurie patys sau padeda. Padėjau ra- 
gelį ir pažvelgiau į Džanisę. 

- Kaip Melė? - paklausė ji. 

- Nieko gero. 

Papasakojau jai, ką man pasakė Holas, įskaitant ir Melindos 
keiksmus, tačiau praleidau žodžius “byblaižys" ir “vištgaidis motinos 
dulkintojas". Užbaigiau pavartodamas Holo žodį “gęsta", 17 Džanisė 
liūdnai linktelėjo galva. Po to ji atidžiau pasižiūrėjo į mane. 

- Apie ką tu galvoji? Tu galvoji apie kažką ne visai gerą. Tai ma- 
tyti iš akių. 

Meluoti negalėjau - mes taip nesielgėme. Tiesiog pasakiau, jog 
geriausia jai nežinoti, bent jau kurį laiką. 

- Ar tai... ar dėl to tu gali pakliūti į bėdą? 

Atrodo, ši mintis ne per daug ją gąsdino, - tai buvo greičiau su- 
sidomėjimas, - ir tai buvo vienas iš bruožų, dėl kurių aš visada my- 
lėjau Džanisę. 

- Galbūt, - atsakiau. 

- Ar tai geras dalykas? 

- Galbūt, - pakartojau. 

Stovėjau 1r iš dyko buvimo pirštu sukinėjau telefono diską, o ki- 
tos rankos pirštu buvau nuspaudęs svirtelę. 

- Ar tu norėtum, kad palikčiau tave ramybėje, kol kalbėsi telefo- 
nu? - paklausė ji. - Kad būčiau gera moteriškė ir išsinešdinčiau? Su- 
plaučiau indus? Suvarstyčiau batus? 

Linktelėjau galva. 

- Aš pasakyčiau ne visai tokiais žodžiais, bet... 

- Ar per priešpiečius turėsime svečių, Polai? 

- Tikiuosi, - atsakiau. 

Brutalųjį ir Dyną suradau 1š karto, nes jie turėjo telefonus. Heris 
neturėjo, bent jau tuo metu, bet aš Žinojau jo artimiausio kaimyno te- 
lefono numerį. Heris man paskambino maždaug po dvidešimties mi- 


203 


nučių, jausdamasis labai nepatogiai, kad turėjo pasakyti telefonistei, 
jog už pokalbį mokėstu aš, ir berdamas pažadus “sumokėti savo da- 
lį“", kai gausime telefono sąskaitą. Pasakiau jam, kad viščiukus skai- 
čiuosime tada, kai jie išsiperės; 0 tuo tarpu ar jis negalėtų atvažiuoti 
pas mane priešpiečių? Bus Brutalusis ir Dynas, o Džanisė žadėjo pa- 
gaminti savo garsiąsias kopūstų salotas... ką jau kalbėti apie dar gar- 
desnį pe pyragą. 

tiškai. 

Prisipažinau, kad noriu kai ką su jais aptarti, tačiau telefonu ge- 
riau apie tai nekalbėti. Heris sutiko atvažiuoti. Padėjau ragelį ant ša- 
kučių, priėjau prie lango ir susimąstęs pažvelgiau pro jį. Nors mes 
budėjome naktinėje pamainoje, neprižadinau nei Brutaliojo, nei Dy- 
no, ir Herio balsas neskambėjo taip, lyg jis būtų ką tik palikęs sapnų 
šalį. Ko gero, ne tik mane vieną kankino vakarykštės nakties įvykiai, 
o tai geras ženklas, įvertinant beprotybę, kurią buvau sumanęs. 

Brutalusis, gyvenęs arčiausiai manęs, atvyko ketvirtis po vienuo- 
liktos, Dynas pasirodė penkiolika minučių vėliau, o Heris - iš karto 
apsirengęs eiti į darbą - maždaug penkiolika minučių po Dyno. Dža- 
nisė patiekė mums virtuvėje sumuštinių su šalta jautiena, kopūstų sa- 
lotas ir šaltą arbatą su ledu. Dar prieš dieną visa tai būtume valgę 
priebutyje ir džiaugęsi, jei pūstelėtų vėjelis, tačiau po audros tempe- 
ratūra nukrito gerais penkiolika laipsnių, ir nuo kalnų atkeliavo ašt- 
rus vėjas. 

- Ateik, sėskis su mumis, - pasakiau Žmonai. 

Ji papurtė galvą. ž 

- Nemanau, jog noriu Žinoti, ką jūs sumanėte - būdama nežinio- 
je mažiau jaudinsiuos. Užkrimsiu ką nors svetainėje. Šią savaitę ma- 
no viešnia yra panelė Džeinė Ostin, o ji labai puiki kompanionė. 

- Kas yra toji Džeinė Ostin? - paklausė Heris, kai Žmona išėjo. - 
Iš tavo pusės ar Džanisės? Pusseserė? Ar ji graži? 

- Ji rašytoja, mulki, - paaiškino Brutalusis. - Mirė beveik tuo pat 
metu, kai Betsė Ros prisiuvo žvaigždes prie pirmosios vėliavos. 

- Ak, - sutriko Heris. - Iš manęs ne kažin koks SEaityaOjaS: Dau- 
giausiai viską sužinau per radiją. 

- Kas sėdi tavo galvoje, Polai? - paklausė Dynas. 

- Pirmiausia Džonas Kofis ir Misteris Džinglas. 

Jie buvo nustebę, šito aš ir tikėjausi - manė, kad aš norėsiu kal- 

"bėti arba apie Delakrua, arba apie Persį. Galbūt apie abu. Pažvelgiau 
į Dyną ir į Herį. | 


204 


- Dalykas tas, kad Misteris Džinglas - tai, ką Kofis jam padarė - 
pagijo labai greitai. Nežinau, ar jūs suspėjote prieiti laiku ir pamaty- 
ti, kaip sutraiškytas buvo peliukas. 

Dynas papurtė galvą. 

- Tačiau aš mačiau ant grindų kraują. 

Atsisukau į Brutalųjį. 

 - Tas kalės vaikas Persis jį sutraiškė, - paprastai pasakė Brutalu- 
sis. - Peliukas turėjo nustipti, bet taip neįvyko. Kofis jam kažką pa- 
darė. Kažkokiu būdu išgydė. Žinau, kaip tai skamba, tačiau viską 
mačiau savo akimis. 

Aš pridūriau: 

- Jis taip pat išgydė ir mane, ir aš ne tik mačiau, aš jaučiau. 

Papasakojau jiems apie savo šlapimtakių uždegimą - kaip jis at- 
sinaujino ir koks buvo aštrus (per langą parodžiau į malkų krūvą, už 
kurios turėjau laikytis tą rytą, kai skausmas mane parklupdė ant ke- 
lių), ir kaip uždegimas visiškai praėjo po to, kai Kofis mane palietė. 
Ir nebepasikartojo. 

Mano pasakojimas užtruko neilgai. Kai pabaigiau, draugai sėdė- 
j0 ir mąstė, kramsnodami sumuštinius. Po to prabilo Dynas: 

- Iš jo burnos pasirodė juodi sutvėrimai. Panašūs į vabzdžius. 

- Teisingai, - pritarė Heris. - Bent jau iš pradžių jie buvo juodi. 
Po to pabalo ir išnyko, - jis susimąstęs apsidairė. - Po velnių, aš jau 
buvau kone pamiršęs. Tu vėl man priminei, Polai. Ar tai ne juo- 
kinga? 

- Nieko čia nėra juokingo, nei keisto, - pasakė Brutalusis. - Ma- 
nau, Žmonės dažniausiai taip ir elgiasi, kai negali suprasti - tiesiog 
pamiršta. Visai nenaudinga prisiminti tai, kas neturi prasmės. Ką tu į 
tai pasakysi, Polai? Ar vabzdžiai buvo ir tada, kai jis tave išgydė? 

- Taip. Manau, jog jie yra liga... skausmas... kančia. Kofis juos 
sutraukia į save, po to išleidžia į orą. 

- Kur jie žūva, - pridūrė Heris. 

Truktelėjau pečiais. Nežinojau, ar jie žūva, ar ne, nebuvau tikras, 
ar tai apskritai turi kokią nors reikšmę. 

- Ar jis iš tavęs juos iščiulpė? - paklausė Brutalusis. - Buvo pa- 
našu, kad jis tai iščiulpė iš peliuko. Kančią. Na, žinote... Mirtį. 

- Ne, - atsakiau. - Jis mane tik lietė. Ir aš tai jutau. Kažkokį kres- 
telėjimą, lyg elektros smūgį, bet neskausmingą. Tačiau aš nebuvau 
prie mirties, man tik labai skaudėjo. 

Brutalusis linktelėjo. 

- Prisilietimas ir kvėpavimas. Panašu į tuos girdėtus Žiniuonius. 

- Garbė Jėzui, Viešpats yra galingas, - pasakiau. 

- Nežinau, ar čia įpainiotas Jėzus, - suabejojo Dynas, - tačiau 
man atrodo, jog Džonas Kofis turi kažkokią galią. 

- Gerai, - pertraukė Dynas, - jei jūs sakote, kad visa tai buvo iš 
tiesų, aš jumis tikiu. Dievas randa paslaptingų būdų padaryti stebuk- 
lus. Tačiau ką tai turi bendra su mumis? 

Ką gi, tai buvo sunkus klausimas, ar ne? Giliai įkvėpiau oro ir 
papasakojau jiems, ką ketinau padaryti. Jie klausėsi netekę amo. Net 
ir Brutalusis, kuriam patiko skaityti žurnalus, spausdinančius istori- 
jas apie žalius ateivius iš kosmoso, atrodė apstulbęs. Kai baigiau, įsi- 
vyravo ilga tyla, ir niekas nekramtė sumuštinių. 

Pagaliau tyliai ir įtikinamai Brutalusis tarė: 

- Jei mus sučiups, Polai, prarasime savo darbą ir būsime labai lai- 
mingi, jei tuo viskas pasibaigs. Gali būti, mes tapsime Valstijos sve- 
čiais A korpuse, gaminsime ten pinigines ir eisime poromis į dušą. 

- Taip, - atsakiau, - taip gali įvykti. 

- Aš kažkiek galiu tave suprasti, - tęsė Brutalusis. - Tu geriau už 
mus pažįsti Murą - jis tavo draugas ir kartu viršininkas - žinau, jog 
dažnai galvoji apie jo Žmoną... 

- Ji yra mieliausia moteris, kokią gali tik svajoti susitikti, - pasa- 
kiau, - 1r Holui ji yra brangesnė už viską pasaulyje. 

- Tačiau mes jos nepažįstame taip gerai, kaip tu ir Džanisė, - pa- 
stebėjo Brutalusis. - Ar ne taip, Polai? 

- Jei ją pažinotumėte, ji jums patiktų, - pasakiau. - Ji jums patik- 
tų, jei būtumėte pažinę Melindą prieš tai, kol ta pabaisa suleido į ją 
savo nagus. Ji aktyviai dirbo bendruomenės labui, yra draugiška, re- 
liginga. Dar daugiau, ji linksma. Bent jau būdavo. Ji galėdavo papa- 
sakoti tokių dalykų, kad juoksies iki ašarų. Tačiau ne dėl to aš noriu, 
kad jūs padėtumėte man ją išgelbėti, jei ją apskritai įmanoma išgel- 
bėti. Tai, kas jai nutiko, yra skriauda, velnioniška skriauda. Ji žei- 
džia akis, ausis ir širdį. 

- Labai kilnu, tačiau velniškai abejoju, jog dėl to tave apsėdo ši 
mintis, - pasakė Brutalusis. - Manau, jog čia įpainiotas Delas. Tu nori 
kažkokiu būdu visa tai išsverti. 

Ir jis buvo teisus. Žinoma, buvo teisus. Aš geriau nei kiti pažino- 
jau Melindą Mur, tačiau galbūt ne tiek gerai, kad prašyčiau draugų 
dėl jos rizikuoti prarasti darbą... o gal net laisvę. O jei jau taip kal- 
bam, tai ir mano darbą bei laisvę. Aš turėjau du vaikus ir mažiausiai 

šioje Dievo žemėje troškau, kad mano žmona turėtų jiems parašyti, 
jog tėvas teisiamas už... ką gi, už ką? Nesu tikras. Tikriausiai būtų 
apkaltinę mėginimų padėti kaliniui pabėgti iš kalėjimo. 

Tačiau Eduardo Delakrua mirtis buvo šlykščiausias, negarbin- 
giausias dalykas, kurį gyvenime man teko matyti, - ne tik per savo 
darbinį, bet per visą gyvenimą, - ir aš prie šito prisidėjau. Mes visi 
prie šito- prisidėjome, nes leidome Persiui Vetmorui pasilikti net su- 
pratę, jog jis siaubingai netinka dirbti tokioje vietoje kaip E korpusas. 
Mes toliau tęsėme žaidimą. Net ir kalėjimo viršininkas Muras prie ši- 
to prisidėjo. 

- Jo kiaušai iškeps nepriklausomai nuo to, ar Vetmoras bus 
įtrauktas į komandą, ar ne, - pasakė Muras, ir galbūt Delas šito nusi- 
pelnė už tai, ką padarė, tačiau galiausiai Persis daugiau nei pakepė 
mažojo prancūzo kiaušus; jis išsprogdino to žmogelio akis ir padegė 
jo suknistą veidą. Ir kodėl? Todėl, kad Delas nužudė daugiau nei 
pustuzinį žmonių? Ne. Todėl, kad Persis prisišlapino į kelnes, o ma- 
žasis keidžanas turėjo beprotiškos drąsos 1š jo pasijuokti. Mes prisi- 
dėjome prie šio siaubingo akto, o Persis ruošėsi išlipti sausas 1š ba- 
los. Jis iškeliaus į Brajer Ridžą, ramus ir laimingas kaip moliuskas 
per potvynį, o ten galės vystyti savo žiaurumus, nes turės pilną pa- 
mišėlių beprotnamį. Mes nieko dėl to negalėjome padaryti, tačiau 
galbūt dar nebuvo per vėlu nors kiek nusiplauti purvą nuo savo 
rankų. 

- Mano bažnyčioje tai vadina išpirka, o ne išsvėrimu, - pasakiau, 
- bet, manau, tai yra tas pats. 

- Ar tu iš tiesų manai, kad Kofis galėtų ją išgelbėti? - tyliu, pilnu 
baimės balsu paklausė Dynas. - Tiesiog... ką?.. iščiulpti iš jos galvos 
tą auglį? Tarsi jis būtų... persiko kauliukas? 

- Manau, galėtų. Žinoma, nesu dėl to tikras, tačiau po to, ką jis 
padarė man... ir Misteriui DžŽinglui... 

- Taip, tas peliukas buvo rimtai sumaitotas, - pastebėjo Bruta- 
lusis. 

- Tačiau ar jis sutiktų tai padaryti? - svarstė Heris. - Ar sutiktų? 

- Jis, sutiks, - užtikrinau. 

- Kodėl? Kofis jos net nepažįsta! | 

- Todėl, kad jis taip daro. Tam Dievas jį 1r sutvėrė. 

Brutalusis demonstratyviai apsidairė, primindamas mums vi- 
siems, jog kažko trūksta. 

- O kaip Persis? Tu manai, jog jis pažiūrės į tai pro pirštus? 

Papasakojau jiems, ką buvau sumanęs dėl Persio. Kai pabaigiau, 
Heris su Dynu žiūrėjo į mane apstulbę, o Brutaliojo veide nevalingai 
suspindo susižavėjimo šypsena. 

- Tai gana įžūlu, broli Polai, - pastebėjo jis. - Prisipažinsiu, jog 
man užima kvapą. | 

- Tačiau ar tai nėra puiku! - Dynas ištarė vos ne pašnibždomis, 
po to nusijuokė ir lyg vaikas suplojo rankomis. - Velnioniškai puiku! 

Atminkite, kad Dyną ypatingai domino toji mano plano dalis, 
kuri lietė Persį - juk Persis per savo bailumą ir neryžtingumą vos Dy- 
no nepražudė. 

- Taip, o kas po to? - paklausė Heris. Jo balsas skambėjo niūriai, 
tačiau išdavė akys; jos žaižaravo; tai buvo akys Žmogaus, kuris nori 
būti įtikintas. - Kas tada? 

- Sakoma, jog lavonai yra nebylūs, - suurzgė Brutalusis, ir aš 
skubiai Žžvilgtelėjau į jį, kad įsitikinčiau, jog Brutalusis juokauja. 

- Manau, jis laikys liežuvį už dantų, - pasakiau. 

- Iš tiesų? - skeptiškai paklausė Dynas. Jis nusiėmė akinius ir 
ėmė juos blizginti. - Įtikinkit mane. 

- Visų pirma, jis nežinos, kas iš tiesų įvyko - turės pats spręsti ir 
pamanys, jog tai tik pokštas. Antra - ir tai yra svarbiausia - jis bijos 
prasitarti. | tai aš dedu didžiausias viltis. Pasakysime jam, kad jei jis 
pradės rašinėti ir skambinti, mes taip pat imsime rašinėti ir skambinti. 

- Apie egzekuciją, - įsiterpė Heris. 

- Ir apie tai, kaip jis nieko nedarė, kai Vartonas užpuolė Dyną, - 
pridūrė Brutalusis. - Manau, Persis Vetmoras iš tiesų bijo, kad niekas 
apie tai nesužinotų, - jis lėtai ir susimąstęs linktelėjo galva. - Tačiau 
Polai... ar nebūtų išmintingiau atvežti ponią Mur pas Kofį, o ne at- 
virkščiai? Mes galėtume beveik taip pat, kaip tu suplanavai, nu- 
kenksminti Persį, 0 po to per tunelį ją atvesti, užuot išvedę Kofi. 

Papurčiau galvą. 

- To niekada negalėtume padaryti. Net ir per milijoną metų. 

- Dėl kalėjimo viršininko Muro? 

- Teisingai. Jis yra toks užsispyręs, kad palyginti su Muru Abe- 
jojantis Tomas tėra Žana d'Ark. Manau, jį nustebinsime, atvežę Kofį 
į namus, ir Muras galbūt leis pabandyti. Priešingu atveju... 

- Kaip manai, kuo mes turėtume jį atvežti? - paklausė Brutalusis. 

- Pirmiausiai buvau pagalvojęs apie “karietą", - atsakiau. - Ta- 
čiau mes negalėsime su ja išvažiuoti iš kiemo nepastebėti, o be to, 
dvidešimties mylių spinduliu kiekvienas žino, kam skirta ši mašina. 
Manau, galime panaudoti mano “Fordą". 

- Pagalvok dar kartą, - pasakė Dynas,vėl užsimaukšlindamas aki- 
nius ant nosies. - Tū neįgrūsi Džono Kofio į savo “Fordą", net jeigu 
išrengtum jį nuogai, išteptum taukais ir panaudotum batų šaukštą. Tu 
taip įpratai prie jo, kad pamiršai, koks jis didelis. 

Negalėjau nieko į tai atsakyti. Visą rytą didžiausią dėmesį buvau 
sutelkęs į Persį, taip pat į mažesnę problemą, kurios tačiau nebuvo 
galima ignoruoti - Laukinį Bilą Vartoną. Dabar supratau, jog Kofio 
transportavimas nebus toks paprastas, kaip aš tikėjausi. 

Heris Tervilidžeris paėmė savo antrojo sumuštinio likučius, nu- 
žvelgė juos, po to padėjo atgal. 

- Jei mes 1š tiesų ruošiamės padaryti šią beprotybę, - pastebėjo 
jis, - manau, galėtume panaudoti mano sunkvežimį. Pasodintume jį 
užpakalyje. Tokiu metu keliuose nebus daug mašinų. Juk visa tai 
įvyks gerokai po vidurnakčio, ar ne? 

- Taip, - atsakiau. 

- Vyručiai, jūs pamiršote vieną dalyką, - įsiterpė Dynas. - Žinau, 
jog nuo to laiko, kai atvyko į mūsų korpusą, Kofis yra gana ramus, 
dažniausiai guli ant savo gulto ir ašaroja, tačiau jis yra žmogžudys. 
Taip pat jis yra milžiniškas. Jei jis sugalvotų pabėgti iš Herio sunk- 
vežimio, mes jį galėtume sulaikyti tik nušaudami. O kad nušautum 
tokį vyruką, reikia ne vienos kulkos, net ir 45-o kalibro. Tarkim, mes 
nepajėgsime jo sulaikyti? Ir tarkim, kad jis ką nors nužudys? Neno- 
rėčiau prarasti savo darbą ir sėsti į kalėjimą, - turiu žmoną ir du vai- 
kus, kuriems privalau uždirbti duoną, - tačiau nemanau, jog tai mane 
gąsdintų labiau nei dar viena nužudyta mergaitė, slegianti mano są- 
Žinę. 

- To nebus, - pasakiau. 

- Kaip, dėl Dievo, tu gali būti toks tikras? 

Nieko neatsakiau. Tiesiog nežinojau, kaip pradėti. Žinojau, kad 
tai iškils į paviršių, Žinoma, jog žinojau, tačiau neišmaniau, kaip 
jiems pradėti dėstyti tai, ką žinojau. Man padėjo Brutalusis. 

- Tu nemanai, jog jis tai padarė, Polai, ar ne? - jis pats negalėjo 
tuo patikėti. - Tu manai, tas milžinas yra nekaltas. 

- Esu įsitikinęs, kad jis nekaltas, - atsakiau. 

- Kaip, vardan Jėzaus, tu gali būti įsitikinęs? 

- Dėl dviejų dalykų, - atsakiau. - Vienas iš jų yra mano batas. 

Palinkau virš stalo ir pradėjau pasakoti. 

PENKTA DAUIS 


KELIONĖ NAKTĮ 


Ponas H.G.Velsas kažkada parašė apsakymą apie Žmogų, išradu- 
sį laiko mašiną, o aš rašydamas šiuos memuarus, išradau savąją lai- 
ko mašiną. Tačiau skirtingai nei Velso mašina, manoji gali keliauti 
tik į praeitį, - atgal į 1932-uosius; beje, tuo metu aš buvau vyresny- 
sis prižiūrėtojas valstijos Kould Mauntino kalėjime, - tačiau ji yra 
klaikiai efektyvi. Šį kartą mašina man priminė seną “Fordą", kurį tu- 
rėjau tuo metu: galėjai būti tikras, kad jis užsives, tačiau niekada ne- 
galėjai atspėti, ar užteks pasukti raktelį, idant užsivestų variklis, o gal 
teks išlipti ir užvedinėti su rankena tol, kol tau nukris ranka. 

Man ne vieną kartą lengvai pavykdavo užvesti variklį, kai pradė- 
jau savo pasakojimą apie Džoną Kofį, tačiau vakar prireikė rankenos. 
Manau, taip atsitiko todėl, kad priėjau iki Delakrua egzekucijos, ir 
mano atmintis nenori šito atgaivinti. Tai buvo bloga, siaubinga mir- 
tis, ir visa tai įvyko per Persį Vetmorą, jaunuolį, kuriam patiko šu- 
kuoti savo plaukus, tačiau kuris neapkentė, kad iš jo kas nors juok- 
tųsi - net ir mažas, pusiau praplikęs prancūzas, kuriam nebuvo lemta 
sulaukti kitų Kalėdų. 

Tačiau - kaip ir visus nemalonius darbus - sunkiausia pradėti. 
Varikliui visai nerūpi, ar tu jį užvedi rakteliu, ar rankena; kai jis pra- 
deda veikti, dūzgia vienodai maloniai, nepriklausomai nuo to, kaip 
buvo užvestas. Taip buvo su manimi vakar. Iš pradžių žodžiai ats1- 
rasdavo nedidelių frazių protrūkiais, po to ėmė kauptis sakiniai, dar 
vėliau išsiliejo lyg nesutramdoma srovė. Atradau, jog rašymas yra 

ypatinga ir bauginanti prisiminimų forma - jame yra kažkoks visuo- 
tinumas, panašus į išprievartavimą. Galbūt aš taip jaučiuosi tik todėl, 
kad labai pasenau (kartais jaučiu, jog visa tai įvyko man nedalyvau- 
jant), tačiau taip nemanau. Tikiu, jog pieštuko ir popieriaus derinys 
yra magiškas, o magija pavojinga. Kaip Žmogus, pažinojęs Džoną 
Kofį ir matęs, ką jis gali padaryti, - pelėms ir žmonėms, - turiu teisę 
tai teigti. 

Magija yra pavojinga. 

Kad ir kaip būtų, vakar rašiau visą dieną, žodžiai patys plaukė, 
išnyko šių šlovingų senelių namų soliariumas, jį pakeitė sandėlis Ža- 
liosios mylios gale, kur tiek daug mano sunkių vaikų paskutinį kartą 
prisėdo laiptų, vedančių į tunelį, nutiestą po keliu, papėdėje. Būtent 
ten Dynas ir Heris, ir Brutalusis, ir aš susikivirčijome su Persiu Vet- 
moru prie rūkstančio Eduardo Delakrua lavono ir privertėme Persį 
dar kartą pažadėti, jog jis pasiprašys perkeliamas į Brajer Ridžo psi- 
chinių ligonių įstaigą. 

Soliariume visada yra pamerkta šviežių gėlių, tačiau vakar apie 
vidurdienį aš tepajėgiau užuosti pykinantį sudegusio lavono dvoką. 
Vejapjovės dūzgimą apačioje pakeitė iš lėto besismelkiančio pro 
gaubtus tunelio skliautus vandens tekšėjimas. Kelionė prasidėjo. Aš 
nukeliavau į 1932-uosius dvasia ir mintimis, tačiau ne kūnu. 

Praleidau priešpiečius, rašiau maždaug iki ketvirtos, o kai galiau- 
siai padėjau pieštuką į šalį, pajutau, jog skauda ranką. Iš lėto nuėjau 
ligi antro aukšto koridoriaus galo. Ten yra langas, išeinantis į darbuo- 
tojų automobilių stovėjimo aikštelę. Bredas Doulanas, sanitaras, ku- 
ris man primena Persį, - ir kuris per daug smalsauja, kur aš vaikštau 
ir ką veikiu pasivaikščiojimų metu, - vairuoja seną “Ševrolė" su lip- 
duku, ant kurio užrašyta: “AŠ MAČIAU DIEVĄ IR JO VARDAS 
YRA TRITONAS*. “Ševrolė" nebuvo; Bredo pamaina buvo pasibai- 
gusi, ir jis nusigavo į kažkokią skylę, kurią vadina namais. Mintyse 
įsivaizdavau “Airstream"' firmos treilerį su lipnia juosta prie sienų 
priklijuotais plakatais iš vyrų žurnalo ir “Dix1e Beer“ alaus skardinė- 
mis pakampėse. 

Perėjau per virtuvę, kur jau pradėjo ruoštis vakarienei. 

- Ką turite tame maišelyje, misteri Edžkoumai, - paklausė manęs 
Nortonas. 

- Tai tuščias butelis, - atsakiau. - Miške suradau Jaunystės šalti- 
nį. Kasdien maždaug tokiu laiku po pietų aš išsmunku ir truputėlį įsi- 
pilu į butelį. Geriu prieš eidamas gulti. Galiu pasakyti, jog tai puikus 
dalykas. 

- Galbūt jis ir išsaugo jūsų jaunystę, - nusišaipė Džordžas, kitas 
virėjas, - tačiau nė velnio nekeičia išvaizdos. 

Visi mes iš to smagiai nusijuokėme, ir aš išėjau į lauką. Susizgri- 
bau besidairąs, ar nepamatysiu kur Doulano, nors jo automobilio jau 
nebuvo. Išvadinau save mulkiu, kad leidausi taip stipriai įbaugina- 
mas, ir perkirtau kroketo aikštelę. Už jos driekėsi išdžiūvusi golfo 
veja, kuri “Džordžijos pušų“ reklaminiuose bukletuose atrodo kur 
kas gražiau, o toliau už jos vingiuoja takelis į pušynėlį, stūksantį į ry- 
tus nuo globos namų. Palei šį takelį yra pora senų pavėsinių, kurios 
dabar niekam nebenaudojamos. Priėjęs antrąją, kuri stovi greta aukš- 
tos akmenų sienos tarp “Džordžijos pušų“ teritorijos ir Džordžijos 
valstijos 47-0jo greitkelio, įžengiau vidun ir kurį laiką ten pabuvau. 

Tą vakarą suvalgiau sočią-vakarienę, truputėlį pažiūrėjau televi- 
zorių ir anksti nuėjau gulti. Dažnai naktimis aš pabundu ir nuslenku 
į televizoriaus kambarį, kur Žiūriu senus filmus per “Amerikos filmų? 
kanalą. Tačiau praėjusią naktį to nedariau; miegojau kaip akmuo ir 
nesapnavau sapnų, kurie ėmė mane kamuoti, kai pradėjau savo lite- 
ratūrinę avantiūrą. Tas rašymas tikriausiai mane nualino; Žinote, jog 
jau nebesu toks jaunas kaip kadaise. 

Kai pabudau ir pamačiau, jog saulės lopinėlis, kuris šeštą valan- 
dą ryto paprastai guli ant gindų, atkeliavo iki pat mano lovos kojū- 
galio, pašokau taip sunerimęs kad beveik nepajutau artrito skausmo, 
nutvilkiusio mano klubus ir kelius, ir kulkšnis. Kiek galėdamas grei- 
čiau apsirengiau ir nuskubėjau koridoriumi prie lango, išeinančio į 
darbuotojų automobilių stovėjimo aikštelę, tikėdamas, jog vieta, ku- 
rioje Doulanas stato savo senąjį “Ševrolė" vis dar bus tuščia.Kartais 
jis vėluoja net visą pusvalandį... 

Deja, šį kartą nepavyko. Automobilis jau stovėjo vietoje, švytė- 
damas ryto saulėje savo rūdimis. Todėl, kad misteris Bredas Doula- 
nas šiomis dienomis turėjo dėl ko atvykti anksti, ar ne tiesa? Taip. 
Senasis Polis Edžkoumas anksti ryte kažkur išeina, senasis Polis 
Edžkoumas kažką sumanė, ir misteris Bredas Doulanas išsiaiškins, 
kas tai per sumanymas. “K4 tu ten darai, Poli? Pasakyk man.'' Jis 
jau galbūt stebi, ar aš nepasirodysiu. Būtų būvę išmintinga pasilikti 
ten, kur tuo metu buvau... tik aš negalėjau. 

- Polai? 

Atsisukau taip staigiai, kad vos nepargriuvau. Tai buvo mano 
draugė Eleina Koneli. Jos akys išsiplėtė, ir Eleina ištiesė rankas, tar- 
tum bandydama mane sugauti. Eleinos laimei, aš atgavau pusiauvy- 
rą; jos artritas buvo toks siaubingas, kad tikriausiai būčiau ją perlau- 

žęs pusiau lyg sausą pagaliuką, jei būčiau nukritęs į Eleinos glėbį. 
Meilė neišnyksta, kai atkeliauji į keistą šalį, esančią už aštuoniasde- 
šimties metų ribos, tačiau ten gali ramiai pamiršti nesąmones, apie 
kurias kalbama knygoje “Vėjų nublokšti". 

- Atleisk, - tarė ji, - nenorėjau tavęs išgąsdinti. 

- Nieko baisaus, - atsakiau ir lengvai nusišypsojau. - Geriau pa- 
busti šitaip, nei pajusti ant savo veido šliūkštelint šaltą vandenį. Man 
reikėtų tave pasamdyti, kad darytum tai kas rytą. 

- Tu žiūrėjai, ar nėra jo mašinos, tiesa? Doulano mašinos. 

Nebuvo jokios prasmės ją apgaudinėti, tad aš linktelėjau galva. 

- Norėčiau būti tikras, kad jis yra vakariniame fligelyje. Norėčiau 
trumpam išsmukti jo nepamatytas. 

Ji nusišypsojo pašaipiai lyg velniukas. Tikriausiai taip Eleina 
šypsodavosi vaikystėje. 

- Smalsus šunsnukis, tiesa? 

- Taip. 

- Tačiau jo nėra vakariniame fligelyje. Aš jau buvau papusry- 
čiauti, miegaliau, ir galiu pasakyti, kur jis yra. Doulanas virtuvėje. 

Nusiminęs pažvelgiau į Eleiną. Žinojau, jog Doulanas yra smal- 
sus, bet nesitikėjau, kad jis bus toks smalsus. 

- Ar negali šį rytą atidėti savo pasivaikščiojimo? - paklausė Eleina. 

Susimąsčiau apie tai. 

- Manau, jog galėčiau, bet... 

- Tu nenori. 

- Ne. Nenoriu. 

“O dabar, - pamaniau, - ji paklaus manęs, ką aš veikiu tame miš- 
kelyje, jei man taip velniškai svarbu? 

Tačiau Eleina nepaklausė. Ji man vėl nusišypsojo kaip velniukas. 
Ta šypsena jos per daug išblyškusiame, skausmo iškamuotame vei- 
de atrodė keista ir tuo pat metu nuostabi. 

- Ar pažįsti misterį Haulendą? - paklausė ji. 

Papurčiau galvą. 

- Misteris Haulendas, - tarė Eleina, nusišypsodama plačiau nei 
bet kada, - yra vienas 1š penkių “Džordžijos pušų" gyventojų, kuriam 
leidžiama rūkyti. Taip yra todėl, kad jis jau čia gyveno prieš pakei- 
čiant taisykles. 

“Senelis, - pagalvojau. - Ir kur jam rasti geresnę vietą nei senelių 
globos namai". bo 

Ji įsikišo ranką į savo baltos su mėlynais dryžiais suknelės kiše- 
nę ir ištraukė cigaretę bei degtukų dėžutę. 

- Vagie, kaip tau ne gėda, - uždainavo ji linksmu, juokingu bal- 
seliu, - mažoji Eleina prisišlapins ir paklius į bėdą. 

- Eleina, ką... 

„- Palydėk senutę laiptais žemyn, - paliepė ji, sugrąžindama ciga- 
retę ir degtukus į kišenę ir įsikabindama man į parankę savo artrito 
išsukinėta ranka. 

Mes nužingsniavome koridoriumi. Kol ėjome, aš nusprendžiau 
nusileisti ir atsiduoti į Eleinos rankas. Ji buvo sena ir trapi, tačiau ne 
kvaila. 

"Kol leidomės žemyn, lipdami atsargiai tarsi trapios senienos, ku- 
riomis pavirtome, Eleina pasakė: 

- Palauk manęs apačioje. Aš nueisiu į vakarinį fligelį, ten hole 
yra tualetas. Žinai, apie kurį kalbu, ar ne? 

- Taip, - atsakiau. - Greta gydomųjų vonių. Tačiau kodėl? 

- Jau daugiau nei penkiolika metų nerūkiau, - paaiškino ji. - O šį 
rytą užsinorėjau cigaretės. Nežinau, kiek kartų reikės užsitraukti, kad 
tualete suveiktų dūmų detektorius, bet aš ketinu tai išsiaiškinti. 

Susižavėjęs pažvelgiau į ją, galvodamas, jog Eleina labai prime- 
na mano žmoną - Džanisė būtų pasielgusi lygiai taip pat. Eleina sa- 
vo ruožtu pažvelgė į mane, šypsodamasi lyg velniūkštis. Uždėjau 
ranką jai ant sprando, prisitraukiau arčiau savės ir švelniai pabučia- 
vau į lūpas. 

- Myliu tave, Eleina, - pasakiau. 

- Ohoho, žiūrėkite, ką jis kalba, - atšovė Eleina, tačiau mačiau, 
J0g jai patinka. 

- O kaip dėl Čako Haulendo? - paklausiau. - Ar jis neturės nema- 
lonumų? 

- Ne, nes jis yra televizoriaus kambaryje ir kartu su tuzinu kitų 
gyventojų žiūri laidą “Labas rytas, Amerika". O aš esu pasiruošusi 1š- 
nykti, kai tik dūmų detektorius įjungs priešgaisrinę sireną vakarinia- 
me fligelyje. 

- Tik, žiūrėk, nepargriūk ir nesusižeisk, moteriške. Niekada sau 
neatleisčiau, jeigu... 

- Ak, liaukis panikavęs, - pertraukė ji ir šį kartą pabučiavo mane. 

Meilė tarp griuvėsių. Kai kam iš jūsų tai tikriausiai atrodo juo- 
kinga, o kitiems groteskiška, tačiau pasakysiu viena, drauguži: keis- 
ta meilė geriau nei jokios meilės. 

Žiūrėjau, kaip ji nueina, iš lėto ir įsitempusi (tačiau ji naudojasi 
lazdele tik lietingomis dienomis ir tik tada, kai skausmas yra siaubin- 
gas; tai viena iš jos tuštybių), ir laukiau. Praslinko penkios minutės, 

dešimt, ir kai 44; buvau benusprendžiąs, jog jai arba pritrūko drąsos, 
arba paaiškėjo, Kad tualete esančio dūmų detektoriaus baterija išsi- 
krovė, vakariniame fligelyje garsiai nuaidėjo priešgaisrinė sirena. 

Iš karto pajudėjau virtuvės link, tačiau lėtai - nebuvo jokios pras- 
mės skubėti, kol neįsitikinau, jog Doulanas man nesukliudys. Būre- 
lis gagenančių it žąsys senukų - dauguma jų vis dar tebevilkėjo cha- 
latus - išėjo iš televizoriaus kambario (čia jis vadinamas poilsio cen- 
tru; ir tai yra iš tiesų groteskiška) pasižiūrėti, kas dedasi. Čakas Hau- 
lendas buvo tarp jų. Apsidžiaugiau jį išvydęs. 

- Edžkoumai! - dusdamas pašaukė mane Kentas Averis. Viena 
ranka jis buvo atsirėmęs į vaikščiojimui skirtą atramą, kita energin- 
gai tampė savo pižamos tarpušakį. 

- Čia tikras pavojus ar klaidingas? Kaip tu manai? 

- Manau, jog sunku pasakyti, - atsakiau. 

Maždaug tuo pat metu pro šalį prabėgo trys sanitarai, jie skubė- 
jo vakarinio fligelio link, šaukdami susibūrusiems prie televizoriaus 
kambario senukams eiti į lauką ir būti tenai, kol viskas išaiškės. Tre- 
čiasis iš jų buvo Bredas Doulanas. Prabėgdamas jis net nepažvelgė į 
mane, ir tai mane be galo nudžiugino. Kai ėjau virtuvės link, pagal- 
vojau, jog Eleinos Koneli ir Polo Edžkoumo komanda, ko gero, su- 
gebėtų atsilaikyti prieš tuziną bredų doulanų ir dar su puse tuzino 
persių vetmorų. V 

Virėjai virtuvėje nurinkinėjo po pusryčių stalus, visai nekreipda- 
mi dėmesio į stūgaujančią sireną. 

- Ei, misteri Edžkoumai, - sustabdė mane Džordžas. - Atrodo, 
Bredas Doulanas jūsų ieškojo. Tiesa pasakius, jūs ką tik su juo pra- 
silenkėte. 

“Kaip man pasisekė“, - pagalvojau, o garsiai pasakiau, kad tik- 
riausiai susitiksiu su misteriu Doulanu vėliau. Po to paklausiau, ar 
nuo pusryčių neliko skrudintos duonos. 

- Žinoma, - atsakė Nortonas, - tačiau ji šalta kaip akmuo. Šį rytą 
jūs vėlyvas. 

- Taip, - sutikau, - tačiau esu alkanas. 

- Luktelkit minutėlę, ir aš ją pašildysiu, - pasakė Džordžas, siek- 
damas duonos. 

- Nereikia, tiks 1r šalta, - atsakiau ir, kai tik jie man padavė porą 
riekelių (jie atrodė paslaptingai - iš tiesų abu atrodė paslaptingai), iš- 
skubėjau pro duris, jausdamasis kaip vaikas, kuriuo kažkada buvau, 
pabėgantis iš pamokų ir einantis žvejoti, už marškinių užsikišęs į vaš- 
kinį popierių suvyniotą pyragaitį su želė. 

Išėjęs pro virtuvės duris, skubiai apsidairiau, ar nepamatysiu kur 
Doulano; nepamačiau nieko, kas keltų nerimą, ir nuskubėjau per kro- 
keto aikštelę ir golfo veją, pakeliui kramsnodamas skrudintą duoną. 
Truputėlį sulėtinau žingsnį atsidūręs pušyno prieglobstyje, ir, kol 
ėjau takeliu, mano mintys vėl nuklydo'į dieną po siaubingos Eduar- 
do Delakrua egzekucijos. 

Tą rytą aš pasikalbėjau su Holu Munu, ir jis man pasakė, kad dėl 
smegenų auglio jo žmonai Melindai užeina vulgarių keiksmų prie- 
puoliai... ką vėliau mano žmona (gana atsargiai; ji nebuvo dėl to tik- 
ra) pavadino Tureto sindromu. Virpantis Holo balsas kartu su mano 
prisiminimais, kaip Džonas Kofis išgydė mano šlapimtakių uždegimą 
ir Delakrua numylėtą peliuką, kuriam buvo sutraiškyta nugara, ga- 
liausiai pastūmėjo mane peržengti liniją, skiriančią būsenas, kai žmo- 
gus tik galvoji ką nors padaryti ir nusprendi padaryti. 

Be to, buvo dar kažkas. Tai buvo susiję su Džono Kofio ranko- 
mis ir mano batu. 

Taigi aš paskambinau vyrams, su kuriais kartu dirbau ir kuriems 
daugelį metų buvau patikėjęs savo gyvenimą - Dynui Stentonui, He- 
riui Tervilidžeriui, Brutui Hauvelui. Kitą dieną jie atvažiavo į mano 
namus priešpiečių ir bent jau bandė klausytis, kai aš supažindinau su 
savo planu. Zinoma, jie visi žinojo, kad Kofis išgydė peliuką; Bruta- 
lusis tai matė savo akimis. Taigi, kai aš pasakiau, jog gali įvykti dar 
vienas stebuklas, jei mes atgabentume Džoną Kofį pas Melindą Mur, 
jie nesijuokė man į akis. Dynas Stentonas iškėlė labiausiai nerami- 
nantį klausimą: kas bus, jei Džonas Kofis pabėgs? 

- Ojei jis ką nors nužudys? - paklausė Dynas. - Nenorėčiau pra- 
rasti darbo ir sėsti į kalėjimą, - turiu žmoną ir du vaikus, kuriems pri- 
valau uždirbti duoną, - tačiau nemanau, jog tai mane gąsdintų labiau 
nei dar viena nužudyta mergaitė, slegianti mano sąžinę. 

Stojo tyla, po to jie visi atsisuko į mane, laukdami, ką pasakysiu. 
Zinojau, jog viskas pasikeistų, jei pasakyčiau, kas sukosi ant mano 
liežuvio galo; mes priėjome ribą, kurią peržengus trauktis buvo be- 
veik neįmanoma. 

O man jau nebebuvo kur trauktis. Tad prasižiojau ir pasakiau: 


- To nebus. 

- Kaip, dėl Dievo, tu gali būti toks tikras? - paklausė Dynas. 

Nieko neatsakiau. Tiesiog nežinojau, kaip pradėti. Žinojau, kad 
tai iškils į paviršių, Žinoma, jog Žinojau, tačiau neišmaniau, kaip 

jiems pradėti dėstyti tai, kas buvo mano galvoje ir širdyje. Man pa- 
dėjo Brutalusis. 

- Tu nemanai, jog jis tai padarė, Polai, ar ne? - jis pats negalėjo 
tuo patikėti. - Tu manai, kad tas milžinas nekaltas. 

- Esu įsitikinęs, kad jis nekaltas, - atsakiau. 

- Kaip tu gali būti įsitikinęs? 

- Dėl dviejų dalykų, - atsakiau. - Vienas iš jų yra mano batas. 

- Tavo batas? - sušuko Brutalusis. - Ką bendra turi tavo batas su 
klausimu, ar Donas Kofis nužudė tas dvi mergaites, ar ne? 

- Praėjusią naktį aš nusiaviau vieną batą ir padaviau jam, - pasa- 
kiau. - Tai buvo pasibaigus egzekucijai, kai viskas šiek tiek aprimo. 
Prakišau jį pro grotas, ir Kofis paėmė batą savo didžiulėmis ranko- 
mis. Paliepiau jam užrišti raištelius. Privalėjau įsitikinti, jog tai bus 
saugu, suprantate, nes paprastai visi mūsų “sunkūs vaikai" avi šlepe- 
tes - tam, kuris nori nusižudyti, pakanka ir batų raištelių. Šitą mes vi- 
si Žinome. 

Jie linktelėjo galvomis. 

- Kofis pasidėjo batą ant kelių ir teisingai sukryžiavo raištelius, 
tačiau po to nežinojo, ką daryti. Jis paaiškino, jog yra visiškai įsitiki- 
nęs, kad kažkas jam parodė, kaip tai daroma, kai dar buvo paauglys, 
- gal tėvas, o gal kuris iš motinos draugužių, kurių ji turėjo po to, kai 
tėvas ją paliko, - tačiau pamiršo tą veiksmą. 

- Palaikau Brutalųjį - vis tiek nesuprantu, ką tavo batas turi ben- 
dra su klausimu, ar Kofis nužudė Deterikų dvynes, - pertraukė Dy- 
nas. 

Taigi aš vėl iš naujo papasakojau istoriją apie tai, kaip buvo pa- 
grobtos ir nužudytos mergaitės - ką perskaičiau tą karštą dieną kalė- 
jimo bibliotekoje, kai mano kirkšnys spirgėjo, o kampe knarkė Gi- 
bonsas, ir viską, ką man vėliau papasakojo reporteris Hamersmitas. 

- Deterikų šuo nesikandžiojo, tačiau grėsmingai lodavo, - tęsiau 
savo pasakojimą. - Tas, kuris pagrobė mergaites, nutildė šunį, šerda- 
mas jį dešrelėmis. Įsivaizduoju, jog su kiekviena dešrele jis prislink- 
davo arčiau, o kai tas mulkis ėdė paskutinę dešrelę, šis žmogus su- 
griebė jį už galvos 1r pasuko. Nusuko sprandą. 

Vėliau, kai Kofis buvo sučiuptas, šerifo pavaduotojas, vadovau- 
jantis persekiotojų grupei, - Robas Makgis, - pastebėjo išsipūtusią 
Kofio kombinezono kišenę ant krūtinės. Makgis iš pradžių pagalvo- 
j0, kad tai pistoletas. Kofis paaiškino, jog tai priešpiečiai, vėliau pa- 
aiškėjo, kad taip ir buvo - pora sumuštinių ir marinuotas agurkas, su- 
vynioti į laikraštį ir perrišti mėsininko virvele. Kofis negalėjo prisi- 

minti, kas jam davė šiuos priešpiečius, tik sakė, neva tai buvusi mo- 
teris su prijuoste. 

- Sumuštiniai ir marinuotas agurkas, o dešrelių nebuvo, - paste- 
bėjo Brutalusis. | 

- Žinoma, - įsiterpė Dynas, - jis jas sušėrė šuniui. 

- Taip, tą patį per teismą tvirtino ir prokuroras, - sutikau. - Tačiau 
jei Kofis išsivyniojo savo priešpiečių ryšulėlį ir sušėrė dešreles šu- 
niui, kaip jis galėjo vėl perrišti tą ryšulėlį mėsininko mazgu? Netgi 
abejoju, ar jis apskritai būtų turėjęs tam laiko, tačiau kol kas paliki- 
me šį klausimą nuošalyje. Kofis nemoka surišti paprasčiausio mazgo. 

Įsivyravo tyla, spengianti tyla, kurią galiausiai suardė Brutalusis. 

- Šventas šūde, - sušnibždėjo jis. - Kaip tai atsitiko, jog niekas šio 
klausimo neiškėlė per teismą? 

- Niekas apie tai nepagalvojo, - atsakiau ir sugavau save mąstant 
apie reporterį Hamersmitą - Hamersmitą, kuris lankė Bauling Gryno 
koledžą, Hamersmitą, kuris laikė save apsišvietusiu, Hamersmitą, ku- 
ris man paaiškino, jog beveisliai šunys ir negrai yra tas pat, jog bet 
kuris iš jų gali tave staiga užpulti be jokios priežasties. Tik jis visą 
laiką kartojo jsų negrai, tarsi jie vis dar būtų kieno nors nuosavy- 
bė... tik ne jo nuosavybė. Ne jo. Niekada. O, tuo metu Pietuose bu- 
vo daugybė hamersmitų. - Niekas iš tiesų net nesiteikė apie tai pagal- 
voti, įskaitant ir Kofio advokatą. 

- Tačiau tu pagalvojai, - pasakė Heris. - Po velnių, vyručiai, mes 
sėdime su Šerloku Holmsu. 

Herio balse girdėjosi ir pašaipos, ir susižavėjimo gaidelės. 

- Užsikimšk, - atšoviau. - Aš taip pat apie tai nebūčiau pagalvo- 
JęS, jei nesugretinčiau jo žodžių, pasakytų sulaikymo dieną šerifo pa- 
vaduotojui Makgiui, su tais, kuriuos Kofis ištarė, išgydęs mano už- 
degimą ir peliuką. 

- Ką? - paklausė Dynas. 

- Kai įėjau į Kofio kamerą, jaučiausi tarsi užhipnotizuotas. Jau- 
čiau, jog negalėčiau jam pasipriešinti, net jei ir norėčiau. 

- Man tai nepatinka, - pastebėjo Heris ir pasimuistė kėdėje. 

- Aš paklausiau, ko jis nori, ir Kofis atsakė: "Padėti". Tą prisime- 
nu labai aiškiai. O kai viskas baigėsi ir man palengvėjo, Kofis tai Ži- 
nojo. “Aš sutaisiau, - pasakė jis. - Aš sutaisiau, ar ne?“ 

Brutalusis linksėjo galva. 

- Lygiai taip pat buvo ir su peliuku. Tu jam pasakei: “Tu sutai- 
sei“", ir Kofis lyg papūga pakartojo: “Aš sutaisiau Delo peliuką“. Ar 
tau tada viskas paaiškėjo? Juk tada, ar ne? 

- Taip, manau, jog tada. Prisiminiau jo žodžius, pasakytus Mak- 
giui, kai šis paklausė Kofio, kas nutiko. Šie žodžiai buvo išspausdinti 
visuose straipsniuose, aprašančiuose žmogžudystę. “Nieko negalėjau 
padaryti. Bandžiau tai sustabdyti, bet jau buvo per vėlu". Nieko nuo- 
stabaus, kad jo žodžius suprato klaidingai: Kofis glėbyje laikė dvi ne- 
gyvas mergaites, jos buvo baltos ir šviesiaplaukės, o jis - juodaodis 
ir didžiulis lyg namas. Kofio žodžius jie bandė sugretinti su tuo, ką 
matė. O jie matė juodą spalvą. Persekiotojai pamanė, jog Kofis pri- 
sipažįsta, kad jis sako, neva impulso pagautas pagrobė tas mergaites, 
jas išprievartavo ir po to nužudė. Gi dabar atgavo nuovoką ir norėjo 
viską sugrąžinti atgal... 

- Tačiau tuo metu jau buvo per vėlu, - sumurmėjo Brutalusis. 

- Taip. Tačiau iš tiesų jis norėjo paaiškinti, kad surado mergaites 
1r bandė jas išgydyti, - sugrąžinti joms gyvybę, - bet nesėkmingai. 
Jos buvo nukeliavusios per daug toli mirties taku. 

- Polai, ar tu tuo tiki? - paklausė Dynas. - Ar tu iš tiesų, vardan 
Dievo, tuo tiki? 

Dar kartą kuo giliausiai pažvelgiau į savo širdį, po to linktelėjau. 
Ne tik dabar aš tai žinau, nuo pat pradžių, kai Persis įžengė į korpu- 
są šaukdamas “Eina miręs Žmogus!"', intuityviai jaučiau, kad Džono 
Kofio situacijoje kažkas yra ne taip. Aš jam paspaudžiau ranką, ar 
ne? Prieš tai nesu paspaudęs rankos nė vienam, patekusiam į Žaliąją 
mylią, bet paspaudžiau Kofiui. 

- Jėzau, - sudejavo Dynas. - Gerasis Jėzau Kristau. 

- Vienas dalykas yra tavo batas, - priminė Heris. - Koks gi ant- 
ras? 

- Truputėlį anksčiau nei užtiko Kofį ir mergaites vyrai buvo iš- 
ėję iš miško palei pietinį Trapinguso upės krantą. Ten jie surado iš- 
gulėtos žolės lopinėlį, gausybę kraujo ir Koros Deterik naktinių 
marškinių likučius. Šunys kiek sutriko. Dauguma jų norėjo bėgti į 
pietryčius, upės pasroviui. Tačiau du - meškėnų medžioklės šunys - 
jis padavė meškėnų persekiotojams pauostyti naktinius marškinius, 
jie pasuko kartu su kitais. 

- Meškėnų persekiotojai susipainiojo, tiesa? - pastebėjo Brutalu- 
sis. Jo lūpų kampučiuose pasirodė keista, skausminga šypsena. - 
Griežtai kalbant, šie šunys nėra geri pėdsekiai ir jie nesugebėjo atsi- 
rinkti, ką turi persekioti. 

- Taip. 

- Aš nesuprantu, - pasakė Dynas. 

- Meškėnų persekiotojai pamiršo, ką iš pat pradžių Bobo davė 
jiems pauostyti, - paaiškino Brutalusis. - Iki tol, kol atsirado ant upės 
kranto, šunys sekė žudiko, o ne mergaičių pėdsakais. Kol žudikas 1r 
mergaitės buvo kartu, tai nesudarė sunkumų, bet... 

Dyno akys ėmė šviesėti. Heris jau viską suprato. 

- Kai apie tai susimąstai, - įsiterpiau, - pradedi stebėtis, kaip kas 
nors, net ir prisiekusieji, kurie norėjo pripaišyti nusikaltimą juodao- 
džiui, galėjo apskritai patikėti, jog Džonas Kofis yra jų ieškomas 
žmogus. Kofis nebūtų pajėgęs net pagalvoti, kad prieš nusukant šu- 
niui sprandą jį galima privilioti maistu. 

Manau, Kofis net nebuvo atsidūręs arčiau Deterikų fermos nei 
pietinis Trapinguso upės krantas. Tai yra, jis buvo per penkias šešias 
mylias nuo fermos. Jis paprasčiausiai be tikslo klaidžiojo, galbūt ke- 
tindamas pasiekti geležinkelį ir įšokti į prekinį traukinį, - per estaka- 
dą jie juda gana lėtai, - kai išgirdo kažkokį šurmulį. 

- Žudiką? - paklausė Brutalusis. 

- Žudiką. Jis jau buvo išprievartavęs mergaites, o gal Kofis išgir- 
do, kaip jas prievartauja. Kaip ten būtų, tame kraujuotame žolės 10- 
pinėlyje žudikas užbaigė savo reikalą; sudaužė mergaites kaktomis 
viena į kitą, paliko jas gulinčias ir nuskuodė. 

- Nuskuodė į šiaurės vakarus, - įsiterpė Brutalusis, - ta kryptimi, 
kuria norėjo bėgti meškėnų medžioklės šunys. 

- Teisingai. Čia iš alksnyno, augančio netoli tos vietos, kur buvo 
paliktos mergaitės, pasirodo Džonas Kofis, tikriausiai susidomėjęs, 1š 
kur tas triukšmas, ir aptinka lavonus. Viena iš mergaičių galbūt dar 
buvo gyva; o gal ir abi buvo gyvos, tačiau neilgai. Džonas Kofis ne- 
būtų pajėgęs suprasti, gyvos jos, ar ne. Tai yra tikras reikalas. Jis tik 
žino rankose turįs gydomąją galią ir bando ją panaudoti, gelbėdamas 
Korą ir Keitę Deterik. Kai tai nepavyksta, jis palūžta ir ima isteriškai 
verkti. Tokios būsenos persekiotojai jį ir suranda. 

- Kodėl jis nepasiliko ten, kur surado mergaites? - paklausė Bru- 
talusis. - Kodėl nuvilko jas prie pietinio upės kranto? Ar galėtum pa- 
aiškinti? | 

- Kertu lažybų, jog iš pradžių jis ten ir buvo, - atsakiau. - Per teis- 
mą vis buvo kalbama apie didžiulį ištryptos žolės plotą. O Džonas 
Kofis yra stambus. 

- Džonas Kofis yra sukruštas milžinas, - pasakė Heris patyliu- 
kais, kad mano Žmona neišgirstų jo keikiantis, jei klausėsi už durų. 

- Galbūt jis supanikavo, pamatęs, jog nepavyksta atgaivinti mer- 
gaičių. O gal pamanė, kad žudikas vis dar yra netoliese, miškelyje, ir 
stebi. Kofis yra stambus, jūs tai žinote, tačiau nelabai drąsus. Heri, 
prisimeni, kaip jis klausė, ar mes paliekame korpuse šviesą, atėjus 
miego laikui? 

- Taip. Prisimenu, kad tada man tai nuskambėjo juokingai, įver- 
tinant to Žmogaus stambumą. 

Heris buvo sukrėstas ir susimąstęs. 

- Ką gi, jei ne jis nužudė mergaites, tai kas? - paklausė Dynas. 

Papurčiau galvą. 

- Kažkas kitas. Spėju, kad koks nors baltaodis. Prokuroras labai 
stengėsi pabrėžti, jog nužudyti tokį didelį šunį kaip Deterikų reikia 
labai stipraus vyro, tačiau... 

 - Tai yra nesąmonė, - įsiterpė Brutalusis. - Stipri dvylikametė 
mergaitė gali nusukti šuniui sprandą, jei užklups jį netikėtai ir Žinos, 
kur sugriebti. Jei Kofis šito nepadarė, tai galėjo padaryti bet kas... tai 
yra, noriu pasakyti, bet kuris vyras. Mes turbūt šito niekada nesuži- 
nosime. 

- Nebent jis tai vėl pakartos, - pasakiau. 

- Mes ir tada nesužinosime, net jei jis tai padarytų Teksase ar Ka- 
lifornijoje, - pareiškė Heris. 

Brutalusis atsilošė, lyg vaikas pasitrynė kumščiais akis, po to vėl 
nuleido juos sau ant kelių. 

- Košmaras, - pasakė jis. - Mes turime žmogų, kuris gali būti ne- 
kaltas - kuris tikriausiai yra nekaltas - ir kuris turės pereiti Žaliąja 
mylia. Tai yra taip pat tikra, kaip ir tai, jog Dievas sukūrė aukštus 
medžius ir mažas žuvytes. Ką mes darysime? Jei pradėsime taukšti 
šūdniekius apie jo pirštų galią, visi 18 mūsų juoksis tol, kol atšoks su- 
binės, o Kofis vis tiek baigs savo gyvenimą keptuvėje. 

- Tuo pasirūpinsime vėliau, - pertraukiau Brutalųjį, nes visiškai 
nenumaniau, ką jam atsakyti. - Dabar turime atsakyti į klausimą, ar 
mes ką nors darysime, ar nedarysime, kad išgelbėtume Melę. Saky- 
čiau, galėtume visa tai laikinai atidėti ir kelias dienas pasvarstyti. Ta- 
čiau bijau, jog su kiekviena diena mažėja šansai, kad Kofis galės jai 
padėti. 

- Prisimeni, kaip jis tiesė rankas į tą peliuką? - paklausė Brūtalu- 
sis. - “Duokite jį man, kol dar nevėlu“, - pasakė jis tada. - Kol dar 
nevėlu. 

- Prisimenu. 


221 


Brutalusis kiek pamąstė, po to linktelėjo galva. 

- Aš už. Taip, aš irgi labai nesmagiai jaučiuosi dėl Delo, tačiau 
manau, jog noriu pamatyti, kas įvyks, kai Kofis palies Melindą. Grei- 
čiausiai nieko neįvyks, tačiau... 

- Aš abejoju, ar mums apskritai pavyks išgabenti iš korpuso tą di- 
džiulį manekeną, - pasakė Heris, po to atsiduso ir linktelėjo galva. - 
Tačiau kokio šūdo čia svarstyti? Skaičiuokit ir mane. 

- Mane taip pat, - prisijungė Dynas. - O kas liks korpuse, Polai? 
Gal trauksime burtus? 

- Ne, sere, - atsakiau. - Jokių burtų. Tu pasiliksi. 

- Nieko sau! Eik po velnių! - atšovė Dynas. Jis buvo piktas ir įsi- 
žeidęs. Jis nusiėmė akinius ir ėmė juos įnirtingai valyti į savo marš- 
kinius. - Kas čia per sąmokslas? 

- Toks, į kurį pakliūni, jei esi jaunas ir tavo vaikai eina į mokyk- 
1ą, - atsakė Brutalusis. - Heris ir aš esame viengungiai. Polas vedęs, 
tačiau jo vaikai jau užaugę ir yra savarankiški. O mes čia sumanėme 
mucho beprotybę, manau, jog beveik be jokios abejonės mes įkliūsi- 
me, - jis ramiai žvilgtelėjo į mane. - Tu nepaminėjai vieno dalyko, 
Polai: jei mums pavyks ištempti Kofį iš cypės, bet jo pirštai nepada- 
rys stebuklo, Holas Muras pats gali mus įduoti. 

Jis suteikė man galimybę atsakyti į šią pastabą, galbūt net ją pa- 
neigti, tačiau aš negalėjau, todėl net neprasižiojau. Brutalusis atsisu- 
ko į Dyną ir tęsė: 

- Nesuprask manęs neteisingai, tu taip pat gali prarasti darbą, ta- 
čiau bent turėsi galimybę išsisukti nuo kalėjimo, jei čia iš tikrųjų uŽ- 
virtų košė. Persis pagalvos, jog tai pokštas; jei tu būsi už budinčiojo 
stalo, galėsi pasakyti tą patį. Mes patvirtinsime. 

- Ir vis tiek man tai nepatinka, - pasakė Dynas, tačiau tapo aišku, 
jog jis linkęs sutikti, patinka jam tai ar ne. Mintis apie vaikus jį įtiki- 
no. - Ir tai turi įvykti šią naktį? Tu esi tikras? 

- Jei ruošiamės tai daryti, geriau viską atlikti šiąnakt, - įsiterpė 
Heris. - Jei tik aš turėsiu galimybę visa tai apsvarstyti, galiu pra- 
skysti. 

- Leiskite man nueiti į kalėjimo ligoninę, - pasiprašė Dynas. - 
Bent jau tiek aš galiu prisidėti, ar ne? 

- Gali prisidėti tiek, kiek reikia, jei neįkliūsi, - atsakė Brutalusis. 

Dynas įsižeidė, ir aš patapšnojau jam per petį. 

- Kai tik užsiregistruosi... gerai? 

- Dar klausi. 

Mano žmona iškišo galvą pro duris, tarsi būčiau jai davęs ženklą. 

- Kas dar nori arbatos su ledu? - guviai paklausė ji. - Kaip tu, 
Brutai? 

- Ne, dėkui, - atsakė šis. - Aš norėčiau gero gurkšnio viskio, ta- 
čiau tai nėra pati geriausia mintis. 

Džanisė atsisuko į mane; ji šypsojosi, tačiau akys buvo pilnos ne- 
rimo. 

- Į kokią avantiūrą tu nori įtraukti šiuos vyrukus, Polai? - tačiau 
man net nespėjus sugalvoti, ką pasakyti, Džanisė kilstelėjo ranką ir 
sustabdė. - Nekreipk dėmesio. Aš nenoriu Žinoti. 


Vėliau, gerokai po to, kai visi išėjo, o aš rengiausi eiti į darbą, 
Džanisė paėmė mane už rankos, apsuko ir įdėmiai pažvelgė į akis. 

- Melinda? - paklausė ji. 

Linktelėjau galva. 

- Ar tu gali jai kuo nors padėti, Polai? Iš tiesų padėti? O gal tai 
tik tavo gražios svajonės, sukeltos vakarykštės nakties įvykių? 

Pagalvojau apie Kofio akis, rankas ir apie tai, kaip jaučiausi tar- 
si užhipnotizuotas, kai jis norėjo, kad ateičiau į kamerą. Mintyse iš- 
vydau Kofį, tiesiantį rankas į sutraiškytą, mirštantį Misterį Džinglą. 
“Kol dar nevėlu“, - pasakė jis tada. Prisiminiau juodus skraidžiojan- 
čius sutvėrimus, kurie po to pasidarė balti ir išnyko. 

- Manau, mes esame jos paskutinis šansas, - pagaliau tariau. 

- Tada pasinaudokite juo, - pasakė Melinda, užsagstydama mano 
naujojo rudeninio palto sagas. Jis kabėjo spintoje nuo pat mano gim- 
tadienio rugsėjo pradžioje, tačiau tai buvo tik trečias ar ketvirtas kar- 
tas, kai jį apsivilkau. - Pasinaudokite juo. 

Ir ji vos neišstūmė manęs pro duris. 

Tą vakarą - daugeliu požiūrių keisčiausią per visą mano gyveni- 
mą - užsiregistravau dvidešimt po šešių. Man pasirodė, jog visi dar 
užuodžia silpną sudegusio Žmogaus kūno kvapą. Tai turėjo būti iliu- 
zija, - tiek korpuso, tiek sandėlio laukujos durys buvo praviros be- 
veik visą dieną, o ankstesnės pamainos ištisas valandas gramdė pa- 
talpą, - tačiau negalėjau įsakyti savo nosiai ir, manau, būčiau nepajė- 

gęs valgyti vakarienės, net jei nebūčiau mirtinai išsigandęs dėl to, 
kas mūsų laukė tą vakarą. 

Brutalusis atvyko į korpusą be penkiolikos septynios, o Dynas be 
dešimt. Paklausiau Dyno, ar šis negalėtų nueiti į ligoninę ir paprašy- 
ti šildymo pagalvėlės užsidėti ant juosmens, kurį aš atseit praėjusią 
naktį pasitempiau, padėdamas nunešti į tunelį Delakrua lavoną. Dy- 
nas atsakė, jog mielai tą padarys. Esu įsitikinęs, kad jis man norėjo 
kaip sąmokslininkas mirktelėti, tačiau susitvardė. 

Heris užsiregistravo be trijų minučių septynios. 

- Sunkvežimis? - paklausiau. 

- Ten, kur susitarėme. 

Kol kas viskas gerai. Praslinko šiek tiek laiko, kol mes stovėjo- 
me prie budinčiojo rašomojo stalo, gerdami kavą ir pabrėžtinai steng- 
damiesi neužsiminti, apie ką visi galvojome ir ko vylėmės: kad Per- 
sis pavėluos, kad galbūt Persis apskritai nepasirodys. Tai buvo bent 
jau įmanoma, turint omenyje nepalankius atsiliepimus, jam išsakytus 
dėl netikusiai įvykdytos egzekucijos. 

Tačiau Persis, matyt, laikėsi senos taisyklės, jog reikia tuojau pat 
užlipti ant tave numetusio arklio, nes šešios minutės po septynių jis 
įžengė pro duris su švytinčia mėlyna uniforma, vieną ranką užsidė- 
jęs ant klubo, o kita laikydamas savo kietmedžio lazdą su kvailu spe- 
cialiai pagamintu dėklu. Jis pasižymėjo savo registracijos kortelę, po 
to atsargiai nužvelgė mus visus (išskyrus Dyną, kuris dar nebuvo su- 
grįžęs iš ligoninės). | | 

- Sugedo mano starteris, - paaiškino jis. - Turėjau užvesti rankena. 

- Ak, - burbtelėjo Heris, - vargšas kūdikis. 

- Tau reikėjo pasilikti namie ir palaukti, kol sutaisys tą prakeiktą 
starterį, - ironiškai pastebėjo Brutalusis. - Mes nenorėtume, kad tu 
pasitemptum ranką, ar ne, vyručiai? 

- Taaip, jums tai patiktų, - nusišaipė Persis, tačiau manau, kad jis 
nusiramino, išgirdęs gana švelnų Brutaliojo atsakymą. 

Tai buvo geras ženklas. Kelias artimiausias valandas mums teks 
su juo bendrauti - ne per daug priešiškai, bet ir ne per daug drau- 
giškai. Po praėjusios nakties jam viskas kėlė įtarimą, netgi draugiš- 
kesnis elgesys. Visi žinojome, jog nepavyks sumažinti jo įtarumo, ta- 
„čiau aš maniau, kad sugebėsime šį įtarumą prislopinū, jei viską da- 
rysime teisingai. Mums buvo svarbu veikti greitai, tačiau taip pat bu- 
vo svarbu, - bent jau man, - kad niekas nenukentėtų. Netgi Persis 
Vetmoras. 

Dynas sugrįžo ir nežymiai man linktelėjo. 

- Persi, - tariau, - noriu, kad tu eitum į sandėlį ir išplautum ten 
grindis. Taip pat ir laiptus į tunelį. Po to galėsi parašyti raportą apie 
praėjusios nakties įvykius. 

- Tai turėtų būti kūrybinis darbas, - mestelėjo Brutalusis, susikiš- 
damas nykščius už diržo ir nudelbdamas žvilgsnį į lubas. 
> - Su jumis, vyručiai, linksmiau nei kruštis bažnyčioje, - atsikirto 
Persis, tačiau per daug neprotestavo. 

Jis netgi nepriminė akivaizdaus dalyko, kad.grindys tą dieną bu- 
vo išplautos bent du kartus. Spėju, jog jis tiesiog apsidžiaugė, galė- 
damas pasprukti nuo mūsų. 

Permečiau akimis ankstesnės pamainos raportą, neradau nieko, 
kas keltų nerimą, ir nuėjau prie Vartono kameros. Jis sėdėjo ant sa- 
vo gulto, parietęs kelius, rankomis apsikabinęs blauzdas ir žvelgė į 
mane, linksmai, priešiškai šypsodamasis. 

- Žiūrėkite, ar tik ne didysis bosas, - nusišaipė jis, - didelis kaip 
gyvenimas, tik dvigubai bjauresnis. Atrodote laimingesnis už kiaulę, 
iki kelių įbridusią į šūdą, bose Edžkoumai. Tikriausiai žmona jums 
timptelėjo už pimpalo, prieš išeinant į darbą, ar ne? 

- Kaip tau sekasi, Vaikinuk? - ramiai paklausiau, ir su tais Žo- 
džiais Vartonas visas nušvito. 

Jis paleido savo kojas, atsistojo ir pasirąžė. Šypsena praplatėjo, ir 
j0 priešiškumas kiek sumažėjo. 

- Po velnių! - tarė jis. - Pirmą kartą pavadinote mane teisingu 
vardu! Kas jums nutiko, bose Edžkoumai'? Gal susirgote? 

Ne, nesusirgau. Buvau susirgęs, tačiau Džonas Kofis tuo pasirū- 
pino. Jo rankos jau nebemokėjo užrišti batų raištelių, bet mokėjo at- 
likti kur kas sudėtingesnius triukus. Taip, jos mokėjo. 

- Drauguži, - tariau jam, - man visai tas pat, ar būsi Vaikinukas 
Bilis, ar Laukinis Bilas. 

Jis pastebimai pasipūtė, lyg tos šlykščios Pietų Amerikos upių 
žuvys, galinčios beveik mirtinai subadyti savo pelėkais. Bedirbant 
Mylioje, man teko susidurti su daugybe pavojingų Žmonių, tačiau 
vargu ar tarp jų buvo bent vienas toks bjaurus kaip Viljamas Varto- 
nas, kuris manė esąs nusikaltėlių pasaulio pažiba, tačiau retai sugal- 
vodavo ką nors išradingesnio nei šlapintis ar spjaudytis pro savo ka- 
meros grotas. Iki šiol mes jam neparodėme pagarbios baimės, kurios 
Vartonas manė esąs nusipelnęs, tačiau tą konkretų vakarą aš norėjau, 
kad jis būtų sukalbamas. 

- Aš turiu daug ką bendra su Vaikinuku, ir jūs verčiau tuo pati- 
kėkite, - pasakė Vartonas. - Čia aš patekau ne už nušvilptą saldainį 
1š pigios krautuvėlės. 

Jis puikavosi, tartum būtų patekęs į Prancūzijos svetimšalių 1e- 
giono Didvyrių brigadą, o ne klestelėjęs ant subinės per septyniasde- 
šimt žingsnių nuo elektros kėdės. 

- Kur mano vakarienė? 

- Liaukis, Vaikinuk, raporte parašyta, jog gavai ją penktą pen- 
kiasdešimt. Mėsos duona su padažu, bulvių košė, žirniai. Manęs taip 
lengvai neapmausi. 

Jis nuoširdžiai nusikvatojo ir vėl atsisėdo ant gulto. 

- Tada ijunkite radiją. 

- Gal vėliau, vaike, - atsakiau. 

Pasitraukiau nuo jo kameros ir pažvelgiau į koridorių. Brutalusis 
buvo nužingsniavęs į patį galą, kur patikrino, kad tramdomasis kam- 
barys būtų užrakintas ne dviem, o vienu užraktu. Žinojau, jog jis už- 
rakintas vienu užraktu, nes pats buvau patikrinęs. Vėliau mums gali 
prireikti atrakinti šias duris kaip įmanoma greičiau. Nebus kada iš- 
kraustyti visokias per daugelį metų susikaupusias senienas; todėl ne- 
trukus po to, kai Vartonas prisijungė prie mūsų linksmojo orkestro, 
mes jas išnešėme, išrūšiavome ir išdėliojome kitur. Paaiškėjo, jog 
kambarys su minkštomis sienomis yra gana populiarus, bent jau iki 
to laiko, kol Vaikinukas Bilis nužingsniuos Mylia. 

Džonas Kofis, kuris tokiu metu paprastai gulėdavo nukoręs savo 
ilgas, stambias kojas ir nusisukęs veidu į sieną, sėdėjo ant gulto kraš- 
to, susidėjęs rankas, ir su nebūdingu jam budrumu stebėjo Brutalųjį. 
Ir jo akys neašarojo. 

Brutalusis patikrino tramdomojo kambario duris, po to sugrįžo 
Mylia. Eidamas pro Kofio kamerą, Brutalusis žvilgtelėjo į juodaodį 
milžiną, ir Kofis pasakė įdomų dalyką: 

- Žinoma, jog man patiks pasivėžinti, - tartum atsakydamas į 
Brutaliojo klausimą. 

Brutaliojo žvilgsnis susitiko su manuoju. “Jis žino, - beveik 1šgir- 
dau jį tai ištariant, - kažkokiu būdu žino“. 

Truktelėjau pečiais 1r skėstelėjau rankomis, lyg atsakydamas 
“Suprantama, jog žino“. 

Maždaug be ketvirčio devintą senasis Tu-Tu paskutinį kartą pra- 
važiavo per E korpusą su savo vežimėliu. Mes prisipirkome iš jo vi- 
sokio šlamšto tiek, kad Tu-Tu iš godumo net nusišypsojo. 

- Sakykit, vyručiai, ar matėte tą pelę? - paklausė jis. 

Mes papurtėme galvas. 

- Gal matė tas Gražuolis? - tarė Tu-Tu ir galva linktelėjo sandė- 
lio link, kur Persis arba plovė grindis, arba rašė raportą, arba krapštė 
subinę. 

- Kodėl tau rūpi? Kaip ten būtų, tai ne tavo suknistas reikalas, - 
atšovė Brutalusis. - Suk savo ratus, Tu. Nuo tavęs čia viskas pra- 
smirdo. | 

Kikendamas jis išstūmė savo vežimėlį pro duris į pasivaikščioji- 
mų kiemą. Ir dar dešimt metų po to jis stumdė savąjį vežimėlį, tuo 
metu manęs jau nebebuvo, - po velnių, nebebuvo ir Kould Maunti- 
no, - prižiūrėtojams ir kaliniams, kurių kišenė leido pirkti "Mėnulio" 
pyragus ir vaisvandenius. Kartais ir dabar per sapnus aš girdžiu, kaip 
jis šaukia: “Aš spirgu, aš spirgu, aš esu iškepęs kalakutas". 

Kai Tu išsinešdino, laikas ėmė slinkti nepaprastai lėtai, atrodė, 
j0g laikrodžio rodyklės vos velkasi. Maždaug pusantros valandos 
klausėmės radijo. Vartonas žvygavo iš Fredo Aleno juokų, nors vel- 
niškai abejoju, ar jis juos suprato. Džonas Kofis, susidėjęs rankas, sė- 
dėjo ant savo gulto krašto, nenuleisdamas akių nuo budinčiojo rašo- 
mojo stalo. Šitaip laukiančius žmones mačiau tik autobusų stotyse, 
kur jie įdėmiai klausydavosi, kada bus paskelbta, jog išvyksta jų au- 
tobusas. 

Maždaug be ketvirčio vienuoliktą iš sandėlio sugrįžo Persis ir 
įteikė savo kruopščiai pieštuku parašytą raportą. Ant popieriaus vie- 
tomis buvo prilipę trintuko liekanų. Jis pamatė, kad aš nykščiu ve- 
džioju per jas, ir skubiai paaiškino: 

- Čia lyg pirmas bandymas. Viską perrašysiu. Ką tu apie tai gal- 
voji? 

Aš galvojau, jog tai yra pats begėdiškiausias melas, kokį tik man 
teko skaityti nuo pat gimimo. O Persiui pasakiau, jog viskas puiku, 
ir jis patenkintas pasišalino. 

Dynas su Heriu lošė kortomis, per garsiai kalbėdamiesi, per daž- 
nai ginčydamiesi dėl taškų ir beveik kas penkias sekundes Žvilgčio- 
dami į be galo lėtai šliaužiančias laikrodžio rodykles. Per vieną Žai- 
dimą jie apėjo lentą ne du, o tris kartus. Ore tvyrojo tokia įtampa, jog 

jaučiau, kad galėčiau ją pjaustyti tarsi molį, ir vieninteliai Žmonės, 
kurie, atrodo, jos nejautė, buvo Persis ir Laukinis Bilas. 

Kai pagaliau prisiartino be dešimt dvylikta, nebegalėjau ilgiau 
tverti ir nežymiai linktelėjau Dynui. Jis nuėjo į mano kabinetą su bu- 
teliuku limonado, nupirkto iš Tu vežimėlio, ir po vienos ar dviejų mi- 
nučių sugrįžo. Limonadas buvo supiltas į alavinį puodelį, kurio kali- 
nys negalėjo sudaužyti, kad po to šukėmis susipjaustytų. 

Paėmiau puodelį ir apsidairiau. Heris, Dynas ir Brutalusis stebė- 
jo mane. Beje, Džonas Kofis taip pat. Tik ne Persis. Jis buvo sugrį- 
žęs į sandėlį, kur tikriausiai tą naktį jautėsi saugiai. Skubiai pauos- 
čiau alavinį puodelį ir neužuodžiau jokio kvapo, išskyrus malonų ci- 
namono aromatą. 

Nunešiau jį į Vartono kamerą. Vartonas gulėjo ant savo gulto. Jis 
nesimasturbavo, - bent ne tuo metu, - tačiau jo trumpikėse stirksojo 
gana kietas kaulas, kurį jis retkarčiais stiprokai timptelėdavo, primin- 
damas apsvaigusį kontrabosistą, tampantį nepaprastai storą savo in- 
strumento stygą. 

- Vaikinuk, - kreipiausi į jį. 

- Netrukdyk, - atšovė Vartonas. 

- Gerai, - sutikau. - Atnešiau tau limonado už tai, kad visą vaka- 
rą elgeisi kaip Žmogus, - po velnių, tai tavo rekordas, - tačiau išger- 
siu jį pats. 

Suvaidinau, jog taip ir ruošiuosi padaryti, pakeldamas prie lūpų 
alavinį puodelį (kurio kraštai buvo nudaužyti nuo daugelio piktų 
trankymų į kamerų grotas). Vartonas akimirksniu pašoko nuo savo 
gulto, ir tai manęs nė kiek nenustebino. Šis blefas nebuvo rizikingas; 
dauguma užkietėjusių nusikaltėlių - nuteistieji iki gyvos galvos, prie- 
vartautojai ir tie, kurių laukė Senoji Žiežirba, - prie skanėstų puola 
kaip kiaulės, ir šis nebuvo išimtis. 

- Greitai duok jį man, nevėkšla, - paliepė Vartonas. Jis kalbėjo 
tokiu tonu, tarsi būtų buvęs viršininkas, o aš - pavaldinys. - Duok jį 
Vaikinukui. 

Laikiau puodelį prie pat grotų, kad Vartonas pats jo siektų. Da- 
ryti priešingai būtų buvę pavojinga. Bet kuris patyręs kalėjimo pri- 
Žiūrėtojas jums tai pasakys. Apie tokius dalykus mes galvodavome 
net patys šito nesuvokdami - lygiai kaip žinojome, jog negalima leisti 
kaliniams mus vadinti vardais, kad garsus raktų žvangėjimas reiškia 
nelaimę, nes šį garsą sukeldavo bėgantis kalėjimo prižiūrėtojas, o ka- 


dalykų Persis Vetmoras niekada neišmoks. 

Tačiau šiąnakt Vartonas visiškai nenorėjo nei sučiupti ką nors, 
nei smaugti. Jis nutvėrė alavinį puodelį, trimis gurkšniais išgėrė jį iki 
dugno, po to garsiai nusiriaugėjo. 

- Puiku! 

Aš ištiesiau ranką. 

- Puodelį. 

Vartonas laikė puodelį, žvilgsniu erzindamas mane. 

- O jei aš jį pasilikčiau. 

Truktelėjau pečiais. 

- Mes įeisime į vidų ir atimsime. Tu vėl nukeliausi į tą mažą 
kambarėlį. Ir tai bus tavo paskutinis limonado puodelis. Žinoma, jei 
jų nedalija pragare. 

Šypsena Vartono veide išnyko. 

- Man nepatinka juokeliai apie pragarą, tu, dulkintojau, - jis iški- 
šo puodelį pro grotas. - Štai. Paimk. 

Paėmiau puodelį. Man už nugaros Persis pasidomėjo: 

- Kodėl, vardan Dievo, tu sugalvojai duoti putojančio limonado 
tam užriestanosiui mulkiui? 

“Todėl, kad jame yra tiek migdomųjų, paimtų iš ligoninės, kad 
Vartonas išgulės ant nugaros keturiasdešimt aštuonias valandas, o jis 
nė nepajuto jokio vaistų skonio“, - atsakiau mintyse. 

- Polo malonė yra begalinė, - paaiškino Brutalusis, - ji krenta iš 
dangaus lyg švelnus lietutis. 

- Ką? - paklausė Persis, suraukdamas kaktą. 

- Norėjau pasakyti, jog Polas yra jautrus. Visada buvo ir toks vi- 
sada išliks. Gal nori sužaisti aštuoniukes, Persi? 

Persis paniekinančiai suprunkštė. 

- Nėra kvailesnio kortų žaidimo, išskyrus “Eik Žvejoti" ir “Sen- 
mergę"'. 

- Todėl ir pagalvojau, kad tau patiktų sulošti keletą partijų, - at- 
sakė Brutalusis, maloniai nusišypsodamas. 

- Aplink čia vieni gudročiai, - atkirto Persis ir paniuręs nusliūki- 
no į mano kabinetą. 

Man nelabai patiko, kad ta žiurkė trins subinę prie mano rašomo- 
jo stalo, tačiau nieko nepasakiau. 

Laikrodžio rodyklės slinko kankinamai lėtai. Dvylika dvidešimt, 
dvylika trisdešimt. Kai buvo dvylika keturiasdešimt, Džonas Kofis 
pakilo nuo gulto ir atsistojo prie savo kameros durų, lengvai įsikib- 
damas į grotų strypus. Kartu su Brutaliuoju nuėjome prie Vartono 
kameros ir pažvelgėme vidun. Jis gulėjo ant gulto ir šypsojosi į lubas. 

Vartono akys buvo atmerktos, tačiau atrodė kaip dideli stiklo karoliu- 
kai. Viena ranka gulėjo ant krūtinės, kita buvo bejėgiškai nusvirusi 
per gulto kraštą, o krumpliai braukė per grindis. 

- Viešpatie, - tarė Brutalusis, - tereikia valandos, kad Vaikinūkas 
Bilis pavirstų Ašarojančiu Viliu. Įdomu, kiek morfijaus tablečių Dy- 
nas įdėjo į tą toniką. 

- Pakankamai, - atsakiau. Mano balsas truputėlį virpėjo. Nežinau, 
ar į tai atkreipė dėmesį Brutalusis, bet aš, žinoma, pajutau. - Eime. 
Reikia veikti. 

- Ar nenori palaukti, kol tas gražuolis neteks sąmonės? 

- Jis jau neteko sąmonės, Brutai. Jis tiesiog yra per daug apsvai- 
gęs, kad galėtų užsimerkti. 

- Tu čia viršininkas, - atsakė Brutalusis. 

Jis apsidairė, kur Heris, bet Heris jau buvo čia pat. Dynas sėdėjo 
išsitempęs prie budinčiojo rašomojo stalo, taip įnirtingai ir greitai pa- 
šydamas kortas, kad tik per stebuklą jos neužsidegė, ir retkarčiais 
žvilgtelėdavo kairėn į mano kabineto pusę. Jis sekė Persį. 

- Ar jau laikas? - paklausė Heris. | 

Jo pailgas, panašus į arklio galvą, veidas buvo labai išblyškęs ir 
kontrastavo su mėlyna uniformine palaidine, tačiau Heris atrodė ryž- 
tingai. 

- Taip, - atsakiau, - jei ruošiamės tai daryti, jau laikas. 

Heris persižegnojo ir pabučiavo savo nykštį. Po to nuėjo tramdo- 
mojo kambario link, atrakino jį ir sugrįžo su tramdomaisiais marški- 
niais. Heris padavė juos Brutaliajam. Visi trys nužingsniavome Žali- 
ąja mylia. Kofis stovėjo prie savo kameros durų, stebėjo mus atei- 
nant, tačiau neištarė nė žodžio. Kai priėjome prie rašomojo stalo, 
Brutalusis paslėpė tramdomuosius marškinius už savo plačios nu- 
garos. 

- Sėkmės, - palinkėjo Dynas. 

Jis buvo taip pat išbalęs kaip ir Heris ir toks pat ryžtingas. 

Persis sėdėjo prie mano rašomojo stalo. Jis tūnojo palinkęs ir su- 
raukęs kaktą prie knygos, kurią tampėsi su savimi kelias pastarąsias 
naktis - tai buvo ne nuotykių romanas, o knyga, pavadinta “Psichi- 
nių ligonių slauga gydymo įstaigose“. Iš to, kokiu sunerimusiu ir kal- 
tu žvilgsniu Persis mus nužvelgė, kai įėjome, galėjai pamanyti, jog 
jis skaito “Paskutines Sodomos ir Gomoros dienas“. 

- Ką? - paklausė jis, skubiai užversdamas knygą. - Ko jūs norite? 

- Pasikalbėti su tavimi, Persi, - atsakiau. - Tik tiek. 

Tačiau mūsų veiduose jis perskaitė pasiutusiai daugiau nei vien 
troškimą pasikalbėti, tad pašoko it įgeltas ir nuskubėjo - tačiau ne vi- 
sai bėgte - link durų. Persis pamanė, jog mes mažų mažiausiai atėjo- 
me jį apkulti, o gal ir kaip reikiant išvelėti kailį. 

Heris jį aplenkė, užstodamas duris, ir stovėjo susikryžiavęs ant 
krūtinės rankas. 

- Klausyk! - išsigandęs, tačiau stengdamasis neišsiduoti, Persis 
atsisuko į mane. - Ką visa tai reiškia? 

- Neklausinėk, Persi, - atsakiau. 

Maniau, jog viskas sėkmingai susiklostys, - bent jau sugrįš į nor- 
malias vėžes, - kai 1š tiesų pradėsime vykdyti beprotybę, tačiau rei- 
kalai pakrypo į kitą pusę. Aš negalėjau patikėti savo paties veiks- 
mais. Tai buvo tarsi košmariškas sapnas. Vis tikėjausi, jog žmona 
prižadins papurtydama mane ir pasakys, kad aš per sapną dejavau. 

- Bus geriau, jei darysi tai, kas tau liepiama. 

- Ką Hauvelas turi už savo nugaros? - paklausė nelygiu balsu 
Persis, atsisukdamas į Brutalųjį, kad galėtų geriau pamatyti. 

- Nieko, - atšovė Brutalusis. - Ką gi... manau, jog štai šitą... 

Jis ištraukė tramdomuosius marškinius ir pavėdavo jais palei klu- 
bus, lyg matadoras raudonu audeklu erzindamas jautį. 

Persio akys išsiplėtė, po to susiaurėjo. Jis norėjo pabėgti, tačiau 
Heris sugriebė jį už rankų, tad Persiui tepavyko tik truktelėti pirmyn. 
- Paleiskite mane! - šaukė Persis, bandydamas ištrūkti iš Herio glė- 
bio. | 

Tačiau jam nebuvo lemta tai padaryti. Heris buvo beveik visu 
šimtu svarų sunkesnis ir raumeningas - kaip žmogus, didžiąją laiko 
dalį praleidęs beardamas ir beskaldydamas malkas, tačiau Persis sten- 
gėsi iš visų jėgų ir nutempė Herį iki kambario vidurio, sujaukdamas 
nemaloniai žalios spalvos kilimą, kurį aš vis ruošiausi pakeisti. 
Trumpam man net pasirodė, jog Persiui pavyks išlaisvinti vieną ran- 
ką - panika dažnai būna gera talkininkė. 

- Nusiramink, Persi, - patariau, - bus geriau, jei... 

- Nepatarinėk, kaip man elgtis, neišmanėli! - suklykė Persis, trau- 
kydamas pečius ir bandydamas išlaisvinti rankas. - Pasitraukite nuo 
manęs! Visi! Aš turiu pažįstamų! Didelių žmonių! Jei tuojau pat ne- 
siliausite, turėsite keliauti iki pat Pietų Karolinos, kad galėtumėte su- 
valgyti sriubos valgykloje! 

Jis dar kartą trūktelėjo pirmyn ir šlaunimis atsitrenkė į mano ra- 
šomąjį stalą. Knyga, kurią Persis skaitė, “Psichinių ligonių slauga gy- 
dymo įstaigose", šoktelėjo į viršų, 1r iš jos iškrito kita plona knyge- 

lė, įkišta į vidų. Tai nebuvo “Paskutinės Sodomos ir Gomoros die- 
nos“, o knygelė, kurią mes kartais duodavome ypatingo seksualumo 
apimtiems ir užsitarnavusiems malonės kaliniams. Manau, jog jau 
esu ją minėjęs, - ta pati iliustruota knygelė, kur Alyvuogė tvarko vi- 
sus, išskyrus Saldųjį Žirniuką. 

Man pasidarė liūdna, kad Persis mano kabinete mėgavosi tokia 
primityvia pornografine literatūra, o Heris - kiek aš galėjau pamatyti 
per trūkčiojantį Persio petį - buvo truputėlį pasišlykštėjęs, tačiau Bru- 
talusis taip nusikvatojo, kad Persis, bent jau kuriam laikui, liovėsi 
kovojęs. 

- O, Persiuk, - tarė Brutalusis, - ką pasakys tavo mama? Arba, 
tiksliau, ką pasakys gubernatorius? 

Persis išraudo kaip burokas. 

- Užsičiaupk. Ir nepainiok čia mano motinos. 

Brutalusis mestelėjo man tramdomuosius marškinius ir prikišo 
savo veidą prie pat Persio. 

- Žinoma. O dabar ištiesk rankas, būk geras vaikas. 

Persio lūpos virpėjo, o akys per daug spindėjo. Supratau, jog jis 
netrukus pravirks. 

- Nesulauksi, - ištarė jis virpančiu vaikiškų Aa - Ir jūs manęs 
nepriversite. 

Po to jis ėmė garsiai šaukti pagalbos. Heris krūptelėjo, aš taip 
pat. Tai buvo momentas, kai mes galėjome atsisakyti savo sumany- 
mo. Visi, išskyrus Brutalųjį. Jis niekada nedvejodavo. Brutalusis 
žengė Persiui už nugaros ir susilygino petys į petį su Heriu, kuris vis 
dar tebelaikė Persio rankas užlaužęs už nugaros. Brutalusis nutvėrė 
Persį už ausų. 

- Liaukis klykęs, - paliepė jis, - jei nenori turėti unikaliausių pa- 
saulyje maišų rinkti arbatžolėms. 

Persis liovėsi šaukęsis pagalbos ir stovėjo ramiai, drebėdamas ir 
žvelgdamas į iliustruotos knygiūkštės viršelį, kuriame buvo pavaiz- 
duotas Išverstakis su Alyvuoge gana išradingoje pozoje, apie kurią 
buvau girdėjęs, bet nė karto nepabandęs. “Aaaak, Išverstaki!“' - skel- 
bė užrašas virš Alyvuogės. Virš Išverstakio buvo užrašyta: “Ak - ak 
- ak - ak". Išverstakis teberūkė savo pypkę. 

- Ištiesk rankas, - paliepė Brutalusis, - ir užteks kvailioti. Tuojau 
pat. 

- Ne, - priešinosi Persis. - Aš to nedarysiu, ir jūs manęs nepriver- 
site. 

- Žinok, kad tu labai dėl to klysti, - perspėjo Brutalusis. 

Jis suspaudė Persio ausis ir ėmė sukti tarsi orkaitės karštį regu- 
liuojantį diską. Orkaitės, kuri kaista ne taip, kaip jūs norite. Persis 
gailiai suklykė iš skausmo ir nuostabos. Būčiau daug ką atidavęs, 
kad negirdėčiau šio klyksmo. Suprantate, tai buvo ne vien skausmas 
ir nuostaba, čia nuskambėjo ir suvokimas. Pirmą kartą gyvenime Per- 
sis pradėjo suprasti, jog siaubingi dalykai gali nutikti ne tik kitiems, 
tiems, kuriems nenusišypsojo laimė būti gubernatoriaus giminaičiais. 
Norėjau paliepti Brutaliajam, kad šis liautųsi, tačiau, suprantama, ši- 
to padaryti negalėjau. Tegalėjau sau priminti, kad Persis privertė De- 
lakrua iškentėti dievai žino kokias kančias vien tik todėl, kad pran- 
cūzas išdrįso iš jo pasijuokti. Tačiau šie prisiminimai menkai teguo- 
dė. Gal tai būtų ir padėję, jei būčiau jautęs Persiui nors kokią simpa- 
tiją. 

- Ištiesk rankas, brangusis, - paliepė Brutalusis, - arba aš vėl tau 
nusuksiu ausis. 

Heris jau paleido jaunąjį misterį Vetmorą. Kūkčiodamas tarsi 
vaikas, apsipylęs ašaromis, kurios buvo susitvenkusios akyse, Persis 
ištiesė rankas tiesiai prieš save, lyg lunatikas kino komedijoje. Aki- 
mirksniu aš įkišau jo rankas į tramdomųjų marškinių rankoves. Vos 
tik užtraukiau marškinius iki pečių, kai Brutalusis paleido Persio au- 
sis ir sugriebė už raištelių, kabančių nuo tramdomųjų marškinių ran- 
kogalių. Jis truktelėjo Persio rankas ir tvirtai sukryžiavo jas ant krū- 
tinės. Tuo tarpu Heris susegiojo užsegtukus nugaroje. Kai tik Persis 
pasidavė ir ištiesė rankas, visas reikalas užtruko ne 1lgiau kaip dešimt 
sekundžių. 

- Gerai, brangusis, - tarė Brutalusis. - O dabar - pirmyn. 

Tačiau Persis nė nekrustelėjo. Jis pažvelgė į Brutalųjį, o po to at- 
suko savo apimtas siaubo, ašarojančias akis į mane. Dabar jau nebe- 
kalbėjo nei apie savo ryšius, nei apie tai, jog mes turėsime keliauti iki 
pat Pietų Karolinos, kad gautume nemokamai pavalgyti; dabar visa 
tai Persiui neberūpėjo. 

- Prašau, - sušnibždėjo Persis šiurkščiu, verksmingu balsu. - Po- 
lai, neuždaryk manęs kartu su juo. 

Tik tada aš supratau, kodėl Persis taip panikavo, kodėl jis taip 
įnirtingai mums priešinosi. Vargšelis galvojo, kad mes ketiname jį 
uždaryti kartu su Laukiniu Bilu Vartonu, kad bausmė už sausą kem- 
pinę bus atiduoti Persį mūsų psichopatui įnamiui ištratinti jį be kre- 
mo. Užuot pajutęs Persiui gailestį, tik pasišlykštėjau ir dar tvirčiau 
pasiryžau viską padaryti taip, kaip buvo sumanyta. Galų gale Persis 
galvojo, ką būtų padaręs mums, jei susikeistume vietomis. 

- Ne pas Vartoną, - nuraminau. - Į tramdomąjį kambarį, Persi. Tu 
ten praleisi tris keturias valandas, vienas, tamsoje, apmąstydamas, ką 
padarei Delui. Gal tau jau 1r per vėlu mokytis, kaip Žmonės turėtų 
elgtis, - bent jau šitaip mano Brutas, - tačiau aš esu optimistas. O da- 
bar judinkis. 1 

Jis taip ir padarė, patyliukais grasindamas, jog mes dar dėl šito 
gailėsimės, tik palaukim ir pamatysim, kas bus, tačiau apskritai jis 
nusiramino ir atlėgo. 

Kai mes išvedėme Persį į koridorių, Dynas nužvelgė mus tokio- 
mis išplėstomis iš nuostabos ir nekaltomis akimis, kad aš būčiau nu- 
sikvatojęs, jei reikalas nebūtų buvęs toks rimtas. Esu matęs ir geres- 
nę vaidybą. 

- Klausykit, ar nemanote, kad su savo juokais nuėjote per toli? - 
paklausė Dynas. 

- Užsičiaupk, tau dėl to bus tik geriau, - suurzgė Brutalusis. 

Tai buvo mūsų per pietus surepetuotas tekstas, ir būtent šitaip 
viskas man nuskambėjo - kaip surepetuotas tekstas, tačiau jei Persis 
buvo pakankamai įbaugintas ir sumišęs, šie žodžiai vis dar galėjo pa- 
dėti Dynui Stentonui išsaugoti savo darbą. Aš taip nemaniau, tačiau 
viskas yra įmanoma. Kai tik man dėl ko iškildavo abejonių, tuo me- 
tu ar vėliau, aš tiesiog imdavau galvoti apie Džoną Kofį ir Delakrmua 
peliuką. 

Nusivedėme Persį Žaliąja mylia. Jis klupinėjo ir dusdamas prašė 
eiti lėčiau, aiškindamas, jog išsities visu ūgiu, jei mes nesulėtinsime 
žingsnio. Vartonas gulėjo ant savo gulto, tačiau mes praėjome per 
greitai, kad aš spėčiau pamatyti, ar jis miega. Džonas Kofis stovėjo 
prie savo kameros durų ir stebėjo mus. 

- Tu esi blogas ir nusipelnei būti nuvestas į tą tamsų kambarį, - 
pasakė Kofis, tačiau nemanau, kad Persis būtų jį išgirdęs. 

Mes įžengėme į tramdomąjį kambarį. Persio skruostai buvo įrau- 
dę ir šlapi nuo ašarų, akys vartėsi, o išpuoselėtos garbanos buvo už- 
kritusios ant kaktos. Viena ranka Heris ištraukė Persio pistoletą, o ki- 
ta taip branginamą kietmedžio lazdą. 

- Nesirūpink, mes tau viską grąžinsime, - nuramino Heris. 

Jis buvo truputėlį sumišęs. 

- Būtų gerai, jei tą patį galėčiau pasakyti apie tavo darbą, - atkir- 
to Persis. - Apie jūsų visų darbą. Neturite teisės šitaip elgtis! Neturi- 
te teisės! | 

Buvo akivaizdu, jog Persis pasiruošęs gana ilgai tęsti savo išve- 
džiojimus šia tema, tačiau mes jo pamokslams neturėjome laiko. Ki- 

šenėlėje turėjau ritinėlį izoliacijos - šiuolaikinės lipnios juostos pirm- 
takės. Ją išvydęs, Persis ėmė trauktis atatupstas. Brutalusis sugriebė 
jį iš užpakalio ir laikė, kol aš izoliacija užklijavau burną, tikrumo dė- 
lei apsukdamas aplink galvą. Kai juostą nuimsime, Persio garbanos 
sumažės keliomis sruogomis, o lūpose atsiras ryškių įtrūkimų, tačiau. 
aš jau nebekreipiau į tai dėmesio. Persis man buvo įkyrėjęs iki gyvo 
kaulo. 

Mes atsitraukėme nuo Persio. Jis stovėjo kambario viduryje po 
vieliniu tinkleliu apgaubta elektros lempute, kvėpuodamas pro išsi- 
plėtusias šnerves ir dusliai mykdamas. Viską sudėjus vienon krūvon, 
jis atrodė kaip bet kuris kitas mūsų įgrūstas į tą kambarį kalinys. 

- Juo tyliau elgsiesi, juo greičiau iš čia išeisi, - perspėjau aš. - Pa- 
sistenk tai prisiminti, Persi. 

- O kai pasijusi vienišas, prisimink Alyvuogę, - patarė Heris. - 
Ak -ak -ak - ak. 

Po to mes išėjome. Aš uždariau duris, o Brutalusis jas užrakino. 
Dynas stovėjo Mylioje visai netoliese, greta Kofio kameros. Į viršu- 
tinę spyną jis jau buvo įkišęs raktą. Mes visi keturi susižvalgėme ne- 
ištardami nė žodžio. Nebuvo reikalo kalbėti. Mes užkūrėme visą šią 
mašiną; dabar tik galėjome tikėtis, jog ji keliaus nustatytu maršrutu, 
kur nors pakeliui nenusukdama į šalį. 

- Ar dar tebenori pasivažinėti, Džonai? - paklausė Bmtalusis. 

- Taip, sere, - atsakė Kofis. - Manau, jog noriu. 

- Gerai, - tarė Dynas. 

Jis atrakino pirmą spyną, ištraukė raktą ir ėmė rakinti antrą. 

- Ar reikia tave surakinti grandinėmis, Džonai? - paklausiau. 

Kofis susimąstė. 

- Galite, jei reikia, - galiausiai ištarė jis. - Bet nebūtina. 

Linktelėjau Brutaliajam, ir šis atidarė kameros duris, po to atsi- 
sukau į Herį, kuris buvo nukreipęs į Kofį Persio 45-o kalibro pisto- 
letą. 

- Atiduok juos Dynui, - paliepiau. 

Dynas sumirksėjo, lyg pabusdamas iš trumpalaikio miego, pama- 
tė, jog vis dar laiko rankose Persio pistoletą ir lazdą, ir atidavė juos 
Dynui. Tuo tarpu Kofis tarytum griozdas stūksojo koridoriuje, savo 
skusta galva vos nesiekdamas palubėje kabančios metaliniu tinkleliu 
apgaubtos elektros lemputės. Jis stovėjo susidėjęs rankas ant priekio, 
nuleidęs pečius abipus savo plačios kaip statinė krūtinės, ir aš vėl, 
kaip ir tada, kai pirmą kartą jį pamačiau, pagalvojau apie milžinišką 
sugautą lokį. 

- Užrakink Persio žaisliukus budinčiojo rašomajame stale, iki 
mes sugrįšime, - paliepiau Dynui. 

- Gerai, - atsakė man Dynas, nekreipdamas dėmesio į Herio Žo- 
džius. 

- Ojei kas pasirodytų, - tikriausiai taip neįvyks, tačiau kas žino, 
- ką tu pasakysi? 

- Kad maždaug apie vidurnaktį Kofis ėmė nerimti, - atsakė Dy- 
nas. Jis priminė uolų koledžo studentą, atsakinėjantį per svarbų eg- 
zaminą. - Mes turėjome jam uždėti tramdomuosius marškinius 1r pa- 
talpinti į tramdomąjį kambarį. O jei pasigirs triukšmas, kas jį beiš- 
girstų, pamanys, jog tai Kofis. | 

Dynas pažvelgė į Džoną Kofi. 

- O kaip dėl mūsų? - paklausė Brutalusis. 

- Polas yra administracijos pastate, tikrina liudininkų sąrašą De- 
lo byloje, - atsakė Dynas. - Šiuo metu tai yra svarbu, nes egzekucija 
įvykdyta labai sumautai. Jis pasakė, jog tikriausiai išbus ten per visą 
pamainą. Tu, Heris ir Persis esate skalbykloje, skalbiate savo rūbus. 

Ką gi, bent jau taip būdavo sakoma. Kai kuriomis naktimis skal- 
bykloje buvo lošiama kauliukais, kartais būdavo lošiamas pokeris ar- 
ba “dvidešimt vienas“. Kad ir kas būtų lošiama, visi sakydavo, jog 
lošime dalyvaujantys prižiūrėtojai skalbia savo rūbus. Paprastai per 
šiuos sambūrius būdavo geriamas naminis viskis, o retkarčiais ke- 
liaudavo ratu ir cigaretė su narkotikais. Manau, jog tai vyko visuose 
kalėjimuose nuo pat tų laikų, kai kalėjimai buvo išrasti. Kai leidi sa- 
vo dienas tarp iš dumblo išlindusių Žmonių, šiek tiek susitepi ir pats. 
Šiaip ar taip, nelabai buvo tikėtina, kad mus kas nors patikrintų. 
Kould Mauntine “rūbų skalbimas" buvo traktuojamas labai diskretiš- 
kai. 

- Puiku, - pasakiau ir apsukau Kofį, kad šis pajudėtų. - O jei vis- 
kas sugrius, Dynai, tu nieko nežinai ir nieko negirdėjai. 

- Lengva pasakyti, bet... 

Tuo momentu liesa ranka išlindo pro Vartono kameros grotas ir 
sučiupo Kofio bicepsą. Mes visi iš nuostabos aiktelėjome. Vartonas 
turėjo gulėti kaip negyvas, vos ne komos būsenoje, o jis štai stovėjo 
svirduliuodamas lyg boksininkas po stipraus smūgio ir apsvaigęs 
šypsojosi. 

Kofio reakcija buvo tiesiog stulbinanti. Jis nepasitraukė į šalį, ta- 
čiau taip pat aiktelėjo, košdamas orą pro dantis, kaip žmogus, palie- 
tęs kažką šalta ir nemalonų. Jo akys išsiplėtė, ir vieną akimirką atro- 
dė, kad Kofis ir mums gerai pažįstamas nebylys - tai du visiškai skir- 

tingi žmonės, niekada gyvenime vienas kito nematę. Kofis vėl atro- 
dė gyvas - kaip ir tada, kviesdamas mane ateiti į jo kamerą, kad ga- 
lėtų mane paliesti. “Sutaisyti'? - kalbant Kofio kalba. Jis vėl atrodė 
kaip ir tuo metu, kai tiesė rankas į peliuką. Dabar, trečią kartą, jo vei- 
das nušvito, tarsi kas smegenyse būtų įjungęs prožektorių. Tik šį kar- 
tą šviesa buvo kitokia. Ji buvo šaltesnė, ir aš pirmą kartą pagalvojau, 
o kas būtų, jei Kofis staiga užsimanytų pabėgti. Mes turėjome pisto- 
letus ir galėjome jį nušauti, tačiau iš tiesų sulaikyti Kofį būtų buvę 
nepaprastai sunku. 

Iš Brutaliojo veido supratau, jog ir jį apniko panašios mintys, o 
Vartonas ir toliau beprasmiškai tebesišypsojo savo atvėpusiomis lū- 
pomis. 

- Ir kurgi jūs susiruošėte? - nerišliai paklausė jis. 

Kofis stovėjo ramiai. Iš pradžių jis pažvelgė Vartonui į veidą, po 
to į ranką, paskiau vėl į veidą. Negalėjau perskaityti, kas buvo para- 
šyta Kofio veide. Noriu pasakyti, jog Kofio veidas atrodė protingas, 
tik aš nepajėgiau suprasti, kas jame atsispindi. O dėl Vartono visai 
nesukau sau galvos. Vėliau jis nieko neprisimins; Vartonas buvo tarsi 
be sąmonės sliūkinantis girtuoklis. 

- Tu esi blogas, - sušnibždėjo Kotfis, ir aš negalėjau suprasti, ką 
išgirdau jo balse - skausmą, pyktį ar baimę. O gal viską kartu. 

Kofis vėl pažvelgė į Vartono ranką, kaip žiūrima į vabalą, galin- 
tį bjauriai jums įkąsti, ir susimąstė. 

- Teisingai, niger, - pritarė Vartonas nesąmoningai šypsodama- 
sis. - Toks blogas, kokį tik gali įsivaizduoti. 

Ir staiga aš pajutau, jog gali įvykti kažkas siaubinga, kas visiškai 
tą priešaušrį sujauks mūsų planus, kaip kad žemės drebėjimas palie- 
čia upės vagą. Tai turėjo įvykti, ir nei aš, nei kuris kitas iš mūsų ne- 
galėjo šito sustabdyti. 

Brutalusis paėmė Vartono ranką, atplėšė ją nuo Džono Kofio, ir 
šis jausmas išnyko, tartum būtų nutraukta kažkokia potencialiai pa- 
vojinga elektros grandinė. Jau jums sakiau, kad E korpuse nė karto 
nebuvo suskambėjęs gubernatoriaus tiesioginės linijos telefonas, ta- 
čiau jei jis suskambėtų, pajusčiau tokį pat palengvėjimą, kuris mane 
apėmė, kai Brutalusis atplėšė Vartono ranką nuo milžiniško vyro, 
stovinčio greta manęs it bokštas. Kofio žvilgsnis iš karto pasidarė bu- 
kas, lyg kas jo smegenyse būtų išjungęs tą prožektorių. 

- Gulk, Bili, - pasakė Brutalusis. - Pailsėk truputį. 

Dažniausiai aš šitaip ramindavau, tačiau šioje situacijoje nesipik- 
tinau, kad Brutalusis pasisavino mano žodžius. 

- Gal ir pailsėsiu, - sutiko Vartonas. Jis pasitraukė nuo grotų, su- 
svyravo ir vos nepargriuvo, tačiau paskutinę sekundę sugebėjo išlai- 
kyti pusiausvyrą. - Uūū, tėtuk. Visas kambarys sukasi. Lyg būčiau 
girtas. 

Jis atatupstas pasitraukė gulto link, neatitraukdamas nuo Kofio 
savo migloto žvilgsnio. 

- Nigeriai privalo turėti atskirą elektros kėdę, - pareiškė Vartonas. 

Tuo metu jo pakinkliai atsitrenkė į gultą, ir Vartonas nuvirto 
aukštielninkas. Dar nespėjęs galva paliesti plonos kalėjimo pagalvės, 
Vartonas ėmė knarkti. Gilūs mėlyni šešėliai įsimetė jam palei akiduo- 
bes, o pro dantis kyšojo liežuvio galiukas. 

- Kristau, kaip jis sugebėjo atsikelti, juk jis yra kimšte prikimš- 
tas migdomųjų, - sušnibždėjo Dynas. 

- Nesvarbu, dabar jau jis išsijungęs, - pasakiau. - Jei jis vėl pra- 
dėtų atsigauti, duok jam dar vieną tabletę, ištirpdytą stiklinėje van- 
dens. Tačiau ne daugiau kaip vieną. Mes nenorime jo nužudyti. 

- Kalbėk už save - sudundėjo Brutalusis ir paniekinamai pažvel- 
gė į Vartoną. - Tokios beždžionės kaip ši nenužudysi narkotikais. 
Nuo jų tokie tipai tik geriau auga. 

- Jis yra blogas Žmogus, - pakartojo Kofis, tik šį kartą tyliau, tar- 
si abejotų tuo, ką sako, ar nesuprastų, ką jo žodžiai reiškia. 

- Teisingai, - pritarė Brutalusis, - tikras šėtonas. Tačiau dabar tai 
nesvarbu, nes mes su juo nebesiterliosime. 

Mes vėl pajudėjome. Visi keturi buvome apsupę Džoną Kofį, lyg 
garbintojai kažkokį stabą, sapaliojantį apie nepilnavertį gyvenimą. 

 - Pasakyk man vieną dalyką, Džonai - ar Žinai, Kur mes tave ve- 
dame? 

- Padėti, - atsakė šis. - Manau, kad... padėti... damai? 

Jis pažvelgė į Brutalųjį sunerimęs 1r su viltimi. 

Brutalusis linktelėjo. 

- Teisingai. Tačiau iš kur tu Žinai? Iš kur tu žinai? 

Džonas Kotis ilgai svarstė, po to papurtė galvą. 

- Nežinau, - atsakė jis Brutaliajam. - Teisybę pasakius, bose, aš 
beveik nieko nežinau. Niekada nežinojau. 

Mes turėjome pasitenkinti tokiu atsakymu. 

Žinojau, jog mažos durys tarp kabineto ir laiptų, vedančių į san- 
dėlį, nebuvo įstatytos turint omenyje panašius į Džoną Kofį, tačiau 

tol, kol nepamačiau, kaip jis susimąstęs stovi priešais šias duris, ne- 
suvokiau, kokios jos mažos iš tiesų. 

Heris nusikvatojo, tačiau Džonui visai neatrodė juokinga, kad gi- 
gantiškas vyras stovi prieš mažytėlaites duris. Jei jis būtų ir kur kas 
aštresnio proto, nebūtų nusijuokęs. Žinoma, jog nebūtų. Jis beveik 
visą savo gyvenimą buvo milžiniško ūgio, o tos durys buvo iš tiesų 
mažiausios iš visų. 

Jis pritūpė, prašliaužė pro duris, vėl atsistojo ir nulipo laiptais že- 
myn, kur jo laukė Brutalusis. Apačioje Džonas sustojo ir per tuščią 
sandėlį pažvelgė į platformą, ant kurios stovėjo Senoji Žiežirba, ne- 
byli ir tokia pat vaiduokliška kaip sostas mirusio karaliaus pilyje. Ant 
atkaltės kažkaip atsainiai kabojo šalmas. Jis labiau priminė juokdario 
kepurę nei karaliaus karūną. Tokį galvos apdangalą galėjo dėvėti ar 
kratyti rankose tik kvailys, norintis dar labiau prajuokinti savo kil- 
mingą publiką. Ant sienos grėsmingai driekėsi kėdės šešėlis, ištįsęs 
ir labai plonas. Taip, man pasirodė, jog vis dar tebeužuodžiu ore tvy- 
rantį apdegusio kūno kvapą. Jis buvo silpnas, tačiau tikriausiai buvo 
daugiau mano vaizduotės vaisius. 

Heris prasispraudė pro duris ir praėjo pro mane. Man nepatiko, 
kad Džonas žiūri į Senąją Žiežirbą sustingusiomis, išplėstomis aki- 
mis. Ir man dar labiau nepatiko, kai priėjęs arčiau pamačiau vieną jo 
ranką, pašiurpusią it žąsies oda. 

- Eime, milžine, - paraginau. 

Paėmiau jį už riešo ir pamėginau timptelėti link durų, vedančių į 
tunelį. Iš pradžių Džonas nenorėjo eiti, ir mano pastangos buvo toly- 
gios Mėginimui išjudinti giliai į žemę sulindusį didžiulį akmens 
luitą. 

- Eime, Džonai, mes privalome vykti, o gal tu nori, kad karieta 
vėl virstų moliūgų? - ragino Heris, vėl nervingai nusijuokdamas. 

Jis paėmė Džoną už kitos rankos ir truktelėjo, tačiau Džonas nė 
nekrustelėjo 1š vietos. Ir po to jis kažką tyliai, tartum pro sapnus pa- 
sakė. Tie žodžiai nebuvo skirti nei man, nei bet kuriam iš mūsų, ta- 
čiau aš jų iki šiol nepamiršau. 

- Jos vis dar čia. Jo kūno dalelės vis dar čia. Aš girdžiu, kaip jos 
klykia. 

Heris liovėsi nervingai kikenęs, o jo lūpose pasirodė kreiva šyp- 
sena, primenanti pasvirusias langines ant apleisto namo. Brutalusis 
pažvelgė vos ne siaubo pilnu žvilgsniu ir atsitraukė nuo Kofio. An- 
trą kartą per mažiau nei penkias minutes pajutau, jog visas mūsų rei- 
kalas gali sužlugti. Šį kartą įsikišau aš; kai netrukus grėsmė iškils tre- 


239 


čią kartą, bus Herio eilė. Patikėkite, tą naktį mes visi turėjome gali- 
mybę pasireikšti. 

Prisiartinau prie Džono, užstodamas jam kėdę, pasistiebdamas 
ant pirštų galų, stengdamasis pridengti visą vaizdą. Po to du kartus 
pliaukštelėjau pirštais Džonui palei akis. 

- Na! - paraginau, - Eik! Sakei, tavęs nereikia surakinti grandinė- 
mis, tad dabar tai įrodyk! Eik, milžine! Eik, Džonai Kofi! Štai ten! 
Link anų durų! 

Jos akys prašviesėjo. 

- Taip, bose. 

Ir, garbė Dievui, Kofis pajudėjo. 

- Žiūrėk į duris, Džonai Kofi, tik į duris ir niekur daugiau. 

- Taip, bose, - atsakė Džonas, paklusniai nudelbdamas akis į 
duris. 

- Brutalusai, - pašaukiau ir parodžiau ranka į duris. 

Jis nuskubėjo į priekį, žvangindamas raktais, kol surado reikalin- 
gą. Džonas nenuleido akių nuo durų, o aš nenuleidau žvilgsnio nuo 
j0, tačiau akies krašteliu pastebėjau, kaip Heris nervingai dirsčioja į 
kėdę, tarsi niekada gyvenime nebūtų matęs. 

Jo kūno dalelės vis dar čia... Aš girdžiu, kaip jos klykia. 

Jei tai buvo tiesa, tada Eduardas Delakrua turėjo klykti garsiau- 
siai ir ilgiausiai iš visų, ir aš džiaugiausi negalėdamas girdėti to, ką 
girdėjo Džonas Kofis. 

Brutalusis atidarė duris. Mes nusileidome laiptais, praleisdam1 
Kofį į priekį. Apačioje jis niūriai pažvelgė į tunelį su žemomis plytų 
lubomis. Kol pasieks jo galą, Kofiui į nugarą įsimes dieglys, nebent... 

Pristūmiau vežimėlį. Paklodė, ant kurios gulėjo Delo kūnas, bu- 
vo nuimta (tikriausiai sudeginta), tad matėsi juoda oda, kuria buvo 
aptrauktas vežimėlio gultas. 

- Lipk, paliepiau Džonui. Jis dvejodamas pažvelgė į mane, ir aš 
padrąsindamas linktelėjau. - Taip tau bus lengviau, o mums nesuda- 
rys jokių sunkumų. 

- Gerai, bose Edžkoumai. 

Džonas atsisėdo, po to išsitiesė aukštielninkas, žvelgdamas į mus 
rudomis susirūpinusiomis akimis. Jo pėdos, įspraustos į pigias kalė- 
jimo šlepetes, kadaravo beveik palei grindis. Brutalusis atsistojo tarp 
Džono kojų ir ėmė stumti vežimėlį drėgnu tuneliu, kaip yra stūmęs 
daugelį kitų. Vienintelis skirtumas buvo tas, kad šis keleivis dar te- 
bekvėpavo. Maždaug pusiaukelėje - turėjome būti po plentu ir būtu- 

mę girdėję prislopintą automobilių ūžesį, jei jų tokiu metu būtų bu- 
vę - Džonas ėmė šypsotis. 

- Klausykit, - tarė jis, - tai visai smagu. 

“Kitą kartą vežamas ant šio vežimėlio jis taip negalvos" - pama- 
niau. Tiesą pasakius, kitą kartą vežamas ant šio vežimėlio jis nieko 
negalvos ir nieko nejaus. O gal jaus? Jis pasakė, jog Delo kūno ga- 
balėliai vis dar buvo ant kėdės, kad girdėjo juos klykiant. 

Aš krūptelėjau, tačiau niekas šito nematė, nes ėjau paskutinis. 

- Tikiuosi, nepamiršote “Aladino", bose Edžkoumai, - pasakė 
Brutalusis, kai pasiekėme tunelio galą. 

- Nesirūpink, - atsakiau. 

“Aladinas"' savo išvaizda nesiskyrė nuo kitų raktų, kuriuos tomis 
dienomis nešiodavausi, - o aš turėjau kokius keturis svarus sveriantį 
ryšulį, - tačiau tai buvo visrakčių visraktis, atrakinantis visas spynas. 
Tomis dienomis kiekviename kamerų korpuse buvo po vieną “Ala- 
diną“, kuris buvo korpuso viršininko nuosavybė. Kiti prižiūrėtojai 
galėdavo jį:pasiskolinti, tačiau tik vyresnysis prižiūrėtojas neprivalė- 
davo pasirašyti. 

Tunelio gale buvo plieninių strypų vartai. Jie man visada primin- 
davo paveiksluose matytas senovines pilis, žinote, iš tų laikų, kai ri- 
teriai buvo drąsūs ir klestėjo mandagumas. Tik Kould Mauntinas to- 
li gražu nebuvo panašus į karaliaus Artūro laikų Kameloto dvarą. Už 
vartų buvo laiptai, vedantys prie nežymių, primenančių pertvarą 
durų, ant kurių išorėje kabojo užrašai “PAŠALINIAMS ĮEITI 
DRAUDŽIAMA", “VALSTIJOS NUOSAVYBĖ" ir “ATSARGIAI, 
ELEKTROS ĮTAMPA'". 

Atvėriau vartus, o Heris juos vėl uždarė. Mes užlipome į viršų, 
vėl praleisdami Džoną Kotfį į priekį. Jis įėjo įtraukęs pečius ir nulei- 
dęs galvą. Viršuje Heris prasispraudė pro jį (tai nebuvo paprasta, 
nors Heris iš mūsų trijų buvo smulkiausias) ir atrakino duris. Jos bu- 
vo sunkios. Heris sugebėjo jas pajudinti, tačiau nepajėgė iki galo at- 
verti. 

- Palaukite, bose, - tarė Džonas. 

Jis vėl prasispraudė į priekį - savo klubu nublokšdamas Herį prie 
sienos - ir viena ranka pakėlė duris. Galėjai pamanyti, kad jos buvo 
padarytos iš nudažyto kartono, o ne plieno lakštų. 

Mums į veidus plūstelėjo šaltas nakties oras, lydimas nuo kalnų 
atkeliavusio vėjo, kuris dabar lankysis beveik nuolatos iki pat kovo 
ar balandžio. Pakilo nukritusių lapų sūkurys, ir Džonas laisva ranka 

sutrynęs prisikišo prie savo gražios nosies, kad galėtų pasimėgauti 
kvapu. 

- Na, - paragino Brutalusis, - keliaukime. 

Mes išėjome į lauką. Džonas nuleido duris, 1r Brutalusis jas už- 
rakino - joms nereikėjo “Aladino", tačiau visrakčio prireikė atrakinti 
vartus ir iš strypų bei vielos padarytą narvą, supantį duris. 

- Prispausk rankas prie šlaunų, kai eisi pro narvą, milžine, - su- 
murmėjo Heris. - Neprisiliesk prie vielos, jei nenori nusideginti. 

Po to mes išėjome į laisvę. Sustojome nedideliu būreliu (manau, 
j0g mes priminėme apie kalną susispietusias tris kalveles) ir Žiūrėjo- 
me į Kould Mauntino valstijos kalėjimo sienas bei šviesas sargybos 
bokštuose. Viename sargybos bokšte netgi išvydau neryškų sargybi- 
nio kontūrą, savo kvapu besišildantį rankas, tačiau visa tai truko tik 
akimirką; bokštų langai, išeinantys į kelią, buvo mažyčiai. Tačiau vis 
tiek mes privalėjome elgtis nepaprastai tyliai. Ir jei tuo metu iš tiesų 
būtų pasirodęs automobilis, galėjome patekti į didelę bėdą. 

- Eime, - sušnibždėjau. - Rodyk kelią, Heri. | 

Žąsele slinkome palei greitkelį į šiaurę. Heris ėjo pirmas, už jo 
sekė Džonas Kofis, po to Brutalusis, po to aš. Užlipome į pirmąją 
įkalnę ir perėjome į kitą kelio pusę, iš ten pro medžių viršūnes tesi- 
matė kalėjimo šviesos. Heris vedė mus vis tolyn. 

- Kur tu jį pastatei? - paklausė Brutalusis. Iš jo burnos kilo bal- 
tas garas. - Baltimorėje? 

- Jau netoli, - nervingai ir suirzęs atsakė Heris. - Neaušink savo 
prakeiktos burnos, Brutai. 

Tačiau, kaip pastebėjau, Kofis su džiaugsmu būtų keliavęs pės- 
čiomis iki pat saulės patekėjimo, o gal ir tol, kol ji vėl nusileistų. Jis 
dairėsi į šalis, - ne iš baimės, o iš pasimėgavimo, tuo esu visiškai tik- 
ras, - kai suūkė pelėda. Pagalvojau, jog Kofis visiškai nebijo tamsos 
atvirame lauke, nors ji kelia jam baimę patalpoje. Kofis glamonėjo 
naktį, trynėsi į ją visomis savo juslėmis, kaip vyras trina veidą į mo- 
ters iškilumus ir įdubimus. 

- Suksime čia, - tyliai perspėjo Heris. 

Dešinėje pamatėme nedidelį kelio atsišakojimą, siaurą, negrįstą, 
viduryje apžėlusį piktžolėmis. Pasukome šiuo keliuku ir žingsniavo- 
me dar ketvirtį mylios. Brutalusis jau vėl buvo bepradedąs bambėti, 
kai Heris staiga sustojo, perėjo į kairę keliuko pusę ir ėmė sklaidyti 
nulaužtas pušų šakas. Prie jo prisijungė Džonas ir Brutalusis ir, man 
nespėjus nė rankų pridėti, jie atidengė aplamdytą “Farmall"* firmos 

sunkvežimio nosį. Vielos tinklu aptraukti sunkvežimio priekiniai Ži- 
bintai spoksojo į mus tarsi apmusijusios akys. 

- Žinai, stengiausi būti kiek galima atsargesnis, - paaiškino Heris 
Brutaliajam plonu, aikštingu balsu. - Tau galbūt tai ir juokinga, Bru- 
tai Hauvelai, tačiau aš esu kilęs 1r labai religingos šeimos, mano pus- 
broliai ir pusseserės yra tokie pasiutusiai šventi, kad krikščionys pa- 
lyginti su jais yra tarsi liūtai, ir jei aš per tokius Žaidimus įkliūčiau... 

- Nusiramink, - paguodė Brutalusis. - Aš esu sudirgęs, ir tiek. 

- Aš taip pat, - atsakė Heris nenatūralių balsu. - O dabar kad tik 
mums pavyktų užvesti tą prakeiktą senieną... 

Vis dar tebeniurzgėdamas, jis apėjo aplink sunkvežimio variklio 
gaubtuvą, o Brutalusis man nežymiai mirktelėjo. O Kofis, atrodė, ap- 
skritai neegzistuoja. Džonas buvo užvertęs galvą ir gėrė į save dan- 
guje išsibarsčiusių Žvaigždžių šviesą. 

- Jei norite, aš važiuosiu kartu su juo gale, - pasisiūlė Brutalusis. 

Už mūsų nugarų trumpai sudejavo “Farmall'* sunkvežimio star- 
teris, inkšdamas kaip senas šuo, šaltą Žiemos rytą bandantis atsistoti 
ant kojų; ir netrukus variklis atgijo. Heris dar kartą spustelėjo akce- 
leratorių ir paliko variklį dirbti tuščia eiga. 

- Nėra jokio reikalo tai daryti dviems, - aiškino Brutalusis. 

- Lipk į priekį, - pasakiau. - Grįžtant atgal, galėsi važiuoti kartų 
su juo. Jei tik mes šios kelionės nebaigsime užrakintoje “karietoje"". 

- Nekalbėk taip, - paprašė Brutalusis nuoširdžiai susirūpinęs. At- 
rodė, jog jis tik dabar suprato, kokios rimtos gali būti pasekmės, jei 
mus sučiups. 

- Vardan Kristaus, Polai. 

- Gerai, - atšoviau. - Lipk į kabiną. 

Brutalusis padarė taip, kaip jam liepiau. Tempiau Džoną Kofį už 
rankos tol, kol pagaliau nors trumpam pavyko sugrąžinti jį ant že- 
mės, po to nusivedžiau į sunkvežimio galą, kur iš šonų stirksojo me- 
taliniai lankai. Heris buvo ant jų užmetęs brezentą, ir tai turėjo mums 
šiek tiek pagelbėti, jei pakeliui būtume sutikę pravažiuojančius auto- 
mobilius ar sunkvežimius. Tačiau jis niekaip negalėjo uždengti atvi- 
ro galo. 

- Lipk, milžine, - pasakiau. 

- Tai dabar pasivėžinsime? 

- Teisingai. 

- Gerai. 

Kofis nusišypsojo. Tai buvo miela ir maloni šypsena, gal ir todėl, 
kad jos netemdė jokios mintys. Kofis įlipo į sunkvežimio kėbulą. Aš 

pasekiau jam iš paskos, nuėjau į priekį ir padaužiau į kabinos stogą. 
Heris įjungė pirmą pavarą, ir sunkvežimis kratydamasis ir trūkčioda- 
mas pajudėjo 1š vietos. 

Džonas Kofis stovėjo kėbulo viduryje, plačiai išskėtęs kojas ir 
vėl užvertęs galvą į žvaigždes, plačiai šypsodamasis ir nekreipdamas 
dėmesio į jį talžančias šakas, kai Heris išsuko sunkvežimį į plentą. 

- Pažiūrėkite, bose, - sušuko jis tyliu, kupinu susižavėjimo balsu, 
rodydamas į nakties tamsą. - Tai Kasiopėja, dama, sėdinti supamojo- 
je kėdėje. 

Jis buvo teisus; aš taip pat ją pamačiau tarp žvaigždžių virtinių ir 
šmėžuojančių pro šalį medžių viršūnių. Tačiau kai Kofis paminėjo 
damą supamojoje kėdėje, aš pagalvojau ne apie Kasiopėją, o apie 
Melindą Mur. 

- Aš ją matau, Džonai, - pasakiau ir truktelėjau jį už rankos. - Ta- 
čiau dabar privalai atsisėsti, gerai? 

Jis atsisėdo atremdamas nugarą į kabiną, tačiau nė akimirkai ne- 
nuleisdamas akių nuo dangaus. Jo veidas spindėjo 1š taurios, minčių 
nesudarkytos laimės. Su kiekvienu plikų Henrio “Farmall" sunkveži- 
mio padangų apsisukimu Žalioji myla tolo nuo mūsų, ir bent jau ku- 
riam laikui nustojo tekėję begaliniai Džono Kofio ašarų upeliai. 

Iki Holo Muro namų Čimni Ridže buvo dvidešimt penkios my- 
lios, tačiau kelionė lėtu tarškančiu Herio Tervilidžerio sunkvežimiu 
užtruko ilgiau nei valandą. Tai buvo klaikus pasivažinėjimas, ir nors 
man atrodo, jog kiekviena jo akimirka giliai įsirėžė mano atmintyje, 
- kiekvienas posūkis, krestelėjimas, kiekviena nuokalnė, siaubo aki- 
mirkos (jų buvo dvi), kai pro mus priešinga kryptimi pravažiavo 
sunkvežimiai, - nemanau, jog galėčiau bent apytikriai aprašyti, ką 
tuo metu jaučiau, sėdėdamas kartu su Džonu Kofiu, abu lyg indėnai 
susisupę į senas antklodes, kurias Heris buvo parūpinęs. 

Svarbiausia buvo apėmęs paklydimo jausmas - gilus ir siaubingas 
skausmas, kurį pajunta vaikas, supratęs, jog nuėjo klaidinga krypti- 
mi, kad visos Žymės yra nepažįstamos 1r jis nebežino, kaip surasti na- 
mus. Aš keliavau naktį su kaliniu - ne šiaip sau kaliniu, o nuteistu 
mirties bausme už dviejų mergaičių nužudymą. Jei mus sugautų, ma- 
no įsitikinimas, kad šis kalinys yra nekaltas, neturėtų jokios reikš- 
mės; visi mes patektume į kalėjimą ir greičiausiai Dynas Stentonas 
taip pat. Dėl vienos netinkamai įvykdytos egzekucijos ir vilties, jog 

greta manęs sėdintis milžinas gali išgydyti vienos moters auglį, ku- 
rio jau nebevalia operuoti, pastačiau ant kortos visą savo gyvenimo 
karjerą. Tačiau, žiūrėdamas į Džoną, besižavintį žvaigždėmis, išsi- 
gandęs pradėjau suvokti, kad aš jau tuo nebetikiu, jei apskritai kada 
nors tuo tikėjau; dabar mano šlapimtakių uždegimas atrodė nereikš- 
mingas ir nugrimzdęs į tolimą praeitį; Žmogus visada pamiršta nema- 
lonius ir skausmingus dalykus, kai tik jie praeina (kartą mano moti- 
na paaiškino, jog moteris niekada nesiryžtų turėti antrąjį vaiką, jei iš 
tiesų prisimintų, kokie baisūs buvo skausmai gimdant pirmąjį). O dėl 
Misterio Džinglo, tai ar nebuvo įmanoma, o gal net tikėtina, kad mes 
klydome, galvodami, jog Persis jį labai stipriai sužalojo? Arba, kad 
Džonas - kuris iš tiesų turėjo kažkokios hipnotizuojančios galios, 
bent jau dėl šito nekilo abejonių - kažkokiu būdu mus apkvailino ir 
privertė įsivaizduoti, jog matėme tai, ko iš tiesų nebuvo? O Holas 
Muras? Kai aš jį netikėtai užklupau kabinete, išvydau bejėgį ašaro- 
jantį senuką. Tačiau nemanau, jog tai teisingiausiai apibūdina kalėji- 
mo viršininką. Manau, tikrasis kalėjimo viršininkas yra tas vyras, ku- 
ris kartą sulaužė riešą šunėkui, norėjusiam jį prismeigti; vyras, kuris 
man ciniškai tiksliai paaiškino, kad Delakrua kiaušai vis tiek iškeps, 
nesvarbu, kas bus egzekucijos komandos pirmoje eilėje. Negi aš ga- 
lėjau tikėtis, kad Holas Muras pasitrauks į šalį ir įsileis į savo namus 
nuteistą vaikų žudiką, idant šis galėtų savo rankomis čiupinėti jo 
žmoną? 

Bevažiuojant mano abejonės plito tarsi liga. Paprasčiausiai nega- 
lėjau suprasti, kodėl visa tai padariau ar kodėl prikalbėjau vyrus vykti 
kartų su manimi į šią beprotišką naktinę kelionę, ir netikėjau, jog 
mums pavyks iš viso šito išsikapanoti - kaip pasakytų senoliai, tai 
buvo tolygu tikėtis, jog šuo gali patekti į dangų. Tačiau taip pat ne- 
mėginau viso šio reikalo paskandinti ašarose, kas galbūt ir būtų pa- 
vykę; situacija taps nebevaldoma tik tada, kai pasirodysime Murų na- 
muose. Kažkas - manau, tai tebuvo džiaugsmo banga, sklindanti iš 
greta manęs sėdinčio milžino - neleido padaužyti į kabinos stogą ir 
sušukti Heriui, kad apsisuktų ir sugrįžtų į kalėjimą, kol dar ne vėlu. 

Tokios mintys kamavo mane, kai išsukome iš automagistralės ir 
pradėjome važiuoti 5-uoju apygardos plentu, o iš jo išsukome į Čim- 
ni Ridžo plentą. Prabėgus kokioms penkiolikai minučių, išvydau 
žvaigždes uždengiančio stogo kontūrus ir supratau, jog atvykome. 

Heris perjungė pavarą iš antros į lėtąją (manau, jog per visą ke- 
lionę jis tik vieną kartą buvo įjungęs aukštesnę pavarą). Variklis 

trūktelėjo, sudrebindamas visą sunkvežimį, tarsi ir jį būtų ėmęs siau- 
bas dėl to, kas laukė mūsų. 

Heris įsuko į keliuką prie Muro namų ir pastatė niurzgantį sunk- 
vežimį greta kalėjimo viršininko padoraus juodo “Biuiko". Priešais 
mus truputėlį dešiniau stovėjo dailutėlis namas, kurto stilius, manau, 
vadinosi Keip Kodo. Mūsų priekalnių krašte toks namas turėjo atro- 
dyti įžūliai, tačiau taip nebuvo. Išlindo mėnulis, kurio šypsena tą pa- 
rytį buvo kiek platesnė, 1r jo šviesoje išvydau kiemą, kuris visada bū- 
davo labai tvarkingai prižiūrimas, tačiau dabar užleistas. Čia buvo 
pilna nesugrėbtų lapų. Paprastai tai būtų buvęs Melės darbas, tačiau 
šį rudenį Melė nebegrėbstė lapų, ir ji daugiau niekada neišvys, kaip 
jie krenta. Tai buvo akivaizdus faktas, o aš paprasčiausiai išprotėjau, 
tikėdamasis, jog tas idiotas tuščiomis akimis gali ką nors pakeisti. 

Tačiau gal dar buvo nevėlu išgelbėti savo kailį. Pabandžiau atsi- 
kelti. Antklodė, kuria buvau apsigaubęs, nuslinko nuo pečių. Dar ga- 
lėjau pasilenkti, pabarbenti į langą iš vairuotojo pusės ir pasakyti He- 
riui, jog dingtume iš čia po vęlnių, kol dar... 

Džonas Kofis savo milžiniška letena sugriebė mane už rankos ir 
nutempė atgal taip lengvai, lyg būčiau kūdikis. 

- Pažiūrėkite, bose, - tarė jis. - Kažkas prabudo. 

Žvilgsniu pasekiau jo pirštą ir pajutau tuštumą - ne tik skrandy- 
je, bet ir širdyje. Viename iš galinių langų suspindo šviesa. Tikriau- 
sia tai buvo kambarys, kuriame Melinda dabar praleisdavo beveik vi- 
sas savo dienas ir naktis; ji jau nebegalėjo nulipti laiptais, kaip 1r su- 
grėbti lapų, prikritusių per paskutinę audrą. 

Žinoma, kad jie išgirdo sunkvežimį - prakeiktą Herio Tervilidže- 
rio “Farmal!'ą"', kurio variklis staugė ir perdė išilgai viso išmetamo- 
j0 vamzdžio, o tokio bereikšmio daikčiuko kaip duslintuvas nebuvo, 
kad šiuos garsus prislopintų. Po velnių, nemanau, jog Murai pastaro- 
siomis naktimis būtų galėję gerai miegoti. 

Užsidegė šviesa arčiau paradinių durų (virtuvėje), po to svetainė- 
je viršuje, po to paradiniame hole, ir galiausiai priebutyje. Stebėjau 
šias slenkančias šviesas kaip Žmogus, atsirėmęs į cementinę sieną ir 
rūkantis paskutinę cigaretę, stebi besiartinantį jį sušaudyti baudžia- 
mąjį būrį. Tačiau net ir tada dar ne visai suvokiau, kad jau per vėlu 
trauktis, kol nenutilo nelygus “Farmall"* variklio ūžesys, negirgžtelė- 
j0 durelės ir nesugurgždėjo žvirgždas po Herio 17 Brutaliojo kojomis. 

Džonas pakilo, termapdamas mane kartu su savimi. Blausioje švie- 
soje jo veidas buvo gyvas ir nekantrus. Kodėl gi ne? Kodėl gi jam 
nebūti nekantriam? Jis yra kvailys. 

Heris su Brutaliuoju lyg vaikai per audrą stovėjo prie sunkveži- 
mio surėmę pečius, ir aš pamačiau, jog jie abu yra lygiai taip kaip aš 
išsigandę, sumišę ir sutrikę. Dėl to pasijutau dar blogiau. 

Džonas išlipo iš kėbulo. Jam tai buvo greičiau paprastas žingsne- 
lis nei šuolis. Nusekiau jam iš paskos netvirtomis kojomis ir jausda- 
masis apgailėtinai. Būčiau išsitiesęs ant šalto žvirgždo, jei Džonas 
nebūtų nutvėręs manęs už rankos. 

- Tai - klaida, - sušnypštė Brutalusis. Jo akys buvo išplėstos ir 
pilnos baimės. - Visagali Kristau, Polai, ką mes sumanėme? 

- Jau per vėlu, - atsakiau. 

Stumtelėjau Kofį, ir šis paklusniai nuėjo ir atsistojo greta Herio. 
Įsitvėriau Brutaliajam į parankę, lyg šis būtų mano mergina, atėjusi į 
pasimatymą, ir nusivedžiau po stogeliu, kur dabar degė šviesa. 

- Leisk man kalbėti. Supratai? 

- Taip, - atsakė Brutalusis. - Atrodė, jog dabar tik tiek aš ir tesup- 
ratau. 

Atsigręžiau per petį. 

- Heri, pasilik su juo prie sunkvežimio, kol aš jūsų nepašauksiu. 
Nenoriu, kad Muras jį pamatytų anksčiau nei aš būsiu pasirengęs. 

Tačiau žinojau viena: aš niekada nebūsiu pasiruošęs. 

Vos spėjome kartu su Brutaliuoju prieiti iki laiptų, kai energin- 
gai prasivėrė paradinės durys, ir bronzinis durų plaktukas trinktelėjo 
į plokštelę. Tarpduryje pasirodė Holas Muras, apsimovęs dryžuotos 
pižamos kelnes ir apsivilkęs medvilninius marškinėlius; jo plieno 
spalvos plaukai buvo pasišiaušę į visas puses. Per savo karjeros me- 
tus Holas buvo įsigijęs tūkstančius priešų ir tai žinojo. Dešinėje ran- 
koje jis laikė pistoletą neįprastai ilgu vamzdžiu, nukreiptu ne visai į 
grindis. Šį ginklą Muras nuolat laikė ant lentynos prie durų. Tai bu- 
vo ypatingas ginklas, kuriuo naudojosi ir Holo senelis, ir kaip tik tuo 
momentu (ir dėl to pajutau dar didesnę tuštumą viduriuose) pastebė- 
jau, jog gaidukas yra atlaužtas. 

- Kas čia, po velnių, trankosi pusę trijų nakties? - paklausė Mu- 
ras. Jo balse neišgirdau jokios baimės. Ir - bent jau tuo momentu - jo 
rankos nevirpėjo. Ranka, laikantį pistoletą, buvo tvirta it akmuo. - 
Atsakykite, 0 jei ne, tai... 

Pistoleto vamzdis ėmė iš lėto kilti aukštyn. 

- Liaukitės, viršininke! - šūktelėjo Brutalusis iškeldamas rankas 
delnais, atsuktais į ginkluotą vyriškį. Dar niekada nebuvau girdėjęs 
šitaip skambančio Brutaliojo balso, atrodė, jog drebulys, palikęs Mu- 

ro rankas, kažkokiu būdu persikraustė į Bruto Hauvelo gerklę. - Tai 
mes! Polas, aš ir... tai mes! 

Jis žengė Žingsnį į priekį, kad po stogeliu esančios lemputės švie- 
są apšviestų veidą. Aš pasekiau iš paskos. Holas Muras Žvilgčiojo tai 
į vieną, tai į kitą. Pyktį jo veide pakeitė nuostaba. 

- Ką jūs čia veikiate? - paklausė jis. - Ne tik trankotės paryčiais, 
bet ir pasišalinote iš budėjimo. Žinau, jog šiąnakt budite, nes savo 
darbo kambaryje turiu prie sienos prisegtą grafiką. Tad kas dėl... o, 
Jėzau. Tik nesakykite, jog kaliniai užsibarikadavo. O gal kilo maiš- 
tas? - Muras pažvelgė pro mus, ir jo akys susiaurėjo. - O kas dar yra 
ten, prie sunkvežimio? 

“Leisk man kalbėti". Taip buvau paliepęs Brutaliajam, tačiau da- 
bar, kai atėjo metas kalbėti, negalėjau net praverti burnos. Tą popie- 
tę pakeliui į darbą stropiai apgalvojau, ką pasakysiu atvykęs čia, ir 
maniau, jog mano žodžiai nuskambės ne per daug pamišėliškai. Ne 
normaliai, - visame mano sumanyme nebuvo nieko normalaus, - ta- 
čiau galbūt užtektinai logiškai, kad būtume įleisti per šias duris ir 1š- 
mėgintume savo laimę. Kad Džonas išmėgintų savo laimę. Tačiau vi- 
si mano rūpestingai surepetuoti žodžiai pradingo siaubingoje sumaiš- 
tyje. Mintys ir vaizdai - svylantis Delas, mirštantis peliukas, Tu, be- 
sirangantis ant Senosios Žiežirbos kelių ir šaukiantis, jog yra iškep- 
tas kalakutas - sukosi mano galvoje kaip galingo dulkių siurblio 
įtrauktas smėlis. Tikiu, jog šiame pasaulyje egzistuoja gėris, kad jį 
vienaip ar kitaip siunčia mylintis Dievas. Tačiau taip pat tikiu, kad 
yra kita jėga, tokia pat tikra kaip ir Dievas, kuriam meldžiuosi visą 
gyvenimą, ir ši jėga stropiai stengiasi sunaikinti visus mūsų padorius 
norus. Ne Šėtonas, turiu omenyje ne Šėtoną (nors taip pat tikiu, kad 
jis tikrai yra), tačiau kažkoks nesantaikos demonas, išdykęs kvailas 
sutvėrimas, džiugiai besijuokiantis, kai koks nors senukas padega sa- 
ve, bandydamas prisidegti pypkę, ar kai numylėtas kūdikis įsigrūda 
į burną savo pirmąjį kalėdinį žaislą ir uždūsta negyvai. Turėjau daug 
laiko, kad galėčiau apie tai pamąstyti, - nuo pat Kould Mauntino lai- 
kų, iki atvykau į “Džordžijos pušis“, - ir tikiu, jog toji jėga aktyviai 
mus veikė tuo paryčiu, lyg rūkas prasismelkdama į visas kerteles ir 
mėgindama neleisti Džonui Kofiui susitikti su Melinda Mur. 

- Viršininke... Holai... aš... 

Nepajėgiau sugalvoti nė vienos protingos frazės. 

Holas vėl pakėlė pistoletą, taikydamas pro tarpą tarp manęs ir 
Brutaliojo 1r nesiklausydamas, ką aš vapu. Jo krauju pasruvusios 

akys nepaprastai išsiplėtė. Ir čia pasirodė Heris Tervilidžeris, kurį 
mūsų milžinas, plačiai ir kvailai žavingai šypsodamasis, vos ne vilk- 
te vilko. 

- Kofis, - sumurmėjo Muras. - Džonas Kofis, - jis giliai įkvėpė ir 
kiek virpančiu, tačiau stipriu balsu sušuko: - Sustokite! Sustokite, nes 
šausiu! 

Kažkur jam už nugaros pašaukė silpnas, drebantis moteriškas 
balsas: 

- Holai? Ką tu ten darai? Su kuo ten kalbi, sukruštas byblaižy? 

Sutrikęs ir apimtas nevilties, Holas trumpai akimirkai atsisuko į 
tą pusę, iš kur sklido balsas. Sakyčiau, jog tai truko tik akimirką, ta- 
čiau jos man būtų pakakę išplėšti iš Holo pistoletą. Tačiau aš nepa- 
Jėgiau pakelti rankų. Tikriausiai prie jų buvo pririšti svarsčiai. Mano 
galvoje traškėjo kaip radijo imtuvas per audrą. Teprisimenu, jog jau- 
čiau išgąstį ir kažkokį kvailą nesmagumą dėl Holo. 

Heris su Džonu Kofiu prisiartino prie laiptų. Muras vėl atsisuko 
1r pakėlė pistoletą. Vėliau jis prisipažins, jog, taip, iš tiesų ketino nu- 
šauti Kofi; Muras įtarė, kad mes visi buvome tapę įkaitais, o tas, ku- 
ris visa tai sumanė, slapstėsi kažkur tamsoje palei sunkvežimį. Jis ne- 
įstengė suprasti, kodėl mus atvežė į jo namus, tačiau spėjo, jog tai ga- 
li būti koks nors kerštas. 

Munmui nespėjus iššauti, Heris Tervilidžeris savo kūnu užstojo 
Kofį. Kofis nevertė jo tai daryti; Heris pats nusprendė. 

- Ne, viršininke Murai! - šūktelėjo Heris. - Nusiraminkite! Nie- 
kas iš mūsų nėra ginkluotas, ir niekas nenukentės, mes atvykome pa- 
dėti! | 

- Padėti? - Muras suraukė savo vešlius antakius. Jo akys liepsno- 
jo. Aš negalėjau atitraukti akių nuo atlaužto pistoleto gaiduko. - Ką 
padėti? Kam padėti? 

Tarytum atsakymas į šiuos klausimus vėl pasigirdo moteriškės 
balsas, maištingas ir nekantrus: 

- Ateik 1r įkišk savo daiktą į mano skylę, tu kalės vaike! Atsivesk 
ir savo šiknius draugus! Tegul jie visi iš eilės pasismagina! 

Sukrėstas iki sielos gelmių pažvelgiau į Brutalųjį. Žinojau, jog 
Melinda keikiasi, - auglys vertė ją tai daryti, - tačiau čia buvo ne tik 
keiksmai. Kur kas daugiau. 

- Ką jūs čia veikiate? - vėl paklausė mūsų Muras. Jo balsas jau 
nebebuvo toks ryžtingas - žmonos keiksmai jį sutrikdė. - Nieko ne- 
suprantu. Gal kalėjimas užsidarė, ar... 

Džonas nukėlė Herį į šalį, - paprasčiausiai pakėlė ir perkėlė, - po 
to užlipo laiptais po stogeliu. Jis atsistojo tarp Brutaliojo ir manęs, o 
kadangi buvo toks didžiulis, vos nenustūmė mūsų į Melės krūmus. 
Muras pasekė jį žvilgsniu, kaip Žmogus žiūri į krintančią aukšto me- 
džio viršūnę. Ir aš staiga pajutau, kaip viskas atsistoja į savo vietas. 
Išnyko toji nesantarvės dvasia, kuri sujaukė mano mintis it galingi 
pirštai, žarstantys smėlį, grūdus ar ryžius. Manau, taip pat supratau, 
kodėl Heris sugebėjo veikti, kai tuo tarpu aš ir Brutalusis tik bevil- 
tiškai ir neryžtingai stovėjome prieš savo bosą. Heris buvo su Džo- 
nu... ta vienintelė dvasia, tą naktį sugebėjusi pasipriešinti demoniška- 
jai, buvo Džono Kofio asmenyje. O kai Džonas Kofis žengė viršinin- 
ko Muro link, ši dvasia - man ji asocijavosi su kažkuo baltu - ėmė 
valdyti situaciją. Piktoji dvasia nepasitraukė, tačiau aš pamačiau, 
kaip ji susitraukia tarsi šešėlis, plūstelėjus stipriam šviesos spinduliui. 

- Aš noriu padėti, - tarė Džonas Kofis. 

Muras nustebusiomis akimis prasižiojęs pažvelgė į jį. Kai Kofis 
ištraukė iš jo rankos pistoletą ir perdavė jį man, manau, Holas net ne- 
pastebėjo, kad ginklas dingo. Aš atidžiai nuleidau saugiklį. Vėliau, 
kai patikrinsiu būgną, paaiškės jį buvus tuščią. Kartais spėlioju, ar 
Holas tai žinojo. O Džonas vis murmėjo: 

- Atvykau jai padėti. Tik padėti. Tik šito tenoriu. 

- Holai! - pašaukė iš galinio miegamojo Melinda. 

Jos balsas dabar buvo kiek stipresnis, tačiau jame pasigirdo bai- 
mės gaidelės - tarsi tai, kas buvo mus sutrikdęs ir atėmęs jėgas, da- 
bar būtų persikėlęs pas ją. 

- Priversk juos pasišalinti, kad ir kas jie būtų! Mums vidury nak- 
ties nereikalingi jokie prekiautojai! Jokių “Elektrolux"! “Jokių “Ho- 
over''! Jokių prancūziškų pėdkelnių su skyle tarpušakyje! Išvyk juos 
lauk! Pasakyk, kad atsikruštų, k... k... 

Kažkas sudužo, - tai galėjo būti vandens stiklinė, - 17 Melinda 
pradėjo raudoti. 

- Tik padėti, - pakartojo Džonas tokiu tyliu balsu, jog jis labiau 
priminė šnibždesį. Jis visai nekreipė dėmesio nei į moteriškės raudą, 
nei į keiksmus. - Tik padėti, bose, štai ir viskas. 

- Tu negali, - atsakė Muras, - niekas nebegali padėti. 

Tai buvo ištarta man labai girdėtu tonu, ir netrukus supratau, jog 
taip skambėjo ir mano balsas, kai aš įėjau į Kofio kamerą tą vakarą, 
kada jis išgydė mano šlapimtakių uždegimą. Tai buvo užhipnotizuo- 
to žmogaus balsas. “Rūpinkis savo reikalais, o aš pasirūpinsiu savai- 


250 


siais“, - pasakiau tada Delakrua... tik iš tiesų ne aš, o Kofis rūpinosi 
mano reikalais, kaip ir dabar ketino pasirūpinti Holo Muro nelaime. 

- Manome, jog jis gali, - įsiterpė Brutalusis. - Mes ne tam rizi- 
kuojame prarasti darbą - o gal ir apsivilkti dryžuotas uniformas - kad 
nepabandę pagelbėti sugrįžtume atgal. 

Dar prieš tris minutes tik aš buvau pasiryžęs tai padaryti. O da- 
bar ir Brutalusis. 

Džonas Kofis perėmė žaidimo iniciatyvą. Jis prasispraudė pro 
Murą, kuris silpna ranka bandė sustabdyti įsibrovėlį (ranka brūkšte- 
lėjo Kofiui per klubą ir bejėgiškai nukaro; esu įsitikinęs, jog mūsų 
milžinas šito nė nepajuto), per holą nušliurino į svetainę, po to per 
virtuvę į miegamąjį, iš kurio atsklido šaižus nepažįstamas balsas: 

- Nedrįsk prisiartinti! Kad ir kas būtum, nedrįsk prisiartinti! Aš 
esu neapsirengusi, mano papai kyšo nuogi, 0 vėjas pučia į dulkinimo 
skylę! 

Džonas nekreipė į tai jokio dėmesio, tik abejingai Žingsniavo to- 
liau, palenkęs galvą, kad nesudaužytų šviestuvų. Jo apvali rada kau- 
kolė švytėjo, o rankos švytavo palei šonus. Netrukus mes visi nuse- 
kėme jam iš paskos, aš pirmas, Brutalusis ir Holas man iš abiejų šo- 
nų, o Heris už nugaros. Vieną dalyką supratau puikiai: situacija išsly- 
do iš mūsų rankų, dabar viskas priklausė nuo Džono. 


Galiniame miegamajame gulinti apkaišyta pagalvėmis ir išplėsto- 
mis akimis spoksanti į milžiną, įsiveržusį į jos akiratį, moteris buvo 
visiškai nepanaši į tą Melindą Mur, kurią pažinojau dvidešimt metų; 
ji netgi nepriminė tos Melės Mur, kurią aplankėme su Džanise netru- 
kus po Delakrua egzekucijos. Toji moteris atrodė lyg sergantis vai- 
kas, užsidėjęs Visų Šventųjų dienos raganos kaukę. Jos mirtinai pa- 
blyškusi veido oda karojo lyg susiraukšlijusi tešla. Palei dešinę akį 
buvo susidariusi klostė, tarsi Melinda būtų bandžiusi pamerkti akį. 
Dešinė burnos pusė buvo atvipusi; geltonas akinis dantis styrojo iš- 
sikišęs ant pamėlusios apatinės lūpos. Plaukai tarsi skysta migla 
plaikstėsi ant galvos. Kambarys dvokė tuo, ką mūsų kūnai taip pado- 
riai pašalina, kai esame sveiki. Naktinis puodas, stovintis palei lovą, 
buvo beveik pilnas kažkokio šlykštaus gelsvo skysčio. Apimtas siau- 
bo pagalvojau, kad mes atvykome per vėlai. Dar prieš kelias dienas 
Melindą buvo galima atpažinti - ji sirgo, tačiau buvo pati savimi. O 


251 


dabar tas daiktas jos galvoje siaubą keliančiu greičiu stengėsi sutvir- 
tinti savo padėtį. Net nesitikėjau, kad Džonas Kofis dabar gali jai pa- 
dėti. 

Kai Kofis įžengė į miegamąjį, Melindos veidą iškreipė siaubas ir 
baimė - tarsi jos viduje kažkas būtų atpažinęs gydytoją, galintį prie 
to kažko prisėlinti ir išlaisvinti... kaip užpilame druskos siurbėlei, kai 
norime, kad ji nukristų. Išklausykite manęs atidžiai: nesakau, j0g 
Melinda Mur buvo nenormali, ir suprantu, kad visi mano pojūčiai tą 
naktį galėjo būti įtartini, nes buvau labai susinervinęs. Tačiau taip pat 
niekad visiškai neatmečiau galimybės, jog Meliridą buvo apsėdęs de- 
monas. Sakau jums, kad jos akyse buvo kažkas, kas panėšėjo į bai- 
mę. Dėl to galite manimi patikėti; šį jausmą aš matydavau per daug 
dažnai, kad suklysčiau. 

Kad 1r kas būtų dėjęsi Melindos viduje, greitai išnyko, šiuos jaus- 
mus pakeitė gyvas, iracionalus susidomėjimas. Sunkiai nusakoma 
Melės burna suvirpėjo ir joje pasirodė lyg ir šypsena. 

- Ak, koks didžiulis, - sušuko ji. Melindos balsas nuskambėjo 
lyg mergaitės, sergančios gerklės uždegimu. Ji ištraukė iš po antklo- 
dės tokias pat išbalusias kaip ir veidas rankas ir suplojo. - Nusimauk 
kelnes! Aš visą gyvenimą prisiklausiusi apie nigerių pimpalus, tačiau 
nė vieno nesu mačiusi! 

Už mano nugaros Muras iš nevilties tyliai sudejavo. 

Džonas Kofis nekreipė jokio dėmesio į šiuos vapaliojimus. Kurį 
laiką jis stovėjo ramiai, tarsi norėdamas apžiūrėti Melindą iš atstumo, 
po to priėjo prie lovos, kurią apšvietė tik naktinė lemputė. Nuo jos 
ant baltos antklodės, užtrauktos iki pat Melindos naktinių marškinių 
mezginių, sklido ryškus šviesos ratas. Už lovos, šešėlyje, pamačiau 1š 
svetainės atneštą šezlongą. Vilnonė skara, kurią Melinda buvo savo 
rankomis numezgusi laimingesnėmis jos gyvenimo dienomis, gulėjo 
užmesta ant šezlongo ir nusidriekusi ant gindų. Jame miegojo Holas, 
- arba bent jau snaudė, - kai mes privažiavome. 

Kai Džonas prisiartino, Melindos veido išraiška pakito trečią kar- 
tą. Staiga aš vėl išvydau tą Melę, kurios švelnumas man buvo toks 
reikšmingas per tuos daugelį metų, o dar reikšmingesnis jis buvo 
Džanisei, kai mūsų vaikai išskrido 1š lizdo, ir ji pasijuto vieniša ir 
niekam nereikalinga. Melė vis dar buvo susidomėjusi, tačiau dabar 
jos susidomėjimas buvo sveikas ir sąmoningas. 

- Kas tu esi? - paklausė ji aiškiu, sąmoningu balsu. - It kodėl ta- 
vo rankos šitaip išmargintos randais? Kas tave taip sužalojo? 

- Nelabai prisimenu, iš kur šie randai, mem, - atsakė Džonas Ko- 
fis nuolankiu balsu ir atsisėdo ant jos lovos. 

Melinda nusišypsojo, kiek leido jos jėgos - dešinys lūpų krašte- 
lis suvirpėjo, tačiau grimasa neiškreipė burnos. Melinda palietė baltą 
rytietiško kardo formos randą ant kairės Kofio rankos. 

- Kokia tai palaima! Ar Žinai kodėl? 

- Manau, tavęs nekamuoja nemiga, kai nežinai, kas tave sužalo- 
jo ar užpjudė šunimis, - atsakė Džonas Kofis su beveik pietietišku 
akcentu. 

Ji nusijuokė iš šių žodžių. Dvokiančiame kambaryje šis juokas 
nuaidėjo lyg sidabro varpelis. Holas jau buvo priėjęs prie manęs. Jis 
tankiai kvėpavo, tačiau nebandė įsikišti. Kai Melė nusijuokė, Holas 
trumpam sulaikė kvapą, po to savo didele ranka sugriebė man už pe- 
ties. Jis suspaudė mane taip stipriai, kad liko mėlynė, - pamačiau ją 
kitą dieną, - tačiau tuo metu aš beveik nieko nepajutau. 

- Koks tavo vardas? - paklausė Melinda. 

- Džonas Kofis, mem. 

- Kofis kaip gėrimas. 

- Taip, mem, tik rašosi kitaip. 

Ji atsilošė ant savo pagalvių ir pusiau sėdomis apžiūrinėjo Džo- 
ną. Šis sėdėjo greta jos, žvelgdamas į akis, o nuo naktinės lemputės 
krintantis šviesos ratas apgaubė juos tarsi du aktorius scenoje - di- 
džiulį juodaodį vyriškį, apsivilkusį kalėjimo kombinezonu, ir smul- 
kutę baltaodę mirštančią moterį. Ji susižavėjusi spoksojo Džonui į 
akis. 

- Mem? 

- Taip, Džonai Kofi. 

Žodžiai beveik nesigirdėjo, slogiame ore jie vos pasiekė mūsų 
ausis. Pajutau, kaip įsitempia rankų, kojų, nugaros raumenys. Kažkur 
tolumoje jaučiau, kaip kalėjimo viršininkas gniaužia mano ranką, o 
akies krašteliu pastebėjau Herį su Brutaliuoju, apsikabinusius vienas 
kitą it naktį pasiklydusius vaikus. Kažkas turėjo įvykti. Kažkas svar- 
baus. Kiekvienas tą savaip pajutome. 

Džonas Kofis palinko arčiau. Subraškėjo lovos spyruoklės, su- 
šlamėjo patalai, ir šaltai besišypsantis mėnulis pažvelgė pro miega- 
mojo langą. Kofio krauju pasruvusios akys tyrinėjo Melindos atsuk- 
tą išvargusį veidą. 

- Aš jį matau, - tarė Džonas, kalbėdamas ne Melindai, - bent jau 
aš taip nemaniau, - o sau. - Aš jį matau ir galiu padėti. Nejudėkite... 
visiškai nejudėkite... 

Jis linko vis arčiau ir arčiau. Vienu metu jo didžiulis veidas bu- 
vo arčiau nei per du colius nuo Melindos. Jis palietė ranką, išskėsda- 
mas pirštus ir tarsi liepdamas kažkam palaukti... tiesiog palaukti... o 
po to vėl priartino savo veidą. Plačios, glotnios Kofio lūpos priglu- 
do prie Melindos ir privertė jas prasiverti. Trumpam pamačiau vieną 
jos akį, Žiūrinčią pro Kofį, kuri atrodė kupina nuostabos. Po to pli- 
ka galva pasislinko dar žemiau, ir aš jau nebemačiau tos akies. 

Kai Kofis traukė orą iš Melindos plaučių, pasigirdo tylus švilpi- 

mas. Tai truko kelias sekundes, ir staiga aplink mus ėmė suktis grin- 
dys ir visas namas. Tai nebuvo mano vaizduotė; visi tai pajuto ir vė- 
liau man pasipasakojo. Išgirdome pasikartojančius smūgius. Pasigir- 
do trenksmas, kai kažkas labai sunkus nukrito svetainėje - paaiškėjo, 
jog tai buvo senovinis laikrodis. Holas Muras po to atidavė pataisy- 
ti, tačiau laikrodis jau neberodydavo tikslaus laiko ilgiau kaip pen- 
kioliką minučių. 
“Arčiau mūsų pasigirdo dar vienas trenksmas, lydimas dūžtančių 
stiklo šukių skambėjimo, kai subyrėjo langas, pro kurį prieš tai žvel- 
gė mėnulis. Ant sienos kabėjęs paveikslas - vaizduojantis burlaivį, 
keliaujantį per vieną iš septynių jūrų, - atsikabino nuo kablio ir tren- 
kėsi į grindis; aplink pažiro stiklai. 

Užuodžiau kažką karšta ir pamačiau, kaip iš iš po baltos antklodės, 
dengiančios lovą, kyla dūmai. Dalis antklodės palei Melindos dešinę 
koją pajuodavo. Jausdamasis lyg sapne, išlaisvinau savo ranką iš 
Muro ir žengiau prie naktinio stalelio. Ant jo stovėjo stiklinė van- 
dens, apsupta trimis ar keturiais tablečių buteliukais, kurie apvirto 
per šiuos smūgius. Paėmiau stiklinę ir užpyliau vandens ant rūkstan- 
čios antklodės. Pasigirdo šnypštimas. 

Džonas Kofis vis dar giliai ir intymiai bučiavo Melindą, be pa- 
liovos kvėpdamas orą iš jos plaučių, vieną ranką jis tebelaikė iškėlęs, 
o kita buvo parėmęs savo milžinišką svorį. Rankos pirštai buvo 1š- 
skėsti, ir ji man priminė rudą jūros žvaigždę. 

Staiga Melindos nugara išsirietė. Viena jos ranka tarsi spragilas 
maskatavo ore, 0 pirštai spazmiškai tai susigniauždavo, tai vėl atsig- 
niauždavo. Kojų pėdos tarsi būgno lazdelės daužėsi į lovą. Po to iš- 
girdome, kaip kažkas suklykė. Ir vėl ne tik aš tai išgirdau; kiti vyrai 
irgi girdėjo šį klyksmą. Brutaliajam šis garsas priminė papuolusio į 
spąstus vilko ar kojoto staugimą. Man jis buvo panašus į erelio 
klyksmą, kokį gali išgirsti ramų rytmetį, kai paukštis sklando per 
miglą plačiai išskėtęs sparnus. 

Stiprus vėjo gūsis dar kartą sudrebino namą - ir, Žinote, tai buvo 
keista, nes iki tol apskritai nebuvo jokio vėjo. 

Džonas Kofis atsitraukė nuo Melindos, ir aš pamačiau, kad jos 
veidas išsilygino. Dešinys burnos kamputis jau nebebuvo nukaręs. 
Akys atgavo normalią formą, ir Melinda atrodė dešimčia metų jau- 
nesnė. Kofis kelias sekundes susižavėjęs apžiūrinėjo Melindą, o po to 
ėmė kosėti. Jis nusisuko, kad nekosėtų moteriškei į veidą, prarado 
pusiausvyrą (o tai padaryti nebuvo sunku, nes sėdėjo ant paties lovos 
kraštelio) ir nuvirto ant grindų. Džono svorio pakako, kad namas tre- 
čią kartą sudrebėtų. Jis nukrito ant kelių ir palenkęs galvą ėmė kosė- 
ti kaip paskutinės tuberkuliozės stadijos ligonis. 

“O dabar bus vabzdžiai, - pagalvojau. - Jis juos iškosės, tik šį 
kartą jų bus labai daug“. 

Tačiau Kofis neiškosėjo vabzdžių. Jis tik be paliovos kosėjo, gi- 
liai atsiraugėdamas ir sunkiai gaudydamas orą. Jo tamsi, šokolado 
spalvos veido oda ėmė pilkėti. Sunerimęs Brutalusis priėjo prie Ko- 
fio, priklaupė ant vieno kelio ir uždėjo ranką ant plačios, spazmų 
tampomos nugaros. Brutaliojo veiksmai išsklaidė burtus, ir Muras 
priėjo prie savo žmonos lovos, atsisėsdamas ten, kur anksčiau sėdė- 
jo Kofis. Atrodė, Muras apskritai nesuvokia, kad čia yra kosėjantis ir 
dūstantis milžinas. Nors Kofis klūpėjo prie pat Muro kojų, šis nenu- 
leido žvilgsnio nuo žmonos, kuri susižavėjusi žvelgė į savo vyrą. Ste- 
bint Melindą atrodė, jog Žiūri į nešvarų veidrodį, kurį kažkas nu- 
šluostė. 

- Džonai! - sušuko Brutalusis. - Išvemk tai! Išvemk, kaip tai pa- 
darei anksčiau! 

Džonas ir toliau dusdamas kosėjo. Jo akys buvo drėgnos, tačiau 
ne nuo ašarų, 0 nuo įtampos. Plona čiurkšlele iš burnos driekėsi sei- 
lės, tačiau niekas daugiau neišlindo. 

Brutalusis porą kartų trinktelėjo jam per nugarą, po to atsisuko į 
mane: 

- Jis užsprings! Jis užsprings tuo, ką iščiulpė iš Melindos! 

Aš pajudėjau prie jųdviejų. Nespėjau nužengti nė dviejų Žings- 
nių, kai Kofis keliais pasitraukė nuo manęs į kambario kampą, vis 
dar šaižiai tebekosėdamas ir gaudydamas orą. Jis atrėmė galvą į sie- 
nų apmušalus - vaizduojančius sieną apsivijusias laukines rožes - ir 
šlykščiai sužiaugčiojo, tarsi būtų norėjęs išvemti pačią gerklę. Prisi- 
menu, kaip tada pagalvojau, jog tikrai pasirodys vabzdžiai, tačiau jų 
nebuvo nė ženklo. Kaip ten būtų, atrodė, jog Kofio kosulio priepuo- 
lis šiek tiek palengvėjo. 

- Man viskas gerai, bose, - tarė jis, vis dar įrėmęs kaktą į lauki- 
nes rožes. Kofis tebebuvo užsimerkęs. Nesuprantu, kaip jis suvokė, 
jog aš stoviu šalia, tačiau Kofis akivaizdžiai tai žinojo. - Iš tiesų man 
viskas gerai. Pasirūpinkite ponia. . 

Dvejodamas pažvelgiau į jį, po to nusisukau į lovą. Holas glostė 
Melės antakį, 1r virš jo aš išvydau stulbinantį dalyką: dalis plaukų - 
nelabai daug, tik dalis - buvo atgavę juodą spalvą. | 

- Kas nutiko? - paklausė Holo Melinda. Man bestebint, rausvu- 
mas ėmė spalvinti jos skruostus, tartum ji iš sienų apmušalų būtų pa- 
vogusi kelias rožes. - Kaip aš čia atsidūriau? Mes juk turėjome vykti 
ligoninėn į Indianolą, ar ne? Gydytojas turėjo padaryti mano galvos 
rentgenogramą. 

- Ššš, - tildė Holas. - Ššš, brangioji. Dabar visa tai nesvarbu. 

- Tačiau aš nieko nesuprantu! - vos nesuklykė ji. - Mes sustojo- 
me prie kiosko pakelėje... tu nupirkai man puokštelę gėlių... o po to... 
aš atsidūriau čia. Jau tamsu! Ar tu vakarieniavai, Holai? Kodėl aš esu 
svečių kambaryje? Ar man padarė rentgenogramą? - Melindos 
žvilgsnis praslydo pro Herį beveik neužkliūdamas, - įsivaizduoju, jog 
taip buvo dėl patirto šoko, - ir sustojo ties manimi. - Polai? Ar man 
padarė rentgenogramą? 

- Taip, - atsakiau. - Ir nieko nerado. 

- Jie nerado auglio? 

- Ne, - patvirtinau. - Gydytojai pasakė, jog galvos skausmai ne- 
trukus turėtų liautis. 

Greta jos sėdintis Holas prapliupo ašaromis. 

Melinda atsisėdo ir pabučiavo vyrą į smilkinį. Po to jos akys nu- 
krypo į kambario kampą. 

- O kas yra tas negras? Kodėl jis kampe? 

Atsisukęs pamačiau, jog Džonas bando atsistoti. Brutalusis ban- 
dė jam padėti, ir galiausiai po dar vieno timptelėjimo Džonas atsisto- 
10. Tačiau jis stovėjo nusisukęs veidu į sieną it prasikaltęs vaikas. Jis 
vis dar spazmiškai kosėjo, tačiau, atrodė, spazmai ima silpti. 

- Džonai, - kreipiausi į jį, - atsisuk, milžine, ir susipažink su po- 
nia. 

Jis iš lėto atsisuko. Džono veidas vis dar tebebuvo pelenų spal- 
vos, ir jis atrodė dešimčia metų senesnis, lyg kažkada buvęs galingas 
vyras, kuris galiausiai pradėjo pralaimėti ilgą mūšį su persivalgymu. 
Džono akys buvo nudelbtos į kalėjimo šlepetes, ir atrodė, jog jam 
trūko kepurės, kurią būtų galėjęs maigyti. 

- Kas tu toks? - vėl paklausė Melinda. - Kuo tu vardu? 

- Džonas Kofis, mem, - atsakė jis, o Melinda akimirksniu pri- 
dūrė: 

- Tačiau pavardė rašoma kitaip nei gėrimas. 

Holas pasimuistė. Melinda tai pajuto ir raminančiai paplekšnojo 
jam per ranką, neatitraukdama akių nuo juodaodžio vyriškio. 

- Aš sapnavau tave, - pasakė ji tyliu balsu. - Sapnavau, kad tu 
klaidžioji tamsoje. Aš taip pat. Mes suradome vienas kitą. 

Džonas Kofis nieko neatsakė. 

- Mes suradome vienas kitą tamsoje, - tęsė Melinda. - Atsistok, 
Holai, tu mane prispaudei. 

Jis atsistojo ir netikėdamas savo akimis stebėjo, kaip Melė nuklo- 
ja antklodę. 

- Mele, tu negali... 

- Nebūk paikas, - atšovė ji 1r nusvarino kojas per lovos kraštą. - 
Žinoma, galiu. 

Jis išsilygino naktinius marškinius, pasirąžė ir atsistojo. 

- O, Dieve, - sušnibždėjo Holas. - Gerasis Dieve danguje, jūs tik 
pažiūrėkite į ją. 

Melinda priėjo prie Džono Kofio. Brutalusis pasitraukė į šalį ap- 
imtas nuostabos. Žengdama pirmąjį žingsnį, Melinda kiek sušlubčio- 
jo, kiek atsargiau pastatė dešinę koją, žengdama antrąjį, o po to rai- 
šavimas išnyko. Prisiminiau, kaip Brutalusis padavė špūlę Delakrua 
paliepdamas: “Mesk ją. Noriu pažiūrėti, kaip bėgs peliukas". Miste- 
ris DžŽinglas tada raišavo, bet jau kitą naktį, kai Delakrua perėjo My- 
lia, jautėsi puikiai. 

Melė apsikabino Džoną. Kofis kurį laiką nejudėdamas leidosi ap- 
kabinamas, o po to pakėlė ranką ir paglostė Melei viršugalvį. Tai jis 
darė su begaliniu švelnumu. Džono veidas vis dar buvo pilkas. Pa- 
galvojau, jog jo išvaizda yra siaubingai liguista. 

Melė atsitraukė į šalį ir pakėlė veidą į Džoną. 

= Ačiū, - tarė ji. 

- Nėr už ką, - atsakė Džonas. 

Melinda atsisuko į Holą ir sugrįžo pas jį. Šis apsivijo Žmoną ran- 
komis. 

- Polai, - kreipėsi Heris. 

Jis iškėlė dešinės rankos riešą ir pirštu pabarbeno į laikrodį. Ar- 
tėjo trečia valanda nakties. Apie pusę penkių pradės švisti. Turėjome 
paskubėti, jei norėjome sugrąžinti Kofį į Kould Mauntiną, kol tai 

atsitiks. O aš norėjau jį sugrąžinti. Iš dalies todėl, kad juo 1lgiau mes 
čia buvome, juo mažesni darėsi mūsų šansai iš šios balos išlipti sau- 
siems. Tačiau taip pat norėjau, kad Džonas atsidurtų tokioje vietoje, 
kur galėčiau legaliai iškviesti gydytoją, jei iškiltų būtinybė. Pasižiū- 
rėjęs į Džoną pagalvojau, jog tokia būtinybė gali iškilti. 

Murai sėdėjo ant lovos krašto, rankomis apsikabinę vienas kitą. 
Norėjau paprašyti, kad Holas išeitų į svetainę persimesti vienu kitu 
žodeliu, tačiau supratau, jog galėčiau prašyti iki pat pargenant karves 
į tvartą, o jis vis tiek nepajudėtų iš vietos. Galbūt, kai patekės saulė, 
Muras ir pajėgs kelioms sekundėms atplėšti akis nuo Žmonos, tačiau 
tik ne dabar. 

- Holai, - kreipiausi į jį, - mes turime važiuoti. 

Jis linktelėjo, net nepažvelgdamas į mane. Holas tyrinėjo savo 
žmonos skruostų spalvą, natūralią, neįtemptą lūpų liniją, naujas juo- 
dų plaukų sruogas. 

Patapšnojau jam per petį, pakankamai stipriai, kad nors akimir- 
kai atkreipčiau dėmesį į save. 

- Holai, mes čia niekada nebuvome atvykę. 

- Ką? 

- Mes čia niekada nebuvome atvykę, - pakartojau. - Vėliau viską 
aptarsime, tačiau dabar teturi žinoti viena: mes čia nebuvome atvykę. 

- Taip, gerai, - Holas prisivertė nors trumpam sutelkti dėmesį į 
mane. Jo pastangos buvo akivaizdžios. - Jūs jį išsivežėte. Ar sugebė- 
site sugrąžinti? 

- Manau, jog taip. Galbūt. Mes privalome važiuoti. 

- Iš kur tu žinojai, jog jis tai gali? - paklausė Holas ir po to pa- 
purtė galvą, tartum suprasdamas, jog dabar ne laikas klausinėti. - Po- 
lai... ačiū tau. 

- Dėkok ne man, - atsakiau, - o Džonui. 

Jis pažvelgė į Džoną Kofį ir po to ištiesė ranką - lygiai kaip ir aš 
tą dieną, kai Heris su Persiu atlydėjo Džoną į mūsų korpusą. 

- Ačiū. Labai ačiū. 
kumštelėjo alkūne jam į šoną. Tada Džonas paėmė Muro ranką ir pa- 
kratė. Aukštyn, žemyn, į vidurį, atleido. 

- Nėr už ką - atsakė šiurkščiu balsu. 

Jis man priminė Melės balsą, kai ji suplojo rankomis ir paliepė 
Džonui nusimauti kelnes. “Nėr už ką“, - pasakė jis žmogui, kuris, 
esant normalioms aplinkybėms, ta pačia ranka pagriebtų plunksnako- 
tį ir pasirašytų Džono Kofio egzekucijos įsakymą. 

Heris vėl pirštu pabarbeno į laikrodžio ciferblatą, tik šį kartą ne- 
kantriau. 

- Brutai? - paklausiau. - Pasirengęs? 

- Sveikas, Brutai, - linksmu balsu ištarė Melinda, tarsi tik dabar 
būtų jį pastebėjusi. - Malonu tave matyti. Gal išgertumėte arbatos, 
džentelmenai? O, tu Holai? Galėčiau paruošti, - ji vėl pakilo. - Aš ku- 
rį laiką sirgau, bet dabar vėl puikiai jaučiuosi. Geriau nei bet kada. 

- Ačiū, ponia Mur, - padėkojo Brutalusis, - tačiau mes privalome 
vykti. Džonui jau seniai metas į lovą. 

Jis nusišypsojo, parodydamas, kad juokauja, tačiau nužvelgė 
Džoną tokiu susirūpinusiu žvilgsniu, jog supratau: Brutalusis neri- 
mauja lygiai kaip ir aš. 

- Ką gi... jei manote, kad... 

-- Taip, mem. Eime, Džonai Kofi. 

Brutalusis timptelėjo Džoną už rankos, ir šis pakluso. 

- Luktelėkit minutėlę! - Melinda ištraukė savo ranką iš Holo ir 
lyg mergaitė pribėgo prie Džono. 

Ji dar kartą apkabino juodaodį milžiną. Po to įsikišo ranką už 
sprando ir išsitraukė ploną grandinėlę. Jos gale buvo sidabrinis me- 
dalionas. Melinda ištiesė grandinėlę Džonui, kuris žiūrėjo nieko ne- 
suprasdamas. 

- Tai - Šventasis Kristoforas, - paaiškino Melinda. - Noriu, kad 
jūs, ponas Kofi, jį turėtumėte ir nešiotumėte. Jis jus apsaugos. Prašau 
nešioti. Dėl manęs. 

Džonas sutrikęs pažvelgė į mane, o aš pasižiūrėjau į Holą, kuris 
iš pradžių tik skėstelėjo rankomis, o po to linktelėjo. 

- Paimk, Džonai, - pasakiau. - Tai dovana. | 

Džonas paėmė grandinėlę, užsidėjo ant savo jaučio sprando ir 
įleido Šventąjį Kristoforą į savo marškinių iškirptę. Jis jau visiškai 
liovėsi kosėti, tačiau man atrodė pilkesnis 1r liguistesnis nei bet kada. 

- Ačiū, mem, - padėkojo Džonas. 

- Ne, - atsakė Melinda. - Ačiū jums. Ačiū jums, Džonai Kofi. 

Grįžtant atgal, važiavau kabinoje kartu su Heriu ir velniškai 
džiaugiausi, kad esu joje. Šildytuvas buvo sugedęs, tačiau mes bent 
jau nesėdėjome atvirame ore. Buvome pasistūmėję kokias dešimt 
mylių, kai Heris pamatė mažą aikštelę ir įsuko jon sunkvežimį. 

- Kas tai? - paklausiau. - Guolis? 

Mano supratimu, sugesti galėjo bet kas; visos “Farmall'o"' varik- 
lio ir pavarų dėžės detalės skleidė garsus, bylojančius, jog tuojau nu- 
tiks kažkas kataklizmiškai bloga arba jos visai išleis kvapą. 

- Ne, - teisindamasis atsakė Heris. - Tiesiog turiu nusilengvinti. 
Jau apsemti net mano krūminiai dantys. 

Visi mes, išskyrus Džoną, išlipome nusišlapinti. Kai Brutalusis 
paklausė, ar nenorėtų išlipti kartu ir padėti mums palaistyti krūmus, 
Džonas net nepažvelgdamas tik papurtė galvą. Jis sėdėjo nugara at- 
sirėmęs į kabiną ir užsimetė ant pečių karišką antklodę. Negalėjau 
įžvelgti jo veido, tačiau girdėjau kvėpavimą - sausą ir gergžiantį, tarsi 
vėjas šiurentų šiauduose. Tai man nepatiko. 

Nužingsniavau prie grupelės gluosnių, atsisegiau kelnes ir palei- 
dau čiurkšlę. Mano šlapimtakių uždegimas dar buvo neseniai praėjęs, 
kūnas dar nebuvo pamiršęs ankstesnių kančių, tad jaučiau dėkingu- 
mą vien už tai, kad galiu šlapintis neklykdamas. Stovėjau leisdamas 
čiurkšlę ir Žiūrėjau į mėnulį; beveik nesuvokiau, kad Brutalusis stovi 
greta 1r daro tą patį, kol jis tyliai neištarė: 

- Jis niekada nesės į Senąją Žiežirbą. 

Pažvelgiau į jį nustebęs ir truputį išsigandęs dėl įsitikinimo Bru- 
taliojo balse. 

- Ką turi omenyje? 

- Turiu omenyje, kad jis sąmoningai prarijo tą šlykštybę, o neiš- 
spjovė kaip ankstesniais kartais. Tai gali užtrukti savaitę, - Džonas 
yra siaubingai didelis ir stiprus, - tačiau kertu lažybų, jog tai įvyks 
greičiau. Vienas iš mūsų eis tikrindamas kameras ir suras jį gulintį 
ant savo gulto negyvą kaip akmuo. 

Maniau, kad jau baigiau šlapintis, tačiau kai išgirdau Brutaliojo 
žodžius, nugara perbėgo šiurpulys, ir aš nuvarvinau dar kelis lašus. 
Kai užsiseginėjau kelnes, pagalvojau, jog Brutalusis kalba logiškai. Ir 
viską pasvarstęs vyliausi, kad jo žodžiai išsipildys. Jei aš teisingai 
samprotavau dėl Deterikų mergaičių, Džonas Kofis apskritai nenusi- 
pelnė mirties, tačiau jei jam buvo /emta mirti, nenorėjau, kad tai 
įvyktų nuo mano rankos. Jei jau taip atsitiktų, nebuvau tikras, ar ga- 
lėsiu pakelti ranką tai padaryti. 

- Ateikite greičiau, - tamsoje sumurmėjo Heris, - Jau vėlu. Užbai- 
kime visą šį reikalą. 

Kai Žingsniavome atgal prie sunkvežimio, susivokiau, kad buvo- 
me palikę Džoną vienui vieną - padarėme Persio Vetmoro kvailystę. 
Pamaniau, kad jo neberasime; pasijutęs nebesaugomas, Džonas iš- 

spjaus vabzdžius ir išnyks kaip koks nors Hakas ar Džimas. Sugrįžę 
rasime tik antklodę, kuria Kofis buvo apsigaubęs pečius. 

Tačiau jis tūnojo sunkvežimyje, tebesėdėjo atsišliejęs į kabiną ir 
rankomis pasirėmęs į kelius. Išgirdęs mūsų žingsnius, Džonas pakė- 
lė galvą ir pamėgino nusišypsoti. Šypsena trumpam užtruko jo suvar- 
gusiame veide ir netrukus išnyko. 

- Kaip sekasi, Didysis Džonai? - paklausė Brutalusis, lipdamas į 
sunkvežimio kėbulą ir išsitraukdamas savo antklodę. 

- Puikiai, bose, - abejingai atsakė jis. - Puikiai. 

Brutalusis patapšnojo jo kelį. 

- Netrukus sugrįšime. O kai viską sutvarkysime, žinai, ką pada- 
rysiu? Pasirūpinsiu, kad gautum didelį puodelį karštos kavos. Su 
cukrumi ir grietinėle. 

“Taip taip, - pagalvojau prieidamas prie kabinos iš keleivio pu- 
sės ir įlipdamas į ją. - Jei pirmiau mes patys nebūsime įgrūsti cypėn". 

Tačiau aš jau buvau susitaikęs su šia mintimi nuo pat to momen- 
to, kai įgrūdome Persį į tramdomąjį kambarį, tad ji manęs tiek ne- 
baugino, kad išvaikytų miegus. Užsnūdau 1r susapnavau Kalvarijų 
kalną. Vakaruose griaudėjo, ir ore tvyrojo kadagių uogas primenan- 
tis aromatas. Brutalusis, Heris, Dynas ir aš stovėjome apsirėdę ilgais 
plačiais rūbais, ant galvų buvome užsidėję alavinius šalmus kaip Se- 
silo B. Demilio filme. Manau, jog buvome centurionai. Prieš mus 
stovėjo trys kryžiai, ant vidurinio buvo prikaltas Džonas Kofis, o 
Persis Vetmoras ir Eduardas Delakrua kybojo iš kraštų. Pažvelgiau į 
savo rankas ir pamačiau, kad jose laikau kruviną plaktuką. 

- Mes privalome jį nuimti, Polai! - suriko Brutalusis. - Privalo- 
me jį nuimti! 

Tačiau to padaryti negalėjome, nes buvo pašalintos kopėčios. Jau 
buvau bepradedąs tai aiškinti Brutaliajam, kai mane pažadino itin 
stiprus sunkvežimio krestelėjimas. Mes važiavome atbuli į tą pačią 
vietą, kurioje anksčiau Heris buvo paslėpęs savo sunkvežimį. Man 
pasirodė, jog ši diena ir naktis išsitęsė iki begalybės. 

Dviese išlipome 1š kabinos ir nuėjome prie sunkvežimio galo. 
Brutalusis nušoko ant žemės lengvai, tačiau Džonui Kofiui linko ke- 
liai ir jis vos nepargriuvo. Prireikė mūsų visų trijų, kad jį sulaikytu- 
me. Vos tik Džonas tvirtai atsistojo ant kojų, kai jį vėl ištiko kosulio 
priepuolis, šį kartą smarkiausias iš visų. Jis palinko į priekį, atžaga- 
riais delnais slopindamas kosulį. 

Kai kosulys praėjo, mes vėl apdengėme “Farmall"' sunkvežimio 
priekį pušų šakomis ir sugrįžome tuo pačiu keliu, kuriuo buvome at- 

ėję. Pati bjauriausia šios siurrealistinės iškylos dalis - bent jau man - 
buvo paskutinieji du šimtai jardų, kai mes šalikele skuodėme į pietus. 
Rytuose išvydau (o gal tik pamaniau, kad išvydau) pirmuosius auš- 
ros spindulius ir buvau tikras, kad staiga išdygs ir mus pamatys koks 
nors ankstyvas fermeris, susiruošęs nuimti moliūgus ar išsikasti pas- 
kutiniąsias batatų lysves. O jei ir tai neįvyktų, išgirsime kažką šau- 
kiant (mano vaizduotėje tai buvo Kurčio Andersono balsas): “Stot! 
Nejudėt!'', kai aš išsitrauksiu “Aladino"' raktą, kad atrakinčiau pertva- 
rą, vedančią į tunelį. Po to du tuzinai karabinais apsiginklavusių sar- 
gybinių išlis iš miško, ir mūsų nedidelė avantiūra baigsis. 

Kai iš tiesų priėjome prie pertvaros, mano širdis daužėsi taip stip- 
riai, kad su kiekvienu tvinksniu akyse išvysdavau baltus taškučius. 
Rankos buvo atšalusios, nutirpusios ir kažkur nutolusios, ir aš be ga- 
lo ilgai nesugebėjau įstatyti raktą į spyną. 

- O, Kristau, automobilio šviesos! - sudejavo Heris. 

Pakėliau akis ir kelyje pamačiau dvi ryškias šviesos vėduokles. 
Raktų ryšulys vos neiškrito iš rankų; paskutinę sekundę pajėgiau jį 
suspausti saujoje. 

- Duok juos man, - tarė Brutalusis. - Aš atrakinsiu. 

- Ne, tai padaryti privalau aš, - paprieštaravau. 

Raktas galiausiai įlindo į plyšį ir pasisuko. Netrukus mes jau bu- 
vome viduje. Pasislėpėme už pertvaros įr stebėjome pro šalį prava- 
Žiuojantį duonos furgoną. Greta savęs girdėjau skausmingą Džono 
Kofio alsavimą. Jo garsas priminė ūžesį variklio, kuriame beveik ne- 
beliko alyvos. Kai mes iš čia išeidinėjome, Džonas beveik be jokių 
pastangų mums palaikė iškėlęs pertvaros duris, tačiau dabar mes net 
neprašėme, kad jis padėtų; apie tai negalėjo būti net kalbos. Aš ir 
Brutalusis nukėlėme duris, o Heris nusivedė Džoną laiptais žemyn. 
Mūsų milžinas eidamas svirduliavo, tačiau sėkmingai nulipo apačion. 
Mudu su Bmtaliuoju pasekėme Džoną kiek galėdami greičiau, po to 
nuleidome pertvarą ir ją užrakinome. 

- Kristau, mes turėsime... - prabilo Brutalusis, tačiau aš jį nutil- 
džiau, alkūne skaudžiai bakstelėdamas į šonkaulius. 

- Nedrįsk šito ištarti, - perspėjau. - Net nedrįsk apie tai galvoti, 
kol jo saugiai nesugrąžinsime į kamerą. 

- Be to, dar turime pagalvoti apie Persį, - pridūrė Heris. Mūsų 
balsai dusliai aidėjo plytiniame tunelyje. - Kol turime su juo kovoti, 
mūsų vakaras dar nesibaigė. 

Kaip vėliau paaiškėjo, buvo dar toli gražu iki mūsų vakaro pa- 
baigos. 

ŠEŠTA DAUS 


KOFIS MYLIOJE 


Sėdėjau “Džordžijos pušų" soliariume, rankoje laikydamas savo 
tėvo rašalinį plunksnakotį, 1r praradau laiko jausmą, prisiminęs tą 
naktį, kada Heris, Brutalusis ir aš išttaukėme Džoną Kofį iš Mylios 
ir nuvežėme pas Melindą Mur, bandydami išgelbėti jai gyvybę. Ra- 
šiau apie tai, kaip vaistais užmigdėme Viljamą Vartoną, kuris įsivaiz- 
davo esąs antrasis Vaikinukas Bilis; rašiau, kaip įgrūdome Persį į 
tramdomuosius marškinius ir nutempėme į Žaliosios mylios gale 
esantį tramdomąjį kambarį; rašiau apie mūsų keistą naktinę kelionę - 
keliančią ir siaubą, ir susižavėjimą - ir apie stebuklą, kuris įvyko tos 
kelionės pabaigoje. Mes išvydome, kaip Džonas Kofis išvilko mote- 
riškę ne nuo kapo duobės krašto, 6 iš paties jos dugno. 

Rašydamas beveik nepastebėjau aplink mane vykstančio “Džor- 
džijos pušų" gyvenimo. Senukai buvo nuėję pavakarieniauti, po to 
nutapeno į poilsio centrą (taip, jums leidžiama sukikenti) pasižiūrėti 
vakarinės buitinių komedijų dozės. Atrodo, prisimenu, kaip mano 
draugė Eleina atnešė sumuštinį, kaip jai padėkojau ir kaip suvalgiau, 
tačiau negaliu pasakyti, kuriuo metu aš tą sumuštinį gavau ir kas ja- 
me buvo. Aš buvau pasinėręs į 1932-uosius, kai sumuštinius papras- 
tai pirkdavome iš senojo Tu-Tu, stumdžiusio vežimėlį, išmargintą ci- 
tatomis iš Biblijos, mokėdami penkis centus už sumuštinį su šalta 
kiauliena ir po dešimt centų už sumuštinį su konservuota jautiena. 

Prisimenu, kaip namai pradėjo rimti, kai gyvenančios juose isto- 
rinės iškasenos ėmė ruoštis trapiam ir neramiam dar vienos nakties 


263 


miegui; girdėjau Mikį - gal ir ne patį geriausią, bet už tai maloniau- 
sią iš čia dirbančių sanitarų - savo gražiu tenoru dainuojantį “Raudo- 
nosios upės slėnį“, kol jis dalijo vakarinius vaistus: “Iš šio slėnio 
skelbia, jog tu išvyksti... Mums trūks tavo šviesių akių ir mielos šyp- 
senos...“ Daina vėl privertė mane prisiminti Melindą ir tai, ką ji pa- 
sakė Džonui, kai įvyko stebuklas. “Aš sapnavau tave. Sapnavau, jog 
klaidžioji tamsoje. Aš taip pat. Mes suradome vienas kitą“. 

“Džordžijos pušys“ nutilo, vidurnaktis atėjo ir praėjo, 0 aš vis 
dar teberašiau. Priėjau tą vietą, kur Heris primena, jog, jei net mes 
nepastebėti sugrąžinsime Džoną į kalėjimą, turime neužmiršti, kad 
mūsų laukia Persis. “Kol turime su juo kovoti, mūsų vakaras dar ne- 
sibaigė“, - šitaip ar panašiai tą parytį pasakė Heris. 

Šioje vietoje ilga diena ir pasivijo mane, bevedžiojantį tėvo raša- 
linį plunksnakotį. Padėjau jį į šalį, - maniau, jog tik kelioms sekun- 
dėms, kad sugrąžinčiau pirštams gyvybę, - o po to įbedžiau kaktą į 
ranką ir užsimerkiau, kad pailsinčiau akis. Kai vėl pramerkiau akis ir 
pakėliau galvą, ryto saulė pro langus spigino į mane. Pasižiūrėjau į 
laikrodį ir pamačiau, kad jau po aštuonių. Geras šešias valandas iš- 
miegojau kaip girtuoklis, pasidėjęs ranką po galva. Mirksėdamas pa- 
kilau ir pasirąžiau, mėgindamas į savo nugarą įpūsti šiek tiek gyvy- 
bės. Pagalvojau, jog būtų gerai nueiti į virtuvę ir pasiėmus keletą rie- 
kelių skrudintos duonos patraukti į rytinį pasivaikščiojimą, po to pa- 
žvelgiau į ant stalo išsklaidytus popieriaus lapus, išmargintus mano 
ranka. Ir iš karto nutariau kuriam laikui atidėti savo pasivaikščiojimą. 
Taip, turėjau tai padaryti, bet mano rytinis ritualas galėjo ir palaukti, 
be to, nelabai buvau nusiteikęs Žaisti slėpynes su Bredu Doulanu. 

Užuot išėjęs pasivaikščioti, geriau užbaigsiu savo pasakojimą. 
Kartais yra geriau sukandus dantis užbaigti darbą, kad ir kaip tam 
priešintųsi protas bei kūnas. Kartais tai yra vienintelis būdas užbaig- 
ti tai, kas pradėta. Ir prisimenu, jog tą rytą aš labiausiai norėjau atsi- 
kratyti įkyria Džono Kofio šmėkla. 

- Gerai, - tariau sau. - Dar viena mylia. Bet pirmiau... 

Nuėjau į tualetą, esantį antrojo aukšto koridoriaus gale. Stovėjau 
ten besišlapindamas ir netyčia žvilgtelėjau į lubose įmontuotą dūmų 
detektorių. Tada prisiminiau Eleiną ir kaip ji nukreipė Doulano dė- 
mesį, kad aš galėčiau išeiti pasivaikščioti ir įvykdyti savo mažytį į51- 
pareigojimą. Baigiau šypsodamasis. 

Sugrįžau į soliariumą, jausdamasis žvaliau (ir pajutęs kur kas di- 
desnį komfortą apatinėje savo kūno dalyje). Kažkas - neabejoju, jog 
tai buvo Eleina - prie mano lapų padėjo arbatinuką. Net neatsisėdęs 

godžiai išgėriau iš pradžių vieną puodelį, po to antrą. Paskiau sugrį- 
žau į savo vietą, atsukau plunksnakočio dangtelį ir vėl pradėjau ra- 
šyti. | 

Jau buvau visas pasinėręs į savo pasakojimą, kai pajutau ant sa- 
vęs krintantį šešėlį. Pakėliau galvą ir iš karto pajutau tuštumą skran- 
dyje. Tarp langų ir manęs stovėjo Doulanas. Jis sarkastiškai šypso- 
j05i1. 

- Praleidai savo rytinį pasivaikščiojimą, Poli, - tarė. - Tad nu- 
sprendžiau ateiti patikrinti, ką tu veiki. Žinai, kad įsitikinčiau, jog ne- 
sergi. 

- Tavo širdis be galo gera, - pasakiau. 

Mano balsas nuskambėjo tvirtai, - bent jau tuo metu, - tačiau šir- 
dis daužėsi. Bijojau Doulano ir nemanau, jog tai suvokti man buvo 
naujiena. Jis priminė Persį Vetmorą, kurio niekada nebijojau... tačiau 
tuo metu, kai pažinojau Persį, buvau jaunas. 

Bredo šypsena tapo platesnė, tačiau nė kiek ne malonesnė. 

- Man pasakė, jog tu čia praleidai visą naktį, Poli, rašydamas sa- 
vo mažąjį pranešimą. Tai tiesiog labai negerai. Tokiems seniems pir- 
daliams kaip tu reikia gražaus miego. 

- Persi, - pradėjau ir, pamatęs kaip mano skriaudėjas suraukia 
kaktą, supratau savo klaidą. Giliai įkvėpiau ir tęsiau toliau, - Bredai, 
ką tu turi prieš mane? 

Akimirką jis atrodė sumišęs, gal net kiek išmuštas iš pusiausvy- 
ros. Po to jo lūpose vėl sušvito paniekinantis šypsnys. 

- Senoli, - tarė jis, - gal man tiesiog nepatinka tavo snukis. Beje, 
ką čia rašai? Testamentą, kam paliksi savo kiaušus? 

Bredas žengtelėjo į priekį ir ištempė kaklą. Ranka staigiai užden- 
giau puslapį, prie kurio dirbau. Likusius graibiau laisva ranka, kai 
kuriuos suglamžydamas, nes skubėjau kuo greičiau saugiai juos su- 
sikišti po pažasčia. 

- Na, ne, - tarė Bredas, tarsi kalbėtųsi su kūdikiu. - Šitaip netin- 
ka, brangusis. Jei Bredas nori pasižiūrėti, jis būtinai pasižiūrės. O ta- 
da galėsi tai nunešti į savo sukruštą banką. 

Jo ranka, jauna ir šlykščiai stipri, sugriebė mano riešą ir suspau- 
dė. Skausmas pervėrė ranką, lyg kas būtų į ją įkandęs, ir aš sudeja- 
vau. 

- Paleisk, - iškošiau pro dantis. 

- Tik tada, kai leisi pasižiūrėti, - atšovė Doulanas, jau nebesišyp- 
sodamas. Tačiau jo veidas buvo linksmas; šitaip džiūgauja žmonės, 
kuriems patinka šlykščiai elgtis. - Leisk man pasižiūrėti, Poli. Noriu 

žinoti, ką tu čia rašai, - mano ranka pradėjo slysti nuo lapo viršaus. 
Nuo tos vietos, kur mes keliaujame su Džonu po automagistrale iš- 
kastu tuneliu. - Noriu pasižiūrėti, ar tai neturi ko nors bendra su... . 

- Palik tą žmogų ramybėje. 

Balsas skambėjo kaip šaižus botago pliaukštelėjimas sausą, karš- 
tą dieną... o pagal tai, kaip pašoko Bredas Doulanas, galėjai pagalvo- 
ti, kad buvo taikoma į jo subinę. Bredas paleido mano ranką, kuri vėl 
nukrito ant rašinio, ir mes abu pažvelgėme durų link. 

Tarpduryje stovėjo Eleina Koneli. Ji atrodė gaivi ir energinga 
kaip niekada. Eleina dėvėjo džinsus, kurie paryškino jos lieknus klu- 
bus ir ilgas kojas; plaukus dabino žydras kaspinas. Savo artrito iška- 
muotose rankose Eleina laikė padėklą - sultis, kiaušinienę, skrudin- 
tos duonos ir dar arbatos. Jos akys liepsnojo. 

- Ir ką jūs sau leidžiate? - paklausė Bredas. - Jis negali čia val- 
gyti. 

- Taip, gali ir valgys būtent čia, - atšovė Eleina tuo pačiu sausu, 
įsakmiu tonu. Tokio jos tono aš niekada nebuvau girdėjęs, bet dabar 
sveikinau. Ieškojau jos akyse baimės, tačiau neišvydau nė krislelio. - 
O jūs dabar dingsite iš čia, kol iš įkyraus tarakono nepasidarėte kiek 
didesnis parazitas - Ratius Americanus *. | 

Bredas žengtelėjo prie jos. Jis buvo sutrikęs 1r velniškai įsiutęs. 
Pamaniau, jog tai pavojinga kombinacija, tačiau Eleina net nesuvir- 
pėjo, kai Bredas artinosi prie jos. 

- Galiu kirsti lažybų, jog Žinau, kas sukėlė tą prakeiktą klaidingą 
gaisro pavojaus signalą, - tarė Doulanas. - Tai turėjo būti viena sena 
kalė, kuriai vietoje rankų išaugusios letenos. O dabar dinkite iš čia. 
Mes su Poliu dar nebaigėme savo pašnekesio. 

- Jo pavardė yra ponas Edžkoumas, - atšovė Eleina, - ir jei aš dar 
kartą išgirsiu, kad jūs vadinate jį Poliu, galiu prižadėti, jog jūsų dar- 
bas “Džordžijos pušyse" baigsis, ponas Doulanai. 

- Įdomu, kas jūs įsivaizduojate esanti? - paklausė jis. 

Dabar Bredas buvo grėsmingai prie jos prisiartinęs. Jis stengėsi 
nesijuokti, tačiau nelabai sėkmingai. 

- Aš įsivaizduoju, - ramiai atkirto Eleina, - kad esu močiutė žmo- 
gaus, kuris šiuo metu yra Džordžijos valstijos atstovų rūmų pirminin- 
kas. Žmogaus, kuris myli savo artimuosius, misteri Doulanai. Ypač 
pagyvenusius. . 


* Amerikietiška žiurkė (vert. past.). 

Priverstinė šypsena dingo iš Doulano veido, kaip išnyksta krei- 
da lentoje parašyti žodžiai, kai per juos perbrauki drėgna kempine. 
Pamačiau, jog Bredas sutriko. Jis spėliojo, ar tik Eleina ne blefuoja, 
ir taip pat baiminosi, jog ne. Po to išvydau, kaip jo galvoje šmėkšte- 
lėjo logiška išvada: tai galima lengvai patikrinti, ir Eleina tai Žino, 
vadinasi, sako tiesą. 

Staiga aš pradėjau juoktis, ir nors mano juokas nuskambėjo 
gergždžiančiai, jis pratrūko pačiu laiku. Prisiminiau, kaip dažnai Per- 
sis Vetmoras tais blogais laikais mus gąsdino savo ryšiais. Dabar, 
pirmą kartą per mano ilgą ilgą gyvenimą vėl nuskambėjo panašus 
grasinimas... tik šį kartą jis buvo mano naudai. 

Liepsnodamas pykčiu, Bredas Doulanas pažvelgė į mane, po to 
į Eleiną. 

- Aš nejuokauju, - tarė Eleina. - Iš pradžių maniau, jog nesikišiu 
- esu sena, ir šitaip man būtų lengviausia. Tačiau kai mano draugams 
grasinama ir juos įžeidinėja, negaliu nesikišti. O dabar dinkite iš čia. 
Ir kad negirdėčiau nė žodžio. 

Doulanas Žiopčiojo lyg žuvis - ak, kaip jam norėjosi ištarti bent 
vieną žodį (tikriausiai tą, kuris rimuojasi su žodžiu “urvas"'). Tačiau 
nieko nepasakė. Jis paskutinį kartą pažvelgė į mane ir po to nužings- 
niavo į koridorių, prasisprausdamas pro Eleiną. 

Giliai ir su trūkčiojimais atsidusau, kai Eleina priešais mane pa- 
dėjo padėklą ir pati atsisėdo. 

- Ar tavo vaikaitis iš tiesų yra valstijos rūmų pirmininkas? - pa- 
klausiau. 

- Taip. 

- Tada kodėl tu esi čia? 

- Būdamas valstijos rūmų pirmininkas, jis turi pakankamai ga- 
lios, kad susitvarkytų su tokiais tarakonais kaip Bredas Doulanas, bet 
neturi daug pinigų, - nusijuokė Eleina. - Be to, man čia patinka. Man 
patinka kompanija. 

- Priimu tai kaip komplimentą, - pasakiau. 

- Polai, ar tu nesergi? Atrodai labai išvargęs. 

Eleina pasilenkė per stalą ir nubraukė man nuo kaktos plaukus. 
Jos pirštai buvo išsikraipę, tačiau jų prisilietimas buvo vėsus ir nuo- 
stabus. Trumpam užsimerkiau. Kai vėl atsimerkiau, buvau apsispren- 
dęs. 

- Jaučiuosi gerai, - pasakiau. - Ir beveik užbaigiau savo darbą. 
Eleina, ar tu nepaskaitytum šito? 

Pasiūliau jai netvarkingai sustumtus į krūvą lapus. Tikriausiai jie 
jau ėjo ne iš eilės, - Doulanas buvo stipriai mane išgąsdinęs, - tačiau 
buvo sunumeruoti, tad Eleina galėtų greitai juos tvarkingai sudėti. 

Ji pažvelgė į mane svarstydama, kaip pasielgti, bet nepalietė ma- 
no siūlomų puslapių. | 

- Ar tu jau užbaigei? 

- Kol perskaitysi viską, kas čia yra, ateis ir pietų metas, - atsa- 
kiau. - Be to, gal apskritai nieko neįskaitysi. 

Dabar Eleina paėmė mano rankraštį ir atidžiai jį apžiūrėjo. 

- Tavo rašysena graži, nors akivaizdžiai matosi, kad pavargo ran- 
ka, - pastebėjo ji. - Įskaitysiu be jokio vargo. 

- Kai baigsi skaityti, aš jau būsiu viską parašęs, - pasakiau. - Tai, 
kas liko, perskaitysi maždaug per pusvalandį. O po to... jei dar tebe- 
norėsi... tau kai Ką parodysiu. 

- Ar tai turi ką nors bendra su tavo rytiniais ir popietiniais pasi- 
vaikščiojimais? 

Linktelėjau. 

Ji sėdėjo susimąsčiusi, ir man pasirodė, jog praslinko visa amži- 
nybė, po to linktelėjo pati sau ir pakilo, rankoje laikydama mano ran- 
kraštį. 

- Einu vėl į lauką, - tarė Eleina. - Šį rytą labai maloniai šildo sau- 
lutė. | 

- Ir drakonas jau nugalėtas, - pastebėjau. - Tai padarė geroji bur- 
tininkė. 

Ji nusišypsojo ir pasilenkusi pabučiavo į mano jautrią vietą virš 
antakio. Nuo šito manimi visada perbėga virpulys. 

- Tikėkimės, - atsakė Eleina. - Tačiau iš savo patirties galiu pa- 
sakyti, jog sunku atsikratyti drakonų, tokių kaip Bredas Doulanas, - 
ji minutėlę susimąstė. - Sėkmės, Polai. Tikiuosi, tau pavyks nugalėti 
tai, kas tave kankina 1š vidaus. 

- Ir aš tikiuosi, - atsakiau ir pagalvojau apie Džoną Kotfį. 

“Negalėjau padėti, - pasakė tada Džonas. - Bandžiau, bet jau bu- 
vo per vėlu. 

Suvalgiau Eleinos atneštą kiaušinienę, išgėriau sultis ir pastū- 
miau į šalį skrudintą duoną, kurią nutariau suvalgyti vėliau. Po to pa- 
siėmiau plunksnakotį ir vėl pradėjau rašyti, tikėdamasis, jog tai pas- 
kutinis kartas. 

Dar viena, paskutinė, mylia. 

Žalioji. 

„Kai tą vakarą pargabenome Džoną į E korpusą, vežimėlis buvo 
būtinybė, o ne prabanga. Labai abejojau, ar Džonas būtų pajėgęs pats 
pereiti visą tunelį; eiti sulinkusiam yra kur kas sunkiau nei stačiomis, 
o tunelio lubos buvo pašėlusiai žemos tokiems kaip Džonas Kofis. 
Man nepatiko mintis, kad Džonas gali susmukti be sąmonės tunelio 
viduryje. Kaip mes tai paaiškintume, o ką jau kalbėti apie pasiaiški- 
nimus, kodėl Persiui užmovėme bepročių smokingą ir įmetėme į 
tramdomąjį kambarį. 

Tačiau - ačiū Dievui - turėjome vežimėlį ir Džonas Kofis gulėjo 
ant jo kaip į paplūdimį išmestas banginis, kol mes stūmėme jį sandė- 
lio laiptų link. Džonas nulipo nuo vežimėlio, susvyravo, o po to tie- 
siog stovėjo nuleidęs galvą ir sunkiai kvėpavo. Jo veido oda buvo to- 
kia pilka, kad galėjai pamanyti, jog kažkas jį išvoliojo miltuose. Pa- 
galvojau, kad apie pusiaudienį Džonas gali atsidurti ligoninėje... jei 
iki to laiko nebus miręs. 

Brutalusis niūriai ir desperatiškai pažvelgė į mane. Aš lygiai taip 
pat pasižiūrėjau į jį. 

- Mes negalime jo nešti, - pasakiau, - bet galime padėti. Tu paki- 
Ši petį po jo dešine ranka, aš po kaire. 

- O ką veiksiu aš? - paklausė Heris. 

- Eik mums iš paskos. Jei tau pasirodys, kad jis svyra atbulas, pa- 
stumk į priekį. 

- O jeigu tai nepadėtų, susigūžk toje vietoje, kur jis gali nugriūti, 
kad sušvelnintum smūgį, - pridūrė Brutalusis. 

- O, Viešpatie, - pralemeno Heris, - galėtum eiti dirbti į varjetė, 
Brutai, nes kalbi labai juokingai. 

- Taip, aš turiu humoro jausmą, - sutiko Brutalusis. 

Galiausiai mums pavyko nuboginti Džoną iki laiptų. Labiausiai 
nerimavau, kad jis neteks sąmonės, tačiau taip neatsitiko. 

- Eik į priekį ir patikrink, ar sandėlys tuščias, - dusdamas palie- 
piau Heriui. 

- Ir ką aš turėčiau pasakyti, jei jis nėra tuščias? - paklausė Heris, 
prasisprausdamas pro mano pažastį. - “Skambina iš Eivono“, - o po 
to dumti čia? 

- Nevaidink šmaikštuolio, - subarė Brutalusis. 

Heris truputėlį pravėrė duris ir iškišo galvą. Atrodė, jis stovi be 
galo ilgai. Galiausiai Heris pasitraukė nuo durų. Jis atrodė beveik 
linksmas. 

- Laukas švarus. Ir tylus. 

- Tikėkimės, jog taip ir bus, - pasakė Brutalusis. - Eime, Džonai 
Kofi. Mes jau beveik namie. 

Džonas sugebėjo savo jėgomis pereiti kambarį, tačiau mes turė- 
jome jam padėti užlipti trimis laipteliais į mano kabinetą ir vos ne 
grūste pragrūsti pro mažas duris. Kai Džonas vėl atsistojo, jis kvėpa- 
vo karkdamas, o akys atrodė kaip stiklinės. Taip pat - kai tą pastebė- 
jau, apėmė tikras siaubas - dešinioji jo burnos pusė atvėpo ir atrodė 
kaip Melindos, kai mes įėjome į jos kambarį ir pamatėme ją lovoje, 
apkaišytą pagalvėmis. 

Dynas mus išgirdo ir atėjo prie mūsų iš to Žaliosios mylios galo, 
kuriame stovėjo rašomasis stalas. 

- Ačiū Dievui! Maniau, kad jau niekada nebesugrįšite, buvau be- 
pradedąs galvoti, kad įkliuvote ar viršininkas jūs pritrumpino, ar... - 
Heris nutilo, pirmą kartą iš tiesų pamatęs, kaip atrodo Džonas. - 
Šventosios katės! Kas jam nutiko? Atrodo, jog jis miršta! 

- Jis nemiršta... ar ne tiesa, Džonai? - atšovė Brutalusis. Jis sužai- 
bavo akimis, perspėdamas Dyną. 

- Žinoma, jog ne. Aš tik pajuokavau, sakydamas “miršta", - ner- 
vingai nusijuokė Dynas, - tačiau, dievulėliau... 

- Nekreipk dėmesio, - įsikišau. - Padėk man' nuvesti jį į kamerą. 

Ir vėl mes priminėme palei kalną išsibarsčiusias kalvas, tik dabar 
šis kalnas buvo iškankintas kelerių milijonų metų erozijos, sudūlėjęs 
17 liūdnas. Džonas judėjo iš lėto, kvėpuodamas kaip senis, kuris per 
daug rūko, tačiau, ačiū Dievui, judėjo. 

- O kaip Persis? - paklausiau. - Ar labai triukšmauja? 

- Šiek tiek iš pradžių, - atsakė Dynas. - Stengėsi rėkti per juostą, 
kuria jūs jam užklijavote burną. Manau, jog keikėsi. 

- Pasigailėk manęs, Viešpatie, - nusišaipė Brutalusis. - Gerai, kad 
šito negirdėjo mūsų švelnios ausytės. 

- O po to tik retkarčiais įspirdavo į duris. 

Mus išvydęs, Dynas pajuto tokį didėlį palengvėjimą, kad pradė- 
j0 vapalioti. Jo akiniai nuslydo ant blizgančios ir suprakaitavusios 
nosies galo, tad Dynas pastūmė juos į viršų. Praėjome pro Vartono 
kamerą. Tas netikėlis gulėjo ant nugaros ir knarkė kaip meitėlis. Da- 
bar jo akys buvo užmerktos. 

Dynas pastebėjo, kad žiūriu į Vartoną, ir nusijuokė. 

- Tas vyrukas nekėlė jokių rūpesčių! Nuo to momento, kai atsi- 
gulė ant savo gulto, nė nekrustelėjo. Miega kaip užmuštas. O kad 
Persis kartkartėmis spardė duris, tai manęs nė kiek nejaudino. Tiesą 

pasakius, net džiaugiausi. Jei jis būtų apskritai netriukšmavęs, būčiau 
pradėjęs spėlioti, ar tik vargšelis neužduso nuo to kamšalo, kurį įgrū- 
dome į jo srėbalynę. Tačiau tai dar nėra pačios geriausios naujienos. 
Žinote, kas yra geriausia? Čia buvo tylu kaip per Pelenų Trečiadienį 
Naujajame Orleane. Per visą naktį niekas neužėjo! - pastarąją frazę 
Dynas ištarė triumfuodamas. - Vyručiai, mes išsisukome! Tikrai! 

Tada Dynas prisiminė, kodėl mes apskritai suvaidinome šią ko- 
mediją, ir paklausė, kaip jaučiasi Melinda. 

- Puikiai, - atsakiau. 

Mes priėjome Džono kamerą. Tik dabar pradėjau suvokti Dyno 
žodžius: “Vyručiai, mes išsisukome... tikrai ". 

- Ar tai buvo panašu... na Žinai... kaip su pele? - paklausė Dynas. 
Jis trumpai dirstelėjo į kamerą, kurioje Delakrua gyveno su Misteriu 
Džinglu, po to į tramdomąjį kambarį, iš kur pas mus pasirodė peliu- 
kas. Dynas ėmė kalbėti pašnibždomis, kaip daro Žmonės, įėję į dide- 
lę bažnyčią, kur, atrodo, šnibžda net tyla. - Ar tai buvo... - Dynas nu- 
rijo seilę, - po galais, žinote, ką aš turiu omenyje - ar tai buvo stebuk- 
las? 

Mes visi trys susižvalgėme, patvirtindami tai, ką jau Žinojome. 

- Ištraukė ją iš prakeiktos kapo duobės, štai ką jis padarė, - paaiš- 
kino Heris. - Taip, tai buvo tikras stebuklas. 

Brutalusis atrakino dvigubą kameros spyną ir švelniai stumtelė- 
jo Džoną į vidų. 

- Eik vidun, milžine. Pailsėk. Tu šito užsitarnavai. Mes tik su- 
tvarkysime Persį... 

- Jis blogas žmogus, - tarė Džonas tyliu, mechanišku balsu. 

- Teisingai, jis yra piktas kaip raganius, - sutiko Brutalusis, - ta- 
čiau tu dėl jo gali nė kiek nesijaudinti, mes neleisime jam prisiartinti 
prie tavęs. Tiesiog atsigulk ant savo gulto, o aš pasirūpinsiu, kad tau 
akimirksniu atneštų kavos. Karštos ir stiprios. Pasijusi kaip naujai gi- 
męs. 

Džonas sunkiai klestelėjo ant gulto. Maniau, kad jis kaip papras- 
tai nuvirs ant nugaros ir nusisuks į sieną, tačiau Džonas sėdėjo, nu- 
svarinęs rankas tarp kelių, nuleidęs galvą, ir sunkiai kvėpavo per bur- 
ną. Melindos padovanotas medalionas su Šventuoju Kristoforu išlin- 
do iš marškinių ir maskatavo ore. Melinda pasakė, jog Šventasis 
Kristoforas apsaugos Džoną, tačiau jis neatrodė nė truputėlį saugus. 
Atrodė, jog Džonas Kofis užėmė Melindos vietą prie kapo duobės, 
apie kurią kalbėjo Heris. 

Tačiau tuo metu negalėjau galvoti apie Džoną Kofį. 

Atsisukau į savo vyrus. 

- Dynai, paimk Persio pistoletą ir kietmedžio lazdą. 

- Gerai. 

Dynas sugrįžo prie rašomojo stalo, atrakino stalčių ir išėmė iš jo 
ginklą bei lazdą. 

- Pasiruošę? - paklausiau vyrų. 

Mano vyrai - šaunuoliai, ir aš tą naktį didžiavausi jais labiau nei 
bet kada - linktelėjo. Heris ir Dynas nervinosi, Brutalusis kaip visa- 
da nerodė jokių emocijų. 

- Gerai. Kalbėsiu aš. Juo mažiau jūs aušinsite savo burnas, juo 
bus geriau ir galbūt greičiau viskas susitvarkys... į gerąją ar blogąją 
pusę. Supratote? 

Jie vėl linktelėjo. Giliai įkvėpiau oro ir per Žaliąją mylią nuėjau 
tramdomojo kambario link. 

Persis pakėlė galvą, mirksėdamas nuo staiga užplūdusios šviesos. 
Jis sėdėjo ant žemės ir kandžiojo juostą, kuria aš buvau užklijavęs 
Persio burną. Aplink Persio galvą apsukta juostos dalis atsilaisvino 
(galbūt nuo prakaito ir briliantino), ir nedaug betrūko, kad Persis bū- 
tų ją visai nusiplėšęs. Dar po kokios valandos jis iš visų plaučių būtų 
stūgavęs, šaukdamasis pagalbos. 

Kai mes įėjome į vidų, Persis pėdomis atsispirdamas į grindis pa- 
sitraukė toliau, tačiau netrukus liovėsi, be jokios abejonės, supratęs, 
kad niekur nepabėgs. 

Paėmiau iš Dyno Persio pistoletą bei lazdą ir ištiesiau jo pusėn. 

- Nori juos susigrąžinti? - paklausiau. 

Jis nuvargusiu žvilgsniu pažvelgė į mane, po to linktelėjo galva. 

- Brutalusai, Heri, - kreipiausi į savo vyrus, - pastatykite jį ant 
kojų. 

Jie pasilenkė, suėmė Persį už parankių ir pakėlė. Prisiartinau prie 
Persio tiek, kad mes vos nesusidūrėme nosimis. Užuodžiau rūgštų 
prakaito, kuriame buvo permirkęs Persis, kvapą. Persis suprakaitavo 
tikriausiai iš dalies dėl to, kad bandė išsilaisvinti iš tramdomųjų 
marškinių ir spardė į duris, tačiau manau, jog labiausiai jis prakaita- 
vo iš paprasčiausios baimės: Persis bijojo to, ką mes galime padaryti 
sugrįžę. 

“Nieko man neatsitiks, jie nėra žudikai", - tikriausiai svarstė Per- 
sis, tačiau prisiminęs Senąją Žiežirbą galėjo nuspręsti, jog tam tikra 
prasme mes esame žudikai. Aš pats nužudžiau septyniasdešimt sep- 
tynis, daugiau nei Pirmojo pasaulinio karo didvyris seržantas Jorkas. 
Būtų nelogiška nužudyti Persį, tačiau sėdėdamas su už nugaros suriš- 

tomis rankomis ir liežuviu bandydamas nustumti ant burnos užkli- 
juotą juostą jis galėjo pagalvoti, kad mes jau elgėmės nelogiškai. Be 
to, logika dažniausiai nevadovauja mintims Žmogaus, sėdinčio ant 
grindų kambaryje su minkštomis sienomis ir kruopščiai sųvynioto į 
stiprų brezentą taip, kaip voras suvynioja musę savo voratinklyje. 

Kitaip tariant, jei man dabar nepavyks priversti Persį elgtis taip, 
kaip aš noriu, šito nebegalėsiu padaryti niekada. 

- Nuimsiu tau nuo burnos juostą, jei pažadėsi nestaugti, - pasa- 
kiau. - Noriu su tavimi pasikalbėti, o ne surengti varžybas, kuris ku- 
rį perrėks. Ką tu į tai? Ar nerėksi? 

Persio akyse išvydau palengvėjimą, nes jis suprato, kad jei aš no- 
riu pasikalbėti, greičiausiai nieko bloga neatsitiks. Persis linktelėjo 
galva. 

- Jei pradėsi triukšmauti, vėl užklijuosime burną, - perspėjau. - 
Ar tai supranti? 

Dar vienas linktelėjimas, tik šį kartą gana nekantrus. 

Sugriebiau atsipalaidavusį juostos galą ir stipriai trūktelėjau. 
Juosta garsiai nusilupo nuo Persio veido. Brutalusis krūptelėjo. Per- 
sis iš skausmo sucypė, o jo akys sudrėko. 

- Išleisk mane iš to durnių švarko, tu, užriestanosi stuobry, - pa- 
reikalavo Persis. 

- Tuojau, - atsakiau. 

- Dabar! Tučtuojau! 

Trenkiau jam per veidą. Tai įvyko man net nespėjus suvokti, jog 
ketinu trenkti... tačiau, suprantama, žinojau, kad taip gali įvykti. Net 
per pirmąjį pokalbį apie Persį su kalėjimo viršininku Munu, tą patį 
pokalbį, per kurį Holasrman patarė leisti Persiui vadovauti Delakrua 
egzekucijai, žinojau, jog taip gali įvykti. Žmogaus ranka yra tarsi pu- 
siau išdresuotas žvėris; dažniausiai šis žvėris elgiasi gražiai, tačiau 
kartais ištrūksta ir kanda pirmam pasitaikiusiam. 

Pliaukštelėjimas buvo skardus, lyg lūžtančios šakos trakštelėji- 
mas. Dynas giliai įkvėpė oro. Persis spoksojo į mane, apimtas gilaus 
šoko, jo akys buvo taip išsiplėtusios, jog, atrodė, tuoj išvirs iš aki- 
duobių. Jis Žiopčiojo tarsi žuvis akvariume. 

- Užtilk ir paklausyk, ką pasakysiu, - paliepiau. - Už tai, ką pa- 
darei Delui, nusipelnei bausmės, ir mes tave nubaudėme. Tai, ką pa- 
darėme, buvo vienintelis būdas tave nubausti. Visi tam pritarė, išsky- 
rus Dyną, tačiau Dynas bus mūsų pusėje, antraip mes priversime jį 
gailėtis. Ar ne taip, Dynai? 

- Taip, - sušnibždėjo Dynas. Jis buvo išblyškęs kaip popierius. - 
Manau, jog taip. 

- O tave mes priversime gailėtis, kad apskritai gimei, - tęsiau. - 
Mes pasistengsime, kad Žmonės sužinotų, jog per Delakrua egzeku- 
ciją tu įvykdei sabotažo aktą... 

- Sabotažo!.. 

- ... 1r kad per tave vos nežuvo Dynas. Mes prišnekėsime pakan- 
kamai, kad nesugebėtum gauti jokio darbo, kokį tik tau gali parūpinti 
dėdulė. 

Persis įsiutęs purtė galvą. Jis netikėjo mano žodžiais, o gal nega- 
lėjo patikėti. Mano delno atspaudas raudonavo jo išbalusiame 
skruoste tarsi būrėjo ženklas. 

- Mes pasistengsime, kad būtum taip išvelėtas, jog tavo kūne ne- 
liktų sveikos vietos. Šito mums nereikės daryti patiems. Mes taip pat 
kai ką pažįstame, Persi, tik tu gal esi per daug kvailas, kad šitą su- 
prastum. Jie nėra įsikūrę valstijos sostinėje, tačiau žino, kaip leisti są- 
vus įstatymus. Šių žmonių draugai, broliai, tėvai sėdi pas mus. Jie su 
džiaugsmu nupjaus nosį ar penį tokiam šikniui kaip tu. Jie tai pada- 
rys vien dėl to, kad jiems brangus žmogus kas savaitę gautų tris pa- 
pildomas pasivaikščiojimų valandas. 

Persis liovėsi purtęs galvą. Dabar jis tik spoksojo į mane. Jo aky- 
se buvo susitvenkusios ašaros, tačiau jos neriedėjo skruostais. Ma- 
nau, jog tai buvo įsiučio ir nevilties ašaros. O gal man tik taip atrodė. 

- Gerai, o dabar pažvelk į šviesesnę pusę, Pers1. Tau truputėlį ge- 
lia lūpas, nes nuplėšiau juostą, tačiau daugiau niekas, išskyrus tavo 
išdidumą, nesužalota... ir nederėtų, kad dar kas nors be vyrų, esančių 
šiame kambaryje, apie tai sužinotų. O mes niekada neišsiplepėsime, 
ar ne taip, vyručiai? 

Jie papurtė galvas. 

- Žinoma, jog ne, - pasakė Brutalusis. - Tai, kas vyksta Žaliojoje 
mylioje, lieka tarp jos sienų. Taip visada buvo. 

- Tu persikelsi į Brajer Ridžą, o mes paliksime tave ramybėje, 
kol iš čia neišvyksi, - pasakiau. - Ar sutinki su tokiu pasiūlymu, Per- 
si, ar bandysi su mumis Žaisti kietą Žaidimą? 

Stojo 1lga tyla, kol Persis svarstė - beveik mačiau, kaip sukasi ra- 
tukai jo galvoje, kai Persis ieškojo galimų kontrargumentų ir atmeti- 
nėjo juos. Galiausiai manau, jog paprastesnis poreikis nustelbė visus 
kitus išskaičiavimus: nors juosta buvo nuimta nuo burnos, Persis vis 
dar tebevilkėjo tramdomuosius marškinius, o tikriausiai norėjo šla- 
pintis kaip arklys. 

- Gerai, - tarė jis. - Laikykime, kad klausimas išspręstas. O dabar 
išlaisvinkite mane 1š šių marškinių. Atrodo, kad mano pečiai... 

Brutalusis žengė į priekį, pečiu nustumdamas mane į šalį, ir sa- 
vo didžiule ranka sugriebė Persio veidą, suleisdamas pirštus į jo de- 
šinį skruostą, o nykščiu padarydamas duobutę kairiajame. 

- Netrukus, - pasakė jis, - bet pirmiau išklausyk mane. Polas yra 
didelis bosas, todėl kartais yra priverstas kalbėti elegantiškai. 

Bandžiau prisiminti, ką elegantiško pasakiau Persiui, tačiau nie- 
ko negalėjau surasti. Tačiau pamaniau, jog bus geriau neprasižioti; 
Persis buvo gerokai persigandęs, ir aš nenorėjau sugadinti reikalo. 

- Žmonės ne visada supranta, kad būti elegantiškam visai ne tas 
pats, kas būti skystablauzdžiui. Tokiais atvejais aš įsikišu ir paaiški- 
nu. Aš nelabai stengiuosi būti elegantiškas. Tad štai ką tau pasakysiu 
tiesiai šviesiai: jei tu netęsėsi savo pažado, mus tikriausiai ištratins 
per subinę. Tačiau po to mes tave susirasime - net jei tektų nukeliau- 
ti iki pat Rusijos, mes tave vis tiek surasime - ir tada mes ištratinsi- 
me tave, ne tik per subinę, bet ir per visas skyles. Tratinsime tol, kol 
panorėsi numirti, o tada ant kraujuojančių tavo kūno vietų užpilsime 
acto. Supranti mane? 

Persis linktelėjo. Brutaliojo pirštais suspausti putlūs Persio 
skruostai priminė klaikų senojo Tu-Tu veidą. 

Brutalusis paleido Persio veidą ir pasitraukė. Aš linkelėjau He- 
riui, ir šis, nuėjęs už Persio nugaros, ėmė atseginėti visas sagtis ir 
kabliukus. 

- Įsidėmėk, Persi, - pasakė Heris. - Įsidėmėk: kas buvo, tas buvo. 

Visa tai atrodė pakankamai grėsmingai, trys vaiduokliai mėlyno- 
mis uniformomis... tačiau aš vis tiek pajutau, kaip mane apima nevil- 
tis. Dieną ar savaitę Persis tikriausiai tylės tebesvarstydamas tikimy- 
bę, jog vienas ar kitas kontrveiksmas bus sėkmingas, tačiau galų ga- 
le susijungs du dalykai - Persio pasitikėjimas savo ryšiais ir nesuge- 
bėjimas pasitraukti iš situacijos pralaimėtoju. Kai tai įvyks, jis viską 
išplepės. Atgabendami Džoną pas Melindą Mur, mes tikriausiai pa- 
dėjome išgelbėti jai gyvybę, ir šito aš nė už ką neišsižadėčiau (net už 
visą Kinijos arbatą, kaip mes sakydavome tais laikais), tačiau galų 
gale mums vis tiek buvo lemta atsitrenkti į ringo virves, o teisėjui sų- 
skaučiuoti nokautą. Mes galėjome priversti Persį tylėti tik jį nužudy- 
dami, nes kai tik jis iš mūsų ištrūks, viską išklos. 

Skersomis pažvelgiau į Brutalųjį ir supratau, kad jis taip pat šitą 
žino. Tai manęs nenustebino. Ponios Hauvel sūnus Brutas niekada 
nebuvo naivus. Jis man nežymiai truktelėjo pečiais, tiesą pasakius, 

vos per kokį colį kilstelėjo vieną petį, bet to pakako, kad aš viską su- 
prasčiau. “Na ir kas? - reiškė šis truktelėjimas. - £4 dar mes galime 
padaryti, Polai? Padarėme tai, ką privalėjome ir kaip sugebėjome"'. 

Taip. Be to, ir rezultatai buvo neblogi. | 

Heris atsegė paskutinę tramdomųjų marškinių sagtį. Maivydama- 
sis iš pasišlykštėjimo ir įsiučio, Persis juos paspyrė. Jis nežiūrėjo nė 
vienam iš mūsų į akis. 

- Atiduokite man pistoletą ir lazdą, - pasakė jis. 

Aš padaviau. Persis įsimetė pistoletą į dėklą ir susigrūdo kietme- 
džio lazdą į specialiai pagamintą kilpą. 

- Persi, jei apie tai pagalvotum... 

- O, aš ketinu pagalvoti, - atšovė jis, braudamasis pro mane. - Aš 
ketinu labai smarkiai apie tai pagalvoti. Pradėsiu tuojau pat. Pakeliui 
į namus. Vienas iš jūsų, vyručiai, galėsite pažymėti mano išvykimo 
laiką, kai bus metas. 

Jis priėjo prie tramdomojo kambario durų ir atsisuko į mus, mes- 
damas kupiną pykčio ir paniekos žvilgsnį - tai buvo mirtinas smūgis 
paslapčiai, kurią mes, kvailiai, tikėjomės išsaugoti. 

- Nebent, žinoma, jūs norėtumėte paaiškinti, kodėl aš išvykau 
anksčiau. | 

Persis išėjo iš tramdomojo kambario ir nužingsniavo Žaliąja my- 
lia, iš susijaudinimo pamiršęs, kodėl šis centrinis koridorius žaliomis 
grindimis yra toks platus. Vieną kartą Persis jau buvo padaręs šią 
klaidą, tačiau tada jam nieko nenutiko. Šį kartą Persiui nebuvo lem- 
ta išsisukti nuo nelaimės. 

Išėjau pro duris paskui Persį, mėgindamas sugalvoti, kaip jį nu- 
raminti - nenorėjau, kad Persis išeitų iš E korpuso toks, koks buvo 
dabar: suprakaitavęs, susivėlęs, su rausva mano delno žyme ant 
skruosto. Kiti trys sekė paskui mane. 

Vėlesnieji įvykiai rutuliojosi labai greitai - viskas užtruko ne 1l- 
giau kaip minutę. Tačiau ir šiandien tą puikiai prisimenu - manau, 
daugiausiai dėl to, kad sugrįžęs namo viską papasakojau Džanisei, ir 
tie įvykiai giliai įsitvirtino atmintyje. Įvykiai, sekę po šio incidento, 
- susitikimas paryčiui su Kurčiu Andersonu, susitikimas su spaudos 
atstovais, kurį mums surengė Holas Muras (tuo metu jis, suprantama, 
jau buvo sugrįžęs į darbą) ir tarnybinio patikrinimo komisija valsti- 
jos sostinėje, - slenkant metams išskydo atmintyje kaip ir daugelis ki- 
tų dalykų. Tačiau kas netrukus turėjo įvykti Žaliojoje mylioje, taip, 
viską puikiai prisimenu. 

Persis ėjo nuleidęs galvą dešniąja Mylios puse, ir aš pasakysiu 
tik tiek: nė vienas normalus kalinys nebūtų įstengęs jį sučiupti. Ta- 
čiau Džonas Kofis nebuvo normalus kalinys. Džonas Kofis buvo 
milžinas, ir jo rankos galėjo pasiekti kur kas toliau. 

Išvydau, kaip jo rudos rankos lenda pro grotų strypus, ir sušu- 
kau: 

- Atsargiai, Persi, atsargiai! 

Persis ėmė suktis, kairiąja ranka nusitverdamas už savo lazdos 
galo. Tačiau tuo momentu jį nusitvėrė Džonas Kofis ir prisitraukė 
prie savo kameros grotų, į kurias Persis atsitrenkė dešine veido puse. 

Persis suurzgė ir atsisuko į Kofį, pakeldamas savo kietmedžio 
lazdą. Džonas nebuvo apsisaugojęs nuo smūgio; jo veidas buvo taip 
smarkiai įspraustas tarp dviejų centrinių grotų strypų, kad, atrodė, 
Džonas bando pro juos pragrūsti visą galvą. Žinoma, tai nebuvo įma- 
noma, tačiau taip atrodė. Pagrabaliojęs dešine ranka, Džonas susira- 
do Persio sprandą, apsivijo aplink jį ir prisitraukė arčiau. Persis pra- 
kišo lazdą tarp grotų strypų ir tvojo Džonui į smilkinį. Pasipylė krau- 
jas, bet Džonas nekreipė į tai dėmesio. Jo burna buvo prispausta prie 
Persio burnos. Išgirdau kažką panašaus į šnabždesį - su tokiu garsu 
iškvepiamas ilgai plaučiuose laikytas oras. Persis trūkčiojo lyg Žuvis, 
prarijusi kabliuką, stengdamasis ištrūkti, tačiau nevaliojo; dešinė 
Džono ranka tvirtai laikė jį sugriebusi už sprando. Jų veidai buvo tar- 
si susilydę, galėjai pagalvoti, jog matai įsimylėjėlius, besibučiuojan- 
čius per grotas. 

Persis suklykė, tačiau garsas buvo duslus, tartum sklistų pro lip- 
nią juostą, ir dar kartą pabandė išsilaisvinti. Vieną akimirką jų lūpos 
atitolo, ir aš pamačiau, kaip kažkokių juodų sutvėrimų spiečius iš 
Džono Kofio burnos plūsta į Persio Vetmoro. Tai, kas nepateko pro 
virpančią burną, įskrido pro šnerves. Po to ranka, laikiusi Persio 
sprandą, sugriebė stipriau, ir Persis vėl buvo pritrauktas prie Džono 
burnos. 

Persio kairės rankos pirštai atsigniaužė. Jo branginama kietme- 
džio lazda nukrito ant linoleumo. Daugiau Persis jos niekada nebepa- 
kėlė. 

Stengiausi pulti pirmyn, manau, iš tiesų puoliau pirmyn, tačiau 
man pačiam mano judesiai pasirodė senatviški ir nerangūs. Norėjau 
pačiupti pistoletą, tačiau jo rankena vis dar tebebuvo prisegta dirže- 
liu, ir iš pradžių aš nesugebėjau ištraukti ginklo iš dėklo. Atrodė, po 
manimi dreba grindys lygiai taip pat kaip ir kalėjimo viršininko tvar- 
kingame namelyje. Dėl to nesu tikras, tačiau tikrai žinau, kad sprogo 

viena iš palubėje kabančių vielos tinkleliu apgaubtų elektros lempu- 
čių. Pažiro stiklo šukės. Heris iš nuostabos suklykė. 

Pagaliau nykščiu man pavyko atsegti dirželį, laikantį mano 38-0 
kalibro pistoleto rankeną, tačiau nespėjus išsitraukti ginklo Džonas 
atstūmė Persį nuo savęs ir pasitraukė į kameros gilumą. Džonas rau- 
kėsi ir valėsi burną, lyg būtų kažką šlykštaus paragavęs. 

- Ką jis padarė? - sušuko Brutalusis. - Ką jis padarė, Polai? 

- Tai, ką jis išsiurbė iš Melindos, dabar turi Persis, - atsakiau. 

Persis stovėjo atsišliejęs į Delakrua kameros grotas. Jo akys bu- 
vo išsiplėtusios 1r bereikšmės - lyg du nuliai. Atsargiai prie jo prisiar- 
tinau, tikėdamasis, jog Persis pradės dusdamas kosėti, kaip tai darė 
Džonas, baigęs gydyti Melindą, tačiau nieko panašaus neįvyko. Iš 
pradžių Persis tik stovėjo nejudėdamas. 

Pliaukštelėjau pirštais priešais jo akis. 

- Persi! Ei, Persi! Pabusk! 

Jokios reakcijos. Brutalusis prisiartino prie manęs ir ištiesė ran- 
kas į bejausmį Persio veidą. 

- Nieko nepadės, - pasakiau. 

Nekreipdamas į mane dėmesio, Brutalusis du kartus skambiai su- 
plojo delnais palei pat Persio nosį. Ir vis dėlto tai padėjo, ar bent jau 
atrodė, kad padėjo. Persis sumirksėjo ir apsidairė - jis buvo apsvai- 
gęs, tarsi gavęs per galvą žmogus, kuris bando atgauti sąmonę. Jo 
žvilgsnis klaidžiojo nuo Brutaliojo prie manęs. Per visus po to įvy- 
kio prabėgusius metus buvau tikras, jog Persis nematė nė vieno iš 
mūsų, bet tuo metu pagalvojau priešingai; man atrodė, kad Persis iš- 
eina iš transo būklės. 

Persis atsistūmė nuo grotų ir stovėjo lengvai svirduliuodamas. 
Brutalusis parėmė jį. 

- Ramiai, vaikine, kaip tu? 

Persis nieko neatsakė, tiesiog praėjo pro Brutalųjį 1 pasuko prie 
budinčiojo rašomojo stalo. Nepasakytum, kad jis svirduliavo, tačiau 
buvo pasviręs kairėn. 

Brutalusis ištiesė ranką, norėdamas prilaikyti Persį. Aš nustū- 
miau jo ranką šalin. 

- Palik jį ramybėje, - pasakiau. 

Ar būčiau ištaręs šiuos žodžius, jei būčiau Žinojęs, kas netrukus 
įvyks? Tūkstančius kartų šito klausinėjau savęs nuo to 1932-ųjų ru- 
dens. Ir niekada nerasdavau atsakymo. 

Persis nužengė kokius dvylika ar keturiolika žingsnių ir vėl su- 
stojo, nuleidęs galvą. Tuo metu jis buvo prie Laukinio Bilo Vartono 

kameros. Vartonas vis dar triukšmingai knarkė. Per visus šiuos įvy- 
kius jis miegojo. Dabar, kai apie tai pagalvoju, galiu pasakyti, jog jis 
miegojo per savo mirtį ir dėl to buvo daug laimingesnis už daugelį 
čia pakliuvusių vyrų. Be jokios abejonės, laimingesnis nei nusipelnė. 

Nespėjome nė suvokti, kas čia dedasi, kai Persis išsitraukė pisto- 
letą, priėjo prie Vartono kameros grotų ir paleido visas šešias kulkas 
į miegantį vyriškį. Tiesiog bam - bam - bam, bam - bam - bam, šū- 
viai sekė vienas kitą tokiu greičiu, kokiu Persis spėjo spaudyti gaidu- 
ką. Uždaroje erdvėje garsas buvo kurtinantis; kai kitą rytą pasakojau 
apie šį nutikimą Džanisei, per spengimą ausyse vos begirdėjau savo 
balsą. , 

Visi keturi pribėgome prie jo. Dynas pirmasis - nežinau kokiu 
būdu, nes tuo metu, kai Kofis buvo sugriebęs Persį, Dynas stovėjo už 
mano ir Brutaliojo nugarų. Jis sugriebė Persį už riešo, pasiruošęs jė- 
ga išsukti ginklą iš Persio rankos, tačiau Dynui neprireikė tą daryti. 
Persis tiesiog atleido pirštus, ir pistoletas nukrito ant grindų. Jo akys 
raižė mus, tarsi jos būtų buvusios pačiūžos, o mes - ledas. Pasigirdo 
tylus šniokštimas, ir pasklido aštrus amoniako kvapas, kai nebeišlai- 
kė Persio šlapimo pūslė, po to sekė garsus purrpt, lydimas sodresnės 
smarvės, nes Persis pripildė ir kitą savo kelnių pusę. Jo akys buvo 
nudelbtos į tolimiausią koridoriaus kampą. Kiek aš suprantu, šios 
akys nieko nebematė mūsų realiame pasaulyje. Šio pasakojimo pra- 
džioje rašiau, jog tuo metu, kai Brutalusis surado spalvotus Misterio 
Džinglo špūlės šipuliukus, Persis jau buvo Brajer Ridže. Aš nemela- 
vau. Tik Persis niekada negavo kabineto su ventiliatoriumi kampe; 
taip pat jam neteko stumdyti būrelio psichinių ligonių. Tačiau įsivaiz- 
duoju, kad jis gavo bent jau atskirą palatą. 

Galų gale Persis turėjo ryšių. 

Vartonas gulėjo ant šono, atsukęs nugarą į kameros sieną. Tuo 
metu teišvydau daugybę kraujo, kuris gėrėsi į paklodę ir buvo ištyš- 
kęs ant cementinių grindų, tačiau tardytojas pasakė, jog Persis šaudė 
taikliai lyg Enė Oukli. Prisiminęs Dyno pasakojimą apie tai, kaip 
Persis metė savo kietmedžio lazdą į peliuką ir mažne pataikė, nebu- 
vau labai nustebęs. Šį kartą atstumas buvo trumpesnis, ir taikinys ne- 
judėjo. Viena kulka į kirkšnį, viena į pilvą, viena į krūtinę ir trys į 
galvą. 

Brutalusis kosėjo 1r rankomis vaikė parako dūmus. Aš taip pat 
kosėjau, tačiau šito nepastebėjau. 

- Priėjome galutinę ribą, - tarė Brutalusis. 

Jo balsas skambėjo ramiai, tačiau akyse matėsi akivaizdi panika. 

Pažvelgiau į koridorių ir pamačiau Džoną Kofį, sėdintį ant savo 
gulto. Jo rankos tebebuvo nusvarintos tarp kelių, tačiau galva pakel- 
ta, ir Džonas atrodė visiškai sveikas. Jis man lengvai linktelėjo, ir aš 
jam atsakiau tuo pačiu, nustebindamas save kaip ir tą dieną, kai ištie- 
siau ranką. | 

- Ką mes dabar darysime? - pralemeno Heris. - O Kristau, ką 
mes dabar darysime? 

- Mes nieko negalime padaryti, - atsakė Brutalusis tuo pačiu ra- 
miu balsu. - Mes įstrigome. Ar ne tiesa, Polai? 

Mano mintys pradėjo sparčiai suktis. Pažvelgiau į Herį su Dynu, 
kurie spoksojo į mane it mažamečiai vaikai. Pažvelgiau į Persį, kuris 
stovėjo virpančiomis rankomis ir barškino dantimis. Po to pažvelgiau 
į savo seną draugą Brutą Hauvelą. 

- Viskas bus gerai, - pasakiau. 

Pagaliau Persis pradėjo kosėti. Jis susirietė dvilinkas, pasirėmė 
rankomis kelius ir kone žiaukčiojo. Jo veidas išraudo. Aš prasižiojau, 
norėdamas kitiems paliepti, kad atsitrauktų, bet nesuspėjau. Persis iš- 
leido garsą, kuris buvo kažkoks sauso vėmimo ir varlės kurkimo mi- 
šinys, išsižiojo ir išspjovė juodų sutvėrimų spiečių. Jis buvo toks tirš- 
tas, kad kurį laiką nesimatė Persio galvos. Heris silpnu, verksmingu 
balsu sušnibždėjo: “O Dieve, išgelbėk mus“. Po to sutvėrimai virto 
akinančiai baltais, kaip sausio saulės spinduliai, atsispindėję nuo 
šviežiai iškritusio sniego. Dar vėliau šis spiečius išnyko. Persis iš lė- 
to atsitiesė ir vėl nudelbė savo bereikšmį žvilgsnį į Žaliąją mylią. 

- Mes šito nematėme, - tarė Brutalusis. - Ar ne tiesa, Polai? 

- Ne. Aš nieko nemačiau, ir tu nematei. Ar matei ką nors, Heri? 

- Ne, - atsakė Heris. 

- Dynai? 

- Ką aš turėjau matyti? 

Dynas nusiėmė akinius ir ėmė juos blizginti. Maniau, kad jis juos 
išmes iš savo drebančių rankų, tačiau taip neatsitiko. 

“Ką turėjome matyti“ - geras klausimas. Tai mūsų loterijos bilie- 
tas. O dabar, berniukai, klausykite savo skautų vado ir pasistenkite 
suprasti iš pirmo karto, nes laiko turime nedaug. Tai paprasta istori- 
ja, ir nekomplikuokime jos. 


Tą rytą - vos neparašiau kitą rytą, o jak buvo ta pati diena - apie 
vienuoliktą valandą visa tai papasakojau Džanisei. Tai buvo, be abe- 


280 


Jonės, ilgiausia diena mano gyvenime. Papasakojau jai beveik tūip 
pat, kaip ir čia aprašiau, baigdamas tuo, kaip Viljamas Vartonus ne- 
gyvas gulėjo ant savo gulto, suvarpytas Persio pistoleto kulkų. 

Ne, ne visai teisingai. Iš tiesų aš užbaigiau apie pasklidusius iš 
Persio sutvėrimus, vabzdžius ar kas ten būtų. Tokius dalykus sunku 
pasakoti netgi savo Žmonai, tačiau aš pasakiau viską. 

Kol kalbėjau, Džanisė nešiojo po pusę puodelio juodos nesaldin=- 
tos kavos - iš pradžių mano rankos taip drebėjo, kad būčiau nepakė- 
lęs pilno puodelio, neišpildamas gėrimo. Kai baigiau pasakoti, ran- 
kos drebėjo šiek tiek mažiau, ir pajutau, kad galiu šį tą suvalgyti - 
kiaušinį, o gal truputėlį sriubos. 

- Mus išgelbėjo tai, jog nė vienam neprireikė meluoti. 

- Tiesiog kai ką nutylėti, - pritarė Žmona ir linktelėjo galva. - 
Daugiausia nereikšmingus dalykus: kad išgabenote iš kalėjimo pa- 
smerktą myriop Žmogžudį, išgydėte mirštančią moterį ir išvedėte iš 
proto Persį Vetmorą - kaip? - įspjaudami jam gerklėn piktybinio 
smegenų auglio piurė? 

- Nežinau, Džanise, - atsakiau. - Tačiau galiu pasakyti štai ką: jei 
ir toliau šitaip kalbėsi, galėsi tą sriubą valgyti pati viena arba sušerti 
šuniui. 

- Atleisk. Tačiau ar aš nesu teisi? 

- Taip, - sutikau. - Tačiau mums sėkmingai pavyko... - kas? Ne- 
gali šito pavadinti pabėgimu, netiko ir žodis “kareivio atostogos“, - 
mokomoji išvyka. Niekas, net Persis, jei jis kada nors atgautų protą, 
negali išsiplepėti. 

- Jei kada nors atgautų protą, - tarsi aidas pakartojo Džanisė. - 
Kiek tai tikėtina? 

Papurčiau galvą, norėdamas pasakyti, kad visiškai nenumanau. 
Tačiau iš tiesų Žinojau; nemaniau, jog kada nors jis atgaus protą, tik 
ne 1932-aisiais ar 1942-aisiais, ar net 1952-aisiais. Ir neklydau. Per- 
sis Vetmoras išbuvo Brajer Ridže iki pat 1944-ųjų, kada ši įstaiga su- 
degė ligi pamatų. Gaisro metu Žuvo septyniolika ligonių, tačiau Per- 
sis nebuvo vienas iš jų. Vis tokį pat tylų ir visais požiūriais bejausmį 
- vėliau išmokau žodį, nusakantį šią būseną: “katatonišką" - jį išve- 
dė vienas iš prižiūrėtojų gerokai anksčiau, nei liepsnos pasiekė flige- 
l;, kuriame Persis buvo patalpintas. Jį perkėlė į kitą gydymo įstaigą, 
- neprisimenu jos pavadinimo ir nemanau, jog tai būtų svarbu, - ir 
Vetmoras mirė 1965-aisiais. Kiek Žinau, paskutinieji Persio žodžiai 
buvo tie, jog mes galėsime pažymėti jo išvykimo laiką, kai bus me- 
tas... nebent norėtume paaiškinti, kodėl jis išvyko taip anksti. 

Ironiška, kad mums beveik nieko nereikėjo aiškinti. Persis išpro- 
tėjo ir negyvai suvarpė Viljamą Vartoną. Taip mums buvo pasakyta, 
ir, jei kalbėsime tik apie tai, čia nebuvo jokio melo. Kai Andersonas 
paklausė Brutaliojo, kaip Persis elgėsi prieš šaudymą, o Brutalusis at- 
sakė vienu Žodžiu: “Tyliar"', mane apėmė siaubas, nes pajutau, jog 
galiu prapliupti juokais. Tai irgi buvo tiesa - Persis iš tiesų tylėjo, nes 
praleido visą savo pamainą lipnia juosta užklijuota burna ir geriausiu 
atveju tegalėjo mykti mmm, mmmm, mmmm. 

Kurtis išlaikė Persį iki pat aštuntos valandos, ir Persis buvo tylus 
kaip indėnas cigarų parduotuvėje, tik atrodė kur kas klaikiau. Tuo 
metu atvyko Muras, jis buvo paniuręs, tačiau pasitikintis savimi, pa- 
sirengęs šokti į balną. Kurtis Andersonas su tokiu palengvėjimu lei- 
do Mumi tai padaryti, kad mes kone išgirdome, kaip jis atsiduso. Su- 
glumusio, išsigandusio pagyvenusio vyro nebeliko; dabar vėl išvydo- 
me kalėjimo viršininką, kuris tvirtais žingsniais priėjo prie Persio, sa- 
vo didelėmis rankomis sugriebė jį už pečių ir stipriai papurtė. 

- Sūnau! - šaukė jis į bereikšmį Persio veidą, kuris, pagalvojau, 
jau ėmė glebti kaip šildomas vaškas, - sūnau! Ar girdi mane? Kal- 
bėk, Jei girdi mane! Noriu Žinoti, kas nutiko! 

Žinoma, Persis neišleido jokio garso. Andersonas norėjo pasive- 
dėti kalėjimo viršininką į šalį ir pasitarti, kaip jie dabar turėtų elgtis, 
- tai buvo didelis politinis skandalas, su kokiu jiems dar nebuvo tekę 
susidurti, - tačiau Muras numojo į Kurtį ranka ir nusitempė mane į 
Mylios gilumą. Džonas Kofis gulėjo ant savo gulto, nusisukęs veidu 
į sieną, 0 jo kojos kaip visada begėdiškai kadaravo. Atrodė, Džonas 
miega, gal net iš tiesų miegojo... tačiau mes jau žinojome, kad Kofis 
ne visada yra tas, kuo dedasi. 

- Ar tai, kas įvyko mano namuose, kaip nors susiję su pastarai- 
siais įvykiais? - tyliai paklausė Muras. - Aš pridengsiu kiek galiu, net 
jei prarasčiau darbą, tačiau privalau viską Žinoti. 

Papurčiau galvą. Kai prabilau, stengiausi kalbėti tyliu balsu. Ko- 
ridoriaus pradžioje jau šmižinėjo apie tuziną prižiūrėtojų. Vienas iš jų 
fotografavo Vartoną jo kameroje. Kurtis Andersonas tai stebėjo, at- 
sukęs mums nugarą, ir tuo momentu tik Brutalusis stebėjo mane su 
Munu. 

- Ne, sere. Mes sugrąžinome Džoną į jo kamerą, o po to išleido- 
me Persį iš trtamdomojo kambario, kur saugumo sumetimais buvome 
jį įgrūdę. Maniau, jog Persis bus įsiutęs, tačiau klydau. Jis tik papra- 
šė atiduoti pistoletą ir lazdą. Persis nepratarė nė žodžio, tik nu- 

žingsniavo koridoriumi. O po to jis prisiartino prie Vartono kameros, 
išsitraukė ginklą ir pradėjo šaudyti. 

- Kaip manai, ar tai, kad jis buvo uždarytas į tramdomąjį kamba- 
rį... galėjo kaip nors paveikti Persio protą? 

- Ne, sere. 

- Ar buvote jam uždėję tramdomuosius marškinius? 

- Ne, sere. Nereikėjo. 

- Jis elgėsi tyliai? Nesipriešino? 

- Nesipriešino. 

- Net supratęs, kad jūs norite jį uždaryti į tramdomąjį kambarį, 
Persis netriukšmavo ir nesipriešino? 

- Teisingai, - pajutau poreikį šiek tiek padailinti savo versiją, - 
prasimanyti, jog Persis pasakė vieną kitą sakinį, - tačiau jį nugalėjau. 
Žinojau, jog paprastesnis variantas bus geresnis. - Nebuvo jokio 
sambrūzdžio. Persis tiesiog nuėjo į tolimiausią kampą ir atsisėdo. 

- Ar jis tada kalbėjo apie Vartoną? 

- Ne, sere. 

- Ir taip pat nekalbėjo apie Kofį? 

Papurčiau galvą. 

- Ar Persis galėjo norėti atsikeršyti Vartonui? Ar jautė jam už ką 
nors pagiežą? 

- Persis neatsargiai vaikščiodavo koridoriumi, Holai. Kartą Var- 
tonas jį buvo sugriebęs, prisitraukęs prie grotų ir aplamdęs, - trum- 
pam nutilau. - Galima sakyti, apgrabaliojęs. 

- Tik tiek? Tiesiog... “aplamdęs"... ir viskas? 

- Taip, tačiau Persiui tai vis tiek labai nepatiko. Vartonas pasakė, 
j0g jis mieliau išdulkintų Persį nei jo seserį. 

- Hm, - Muras vis skersakiavo į Džoną Kofį, tarsi nuolatos jaus- 
tų poreikį įsitikinti, jog Kofis yra reali asmenybė, gyvenanti mūsų pa- 
saulyje. - Tai nepaaiškina, kas nutiko Persiui, tačiau tampa kur kas 
aiškiau, kodėl jis išsirinko Vartoną, o ne Kotį ar vieną iš tavo vyrų. 
Beje, apie tavo vyrus, Polai, ar jie papasakos tą patį? 

- Taip, sere, - atsakiau. 

- Ir jie tą padarys, - pasakiau Džanisei, pradėdamas valgyti sriu- 
bą, kurią ji atnešė į stalą. - Aš tuo pasirūpinsiu. 

- Tu pamelavai, - pasakė Džanisė. - Tu pamelavai Holui. 

Štai tau ir puiki žmona, ar ne? Visada ieškanti kandžių išgraužtų 
skylių geriausiame vyro kostiume ir dažniausiai jų surandanti. 

- Gal ir esi teisi, jei į tai nori pažvelgti iš tokio taško. Tačiau aš 
nieko nepasakiau Holui, kas galėtų apkartinti mudviejų gyvenimą. 

Manau, ant jo nekrinta įtarimas. Holo ten netgi nebuvo. Kai Kurtis 
paskambino, Holas buvo namuose ir slaugė žmoną. 

- Ar jis pasakė, kaip jaučiasi Melinda? 

- Ne iš karto, nes nebuvo laiko, tačiau mes vėl pasikalbėjome, 
kai kartu su Brutaliuoju išeidinėjau baigęs budėjimą. Melė nedaug ką 
teprisimena, bet jaučiasi puikiai. Ji jau pakilo iš lovos ir vaikšto. Kal- 
ba apie kitų metų gėlių lysves. | 

Kurį laiką žmona stebėjo, kaip aš valgau. Po to ji paklausė: 

- Ar Holas žino, kad tai stebuklas, Polai? Ar jis tą supranta? 

- Taip. Visi, kurie ten buvome, šitą suprantame. 

- Kažkuria savo dalele gailiuosi, jog šito nemačiau, - pasakė Dža- 
nisė, - tačiau didžiąja dalimi džiaugiuosi, kad manęs ten nebuvo: jei 
būčiu pamačiusi, kaip pakeliui į Damaską nuo Sauliaus akių nuslen- 
ka šydas, tikriausiai būčiau numirusi nuo infarkto. 

- Neee, - atsakiau, paversdamas dubenėlį, kad pasemčiau pasku- 
tinį šaukštą, - tu tikriausiai jam būtum išvirusi sriubos. Ši iš tiesų pui- 
ki, brangioji. 

- Gerai. 

Tačiau iš tiesų ji negalvojo nei apie sriubą Sauliui, nei apie jo at- 
sivertimą pakeliui į Damaską. Ji pro langą Žiūrėjo į kalnus, ranka pa- 
sirėmusi smakrą ir tokiomis padūmavusiomis akimis, kokie būna šie 
kalnai vasaros rytą, kai diena žada kaitrą. Kažkodėl prisiminiau, jog 
tokį vasaros rytą buvo surastos Deterikų mergaitės. Spėliojau, kodėl 
jos neklykė. Žudikas buvo jas sužeidęs; priemenėje ir ant laiptų bu- 
vo rasta kraujo. Tad kodėl jos neklykė? 

- Tu manai, jog iš tiesų Vartoną nužudė Džonas Kofis, ar ne? - 
paklausė Džanisė, pagaliau nusisukusi nuo lango. - Tai nebuvo nelai- 
mingas atsitikimas ar kas nors panašaus; tu manai, jog jis kaip įrankį 
panaudojo Persį Vetmorą. 

- Taip. 

- Kodėl? 

- Nežinau. 

- Papasakok dar kartą, kas nutiko, kai jūs išgabenote Kofį iš My- 
ios, gerai? Tik tą vietą. 

Aš taip ir padariau. Papasakojau, jog kaulėta ranka, išlindusi pro 
grotų strypus ir sugriebusi Džono bicepsą, priminė man gyvatę, - tą 
vandens gyvatę, kurių mes, būdami vaikai, labai bijojome plaukioda- 
mi upėje, - ir kaip Kofis pasakė, jog Vartonas yra blogas žmogus. 
Beveik pašnibždomis. 

- Ir Vartonas pasakė?.. 

Žmona ir vėl žiūrėjo pro langą, tačiau dabar ji atidžiai manęs 
klausėsi. 

- Vartonas atsakė: “Teisingai, nigeri, toks blogas, kokį tik gali 
įsivaizduoti." 

- Ir tai viskas? 

- Taip. Tuo metu pajutau, jog kažkas turi įvykti, tačiau nieko ne- 
įvyko. Brutalusis nukėlė Vartono ranką nuo Kofio ir paliepė atsigul- 
ti, ką Vartonas ir padarė. Sumurmėjo, jog nigeriai privalėtų turėti sa- 
vo atskirą elektros kėdę, ir viskas. Mes užsiėmėme savo reikalais. 

- Džonas Kofis pavadino jį blogu žmogumi? 

- Taip. Kartą yra pasakęs tą patį apie Persį. O gal ir ne vieną 
kartą. 

- Tačiau Vartonas Džonui Kofiui asmeniškai nieko nebuvo pa- 
daręs? Turiu omenyje, ką nors panašaus kaip Persiu1? 

- Ne. Jų kameros taip išdėstytos - Vartono palei budinčiojo rašo- 
mąjį stalą vienoje pusėje, o Džono priešingame koridoriaus gale ki- 
toje pusėje - jie vargiai galėjo vienas kitą matyti. 

- Papasakok dar kartą, kaip atrodė Kofis, kai Vartonas jį sugriebė. 

- Džanise, tai nieko mums neduos. 

- Gal duos, o gal neduos. Papasakok dar kartą, kaip jis atrodė. 

Atsidusau. 

- Manau, Džonas buvo šokiruotas. Jis aiktelėjo. Kaip tu padary- 
tum gulėdama saulėtam paplūdimyje, jei aš tyliai prisėlinčiau ir ant 
nugaros užpilčiau šalto vandens. Arba lyg kas būtų sudavęs Džonui 
per veidą. 

- Žinoma, - pritarė Džanisė. - Džonas išsigando ir sekundėlei 
prabudo iš savo transo, kai kažkas jį staiga sugriebė. 

- Taip, - atsakiau. Po to paprieštaravau, - ne. 

- Tai ką tu nori pasakyti? Taip ar ne? 

- Ne. Džonas neišsigando. Jis atrodė kaip kviesdamas mane įeiti 
jo kameron, idant galėtų išgydyti mano uždegimą. Ar prašydamas 
paduoti jam peliuką. Taip, jis buvo nustebęs, tačiau jį nustebino ne 
prisilietimas... o Kristau, Džanise, aš nežinau. 

- Gerai, palikime tai ramybėje, - pasiūlė ji. - Tiesiog negaliu su- 
prasti, kodėl Džonas tai padarė, štai ir viskas. Juk jis nėra agresyvus 
iš prigimties. Tuomet kyla kitas klausimas, Polai: kaip tu gali įvyk- 
dyti jam egzekuciją, jei esi teisus dėl tų mergaičių? Kaip tu gali pa- 
sodinti jį į elektros kėdę, jei kažkas kitas... 

Šoktelėjau savo kėdėje. Mano alkūnė užkliudė dubenėlį, kuris 
nukrito ant grindų ir sudužo. Man į galvą šovė mintis. Tuo metu tai 

buvo daugiau intuicija nei logiška išvada, tačiau joje slypėjo savotiš- 
ka juoda elegancija. 

- Polai? - sunerimusi paklausė Džanisė. - Kas nutiko? 

- Nežinau, - atsakiau. - Nežinau nieko tikra, bet pamėginsiu išsi- 
aiškinti, jei pavyks. | 

Po šaudymų kilo trigubas cirkas: vieną sukėlė gubernatorius, an- 
trą kalėjimas, trečiąjį vargšas Persis Vetmoras su išplautais smegeni- 
mis. O kas gi vadovavo cirkui? Ką gi, įvairūs spaudos ponai paeiliui 
ėmėsi šio darbo. Tada žurnalistai nebuvo tokie bjaurūs, kokie yra da- 
bar, - jie sau neleisdavo būti tokiais bjauriais, - tačiau net ir tada, prieš 
pasirodant Džeraldui ir Maiku: Volesui, ir visiems kitiems, jie mokė- 
davo sukelti pakankamą šurmulį, jei pajusdavo gerą grobį. Šį kartą 
taip ir atsitiko. Tai buvo geras vaidinimas, kol jis tęsėsi. 

Tačiau net ir linksmiausias cirkas su šiurpiausiais išsigimėliais, 
juokingiausiais klounais ir nuožmiausiais žvėrimis kada nors turi iš- 
važiuoti. Šis cirkas baigėsi, kai užbaigė darbą tarnybinio patikrinimo 
komisija, kurios pavadinimas skamba grėsmingai, tačiau iš tiesų pa- 
aiškėjo, jog ji dirba gana banaliai ir paviršutiniškai. Esant kitoms ap- 
linkybėms, gubernatorius, be abejo, būtų pareikalavęs kieno nors 
galvos, tačiau tik ne šį kartą. | 

Jo sūnėnas - tikras žmonos kraujo giminaitis - išprotėjo ir nužu- 
dė žmogų. Jis nužudė žudiką, - ir bent jau už tai ačiū Dievui, - tačiau 
Persis nušovė žmogų, kai šis miegojo savo kameroje, o tai nėra labai 
sportiška. O jei dar pridėsime faktą, kad ;aunuolis, apie kurį kalbame, 
buvo visiškai pamišęs, suprasite, kodėl gubernatorius norėjo kuo 
greičiau visa tai užbaigti. Niekada neiškilo aikštėn mūsų kelionė He- 
rio Tervilidžerio sunkvežimiu į kalėjimo viršininko Muro namus. 
Niekas nesužinojo, jog Persis buvo apvilktas tramdomaisiais marški- 
niais ir įgrūstas į tramdomąjį kambarį, kol mes buvome pasišalinę. 
Taip pat nepaaiškėjo, jog tuo metu, kai Persis nušovė Vetmorą, šis 
buvo iki pat gerklės prigirdytas migdomųjų. Ir kodėl gi visa tai turė- 
jo paaiškėti? Valdžios atstovai neturėjo jokio pagrindo įtarinėti, kad 
Vartono kūne gali būti kas nors daugiau nei pustuzinis kulkų. Teis- 
mo medicinos gydytojas jas išėmė, laidotuvių biuro savininkas įgrū- 
do nušautąjį į pušinių lentų dėžę, ir šitaip baigėsi gyvenimas vyruko, 
ant kurio kairės rankos buvo ištatuiruotas užrašas: “Vaikinukas Bi- 

lis“. Galima pasakyti, jog sėkmingai buvo atsikratyta netikusiu 
šlamštu. 

Visas šis šurmulys tęsėsi apie dvi savaites. Per tą laiką aš bijojau 
net slapta nusipersti, ką jau kalbėti apie išeiginę dieną, idant patikrin- 
čiau savo idėją, kilusią prie virtuvės stalo ryte po visų sukrėtimų. 
Tikrai Žinau, jog cirkas išvažiavo iš miesto, likus kelioms dienoms 
iki lapkričio vidurio - manau, jog tai buvo dvyliktoji, tačiau negalių 
garantuoti. Tą dieną, atėjęs į darbą, ant savo rašomojo stalo vidurio 
pamačiau dokumentą, kurio labiausiai baiminausi: Džono Kofio ED 
patvirtinimą. Jį buvo pasirašęs ne Holas Muras, o Kurtis Andersonas, 
tačiau dokumentas buvo visiškai teisėtas ir, suprantama, prieš patek- 
damas pas mane, jis turėjo pereiti per Holo rankas. Įsivaizdavau Ho- 
lą, sėdintį prie savo rašomojo stalo administracijos pastate su šiuo po- 
pieriaus lapu rankoje ir galvojantį apie savo Žmoną, kuria jau devy- 
nios dienos negali atsistebėti Indianolos bendrosios ligoninės gydy- 
tojai. Šie gydytojai jai buvo įteikę ED dokumentus, tačiau Džonas 
Kofis juos suplėšė. O dabar buvo Kofio eilė pereiti Žaliąja mylia, ir 
kas iš mūsų galėjo tai sustabdyti? Kuris iš mūsų pajėgtų tai sustab- 
dyti? 

Mirties nuosprendyje buvo nurodyta lapričio 20-osi0s data. Pra- 
slinkus trims dienoms po to, kai gavau šį įsakymą, - manau, jog tai 
buvo penkioliktoji, - paprašiau, kad Džanisė paskambintų į darbą ir 
praneštų, kad sergu. Vos tik išgėręs puodelį kavos, aš jau važiavau į 
šiaurę savo labai jau aplamdytu, tačiau kitais požiūriais patikimu 
“Fordu"'. Džanisė išlydėdama mane pabučiavo ir palinkėjo sėkmės; 
aš jai padėkojau, tačiau nebežinojau, ką man turėtų reikšti sėkmė: 
rasti tai, ko ieškojau, ar, atvirkščiai, nerasti. Tačiau viena Žinojau tik- 
rai: vairuodamas nejutau ypatingo noro dainuoti. Tik ne tą dieną. 

Tą popietę, apie trečią valandą, aš jau buvau nukeliavęs gana gi- 
liai į kalnus. Atvykau į Perdomo apygardos teismo rūmus prieš pat 
darbo pabaigą, peržiūrėjau keletą bylų ir susilaukiau šerifo vizito, ku- 
riam apskrities teismo tarnautojas pranešė, jog kažkoks nepažįstamas 
kaišioja nosį į senas bylas. Šerifas Keletas norėjo sužinoti, ko aš no- 
riu. Aš jam pasakiau. Keletas pasvarstė mano atsakymą ir papasako- 
jo kai ką įdomaus. Jis pasakė, jog išsigins kiekvieno savo žodžio, jei 
aš imsiu aplink skleisti šią Žinią. Ji nebuvo labai reikšminga, tačiau 
tai jau buvo šis tas. Grįždamas namo, visą kelią galvojau apie tai, ką 
pasakė šerifas, o naktį tas, kuris gulėjo manojoje lovos pusėje, daug 
mąstė ir be galo mažai miegojo. | 

Kitą rytą atsikėliau, kai rytuose dar tebuvo užuomina, jog pate- 
kės saulė, ir nuvažiavau į Trapinguso apygardą. Nutariau pasikalbė- 
ti su šerifo pavaduotoju Robu Makgiu, o ne su šerifu Homeru Krai- 
busu, tuo dideliu maišu, pilnu žarnų ir skysčių. Makgis nenorėjo 1š- 
klausyti manęs. Labai energingai nenorėjo manęs išklausyti. Vienu 
metu aš jau beveik buvau tikras, jog jis trenks man per burną, kad tik 
manęs negirdėtų, tačiau galiausiai sutiko nuvykti pas Klausą Deteri- 
ką 1r paklausti jo keletą klausimų. Manau, jog Makgis sutiko tai pa- 
daryti pirmiausiai dėl to, kad aš pats neklausinėčiau Deteriko. 

- Jam tik trisdešimt devyneri, bet dabar jis atrodo kaip senis, - pa- 
aiškino šerifo pavaduotojas ir pridūrė, jog jis visai nenorįs, kad kaž- 
koks gudročius kalėjimo prižiūrėtojas, kuris mano esąs detektyvas, 
vėl sudirgintų Deteriką, kai jo sielvartas ėmė šiek tiek atlėgti. - Jūs 
pasiliksite mieste. Noriu, kad būtumėte per patrankos šūvį nuo Dete- 
riko fermos, tačiau taip pat noriu jus lengvai surasti, kai pasikalbėsiu 
su Klausu. Jei pradėtumėte nenustygti vietoje, suvalgykite valgyklo- 
je pyrago gabalą. Jo svoris jus prikaustys. 

Aš suvalgiau du gabalus, 1r jie buvo gana sunkūs. 

Kai Makgis atvyko į valgyklą ir prisėdo šalia manęs už prekys- 
talio, bandžiau įspėti, kas parašyta jo veide, tačiau nieko nepešiau. 

- Na? - paklausiau. 

- Vykime pas mane į namus, ten ir pasikalbėsime, - pasiūlė šeri- 
fo pavaduotojas. - Ši vieta mano skoniui yra per daug vieša. 

Mes surengėme pasitarimą Robo Makgio paradinėje verandoje. 
Abu buvome sužvarbę ir susitraukę, tačiau ponia Makgi neleido rū- 
kyti namuose. Ji buvo moteriškė, pralenkusi savo laikmetį. Kurį lai- 
ką kalbėjo Makgis. Atrodė, jog jam pačiam nepatinka girdėti savo 
žodžius. 0 

- Jūs turbūt suprantate, jog tai nieko neįrodo, ar ne? - paklausė 
jis, kai užbaigė savo pasakojimą. 

Makgio tonas buvo karingas, ir kalbėdamas jis agresyviai baks- 
nojo mano pusėn savo namų darbo cigarete, tačiau jo veidas buvo 
slogus. Mes abu žinojome, jog ne visada įrodymas yra tai, ką matai 
ir girdi teismo salėje. Man atrodo, jog tai buvo vienintelis kartas še- 
rifo pavaduotojo Makgio gyvenime, kai jis norėjo būti toks pat kai- 
miškai bukas kaip ir jo bosas. 

- Suprantu, - atsakiau. 

- Ir jei manote, jog dėl šio vienintelio dalyko jums pavyks pa- 
siekti, kad byla būtų nagrinėjama iš naujo, siūlau pagalvoti dar kar- 

tą, seūor. Džonas Kofis yra negras, o Trapinguso apygardoje mes 
esame labai skrupulingi, kai kalbama apie negrų bylų peržiūrėjimą. 

- Suprantu ir tai. 

- Tad ką jūs ketinate daryti? 

Numečiau savo cigaretę per verandos turėklus į gatvę. Po to at- 
sistojau. Manęs laukė ilga šalta kelionė namo, ir juo anksčiau susi- 
ruošiu, juo greičiau ši kelionė bus baigta. 

- Labai norėčiau tai Žinoti, pavaduotojau Makgi, - atsakiau, - ta- 
čiau nežinau. Šį vakarą tikrai žinau tik vieną dalyką: suvalgydamas 
antrą gabalą pyrago, padariau klaidą. 

- Pasakysiu jums kai ką, gudruoli - tarė Makgis, vis dar tebekal- 
bėdamas karingu tonu. - Aš manau, jog pirmiausia jums nereikėjo 
atidaryti Pandoros skrynios. 

- Ne aš ją atidariau, - atšoviau ir išvažiavau namo. 

Sugrįžau vėlai, - po pusiaunakčio, - tačiau žmona manęs dar lau- 
kė. Įtariau, jog ji lauks, tačiau mano širdis nudžiugo, kai pamačiau 
Džanisę ir kai ji apsikabino rankomis mano kaklą bei tvirtai prisi- 
spaudė visu kūnu. 

- Sveikas, nepažįstamasai, - pasisveikino ji, o po to palietė mane 
žemiau juosmens. - Tikiuosi, jog tam vyrukui nenutiko nieko bloga? 
Jis sveikas kaip ridikas? 

- Taip, mem, - atsakiau ir pakėliau Džanisę ant rankų. 

Nusivedžiau ją į miegamąjį, ir mes ten be galo saldžiai pasimy- 
lėjome. O kai pasiekiau pasitenkinimo viršūnę, tą palaimingą prasi- 
veržimo pojūtį, prisiminiau be paliovos ašarojančias Džono Kofio 
akis. Taip pat Melindą Mur, sakančią: “Sapnavau, jog tu klaidžioji 
tamsoje. Aš taip pat". 

Vis tebegulėdamas ant savo žmonos, kuri rankomis buvo apsivi- 
jusi mano kaklą, o mūsų šlaunys buvo tvirtai prigludusios vienos prie 
kitos, pradėjau verkti. 

- Polai! - šūktelėjo ji išsigandusi ir nustebusi. 

Nemanau, kad per visą mūsų vedybinį gyvenimą Džanisė būtų 
mačiusi mane ašarojantį daugiau nei pustuzinį kartų. Paprastai aš ne- 
su iš verksmingųjų. 

- Polai, ką tai reiškia? 

- Žinau viską, ką galima žinoti, - atsakiau jai pro ašaras. - Jei no- 
ri Žinoti teisybę, aš Žinau pasiutusiai per daug. Greičiau nei už savai- 
tės aš turėsiu elektros srove užmušti Džoną Kofį, tačiau Deterikų 
mergaites nužudė Viljamas Vartonas. Tai buvo Laukinis Bilas. 

Kitą dieną ta pati grupelė kalėjimo prižiūrėtojų, kurie valgė ma- 
no virtuvėje po nevykusios Delakrua egzekucijos, vėl pietavo pas 
mane. Šį kartą buvo ir penktasis mūsų karo tarybos narys - mano 
žmona. Džanisė įtikino mane, jog turiu viską papasakoti ir kitiems 
vyrams; iš pradžių nenorėjau šito daryti. Juk jau pakankamai blogai 
yra tai, pasakiau jai, kad mes abu Zinome. 

- Tu ne visai aiškiai apie tai mąstai, - atšovė Džanisė. - Turbūt to- 
dėl, kad vis dar esi nusiminęs. Tavo draugai jau žino pačią blogiau- 
sią naujieną, kad Džonas bus nužudytas už nusikaltimą, kurio nepa- 
darė. Jei niekas ir nepasikeis, visi pasijusite truputėlį geriau. 

Nebuvau tuo tikras, tačiau pasiklioviau Žmonos nuomone. Kai 
papasakojau ką žinau Brutaliajam, Dynui ir Heriui (negalėjau šito 
įrodyti, tačiau tvirtai Žinojau), tikėjausi, jog kils didžiulis triukšmas, 
tačiau iš pradžių tvyrojo tik gili tyla. Po to, paėmęs dar vieną Džani- 
sės iškeptą bandelę ir užsitepęs ant jos begėdiškai daug sviesto, Dy- 
nas paklausė: 

- Kaip manai, ar Džonas jį matė? Ar jis matė, kaip Vartonas pa- 
siguldė mergaites, o gal net kaip jas prievartauja? 

- Manau, jog jis būtų pabandęs sukliudyti, jei tai būtų matęs, - at- 
sakiau. - Spėju, jog jis galėjo pamatyti, kaip Vartonas pabėga. Jei 
taip ir buvo, vėliau Džonas pamiršo. 

- Teisingai, - pritarė Dynas. - Jis turi ypatingų galių, tačiau nėra 
protingas. Tik tada, kai Vartonas pro savo kameros grotas iškišo ran- 
ką ir sugriebė Džoną, šis suprato, jog žudikas ir yra Vartonas. 

Brutalusis lingavo galva. 

- Dėl to Džonas ir buvo toks nustebęs... šokiruotas. Atsimenate, 
kaip išsiplėtė jo akys? 

Aš linktelėjau. 

- Jis panaudojo Persį kaip ginklą prieš Vartoną, taip man pasakė 
Džanisė, ir nuo to laiko aš be paliovos apie tai mąsčiau Kodėl Džo- 
nas Kofis norėtų nužudyti Vartoną? Persį galbūt - Persis jo akivaiz- 
doje sutrypė Delakrua peliuką, Persis sudegino Delakrua gyvą, 1r 
Džonas tai Žinojo - tačiau Vartoną? Vartonas vienaip ar kitaip sukel- 
davo nemalonumų mums, tačiau jis apskritai nekibo prie Džono, kiek 
aš žinau, per visą laiką, kol jie kartu buvo Mylioje, Vartonas pasakė 
Džonui gal kokius keturis tuzinus žodžių, ir tai pusė jų buvo pasaky- 
ta paskutiniąją naktį. Tad kodėl Džonas norėjo nužudyti Vartoną? 
Vartonas buvo iš Perdomo apygardos, o ten baltųjų vaikai pamato 

negrą tik tada, jei jis atsitiktinai pasipainioja kelyje. Tad kodėl Džo- 
nas tai padarė? Ką tokio blogo jis galėjo pamatyti ar pajusti, kai Var- 
tonas prisilietė, kad nuspręstų išsaugoti nuodus, kuriuos išsiurbė iš 
Melindos kūno? 

- Ir vos pats nenusižudė, tai darydamas, - įsiterpė Brutalusis. 

- Taip, jis buvo visai netoli mirties. Ir kad paaiškinčiau sau, ko- 
dėl jis šitaip pasielgė, tegalėjau pasiremti Deterikų mergaičių pavyz- 
džiu. Pasakiau, jog tai beprotiška mintis, kad tai tiesiog atsitiktinis 
sutapimas, jog tai yra neįmanoma. Ir tada prisiminiau, ką Kurtis An- 
dersonas rašė apie Vartoną savo pirmajame tarnybiniame raštelyje - 
kad Vartonas yra beprotiškai pašėlęs ir kad bastėsi po visą valstiją, 
kol neįvykdė to apiplėšimo, kurio metu nužudė šitiek Žmonių. Bas- 
tėsi po visą valstiją. Ši frazė įstrigo mano galvoje. Po to prisiminiau, 
kaip jis čia atvykęs bandė pasmaugti Dyną. Tai privertė mane pagal- 
voti apie... 

- Šunį, - pertraukė Dynas. Jis trynėsi kaklą toje vietoje, kur Var- 
tonas buvo apsukęs grandinę. Manau, Dynas darė tai net nesuvokda- 
mas. - Kaip šuniui buvo nusuktas sprandas. 

- Kaip ten būtų, nuvykau į Perdomo apygardą patikrinti Vartono 
teismo bylų įrašų - mes čia turėjome duomenis tik apie jo įvykdytas 
žmogžudystes, už kurias Vartonas pateko į Žaliąją mylią. Kitaip ta- 
riant, jo karjeros pabaigos aprašymą. Norėjau sužinoti, o kas gi buvo 
pradžioje. 

- Daug eibių? - paklausė Brutalusis. 

- Pakankamai. Vandalizmas, smulkios vagystės, šieno kaugių pa- 
degimas, net sprogmenų vagystė - Vartonas su draugu buvo nukniau- 
kę dinamito lazdelę ir susprogdino ją palei upelį. Jis pradėjo šėlti 
anksti, būdamas dešimties metų, tačiau bylose nebuvo to, ko aš 1eš- 
kojau. Tada pasirodė šerifas pasidomėti, kas aš toks ir ką čia veikiu. 
Tai buvo išties laimingas atsitiktinumas. Papasakojau jam prasima- 
nytą istoriją, neva apieškodami kamerą Vartono čiužinyje radome 
krūvą nuotraukų - jose buvo pavaizduotos nuogos mažos mergaitės. 
Paaiškinau, jog noriu patikrinti, ar Vartonas nebuvo pedofilas, nes 
girdėjau apie porą neišaiškintų bylų Tenesio valstijoje. Buvau atsar- 
gus ir stengiausi neužsiminti apie Deterikų dvynukes. Nemanau, kad 
šerifas būtų apie jas pagalvojęs. 

- Žinoma, jog ne, - įsiterpė Heris. - Kodėl jam tai turėtų ateiti į 
galvą? Byla baigta, štai ir viskas. 

- Pasakiau šerifui, jog tikriausiai nėra jokios prasmės tikrinti šį 
įtarimą, nes Vartono ankstesnėse bylose nieko nėra. Norėjau pasaky- 

ti, jog bylose buvo daug kas, tačiau nieko apie pedofilinius veiks- 
mus. Tada šerifas - jo pavardė Keletas - nusijuokė ir pasakė, jog ne 
viskas, ką padaro toks supuvęs obuolys kaip Bilas Vartonas, įrašoma 
teismo bylose. O be to, kokią tai turi reikšmę? Juk jis jau miręs, ar 
ne? | 

Atsakiau, jog darau tai vien tenkindamas savo smalsumą, ir tai 
nuramino šerifą. Jis nusivedė mane į savo kabinetą, pasodino, pavai- 
šino puodeliu kavos ir papasakojo, jog prieš šešiolika mėnesių, kai 
Vartonas buvo tik aštuoniolikos metų, vyriškis iš vakarinės apskrities 
dalies užklupo jį kluone su savo dukra. Tai nebuvo tikras išprievar- 
tavimas; vyrukas Keletas apibūdino tai ne daugiau kaip “pirštų kai- 
šiojimu ir uostymu". Atleisk, brangioji. 

- Nieko baisaus, - atsakė Džanisė, nors ji buvo išbalusi. 

- Kiek metų buvo mergaitei? - paklausė Brutalusis. 

- Devyneri, - atsakiau. 

Brutalusis susigūžė. 

- Žmogus pats būtų persekiojęs Vartoną, jei būtų turėjęs stambių 
brolių ar pusbrolių, kurie galėtų ateiti į pagalbą, tačiau tokių giminai- 
čių jis neturėjo. Tad jis nuėjo pas Keletą, tačiau aiškiai pasakė norįs, 
kad Vartonas būtų tik perspėtas. Jei tik įmanoma, niekas nenori to- 
kio bjauraus reikalo iškelti aikštėn. Kaip ten būtų, šerifas K. pakan- 
kamai ilgai kentė Vartono išdaigas, - kai Vartonas buvo penkiolikos 
metų, buvo nusiuntęs jį aštuoniems mėnesiams į pataisos koloniją, - 
tad nusprendė, jog dabar pakaks. Keletas pasiėmė tris pavaduotojus, 
jie visi nuvyko į Vartonų namus, nusivedė ponią Varton į šalį, kai ši 
pradėjo verkti bei aimanuoti, ir po to paaiškino misteriui Vartonui, - 
“Vaikinukui Biliui“, - kas nutinka liurbiams spuoguotais veidais, kai 
jie nueina ant šieno kupetos su mergaitėmis, kurioms nėra pakanka- 
mai metų, kad būtų girdėjusios apie mėnesinius moteriškus reikalus, 
o ką jau kalbėti apie tai, kad būtų juos patyrusios. “Mes gerai pamo- 
kėme tą mažą pūzrą, - pasakė man Kaletas. - Mokėme tol, kol jo vi- 
sa galva sukraujavo, petys išniro, o subinė vos nesprogo". 

Brutalusis nevalingai nusijuokė. 

- Tai labai panašu į Perdomo apygardos tradicijas. 

- Praslinkus maždaug trims mėnesiams, Vartonas išspruko ir pra- 
dėjo savo šėlsmą, kuris baigėsi apiplėšimu, - tęsiau savo pasakojimą. 
- Dėl to ir už žmogžudystes jis pateko pas mus. 

- Vadinasi, jis jau vieną kartą turėjo reikalą su mažamete mergai- 
te, - pastebėjo Heris. Jis nusiėmė akinius, papūtė į juos ir pablizgino. 
- Kaip reikiant mažamete. Vienas kartas dar nėra įprotis, ar ne? 

- Žmogus tokių dalykų nedaro tik vieną kartą, - įsiterpė žmona ir 
sučiaupė lūpas, taip stipriai, jog jų beveik nesimatė. 

Po to jiems papasakojau apie savo vizitą į Trapinguso apygardą. 
Su Robu Makgiu buvau kur kas atviresnis - iš tiesų neturėjau kitos 
išeities. Ir šiandien visiškai nenumanau, kokią istoriją jis sukurpė De- 
terikui, tačiau kai Makgis prisėdo prie manęs valgykloje, jis atrodė 
pasenęs septyneriais metais. 

Gegužės viduryje, maždaug prieš mėnesį iki apiplėšimo ir žmog- 
žudysčių, kurios užbaigė trumpą Vartono, kaip nusikaltėlio, karjerą, 
Klausas Deterikas dažė savo tvartą (ir, beje, greta jo buvusią Bauze- 
rio būdą). Jis nenorėjo, kad sūnus ropinėtų aukštais pastoliais, be to, 
berniukas ir taip buvo mokykloje, tad pasisamdė vyrioką. Puikų jau- 
nuolį. Labai tylų. Jis tedirbo tris dienas. Ne, vyriokas nenakvojo jų 
namuose, Deterikas nebuvo toks kvailas, kad patikėtų, jog puikus ir 
tylus būtinai reiškia nepavojingą, ypač tais laikais, kai keliuose dėjosi 
velniai žino kas. Vyras, turintis šeimą, privalėjo būti atsargus. O be 
to, vyrukui ir nereikėjo nakvynės; jis pasakė Deterikui, kad nusisam- 
dė mieste kambarį pas Evą Prais. Teftone buvo moteris, vardu Eva 
Prais, ir ji nuomodavo kambarius, tačiau gegužės mėnesį ji neturėjo 
nuomininko, kuris būtų atitikęs Deteriko pasamdyto vyruko aprašy- 
mą, pas ponią Prais gyveno įprasti klientai, dėvintys languotus kos- 
tiumus ir katiliukus bei tampantys dėžes su prekių pavyzdžiais - ki- 
taip tariant, komivojažieriai. Makgis man galėjo tai papasakoti, nes 
pakeliui iš Deteriko fermos sustojo pas ponią Prais ir pasitikrino - dėl 
to jis buvo toks prislėgtas. 

“Net ir įvertinant šį faktą, - pridūrė Makgis, - nėra įstatymo, pa- 
gal kurį būtų galima bausti žmogų už tai, kad jis miega miške po at- 
viru dangumi, misteri Edžkoumai. Aš pats esu miegojęs kartą, kitą". 

Samdinys nemiegojo Deterikų namuose, tačiau du kartus su jais 
vakarieniavo. Jis privalėjo susipažinti su Houvuiu. Jis privalėjo susi- 
pažinti su mergaitėmis, Kora ir Keite. Jis tikriausiai klausėsi jų čiauš- 
kėjimo, ir jos galbūt užsiminė, kaip laukia vasaros, nes jei gerai elg- 
sis ir oras bus gražus, mamytė leis miegoti verandoje, kur mergaitės 
galės įsivaizduoti save pionierių žmonomis, dengtuose vežimuose 
keliaujančiomis per Didžiąsias Lygumas. 

Įsivaizdavau tą samdinį, sėdintį prie stalo ir valgantį keptą viščiu- 
ką bei ponios Deterik ruginę duoną, besiklausantį, gerai slepiantį sa- 
vo vilkiškas akis, linksintį, besišypsantį ir gerai viską beįsidėmintį. 

- Tai visai nepanašu į tą pamišėlį, apie kurį tu man, Polai, papa- 
sakojai, kai pirmą kartą jis pasirodė Mylioje, - pasakė Džanisė, 
abejodama mano žodžiais. - Nė kiek nepanašu. 

- Mem, jūs nematėte jo Indianolos ligoninėje, - įsiterpė Heris. - 
Paprasčiausiai stovintį atvėpusia burna ir demonstruojantį savo nu- 
ogą sėdynę, kyšančią iš po naktinių marškinių. Leidžiantį mums jį 
aprengti. Mes galvojome, jog jis arba apsvaigęs nuo narkotikų, arba 
kvailas. Ar ne taip, Dynai? | 

Dynas linktelėjo galva. 

- Tą dieną, kai jis baigė dažyti tvartą ir išvyko, skarele apsirišęs 
veidą vyras Džarvyje apiplėšė Hempio krovinių pervežimo kontorą, 
- pasakiau jiems. - Dingo su septyniasdešimčia dolerių. Jis taip pat 
paėmė 1892 metų sidabrinę vieno dolerio monetą, kurią pervežimų 
agentas nešiodavosi kaip talismaną. Kai Vartoną sučiupo, jis turėjo tą 
sidabrinį dolerį, o Džarvis yra tik už trisdešimties mylių nuo Teftono. 

- Vadinasi, šis plėšikas... šis niekadėjas... tu manai, jog tai jis ap- 
sistojo trim dienom pas Deterikus, kad padėtų nudažyti tvartą, - pa- 
sakė mano žmona. - Valgė kartu su jais vakarienę, prašė paduoti pu- 
peles ir panašiai, visai kaip normalus Žmogus? 

- Baisiausia, jog Žmonės nenuspėjami, - pastebėjo Brutalusis. - 
Jis galbūt planavo nužudyti ir apiplėšti Deterikus, bet po to pakeitė 
savo sumanymą, nes debesys ne tuo metu uždengė saulę ar dar dėl 
ko nors panašaus. O gal jis paprasčiausiai norėjo kiek atvėsti. Tačiau 
tikriausiai jis jau buvo nusižiūrėjęs tas dvi mergaites ir ketino sugrįž- 
ti. Kaip tu manai, Polai? 

Linktelėjau galva. Žinoma, buvau apie tai pagalvojęs. 

- O dar pavardė, kurią jis pasisakė Deterikui. 

- Kokia pavardė? - paklausė Džanisė. 

- Vilas Bonis. 

- Bonis? Aš ne... 

- Tai buvo tikroji Vaikinuko Bilio pavardė. 

- Štai kaip, - Džanisė išplėtė akis. - Stai kaip! Tada tu gali išlais- 
vinti Džoną Kofi! Ačiū Dievui! Tau tereikia parodyti Viljamo Var- 
tono nuotrauką ponui Deterikui... tiktų ir kalėjimo nuotrauka. 

Aš ir Brutalusis nejaukiai susižvalgėme. Atrodė, Dynas turi šiek 
tiek vilties, bet Heris sėdėjo nubedęs akis į savo rankas, lyg staiga bū- 
tų pasakiškai susidomėjęs savo pirštų nagais. 

- Kas nutiko? - paklausė Džanisė.- Kodėl jūs šitaip Žiūrite vienas 
į kitą? Žinoma, jog tas Makgis turės... 

- Robas Makgis man pasirodė esąs geras Žmogus, ir manau, jog 
jis yra velniškai puikus teisingumo sergėtojas, - pertraukiau ją, - ta- 
čiau Trapinguso apygardoje jis neturi jokio svorio. Valdžia priklau- 

so šerifui Kraibusui, o šis atnaujins Deterikų bylą remdamasis mano 
surinktais duomenimis tik tada, kai pragare ims snigti. 

- Tačiau... jei Vartonas ten buvo... jei Deterikas atpažins jį iš 
nuotraukos, ir teisme bus įrodyta, jog jis ten buvo... 

- Tai, kad Vartonas buvo pas Deterikus gegužės mėnesį, nebūti- 
nai reiškia, jog jis sugrįžo birželį 17 nužudė tas mergaites, - paaiškino 
Brutalusis. Jis kalbėjo tyliu, švelnu balsu - šitaip pranešama apie ar- 
timo giminaičio mirtį. - Viena vertus, turime vyruką, kuris padėjo 
Klausui Deterikui nudažyti tvartą ir išvyko. Paaiškėja, jog jis toje 
vietoje įvykdo krūvą nusikaltimų, tačiau per tas tris gegužės dienas, 
kol jis buvo Teftone, nieko pikto nepadaro. Antra vertus, turime neg- 
rą, didžiulį negrą, kurį surandame upės pakrantėje, savo rankose lai- 
kantį dvi nuogas negyvas mergaites. 

Brutalusis papurtė galvą. 

- Polas teisus, Džanise. Gal Makgiui ir kilo abejonių, tačiau 
Makgis nieko negali. Tik Kraibusas pajėgus atnaujinti bylą, o Krai- 
busas nenori sujaukti to, kas jam atrodo laiminga pabaiga: “Tai bu- 
vo nigeris, - galvoja Kraibusas, - kaip ten būtų, ne vienas iš mūsiš- 
kių. Puiku, aš nuvažiuosiu į Kould Mauntiną, užsisakysiu steiką ir 
pilstomo alaus “Mamos virtuvės“ restorane, po to pasižiūrėsiu, kaip 
iškepa tą nigerį, ir viskas bus baigta". 

Džanisė klausėsi šių Žodžių, o jos veide vis labiau ryškėjo siau- 
bas, po to atsisuko į mane. 

- Tačiau Makgis tuo tiki, tiesa, Polai? Matau tai iš tavo veido. 
Šerifo pavaduotojas Makgis žino, jog sulaikė nekaltą žmogų. Negi jis 
nepasipriešins šerifui? 

- Pasipriešindamas šerifui, jis tik praras darbą, - atsakiau. - Taip, 
manau, širdies gilumoje Makgis žino, kad tai buvo Vartonas. Tačiau 
save jis įtikinėja, jog turės darbą tol, kol laikys liežuvį už dantų ir 
žais pagal taisykles, kol Kraibusas arba išeis į pensiją, arba persirys 
tiek, kad numirs. O tada viskas bus kitaip. Štai kaip Makgis įtikinėja 
save, kad galėtų užmigti. Bent aš taip įsivaizduoju. O dėl vieno da- 
lyko jis tikriausiai nedaug kuo skiriasi nuo Homero. Makgis aiškina 
sau: “Galų gale, tai tik negras. Neįtikėtina, kad už tokius dalykus su- 
degintų baltąjį“. 

- Tada jūs privalėsite ten nuvykti, - pasakė Džanisė, ir mano šir- 
dis sustingo nuo jos šalto ir ryžūngo, nepripažįstančio dvejonių tono. 
- Privalote nuvykti ir papasakoti, ką sužinojote. 

- Ir kaip mes papasakosime, ką sužinojome, Džanise? - paklausė 
Brutalusis tuo pačiu tyliu balsu. - Ar turėtume papasakoti, kaip Var- 

tonas sugriebė Džoną, kai mes slapta vedėme iš kalėjimo, kad ste- 
buklingai išgydytų kalėjimo viršininko žmoną? 

- Ne... Žinoma, jog ne... - ji pamatė, koks plonas yra šioje pusėje 
ledas, ir nučiuožė kita kryptmi. - Tada pameluokite. 

Džanisė iššaukiančiai pažvelgė į Brutalųjį, po to į mane. Jos 
žvilgsnis buvo toks liepsningas, jog galėjo laikraštyje pradeginti skylę. 

- Pameluoti, - pakartojau. - Ką? 

- Kas tave privertė nuvykti iš pradžių į Perdomo apygardą, po to 
į Trapingusą. Nuvažiuok pas tą storą šerifą Kraibusą ir pasakyk, jog 
Vartonas tau prisipažino išprievartavęs bei nužudęs Deterikų mergai- 
tes, - trumpam Džanisė nukreipė savo karštą žvilgsnį į Brutalųjį. - Tu 
galėtum jį paremti, Brutai. Gali pasakyti, jog ir tu buvai kartu, kai 
Vartonas prisipažino, ir viską girdėjai. Ką gi, gal ir Persis viską gir- 
dėjo, ir tai jį tikriausiai sujaudino. Persis negalėjo pakelti minties, jog 
Vartonas šitaip Žiauriai pasielgė su mergaitėmis. Tai jam sumaišė 
protą. Tiesiog... Ką? Dėl Dievo, ką gi aš žinau? 

Ne tik aš ir Brutalusis, Heris su Dynu taip pat su savotišku siau- 
bu žvelgė į Džanisę. 

- Mes nieko panašaus nepranešėme, mem, - pasakė Henis. Jis kal- 
bėjo, tarsi aiškindamas vaikui. - Pirmiausiai mūsų paklaus, kodėl ne- 
pranešėme. Mes privalome pranešti viską, ką mūsų kūdikiai kamero- 
se pasakoja apie anksčiau įvykdytus nusikaltimus. Savo ar kitų. 

- Bet... bet... - Džanisės veidas buvo apimtas agonijos. Priėjau 
prie jos ir pamėginau apkabinti, tačiau Džanisė energingai nustūmė 
mano ranką šalin. - Bet jis ten buvo! Jis dažė tą prakeiktą tvartą! 
KARTU SU JAIS VAKARIENIAVO! 

- Tai tik byloja jo naudai, - paaiškino Brutalusis. - Kas gi čia to- 
kio? Kodėl Vartonui nepasipuikavus? Juk žmogaus negali iškepti du 
kartus. 

- Leiskite man pasitikrinti, ar aš teisingai viską supratau. Mes, 
susirinkusieji prie šito stalo, žinome, jog Džonas Kofis ne tik nenu- 
žudė tų mergaičių, bet ir bandė išgelbėti jų gyvybes. Suprantama, jog 
šerifo pavaduotojas Makgis viso šito nežino, bet gana puikiai su- 
pranta, kad žmogus yra pasmerktas mirti už žmogžudystes, kurių ne- 
padarė. Ir vis dėlto... vis dėlto... jūs negalite pasiekti, kad teismas 
vyktų iš naujo. Netgi negalite atnaujinti bylos tyrimo? 

- Taip, mem, - pasakė Dynas. Jis įnirtingai blizgino savo akinių 
stiklus. - Jūs beveik viską teisingai įvardijote. 

Ji sėdėjo nuleidusi galvą ir mąstė. Brutalusis norėjo kažką pasa- 
kyti, tačiau aš rankos mostu jį sustabdžiau. Nemaniau, jog Džanisė 

galėtų sugalvoti būdą, kaip ištraukti Džoną iš tos mirtį nešančios dė- 
Žžės, į kurią jis papuolė, tačiau taip pat negalvojau, kad tai yra neįma- 
noma. Mano Žmona buvo bauginančiai išmintinga dama. Ir taip pat 
bauginančiai ryžtinga. Toks derinys kartais kalnus paverčia slėniais. 

- Gerai, - galiausiai tarė ji. - Tada jūs patys vieni privalote jį iš- 
traukti. 

- Mem? 

Heris buvo netekęs amo. Taip pat ir išsigandęs. 

- Jūs galite tai padaryti. Juk vieną kartą jau padarėte, ar ne? Va- 
dinasi, galite pakartoti. Tik šį kartą jo nesugrąžinsite. 

- Ar jūs norėtumėte būti viena iš tų, kuri paaiškins mano vai- 
kams, kodėl jų tėtukas sėdi kalėjime, misis Edžkoum? - paklausė Dy- 
nas. - Apkaltintas, kad padėjo Žmogžudžiui pabėgti iš kalėjimo. 

- Nieko panašaus nebus, Dynai; mes sukursime planą. Padarysi- 
me taip, jog atrodytų kaip tikras pabėgimas. 

- Tada nepamirškite, jog tai turi būti toks planas, kurį galėtų su- 
galvoti vyriokas, net nepajėgiantis prisiminti, kaip reikia užsirišti ba- 
tų raištelius, - pastebėjo Heris. - Visi turės tuo patikėti. 

Džanisė sutrikusi pažvelgė į jį. 

- Nieko gero iš to nebus, - pasakė Brutalusis. - Net jei ir sugal- 
votume būdą, vis tiek nieko gero iš to nebūtų. 

- Kodėl? - atrodė, jog Džanisė tuoj pravirks. - Kodėl gi, po vel- 
nių, ne? 

- Todėl, kad jis yra šešių pėdų ir aštuonių colių ūgio plikas juo- 
daodis, kuriam vos užtenka smegenų prasimaitinti, - atsakiau. - Kaip 
manai, kiek ilgai jis išbus laisvėje, iki vėl jį sučiups? Dvi valandas? 
Šešias? 

- Juk sugebėjo anksčiau gyventi neatkreipdamas į save per daug 
dėmesio. 

Ašara nuriedėjo Džanisės skruostu. Ji nusivalė ją atžagaria ranka. 

Džanisė sakė teisybę. Buvau parašęs laiškus savo draugams ir gi- 
minėms, gyvenantiems toliau į pietus, klausdamas jų, ar nematė laik- 
raščiuose kokių nors straipsnių apie vyrą, kurio aprašymas atitiktų 
Džoną Kofį. Ir nesulaukiau absoliučiai jokio atsakymo. Džanisė bu- 
vo padariusi tą patį. Mums pavyko atkasti tik vieną tikėtiną atvejį, 
kuris įvyko Masl Šoulzo mieste Alabamos valstijoje. Per choro repe- 
ticiją viesulas sugriovė bažnyčią, - tai įvyko 1929-aisiais, - ir didžiu- 
lis juodaodis vyriškis iš griuvėsių ištraukė du vyrukus. Iš pradžių vi- 
siems, stebintiems gelbėjimo darbus, pasirodė, jog vyrukai yra negy- 
vi, tačiau vėliau paaiškėjo, kad nė vienas iš jų net nebuvo rimtai su- 

žeistas. Laikraštis citavo vieną iš liudininkų sakant, jog tai buvo pa- 
našu į stebuklą. Per visuotinę sumaištį juodaodis, kurį bažnyčios pas- 
torius buvo pasamdęs padieniu darbininku, išnyko. 

- Jūs teisi, jis sugeba išlikti nepastebėtas, - sutiko Brutalusis. - 
Tačiau taip pat privalote atminti, jog tai jam pavykdavo prieš tai, kol 
nebuvo nuteistas už dviejų mažų mergaičių išprievartavimą ir Žmog- 
žudystę. 

Džanisė sėdėjo nieko neatsakydama. Ji šitaip išsėdėjo beveik iš- 
tisą minutę, o po to padarė tai, kas pribloškė mane taip stipriai, kaip 
mano staigus ašarų protrūkis turėjo priblokšti ją. Džanisė vienu ran- 
kos mostu nušlavė viską nuo stalo - lėkštes, stiklines, puodelius, sta- 
lo įrankius, dubenėlius su salotomis, padėklą su kumpiu, pilną ąsotį 
su šalta arbata. Visa, kas buvo ant stalo, vienu ypu atsidūrė ant grindų. 

- O šventas šūde! - šūktelėjo Dynas, atsilošdamas nuo stalo taip 
smarkiai, jog vos neapvirto aukštielninkas.. 

Džanisė nekreipė į jį dėmesio. Ji žiūrėjo į mane ir Brutalųjį, dau- 
gausia į mane. 

- Ar jūs ketinate jį nužudyti, vaikai? - paklausė Džanisė. - Keti- 
nate nužudyti žmogų, kuris išgelbėjo Melindos Mur gyvybę ir ban- 
dė išgelbėti tų dviejų mažų mergyčių gyvybes? Ką gi, pasaulyje bus 
bent vienu juodaodžiu mažiau, ar ne? Galėsite save tuo guosti. Vie- 
nu nigeriu mažiau. 

Džanisė pakilo, pažvelgė į savo kėdę ir paspyrė ją į sieną. Kėdė 
atsimušė ir nukrito į išsiliejusią vaisių tyrę. Sugriebiau Žmoną už ran- 
kos, tačiau ji išsilaisvino. 

- Nedrįsk manęs liesti, - perspėjo ji. - Kitą savaitę tokiu pat metu 
tu būsi žudikas, nė kiek ne geresnis nei Vartonas, tad nedrįsk manęs 
liesti. 

Ji nuėjo į galinę verandą, užsidengė veidą prijuoste ir ėmė raudo- 
ti. Mes keturieše žvalgėmės vienas į kitą. Po kiek laiko aš pakilau ir 
ėmiau valyti jovalą nuo grindų. Brutalusis pirmas prisijungė prie ma- 
nęs, po jo Heris su Dynu. Kai kambarys vėl atrodė daugmaž tvarkin- 
gai, vyrai pasišalino. Per visą tą laiką nė vienas neištarėme nė žodžio. 
Tiesą sakant, neturėjome ką pasakyti. 

"Tą naktį man nereikėjo budėti. Sėdėjau mūsų mažo namo svetai- 
nėje, rūkydamas cigaretes, klausydamasis radijo ir stebėdamas, kaip 
nuo žemės kylanti tamsa praryja dangų. Televizorius yra gerai, aš 

nieko prieš jį neturiu, tačiau man nepatinka, kad jis atriboja Žmogų 
nuo aplinkinio pasaulio ir prikausto prie savo stiklinio ekrano. Bent 
Jau šiuo požiūriu radijas yra geriau. 

Įėjo Džanisė, priklaupė prie kėdės atkaltės ir paėmė mano ranką. 
Kurį laiką nė vienas iš mūsų nepratarėme nė žodžio, tik paprasčiau- 
siai rymojome, klausydamiesi Kajaus Kaizerio laidos “Muzikos Žinių 
koledžas“ ir stebėdami, kaip sužimba žvaigždės. Man buvo gera. 

- Labai atsiprašau, kad išvadinau tave bailiu, - pasakė Džanisė. - 
Dėl šito graužiuosi labiau nei dėl bet kurio kito žodžio, pasakyto tau 
per visą mūsų vedybinį gyvenimą. 

- Netgi tada, kai mes iškylavome su palapinėmis ir tu mane išva- 
dinai Senu Dvokiančiu Semu? - paklausiau, ir mes abu nusijuokėme, 
po to kelis kartus pasibučiavome, ir vėl pasijutome geriau. 

„Ji buvo labai graži, manoji Džanisė, ir aš vis dar ją tebesapnuo- 
ju. Nors esu senas ir pavargęs nuo gyvenimo, tebesapnuoju, kaip ji 
įeina į mano kambarį šioje vienišoje, visų užmirštoje buveinėje, kur 
koridorius dvokia šlapimu ir virtais kopūstais. Sapne matau ją jauną 
ir žavią, mėlynomis akimis ir puikiomis stačiomis krūtimis, nuo ku- 
rių beveik negalėdavai atitraukti rankų, sakančią man: “Na ką tu, 
brangusis, manęs nebuvo toje autobuso avarijoje. Tu suklydai, ir 
tiek". Net ir dabar tai sapnuoju, o kartais, kai pabundu ir suprantu, 
jog tai buvo tik sapnas, apsiverkiu. Aš, kuris jaunystėje beveik nie- 
kados neverkdavau. 

- Ar Holas žino? - galiausiai paklausė ji. 

- Kad Džonas nekaltas? Neįsivaizduoju, iš kur jis galėtų žinoti. 

- Ar jis gali padėti? Ar Holas turi kokią nors įtaką Kraibusui? 

- Nė truputėlio, brangioji. 

Džanisė linktelėjo, tarsi ir būtų laukusi šitokio mano atsakymo. 

- Tada nieko jam nesakyk. Jei Holas negali padėti, dėl Dievo 
meilės, nieko jam nesakyk. 

- Ne, nesakysiu. 

Ji pažvelgė į mane tvirtu žvilgsniu. 

- Ir tą naktį jūs nepranešite, jog dėl ligos negalite atvykti į darbą. 
Nė vienas. Jūs neturite teisės. | 

- Ne. Jei mes būsime vietoje, bent jau padarysime tą greitai. Tiek 
dar galime. Nebus taip, kaip nutiko Delakrua. 

Akimirkai, dėkui Dievui trumpai, man akyse pasirodė šilkinė 
kaukė, deganti ant Delo veido ir atidengianti drebučių gumulėlius, 
kurie anksčiau buvo Delo akys. 

- Tu neturi kitos išeities, ar ne? - Džanisė paėmė mano ranką ir 
patrynė ją į savo švelnų aksominį skruostą. - Vargšas Polas. Vargšas 
senukas. 

Nieko neatsakiau. Niekada gyvenime nei prieš tai, nei po to taip 
netroškau pabėgti. Tiesiog pasiimti Džanisę, susikrauti vieną kelion- 
maišį ir pabėgti, kur akys mato. 

- Vargšas mano senuk, - pakartojo Džanisė. - Pasikalbėk su juo. 

- Su kuo? Su Džonu? 

- Taip. Pasikalbėk su juo. Sužinok, ko jis nori. 

Susimąsčiau apie tai, po to linktelėjau galva. Džanisė buvo tei- 
si. Ji beveik visada būdavo teisi. 

Po dviejų dienų, aštuonioliktąją, Bilas Dodžas, Henkas Biterma- 
nas ir dar kažkas - neprisimenu kas, tai buvo vienas iš skrajūnų - nu- 
vedė Kofį į dušą D korpuse, o kol jo nebuvo, mes repetavome egze- 
kuciją. Neleidome, kad Tu-Tu vaidintų Džono vaidmenį; visi supra- 
tome, net nepersimetę nė žodeliu, jog tai būtų nepadoru. 

Aš atlikau šį vaidmenį. 

- Džonai Kofi, - tarė Brutalusis ne visai tvirtu balsu, kai aš sėdė- 
jau pritvirtintas prie Senosios Žiežirbos, - jūs esate pasmerktas mirti 
elektros kėdėje, šį sprendimą priėmė prisiekusieji, tokie pat piliečiai 
kaip jūs... 

Tokie pat piliečiai kaip Džonas Kofis? Absurdas. Kiek Žinau, vi- 
soje planetoje nebuvo kito tokio Žmogaus. Tada prisiminiau, ką pa- 
sakė Džonas, kai jis žiūrėjo į Žiežirbą, stovėdamas laiptų, einančių iš 
mano kabineto, apačioje: “Jo kūno dalelės dar tebėra ten. Aš girdžiu, 
kaip jos klykia". 

- Išlaisvinkite mane, - pasakiau užkimusiu balsu. - Atsekite apka- 
bas ir paleiskite. 

Vyručiai taip ir padarė, tačiau kurį laiką jaučiausi lyg prikausty- 
tas, tartum S:noji Žiežirba nebūtų norėjusi manęs paleisti. 

Kai pajudėjome atgal į savo korpusą, Brutalusis tarė man labai 
tyliai, kad neišgirstų net Dynas su Heriu, kurie už mūsų nugarų bai- 
gė rikiuoti kėdes: 

- Gyvenime esu padaręs keletą dalykų, kuriais negaliu didžiuotis, 
tačiau dabar pirmą kartą pajutau pragaro grėsmę. 

Pažvelgiau į jį, kad įsitikinčiau, jog Brutalusis nejuokauja. Buvo 
nepanašu į tai. 

- Ką tu turi omenyje? 

- Turiu omenyje, jog mes rengiamės nužudyti Dievo dovaną, - at- 
sakė jis. - Dievo dovaną, kuri nėra padariusi nieko pikta nei mums, 
nei kam nors kitam. Ką aš pasakysiu, kai stovėsiu prieš Dievą Tėvą 
Visagalį, ir jis manęs paprašys paaiškinti, kodėl taip padariau? Kad 
tai buvo mano darbas? Mano darbas? 


Kai Džonas sugrįžo iš dušo ir išėjo skrajūnai, aš atrakinau jo ka- 
meros duris, įėjau vidun ir atsisėdau greta Džono ant gulto. Brutalu- 
sis budėjo koridoriuje. Jis pakėlė akis, pamatė, jog įėjau vienas į ka- 
merą, tačiau nepratarė nė žodžio. Brutalusis tiesiog vėl palinko prie 
savo popierių, prie kurių tuo metu kamavosi, be paliovos laižydamas 
pieštuko galiuką. 

Džonas pažvelgė į mane savo keistomis akimis - pasruvusiomis 
krauju, tuščiomis, pritvinkusiomis ašarų... tačiau ramiomis, tarsi 
verkti nebūtų buvę taip blogai, kai pripranti. Jis netgi lengvai nusi- 
šypsojo. Prisimenu, Džonas kvepėjo "Ivory"? muilu, jis buvo švarus 
ir gaivus kaip kūdikis po vakarinės maudyklės. 

- Sveiki, bose, - tarė jis ir atsistojęs paėmė abi mano rankas. 

Tai jis padarė visiškai natūraliai. 

- Sveikas, Džonai, - burnoje pajutau gumulą ir pamėginau nury- 
ti. - Spėju, jog tu Žinai, kad artėjame prie šito. Liko dar pora dienų. 

Džonas nieko neatsakė, tik sėdėjo laikydamas mane už rankų. 
Atsigręždamas į praeitį galvoju, jog jau tada manyje kažkas prasidė- 
j0, tačiau buvau per daug sutelkęs dėmesį į savo pareigą, - ir protiš- 
kai, ir emociškai, - kad tai pastebėčiau. 

- Ar nori ko nors ypatingo savo paskutinei vakarienei, Džonai? 
Galėtume parūpinti beveik bet ką. Netgi atneštume alaus, jei panorė- 
tum. Tiesiog įpiltume į kavos puodelį, ir viskas. 

- Nesu niekada ragavęs, - atsakė Džonas. 

- Gal tada kokio nors ypatingo valgio? - pasiūliau. 

Ties vienu Džono antaktiu lygioje kaktoje įsimetė raukšlė. Po to 
kakta išsilygino, ir Džonas nusišypsojo. 

- Būtų gerai netikras zuikis. 

- Gerai. Bus netikras zuikis. Su padažu 1r bulvių koše, - pajutau 
tvilkčiojimą, koks paprastai būna rankoje, kai miegi, pasikišęs ją po 
galva, tik šį kartą tvilkčiojimas apėmė visą kūną. - O ką dar? 

- Nežinau, bose. Ką turite. Gal okros, bet aš nesu išrankus. 


301 


- Gerai, - atsakiau ir pagalvojau, jog desertui Džonas gaus ponios 
Džanisės Edžkoum keptą persikų pyragą. - O kaip dėl šventiko? Su 
kuo tu norėtum kartu pasimelsti kitą naktį? Tai nuramina žmogų. Esu 
tai matęs daugelį kartų. Galiu susisiekti su šventuoju tėvu Šasteriu, 
tuo pačiu, kuris buvo, kai Delas... | 

- Nenoriu jokio šventiko, - pertraukė mane Džonas. - Jūs buvote 
man geras. Jei norite, galite už mane pasimelsti. To pakaks. Manau, 
Jog galiu kartu su jumis paklūpėti ant kelių. 

- Aš! Džonai, aš nemokėsuu... 

Jis šiek tiek spustelėjo mano rankas, ir dilgčiojimas mano kūne 
sustiprėjo. 

- Mokėsite, - atšovė jis. - Ar ne taip, bose? 

- Tikiuosi, - išgirdau savo balsą, kuris buvo panašus į aidą. - Jei 
jau toks reikalas, tikiuosi, jog mokėsiu. 

Tuo metu mane apėmė dar stipresnis dilgčiojimas, jis buvo pana- 
šus į tą, kai Džonas išgydė mano vidaus santechninius įrenginius, ta- 
čiau taip pat ir skyrėsi. Ir ne tik dėl to, kad šįsyk buvau visiškai svei- 
kas. Šis jausmas skyrėsi todėl, jog šį kartą Džonas nežinojo, kad tai 
daro. Staiga mane apėme siaubas, aš vos neuždusau nuo poreikio iš- 
eiti iš čia. Mano viduje suspindo šviesos ten, kur jų anksčiau nieka- 
da nebūdavo. Ne tik smegenyse; visame kūne. 

- Jūs ir misteris Hauvelas, ir kiti bosai buvote man geri, - pasakė 
Džonas Kofis. - Žinau, kad jūs graužiatės, tačiau dabar galite liautis. 
Nes aš noriu iškeliauti, bose. 

Bandžiau kažką pasakyti, bet nepajėgiau. O Džonas pajėgė. Tai, 
ką jis netrukus pasakė, buvė ilgiausia man kada nors girdėta Džono 
kalba. 

- Aš esu be galo pavargęs nuo skausmo, kurį girdžiu ir jaučiu, 
bose. Esu pavargęs bastytis vienišas tarsi paukštelis lietuje. Niekada 
neturėti jokio bičiulio, kuris keliautų kartu ar pasakytų, iš kur ar į 
kur, ar kodėl mes keliaujame. Pavargau nuo žmonių, kurie yra bjau- 
rūs vieni kitiems. Dėl to jaučiu, lyg stiklo šukės raižytų mano galvą. 
Pavargau nuo visų tų kartų, kai norėjau pagelbėti ir nepajėgiau. Pa- 
vargau nuo tamsos. Labiausiai mane išvargino skausmas. Daugiau 
nebegaliu. Jei tik galėčiau, užbaigčiau visa tai. Tačiau negaliu. 

“Liaukis, - sakiau jam mintyse. - Liaukis ir paleisk mano rankas. 
Jei nesiliausi, aš paskęsiu. Paskęsiu arba susprogsiu". 

- Jūs nesusprogsite, - pasakė Džonas, lengvai nusišypsodamas iš 
šios minties... bet paleido mano rankas. 

Palinkau į priekį sunkiai gaudydamas orą. Tarp savo kelių ce- 
mentinėse grindyse aiškiai mačiau kiekvieną įtrūkimą, kiekvieną 
griovelį, smulkiausius žėručio lopinėlius. Pakėlęs galvą pažvelgiau į 
sieną ir joje išvydau vardus, įrašytus 1924, 1926 ir 1931 metais. Tie 
vardai buvo ištrinti, Žmonės, kurie juos užrašė, taip pat tam tikra 
prasme buvo ištrinti, tačiau spėju, jog nieko neįmanoma visiškai iš- 
trinti, tik ne nuo šio tamsaus stiklo, kuris vadinasi pasaulis, ir dabar 
aš vėl pamačiau šiuos vardus, persipynusius, užrašytus vienas ant ki- 
to, ir man pasirodė, jog Žiūrėdamas į šiuos vardus girdžiu, kaip nu- 
mirėliai kalba, dainuoja ir prašo pasigailėti. Pajutau, kaip pulsuoja 
mano akių obuoliai, išgirdau plakant savo širdį, pajutau, kaip visu 
mano kūnu tarsi visomis kryptimis siunčiami laiškai teka kraujas. 

Tolumoje išgirdau garvežio švilpuką ir manau, jog tai buvo tre- 
čią penkiasdešimt išvykstantis į Praisfordą traukinys, bet negalėjau 
tuo būti tikras, nes niekada anksčiau nebuvau to švilpuko girdėjęs. 
Aš jo negirdėdavau iš Kould Mauntino, nes traukinys pravažiuoda- 
vo pro valstijos kalėjimą už dešimties mylių į rytus. Negalėjau išgirs- 
ti to švilpuko, ir jūs man tą patį pasakytumėte, o iki 1932-ųjų lapkri- 
čio mėnesio aš būčiau tuo tikėjęs, tačiau tą dieną aš aiškiai išgirdau 
garvežio švilpuką. 

Kažkur garsiai lyg bomba susprogo elektros lemputė. 

- Ką tu man padarei? - sušnibždėjau. - Ak, Džonai, ką tu pada- 
rei? 

- Atleiskite, bose, - atsakė jis ramiai. - Aš nepagalvojau. Tačiau 
manau, jog čia nieko baisaus. Netrukus vėl jausitės normaliai. 

Pakilau 1r nuėjau kameros durų link. Jaučiausi, lyg vaikščiočiau 
per sapną. Kai priėjau prie durų, Džonas mane sustabdė: 

- Jūs spėliojote, kodėl jos neklykė. Tai vienintelis iki šiol jums 
neaiškus dalykas, ar ne tiesa? Kodėl tos dvi mažos mergaitės nekly- 
kė, kol jos dar buvo priemenėje. 

Atsisukęs pasižiūrėjau į Džoną. Jo akyse mačiau kiekvieną ma- 
žiausią kraujagyslę ir kiekvieną sporą jo veide... Taip pat jaučiau jo 
skausmą, kurį Džonas sugėrė iš kitų žmonių, kaip kempinė sugeria 
vandenį. Taip pat išvydau ir tamsą, apie kurią Džonas buvo kalbėjęs. 
Ji buvo užplūdusi visus Džono pasaulio kampelius, ir tuo momentu 
pajutau Džonui gailestį, bet kartu ir didelį palengvėjimą. Taip, mes 
jam padarysime siaubingą dalyką, niekada nebus įmanoma šito patai- 
syti... tačiau tuo pat metu mes padarysime jam ir paslaugą. 

- Aš tai pamačiau, kai tas blogas vyrukas mane nusitvėrė, - pa- 
sakė Džonas. - Tada aš supratau, jog jis tai padarė. Tą dieną aš jį ma- 

čiau, buvau pasislėpęs už medžių, mačiau, kaip jis jas numeta ir pa- 
bėga, bet... 

- Tu viską pamiršai, - pasakiau. 

- Teisingai, bose. Iki tol, kol jis manęs nepalietė, buvau pamiršęs. 

- Kodėl jos neklykė, Džonai? Jis jas sužeidė iki kraujo, tėvai bu- 
vo viršuje, tad kodėl mergaitės neklykė? 

Džonas pažvelgė į mane savo vaiduokliškomis akimis. 

- Vienai jis sakė: “Jei triukšmausi, užmušiu tavo seserį, o ne ta- 
ve“. Kitai kartojo tą patį. Suprantate? 

- Taip, - sušnibždėjau. 

Mintyse išvydau tą vaizdą. Deterikų priemenė skendi tamsoje. 
Vartonas palinkęs tarsi vampyras. Viena iš mergaičių galbūt norėjo 
surikti, tad Vartonas trenkė jai į veidą, ir mergaitei iš nosies plūste- 
lėjo kraujas. Iš nosies išsiliejusį kraują vėliau ir pamatė priemenėje 
brolis su motina. 

- Jo žudymo įrankis buvo jų meilė, - pasakė Džonas. - Jų meilė 
viena kitai. Dabar suprantate, kaip visa tai įvyko? 

Linktelėjau nesugebėdamas ištarti nė žodžio. 

Džonas nusišypsojo. Iš jo akių vėl tekėjo ašaros, tačiau Džonas 
šypsojosi. , 

- Taip būna kiekvieną dieną, - pasakė jis. - Visame pasaulyje. 

Po to jis atsigulė 17 nusisuko veidu į sieną. 

Išėjau į Mylią, užrakinau Džono kamerą ir nužingsniavau prie 
budinčiojo rašomojo stalo. Supratau, jog girdžiu Brutaliojo mintis - 
j0s skambėjo kaip tylus šnibždesys. Brutalusis svarstė, kaip rašyti 
vieną žodį. Manau, jog tai buvo "atsiųsti". Brutalusis svarstė: “Kaip, 
po velnių, jis rašomas: su “ū" ilgąja ar su “ų" nosine?"? Po to Bruta- 
lusis pažvelgė į mane, nusišypsojo, tačiau geriau į mane įsižiūrėjęs 
liovėsi. 

- Polai? - paklausė jis. - Ar gerai jautiesi? 

- Taip, - atsakiau. 

Po to apsakiau Brutaliajam, ką man papasakojo Džonas - ne vis- 
ką ir, žinoma, nieko nepasakiau, kokį poveikį man padarė jo prisilie- 
timas (šito niekam niekada nesakiau, net Džanisei); Eleina Koneli tai 
sužinos pirmoji, žinoma, jei ji panorės skaityti šiuos puslapius po to, 
kai bus perskaičiusi visus kitus, bet persakiau Brutaliajam Džono žo- 
džius, kad jis nori iškeliauti. Tai suteikė Brutaliajam palengvėjimą, - 
bent jau šiokį tokį, - tačiau aš pajutau (išgirdau?), jog Brutalusis spė- 
lioja, ar nebūsiu aš visa tai sukūręs, kad jį paguosčiau. Po to pajutau, 

jog Brutalusis nusprendė manimi patikėti, nes jam šitaip bus leng- 
viau, kai išmuš Džono valanda. 

- Polai, ar tau neatsinaujino uždegimas? - paklausė Brutalusis. - 
Tu visas išraudęs. 

- Ne, manau, kad jaučiuosi puikiai, - atsakiau, nors taip nesijau- 
čiau, tačiau tvirtai tikėjau, kad Džonas buvo teisus, ir aš netrukus vėl 
pasijusiu normaliai. Pajutau, jog tvilkčiojimas mano kūne slopsta. 

- Vis tiek nepakenktų nueiti į savo kabinetą ir truputėlį prigulti. 

Mažiausiai tuo metu norėjau prigulti - mintis man pasirodė tokia 
absurdiška, kad vos nepradėjau kvatoti. Tuo metu aš buvau labiau 
linkęs pasistatyti mažą namelį, apkalti lentomis, suarti galinį daržą ir 
apsodinti. Ir visa tai norėjau padaryti iki vakarienės. 

“Štai kaip tai yra, - galvojau. - Kiekvieną dieną. Visame pasau- 
lyje. Toji tamsa. Apgaubusi visą pasaulį ". 

- Verčiau nueisiu į administracijos pastatą. Reikia pasitikslinti 
keletą dalykų. 

- Daryk kaip nori. 

Nuėjau prie durų, atidariau jas ir atsisukau. 

- Tu parašei teisingai, - pasakiau Brutaliajam. - Su “ų" nosine. 
Bent jau dažniausiai. Manau, jog visos taisyklės turi išimčių. 

Išėjau pro duris. Man nereikėjo atsisukti į Brutalųjį, kad pamaty- 
čiau, kaip jis stovi nustėręs ir išsižiojęs. 

Likusią pamainos dalį nenustygau vietoje, negalėjau išsėdėti nė 
penkių minučių vėl nepašokęs ir nepradėjęs blaškytis. Nuėjau į admi- 
nistracijos pastatą, po to tapsenau ten ir atgal pasivaikščiojimų kie- 
me, kol sargybiniai bokštuose tikriausiai pagalvojo, jog aš išėjau iš 
proto. Bet kai baigėsi mano budėjimas, vėl pradėjau rimti, o besiblaš- 
kančios galvoje mintys - lyg vėjo draikomi lapai - taip pat apsiramino. 

Tačiau tą rytą pusiaukelėje į namus ankstesnis jausmas vėl stip- 
riai užvaldė mane. Tai buvo panašu į turėtą šlapimtakių uždegimą. 
Turėjau šalikelėje pastatyti savo “Fordą", išlipti 17 bėgti vos ne pusę 
mylios, nuleidęs galvą, mojuodamas rankomis. Iš mano gerklės ver- 
žėsi toks karštas kvapas, lyg aš jį būčiau pašildęs pažastyje. Po to ga- 
liausiai pradėjau jaustis iš tiesų normaliai. Nubėgau ristele beveik iki 
tos vietos, kur buvo pastatytas mano “Fordas", ir likusią kelio dalį 
nužingsniavau normaliu žingsniu, iš burnos leisdamas garą į gaivų 
rytmečio orą. Sugrįžęs namo, papasakojau Džanisei, jog Džonas Ko- 
f1s man pasakė, kad yra pasiruošęs ir nori iškeliauti. Ji linktelėjo. At- 
rodė, Džanisė pajuto palengvėjimą. Ar iš tiesų? Negalėjau pasakyti. 
Prieš šešias, netgi prieš tris valandas būčiau Žinojęs, tačiau tuo mo- 

mentu jau nebegalėjau suprasti. Ir tai buvo gerai. Džonas vis karto- 
davo, jog yra pavargęs, ir aš dabar supratau kodėl. Tai, ką Džonas 
nešiojosi savyje, būtų išsekinę kiekvieną. Beliktų i1lgėtis ramybės ir 
tylos. 

Kai Džanisė pasidomėjo, kodėl esu toks įraudęs ir nuo manęs 
sklinda prakaito kvapas, pasakiau jai, kad pakeliui į namus sustab- 
džiau automobilį ir gana smarkiai pabėgiojau. Tiek jai pasakiau - tik- 
riausiai jau esu minėjęs (esu parašęs per daug puslapių, kad kiltų no- 
ras visus juos peržiūrėti ir pasitikslinti), kad mūsų vedybiniame gy- 
venime meluoti nebuvo įprasta, - tačiau nepaaiškinau kodėl. 

O Džanisė nepaklausė. 

Tą naktį, kai atėjo Džono Kofio eilė pereiti Mylia, negriaudėjo. 
Buvo gana šalta, spėju, minusinė temperatūra, ir virš nuvalytų laukų 
pasipylė milijonai žvaigždžių, o šerkšnas švytėjo lyg deimantai ant 
išdžiūvusių liepos mėnesio kukurūzų griaučių. 

Per šią egzekuciją Brutas Hauvelas buvo paskirtas į pirmąją eilę 
- šį kartą jam teks uždėti šalmą ir liepti Van Hėjui pasukti limbą. Bi- 
las Dodžas buvo skydinėje kartu su Van Hėjumi. O tos lapkričio dvi- 
dešimtosios vakare apie vienuoliktą dvidešimt Dynas, Heris ir aš nu- 
ėjome į vienintelę užimtą kamerą, kurioje ant gulto galo sėdėjo Džo- 
nas Kofis, susidėjęs rankas tarp kelių. Ant jo melsvų marškinių ma- 
tėsi nedidelė padažo dėmelė. Džonas pro grotas pažvelgė į mus. At- 
rodė, jis buvo kur kas ramesnis nei mes. Mano rankos buvo šaltos, o 
smilkiniuose tvinkčiojo. Viena buvo žinoti, kad Džonas pats šito no- 
ri, - bent jau dėl to galėjome atlikti savo darbą, - tačiau visai kas kita 
suvokti, jog mes nužudysime Džoną elektros kėdėje už nusikaltimą, 
kurį padarė kitas Žmogus. 

Holą Murą paskutinį kartą mačiau apie septintą valandą vakaro. 
Jis savo kabinete sagstėsi apsiaustą. Holas buvo išblyškęs, o rankos 
taip stipriai drebėjo, kad tik didelėmis pastangomis jam pavyko už- 
sisegti sagas. Man kilo noras nustumti jo pirštus į šalį ir pačiam už- 
segioti apsiaustą lyg mažam vaikui. Ironiška buvo tai, jog Melinda, 
kai mes su Džanise nuvykome jos aplankyti praėjusį šeštadienį, atro- 
dė geriau nei Holas Džono Kofio egzekucijos vakarą. 

- Per šią egzekuciją aš nepasiliksiu, - pasakė Holas. - Bus Kur- 
tis, o aš žinosiu, jog Kofis yra patikimose rankose, nes lieki tu ir Bru- 
tas. 

- Taip, sere, pasistengsime kiek įmanydami, - atsakiau. - Ar kas 
nors girdėti dėl Persio? 

Suprantama, jog norėjau paklausti, ar jam negrįžta protas. Gal jis 
dabar kažkur sėdi ir kam nors - greičiausiai gydytojui - pasakoja, 
kaip mes jį įgrūdome į durnių marškinius ir įmetėme į tramdomąjį 
kambarį lyg kokį eilinį supsichavusį kalinį... Persio žodžiais tariant, 
lyg kokį eilinį užriestanosį stuobrį. O jei taip yra iš tiesų, ar gydyto- 
jai tiki jo žodžiais? 

Tačiau, pasak Holo, Persio būklė nepakito. Jis vis dar nekalbėjo, 
ir aplinkinis pasaulis jam neegzistavo. Persis tebebuvo Indianoloje, - 
jo būklė vis dar buvo “tiriama"', kaip pasakė Holas, ir atrodo, jog šis 
žodis jam pačiam skambėjo mistiškai, - tačiau jei nors kiek pagerė- 
tų, Persį nedelsiant išleistų iš ligoninės. 

- Kaip laikosi Kofis? - paklausė Holas, galiausiai įveikęs pasku- 
tinę sagą. 

- Jis puikiai viską ištvers, viršininke, - atsakiau. 

Holas linktelėjo ir nuėjo durų link. Jis atrodė susenęs ir pasiligojęs. 

- Kaip viename žmoguje gali kartu gyventi tiek daug gėrio ir ly- 
giai tiek pat blogio? Kaip tas pats Žmogus, kuris išgydė mano žmo- 
ną, galėjo nužudyti tas mažas mergaites? Ar tu gali tai suprasti? 

Atsakiau jam, jog nesuprantu, kad Dievo keliai yra nežinomi, 
kad kiekviename iš mūsų slypi blogis, o mums nedera klausinėti ko- 
dėl, ir pripaisčiau dar kažką panašaus; visa tai buvau išmokęs “Jėzaus 
Garbinimo“ ir “Viešpaties Galybės"' bažnyčiose; Holas visą tą laiką 
linkčiojo galva 1r atrodė kiek egzaltuotas. Juk jis pajėgus pritariamai 
linksėti, ar ne? Taip. Linksėti ir atrodyti egzaltuotai. Jo veide atsi- 
spindėjo gilus liūdesys, - žinoma, jog Holas buvo sukrėstas; tuo nė 
kiek neabejojau, - tačiau šį kartą nesimatė ašarų, nes Holas turėjo 
vykti namo pas savo žmoną, draugę, kuri dabar puikiai jautėsi. Džo- 
no Kofio dėka ji buvo sveika ir puikiai jautėsi, o Žmogus, pasirašęs 
Džono mirties nuosprendį, galėjo išeiti iš savo kabineto ir keliauti 
pas savo žmoną. Jam nereikėjo stebėti to, kas netrukus įvyks. Jis ga- 
lės naktį miegoti šiltame žmonos glėbyje, o Džonas Kofis tuo metu 
gulės ant akmeninės plokštės apskrities ligoninės rūsyje, vis labiau 
vėsdamas, kai nedraugiškos, bežadės valandos artės prie aušros. Ir už 
tai aš nekenčiau Holo. Tik truputėlį, Žinojau, jog tai praeis, tačiau tai 
buvo neapykanta. Tikras jausmas. 

O dabar aš įžengiau į kamerą, lydimas Dyno ir Herio. Abu jie 
buvo išblyškę ir prislėgti. 

- Ar esi pasiruošęs, Džonai? - paklausiau. 

Jis linktelėjo galva. 

- Taip, bose. Manau, pasiruošęs. | 

- Gerai. Prieš išeinant turiu tau kai ką pasakyti. 

- Sakykite ką tik reikia, bose. 

- Džonai Kofi, būdamas teismo valios vykdytojas... 

Pasakiau visą kalbą iki pat galo, o kai baigiau, Heris Tervilidže- 
ris priėjo prie Džono ir ištiesė ranką. Kurį laiką Džonas buvo nuste- 
bęs, tačiau po to nusišypsojo ir paspaudė Heriui ranką. Dynas, kuris 
buvo blyškesnis nei bet kada, ištiesė savąją. 

- Tu nusipelnei visai ko kito, Džoni, - pasakė jis prikimusiu bal- 
su. - Atleisk. 

- Viskas bus gerai, - atsakė Džonas. - Dabar yra sunkus momen- 
tas; tačiau netrukus viskas bus gerai. 

Jis pakilo, ir Melės dovanotas medalionas su Šventuoju Kristofo- 
ru išlindo pro marškinių iškirptę. 

- Džonai, pasakiau, - aš privalau jį paimti. Po... po to galėsiu jį 
vėl tau uždėti, bet dabar privalau paimti. 

Medalionas buvo sidabrinis, o jei Van Hėjui įjungus srovę jis bus 
prigludęs prie odos, medalionas gali išsilydyti ir prikepti prie kūno. 
Net jei tai neįvyktų, medalionas nuo elektros srovės paliktų savotiš- 
ką išdegintą fotografiją ant Džono krūtinės. Tai jau buvau matęs. Per 
metus, praleistus Mylioje, buvau matęs beveik viską. Daugiau nei 
man reikėjo. Dabar tai Žinau. 

Džonas nusivėrė grandinėlę ir įdėjo man į delną. Aš įsidėjau 
medalioną į kišenę ir paliepiau Džonui išeiti iš kameros. Visiškai ne- 
reikėjo patikrinti, ar šalmas gerai priglus prie Džono galvos ir srovė 
netrukdomai indukuosis; Džono galva buvo glotni kaip mano delnas. 

- Žinote, bose, šiandien po pietų užmigau ir susapnavau sapną, - 
pasakė Džonas. - Sapnavau Delo pelę. 

- Iš tiesų, Džonai? 

Atsistojau jam iš kairės. Heris iš dešinės. Dynas užėjo už nuga- 
ros. Tada mes nužingsniavome Mylia. Man tai buvo paskutinis kar- 
tas, kai Mylioje lydėjau kalinį. 

- Taip, - atsakė Džonas. - Sapnavau, jog peliukas pateko į tą 
miestą, apie kurį kalbėjo bosas Hauvelas, į Mauzvilį. Sapnavau, jog 
ten buvo vaikų. O kaip jie juokėsi iš peliuko triukų! - Džonas ir pats 
nusijuokė iš šios minties, po to vėl surimtėjo. - Sapnavau, jog ten bu- 
vo ir tos dvi mažos šviesiaplaukės mergaitės. Jos taip pat juokėsi. 
Apsikabinau jas, ir iš jų plaukų nebėgo kraujas, jos buvo visai svei- 

kos. Visi kartu Žiūrėjome, kaip Misteris Džinglas ridena tą špūlę, ir 
smagiai juokėmės. Vos neplyšome iš juoko. 

- Iš tiesų? 

Maniau, jog nepajėgsiu šito ištverti, neišlaikysiu. Galvojau, kad 
pravirksiu ar imsiu šaukti, ar sprogs mano širdis, ir tada viskam bus 
galas. 

Nuėjome į mano kabinetą. Džonas kelias akimirkas dairėsi, po to 
neprašytas atsiklaupė ant kelių. UŽ jo stovintis Heris Žiūrėjo į mane 
paklaikusiomis akimis. Dynas buvo išbalęs lyg popierius. 

Atsiklaupiau kartu su Džonu ir pagalvojau, jog viskas keistai ap- 
sivertė aukštyn kojomis: mano pareiga buvo padėti kaliniams užbaig- 
ti jų kelionę, o šį kartą man pačiam prireikė pagalbos. Bent jau taip 
atrodė. 

- Ko mes prašysime iš Dievo, bose? - paklausė Džonas. 

- Stiprybės, - atsakiau net nesusimąstydamas. Užsimerkiau ir pra- 
dėjau melstis. - Viešpatie, padėk mums užbaigti tai, ką pradėjome ir 
prašau priimk šį žmogų, Džoną Kofį - kurio pavardė skamba kaip gė- 
rimas, tačiau kitaip rašoma - į dangų ir suteik jam ramybę. Prašau pa- 
dėk mums palydėti jį taip kaip pridera ir neleisk, kad kas nors nepa- 
vyktų. Amen. 

Atsimerkiau ir pažvelgiau į Dyną su Heriu. Dabar jie abu atrodė 
kiek geriau. Tikriausiai todėl, kad atsirado proga atgauti kvapą. Abe- 
joju, kad juos būtų nuraminusi mano malda. 

Ėmiau keltis, bet Džonas sulaikė mane už rankos. Jis pažvelgė į 
mane nedrąsiai, bet kartu ir su viltimi. 

- Prisimenu maldą, kurią mane kažkas išmokė, kai buvau mažas, 
- pasakė jis. - Bent jau manau, kad prisimenu. Ar galiu ją sukalbėti? 

- Žinoma, - pasakė Dynas. - Dar turime begalę laiko, Džonai. 

Džonas užsimerkė ir susikaupęs suraukė kaktą. Tikėjausi išgirsti 
kokią nors maldelę prieš miegą ar iškraipytą “Tėve mūsų“ variantą, 
tačiau nieko panašaus neišgirdau; tokios maldelės dar niekada nebu- 
vau girdėjęs, negirdėjau jos ir po to, nors maldos žodžiai nebuvo ko- 
kie nors neįprasti. Užsidengęs rankomis savo užmerktas akis, Džonas 
Kofis sukalbėjo: 

- Kūdiki Jėzau, romus ir švelnus, melskis už mus, našlaičius vai- 
kus. Būk mano stiprybė, būk mano draugas ir iki pat pabaigos išliki 
kartu. Amen. 

Džonas atsimerkė, ėmė keltis, po to atidžiai nužvelgė mus. 

Ranka pasitryniau akis. Klausydamasis Džono, prisiminiau Delą; 
jis taip pat pabaigoje norėjo sukalbėti dar vieną maldą. Šventoji Ma- 

rija, Dievo motina, melskis už mus, nusidėjėlius, dabar ir mūsų mir- 
ties valandą. 

- Atleisk, Džonai. 

- Nėra už ką. 

Jis suspaudė mano ranką ir nusišypsojo. O po to, kaip aš ir tikė- 
jausi, Džonas padėjo atsistoti man. 


Liudininkų buvo nedaug - iš viso gal koks keturiolika, pusė tiek, 
kiek buvo susirinkę į sandėlį per Delakrua egzekuciją. Buvo 17 Ho- 
meras Kraibusas, kaip visada savo milžinišku kūnu uždengdamas kė- 
dę, tačiau nemačiau pavaduotojo Makgio. Kaip ir kalėjimo viršinin- 
kas Muras jis tikriausiai nusprendė šią egzekuciją praleisti. 

Priekyje sėdėjo pagyvenusi pora, kurios iš karto nepažinau, nors 
jų nuotraukas iki to laiko - trečiosios lapkričio savaitės - buvau ma- 
tęs daugybėje laikraščių straipsnių. Kai mes atėjome prie platformos, 
ant kurios ilsėjosi Senoji Žiežirba, moteriškė drėbtelėjo: 

- O kad tu numirtum lėta mirtimi, šunsnuki! 

Tada aš supratau, jog čia Deterikai, Klausas ir Mardžorė. Jų ne- 
pažinau todėl, kad nedažnai tenka sutikti pagyvenusius Žmones, ne- 
suspėjusius įkopti į penktą dešimtį. 

Išgirdęs moteriškės balsą, Džonas susigūžė, o šerifas Kraibusas 
pritariančiai sumurmėjo. Henkas Bitermanas, kuris saugojo nedidelę 
žiūrovų grupelę, nenuleido akių nuo Klauso Deteriko. Tokius nuro- 
dymus jam buvau davęs aš. Tačiau tą naktį Deterikas nė nekrustelė- 
jo Džono pusėn. Atrodė, Deterikas yra kažkurioje kitoje planetoje. 

Brutalusis, stovėjęs palei Senąją Žiežirbą, nežymiai kilstelėjo 
pirštą, kai mes lipome ant platformos. Jis atkišo Džonui parankę ir 
palydėjo iki elektros kėdės taip švelniai, kaip jaunuolis palydi savo 
damą po pirmojo šokio. 

- Ar viskas gerai, Džonai? - tyliai paklausė Brutalusis. 

- Taip, bose, bet... - Džono akys lakstė į šalis, ir pirmą kartą jis 
atrodė išsigandęs. - Tačiau daugelis čia susirinkusių Žmonių neken- 
čia manęs. Daugelis. Aš tai jaučiu. Tai skauda. Gelia kaip bičių ge- 
luonis ir skauda. 

- Tada pajusk, ką mes tau jaučiame, - patarė Brutalusis tuo pačiu 
tyliu balsu. - Mes nejaučiame tau neapykantos - ar tu jauti? 

- Taip, bose. 


310 


Tačiau dabar Džono balsas virpėjo, o iš akių vėl lėtai pasipylė 
ašaros. 

- Nužudykite jį du kartus, vyručiai! - staiga šūktelėjo Mardžorė 
Deterik. Jos šaižus, gergždžiantis balsas nuskambėjo kaip antausis. 
Džonas susigūžė palei mane ir sudejavo. - Nužudykite du kartus tą 
vaikų prievartautoją ir žudiką, jis to nusipelnė! 

Klausas, kuris vis dar atrodė, tarsi sapnuotų atmerktomis akimis, 
priglaudė ją prie savo peties. Mardžorė ėmė raudoti. 

Išsigandęs pastebėjau, jog Heris Tervilidžeris taip pat verkia. Kol 
kas nė vienas iš Žiūrovų nepastebėjo jo ašarų, - Heris stovėjo į juos 
nugara, - tačiau Heris iš tiesų verkė. Ir ką gi dar mes galėjome pada- 
ryti? Išskyrus tai, kad tęstume viską toliau? 

Brutalusis ir aš apsukome Džoną. Brutalusis spustelėjo milžino 
petį, ir šis atsisėdo. Džonas nusitvėrė už plačių ąžuolinių Žiežirbos 
atramų, jo akys lakstė į šalis, liežuviu jis sudrėkino iš pradžių vieną 
lūpų kamputį, po to kitą. 

Heris ir aš priklaupėme ant kelių. Dieną prieš tai pasirūpinome, 
kad vienas iš įgijusių pasitikėjimą kalinių, dirbantis metalo ceche, 
privirintų laikinus apkabų prailginimus, nes Džono Kofio blauzdos 
buvo toli gražu ne tokio paties dydžio kaip eilinio žmogaus. Ir vis 
tiek vienu momentu mane buvo apėmęs košmariškas siaubas, kai pa- 
galvojau, jog ir su prailginimais apkabos bus per mažos, ir mes turė- 
sime nuvesti Džoną atgal į kamerą, o tuo tarpu bus ieškomas Semas 
Broderikas, kuris vadovavo metalo cechui, kad dar labiau prailgintų 
apkabas. Paskutinį kartą stipriai atžagaria ranka spustelėjau apkabą, 
ir ji mano pusėje užsisegė. Džonas timptelėjo koją ir aiktelėjo. Aš ją 
sužnybau. 

- Atleisk, Džonai, - sumurmėjau 1r pažvelgiau į Henrį. Jis lengviau 
užsegė apkabą (arba jo pusėje buvo didesnis prailginimas, arba deši- 
nė Džono blauzda buvo plonesnė), tačiau abejodamas žvelgė į ją. 
Manau, jog žinau kodėl; patobulintos apkabos atrodė tarsi alkanos, jų 
žiaunos Žiojėjo tarsi aligatorių. 

- Viskas bus gerai, - pasakiau vildamasis, kad mano žodžiai nu- 
skambės įtikinamai... ir kad sakau tiesą. - Nusišluostyk veidą, Hen. 

Jis pasitrynė veidą ranka, nusišluostydamas nuo skruostų ašaras 
ir prakaito lašelius nuo kaktos. Abu atsisukome, Homeras Kraibusas, 
kuris garsiai kalbėjosi su savo kaimynu (sprendžiant iš virvelės for- 
mos kaklaraiščio ir nutrinto juodo kostiumo, prokuroru) nutilo. Bu- 
vo beveik metas vykdyti egzekuciją. 

Brutalusis pritvirtino vieną Džono riešą, Dynas kitą; per Dyno 
petį mačiau gydytoją, kuris kaip visada laikėsi neįkyriai, stovintį at- 
sirėmusį į sieną ir tarp kojų pasistačiusį savo juodą lagaminėlį. Da- 
bar, spėju, gydytojai vos ne vadovauja tokiems dalykams, ypač turint 
omenyje intravenines lašelines, tačiau tais laikais gydytojus turėdavai 
vos ne stumte stumti, jei prireikdavo jų pagalbos. Galbūt tada jie aiš- 
kiau suvokė, ką gydytojui dera daryti, o kas yra Hipokrato priesai- 
kos, kuria pasižadama pirmiausiai nepakenkti, laužymas. 

Dynas linktelėjo Brutaliajam. Brutalusis pasuko galvą, tartum 
norėdamas pasižiūrėti į telefoną, kuris niekada nesuskamba tokiems 
kaip Kofis, ir sušuko Džekui Van Hėjui: 

- Pasuk ant pirmos padalos! 

Pasigirdo įsijungiantį šaldytuvą primenantis dūzgesys, ir lempos 
suspindo šiek tiek ryškiau. Mūsų šešėliai įgijo aštresnius kontūrus, jie 
tarsi juodi pesliai sklandė ant sienų palei elektros kėdę. Džonas giliai 
įkvėpė. Jo pirštų krumpliai buvo pabalę. 

- Ar jau skauda? - trūkčiojančiu balsu suklykė ponia Deterik per 
vyro petį. - Tikiuosi, jog skauda! Tikiuosi, jog velniškai skauda! 

Vyras ją suspaudė. Klausui Deterikui iš vienos nosies šnervės bė- 
go kraujas. Pamačiau, kaip plona raudona čiurkšlelė vingiavo savo 
keliu siaurų ūsų link. Kai kitų metų kovą atsivertęs laikraštį perskai- 
čiau, jog Deterikas mirė nuo insulto, visai nenustebau. | 

Brutalusis įžengė į Džono regos lauką. Kalbėdamas jis palietė 
Džono petį. Tai buvo neleistina, tačiau iš liudininkų šitą Žinojo tik 
Kurtis Andersonas, bet jis apsimetė nieko nepastebėjęs. Manau, jog 
Kurtis priminė žmogų, kuris nori kuo greičiau mesti savo darbą. Des- 
peratiškai nori jį mesti. Po Perl Harboro bombardavimo Kurtis užsi- 
rašė į armiją, tačiau niekada neišvyko užjūrin; jis žuvo per sunkveži- 
mio avariją Fort Brege. 

Tuo tarpu Džonas nuo Bmtaliojo pirštų prisilietimo atsipalaida- 
vo. Nemanau, jog jis būtų ką nors supratęs, ką sako Brutalusis, gal ir 
nieko nesuprato, tačiau Brutaliojo ranka, uždėta ant peties, jį nurami- 
no. Brutalusis, kuris maždaug po dvidešimt penkerių metų mirė nuo 
infarkto (jo sesuo papasakojo, kad Brutalusis valgė sumuštinį su Žu- 
vimi ir Žiūrėjo imtynes per televizorių, kai tai įvyko), buvo geras 
žmogus. Mano draugas. Galbūt geriausias iš mūsų visų. Jis nesunkiai 
suprato, kaip Žmogus tuo pat metu gali norėti iškeliauti ir paniškai bi- 
joti kelionės. 

- Džonai Kofi, jūs esate pasmerktas mirti elektros kėdėje, šį 
sprendimą priėmė prisiekusieji ir paskyrė garbingas valstijos teisėjas. 

Tesaugo Dievas šios valstijos piliečius. Ar norite ką nors pasakyti, 
prieš įvykdant nuosprendį? 

Džonas vėl apsilaižė lūpas, po to aiškiai prabilo. Jis teištarė pen- 
kis Žodžius: 

- Apgailestauju už tai, kas esu. 

- Tu turėtum gailėtis! - saklykė nužudytų mergaičių motina. - 4k, 
siaubūne, privalėtum gailėtis! PO VELNIŲ, TU TURĖTUM ATGAI- 
LAUTI! 

Džonas nukreipė savo žvilgsnį į mane. Jo akyse neišvydau nei 
nuolankumo, nei vilties patekti į dangų, nei tikėjimo, jog artėja ramy- 
bė. O, kaip aš norėčiau jums pasakyti, kad tai buvo parašyta jo aky- 
se. Kaip norėčiau tai pasakyti pats sau. Tačiau 1š tiesų tose akyse aš 
išvydau baimę, neužbaigtumą ir nesuvokimą. Tai buvo pakliuvusio į 
spąstus ir išsigandusio žvėries akys. Prisiminiau, kaip Džonas paailš- 
kino, kodėl Vartonui pavyko neprižadinant namiškių išsivesti Korą ir 
Keitę Deterik: “Jo žudymo įrankis buvo jų meilė. Taip atsitinka kiek- 
vieną dieną. Visame pasaulyje." 

Brutalusis nukabino kaukę nuo bronzinio kablio, esančio kėdės 
atloše, ir kai Džonas ją pamatė bei suprato, kas tai, jo akys iš siaubo 
išsiplėtė. Jis pažvelgė į mane, ir dabar aš aiškiai pamačiau prakaito 
lašelius ant jo plikos galvos. Tos akys buvo didžiulės lyg paukščio 
kiaušiniai. 

- Prašau, bose, nedėkite jos man ant veido, - dejuodamas su- 
šnibždėjo Džonas. - Prašau, neapgaubkite manęs tamsa, neverskite 
žengti į tamsą, aš jos bijau. 

Brutalusis žvelgė į mane, pakėlęs antakius, sustingęs vietoje, ran- 
kose laikydamas kaukę. Jo akys sakė, kad aš privalau nuspręsti, jog 
Brutalusis gali pasielgti ir vienaip, 1r kitaip. Stengiausi kuo greičiau 
nuspręsti - tai nebuvo lengva, nes galvoje pašėlusiai dunksėjo. Kau- 
kė būdavo užmaunama pagal tradiciją, o ne reikalaujant įstatymui. 
Tiesą pasakius, ją uždėdavome tam, kad neišgąsdintume liudininkų. 
Ir staiga aš nusprendžiau, jog neverta rūpintis jų išgąsčiu, tik ne šį 
kartą. Galų gale juk Džonas per visą savo gyvenimą nepadarė nieko 
tokio, už ką būtų pasmerktas mirti su kauke ant galvos. Liudininkai 
šito nežinojo, tačiau mes žinojome, ir aš nusprendžiau patenkinti šį 
paskutinį Džono pageidavimą. O dėl Mardžorės Deterik, tai ji už tai 
gal net atsiųs padėkos laiškelį. 

- Gerai, Džonai, - sumurmėjau. 

Brutalusis vėl pakabino kaukę. Mums už nugarų Homeras Krai- 
busas sušuko pasipiktinęs savo gergždžiančiu balsu: 

- Klausyk, vyruti! Uždėk jam tą kaukę! Negi manai, kad mes no- 
rime matyti, kaip jam išvirs akys? 

- Nė kiek ne daugiau nei tai, kad tu, pūzre, buvai atsakingas už 
J0 sugavimą, - sušnibždėjo Heris. | 

Heris mirė 1982-aisiais, būdamas beveik aštuoniasdešimties. Se- 
nukas. Žinoma, ne toks kaip aš, tačiau nedaug tokių 1r tėra. Nuo žar- 
nyno vėžio. 

Brutalusis pasilenkė ir iš kibiro ištraukė apvalią kempinę. Jis pa- 
spaudė kempinę pirštu ir palaižė jo galiuką, tačiau šito nebuvo būti- 
na daryti; mačiau, kaip iš šios bjaurios raudos kempinės varvėjo skys- 
tis. Brutalusis įgrūdo kempinę į šalmą ir uždėjo jį Džonui ant galvos. 
Pirmą kartą pamačiau, kad išbalo ir Brutalusis - jis buvo blyškus lyg 
tešla, nedaug trūko, kad apalptų. Prisiminiau, kaip Brutalusis sakė, 
Jog pirmą kartą gyvenime jam iškilo pragaro grėsmė, nes mes rengė- 
mės nužudyti Dievo dovaną. Staiga pajutau poreikį nusiriaugėti. Tik 
didelėmis pastangomis jį nuslopinau. Vanduo iš kempinės tekėjo 
abiem Džono skruostais. 

Dynas Stentonas apjuosė Džono krūtinę diržu - šį kartą atlaisvin- 
tu iki maksimalaus ilgio - ir padavė galą man. Mes taip stengėmės 
mūsų įsimintinos kelionės naktį apsaugoti Dyną, nes jo vaikai dar 
buvo maži, net nežinodami, jog jam tebuvo likę gyventi mažiau nei 
keturis mėnesius. Po Džono Kofio egzekucijos Dynas pasiprašė per- 
kėliamas į C korpusą, toliau nuo Senosios Žiežirbos, o ten kalinys su- 
varė jam į gerklę strypą, paleisdamas Dyno kraują ant nešvarių lenti- 
nių grindų. Niekada nesužinojau už ką. Manau, niekas nesužinojo už 
ką. Kai pagalvojau apie tuos senus laikus, Senoji Žiežirba man atro- 
do lyg koks iškrypimas, mirtį nešanti kvailystė. Net ir esant palan- 
kiausioms aplinkybėms, visi mes esame trapūs kaip stiklas. Šalta- 
kraujiškai žudyti vienas kitą dujomis ar elektra? Beprotybė. Siaubas. 

Brutalusis patikrino, kaip užsegtas diržas, ir pasitraukė į šalį. 
Laukiau, kad jis ką nors pasakytų, bet Brutalusis nepratarė nė žodžio. 
Kai pamačiau jį sukryžiuojant rankas už nugaros ir atsistojant pagal 
komandą “laisvai"', supratau: Brutalusis nieko nepasakys. Gal jis ne- 
galėjo. Nemaniau, kad ir aš pajėgsiu, tačiau tada pažvelgiau į Džono 
apsiašarojusias, siaubo apimtas akis ir supratau, jog privalau. Net jei 
dėl to ir amžiams būsiu prakeiktas, privalau. 

- Pasuk ant dviejų, - ištariau gergždžiančiu balsu, kurį vos pats 
pažinau. 

Šalmas sudūzgė. Aštuoni dideli pirštai ir du milžiniški nykščiai 
pakilo nuo plačių ąžuolinių kėdės atramų ir išsiskėtė visomis krypti- 

mis, 0 pirštų galiukai pradėjo trūkčioti. Didžiuliai Džono keliai kil- 
nojosi tarsi stūmokliai, tačiau juos laikė apkabos ant blauzdų. Palu- 
bėje sprogo trys lempos - Pokšt! Pokšt! Pokšt! Išgirdusi šį garsą, 
Mardžorė Deterik suklykė ir apalpo vyro glėbyje. Ji mirė Memfyje, 
praslinkus aštuoniolikai metų. Heris man atsiuntė nekrologą. Tai bu- 
vo troleibuso avarija. 

Džoną nubloškė į priekį, ir diržas įsitempė. Trumpam jo akys su- 
sitiko su manosiomis. Jose perskaičiau, jog Džonas supranta, kas 
vyksta; aš buvau paskutinis dalykas, kurį tos akys regėjo, kai mes pa- 
kėlėme Džoną virš gyvybės krašto. Po to jis klestelėjo atgal, 17 šalmas 
ant galvos šiek tiek pakrypo, pro jo apačią ėmė smelktis dūmai tarsi 
degėsių migla. Tačiau, žinote, viskas įvyko greitai. Abejoju, ar be 
skausmo, kaip nuolat tvirtina elektros kėdės šalininkai (net ir patys 
fanatiškiausi iš jų niekada neketina išbandyti asmeniškai), tačiau 
greitai. Rankos vėl suglebo. Anksčiau buvę melsvai balti mėnuliukai 
nagų apačioje įgavo sodrų baklažano atspalvį, o dūmų sruogelės ki- 
lo nuo skruostų, kurie dar tebebuvo drėgni nuo druskingo vandens, 
išsisunkusio iš kempinės... ir ašarų. 

Paskutiniųjų Džono Kofio ašarų. 


Kol grįžau namo, jaučiausi normaliai. Jau švito ir čiulbėjo paukš- 
teliai. Pastačiau savo automobilį, išlipau, užkopiau galiniais laiptais, 
ir tada mane užplūdo begalinis sielvartas. Prisiminiau, kaip Džonas 
baiminosi tamsos, kaip susitikus pirmą kartą jis paklausė, ar mes 
nakčiai negesiname šviesos, ir pajutau silpnumą kojose. Atsisėdau 
ant savo laiptų, palenkiau galvą virš kelių ir pravirkau. Jaučiau, jog 
verkiu ne tik dėl Džono, o dėl mūsų visų. 

Džanisė išėjo į lauką ir atsisėdo šalia manęs. Ji apkabino mane 
per pečius. 

- Tu nesuteikei jam daugiau skausmo nei buvo neišvengiama, ar ne? 

Papurčiau galvą. 

- Ir jis norėjo iškeliauti. 

Linktelėjau. 

- Eik į vidų, - pasakė ji, padėdama man atsistoti. Prisiminiau, 
kaip Džonas padėjo man atsikelti, kai abu kartu pasimeldėme. - Eik 
į vidų ir išgerk kavos. 

Taip ir padariau. Praslinko pirmasis rytas, pirmoji popietė, po to 
pirmoji pamaina darbe. Nori žmogus šito ar ne, laikas nusineša vis- 

ką. Laikas viską pasiima, nusineša su savimi, ir galiausiai lieka tik 
tamsa. Šioje tamsoje mes kartais susitinkame kitus žmones, o kartais 
juos prarandame. Tai ir viskas, ką aš žinau, išskyrus vieną dalyką, 
jog tai įvyko 1932-aisiais, kai valstijos kalėjimas dar buvo Kould 
Mauntine. 

Ir, žinoma, ten buvo elektros kėdė. 


Po pietų, maždaug ketvirtį po antros, į soliariumą, kur aš sėdėjau 
tvarkingai sudėliojęs paskutiniuosius savo pasakojimo puslapius, įėjo 
Eleina Koneli. Jos veidas buvo labai išblyškęs, o paakiai Žvilgėjo. 
Manau, Eleina verkė. 

O aš tiesiog žiūrėjau. Tik tiek. Žiūrėjau pro langą į rytuose stūk- 
sančius kalnus, o dešinė ranka trūkčiojo per riešą. Tačiau tai buvo 
kažkoks ramus trūkčiojimas. Jaučiausi tuščias, išgliaudytas. Šis jaus- 
mas buvo siaubingas ir tuo pat metu nuostabus. 

Vengiau susitikti Eleinos žvilgsnį, - bijojau, kad jos akyse išvy- 
siu neapykantą ir panieką, - tačiau nieko panašaus jose nebuvo. Tos 
akys buvo liūdnos ir klausiančios, tačiau ne piktos. Jose nebuvo jo- 
kios neapykantos, jokios paniekos ir netikėjimo. 

- Ar nori perskaityti likusią pasakojimo dalį? - paklausiau. Skau- 
dančia ranka paplekšnojau per rankraštį. - Ji yra čia, tačiau aš puikiai 
tave suprastu, jeigu... 

- Klausimas yra ne tas, ko aš noriu, - pertraukė mane Eleina, - 
privalau sužinoti, kaip viskas baigėsi, nors spėju, jog jūs jį nužudėte. 
Manau, jog paprasti žmonės per daug pasitiki, jog įsikiš Apvaizda di- 
džiąja “A" raide. Tačiau prieš duodant man šiuos puslapius, Polai... 

Ji nutilo, tarsi nežinodama, kaip tęsti toliau. Aš laukiau. Tai kar- 
tais padeda. Kartais yra geriau, nei mėginti ką nors daryti. 

- Polai, tu čia kalbi lyg 1932-aisiais būtum turėjęs du suaugusius 
vaikus - ne vieną, o du. Jei tu Džanisės nevedei dvylikos metų, 0 jai 
tuo metu nebuvo vienuolika, tada kažkas panašu į... 

Lengvai šyptelėjau. 

- Mes susituokėme jauni, - dauguma kalnuose užaugusių Žmonių 
tuokiasi jauni, tarp jų ir mano mama, - tačiau ne vaikystėje. 

- Tuomet kiek tau metų? Visada maniau, jog tu esi tik pradėjęs 
devintą dešimtį, esi mano amžiaus, o gal net ir kiek jaunesnis, tačiau 
jei tikėtum tavo pasakojimu... 

- Man buvo keturiasdešimt metų, kai Džonas perėjo Mylia, - at- 
sakiau. - Aš gimiau 1892-aisiais. Vadinasi, man šimtas ketveri, jei 
dar nepamiršau skaičiuoti. 

Eleina netekusi amo Žiūrėjo į mane. 

Padaviau jai likusią rankraščio dalį, vėl prisimindamas Džono 
prisilietimą kameroje. “Jūs nesprogsite"', - pasakė jis tada, lengvai 
nusišypsodamas iš šios minties, ir aš nesprogau... tačiau kažkas man 
nutiko. Kažkas ilgalaikio. 

- Perskaityk likusią dalį, - pasakiau. - Čia yra visi atsakymai. 

- Gerai, - ištarė ji vos ne pašnibždomis. - Truputėlį bijau, neme- 
luosiu, bet... gerai. Kur tu būsi? 

Atsistojau, pasirąžiau ir išgirdau, kaip nugaroje traška kaulai. 
Viena Žinojau tikrai: man iki pykinimo įgriso soliariumas. 

- Kroketo aikštelėje. Noriu tau dar kai ką parodyti. Ir tai yra toje 
pačioje pusėje. 

- Ar tai... baisu? 

Jos baikščiame žvilgsnyje išvydau mergaitę, kokia buvo Eleina 
tais laikais, kai vasarą vyrai nešiodavo šiaudines skrybėles, o Žiemą 
meškėno kailinius. 

- Ne, - atsakiau nusišypsodamas. - Nebaisu. 

- Gerai, - Eleina paėmė rankraštį. - Nusinešiu jį į savo kambarį. 
Susitiksime kroketo aikštelėje apie... - ji pasklaidė rankraščio pusla- 
pius, įvertindama, kiek užtruks juos perskaityti, - ketvirtą? Ar tinka? 

- Puiku, - atsakiau pagalvodamas apie per daug smalsų Bredą 
Doulaną. Jo tuo metu jau nebebus. 

Eleina lengvai spustelėjo man ranką ir išėjo. Kurį laiką stovėjau 
žiūrėdamas į stalą, įsisąmonindamas, jog stalas vėl tuščias, ant jo bu- 
vo tik pusryčių padėklas, kurį Eleina atnešė ryte, visi išsklaidyti po- 
pieriaus lapai buvo dingę. Kažkaip negalėjau patikėti, kad viską už- 
baigiau... ir, kaip suprantate, kadangi tai, ką dabar skaitote, buvo pa- 
rašyta po to, kai aš aprašiau Džono Kofio egzekuciją ir atidaviau pas- 
kutinį popierių pluoštelį Eleinai, dar nebuvau užbaigęs savo pasako- 
jimo. Net tada giliai viduje Žinojau kodėl. 

Alabama. | 

Nukniaukiau nuo padėklo paskutinę šaltą skrudintos duonos rie- 
kelę, nulipau laiptais ir nuėjau į kroketo aikštelę. Ten atsisėdau sau- 
lutėje ir stebėjau, kaip mojuodami savo mediniais kroketo plaktukais 
pro šalį praeina koks pustuzinis porų ir vienas lėtas, bet linksmas ket- 
vertukas, rikiavau savo senatviškas mintis ir leidau saulei šildyti sa- 
no senus kaulus. 

Maždaug antrą keturiasdešimt penkios iš automobilių stovėjimo 
aikštelės pradėjo plaukti pamainos, dirbančios nuo trijų iki vienuolik- 
tos, darbuotojai, o trečią valandą išvyko Žmonės, dirbantys dieninėje 
pamainoje. Dauguma traukė grupelėmis, tačiau pamačiau, jog Bredas 
Doulanas eina vienas. Tai buvo savotiškai laimingas vaizdas; gal pa- 
saulis dar visai nenusirito po velnių. Anekdotų knygelė kyšojo iš 
Bredo užpakalinės kelnių kišenės. Takelis į automobilių stovėjimo 
aikštelę veda per kroketo aikštelę, tad Bredas mane pastebėjo, tačiau 
nei pamojavo ranka, nei metė piktą žvilgsnį. Dėl to man buvo nei šil- 
ta, nei šalta. Bredas įlipo į savo seną “Ševrolė", ant kurio buferio bu- 
vo priklijuotas lipdukas: “AŠ MAČIAU DIEVĄ, IR JO VARDAS 
YRA TRITONAS“. Ir Bredas nukeliavo ten, kur jis leidžia laiką, kai 
nebūna čia, palikdamas iš paskos ploną su nuolaida pirktos alyvos 
pėdsaką. 

Apie ketvirtą, kaip ir buvo žadėjusi, prie manęs prisijungė Elei- 
na. Iš jos akių supratau, kad Eleina vėl šiek tiek paverkė. Ji apsika- 
bino mane rankomis ir stipriai prisiglaudė. 

- Vargšas Džonas Kofis, - pasakė ji. - Ir taip pat vargšas Polas 
Edžkoumas. 

Eleina vėl pradėjo verkti. Laikiau ją apkabinęs kroketo aikštelė- 
je vėlyvos saulės spinduliuose. Atrodė, jog mūsų šešėliai šoka. Gal- 
būt “Stebuklų Išsipildymo Menėje“, kurios mes klausydavomės tais 
senais laikais. 

Galiausiai Eleina susitvardė 1r atsišliejo nuo manęs. Savo palai- 
dinės kišenėje ji susirado popierinę nosinaitę ir nusišluostė akis. 

- Kas nutiko kalėjimo viršininko žmonai, Polai? Kas nutiko Melei? 

- Ją laikė amžiaus stebuklu, bent jau Indianolos ligoninės gydy- 
tojai, - atsakiau. 

Paėmiau Eleiną už rankos, 17 mes nuėjome takeliu, kuris vingia- 
vo į mišką pro darbuotojų automobilių stovėjimo aikštelę. Ėjome į 
pavėsinę, esančią tarp “Džordžijos pušų" tvoros ir jaunesnių Žmonių 
pasaulio. 

- Ji mirė nuo infarkto, ne nuo auglio - po dešimties ar vienuoli- 
kos metų. Manau, jog tai įvyko keturiasdešimt trečiaisiais. Holas mi- 
rė nuo insulto beveik tuo pat metu, kai buvo subombarduotas Perl 
Harboras, - kiek prisimenu, tai galėjo būti ir tą pačią dieną, - taigi 
Melė pergyveno jį dvejais metais. Beveik ironiška. 

- O, Džanisė? 

- Šiandien nesu pasirengęs apie tai kalbėti, - atsakiau. - Papasa- 
kosiu kitą kartą. 

- Pažadi? 

- Pažadu. 

Tačiau šio pažado taip ir neištęsėjau. Praslinkus trims mėne- 
siams po mūsų pasivaikščiojimo į mišką (būčiau laikęs ją už rankos, 
jei nebūčiau bijojęs, jog jai skaudės sutinusius ir išsikraipiusius pirš- 
tus), Eleina Koneli ramiai užgeso savo lovoje. Kaip ir Melinda Mur 
ji mirė nuo infarkto. Ją suradęs sanitaras teigė, jog Eleina atrodė ra- 
mi, tikriausiai mirtis atėjo staiga ir be skausmo. Tikiuosi, kad jis tei- 
singai atspėjo. Aš mylėjau Eleiną. Ir jos man dabar trūksta. Jos ir 
Džanisės, ir Brutaliojo, paprasčiausiai visų. 

Mes priėjome antrąją pavėsinę palei keliuką - tą, kuri buvo palei 
pat sieną. Ji buvo pasislėpusi pušų atvašyne. Pajuodęs pavėsinės sto- 
gas ir lentomis užkalti langai skendėjo šešėlyje. Nužingsniavau link 
jos. Eleina trumpam stabtelėjo, ji atrodė išsigandusi. 

- Nebijok, - pasakiau. - Čia nėra nieko baisaus. Ateik. 

Duryse nebuvo spynos - kažkada ji čia buvo, bet kažkas nuplė- 
šė, tad aš įkišdavau sulankstytą kartono gabalėlį, kad durys užsidary- 
tų. Dabar jį ištraukiau ir įėjau į pavėsinę. Duris palikau plačiai atver- 
tas, nes viduje buvo tamsu. 

- Polai, kas tai?.. Ak. Ak! 

Antrasis “ak" nuskambėjo vos ne kaip klyksmas. 

Prie vienos sienos buvo pristumtas staliukas. Ant jo gulėjo kiše- 
ninis prožektorius ir rado popieriaus maišelis. Ant nešvarių grindų 
mėtėsi cigarų “Hav-A-Tampa'"' dėžutė, kurią gavau iš tarnautojo, už- 
pildančio gaiviųjų gėrimų ir saldainių pardavimo automatus. Šios dė- 
žutės jo specialiai paprašiau, o kadangi jo kompanija pardavinėja ir 
tabako gaminius, tarnautojui nebuvo sunku ją gauti. Pasiūliau jam už 
dėžutę pinigų, - galbūt esu jums sakęs, kad Kould Mauntine tuščios 
cigarų dėžutės buvo vertinga prekė, - tačiau tarnautojas tik nusijuokė. 

Pro dėžutės kraštą žvelgė pora Žvitrių tarsi tepalo lašai akučių. 

- Misteri Džinglai, - pasakiau tyliai, - ateik čia. Ateik čia, senuk, 
ir susipažink su dama. 

Pritūpiau - suskaudo visą kūną, tačiau vis tiek man pavyko tai 
padaryti - ir ištiesiau ranką. Iš pradžių man pasirodė, jog šį kartą pe- 
liukui nepavyks išsiropšti iš dėžutės, tačiau paskutinis jo šuolis buvo 
sėkmingas. Misteris Džinglas parvirto ant šono, po to atsistojo ant 
kojų ir atbėgo pas mane. Misteris Džinglas bėgdamas vilko vieną sa- 
vo užpakalinę kojytę - senatvėje atsiliepė Persio padarytas suluošini- 
mas. Jo gilioje gilioje senatvėje. Peliuko visas kailis buvo žilas, iš- 
skyrus patį viršugalvį ir uodegos galiuką. 

Misteris Džinglas užšoko man ant delno. Aš jį pakėliau, ir peliu- 
kas ištiesė kaklą, uostydamas mano kvapą. Jo ausys buvo suglaustos, 
o mažos tamsios akutės gyvai lakstė. Ištiesiau delną Eleinos link, ku- 
ri Žiūrėjo į peliuką iš nuostabos išplėtusi akis ir pravėrusi lūpas. 

- Tai neįmanoma, - ištarė ji ir pakėlė į mane akis. - Ak, Polai, 
tai... tai neįmanoma. 

- Dabar žiūrėk, - pasakiau, - o po to, jei galėsi, pakartok savo Žo- 
džius. 

Iš ant stalo gulinčio maišelio ištraukiau špūlę, kurią pats buvau 
nuspalvinęs - ne kreidelėmis, o flomasteriais, apie kuriuos 1932-ai- 
siais niekas negalėjo net pasvajoti. Tačiau špūlė buvo panaši. Ji bu- 
vo tokia pat ryški kaip 1r Delo, gal kiek ryškesnė. 

“Messieurs et mesdames, - pagalvojau. - Bienvenue au cirgue du 
mousie!“" 

Vėl pritūpiau, ir Misteris Džinglas nubėgo nuo mano delno. Jis 
buvo senas, tačiau toks pat maniakiškas kaip 1r anksčiau. Peliukas 
nenuleido nuo špūlės akių nuo pat to momento, kai išėmiau ją iš mai- 
šelio. Paridenau špūlę nelygiomis atšerpetojusiomis pavėsinės grindi- 
mis, ir peliukas iš karto nubėgo paskui ją. Misteris Džinglas nebebė- 
go taip vikriai kaip anksčiau, ir skaudu buvo stębėti, kaip jis raišuo- 
ja, tačiau kodėl jis turėtų būti greitas ar jo kojos tvirtos? Kaip jau sa- 
kiau, Misteris Džinglas buvo senas lyg Nojaus senelis. Jam buvo ne 
mažiau kaip šešiasdešimt ketveri. 

Peliukas pribėgo prie špūlės, kuri atšoko atsimušusi į galinę sie- 
ną, apėjo špūlę 1r atsigulė ant šono. Eleina norėjo prisiartinti prie pe- 
liuko, tačiau aš ją sulaikiau. Netrukus Misteris Džinglas vėl stovėjo 
ant kojų. Labai palengva jis nosimi atrideno špūlę prie manęs. Kai 
Misteris Džinglas pasirodė pirmą kartą - aš radau jį gulintį ant laip- 
tų, vedančių į virtuvę, tokia poza, tartum peliukas būtų nukeliavęs to- 
limą kelią ir būtų išsekęs po kelionės - jis dar galėjo midenti špūlę le- 
tenėlėmis, kaip tai darydavo Žaliojoje mylioje, tačiau dabar tai jam 
buvo per sunku; Misteris Džinglas nebegalėjo pastovėti ant užpaka- 
linių kojyčių. Ir vis dėlto jo nosis nepamiršo, ko buvo išmokusi. Tik 
dabar peliukas turėjo bėgioti tai prie vieno špūlės galo, tai prie kito, 
kad ji riedėtų tiesiai. Kai Misteris Džinglas prisiartino prie manęs, aš 
Ji pakėliau viena ranka, - lengvutį tarsi plunksnelė, - o kita paėmiau 
špūlę. Peliukas nė akimirkai nenuleido akių nuo špūlės. 

- Daugiau nedaryk šito, Polai, - paprašė Eleina Kušo bal- 
su. - Negaliu Žiūrėti, kaip jis kamuojasi. 

Supratau, ką jautė Eleina, tačiau ji klydo prašydama daugiau ši- 
to nedaryti. Peliukui be galo patiko vaikytis špūlę ir atridenti ją atgal; 
net ir prabėgus šitiek daug metų, jam tai labai patiko. Kad mums vi- 
siems taip pavyktų patenkinti savo aistras! 

- Maišelyje taip pat yra mėtinių saldainių, - pasakiau. - “Kanados 
mėtinukai". Manau, jog Misteriui DžŽinglui jie vis dar patinka, - kai 
tik ištraukiu saldainį, tuoj puola uostyti, - tačiau jo virškinimas nebė- 
ra toks geras, kad galėtų valgyti mėtinukus. Aš jam atnešiau skrudin- 
tos duonos. 

Vėl atsitūpiau, atlaužiau gabalėlį duonos, kurią atsinešiau iš so- 
liariumo, ir padėjau ant grindų. Misteris Džinglas jį pauostė, po to 
paėmė savo letenėlėmis ir pradėjo ėsti. Jis buvo tvarkingai parietęs 
savo uodegėlę. Baigęs ėsti, peliukas viltingai pažvelgė į viršų. 

- Kartais mes, senukai, galime nustebinti savo apetitu, - pasakiau 
Eleinai ir padaviau jai skrudintos duonos riekelę. - Dabar pabandyk tu. 

Ji atlaužė dar vieną gabaliuką ir numetė ant gindų. Misteris Džin- 
glas prisiartino, pauostė, pažvelgė į Eleiną... po to pakėlė duonos ga- 
baliuką ir pradėjo ėsti. 

- Matai? - pasakiau. - Jis Žino, jog tu nesi skrajūnė. 

- Iš kur jis atsirado, Polai? 

- Visiškai nenutuokiu. Vieną rytą, kai išėjau anksti pasivaikščio- 
ti, paprasčiausiai aptikau Misterį Džinglą, gulintį ant virtuvės laiptų. 
Iš karto supratau, jog tai Misteris Džinglas, tačiau norėdamas įsitikin- 
ti iš skalbyklos atsinešiau siūlų špūlę. Taip pat gavau jam cigarų dė- 
žutę. Išklojau ją minkščiausia, kokia tik galėjau rasti, medžiaga. Ma- 
nau, Eli, jog jis kaip ir mes - dažniausiai tarsi viena didelė žaizda. Ta- 
čiau Misteris Džinglas dar neprarado gyvenimo džiaugsmo. Jam pa- 
tinka špūlė ir savo seno draugo iš kalėjimo korpuso vizitai. Šešiasde- 
šimt metų nešiojau savyje Džono Kofio istoriją, daugiau nei šešias- 
dešimt, o dabar ją papasakojau. Kažkaip jaučiu, jog dėl to sugrįžo 
peliukas. Kad paragintų paskubėti, kol dar ne vėlu. Nes aš kaip ir 
Misteris Džinglas - artinuosi prie ten. 

- Prie kur? 

- Pati Žinai, - atsakiau. 

Kurį laiką tylėdami stebėjome Misterį Džinglą. Po to, negaliu 
jums pasakyti kodėl, vėl paridenau špūlę, nors Eleina prašė manęs ši- 
to nedaryti. Galbūt todėl, kad peliukui vaikytis špūlę tam tikra pras- 
me buvo tas pat, kas seniems Žmonėms lėtas ir atsargus seksas - jūs 
galbūt nenorėtumėte šito stebėti, nes esate jauni ir įsitikinę, kad jums 
bus padaryta išimtis, kai pasensite, tačiau seni Žmonės šito nori. 

Misteris Džinglas vėl nutipeno paskui špūlę. Buvo akivaizdu, jog 
jam skauda, tačiau taip pat buvo aišku (bent jau man), kad tai jam su- 
kelia ankstesnį fanatišką džiaugsmą. 

- Raižyto stiklo langai, - sušnibždėjo Eleina, stebėdama peliuką. 

- Raižyto stiklo langai, - pritariau jai nusišypsodamas. 

- Džonas Kofis palietė peliuką taip pat kaip ir tave. Jis ne tik pa- 
šalino tavo negalavimą, tačiau padarė tave... kokį, atsparų? 

- Manau, jog tai tinkamas žodis. 

- Atsparų dalykams, kurie pargriauna Žmones kaip termitų užpul- 
tus medžius. Tave... ir Misterį Džinglą. Kai jį paėmė į savo delnus. 

- Teisingai. Kažkokia galia, pasireiškusi per Džoną, tai padarė, - 
bent jau aš taip manau, - tačiau dabar ir ji baigia išsieikvoti. Termi- 
tai prasigraužė pro mūsų žievę. Tai užtruko šiek tiek ilgiau nei įpras- 
ta, tačiau jie prasigraužė. Man gal dar liko keleri metai, manau, jog 
žmonės vis tiek gyvena ilgiau už peles, tačiau Misterio Džinglo lai- 
kas jau beveik išsisėmė. 

Peliukas pasiekė špūlę, raišuodamas apibėgo aplink ją, nugriuvo 
ant šono tankiai kvėpuodamas (matėme, kaip jo kailiuku tarsi bange- 
lės nuvilnijo įkvėpiamas oras), po to atsistojo ir ėmė žaismingai no- 
simi stumti špūlę. Jo kailiukas buvo žilas, žingsneliai netvirti, tačiau 
tepalo lašelius primenančios akutės žibėjo kaip visada. 

- Tu manai, jis norėjo, kad tu parašytum tai, ką parašei? - paklau- 
sė Eleina. - Ar ne taip, Polai? 

- Ne Misteris Džinglas, - atsakiau. - Ne jis, bet galia, kuri... 

- Ką gi aš matau, Polis! Ir Eleina Koneli! - pasigirdo balsas pro 
praviras dūris. Jame girdėjosi kažkokios satyriško siaubo gaidelės. - 
Kaip gyvas nepatikėsiu! Ir ką jūs čia, dėl Dievo meilės, dviese vei- 
kiate? 

Atsisukau ir visai nenustebau, tarpduryje išvydęs Bredą Doulaną. 
Jis sarkastiškai šypsojosi kaip Žmogus, kuriam pavyko sėkmingai ką 
nors apmulkinti. Kaip toli jis buvo nuvažiavęs, pasibaigus pamainai? 
Gal tik iki “The Wrangler“ baro išgerti vieną kitą bokalą alaus ir pa- 
sižiūrėti pusnuogių šokančių merginų, o po to sugrįžo atgal. 

- Dink iš čia, - ramiai paliepė Eleina. - Tuojau pat dink iš čia. 

- Neįsakinėk man dingti iš čia, sena susiraukšlėjusi kale, - atkir- 
to Bredas šypsodamasis. - Gal taip ir gali man įsakinėti ant kalvos, 
tačiau dabar tu ne ten. Čia tu neturėtum būti. Tai jau už teritorijos ri- 
bų. Meilės lizdelis, Poli? Ak, tai jūs čia sau įsikūrėte? Savotiškas pa- 
tiesaliukas iš “Playboy"" žurnalo gydyti senatvės negalias... - Doula- 

no akys išsiplėtė, kai jis pagaliau pamatė pavėsinės gyventoją. - Kas 
čia per krušliava? 

Man nereikėjo atsisukti. Pirma, Žinojau, kas ten yra; o antra, pra- 
eitis staiga užgožė dabartį, virsdama siaubingu tikrovišku trimačiu 
vaizdu. Tarpduryje stovėjo ne Bredas Doulanas, o Persis Vetmoras. 
Netrukus jis įbėgs į pavėsinę ir savo batu sutraiškys Misterį Džinglą 
(kuriam jau neliko vilties pabėgti). Ir šį kartą nebuvo Džono Kofio, 
kuris ištrauktų peliuką 1š mirties nagų. Lygiai taip pat, kaip nebuvo 
Džono Kofio tą lietingą dieną Alabamoje, kai man jo labai reikėjo. 

Pakilau, šį kartą nejausdamas jokio skausmo nei raumenyse, nei 
sąnariuose, ir nuskubėjau prie Doulano. 

- Palik jį ramybėje! - sušukau. - Palik jį ramybėje, Persi, arba, 
prisiekiu Dievu, aš... 

- Ką tu čia vadini Persiu? - paklausė Bredas ir taip stipriai mane 
pastūmė, jog aš vos nepargriuvau. Eleina sugriebė mane, nors jai šis 
judesys turėjo sukelti skausmą, ir sulaikė. - Ir tai darai jau nebe pir- 
mą kartą. Ir nustok varęs į kelnes. Aš neketinu jo liesti. Nėra reikalo. 
Tai tiesiog negyvas graužikas. 

Atsisukau tikėdamasis, jog Misteris Džinglas tik guli ant šono, 
kad atgautų kvapą, ką jis kartais darydavo. Taip, jis gulėjo ant šono, 
tačiau jo kailiuku jau nebevilnijo bangelės. Bandžiau save įtikinti, 
jog dar matau, kaip peliukas kvėpuoja, tačiau tuo metu Eleina pratrū- 
ko garsiai raudoti. Ji skausmingai pasilenkė ir pakėlė peliuką, kurį aš 
pirmą kartą pamačiau Žaliojoje mylioje drąsiai besiartinantį prie bu- 
dinčiojo rašomojo stalo, kaip Žmogus artinasi prie sau lygių... ar prie 
draugų. Misteris Džinglas gulėjo suglebęs Eleinos delne. Jo akys bu- 
vo ramios ir blausios. Peliukas buvo negyvas. 

Doulanas nemaloniai išsiviepė, parodydamas dantis, kurie nela- 
bai gerai pažinojo stomatologą. 

- Ak, dėl Dievo meilės, - tyčiojosi Bredas. - Ar mes netekome 
mylimo šeimos gyvūnėlio? Gal mums surengti nedideles laidotuves 
su popierinėmis gėlėmis 1r... 

- UŽTILK! - užriko ant jo Eleina taip garsiai ir galingai, kad Bre- 
das net žengė žingsnį atgal, o šypsena iš jo veido išnyko. - DINK IŠ 
ČIA! DINK IS ČIA, ARBA KITAIP NEBEDIRBSI ČIA ILGIAU NĖ 
DIENOS! NĖ VALANDOS! PRISIEKIU! 

- Tu net negausi duonos riekelės alkanųjų eilėje, - pasakiau, ta- 
čiau taip tyliai, jog nė vienas 1š jų neišgirdo. 

Negalėjau atitraukti akių nuo Misterio Džinglo, gulinčio Eleinos 
delne lyg mažiausias pasaulyje kilimas iš meškos kailio. 

Bredas norėjo atsikirsti, apšaukti, kad Eleina blefuoja - ir jis bū- 
tų buvęs teisus, “Džordžijos pušų" gyventojams pavėsinė nebuvo toji 
teritorija, kurioje „rekomenduojama būti, bent aš tai Žinojau - tačiau 
nieko nepasakė. Širdyje jis kaip ir Persis buvo bailys. Be to, Bredas 
galėjo pasitikrinti, ar teisybė, kad, kaip teigė Eleina, jos anūkas yra 
Svarbus Ponas, ir sužinoti, jog tai teisybė. Tačiau tikriausiai Bredas 
nieko nepasakė todėl, kad jo smalsumas buvo patenkintas, troškulys 
sužinoti numalšintas. Ir galų gale paaiškėjo, jog tai, kas žadino jo 
smalsumą, nebuvo kažkas ypatinga. Senuko numylėtas peliukas gy- 
veno pavėsinėje. O dabar jis pastipo nuo infarkto ar kažko panašaus, 
stumdamas nuspalvintą siūlų špūlę. 

- Nesuprantu, ko jūs šitaip karščiuojatės, - pasakė Doulanas. - 
Abu. Elgiatės taip, lyg čia būtų buvęs šuo ar kas nors panašus. 

- Dink iš čia, - iškošė pro dantis Eleina. - Dink iš čia, neišmanė- 
li. Tavo menkas protelis yra šlykštus ir neteisingai orientuotas. 

Doulanas išraudo, taškai, kurie ženklino mokyklos laikų spuo- 
gus, prisipildė tamsaus raudonio. Jų buvo gana daug. 

- Aš išeisiu, - atsakė Doulanas, - tačiau kai tu rytoj čia ateisi... 
Poli... ant durų rasi naują spyną. Ši vieta yra už leistinų “Džordžijos 
pušų“ gyventojams lankyti ribų, ir man visai nesvarbu, ką apie mane 
sako senoji ponia. Mano Šūdas Nesmirdi. Pasižiūrėkite į grindis! 
Lentos išklypusios ir supuvusios. Kai per jas Žengsi, tavo nusenusi 
kaulėta koja gali įstrigti lyg balana. Tad, jei norite, pasiimkite nusti- 
pusią pelę, ir išeikite iš čia. Nuo šiol “Meilės pavėsinė" yra uždaryta. 

Jis apsisuko ir nužirgliavo šalin - tarsi žmogus, tikintis, jog iško- 
vojo bent lygiąsias. Palaukiau, kol Doulanas dingo, ir švelniai pač- 
miau Misterį Džinglą iš Eleinos rankų. Mano akys užkliuvo už po- 
pierinio maišelio su mėtiniais saldainiais, ir jose susitvenkė ašaros. 
Nežinau, kartais aš kažkaip lengviau pravirkstu. 

- Ar padėtum man palaidoti seną draugą? - paklausiau Eleinos, 
kai nutilo sunkūs Bredo Doulano žingsniai. 

- Taip, Polai. 

Ji apkabino mane per liemenį ir padėjo savo galvą ant mano pe- 
ties. Savo senu artrito susuktu pirštu Eleina glostė Misterio Džinglo 
nebejudantį šoną. 

- Mielai tau padėsiu. 

Taigi mes pasiskolinome sodininko kastuvėlį ir palaidojome De- 
lo numylėtą peliuką, kai popiečio šešėliai ėmė driektis pro medžius, 
O po to sugrįžome vakarienės bei tęsti mums skirto likusio gyvenimo. 
Susimąsčiau apie Delą, kaip jis klūpėjo ant mano kabineto žalio kili- 


324 


mo, susidėjęs rankas ant lempoje blizgančios plikės, kaip prašė mū- 
sų pasirūpinti Misteriu Džinglu, neleisti, “kad tas blogas žmogus jį 
skriaustų". Tačiau blogi Žmonės vis tiek mus skriaudžia, ar ne tiesa? 

- Polai? - paklausė Eleina. Jos balsas buvo ir malonus, ir išvar- 
gęs. Manau, jog tokiems senučiukams kaip mes net sodininko kastu- 
vėlių iškasti kapą ir palaidoti peliuką yra didelis darbas. - Ar tu gerai 
jautiesi? 

Spustelėjau ranką, kuria buvau apkabinęs Eleiną per liemenį. 

- Puikiai. 

- Klausyk, pasiūlė ji. - Bus nuostabus saulėlydis. Ar galėtume pa- 
silikti 1r jį stebėti? 

- Gerai, - atsakiau. 

Ir mes dar kurį laiką stovėjome pievelėje, rankomis apsikabinę 
per liemenį, iš pradžių stebėdami, kaip dangus nusidažo ryškiomis 
spalvomis ir kaip po to jos virsta pilkomis lyg pelenai. 

Sainte Marie, Mėre de Dieu, priez pour nous, pauvres pėcheurs, 
maintenant et d V heure de notre mort. 

Amen. 


1956-iej1. 

Alabama per lietų. 

Mūsų trečioji anūkė, graži mergina, vardu Tesa, baigė Floridos 
universitetą. Važiavome į iškilmes “Greyhound" kompanijos autobu- 
su. Man tada buvo šešiasdešimt ketveri, tikras paauglys. Džanisė bu- 
vo penkiasdešimt devynerių ir graži kaip visada. Bent jau man. Sė- 
dėjome pačiame autobuso gale, 17 Džanisė barėsi, kad nenupirkau 
naujo fotoaparato užfiksuoti šį palaimintą momentą. Prasižiojau no- 
rėdamas jai paaiškinti, kad atvykę turėsime visą laisvą dieną pirki- 
niams, ir jei ji taip nori, galės nusipirkti naują fotoaparatą, jei tik leis 
mūsų biudžetas, be to, ji kelia triukšmą tik todėl, kad nusibodo ke- 
lionė ir nepatiko knyga, kurią pasiėmė. Tai buvo Perio Meisono ro- 
manas. O toliau viskas mano atmintyje išbluko, kaip išblunka saulė- 
je palikta fotojuosta. 

Ar prisimenate tą avariją? Manau, keli šias eilutes skaitantys 
žmonės gali prisiminti, tačiau dauguma ne. Kai ji nutiko, apie tai ra- 
šė visų laikraščių, nuo vienos pakrantės iki kitos, pirmuosiuose pus- 
lapiuose. Jau buvome išvažiavę iš Birmingemo, pliaupė lietus, Dža- 
nisė skundėsi savo senu fotoaparatu, ir staiga sprogo autobuso padan- 
ga. Autobusas ėmė slysti šlapia kelio danga, ir į jo šoną trenkėsi 

sunkvežimis, vežantis trąšas. Sunkvežimis, važiavęs didesniu nei še- 
šiasdešimt mylių per valandą greičiu, nubloškė autobusą į tilto atra- 
mą, sutraiškė jį į betoną ir perskėlė pusiau. Dvi blizgančios, lietaus 
nuplautos autobuso dalys ėmė suktis priešingomis kryptimis, viena, 
kurioje buvo dyzelinio kuro bakas, susprogo ir pasiuntė raudonai 
juodą ugnies kamuolį į pilką, lietingą dangų. Vieną akimirką Džani- 
sė skundėsi savo senu “Kodaku"", o jau kitą aš atsidūriau priešingo- 
je viaduko pusėje 1r gulėjau lietuje, spoksodamas į nailonines kelnai- 
tes, iškritusias iš kažkieno lagamino. Ant jų juodais siūlais buvo 1š- 
siuvinėta TREČIADIENIS . Visur voliojosi pradaryti lagaminai. Ir 
kūnai. Ir kūnų dalys. Tame autobuse buvo septyniasdešimt trys kelei- 
viai, ir tik keturi išliko gyvi. Aš buvau vienas iš jų ir vienintelis rim- 
tai nesužalotas. 

Pakilau 1r svirduliuodamas nuėjau tarp išsibarsčiusių pravirų la- 
gaminų bei sudraskytų į gabalus žmonių ir šaukiau savo Žmoną var- 
du. Prisimenu, kaip paspyriau žadintuvą, kaip išvydau kokių trylikos 
metų negyvą berniuką, gulintį stiklo šukių krūvoje, dėvint “P.F.Fly- 
ers'' firmos batelius, kurio pusė veido buvo nuplėšta. Pajutau, kaip 
lietus talžo mano veidą, po to palindau po viaduku, ir trumpam lie- 
tus manęs nebetalžė. Kai išėjau kitoje pusėje, vandens čiurkšlės lyg 
botagai vėl ėmė plakti mano skruostus bei kaktą. Išvydau Džanisę, 
gulinčią palei sumaitotą apvirtusio sunkvežimio su trąšomis kabiną. 
Pažinau ją iš raudonos suknelės - tai buvo viena iš jos pačių geriau- 
sių. Suprantama, jog pačią geriausią Džanisė saugojo diplomų įteiki- 
mo ceremonijai. 

Ji dar nebuvo mirusi. Dažnai pagalvodavau, jog būtų buvę ge- 
riau, - jeigu ne jai, tai bent jau man,.- jei Džanisė būtų žuvusi vieto- 
je. Tada būčiau galėjęs truputėlį greičiau, natūraliau leisti jai iške- 
liauti į aną pasaulį. O gal aš save tik apgaudinėju. Viena Žinau tik- 
rai: niekaip negalėjau leisti jai numirti. 

Džanisė virpėjo visu kūnu. Vienas jos batelis buvo nukritęs, ir aš 
mačiau, kaip trūkčioja jos pėda. Džanisės akys buvo atmerktos, tačiau 
bereikšmės, kairioji pasruvusi krauju. Atsiklaupiau greta jos ant ke- 
lių per dūmais prakvipusį lietų ir tuo metu tepajėgiau galvoti, jog šis 
Džanisės trūkčiojimas reiškia, kad ji žudoma elektros kėdėje; ji žudo- 
ma elektros kėdėje, o aš privalau sulaikyti limbą, kol dar ne per vėlu. 

- Padėkite! - sušukau. - Padėkite man kas nors! 

Niekas nepadėjo. Niekas net neprisiartino. Pylė lietus, - smarkus, 
merkiantis lietus, kuris priplojo man prie galvos plaukus, - o aš lai- 
kiau apkabinęs Džanisę, ir niekas neatėjo pagalbon. Jos bereikšmės 

akys pažvelgė į mane, ir iš praskelto pakaušio plūstelėjo kraujas. Greta 
vienos virpančios, beprasmiškų spazmų tampomos rankos gulėjo 
chromuoto plieno plokštelė, kurioje buvo išgraviruota “GREY". O 
netoli šios rankos gulėjo ne daugiau kaip ketvirtadalis kažkokios ma- 
sės, kuri nesenai buvo verslininku, apsivilkusiu rudu vilnoniu kostiumu. 

- Padėkite! - sušukau dar kartą ir atsisukęs į viaduką išvydau še- 
šėlyje stovintį Džoną Kofį. Dabar ir jis pats tebuvo tik šešėlis, didžiu- 
lis vyras nusvirusiomis ilgomis rankomis ir plika galva. - Džonai! - 
suklykiau. - Ak, Džonai, prašau padėk man! Prašau padėk Džanisei! 

Lietus lijo man į akis. Aš sumirksėjau, ir Džonas išnyko, mačiau 
tik šešėlį, kurį palaikiau Džonu... tačiau tai negalėjo būti tik šešėlis. 
Esu tuo įsitikinęs. Tai buvo Džonas. Gal tik jo šmėkla, tačiau tai bu- 
vo Džonas. Mačiau, kaip lietaus lašai maišėsi su nenutrūkstamu aša- 
rų srautu. 

Džanisė mirė ant mano rankų, pliaupiant lietui, palei trąšų sunk- 
vežimio vilkiką, sudegusio dyzelinio kuro smarvei erzinant mano no- 
sį. Ji nė akimirkai neatgavo sąmonės - nei nesušvito akys, nei nesu- 
skrutėjo lūpos, tardamos paskutiniuosius meilės žodžius. Tik kūnas 
po mano rankomis sutrūkčiojo, ir Džanisė iškeliavo amžinybėn. Pir- 
mą kartą po daugelio metų prisiminiau Melindą Mur, Melindą, sėdin- 
čią Indianolos bendrosios ligoninės, kur visi gydytojai buvo įsitikinę, 
j0g ji mirs, lovoje; Melindą, atrodančią gaiviai ir žvaliai ir Žiūrinčią į 
Džoną Kofį spindinčiomis, pilnomis nuostabos akimis; Melindą sa- 
kančią: “Sapnavau, kad tu klaidžioji tamsoje, aš taip pat. Mes sura- 
dome vienas kitą.“ 

Padėjau savo vargšės Žmonos sumaitotą galvą ant šlapio kelias 
valstijas jungiančio greitkelio grindinio, atsistojau (tai buvo nesunku; 
man tik buvo įplėštas kairės rankos šonas, ir tiek) ir šaukiau Džoną 
vardu, atsisukęs į viaduko šešėlį. 

- Džonai! DŽONAI KOFI! KUR TU ESI, MILŽINE? 

Nužingsniavau tų šešėlių link, paspirdamas Žaislinį meškiuką 1š- 
kruvintu kailiu, akinius plieniniais rėmeliais ir vienu suskilusiu stik- 
lu, nukirstą ranką su granato Žiedu ant rausvo piršto. 

“Tu išgelbėjai Holo žmoną, o kodėl ne manąją? Kodėl ne Dža- 
nise? KODĖL NE MANAJĄ DŽANISE?" 

Jokio atsakymo; tik susvilusio dyzelinio kuro ir apdegusių kūnų 
dvokas, tik be perstojo 1š pilko dangaus pliaupiantis ir barbenantis į 
cementą. lietus, o mano negyva Žmona guli kelyje man už nugaros. 
Neišgirdau jokio atsakymo nei tada, nei dabar. Tačiau, Žinoma, 
1932-aisiais Džonas išgelbėjo ne.tik Melindą Mur ar Delo peliuką, 

kuris mokėjo atlikti tą žavų triuką su špūle ir atrodė, jog laukė Delo 
gerokai anksčiau, nei jis pasirodė... ir gerokai anksčiau, nei pasirodė 
Džonas Kofis. 

Džonas taip pat išgelbėjo 1r mane, ir prabėgus daugeliui metų, 
kai stovėjau per pliaupiantųį Alabamos lietų, ieškodamas Žmogaus, 
kurio nebuvo viaduko šešėliuose, stovėdamas tarp išmėtyto bagažo ir 
išdarkytų lavonų, aš sužinojau siaubingą tiesą: nėra absoliučiai jokio 
skirtumo tarp išgelbėjimo ir prakeikimo. 

Jaučiau, kaip į mane subėga ir viena, ir kita, kai kartu su Džonu 
sėdėjome ant jo gulto - tai buvo tūkstantis devyni šimtai trisdešimt 
antrųjų lapkričio aštuonioliktoji. Iš jo į mane per mūsų sujungtas ran- 
kas liejosi kažkokia keista galia, kaip kažkodėl negali persiduoti mū- 
sų meilė, viltis ir geri ketinimai; tai buvo jausmas, kuris prasidėjo ta- 
rytum dygčiojimas, o po to pavirto kažkuo milžinišku, lyg potvynio 
banga, galybe, kurios nei prieš tai, nei po to nebuvau patyręs. Nuo 
tos dienos nė karto nesirgau nei plaučių uždegimu, nei gripu, man 
netgi nė karto neskaudėjo gerklės. Manęs daugiau niekada nebeka- 
mavo šlapimtakių uždegimas, netgi nesupūliuodavo įpjautas pirštas. 
Kelis kartus buvau persišaldęs, bet tai įvykdavo nedažnai - kartą per 
šešerius ar septynerius metus, ir nors persišaldę žmonės rimtai suser- 
ga, man nieko panašaus nenutiko. Vieną kartą, tais siaubingais 1956- 
aisiais, man išėjo tulžies akmuo. Ir nors kai kuriems skaitantiems šias 
eilutes pasirodys keista, tas skausmas man sukėlė tik malonumą. Tai 
buvo vienintelis rimtas skausmas, kurį patyriau nuo to laiko, kai prieš 
dvidešimt ketverius metus buvo sugedusi mano vidaus santechnika. 
Ligos, kurios pasiėmė draugus ir mylimus bendraamžius, kol neliko 
nė vieno, - insultai, vėžiai, infarktai, kepenų ligos, kraujo ligos, - ne- 
palietė manęs, aplenkė pasukdamos į šalį, kaip vairuotojas pasuka į 
šalį, stengdamasis kelyje išvengti susidūrimo su elniu ar meškėnu. 
Vienintelėje rimtoje avarijoje, kurią patyriau, išlikau sveikas, jei ne- 
skaitysime įbrėžimo rankoje. 1932-aisiais Džonas man įskiepijo gy- 
venimą. Galima pasakyti, j0g jis mane nubaudė gyvenimu. Tikriau- 
siai aš iškeliausiu anapus, - žinoma, jog iškeliausiu, jei ir turėjau ko- 
kių nemirtingumo iliuzijų, jos mirė kartu su Misteriu Džinglu, - ta- 
čiau aš panorėsiu mirti kur kas anksčiau, nei mirtis susiras mane. Tei- 
sybę pasakius, aš jau dabar trokštu mirties ir troškau jos nuo pat to 
momento, kai mirė Eleina Koneli. Negi turiu tai jums aiškinti? 

Drebančiomis šlakuotomis rankomis vartau šiuos puslapius ir 
klausiu savęs, ar čia yra kokia nors prasmė - kaip tose knygose, ku- 
rios pakelia dvasią ir padaro mus kilnesnius. Prisimenu vaikystėje 

girdėtus pamokslus “Jėzaus Garbinimo“ ir “Viešpaties Galybės'" 
bažnyčiose, mano ausyse suskamba pamokslininkų žodžiai apie tai, 
jog Dievas pastebi ir žvirblį, kad Jis mato ir paženklina net mažiau- 
sius savo kūrinius. Kai pagalvoju apie Misterį Džinglą ir mūsų suras- 
tas gegnės skylėje mažytes medžio atplaišas, manau, jog taip ir yra. 
Tačiau tas pats Dievas paaukojo Džoną Kofį, trokštantį daryti tik ge- 
ra, taip pat Žiauriai, kaip Senojo Testamento pranašas aukojo bejėgi 
ėriuką... kaip Abraomas būtų paaukojęs savo sūnų, jei jam būtų liep- 
ta tai padaryti. Prisimenu, kaip Džonas aiškino, jog Vartono žudymo 
įrankis buvo Deterikų mergyčių meilė viena kitai, ir kad tai vyksta 
kasdien visame plačiajame pasaulyje. Jeigu tai įvyksta, Dievas /ei- 
džia, kad tai įvyktų, o kai mes sakome: “Aš nesuprantu", Dievas at- 
sako: “Man tai nerūpi". 

Pagalvojau apie mirštantį Misterį Džinglą, kai buvau nuo jo nu- 
sisukęs ir visą dėmesį sutelkęs į nemalonų Žmogų, kuriam didžiausią 
džiaugsmą teikė kerštingas smalsumas. Prisimenu save, per lietų pri- 
klaupusį prie Džanisės, kurios kūnas spazmiškai trūkčiodamas ginė 
šalin paskutiniąsias beprasmes jos gyvenimo sekundes. 

- Liaukis, - bandžiau tada pasakyti Džonui jo kameroje. - Paleisk 
mano rankas, nes aš nuskęsiu, jei nepaleisi. Nuskęsiu arba susprogsiu. 

- Jūs nesprogsite, - atsakė jis, išgirdęs mano mintis ir nusišypso- 
damas. 

Ir siaubingiausia, kad aš nesusprogau. Niekada. 

Mane kamuoja bent jau viena senatvės liga: nemiga. Vėlai naktį 
guliu savo lovoje ir klausausi pasiligojusių vyrų ir moterų beviltiško 
kosulio, genančio juos tolyn į senatvę. Girdžiu, kaip skamba skam- 
butis, kviečiantis budintį sanitarą, ar kaip koridoriuje girgžda batai, ar 
ponios Dževits mažą televizorių, rodantį naktines žinias. Guliu ir 
mąstau apie Brutalųjį, Dyną, o kartais ir Viljamą Vartoną, sakantį: 
“Teisingai, nigeri. Esu pasiutiškai blogas"'. Galvoju apie Delakrua, 
kviečiantį mane: “Pasižiūrėkite, bose Edžkoumai, aš išmokyti Miste- 
rį Džinglą naujas triukas". Galvoju apie soliariumo tarpduryje sto- 
vinčią Eleiną 1r liepiančią Bredui Doulanui palikti mane ramybėje. 
Kartais aš užsnūstu ir susapnuoju tą viaduką per lietų 1 Džoną Kofį, 
stovintį šešėlyje. Šiuose trumpuose sapnuose tai niekada nebūna op- 
tinė apgaulė, visada matau savo milžiną realų, tiesiog stovintį ir ste- 
bintį. Guliu lovoje ir laukiu. Galvoju apie Džanisę, kaip ją praradau, 
kaip ji per lietų amžiams išsprūdo man iš rankų, ir laukiu. Visiems 
mums lemta mirti, Žinau, jog čia nėra jokių išimčių, tačiau kartais, 
ak, Viešpatie, Žalioji mylia būna tokia ilga. 

Autoriaus pabaigos žodis 


Nemanau, jog norėčiau parašyti dar vieną dalimis leidžiamą ro- 
maną (jau vien dėl to, kad kritikai spardo tavo subinę ne vieną, o še- 
šis kartus), tačiau nė už ką pasaulyje neatsisakyčiau patirtų įspūdžių. 
Dabar, kai rašau šį pabaigos žodį, turi būti išspausdinta antra “Žalio- 
sios mylios“ dalis, ir, atrodo, eksperimentas išleisti romaną dalimis 
pavyko, bent jau komercine prasme. Už tai, Nuolatinis Skaitytojau, 
noriu padėkoti Tau. Manau, jog dabar mus ryte prikelia kažkas kita - 
pažvelkime naujoviškai į tradicinį istorijų pasakojimą. Bent jau aš ši- 
taip jaučiausi. 

„ Rašiau skubėdamas, nes knygos apimtis vertė skubėti. Tai iš da- 
lies kėlė mano nuotaiką, tačiau per skubėjimą galėjo Įsivelti jų anach- 
laidos “Aleno alėja“, tačiau aš abejoju, ar iš tiesų Fredas Alenas tran- 
sliuodavo savo laidas 1932-aisiais. Tas pats pasakytina apie Kajaus 
Kaizerio “Muzikos žinių akademiją". Nenoriu čia teisintis, tačiau, 
man atrodo, jog yra sudėtingiau tyrinėti tik ką už horizonto nusilei- 
dusią istoriją nei viduramžius ar kryžiaus Žygių laikus. Sugebėjau iš- 
siaiškinti, jog Brutalusis iš tiesų galėjo Mylios peliuką pavadinti Vi- 
liu iš garlaivio, - tuo metu jau ketveri metai buvo rodomas šis anima- 
cinis Disnėjaus filmukas, - tačiau mane slapta kamuoja įtarimas, kad 
maža pornografinė iliustruota knygelė, pasakojanti apie Išverstakio ir 
Alyvuogės nuotykius, yra neatitinkantis to laikmečio vaizduotės kū- 
rinys. Jei nuspręsiu išleisti “Žaliąją mylią" atskira knyga, gal kai ką 
ir pavalysiu... o gal 1r paliksiu tuos nelogiškumus. Galų gale ar pats 
didysis Šekspyras savo “Julijuje Cezaryje" nepaliko anachronizmo, 
rašydamas apie mušantį valandas laikrodį, nors tuo metu mechani- 
niai laikrodžiai dar nebuvo išrasti? 

Supratau, jog perdarant “Žaliąją mylią" į atskirą knygą iškyla 
naujų, unikalių sunkumų, iš dalies todėl, kad knyga negali būti iš- 
spausdinta taip pat, kaip ji buvo leidžiama dalimis. Kadangi vadova- 
vausi Čarlzo Dikenso pavyzdžiu, keleto žmonių paklausiau, kaip Di- 

kensas, pradėdamas kiekvieną naują epizodą, atgaivindavo savo skai- 
tytojų atmintį. Maniau, jog prieš kiekvieną eilinę dalį, spausdinamą 
mano mylimame laikraštyje “Saturday Evening Post", reikėtų patal- 
pinti ankstesnės dalies santrauką, tačiau sužinojau, jog Dikensas ne- 
buvo toks tiesmukiškas; jis įpindavo santrauką į pasakojimą. 

Kol bandžiau nuspręsti, kaip tai padaryti, mano Žmona pradėjo 
priekaištauti (ji nėra priekabių ieškotoja, tačiau kartais būna negailes- 
tinga kritikė), kad taip ir neužbaigiau pasakojimo apie Misterį DŽin- 
glą, cirko peliuką. Pagalvojau, jog Žmona yra teisi, ir pradėjau suvok- 
ti, kad paversdamas Misterį Džinglą Polo Edžkoumo, sulaukusio se- 
natvės, paslaptimi galiu sukurti gana įdomią įžangą kiekvienai daliai 
(tai, kas iš šito išėjo šiek tiek primena ekranizuotą “Keptų žalių po- 
midorų'' variantą). Tiesą pasakius, man viskas patinka įžangose, pa- 
sakojančiose apie Polo gyvenimą senelių namuose “Džordžijos pu- 
šys". Man ypač patinka, kaip Polo galvoje persipynė sanitaras Dou- 
lanas ir Persis Vetmoras. Šito aš neplanavau ir specialiai nekūriau; 
kaip labiausiai pavykusiuose prasimanymuose ši idėja sklandė ore, 
kol surado savo vietą. 

Pirmiausiai noriu padėkoti Ralfui Vičinanzai, pakišusiam “trile- 
rio serialo" idėją, 1r savo draugams “Viking Penguin“ bei “Signet" 
leidyklose, ją parėmusiems, nors iš pradžių mirtinai bijojusiems (vi- 
si rašytojai yra pakvaišę, ir mano draugai šitą žino). Taip pat noriu 
padėkoti Maršai DeFilipo, kuri perrašė visą mano neįskaitomą ran- 
kraštį ir nė karto nenusiskundė. Na gerai... retai nusiskųsdavo. 

Tačiau labiausiai noriu padėkoti savo Žmonai Tabitai, kuri per- 
skaitė visą šią istoriją ir pasakė, jog jai patiko. Rašytojai beveik vi- 
sada rašo knygas, turėdami omenyje kažkokį idealų skaitytoją. Ma- 
nau, jog Žmona man yra toks skaitytojas. Mes ne visada Žiūrime 
viens kitam į akis, kai aptarinėjame savo kūrybą (po velnių, mes re- 
tai žvelgiame vienas kitam į akis, kai lankomės prekybiniame cen- 
tre), tačiau, kai Žmona sako, jog knyga yra gera, dažniausiai taip ir 
būna. Nes Tabita yra griežta, ir kai aš bandau sukčiauti ar nukirsti 
kampą, ji visada tai pastebi. 

Ir Tau, Nuolatinis Skaitytojau. Dėkoju 1r Tau. O jei turi kokių 
nors minčių dėl atskira knyga išleistos “Žaliosios mylios", pranešk 
man. 

